
Lietuvos bei kitų Baltijos šalių okupacijos klausimas yra aktualus ir dabar. Daugiau 
kaip prieš dvidešimt metų žlugus vadinamajai „socializmo stovyklai“, iširus Sovietų 
Sąjungai, po kurio laiko tapo prieinama daugybė naujų dokumentų, kuriais naudo- 
jantis parašyta nemaža straipsnių, išleista knygų, objektyviai vertinančių praeities 
įvykius. Tačiau dabartinė Rusija nenori pripažinti įvykdytos okupacijos bei jos pa- 
darytos žalos. 

Naujieji rusų istorikai V. Suvorovas, M. Soloninas ir kiti, remdamiesi dokumentais, 
savo knygose detaliai atskleidžia Antrojo pasaulinio karo priešistorę, SSRS agresiją prieš 
kaimynines šalis, jų okupaciją bei demaskuoja akivaizdų melą - okupacijos neigimą. 

Šiems autoriams nei minties taiklumu, nei žodžio aštrumu nenusileidžia mūsų 
gretimos šalies - Baltarusijos - publicistas bei istorikas V. Bešanovas. Knygoje 
„Raudonasis žaibo karas“ autorius argumentuotai ir įtikinamai rašo apie Rumunijos, 
Lenkijos, Baltijos šalių okupavimo mechanizmą. 

Didžiausi XX a. piktadariai pasidalijo Europą įtakos sferomis ir sukėlė baisiausią 
žmonijos istorijoje pasaulinį karą. Okupuotų, sovietizuotų šalių žmonėms teko gyven- 
ti nuolatinio teroro sąlygomis. Šimtai tūkstančių ištremta į Sibirą, žuvo pokario kovose 
už laisvę ir nepriklausomybę, buvo sadistiškai kankinami, mirė ar daugelį metų ken- 
tėjo kalėjimuose, Gulago stovyklose. Buvo sugriauta okupuotų šalių ekonomika, nor- 
malus gyvenimo būdas pakeistas sovietine vergija, nuolat luošintos žmonių sielos... 

Knygos „Raudonojo žaibo karas“ moto autorius pasirinko SSRS užsienio reikalų 
ministro V. Molotovo žodžius: „Savo, kaip užsienio reikalų ministro, užduotimi lai- 
kiau tai, kad būtų kuo labiau išplėstos mūsų Tėvynės ribos. Ir, atrodo, mes su Stalinu 
neblogai atlikome šią užduotį“. Būtent šioje V. Bešanovo knygoje ir išryškėja, jog 
SSRS pasirašė vadinamąjį Ribentropo-Molotovo paktą ne kokiais kitais tikslais, o 
ketindama nedelsiant žaibiškai okupuoti kaimynines šalis, pavergti jų tautas. Tai ne- 
nuneigiamai patvirtina tuoj po to prasidėjusi Sovietų Sąjungos brutali karinė eks- 
pansija, kurios aukomis tapo ir visos trys nepriklausomos Pabaltijo valstybės. 


Leidėjai 


„Savo, kaip užsienio reikalų ministro, 
užduotimi laikiau tai, kad būtų kuo la- 
biau išplėstos mūsų Tėvynės ribos. Ir, 
atrodo, mes su Stalinu neblogai įvykdė- 
me šią užduotį“. 

V. Molotovas 


„Tegyvuoja pasaulinis spalis!“ 
Sovietinis plakatas. 1938 m. 


Viena fraze sąjunginis pensininkas V. Molotovas, prisimindamas seniai praėjusių dienų 
reikalus, apibūdino bolševikinės užsienio politikos esmę. Jos nekintamas tikslas buvo su- 
kurti pasaulinę sovietų respubliką. Šiam tikslui didysis XX a. diktatorius J. Stalinas skyrė 
visą savo gyvenimą, visus tuos metus jo nuosekliai ir atkakliai siekė. Vardan to buvo vykdo- 
ma beribė kolektyvizacijos savivalė ir daromi industrializavimo stebuklai, plėšiamos cer- 
kvės ir švaistomi milijonai Kominternui, pardavinėjamas sviestas ir perkamos patrankos, 
vyko „valymai“ ir pasiekiami rekordai, naikinama opozicija ir pūdomi kasyklose „kaerai“ 
(„kontrrevoliucionieriai“), sudaromos ir naikinamos sąjungos bei sutartys. Kadangi „lais- 
vas nacijų susijungimas socializme“ neįmanomas be „atkaklios socialistinių respublikų ko- 
vos su kitomis valstybėmis“, gaminta dešimtys tūkstančių tankų ir lėktuvų. Visa kita - ra- 
ginimai siekti taikos, kovoti dėl kolektyvinio saugumo, stiprinti gynybą, - kaip sakydavo 
Josifas Visarionovičius, „vualis, vualis... Visos valstybės maskuojasi “. 

Tik žvelgiant per išsvajotojo Tikslo prizmę, darosi suprantama visų tautų Vado prieška- 
rinių sprendimų ir poelgių logika. Taip pat ir pasaulio likimą pakeitusių susitarimų su kitu 


SSRS užsienio reikalų liaudies 
komisaras V. Molotovas 
pasirašo SSRS ir Vokietijos 
draugystės ir sienų sutartį. 
Dalyvauja J. Stalinas, SSRS URM 
vertėjas V. Pavlovas. Maskva. 
1939 m. rugsėjo 28 d. 


diktatoriumi, pikčiausiu komunizmo priešu - Adolfu Hitleriu - prasmė. Ištiso paketo do- 
kumentų, iš kurių ir dabar ne visi pasiekiami tyrėjams, o galbūt jų jau net nesama, simboliu 
tapo 1939 m. rugpjūčio 23 d. pasirašytas Sovietų Sąjungos ir Vokietijos nepuolimo paktas. 

SSRS mokslų akademijos Visuotinės istorijos instituto mokslo vyrai beveik pusę am- 
žiaus gyrė šio sprendimo, leidžiančio, „remiantis Lenino užsienio politikos principais ir 
naudojantis imperialistų tarpusavio prieštaravimais, sužlugdyti klastingus karo kurstytojų 
planus“, išmintingumą bei toliaregiškumą. Nepuolimo pakto pasirašymas „atskleidė gilius 
kapitalistinio pasaulio prieštaravimus, leido atidėti vokiečių antplūdį ir perkelti gana toli į 
vakarus Sovietų Sąjungos sieną, dėl ko labai „sustiprėjo“ šalies saugumas. 

Nereikia būti akademikui, kad įžvelgtum Stalino versijos senus motyvus. 1941 m. lie- 
pos 3 d. atsitokėjęs nuo agresoriaus „klastos“ J. Stalinas „broliams ir sesėms“ teisinosi kaip 
tik šiais argumentais: „Galima paklausti: kaip galėjo atsitikti, kad Sovietų vyriausybė suti- 
ko sudaryti nepuolimo paktą su tokiais klastingais žmonėmis ir išgamomis kaip Hitleris ir 
Ribentropas? Ar Sovietų vyriausybė čia nepadarė klaidos? Žinoma, ne! Nepuolimo paktas 
yra dviejų valstybių taikos paktas. Kaip tik tokį paktą Vokietija mums pasiūlė 1939 metais. 
Ar galėjo Sovietų vyriausybė atmesti tokį siūlymą? Aš manau, kad nė viena taiki valsty- 
bė negali atsisakyti sudaryti taikos susitarimą su gretima valstybe, net jei tai valstybei va- 
dovauja tokie išgamos ir žmogėdros kaip Hitleris ir Ribentropas. Aišku, su viena būtina 
sąlyga - jei taikos susitarimas nei tiesiogiai, nei netiesiogiai nepakenkia taikios valstybės 
teritoriniam vientisumui, nepriklausomybei ir garbei. Kaip žinoma, SSRS ir Vokietijos ne- 
puolimo paktas kaip tik yra toks. Ką mes laimėjome sudarę su Vokietija nepuolimo paktą? 
Mes užtikrinome savo šaliai pusantrų metų taiką ir galimybę parengti savo pajėgas atkir- 
čiui, jei fašistinė Vokietija, nepaisydama pakto, rizikuotų užpulti mūsų šalį. Tai tam tikras 
mūsų laimėjimas ir fašistinės Vokietijos pralaimėjimas“. 

Kaip mes „parengėme savo pajėgas atkirčiui“ - atskira tema. Bet Josifas Visarionovičius 
ir iš tiesų laimėjo perkeldamas SSRS sieną per 300-350 kilometrų „nieko neužkliudęs“. Bet 
ir Hitleris neliko nuskriaustas. 

SSRS ir Vokietijos bendrų interesų riba buvusios Lenkijos valstybės teritorijoje. 1939 09 30. 


Vladimi 


v + RAUDONA 


Sovietų Sąjungos ir Vokietijos „Draugystės ir sienos sutartis“, plačiai paskleista sovie- 
tų spaudoje, po karo buvo pašalinta iš apyvartos ir į jokias „istorijas“ bei enciklopedijas 
nepateko. Pavyzdžiui, diplomatijos žodyne smulkiai aprašoma 1924 m. kilusio konflikto, 
„susijusio su vokiečių policininkų SSRS prekybos atstovybės Berlyne užpuolimu“, suregu- 
liavimo procedūra, o apie draugystės sutartį net neužsimenama. Kaip ir apie Molotovo pa- 
reiškimą dėl karo su hitlerizmu nusikalstamumo. Sovietų politikai, istorikai ir diploma- 
tai apsiputoję kategoriškai neigė slaptuosius protokolus dėl Trečiojo reicho ir „nugalėjusio 
proletariato tėvynės“ interesų sričių atskyrimo. Nors Vakaruose apie juos žinojo kiekvie- 
nas šuo - amerikiečiai paskelbė Vokietijos užsienio reikalų ministerijos archyvų dokumen- 
tus dar 1946 m. ir, „įklimpę falsifikavimo pelkėje, platino nebūtus dalykus apie Sovietų 
Sąjungos sutartį bei tikslus“. Štai koks akademiškas stilius! 

Vienas iš svarbiausių sovietų delegacijos Niurnbergo procese tikslų, be nacistų nusikalti- 
mų demaskavimo, buvo sudaryti sąrašą temų, kurias aptarti „SSRS požiūriu nepriimtina“. 
Tarp klausimų, „neleistinų svarstyti teisme“, buvo pabrėžiami šie: 

1. SSRS požiūris į Versalio taikos sutartį. 

2. 1939 m. Sovietų Sąjungos ir Vokietijos nepuolimo paktas bei visi su juo susiję 
klausimai. 

3. Molotovo lankymasis Berlyne, Ribentropo lankymasis Maskvoje. 

4. Klausimai, susiję su SSRS visuomenine politine santvarka. 

5. Pabaltijo sovietų respublikos. 


Niurnbergo proceso akimirka. 1945 m. 

6. Sovietų Sąjungos ir Vokietijos susitarimas dėl apsikeitimo Lietuvos, Latvijos ir 
Estijos gyventojais vokiečiais. 

7. Sovietų Sąjungos užsienio politika, konkrečiai klausimai dėl sąsiaurių, dėl neva SSRS 
teritorinių siekių. 

8. Balkanų klausimas. 

9. Sovietų Sąjungos ir Lenkijos santykių (Vakarų Ukrainos ir Vakarų Baltarusijos) 
klausimai. 

Taigi daugiau kaip pusė uždraustų temų susijusios su Stalino ir Hitlerio prieškariniais su- 
sitarimais, kuriuos visų vėlesnių kartų komunistai toliau laikė „griežtoje paslaptyje“. 

„Pagal psichologinės tikimybės teoriją, - rašė A. Avtorchanovas, - nusikaltėlis turi ap- 
lenkti tą vietą, kurioje jis kada nors įvykdė atmintyje išlikusią piktadarybę. Taip elgiasi ir 
sovietų istorikai su „Ribentropo-Molotovo paktu“. Jie kruopščiai jį aplenkia, kai rašo apie 
aplinkybes Vokietijai užpulti SSRS. Aplenkia todėl, kad sudarydamas šį paktą Stalinas tie- 
siog piktadariškai kvietė Hitlerį užpulti SSRS, nes, pirma, sudarė Vokietijai strategines te- 
ritorines sąlygas, antra, iš anksto aprūpino Hitlerį karinėmis strateginėmis žaliavomis iš 
SSRS atsargų, trečia, pasėjo nesantaiką tarp SSRS ir Vakarų demokratinių valstybių, norin- 
čių sudaryti su SSRS karinę sąjungą prieš Hitlerio sumanymą pradėti antrą pasaulinį karą. 
Paktas atrišo Hitleriui rankas kariauti šį karą prieš Vakarus, be to, dar aprūpino gyvybiškai 
svarbiomis šiam karui strateginėmis žaliavomis. Molotovas turėjo „neutraliteto“ dingstimi 
palaikyti Hitlerį politiškai, o Mikojanas „prekybos“ dingstimi - ekonomiškai“. 

Kaip tik abipusiškai naudingas bolševikų bendradarbiavimas „su išgamomis ir žmo- 
gėdromis“, užsiėmusiais kova Vakaruose, ir leido Sovietų šaliai „užtikrinti taiką pusantrų 
metų“. Kai visi „draugystės“ limitai buvo išeikvoti, vienas bendrininkas, įtaręs kitą nenuo- 
širdumu, vožė jam per galvą ir jokie „taikos susitarimai“ negalėjo sukliudyti. Bet Stalinas 
tikėjosi kažko kita. 

Iki pat karsto lentos sąjunginis pensininkas Molotovas „aplenkdavo nusikaltimo vietą“, 
tikindamas, kad jokių slaptųjų protokolų nebuvo. Ir tik likus keliems mėnesiams iki mir- 
ties, nenuilstamai spaudžiamas Felikso Čiujevo, pagaliau nenoriai tarstelėjo: „Gali būti“. 

Audringais pasaulinės socializmo sistemos pertvarkos bei žlugimo metais protokolai at- 
sirado. To paties instituto nauja specialistų karta paaiškino, kad Stalinas iš esmės pasirinko 
tinkamiausią sprendimą, bet, karpydamas ir kilnodamas sienas, „šiurkščiai pažeidė sovietų 
užsienio politikos lenininius principus ir SSRS prisiimtus tarptautinius teisinius įsipareigo- 
jimus trečiosioms šalims“. Tikrai jau: „Kas Lenino mokymą renkasi, tas galią kaupia prote 
ir rankose“. Girdi, kitų tautų likimą be tų tautų valios lemiantys slaptieji protokolai - aišku, 
blogai, bet pats faktas - neabejotinai gerai. Užmirštama, kad be šių protokolų Stalinui pak- 
tas neturėjo jokios prasmės. Be tų protokolų jis nė nesirengė jo pasirašyti. 

Kai kurie dabartiniai tyrėjai sutartį su Vokietija aiškina kaip cinišką, bet vien pragmatiš- 
ką dokumentą, esą, visi taip elgėsi ir Stalinas su Molotovu niekuo neblogesni už daugelį ano 
meto kitų politikų: „Gyvenimas kur kas įvairesnis už senas teisines formules, o tarptautinės 
sutartys veikia tol, kol tai naudinga“. Iš esmės tai tas pats sovietų užsienio politikos klastin- 

gumo teisinimas tik su „realistiniu“ požiūriu ir, beje, sulyginantis nacistinius ir bolševiki- 
nius metodus. O naujiesiems patriotams tai baisiai nepatinka. 

Jei kalbėsime apie Tikslą, Stalinas viską padarė teisingai ir pirmąją partiją prieš Hitlerį 
sulošė be priekaištų. Bet vis tiek būta nepatogumo. Jo esmę suformulavo G. Kenanas: „Ji 
(Rusija) mėgino išvengti karo sudarydama sandėrį pirmiausia su tais, kurie jį sukėlė, 


sandėrį, kuris iš 


tikrųjų paspartino ir užtikrino jo pradžią bei numatė grobio dalybas 


su agresoriumi kaip apdovanojimą už palankų požiūrį į agresiją“. 
Jausmas toks, tarsi į ką negera įmynus. Liko ir nemalonus kvapas, S iki šiol nuodija 


Rusijos santykius su kai kuriais kaimynais. 


Tpi noxNNCeKE: AONOBOpa 0 Aenananenni Mexiy Tepnavzei 
+ Zoraus CoserokKx ComnaukoTuveckix Pecnyčauk PHKenNOZNACAD- 
MeCA YTOANOMNEBYKS O0OKX CTOPON OGCJANAK B CTPOTO KORĖK- 
KėNnMAbBOK nOpSAKe BONpOC O parpanmveKau Cėep OdOR2KSH A4- 
Tepeco» B BocrowwoA Bapone. 920 OlGyXASNKĖ IpK5eJO K NKKe- 
CAenytijeny pesyAbTA2y: 


1. B cayYse TeppuTOpKAAbUO-nOARTEY6CKOTO  NepėjcTDOlO TM 
ocancTėR, BxAORAIKX B cocta5 UpudaarulcKux rocyxapoTA (Gan 
anvzna, Soronna, Jarama, Juros), ceaepuan rpansus Jirii OAKO- 
BDEMeKKOo ABAA6TCA TpAMSeA cžep KuTepecor Tepmannk 1 CICP. 
Tipė oTOM RuTepėcu JuTBu no oTEOGeAE5 BuaencxoŽ OGABCTH IK 
3WALTCA OGONHK CTOPOKEIME, 


2. B caytau TeppKTOPUAADKO-DOAKTHSeCKOTO  nepeycTpONOTB1 
Odaactel, BxOAAIKXx B coc765 Noazokoro NocyzapeTBs, TpamENA 


ojep NuTepecos Tepuammėi m CCCP Gyxet DprGAMaRTEA5RO KPOTORUTH || 


mo axaza pek Kepesa, Bucaw m Cana, 


Bonpoc, ARASeTOS ZR B OGONINHX NuTepeCAX XEIATEZKANK CO- | 


xpanenne Kezanucumoro Noamokoro TocyxApCTBA X xAKORK  CYAYT 
FpANEŪS eTOrO TOGYAADĖTHA, MOX6T GUTD OKORYATEALNO BuRCHeK 
202150 > Tevenme AažMueŽmerO NONETENECKOTO PAS BNTAA, 

Bo »CaKoM caytme, 06a UpanmrexbcrBA GyAJT pemATS B107T 
BONpOC B DOpRIKe ApYKECTBEBNOTO OdOLAKOTO COr2A0KA. 

3. Kacarezim Dro-B0cTOKA Esponu Cc copeTCKOA crOpOSY H05- 
AepBaeTC5 smTepeC CCCP x BeccapačaN. C repuancKoN cTOpOFS j 
SARBARETOA G 64 DOJKOR NOxNTHVeCKOS HėsaNKTEpeCOBANKOCTA B 
3Thx OGAacTAX, 


4. 81207 panos Gy onaynisias an eania A | 


| "r0M Cekpete, 

| „J ž Moėmaa, 23 anrycTa 1939 roza. 

4 k 1 

E si iaaė ardo adis O PTS | 
us | 


aaa ž 
= | 
a i 


CEKPETHHA JONOJHHTEIEHHH IPOTOKOJ. 


HuxenoznucaBuKecg YNOJHOMOUEHKNS KOHCTATHPYOT COFNacHe 
Tepuancxoro IlpasurenbeTBa 4 [lpasuTenbc7Ba CCCP B caegybųjeu: 

INoznucaunsd 23 aBrycTa I939 r. CcekpeTHNĖ AONONHUTENbHKH 
NpOTOKOA WSMeHaeTOA B i. Į TAKMM OGpas0M, UTO TeppuTOpHA 
AWTOBCKOTO FOcynApCoTBA BkMNUAETCA B CĖepy uKTepecos CCCP, 
TaK Kak C ApyToH cTopoHs JM0GAMHCKOe BOeBOKCTBO H uAcTH Bap- 
mMaBCKOTO BO6BOJCTBA BKAOVADTCA B Cepy WKTepeCO» Tepauuų 
(cu, KapTy K NOoAnKcaKHoMy cerojus ĮOroBOpY O NPYKGe H Npa- 
Huųe Mexgy CCCP u Tepuaunet). Kak 70xb»x0 IpesurenscTBO CCCP 
NpegupuMeT Ha AHTOBCKOK TEppHTOPHK OCOGHe MEpH JA OXPAHS 
CBOHX HHTEPeCOB, TO C I(eXb0 eCTECTBEHHOTO K MpOCTOrO Upo- 
BExeHUS TpAKKIO HECTOMJAA TEpMAHO-NMTOBCKAS TPAKKŲA MCNpAB- | 
AAeTCA TAK, UTO AHTOBCKAA TEppKTOPHA, KOTOPAA NeKUT K DFO-38- 
Nagy OT AHHKH, ykasaHHOj HB KapTė, OTXOJMT K Tepmanun, | 

Jjanee KoHcTATWpYeTCA, UTO HAXOKMŲKECA B Che XOSAKCTBEH- 

HHe COrnameKua Mexjy Tepwamneti 4 Jurboh He AOMKHK GuTD Hapy- | 
Met BLMSYKASAHKHINK MeponpuaTumMA CosercKoro Cosa, | 


asigias | 


SSRS ir „Vokietijos su sutarties m 0 Šiam 
protokolo pakeitimas, kuriuo Lietuva atiteko SSRS 
interesų zonai. 1939 m. rugsėjo 28 d. 

SSRS ir Vokietijos sutarties slaptasis papildomas 
protokolas: rusiškasis egzempliorius. 
1939 m. rugpjūčio 23 d. 

SLAPTASIS PAPILDOMAS PROTOKOLAS 


Pasirašydami Vokietijos ir SSRS nepuolimo sutartį abiejų šalių pasirašiusieji įgaliotiniai 
itin konfidencialiai svarstė abipusių interesų sferų pasidalijimo Ryto Europoje klausimą. 
Apsvarsčius buvo nutarta: 

1. Jeigu srityse, įeinančiose į Pabaltijo valstybių sudėtį ios Estijoje, 
Latvijoje, Lietuvoje), vyktų teritorinių ir politinių pokyčių, šiaurinė Lietuvos siena taps 
Vokietijos ir SSRS interesų sferų siena. Kartu abi šalys pripažįsta Lietuvos interesus 
Vilniaus kraštui. 

2. Jei teritorinių ir politinių pokyčių įvyktų Lenkijos valstybei priklausančiose srity- 
se, Vokietijos ir SSRS interesų sferų siena eis maždaug Narevo, Vyslos ir Sano upėmis. 

Klausimas, ar abiejų šalių interesams pageidautinas nepriklausomos Lenkijos 
valstybės išlikimas ir kokios bus šios valstybės sienos, gali būti galutinai išspręstas tik to- 
liau rutuliojantis politiniams įvykiams. 

Bet kokiu atveju abi vyriausybės šį klausimą spręs draugišku susitarimu. 

3. Kalbant apie Europos pietryčius iš sovietų pusės SSRS turi interesų Besarabijoje. 
Vokietijos pusė pareiškia neturinti jokių politinių interesų šiose srityse. 

4, Šį protokolą abi šalys saugo griežtai slaptai. 


Maskva, 1939 metų rugpjūčio 23 d. 


SSRS įgaliotas | Vokietijos vyriausybės vardu 
V. Molotovas | J. Ribentropas 

SLAPTASIS PAPILDOMAS PROTOKOLAS 


Žemiau pasirašę Vokietijos vyriausybės ir SSRS vyriausybės įgaliotiniai konstatuoja 
sutarimą: 

1939 m. rugpjūčio 23 d. pasirašytas slaptojo protokolo I p. keičiamas taip, kad 
| Lietuvos valstybės teritorija patenka į SSRS interesų zoną, o iš kitos pusės Liublino vaiva- 
dija ir dalis Varšuvos vaivadijos patenka į Vokietijos interesų sferą (žr. šiandien pasirašytą | 
| SSRS ir Vokietijos Draugystės ir sienos sutartį). Vos tik SSRS vyriausybė Lietuvos teritori- 
| joje imsis ypatingų priemonių saugant savo interesus, tai natūraliai ir paprastai brėžiant 
sieną dabartinė Vokietijos ir SSRS siena pataisoma taip, kad Lietuvos teritorija, esanti į 
pietvakarius nuo linijos, nurodytos žemėlapyje, atitenka Vokietijai. 

Toliau konstatuojama, kad esantys Vokietijos ir Lietuvos ūkio R neturi būti 
| Dažeisti Sovietų Sąjungos veiksmų. 


SSRS įgaliotas Vokietijos vyriausybės vardu | 
V. Molotovas J. Ribentropas 
1939 metų rugsėjo 28 d. . 1939 09 28 

NASIS ŽAIBO KARAS 


Versalio sistemos žlugimas, kurį ženklino 1938 m. rugsėjį pasirašytas Miuncheno susi- 
tarimas, pranašavo neišvengiamybę eilinio milžiniško karinio susidūrimo su didžiosiomis 
valstybėmis, taip pat ir su trokštančiomis tokiomis tapti. 

Per daug jau kovotojų už taiką iš tiesų aistringai troško karo: Vokietija, Italija, Japonija, 
Jungtinės Valstijos ir neabejotinai Sovietų Sąjunga. Vokiečių nacijos fiureris A. Hitleris, įti- 
kėjęs „žaibo karo“ strategija, vylėsi sumušti priešus po vieną ir tūkstančiui metų užtikrinti 
Trečiojo reicho hegemoniją. Kuklus sovietų generalinis sekretorius J. Stalinas ir Amerikos 
prezidentas F. Ruzveltas, kuriems karas Europoje kuo labiausiai tiko, siekė nutaikyti palan- 
kią sau akimirką ir išspręsti ginčą dėl įtakos pasauliui savo naudai. Savų planų turėjo ir ja- 
ponų mikadas bei italų dučė. Pasaulis buvo pasmerktas. 

Kategoriškai nenorėjo kariauti tik Anglija ir Prancūzija, kurios tikėjosi politinėmis ir 
ekonominėmis nuolaidomis nuramdyti Hitlerį ir nukreipti Vokietijos agresiją į Rytus - te- 
gul arijai kiek įstengia kaunasi su bolševikais. Bet Adolfo, Aloyzo sūnaus, interesai buvo 
kitokie, nei padėti Vakarų demokratijoms. Okupavus Čekoslovakiją, iškilo Lenkijos klau- 
simas, be to, ir Versalio sutarties gėdą buvo galima nuplauti tik Kompjeno miške, sau- 
gančiame memorialinę plokštę su įžūliu įrašu: „Čia 1918 m. lapkričio 11 d. buvo įveiktas 
Vokietijos imperijos nusikalstamas išdidumas...“ 

Todėl iki 1939 m. pradžios Europoje susiformavo du kariniai politiniai blokai: Anglijos- 
Prancūzijos ir Italijos- Vokietijos. Kiekvienam iš jų rūpėjo sudaryti susitarimą su Sovietų 
Sąjunga, kurios siekis vaidinti bent kokį vaidmenį Europos reikaluose anksčiau buvo de- 

Vokietija užima Sudetų kraštą (1938 10) 


Lenkija okupuoja Tešino sritį (1938 10) 


Vengrija užima Slovakijos ir Užkarpatės 
pietines pasienio sritis (1938 11) 


Vengrija okupuoja likusią Užkarpatę (1939 03) 


Nr. 1. Po Miuncheno sutarties vokiečių užimtos 


protektoratu, Bohemija ir Moravija (1939 03) Cekos lovakijos teritorija. 1939 m. 


likusi Čekoslovakijos dalis - Slovakija - 
tampa Vokietijos protektoratu (1939 03) 


likusios Čekijos teritorijos, tapusios Vokietijos 


slovakai 


Nr. 2. Čekoslovakijos gyventojų tautinė sudėtis iki 1938 m. 

SIS ŽAIBO KARAS || 


monstratyviai ignoruojamas. To meto oficiali sovietų propaganda visą kapitalistinę ap- 
suptį tradiciškai vadino aršiais „nugalėjusio proletariato tėvynės“ priešais, o svarbiausias 
valstybes skirstė į agresores (Vokietija, Italija, Japonija) ir agresijos talkininkes (Anglija, 
Prancūzija, JAV). Tačiau Kremlius, pasikeitus aplinkybėms, greit susiorientavo ir 1939 m. 
kovo 10 d. (po penkių dienų Vokietijos kariuomenė užėmė Prahą) Stalinas iš partijos XVIII 
suvažiavimo tribūnos nedviprasmiškai pasakė, kad „antikominterninis paktas“ iš tikrųjų 
nukreiptas ne prieš SSRS, o prieš Angliją, Prancūziją ir Jungtines Valstijas. Iš jo kalbos buvo 
galima suprasti, kad kaip tik šios nesikišimo politikos besilaikančios šalys yra „karo kurs- 
tytojos , svajojančios susilpninti savo varžoves, o paskui „išeiti į sceną su naujomis jėgo- 
mis“. Vadinasi, Sovietų Sąjungos politika turi ir toliau siekti, kad būtų stiprinami dalykiški 
santykiai su visomis valstybėmis, „būti atsargiems ir karo provokuotojams, įpratusiems 
graibstyti žarijas svetimomis rankomis, neleisti mūsų šalies įtraukti į konfliktus“. Taip 
prasidėjo Sovietų Sąjungos ir Vokietijos suartėjimas. 

1939 m. balandį su skirtingais maloniais siūlymais į Maskvą vienu metu kreipėsi Vokietija, 
Anglija ir Prancūzija. Josifas Visarionovičius neskubėjo. Jis gavo galimybę rinktis, su kuo 
ir dėl ko tartis, nes dabar derybomis su SSRS buvo suinteresuoti visi „žaidėjai“. Bręstantis 
karas atskleidė naujas perspektyvas stiprinti Sovietų šalies įtaką Europoje. Todėl užsienio 
reikalų liaudies komisaras M. Litvinovas, balandžio 4 d. aiškindamas sovietų įgaliotajam 
atstovui Vokietijai sovietinės politikos bendrus principus, pažymėjo, kad „sulaikyti ir pri- 
stabdyti agresiją Europoje be mūsų neįmanoma ir kuo vėliau bus kreiptasi į mus pagalbos, 
tuo daugiau teks sumokėti“. 

Prasidėjo aktyvių diplomatinių žaidimų metas. 

1939 m. balandžio 11 d. Vokietija pamėgino zonduoti SSRS poziciją dėl santykių gerini- 
mo. Kaip tik tą dieną Hitleris patvirtino „Direktyvą dėl visuotinio ginkluotųjų pajėgų pa- 
rengimo karui 1939-1940 m.“ Sovietų Sąjunga toliau lūkuriavo. Tą pačią dieną Londonas 
kreipėsi į Maskvą klausdamas, kuo ji, esant reikalui, galėtų pagelbėti Rumunijai. Balandžio 
14 d. Prancūzija pasiūlė SSRS pasikeisti laiškais dėl tarpusavio palaikymo, jei Vokietija už- 
pultų Lenkiją ir Rumuniją, ir pranešė, kad yra pasirengusi aptarti pačios sovietų vadovy- 
bės siūlymus. O tada Anglija pamėgino įtikinti Maskvą padaryti pareiškimą, kad palaiko 
savo Vakarų sąjungininkes, jei jos būtų užpultos. Atsakydama Sovietų Sąjunga anglams ir 
prancūzams pasiūlė sudaryti tarpusavio pagalbos sutartį. Beje, tuo pačiu metu įgaliotasis 
atstovas Berlynui A. Merekalovas aplankė užsienio reikalų ministerijos valstybės sekretorių 
Ernstą fon Vaiczekerį ir tarp kita ko pareiškė: „Ideologiniai skirtumai ... neturi tapti nesan- 
taikos akmeniu santykiuose su Vokietija... Rusijos požiūriu, nėra jokių priežasčių, galinčių 
kliudyti normaliems mūsų tarpusavio santykiams. O prasidėję nuo normalių santykiai gali 
tapti vis geresni ir geresni“. 

Balandžio 29 d. Paryžius pasiūlė idėją dėl trijų šalių tarpusavio įsipareigojimų, jei kiltų 
karas su Vokietija. Bet Kremlius vis mažiau domėjosi šiuo jokios konkrečios naudos netei- 
kiančiu siūlymu. Tuo labiau kad tikslas „pristabdyti agresiją Europoje“ jokiu būdu neatiti- 
ko bolševikinės doktrinos, ne tam draugas Stalinas sunkiai dirbo paversdamas šalį „pro- 
letarinės revoliucijos baze“. Jis gerai įsiminė Iljičiaus priesakus: „Galutinai nugalėti galima 

J. Stalinas ir V. Molotovas. Maskva. 1933 m. 


tik pasaulio mastu... Mes gyvename ne tik valstybėje, bet ir valstybių sistemoje, ir Sovietų 
respublikai ilgai gyvuoti šalia imperialistinių valstybių neįmanoma. Galiausiai nugalės ar 
viena, ar kita“. Pats Josifas Visarionovičius puikiai suprato, kad Markso „socializmas“ ats- 
kiroje šalyje, be tarptautinės revoliucijos perspektyvos“ pasmerktas, ir „jei socializmo per- 
galė kitose šalyse užtruktų... sovietų valdžia suskils, partija išsigims“. Kaip tik 1939 m. ba- 
landį Raudonosios armijos politinės valdybos viršininkas 1-ojo rango komisaras L. Mechlis 
Kijevo karinės apygardos propagandistams aiškino partijos „taikios politikos“ pagrindus: 
„Jei pamėgintume trumpai, bet įtikinamai, kad suprastų plačiosios masės, suformuluoti 
stalininės socialistinės valstybės teorijos esmę, galima sakyti, kad tai yra kapitalistinės ap- 
supties likvidavimo teorija, tai yra pasaulinės proletariato revoliucijos pergalės teori-. 
ja... Darbininkų ir valstiečių Raudonoji armija, internacionalinė kariuomenė pagal vyrau- 
jančią ideologiją pagelbės šalių agresorių darbininkams išsivaduoti iš fašizmo priespaudos 
ir likviduos kapitalistinę apsuptį...“ 

Nepaisydama to Maskva darė Berlynui vis įtaigesnius reveransus. 

Gegužės 3 d. netikėtai visam diplomatiniam korpusui Stalinas pašalino įsitraukusį į dery- 
bas su britais užsienio reikalų komisarą M. Litvinovą „jo paties prašymu“. Tai, kad į šį pos- 
tą paskirtas VKP(b) CK politinio biuro narys ir SSRS liaudies komisarų sovieto pirminin- 
kas V. Molotovas, „vado artimas draugas ir artimiausias bendražygis“ (ne žydas - pabrėžė 
Vokietijos pasiuntinys grafas Verneris fon Šulenburgas), vokiečiai vienareikšmiškai supra- 
to kaip užsienio politinio kurso keitimą. Tuo labiau kad sovietų įgaliotieji atstovai atsargiai 


VIENO NAPASTOVAUS  SUOLO ISTORIJA. 


Lietuvių karikatūra. Iš žurnalo „Karys“. 1938 m. 


klausė kolegas vokiečius, „ar šis įvykis 
pakeis jūsų poziciją Sovietų Sąjungos 
atžvilgiu. Gegužės 17 d. pasiuntinybės 
Berlyne patarėjas G. Astachovas priva- 
čiame pokalbyje su Rytų Europos refe- 
rentūros vedėju Jurgenu Šnure pasakė, 
kad „tarptautinės politikos klausimais 
Vokietija ir Sovietų Rusija neturi jokių 
priežasčių tarpusavio nesutarimams“. 
Jis taip pat „užsiminė apie Sovietų 
Sąjungos ir Vokietijos derybas, saky- 
damas, kad dabartinėmis sąlygomis 
Anglijai pageidautinų rezultatų kažin 
ar bus pasiekta“. 

Ir iš tikrųjų penkis mėnesius vyks- 
tančios Anglijos ir Prancūzijos dery- 
bos su SSRS dėsningai pateko į aklavie- 
tę. Abi šalys patologiškai nepasitikėjo 
viena kita ir nenorėjo suvaržyti savęs 
konkrečiais įsipareigojimais paskęsda- 
mos protokolo subtilybėse ir tarptau- 
tinės teisės normų aiškinimesi. Kartu 
jos slapta domėjosi Berlyno požiūriu į 
santykių gerinimą, „interesų sričių“ at- 
skyrimą ir nesikišimą į reikalus. Be to, 
partneriai iš Vakarų ne itin baiminosi ir 
buvo nekokios nuomonės apie DVRA 
kovinę galią. Dar vienu nesantaikos 
akmeniu tapo Lenkija, kuri griežtai at- 
metė bet kokią sąjungą su Maskva, rei- 
kalavo Vakarų garantijų, vykdė dalinę 
mobilizaciją ir kartu slapta meilikavo 
Berlynui. 

„Kaip prostitutė, teatleidžia man čia 
esančios moterys, - ironizavo iš tribū- 
nos Stalino idėjų laidininkas į mases 
Mechlis, - perleidžiama iš vienų ran- 
kų į kitas, taip Lenkija tai atsiduoda- 
vo Prancūzijai, tai užmegzdavo rimtą 
romaną su Berlynu. Dabar lenkų ma- 


dam paskelbė, kad ji laikosi tvirtos pozicijos ir ieško rimto partnerio, būtinai turtingo. 
Pažiūrėsim, kas iš to išeis“. 

Anglai bombardavo Berlyną siūlymais bendradarbiauti ir atskirti „interesų sritis“ ža- 
dėdami nutraukti derybas su SSRS ir kartu šantažuodami vokiečius jau vien derybų fak- 
tu - vis tradicinių britų politikos amžinųjų interesų dvasia. „Anglija - profesionali karo 
kurstytoja, bet veidmainė, mitri veidmainė, - tikino Mechlis. - Jos politika paprasta - su- 
naikinti savo galimus priešus svetimomis rankomis įtraukiant juos į karą su bet kuo, ypač 
su Sovietais, o aš mat galiausiai tapsiu pati stipriausia ir diktuosiu savo valią“. 

Fiureris jau tvirtai nusprendė, kad dalinės anglų nuolaidos iš esmės problemos nepaša- 
lina ir, norint išsikovoti viešpatavimą Europoje, reikia nedidelio pergalingo karo. „Būtina 
panaudoti ginkluotą jėgą pirmiau, nei įvyks paskutinis didelis susidūrimas su Vakarais. 
Reikia išbandyti karo įrankį“. Per gegužės pasitarimą su vermachto vadovais Hitleris per- 
spėjo generolus: „Vokiečių nacionalinis vienijimasis, išskyrus nedideles išimtis, įvykdytas. 
Tolesnių laimėjimų be kraujo praliejimo negali būti pasiekta“. 

Bet įgyvendinti Vokietijos svajonę - sutriuškinti Prancūziją ir „atsiteisti su Versalio 
diktato vaisiais“ - reikėjo Lenkijos nuolaidumo. Bet Lenkija visai neketino atsisakyti 
suvereniteto ir įsikinkyti į Vokietijos vežimą (tiesa, pasidalyti sovietų Ukrainą Varšuva 
neprieštarautų, bet tik lygios partne- 
rystės sąlygomis, tačiau kam reikalin- 
ga Reichui pašonėje Lenkijos imperi- 
ja?). Tad nuo jos ir nuspręsta pradėti. 


AS m T ——-MMT | „Lenkija visada bus mūsų priešų pusė- 
OSTRZEŽENIE DLA BERLINA je, - sakė Hitleris. - Nepaisydama su- 


sitarimo dėl draugystės Lenkija visada 


MARSZ, ŠMIGLY-RYDZ. — Race przy sobie, panie sąsiedzie. 


Lenkijos požiūris į Vokietiją: „Maršalas Rydz- „Kur mano kėdė?“ 1938 m. rugsėjo 30 d. 
Smiglas: „Laikyk rankas prie savęs, pone Davidas Lavas (David Low) 
kaimyne“ Lenkų karikatūra iš žurnalo „Mucha“ 

Varšuva. 1939 m. rugpjūčio 25 d. 

buvo linkusi išnaudoti bet kokią galimybę prieš mus... Iš pradžių aš norėčiau palaikyti su 
Lenkija priimtinus santykius, kad paskui būtų galima pradėti kovą prieš Vakarus. Tačiau 
tas man imponuojantis planas pasirodė neįgyvendinamas, nes pasikeitė esminės aplinky- 
bės. Man tapo aišku: per susidūrimą su Vakarais Lenkija užpuls mus nepalankių mums 
metu“. Kad būtų užtikrinta sumanyta akcija, reikėjo Lenkiją politiškai izoliuoti, pasiekti, 
kad į Vokietijos ir Lenkijos konfliktą nesikištų Anglija ir Prancūzija. O jei jos pasielgtų 
priešingai, užsitikrinti saugų užnugarį ir sumažinti ekonominės blokados grėsmę sutartimi 
su Sovietų Sąjunga. Apskritai reikėjo susidėti su „porytojaus priešu“ - Stalinu. 

1939 m. liepos 29 d. Berlynas pasiūlė Maskvai atsižvelgti į sovietų interesus Pabaltijyje 
ir Rytų Europoje mainais už sutarties su Prancūzija ir Anglija atsisakymą. Na, dievaži, ką 
jie gali realiai pažadėti: „Daugiausia - dalyvauti Europos kare, nesantaiką su Vokietija, bet 
nė vieno Rusiją tenkinančio tikslo. Kita vertus, ką galime pažadėti mes? Neutralitetą ir kad 
nebūsime įtraukti į galimą Europos konfliktą ir, jei Maskva to panorės, Vokietija ir Rusija 
susitars dėl bendrų interesų, dėl ko, kaip praėjusiais laikais, abi šalys turės naudos“. Kasdien 
Kremlius skaitė Astachovo (beje, pasirodė, kad buvo niekšas ir Lenkijos šnipas, teko jį su- 
trinti į lagerių dulkes) pranešimus: „Konfliktas su Lenkija bręsta didėjančiu tempu; lemia- 
mi įvykiai gali prasidėti pačiu artimiausiu metu... Vokietijos vyriausybė, atsižvelgdama į 
mūsų sutikimą derėtis dėl santykių pagerinimo, norėtų šias derybas pradėti kuo greičiau“. 

Stalinas, bijojęs Anglijos ir Prancūzijos sąmokslo, labai susidomėjo šia idėja. Jis blaiviai 
įvertino aplinkybes ir manė, jog naudingiau pasirašyti susitarimą su Vokietija, kad išside- 


Vokiečių kariuomenė Čekoslovakijos sostinės Prahos gatvėje. 1939 m. kovo 15 d. 

3AKIKNENIAE LORETOKO-TEPMAHOKOTO ADroBOPA O HEKANAAEKMM, 


Pasirašius Sovietų ir Vokietijos sutartį. „Draugų rate“: Iš dešinės į kairę: draugas V. Molotovas, draugas 
J. Stalinas, ponas J. Ribentropas ir ponas F. Glusas. 1939 metų sovietų laikraščio „Pravda“ nuotrauka. 


LATVA LITHUANIA 


Karikatūra. Įkliuvo: Rusija - Estija, Latvija, Lietuva. Viktoras Vaši (Viktor Vashi). 

rėtų savo dalį, užtikrinti Hitleriui „žalią šviesą“ kare su Vakarais ir pačiam „prieiti galą visų 
stipriausiam“. 

Iš tikrųjų variantų buvo ne tiek jau daug ir pasirinkimas atrodė aiškus. Arba ginti ideo- 
logiškai svetimas parlamentines demokratijas ir atvirai priešišką Lenkiją nieko negaunant 
mainais, arba susitarti su Vokietija ir sąjungoje su ja paleisti „daugelio naujų šalių atplyšimo 
nuo imperializmo“ procesą. Pirmiausia tai taikytina artimiausioms kaimynėms. Tiesą sa- 
kant, šis sprendimas subrendo dar per Čekoslovakijos krizę, kai „tautų vadui“ buvo aiškiai 
leista suprasti, kad jam Europos didžiosios politikos scenoje skiriamas tik statisto vaidmuo. 
Štai 1938 m. spalio 4 d. vidaus reikalų liaudies komisaras V. Potiomkinas, kalbėdamasis su 
Prancūzijos pasiuntiniu Berlynui, prasitarė, kad susiklosčiusiomis aplinkybėmis SSRS gali 
būti vienintelė išeitis bendradarbiaujant su Vokietija pasidalyti Lenkiją. 

Rugpjūčio 19 d. Berlynas gavo būsimojo susitarimo projekto tekstą su prierašu: „Šis susi- 
tarimas pradeda galioti tik su tuo pačiu metu pasirašytu specialiu protokolu dėl aukštąsias 
susitariančias šalis dominančių užsienio politikos klausimų“. 

Po keturių dienų į Maskvą atskrido „superdiplomatas“ Joachimas fon Ribentropas ir de- 
rybose su Stalinu bei Molotovu naktį į rugpjūčio 24-ąją buvo pasirašytas standartinis ne- 
puolimo paktas (Londone tą pačią dieną veltui laukta su analogiška misija atskrendančio 
Hermano Geringo), nors kurioziškai atrodo jau vien tai, kad dešimčiai metų sudaryta su- 
tartis dėl „neagresijos“ tarp šalių, kurios kol kas neturi bendros sienos ir svarbiausia - pa- 
pildomasis protokolas, apibėžiantis Sovietų Sąjungai tenkančią „pyrago“ dalį: 

„Pasirašant Vokietijos ir Sovietų Socialistinių Respublikų Sąjungos nepuolimo sutartį, ją 
pasirašantys abiejų Šalių atstovai visiškai konfidencialiai aptarė klausimą dėl abipusių inte- 
resų Rytų Europoje sričių atskyrimo. Šio aptarimo rezultatai buvo tokie: 

1. Jei srityse, kuriose yra Pabaltijo valstybės (Suomija, Estija, Latvija, Lietuva) įvyktų teri- 
torinių bei politinių pokyčių, Lietuvos šiaurinė siena bus riba, skirianti Vokietijos ir SSRS in- 
teresų sferas. Be to, abi šalys pripažįsta Lietuvos interesus dėl Vilniaus krašto. 

2. Jei teritoriniu ir politiniu atžvilgiu būtų pertvarkytos Lenkijos valstybei priklausančios 
sritys, Vokietijos ir SSRS interesų sferų siena drieksis maždaug Narevo, Vyslos ir Sano upių 
linija. 

Klausimas, ar abiejų šalių interesais būtų pageidaujama, kad išliktų Lenkijos valstybė, gali 
būti galutinai išspręstas tik klostantis būsimiems politiniams įvykiams. 

Bet kokiu atveju abi Vyriausybės šį klausimą spręs bendru draugišku sutarimu. 

3. Pietryčių Europoje Sovietų šalis pabrėžia SSRS interesą dėl Besarabijos. Vokietijos šalis 
aiškiai pareiškia, kad ji šiose srityse neturi jokių politinių interesų. 

4, Šį protokolą abi Šalys laikys griežtoje paslaptyje“. 

Anglijos ir Prancūzijos delegacijos išvyko iš Maskvos tuščiomis. 

Trockio nuomone, be kita ko, „Sąjunga su Hitleriu leido Stalinui patenkinti tą jausmą, 
kuris viešpatauja visiems kitiems jo jausmams - kerštą. Derėtis su nacistais Maskvoje esant 
draugiškoms Anglijos ir Prancūzijos karinėms misijoms, apgauti Londoną ir Paryžių, neti- 
kėtai paskelbti apie paktą su Hitleriu - iš viso to aiškiai matyti noras pažeminti Anglijos vy- 
riausybę, atkeršyti Anglijai už tuos pažeminimus, kai Čemberlenas plėtojo savo nesėkmin- 
gą romaną su Hitleriu“. 


Sąmokslas 


„bia nepasitikėjimas, paslaptys ir įtarimai. Suprantama, tame nėra nieko nauja, tačiau, 

"politiniams darbuotojams. Gaminant nepakankamą būtinų prekių kiekį, sovietų pramo- 


Dokumentas Nr. 367 
193904 14 
Slaptai. 
Tarnybinis leidimas. 1939 m. balandžio 14 d., Nr.84/c 
STRAIPSNIS ROJUS HOVARDAS SOVIETŲ SĄJUNGOJE 


Laikraštyje „New York World Telegram“ kovo 29 d. išspausdintas Rojaus 
Hovardo straipsnis, skirtas Sovietų Sąjungai. Šiame straipsnyje, atsiųstame iš Paryžiaus, 
Rojus Hovardas rašo: „Jeigu sprestume apie Sovietų Sąjungą pagal Maskvą, kuri yra tarsi 
visos šalies veidrodis, tai pagal ją kreivė juda žemyn. Visų nuomone, per paskutinius dve- 
jus metus tūkstančiai politinių, karinių ir ekonomikos vadovų buvo sušaudyti, ištremti, 
vienaip ar kitaip likviduoti. Todėl pastebima karinės srities, pramonės dezorganizacija, 
užsieniečių, kuriuos palietė paskutiniai valymai, baimė, slėpimasis ir slapukavimas. 

Tarsi potvynis Maskvą užlieja šnipai, informatoriai ir agentai-provokatoriai, 
kiekvienas žmogus joje tampa įtartinas. Užsienio ambasadose įsteigti specialūs elektros 
technikų etatai, o jų vienintelė pareiga - periodiškai apžiūrėti patalpas ieškant NKVD 
agentų sumontuotų diktografų. Daugybė jų aptinkama. Viską amžinu lipniu rūku gau- 


žvelgiant iš šiandienos pozicijų, dabar - blogiausia padėtis per pastarąjį dešimtmetį. 

Užsienio žvalgybos duomenimis, lėktuvų gamyba vyksta dideliais mastais, tačiau 
kokybė labai prasta. Iki šiol tarp sovietų aviacijos konstruktorių, kaip ir reikėjo tikėtis iš 
tautos, kuri neseniai pradėjo domėtis technika, mažai talentų arba net visai nėra kūry- 


bingų genijų, kurie būtini karinėms oro pajėgoms egzistuoti. Kaip yra pareikšta, daugybė | 
sovietų lėktuvų yra arba kopijos, arba truputį pakeisti lėktuvų tipai, kuriuos šiuo metu iš- 


stūmė daug naujesni Europos ir Amerikos naikintuvai bei bombonešiai. 

Sunkiojoje pramonėje nuosmukis prasidėjo tada, kai buvo pabandyta išsiversti be 
užsienio inžinierių ir vadovų. Plataus vartojimo prekių gamyba nesiekia net apgailėtino, 
vargano lygio, apie tai galima spręsti iš akivaizdžių tokių svarbių gaminių, kaip tekstilė, 
drabužiai bei batai. Lentynos universalinėse parduotuvėse beveik tokios pat tuščios kaip ir 
prieš keletą metų, kada buvo imtasi plačiai ištrimituotų pramonės stiprinimo planų. 

Galima pastebėti ir vieną didžiulį skirtumą, nuolaidžiavimą kapitalistinei siste- 
mai prievarta grįžtant prie būdingos apmokėjimo praktikos už darbą. Prieš keletą metų 
SSRS nebuvo pinigų, už kuriuos būtų galima nusipirkti prekių, ir prekių, kurių galėtumei 


nusipirkti už pinigus. Šiuo metu šalyje yra žmonių, kurie turi pinigų su pakankama per- | 
kamąja galia. Tačiau parduotuvėse nėra ne tik prabangos ir prekių patogumui, bet su ne- | 


didelėmis išimtimis net pačių reikalingiausių prekių. 


Tam tikras prekių kiekis dar patenka į parduotuves, kuriose leidžiama lankytis 


naujajai įtakingai aristokratijai. Tai, kas lieka po jos, paliekama mažiau reikšmingiems 


nės žlugimas sukelia rublio krachą ir nutrūksta importas, ką galima paaiškinti sovietinių 


T 

Raudonojoje armijoje rengiami propogandininkai darbui fronte. 


| 
| 


AS nepatyrimu bei gebėjimų pramoninei gamybai stygiumi. Iš dalies taip yra ir 
todėl, kad didžiulės pastangos sutelktos kurti galingą Raudonąją armiją. 

Tačiau ir po 20 diktatūros metų vienas svarbus faktorius išlieka akivaizdus - ne- 
sėkmingi komunizmo santvarkos bandymai pakeisti asmeninį suinteresuotumą, kuris yra 
būtina nuosekli sąlyga, užtikrinanti sėkmę šiuolaikiniame pramonės amžiuje. 

Šios išvados ir pastebėjimai paremti pačiais, kokius tik įmanoma gauti, pati- 
kimiausiais ir objektyviausiais duomenimis. Į duomenis arba pasisakymus, gautus pa- 
čioje Sovietų Sąjungoje, net nereikia kreipti dėmesio. Šalyje labai sunku gauti duome- 
ny, kuriems niekas neturėtų įtakos arba išgirstume nuomonę be išankstinio nusistatymo. 
Sovietai mano, kad informacijos trūkumas sovietų masėms nerūpi, o užsieniečiams tai 
rūpi. Ir viena, ir kita tenkina Sovietus. Todėl net pranešimai apie nenuneigiamus dalykiš- 
kus SSRS vyriausybės gyvenimo faktus lygiai taip pat reti, kaip ir tikras nuoširdumas. 

Sovietų Sąjunga tarsi nauja tamsi dėmė Europos žemėlapyje. Nė vienas sovieti- 
nis laikraštis ir net oficiali sovietų agentūra TASS nepateikia tikro visos šalies gyvenimo 
paveikslo, kaip prie to yra pripratę amerikiečių skaitytojai. Nesusiję su politika arba vy- 
riausybe faktai apie gyventojus pagal amerikiečių supratimą SSRS nelaikomi naujiena. 
iek visi Šias tik dėl ua tai atskiro asmens aa, siom tik j tt nesusiję 

| 
i. L „2 . 7 M . 1 
| je svarbus įvykis nušviečiamas vien vietiniame laikraštyje. Likusiai spaudai pateikiamos | 
| tik tos šio įvykio detalės, jeigu jos garbina Sovietų Socialistinių Respublikų Sąjungą. Todėl | 
| diplomatai ir akredituoti korespondentai prenumeruoja laikraščius, leidžiamus įvairiau- | 
| siose šalies vietovėse esančiuose miestuose. Iš šių laikraščių jie išrenka tuos faktus, kurie | 
padeda suprasti, kas vyksta palyginti toli nuo Maskvos. Žvelgiant į laikraščių informaciją, | 
| Maskva ir Kremlius atstovauja visos Rusijos pozicijai. Jeigu dėl to pateikiama visam išori- 
| niam pasauliui informacija yra neteisinga, kaip tai dažnai ir įvyksta, tai pirmiausia kal- 
| ta būtent sistema. Kol vienaip ar kitaip valdo diktatoriška vyriausybė, neįmanoma gauti 
| adekvačios informacijos, kas vyksta didžiausioje pasaulyje 175 milijonus gyventojų turin- 
| čioje šalyje. 
| Tačiau, nežiūrint į jokias nepalankias rusams teorijas, visi fašizmo priešininkai, 
| savaime suprantama, mano, kad krizės apimtoje šiuolaikinėje Europoje rusų žvaigždė turi 
| patekėti. Ir jeigu tai tiesa, tai nežinomybės tamsa, kurioje rusų biurokratija ieško savojo 
p Jė! jj e TAS J J 
| kelio, iš tikro tik padeda nuslėpti šį faktą. 
| Praėjus daugiau nei 20-čiai komunizmo-bolševizmo mety, iš rusiškos patirties 
J 8 , 2 2 
išsivystė tik tai, ką galime įvardyti stalinizmu. Šiuo metu į klausimą, kas yra Rusija, ką ji 

daro ir ką galvoja, yra tik vienas [atsakymas] Stalinas ir tik tai, ką jis daro ir galvoja. Net 
Hitleris Vokietijoje neturi tokios absoliučios valdžios kaip Stalinas. Galbūt laikui bėgant 
ir Hitlerio valdžia bus tolygi šiuo metu esančiai Stalino valdžiai. Tačiau tai dar abejotina. 
Hitleris susidurs su tauta, kurios kultūra, išsimokslinimas ir protinis išsivystymas visada 
buvo aukščiau, nesvarbu kas valdo šią šalį. Vokietija niekada nebuvo linkusi pasiduoti 
priespaudai ar tironijai. O Stalinas viešpatauja šalyje, kurioje masės šimtmečius neturėjo 
jokių privilegijų ir neišsimokslinusios. Dažniausiai jos, po politinių varovų rimbo parodo 


. 


vien gyvulišką bukumą. 
Italai ir vokiečiai savo asmeninę ir politinę laisvę paaukojo ant totalitarizmo alto- 


| riaus. Rusai niekada nepadarė tokios nesąmonės, nes jie niekada prie valdžios, kuri buvo 
| nuversta, neturėjo nei asmeninių, nei politinių laisvių. Nuvertus carizmą, po dvidešimt 
| su trupučiu mėtų gyvenimo lygis Rusijoje nepalyginti žemesnis nei Italijoje ar Vokietijoje. 
| Tačiau jeigu materialinė gerovė iki šio meto padidėjo labai nedaug, dvasiniai poslinkiai 
| labai dideli, nes jie atvedė prie to, kad milijonai žmonių pakėlė galvas ir jiems atsira- 
| do viltis. Nelaimei, tūkstančiai žmonių galvas pakėlė taip aukštai, kad tapo taikiniais. 
| Likvidavimas virto įprastu reiškiniu. Buvo likviduota aristokratija, buržuazija ir buožės. 
| Paskutinius dvejus metus vyko bjauri likvidatorių - „senųjų bolševikų“ - pirmosios revo- 
| liucionierių, kuri ir užkėlė į dabartines aukštumas patį Staliną, likvidacija. Nors ir ne to- 
| kia efektyvi, tačiau svarbiausia tai atkakliai vykdoma paties komunizmo likvidacija. Toks 


| komunizmas, kokį įsivaizdavo Marksas ir Engelsas, Sovietų Sąjungoje daugiau neegzis- 
| tuoja. Tai, kas išsivystė iš Raudonosios komunistų vėliavos klosčių — geležinė ranka ir ne- 
| gailestingumas, yra rytietiškas karinis despotizmas. Tai barbariškas valstybinio socializ- 
| mo valdomo šiuolaikinės biurokratijos pavyzdys. Iš šios biurokratijos išaugo nauja, kaip 

įr visos besivystančios iš rytietiško mentaliteto godžiai besigviešianti valdžios ir šaltakrau- 
jiškai baudžianti mirtimi, politinė hierarchija. Norint pakeisti šiurkščią rusišką prigimtį, | 


niekada tam neužteks nei raudonu vėliavų, nei marksistinių lozungi 


| 
| | 
“ Kas tikrovėje yra SSRS? Užsienio karinių stebėtojų, taip pat prancūzų ir anglų | 
valstybių veikėjų nuomone, didžiulė SSRS kariuomenė ir milžiniškas karinis oro laivynas, | 
šiuo metu artimiausiais deriniais nevertintinas kaip jėga prieš fašizmą ir iš esmės yra pra- | 
rasta viltis“. 


TR 6293 balandžio mėn. 14 d. (TASS) 
Tekstas spausdintas hektografu. 
Stalino rezoliucijos registracijos numerio nėra, nėra ir žymos apie jo įsakymo įvykdymą. 


Šioje knygoje, taip pat kituose leidiniuose dažnai cituojamas laikraštyje „N-Y World Telegram“ R. Hovardo 
straipsnis, skirtas Sovietų Sąjungai“. 1939 m. Straipsnio apačioje - J. Stalino rezoliucija: „Išvyti šio laikraščio 
atstovą iš Maskvos“ Pabraukimai ir Stalino rezoliucija - autografas. (Iš A. Jakovlevo fondų) RUSPIA. 
(PTACTTWM) F.558, ap. 11, d. 207, p. 36-41. 


Kad ir ką sakysi, Adolfas Aloyzo sūnus, ir iš tiesų buvo simpatiškas žmogus, supranta- 
mas, nesulyginsi su kažkokiu Daladjė. Ir koks pasaulėžiūros artumas: „Tie, kurie tikina, kad 
revoliucija nesibaigė, - kvailiai. Deja, mūsų judėjime esama žmonių, kurie revoliuciją su- 
pranta kaip nuolatinį chaosą... Svarbiausia parinkti gabius ir aklai klusnius žmones vykdy- 
ti vyriausybės nurodymams. Partija - tai tam tikras ordinas... Fiureris turi būti vienas... 
Judėjimo viduje turi būti nepaprastai didelis susitelkimas. Mes neturime teisės kovoti vie- 
ni su kitais... Todėl nereikia jokių diskusijų!“ O kaip šauniai fiureris surengė savo „seniems 
kovotojams“ ilgųjų peilių naktį! Nėra ko sakyti, Hitleris - „didysis revoliucijos strategas“. 
Ribentropas vėliau prisimindavo, kad tarp Kremliaus bolševikų pats jautėsi kaip senų par- 
tijos draugų rate. 

Nenuostabu, jog Vakarų politikai tuo labiau nematė ypatingo skirtumo tarp Vokietijos 
fiurerio ir Sovietų generalinio sekretoriaus. Jų nuomone, „Stalino Rusija niekada nebuvo 
tinkamas Vakarų partneris priešintis fašizmui. Tais metais Rusija pati buvo šiuolaikinio to- 
talitarizmo košmariškų orgijų vieta... Jos tikslai neatitiko Vakarų demokratijos tikslų“. 

Abu diktatoriai buvo patenkinti patys savimi ir vienas kitu. Labai patenkinti. 

„Dabar visas pasaulis mano kišenėje!“ - trankė kumščiu į stalą Hitleris. Jis jau davė įsa- 
kymą užpulti Lenkiją. 

„Atrodo, mums pavyko juos apmauti, - patenkintas sakė Stalinas. 

Jis jau skaičiavo politinę naudą. 

Sovietų Sąjungai pavyko išvengti karo ne Europoje, tad liko gerokai laisvesnės rankos 
veikti Europoje, atsivėrė plati erdvė savo interesais manevruoti tarp kariaujančių grupuočių 

1939 m. rugsėjo 

28 d. pasirašytas 
papildomas 
slaptasis 
protokolas 

skelbė: „1939 m. 
rugpjūčio 23 d. 
pasirašyto slaptojo 
papildomo 
protokolo pirmasis 
paragrafas 
keičiamas taip, kad 
Lietuvos valstybės 
teritorija atitenka 
SSRS interesų 
sferai (žr. žemėlapį 
prie šiandien 
pasirašytos SSRS 

ir Vokietijos 

sienų nustatymo 

ir draugystės 


sutarties...)“ 

Vokietijos užsienio reikalų ministras Joachimas fon 
Ribentropas ir Josifas Stalinas Nepuolimo sutarties 

„Tikiu pasitiksime 100-ąsias [Spalio 
revoliucijos] metines“. Sovietų plakatas. 
1920 m. 


ir galimybė kartu suversti kaltę už derybų nutraukimą Londonui bei Paryžiui. Be to, pavyko 
rimtų abejonių dėl Vokietijos politikos sukelti japonams, kuriuos pribloškė vien sutarties 
be konsultacijų su Antikominterno pakto dalyviais sudarymas. Ir visų svarbiausia - „viena 
iš vadovaujančiųjų pasaulio šalių pripažino Sovietų Sąjungos interesus ir jos natūralų norą 
išplėsti savo sienas“. Dėl šio intereso viskas ir buvo sumanyta. 

Dabar sakoma, kad slaptojo protokolo tekste formaliai nesama kokių nors agresyvių ke- 
tinimų, kad tai visiškai nekaltas dokumentas. Neva Stalinas negalėjo žinoti, jog Hitleris už- 
puls Lenkiją, ir pats fiureris to nežinojo tikėdamasis sureguliuoti konfliktą taikiai. Taip tai 
taip. Visada geriau tai, ko nori, gauti veltui, pavyzdžiui, kaip Miunchene. Jei lenkai būtų nu- 
sileidę, galbūt vokiečiai jų ir nebūtų puolę. Bet dėl britų garantijų taikiai sureguliuoti konf- 
liktą nebuvo galima, o susitarimas su SSRS buvo sudarytas kaip tik karo atvejui, turint tikslą 
Trečiajam reichui sudaryti palankias sąlygas pergalei pasiekti. Ribentropas dar tik krovė- 
si lagaminus, o Hitleris vermachto aukštųjų vadų pasitarime jau paskelbė: „Priešas vis dar 
tikėjosi, kad užkariavusi Lenkiją Rusija taps mūsų priešu. Bet priešai neatsižvelgė į mano 
gebėjimą priimti nestandartinius sprendimus... Aš buvau įsitikinęs, jog Rusija niekada ne- 
sutiks su anglų siūlymu. Rusija nesuinteresuota išsaugoti Lenkiją... Prieš keturias dienas 
žengiau ypatingą žingsnį, dėl kurio vakar Rusija atsakė esanti pasirengusi sudaryti paktą. 
Taigi aš išmušiau Vakarų ponams iš rankų ginklą. Lenkiją įstūmėme į pačią patogiausią pa- 


Vokietijos Reicho kancleris Adolfas Hitleris ir 
Italijos ministrų tarybos pirmininkas Benitas Musolinis (Benito Mussolini). 1938 m. 


dėtį pasiekti kariniam laimėjimui... Mums nėra ko baimintis blokados. Rytai tiekia mums 
kviečių, gyvulių, anglių, švino, cinko. Bijau tik, kad paskutinę akimirką kokia nors kiaulė 
nepakištų man savo tarpininkavimo plano... Pirmajame plane - sunaikinti Lenkiją“. 

Rugpjūčio 25 d. fiureris, neslėpdamas pasitenkinimo, laiške pranešė Musoliniui: „Galiu 
Jums pasakyti, Duče, kad šie susitarimai užtikrina palankų Rusijos požiūrį kilus bet 
kokiam konfliktui ir tai, kad daugiau jau nėra galimybių tokiame konflikte dalyvauti 
Rumunijai!.. Aš įsitikinęs, jog galiu pranešti Jums, Duče, kad dėl derybų su Sovietų Rusija 
tarptautiniuose santykiuose susiklostė visai nauja padėtis, kuri Ašiai turi pelnyti patį di- 
džiausią galimą laimėjimą“. 

Taigi Hitleris žinojo, ką darė sudarydamas „paktą su šėtonu“. Ir draugas Stalinas nebuvo 
nė kiek kvailesnis, viską puikiai suprato. Tai, pavyzdžiui, patvirtina N. Chruščiovas: „Čia 
Stalinas pasakė, kad pagal sutartį mums iš esmės atitenka Estija, Latvija, Lietuva, Besarabija 
ir Suomija, taigi mes patys galėsime su šiomis valstybėmis spręsti jų teritorijos klausimą, 
o hitlerinė Vokietija nuo to lyg ir nusišalins, tai bus vien mūsų klausimas. Dėl Lenkijos 
Stalinas pasakė, kad Hitleris ją užpuls, užims ir pavers savo protektoratu. Lenkijos rytinė 
dalis, gyvenama baltarusių ir ukrainiečių, atiteks Sovietų Sąjungai“. 

Tai, kad buvo pasirašytas neeilinis dokumentas, rodo ir faktas, jog Stalinas, oficialiai ne- 
turintis jokių valdžios postų, pirmąkart pats vadovavo deryboms su užsienio diplomatais. 
Tiesą sakant, tai ir buvo jo sutartis su Hitleriu: papildomas protokolas buvo pašalintas iš 
ratifikavimo procedūros, apie jo buvimą neinformuota nei vyriausybė, nei SSRS aukščiau- 
siasis sovietas, nei VKP(b) CK. 


„Ivanas.- kažkodėl man atrodo, kad Europoje mane 
nustojo gerbti! Lenkų karikatūra. 1939 m. 


Praėjo vos savaitė ir Lenkijoje prasidėjo teritoriniai bei politiniai „pokyčiai“. 

Kaip paskutinį argumentą Anglija rugpjūčio 25 d. pasirašė su Lenkija tarpusavio pagal- 
bos sutartį. Kaip visos padorios šalys, su slaptuoju protokolu, įvardijančiu bendrą priešą 
Vokietiją, ir su apibrėžtomis „įtakos sferomis“. Tolesnės nuolaidos Londonui ir Paryžiui 
reiškė atsisakyti didžiųjų valstybių statuso. Hitlerio tai nesustabdė, jis kliovėsi savo, kaip vi- 
sada, genialiu padėties įvertinimu: „Tapo aišku: turtingos šalys iš karo maža ką laimėtų, bet 
galėtų labai daug prarasti, kiekviena šalis turės nuostolių, net laiminčio karą nugalėtojo jė- 
gos išsenka... Apskritai Anglija yra toje pačioje plėtros stadijoje, kokioje buvo 1934 metais. 
Prancūzija, panaši į silpną žmogų, tačiau ant pečių besinešantį ir kulkosvaidį, ir patranką. 
Maži šauktinių kontingentai; jau seniai tarnybos terminas - tik vieneri metai. Ginkluotė 
taip pat ne idealios būklės. Apskritai karinis potencialas ribotas“. Išvada: bet kuriuo atve- 
ju „anglų ir prancūzų skubi pagalba Rytų frontui neįmanoma“. Galiausiai, pareiškė fiure- 
ris per pasitarimą Oberzalcerberge, kas nerizikuoja, tas negeria šampano: „Negalima pa- 
siekti nei politinio, nei karinio laimėjimo nerizikuojant“. Be to, kilus konfliktui su Anglija, 
„neutralus“ Stalinas pažadėjo jam SSRS šiauriniuose uostuose paslėpti Atlanto vandenyne 
plaukiojančius Vokietijos laivus. 

1939 m. rugsėjo 1 d. vermachtas įsiveržė į Lenkiją. Po poros dienų jos ginti stojo Anglija 
ir Prancūzija. 

Antrasis pasaulinis karas prasidėjo. Viskas vyko pagal Stalino planą. Kalbėdamasis su 
Kominterno vadovais, rugsėjo 7 d. Vadas taip apibūdino susiklosčiusią padėtį: „... karas 
vyksta tarp dviejų kapitalistinių šalių grupių dėl pasaulio perdalijimo, dėl pasaulinio vieš- 
patavimo! Mes nieko prieš, jei jie gerai apsidaužytų ir abu nusilptų. Neblogai, jei Vokietijos 
rankomis bus išklibinti turtingiausių pasaulio kapitalistinių šalių pamatai. Hitleris, pats to 

nesuprasdamas ir nenorėdamas, pakerta 
kapitalizmo sistemą... Mes galime ma- 
nevruoti, pastūmėti vieną šalį prieš kitą, 
kad geriau įsipliektų. Nepuolimo pak- 
tas tam tikru mastu padeda Vokietijai. 
Tolesnis veiksmas - stumtelėti kitą šalį“. 
Kalbant apie Lenkiją, „... sunaikinti šią 
valstybę dabartinėmis sąlygomis reikš- 
tų, kad viena buržuazine fašistine vals- 
tybe bus mažiau! Kuo būtų blogiau, jei 
sutriuškinę Lenkiją mes išplėstume so- 
cializmo sistemą naujomis teritorijomis 
ir gyventojais“. Aišku, kad šie sovietų už- 
sienio politikos tikslai nebuvo viešinami, 
atvirkščiai, daryta viskas siekiant įtikin- 
ti pasaulio viešąją nuomonę, jog Sovietų 
Sąjunga griežtai laikosi neutraliteto ir tik 
labai susirūpinusi dėl savo saugumo. 


ČK, Apocckpobalkai | apdo, Taigi susiklostė situacija, apie kurią 


ŽŽ. nuo 1917 m. svajojo bolševikai. Tegul 


„Kiaulė, dresuota Paryžiuje: Sovietų plakatas. 1920 m. jie „gerai apsidaužys“. O paskui: „Plieno 
durtuvais ir Vorošilovo šaulių salvėmis 
ant galingų Sovietų sparnų mes atneši- 
me laisvę kapitalistinių šalių darbininkų 
klasei ir iškelsime komunizmo vėliavą li- 
kusiuose penkiuose šeštadaliuose Žemės 
rutulio!“ 

Gyvybinės erdvės komunistams reikė- 


jo kur kas daugiau negu nacistams. 


„ SSRS-Rumunijos siena. Raudonosios armijos 
kariai stato pasienio stulpą. 1944 m. 


LA siam 


iviai kovojepri Ratidohają dhmiją 
„apkasuose prie Nemuno: 49: 


Tarp lenkų ir rusų nuo senų laikų gyvavo tarpusavio nepasitikėjimo tradicija. „Lenkams 
niekada nebuvo įmanoma užsitikrinti bet kurių jų kaimynų politinių garantijų, - teigia 
A. Klarkas, - nes visi jie kėsinosi į lenkų žemes ir buvo linkę jas pasisavinti, užuot gynę“. 

Bolševikams nepriklausoma Lenkija taip pat niekada „nepatiko“. Be to, aktyviai nepati- 
ko. Tuojau po spalio perversmo Lenino vyriausybė, skelbdama, kad tautos turi apsispren- 
dimo teisę, pradėjo sovietizuoti visas anksčiau Rusijos imperijai priklausiusias teritorijas. 
Lenkijos patriotai, besistengiantys ant žlugusios valstybės griuvėsių atkurti nacionalinę 
valstybę, kuri nustojo gyvuoti po 1795 m. prievartinio padalijimo, tuojau buvo priskirti 
„kontrai“. 

Jau nuo 1918 m. sausio VČK (Visos Rusijos ypatingoji komisija) pradėjo tikslingai vyk- 
dyti prieš juos teroro politiką. Prie kariuomenės vyriausiosios vadovybės buvo įsteigta ypa- 
tingoji komisija „kovai su lenkų kontrrevoliucine kariuomene“, kurios svarbiausia užduotis 
buvo „naikinti kontrrevoliucinius kurstytojus lenkų kariuomenėje“. Net iš šios trumpos iš- 
traukos matyti, kad „kurstytojai“ buvo dauguma lenkų. Todėl „komisija pripažino, kad visą 
lenkų kariuomenę galima paskelbti esant už įstatymo ribų“. 

Sausio 28 d. karinė kontržvalgyba pranešė E. Dzeržinskiui: „Prieš kontrrevoliucionie- 
rius veikiančioje fronto kariuomenėje kovai su lenkais ir rumunais skirta keletas batalionų. 
Mokame 12 rublių per dieną ir geriau maitiname“. Iš pasiųstų prieš legionierius samdytų 
dalinių paskirti du būriai: vienas iš geriausių šaulių šaudyti lenkų karininkų, kitas, su- 


Išvaduojamasi 


darytas iš lietuvių ir latvių, gadinti maisto at- 
sargoms Vitebsko, Minsko ir Mogiliovo gub., 
lenkų kariuomenės sutelkimo vietose. Kai ku- 
rie vietos valstiečiai taip pat sutinka puldinėti 
lenkus ir juos naikinti“. 

Šiuo atveju kalbama ne apie Lenkijos ka- 
riuomenę, kurios dar nebuvo, o apie „maiš- 
tingąjį' generolo I. Dovboro-Musnickio 
korpusą, trukdžiusį „vykdyti revoliucinius 
pertvarkymus savo dislokavimo vietose“. 
Kartu bolševikai paleido po Vasario revo- 
liucijos sukurtas baltarusių karines formuo- 
tes ir išvaikė baltarusių Didžiosios rados su- 
šauktą suvažiavimą, kuris atsisakė pripažinti 
Vakarų srities sovnarkomo (liaudies komisa- 
rų sovieto), neturinčio nė vieno baltarusio, 
valdžią ir nusprendusio sukurti savo tautinę 
valdymo struktūrą - Visos Baltarusijos vals- 
tiečių, darbininkų ir kareivių deputatų tary- 
bą. Taigi suvažiavimo priimtoje rezoliucijoje 
buvo pabrėžiama, kad Baltarusijoje įvedama 
respublikinė-demokratinė valdymo forma, „o 
tai reiškė, jog panaikinama sovietų valdžia ir 
ji pakeičiama buržuazine parlamentine res- 
publika“. 27 pačius aršiausius deputatus teko 
suimti. 


Lenkija ir Sovietų 
Sąjunga teritorijų 
dalybose. „Šalin 
grobikišką Rygos 
padalijimą! 
Tegyvuoja 
vieninga valstiečių 
Baltarusija! 
Baltarusių 
karikatūra. 

1921 m. 

Nr. 3. Ukrainos liaudies respublikos sienos. 1919 m. 


Vakarų Ukrainos liaudies 
respublikos pinigai. 1918 m. 


Ukrainoje, Kijeve, Centro rada paskelbė, kad sukurta Ukrainos liaudies respublika. 
Maskva pripažino ULR, bet netrukus (po aštuonių dienų) paskelbė, kad įkurta Ukrainos 
sovietų respublika su sostine Charkovu. Be to, abi respublikos oficialiai priklausė bendrai 
Rusijos federacijai. 

Sovietų valdžios „triumfo žygiui“ į Vakarus 1918 m. sukliudė kaizerio kariuomenė. 
V. Leninui teko brangiai sumokėti už kelionę plombuotame vagone ir Vokietijos imperijos 
banko finansinę paramą. Pagal kovo 3 d. Brest Litovsko taikos sutartį nuo Rusijos buvo at- 
skirtos apie 800 tūkst. kv. m teritorijos, turinčios 56 milijonus gyventojų, RSFSR pripažino 
Lenkijos, Lietuvos, Latvijos, Estijos ir Suomijos nepriklausomybę. Vasarį iš pogrindžio išėju- 
sių Visos Baltarusijos suvažiavimo vykdomojo komiteto narių paskelbtos Baltarusijos liaudies 
respublikos niekas pripažinti nesirengė, baltarusių delegacijai dalyvauti Brest Litovsko dery- 
bose neleido. Baltarusiams, kurių lūkesčiai besiderančias šalis mažai domino, Brest Litovsko | 
taika reiškė tik dar vieną jų žemės padalijimą tarp Vokietijos, Rusijos ir Ukrainos. 

Rusijai netekus lenkų žemių, sovietų vyriausybės dekretas dėl visų caro traktatų, susiju- 
sių su padalijimu, anuliavimas, Vokietijos ir Austrijos-Vengrijos imperijų pralaimėjimas 
sudarė sąlygas Europos žemėlapyje vėl atsirasti Lenkijos valstybei. 1918 m. lapkričio 10 d. 
austrų paliktame Liubline Regentų taryba paskyrė „valstybės viršininku“ vokiečių paleistą 
iš kalėjimo Juzefą Pilsudskį. Svarbiausiu lenkų tikslu tapo istorinio teisingumo atkūrimas ir 
nepriklausomos bei stiprios Respublikos (Žečpospolitos) atgimimas su 1792 m. sienomis. 

Sovietų karys vaduoja ukrainiečius ir baltarusius iš „Mušk bolševiką'. Lenkų plakatas. 1920 m. 
Lenkijos priespaudos. Sovietų plakatas. 1939 m. 


Antantė teikė jiems energingą pagalbą kuriant nacionalines ginkluotąsias pajėgas. Visoje 
šalyje prasidėjo vokiečių nuginklavimas ir vijimas. 

Iš rytų, paskui besitraukiančią kaizerio kariuomenę, peržengdami demarkacinę liniją, į 
vakarus ir rytus patraukė Raudonosios armijos daliniai užtikrinti „revoliucinės proletaria- 
to vienybės“. Pagal RKP(b) VIII suvažiavimo slaptąją rezoliuciją tik pasaulinės revoliucijos 
pergalė buvo „Rusijoje laimėjusios socialistinės revoliucijos įtvirtinimo patikimiausia ga- 
rantija“. Skubiai sudarytas Maskvoje okupuotų sričių bolševikų organizacijų biuras išleido 
atsišaukimą: „Mes negalime leisti organizuotis kontrrevoliuciniams elementams ir užgrob- 
ti valdžią...“ Taigi bet kuri postimperinėje erdvėje atsiradusi buržuazinė vyriausybė bolše- 
vikų požiūriu buvo „neteisėta“. 

Iki 1919 m. vasario vidurio Vakarų armija įvedė sovietų valdžią beveik visoje Baltarusijos 
teritorijoje. Atėjo eilė Vengrijai, Vokietijai ir, aišku, Lenkijai. Minskas tapo lenkų komu- 
nistų susibūrimo vieta. Čia iš Maskvos persikėlė lenkų komunistų grupių, kurioms vado- 
vavo Dzeržinskis ir Unšlichtas, centro vykdomasis komitetas, perkeltas Vakarų divizijos, 
sudarytos iš lenkų, štabas, įsteigta lenkų raudonųjų vadų mokykla. Į Lenkiją rengti gin- 
kluoto sukilimo pasiųsta didelė grupė kariškių, vadovaujamų politinio komisaro Stefano 
Žbikovskio. Numatytas lenkų revoliucijos scenarijus buvo standartinis - kokiame nors kai- 
me paskelbti sovietų valdžią ir pasikviesti į pagalbą raudonųjų dalinius. 

Štai tik lenkų tautos didžioji dalis pasirodė esanti pajėgi atsispirti „bolševizmo baci- 
loms“, o lenkų nacionaliniai lyderiai nepanoro vesti ją rikiuote į komunistines kareivines. 


Lenkų kariuomenės šarvuotis „Poznanczyk“ anksčiau priklausęs Raudonajai armijai ir vadintas „Stenka 
Razinas“ 1920 m. 


Sovietizacijos ir antibolševikinių maištų, politinių ir teritorinių prieštaravimų bei Rusijoje 
įsiplieskusio pilietinio karo fone nuo 1919 m. pavasario Baltarusijoje prasidėjo aštrūs konf- 
liktai, paskui virtę Sovietų Rusijos ir Lenkijos valstybės ginkluotais susidūrimais. Pilsudskio 
vyriausybė, iškėlusi sau tikslą padaryti lenkus „didžia tauta“, nes „tarp itin stiprių vokiečių 
ir rusų tautų nėra vietos mažai tautai“, ir, naudodamasi eiline Rusijos sumaištimi, siekė pa- 
siglemžti kuo daugiau žemių rytuose. Juk ir bolševikai, niekieno, išskyrus kaizerį Vilhelmą 
II, nepripažinti pučistai, jų pačių tikinimu, tuo metu „užkariavo Rusiją“ ir įsakymuose vyk- 
dyti karines operacijas kur nors Dono srityje ar Tambovo gubernijoje dažnai vartodavo ter- 
miną „okupacija“. Kaip rašė „pasaulio proletariato vadas“, „Mes norime kiek galima dides- 
nės valstybės... Mes norime revoliucinės vienybės, susijungimo, o ne atsiskyrimo“. 

Mėginimas prasiveržti į Europą, pagelbėti vengrų ir bavarų revoliucijoms žlugo dėl ak- 
tyvaus lenkų kariuomenės, sutriuškinusios Vakarų Ukrainos liaudies respublikos kariuo- 
menę, priešinimosi ir vasarą prasidėjusio generolo A. Denikino „baltagvardiečių“ puolimo. 

Kol liaudies komisarai tramdė „vidaus kontrrevoliuciją“ mesdami visas pajėgas tai į kovą 
su Kolčiaku, tai su Denikinu, lenkai, beje, „sirgę“ už bolševikus ir linkėję jiems pergalės pi- 
lietiniame kare, užėmė beveik visą Baltarusijos teritoriją ir dalį Ukrainos. 

1920 m. vasarą Raudonoji armija nukreipė durtuvus į vakarus ir frontas nusirito atgal. 
Liepą, kai „per baltosios Lenkijos lavoną“ besibraunanti M. Tuchačevskio kariuomenė pa- 
siekė Vyslą ir aplenkė Varšuvą, kurią vyriausiasis vadas S. Kamenevas įsakė užimti ne vėliau 
kaip rugpjūčio 12 d., Lenkijos sovietizavimo klausimas Leninui atrodė visiškai išspręstas 
ir ne pats svarbiausias. Jam vaidenosi raudonos vėliavos visoje Europoje. Tomis dienomis 
„pasaulio proletariato vadas“ telegrafavo Stalinui: „Zinovjevas, Kamenevas, taip pat ir aš 
manome, kad nedelsiant reikėtų paskatinti revoliuciją ir Italijoje. Mano nuomone, tam rei- 
kėtų sovietizuoti Vengriją, o galbūt taip pat Čekoslovakiją ir Rumuniją“. 

Tačiau ir šis žygis sukelti pasaulinę revoliuciją žlugo. Lenkų proletarai „klasės brolių“ 
nepripažino. „Pavolgio ir Dono divizijų revoliuciniai komitetai sovietų valdžią liaupsino 
rusiškai ir žargonu... Daugumai lenkų klausimas atrodė paprastas: pirmiausia Lenkija, o 
kokia, pažiūrėsime paskui“, — prisiminė įvykių liudininkas. „Mes iš lenkų darbininkų ir 
valstiečių laukėme sukilimų ir revoliucijų, o gavome šovinizmą ir buką neapykantą „ru- 
sams“, - nusivylęs rašė K. Vorošilovas. 

Tuchačevskio Vakarų frontas patyrė triuškinamą pralaimėjimą. 

1921 m. kovo 18 d. Rygoje buvo pasirašyta RSFSR ir „buržuazinės dvarininkų Lenkijos“ 
taikos sutartis, pagal kurią nugalėtojais apsiskelbę bolševikai pripažino sieną gerokai toliau 
į rytus už Kerzono liniją ir įsipareigojo išmokėti 10 milijonų aukso rublių kontribucijos. 
Aišku, 1921 m. siena buvo nubrėžta durtuvu. Ir, kaip pagrįstai teigia rusų istorikai, „Rygos 
siena“ padėjo dirbtinai atskirti ukrainiečių ir baltarusių tautas. Nesuprantama tik, kodėl 
jie mano, kad jų susijungimas būtinai turėjo įvykti su Kremliaus svajoklių jiems nustatyto- 
mis sienomis. Kodėl ne su Respublikos ar jų pačių sienomis? Vakarų Baltarusijos ir Vakarų 
Ukrainos teritorija priklausė Respublikai 220 metų, Lietuvos Didžiajai Kunigaikštystei - iš- 
tisus 400 metų, Rusijos ir Austrijos-Vengrijos imperijoms - 120 metų, o SSRS - nė vienos 
dienos. Beje, teisės požiūriu Lenkija kariavo ne su Sovietų socialistine respublika, kuri vė- 

Rygos taikos sutarties 
pasirašymo akimirka. 
1921 m. kovo 18d. 


liau turėjo tapti Lenkijos, Lietuvos ir Baltarusijos respublika. Užsienio politikos sumetimais 
Leninas norėjo viską pavaizduoti taip, kad vyksta ne Rusijos ir Lenkijos ginčas siekiant pa- 
sisavinti Baltarusijos žemes, kurias kiekviena iš šalių laikė savomis, o „nusikalstama agre- 
sija prieš baltarusių tautos suverenitetą ir nepriklausomybę“. Kai „būtinybės neliko“, pagal 
rekomendacijas iš Maskvos dingo ir Litbelo valstybė, ir „baltarusių tautos suverenitetas“. 

Galima paklausti, o kas kliudė bolševikams likti prie nelemtai pagarsėjusios „Kerzono 
linijos“ 1920 m. liepą, užuot „skatinus“ revoliuciją Italijoje? Juk jie buvo įkalbinėjami, bet 
Leninas atmetė Kerzono notą ir pareikalavo „pasiutusiai sustiprinti puolimą“, kad kuo grei- 
čiau „pagelbėtų Lenkijos proletariatui ir darbininkų masėms“ išsivaduoti iš savo dvarinin- 
kų ir kapitalistų“. Raudonieji pulkai sustoti neketino. „Klausimo, kur sustoti, CK net nekė- 
lė“, - patvirtino L. Trockis. 

Gavus per kepurę prie Varšuvos, beliko šūkauti apie istorinį teisingumą. Leninas, beje, 
viską suprato ir baltarusių bei ukrainiečių likimas pralaimėjus Raudonajai armijai jį vi- 
sai nustojo jaudinti. Jis mokėjo akimirksniu keisti politinius šūkius neretai tiesiog vi- 
sai priešingais atsižvelgdamas į konkrečias politines aplinkybes. Lenkijai atiteko Vakarų 
Baltarusijos žemės su daugiau kaip 4 milijonais gyventojų, iš kurių apie 3 milijonus buvo 
baltarusiai, ir Vakarų Ukrainos teritorijos su 10 milijonų gyventojų, iš kurių beveik pusė 
buvo ukrainiečiai. 

Rygoje abi šalys nusprendė gerbti valstybių suverenitetą, susilaikyti nuo kišimosi į viena 
kitos vidaus reikalus, nuo priešiškos propagandos ir „bet kokio pobūdžio interpretacijų“, 
taip pat nekurti ir nepalaikyti savo teritorijoje organizacijų, turinčių tikslą ginklu kovoti 
su kita susitariančiąja šalimi. 

Neperdedant galima sakyti, kad Sovietų valstybė kaip tik buvo kuriama kaip tokio pobū- 
džio „organizacija“, kurioje veikė kitos „organizacijos“: Kominternas, JVPV (Jungtinė vals- 
tybės politinė valdyba), žvalgybos valdyba, nelegali karinė organizacija prie Raudonosios 
armijos štabo, ypatingosios paskirties daliniai... Nespėjo, vaizdingai sakant, išdžiūti šios su- 

Neoficialus Kominterno (organizacija, sukurta 
V. Lenino -bei vienijusi įvairių šalių komunistų 
partijas 1919-1943) simbolis. 1920 m. 


tarties pasirašymo rašalas, kai respublikos revoliucinis karinis sovietas pradėjo kurti „par- 
tizanų būrių“ įsiveržimo į Lenkijos pasienio teritorijas planą turint tikslą vykdyti ten tero- 
ristines akcijas prieš taikius gyventojus. Iljičių sužavėjo ši idėja. „Puikus planas! - rašė jis 
E. Sklianskiui. - Baikite rengti jį drauge su Dzeržinskiu. Apsimetę „žaliaisiais“ (jiems pas- 
kui viską ir suversime) nužygiuosime 10-20 varstų ir iškarstysime buožes, kunigus bei 
dvarininkus. Premija: 100 000 rub. už pakartąjį...“ 

Planas buvo aktyviai vykdomas iki 3-iojo dešimtmečio vidurio. „Raudonųjų partizanų“ 
gaujoms šalies, su kuria buvo sudaryta taikos ir geros kaimynystės sutartis, teritorijoje va- 
dovavo DVRA kadriniai karininkai. Šaudė ir korė, aišku, kokius - „baltalenkius“. Vienas iš 

Ištraukos iš KGB papulkininkio, Sovietų Sąjungos didvyrio K. Orlovskio autobiografijos: | 
„J. Stalinui, Kremlius, Maskva 
„„„gimiau valstiečio vidutinioko šeimoje... 
1915-1918 tarnavau caro armijoje išminuotojų būrio vadu... 
Nuo 1918 iki 1925 metų dirbau vokiečių okupantų, baltalenkių ir baltalietuvių užnuga- | 
ryje partizanų būrių ir diversinių grupių vadu... | 
Tad, nuo 1918 iki 1943 mety man teko laimė dirbti SSRS priešų užnugaryje partiza- 
| nų būrių ir diversinių grupių vadu, daugiau nei 70 kartų nelegaliai kirsti fronto liniją bei | 
"valstybės sieną, vykdyti vyriausybės užduotis, nužudyti šimtus Sovietų Sąjungos užkietė- | 
jusių priešų tiek karo, tiek ir taikos metu... 


Iš tinklalapio „Didvyriai, kuriuos užmiršome“ 


tokių „nematomojo fronto“ didvyrių K. Orlovskis autobiografijoje apie savo „kovos darbą“ 
rašė: „Nuo 1920 iki 1925 m. pagal žvalgybos valdybos užduotį dirbau baltalenkių užnuga- 
ryje, Vakarų Baltarusijos teritorijoje, ruožo viršininku, tiksliau, buvau raudonųjų partiza- 
nų būrių ir diversinių grupių organizatorius bei vadas, per penkerius metus surengiau ke- 
liasdešimt operacijų, būtent: 1. Buvo sustabdyti trys keleiviniai traukiniai. 2. Susprogdintas 
vienas geležinkelio tiltas... 6. Vien per 1924 m. mano iniciatyva ir mano paties buvo nužu- 
dyta daugiau kaip 100 žandarų ir dvarininkų“. 

Kaip liudija Lenkijos kariuomenės vyriausiojo štabo 2-ojo skyriaus pranešimas, vien 
1925 m. Vakarų Baltarusijoje padegti supleškėjo daugiau kaip 500 namų ir ūkinių pastatų, 
125 daržinės su nekultais javais, 350 stoginių su šienu ir javų stirtų, 3 arklidės, 14 galvijų 
tvartų, 21 sandėlis, 127 įmonės: lentpjūvės, malūnai, spirito varyklos. 

Nepaisant kruopščiai kurstomos „liaudies rūstybės“, revoliucija Lenkijoje taip ir neįvyko. 
Mokėti už vienetinį diversantų ir budelių darbą buvo brangoka, Lenkijos valstybė stiprė- 
jo ir pasienio apsaugos korpusas sėkmingai gaudė partizanus, be to, SSRS siekė pripažini- 
mo tarptautinėje arenoje. Diversantus ir žudikus teko atšaukti. Bet himnai šiems „didvy- 
riams“ giedami iki šiol. Pasirodo, „tai nebuvo banditizmas, kaip partizanų judėjimą mėgino 
vaizduoti Lenkijos valdžia. Savanoriai partizanai, pereidami jėga primestą neteisingą sie- 
ną, įžengdavo į savo tautos žemę ir už ją kovojo“. Negana to, užsienio žvalgybos karininkai, 
gaudavę premijas už kiekvieną nužudytąjį, „... turėjo į ją (Baltarusijos žemę) kur kas dau- 
giau moralinių teisių, negu užkariautojai iš Lenkijos“. 

1925 m. lapkritį Dzeržinskis pasirašė specialiosios politinio biuro komisijos projektą: 
„Agentūrinę žvalgybą jos dabartiniu pavidalu (ryšių organizavimas, vadovavimas diversi- 
nėms grupėms ir jų aprūpinimas Lenkijos respublikos teritorijoje) - panaikinti. Nė vienoje 
šalyje neturi būti mūsų aktyvių kovos grupių, vykdančių kovos aktus ir tiesiogai gaunančių 
iš mūsų lėšų, nurodymų ir vadovybę... Sienos mūsų pusėje zona turi būti visiškai išvalyta 
nuo aktyvių partizanų, kurie savarankiškai pereina sieną dirbti kovinio darbo. Juos reikia 
evakuoti, tačiau jokiu būdu nepykdant, bet, atvirkščiai, jiems, kaip ir perėjusiems mūsų pu- 
sėn ar evakuotiems iš anos pusės partizanams, teikiant pagalbą. Jų apskritai (be nepatiki- 
mų) nereikia išsklaidyti, o sutelkti į karinius vienetus ar kitas grupes, kad, kilus karui ar ki- 
tai būtinybei, panaudotume kaip vertingiausią medžiagą“. 

Sprogimai, padegimai ir užpuldinėjimai liovėsi kaip mostelėjus ranka. „Iki 1925 metų 
pabaigos, - rašoma istorijos vadovėlyje, - partizanų judėjimas Vakarų Baltarusijoje buvo 
nutrauktas“. Be komunistų, „rytų kresų“ teritorijoje veikė baltarusių eserų, valstiečių savi- 
saugos sąjungos, lietuvių sukilėlių būriai. 

Neginčytina, kad pradėję inkorporuoti prijungtas žemes Lenkijos valstybės atkūrėjai pa- 
sėjo nacionalinį konfliktą. „Valstybės ir jos kitataučių gyventojų santykiai, - rašė istorikas 
Choinovskis, - iš pat pradžių buvo konfliktiški. Dauguma ukrainiečių, baltarusių... pateko 
lenkų valdžion prieš savo valią“. Tautinės mažumos naujojoje Respublikoje sudarė ne ma- 
žiau kaip 36 procentus bendro gyventojų skaičiaus. Tačiau atmetę konfederacijos princi- 
pą lenkai ėmė kurti tautinę valstybę tramdydami ir polonizuodami tautines mažumas, ga- 
liausiai jas nutautindami. „Politinė siena turi tapti etnine siena“, - sakė švietimo ministras 
Stanislavas Grabskis. Švietimo sistema kartu su kolonizavimo politika buvo vienas iš svar- 

biausių polonizavimo įrankių - pradinis mokymas kaimo vietovėse vyko tik lenkų kalba, 
dėstė vien lenkų mokytojai. Dėl to didėjo baltarusių ir ukrainiečių ekonominė bei kultū- 
rinė priespauda, tuo labiau kad į jų žemes buvo perkeliama lenkų, vadinamųjų kolonistų, 
paprastai atsistatydinusių kariškių, kurie gaudavo geriausius žemės sklypus ir kartu atlik- 
davo policininkų funkcijas, tad dar labiau aštrėjo tarpnacionaliniai santykiai. Nacionalinė 
priespauda rytinėse vaivadijose skatino tik vietos gyventojų tautinio sąmoningumo augi- 
mą, įnirtingą priešinimąsi polonizavimui, abipusius prievartos aktus. Didėjo radikaliai nu- 
siteikusių grupių, iš jų ir prokomunistinių, populiarumas. Vakarų Ukrainos žemėse pas- 
tebima jėga 4-ajame dešimtmetyje tapo ukrainiečių nacionalistų organizacija, įvykdžiusi 
nemaža teroristinių aktų, taip pat nužudžiusi vidaus reikalų ministrą B. Perackį, kuris va- 
dovavo „pacifikavimui“ Haličo ir Voluinės žemėse. S. Chorako nuomone, ukrainiečiai „lai- 
kė esantys nuolatinės karo su lenkais būsenos“. 

Polesės gyventojų apklausos duomenimis, lenkai, jų nuomone, gyveno turtingiau, rengė- 
si geresniais drabužiais, pasižymėjo išdidumu ir labai nemėgo žydų“. 

Jie laikė, kad Vilnius, Pinskas, Tarnopolis, Lvovas ir aplinkiniai rajonai yra lenkiški, - atsimi- 
nė buvęs Prancūzijos pasiuntinys Varšuvai. - Tačiau tereikėjo aplankyti šias teritorijas, kad įsi- 
tikintum, jog jos tokios nėra. Čia nesijautei esąs Lenkijoje. Beje, ir pati lenkų valdžia, nepaisant 
visų jos tikinimų, čia jautėsi beveik kaip užsienyje. Vietos gyventojų ji nelaikė tikrais lenkais“. 

Baltarusių ir ukrainiečių nacionalistai ieškojo Vokietijos, Anglijos ir Prancūzijos para- 
mos. Paprasti žmonės, ypač jaunimas, pritariamai ir su simpatija žvelgė į sovietines kaimy- 
nes - Baltarusiją ir Ukrainą. Ten, už sovietų tvoros, aidėjo fanfaros, paradavo stachanovi- 
ninkai ir sportininkai, ruporai liaupsino išnaudotojus nuvertusių darbo žmonių laimingą 
gyvenimą vieningoje „tautų šeimoje“, kur žmogui taip gera ir smagu. Iš ten sklido nesibai- 
giančios chorų traukiamos dainos ir akynų ūbavimai: „Man Leninas mielas, man saulėtasis 
Stalinas - ir širdis, ir daina, ir tolių alsavimas...“ M. Gorkis prieš mirtį karčiai pajuokavo: 
„Net mūsų akmenys dainuoja“. 

Lenkijos kariuomenė 
užima Tešino miestą. 
1938 m. spalis. 


Tiesa, per tvorą nebuvo galima įžvelgti, kaip, trenkiant pergalės maršams, Raudonosios 
armijos ir JVPV kariuomenė nespėdavo malšinti tai vienur, tai kitur įvairių tautų sukili- 
mų. Jau pakankamai buvo „smagiai pagyvenę“ žmonės Armėnijoje, Gruzijoje, Čečėnijoje, 
Dagestane, Turkestane, Kazachstane, Kalmukijoje... Sukilimams malšinti buvo naudojama 
artilerija, šarvuotieji traukiniai ir aeroplanai - griaunamos gyvenvietės, vyko „ydingų (?) ir 
banditiškų elementų“ parodomieji sušaudymai, neretai buvo masiškai naikinama vyriškoji 
gyventojų dalis. Perackio „pacifikatoriai“ nė iš tolo neprilygo S. Budiono, J. Uborevičiaus, 
I. Belovo, P. Dybenkos baudėjams. 

Neretai pasitaikydavo, kai Lenkijos pasienio rajonų gyventojai bėgdavo į SSRS, bet, užuot 
patekę į išsvajotąjį rojų, paprastai buvo suimami kaip šnipai ir diversantai. „Mūsų tolimas 
giminaitis Ivanas Mackevičius naktį slapta perėjo sieną ir apie jį daugelį metų nieko nebu- 
vo žinoma, - prisiminė Maladečinos apskrities gyventoja E. Šneider. - Tik po Didžiojo tė- 
vynės karo jis pasirodė kaime ligotas, išsekęs bedantis senukas - po dešimt metų katorgos 
darbų Kolymoje“. Įdomu, kiek „karacupų“ su ištikimaisiais „muchtarais“ už šiuos nelaimė- 
lius padarė karjerą ir kiek užsidirbo ordinų? (Pasienietis pėdsekys Nikita Karacupa nuo 
vaikystės mano vaizduotę audrino didvyriškais žygdarbiais: oficialiai jis „sulaikė 388 sienos 
pažeidėjus, didvyriškai sunaikino 129 nesutikusius mesti ginklo šnipus ir diversantus“). 

"Trumpai sakant, tarp dviejų valstybių nuo jų atsiradimo žiojėjo gili praraja. 

1932 m. Sovietų Sąjunga sudarė su Lenkija (taip pat su Suomija, Estija ir Latvija) ne- 
puolimo sutartį, kuri 1934 m. gegužę buvo pailginta dar dešimčiai metų. Kaip parodė lai- 
kas, Kremliaus vadovybei ji buvo mažiau verta už popierių, kuriame surašyta. Na, nemėgo 
Stalinas „fašistinės“ Lenkijos ir išdidžių lenkų. Šiuo atžvilgiu jo jausmai visiškai sutapo su 
Hitlerio jausmais. 

Sovietų kariniuose planuose į Lenkiją buvo žvelgiama kaip į labiausiai tikėtiną priešą, 
Vokietijos sąjungininką ir pirmąją kliūtį „raudonųjų pulkų“ kelyje į Europą. Štai 1937 m. 
jau uždarytas į kalėjimo kamerą maršalas M. Tuchačevskis nenustojo svajoti apie naują 
žygį Vyslos link: „Per trumpiausią laiką „mušti priešą jo teritorijoje“ reiškia mušti Lenkijos 

ir Vokietijos pajėgas Lenkijos teritorijoje“. Stpriausią Raudonosios armijos smūgį, „įsiver- 
žimo armijoms“ netikėtai įžengus į Vakarų Baltarusiją ir Ukrainą, maršalas siūlė smogti 
iš rajono piečiau Polesės „į Lenkijos centrą“, kur ir turi, jo apskaičiavimu, įvykti lemiamas 
susidūrimas. 

Lenkijos vyriausybė bolševikams atsakė tuo pačiu, buvo linkusi draugauti su nacistais, 
pasiaukojamai veržėsi dalytis su jais nelaimingąją Čekoslovakiją, džiaugėsi savo „didžia- 
valstybiškumo“ iliuzija (Lenkija - „svarbiausias Europos pusiausvyros veiksnys“) ir darė 
viską, kad neleistų Sovietų Sąjungai dalyvauti Europos politikoje. Svarstant kolektyvinio 
saugumo sutartį, Lenkijos vyriausybė kategoriškai atsisakydavo bet kokio derinio, jei vie- 
na iš šalių būtų Sovietai. Kaip įrodinėjo tarptautinės teisės specialistas Julijanas Makovskis, 
„SSRS nepriklauso civilizuotų šalių bendrijai, nes neturi bendro su jomis visuomeninio, re- 
liginio ir etinio supratimo. Šiuo atžvilgiu ji yra toje padėtyje, kokioje buvo Kinija, Turkija, 
Japonija, kol buvo priimtos į šią bendriją“. 

Lenkų generolai iki 1938 m. didžiausią dėmesį skyrė rengti kariniams planams prieš 
Sovietus. Tik kai fiureris pareikalavo grąžinti vokiečiams Dancigo miestą, atsisakė nepuoli- 
mo pakto, pasiūlė „globaliai sureguliuoti“ santykius, lenkai iš tiesų ėmė mąstyti apie karą su 
Vokietija iki paskutinės minutės tikėdamiesi, kad Anglija ir Prancūzija „neleis“, o Hitleris 
„nesiryš“ - reikia tik būti jam griežtesniems. „Ne vokiečiai, o lenkai įsiverš į Vokietijos gi- 
lumą jau pirmosiomis karo dienomis!“ - gyrėsi pasiuntinys Paryžiui J. Lukasevičius. 

Sovietų Sąjungos atžvilgiu lenkų politikai toliau demonstravo stebėtiną tvirtumą, kartais 
virstantį nepaaiškinamu aklumu ir net 
kvailumu. Eduardo Daladjė nuomone, 
„didžiulį kvailumą“. Visus sąjungininkų 
siūlymus užsitikrinti rytų kaimyno ka- 
rinę paramą užsienio reikalų ministras 
Juzefas Bekas nuolat išdidžiai atmesda- 
vo. 1939 m. rugpjūtį pavargęs įkalbinė- 
damas lenkus bent ką nors padaryti rū- 
pinantis savo šalies saugumu Prancūzijos 
užsienio reikalų ministras Bonė instruk- 
tavo savo pasiuntinį Varšuvai: „Mes kaip 
sąjungininkai visai pagrįstai galime pra- 
šyti patikslinti, kaip jie be rusų pagalbos 
ketina rengti ginkluotą priešinimąsi ga- 
limai Vokietijos agresijai. Atsižvelgdami 
į savo įsipareigojimus, turime visą teisę 
gauti išsamų atsakymą į šį klausimą“. Ir 
rugpjūčio 19 d. gavo pulkininko Beko iš- 
samų atsakymą: „Mums tai principo rei- 
kalas. Mes neturime karinio susitarimo 
su SSRS ir nenorime jo turėti“. 


„Taip buvo, taip yra“. Sovietų plakatas. 1939 m. 

RAUDONASIS ŽAIBO KARAS 


Vokietijos užsienio reikalų 
ministras J. fon Ribentropas ir 
Vokietijos reicho kancleris 

A. Hitleris likus kelioms valandoms 
iki Lenkijos puolimo. 1939 m. 
rugpjūčio pabaiga. 


Varšuva manė, kad jei Raudonoji armija ateis į pagalbą, ją išprašyti bus neįmanoma. 
Šalies „komunizavimo“ Lenkijos vadovybė bijojo labiau už bet kieno kito užpuolimą. 
„Nesvarbu, kokie būtų padariniai, - pareiškė ginkluotųjų pajėgų vyriausiasis inspekto- 
rius maršalas Edvardas Rydzas, pravarde Smiglas, - rusų kariuomenei niekada nebus leista 
užimti nė vieno colio Lenkijos teritorijos. Tai virstų dalies valstybės okupavimu ir mūsų vi- 
siška priklausomybe nuo Sovietų“. 

Todėl, kai fiureris pasiūlė Kremliui ketvirtąkart padalyti Lenkiją, sovietų generali- 
nis sekretorius su džiaugsmu patvirtino paktą su Vokietija. Kalbėdamasis su Georgijumi 
Dimitrovu Stalinas paaiškino savo poziciją: „Sunaikinti šią valstybę dabartinėmis sąlygo- 
mis reikštų viena fašistine valstybe mažiau! Kuo būtų blogai, jei sutriuškinę Lenkiją mes iš- 
plėstume socializmo sistemą apimdami naujas teritorijas ir jų gyventojus“. Kokių gali būti 
abejonių? Lenkija buvo priešiška - „ponų“, „fašistinė“ - valstybė, taigi ją sunaikinti yra pa- 
žangus ir naudingas dalykas proletariatui. 

Neįtikima, bet Sovietų Sąjungos ir Vokietijos susitarimo faktas Lenkijos vyriausybės vi- 
sai neprivertė susimąstyti. Pavyzdžiui, apie tai, prieš ką ketina draugauti du totalitariniai 
žudikai? Sutartyje su britais galimybė Lenkijai kariauti dviem frontais net nebuvo minima. 

1939 m. rugpjūčio 31 d. Hitleris pasirašė direktyvą Nr. 1, pagal kurią Lenkijos užpuoli- 
mas turėjo prasidėti rugsėjo 1 d. 4.45 val. ryto. 

Tą pačią dieną V. Molotovas padarė pareiškimą SSRS aukščiausiojo sovieto neeilinėje se- 
sijoje. Aidint audringoms ovacijoms išmintingojo Vado garbei, liaudies komisaras paaiški- 
no Sovietų Sąjungos ir Vokietijos pakto esmę: 

„Mums visiems žinoma, kad nuo to meto, kai nacistai atėjo į valdžią, Sovietų Sąjungos ir 
Vokietijos santykiai buvo įtempti... Bet, kaip kovo 10-ąją pasakė draugas Stalinas, „mes — 
už dalykiškus santykius su visomis šalimis“. Atrodo, kad Vokietija teisingai suprato draugo 
Stalino pareiškimą ir padarė teisingas išvadas. Rugpjūčio 23-iąją reikia laikyti didelės isto- 
rinės reikšmės data. Tai posūkio taškas Europos ir ne tik jos istorijoje. Visai neseniai vokie- 
čių nacistai laikėsi užsienio politikos, kuri buvo labai priešiška Sovietų Sąjungai. Bet dabar 
padėtis pasikeitė ir mes nustojome būti priešai... 


Laivas „Schleswig-Holstein', įplaukęs į Dancigo ni Jo šūviais prasidėjo 
Antrasis pasaulinis karas. 1939 m. rugsėjo 1 d. 

bei rolės Vokietijos puolimo planai. 


Pagal Sovietų Sąjungos ir Vokietijos susitarimą Sovietų Sąjunga neprivalo kariauti nei 
britų, nei vokiečių pusėje. SSRS vykdo savo politiką, kurią lemia SSRS tautų interesai ir nie- 
kas kitas... 

Sovietų Sąjunga sudarė nepuolimo paktą su Vokietija, be kita ko, todėl, kad derybos 
su Vokietija ir Anglija susidūrė su neįveikiamais prieštaravimais ir baigėsi nesėkme dėl 
Anglijos ir Prancūzijos valdančiųjų sluoksnių kaltės. Šie žmonės reikalauja, kad SSRS bū- 
tinai įsiveltų į karą prieš Vokietiją Anglijos pusėje. Ar tik neišprotėjo šie įsismaginę karo 
kurstytojai? ... Jei šie ponai turi tokį aistringą norą kariauti, tegul kariauja patys, be Sovietų 
Sąjungos. O mes pažiūrėsime, kokie tai kareivos“. 

Vakare įvyko provokacija Gleivice. 

„Nepakenčiamos lenkų akcijos“ privertė taikią Vokietiją veikti. 

Pagal planą „Weiss“ vokiečiai sutelkė prieš Lenkiją svarbiausias vermachto pajėgas - 42 
kadrines divizijas, iš jų 6 tankų ir 4 motorizuotąsias. Dar 15 divizijų buvo paliktos antraja- 
me ešelone. 

Generolo Teodoro fon Boko vadovaujama „Šiaurės“ armijų grupė - 3-ioji ir 4-oji ar- 
mijos - smogė „Lenkijos koridoriui“ iš Pomeranijos ir Rytų Prūsijos. Sutriuškinusios ten 
buvusią priešo kariuomenę svarbiausios jos pajėgos turėjo žygiuoti Narevo upės link. 
Trims „Pietų“ grupės generolo pulkininko Gerdo fon Runštedto armijoms, puolančioms iš 
Silezijos ir Slovakijos, reikėjo sutriuškinti lenkų grupuotę Haliče bei didžiajame Vyslos vin- 
gyje ir plėtoti puolimą Varšuvos link atkertant kelią priešui pasitraukti iš Poznanės kyšulio. 
Motorizuotosios divizijos turėjo užimti svarbiausias Vyslos perkėlas. Taip vokiečiai, naudo- 
damiesi palankia Lenkijos geografine sienų linija ir „žaibo karo“ idėjomis, ketino pralauž- 
ti gynybą iš dviejų krypčių, greit atlikti aprietimo į gilumą manevrą ir apsupti svarbiausias 
lenkų pajėgas vakariau Varšuvos. 

„Būtina pasiekti lemiamą laimėjimą per trumpą laiką, - tikino Hitleris vyriausiąjį sausu- 
mos kariuomenės vadą Valterį fon Brauchičą. - Per 8-14 dienų turi būti aišku, kad Lenkija 
žlugs“. Įsiveržimo pajėgos turėjo apie 1,5 mln. žmonių, 2379 tankus ir 9824 pabūklus bei 
minosvaidžius. Jas palaikė daugiau kaip 2000 1-ojo ir 4-ojo oro laivynų lėktuvų. 

Palei vakarinę sieną prieš galimą prancūzų puolimą buvo išskleistos „C“ armijų grupės 
11 kadrinių divizijų, kurios neturėjo jokių planų, išskyrus nurodymą neerzinti kaimynų. 
Buvo leidžiama tik vien gynybinės atsakomosios priemonės, be to, neskatinančios priešo 
aktyvumo. 

Lenkų „Z“ plane buvo numatyta gintis per visą sienos ilgį trijų armijų ir trijų operatyvi- 
nių grupių pajėgomis iki to meto, kol įsikiš Anglijos ir Prancūzijos kariuomenė, o paskui 
pereiti į kontrpuolimą. Lenkų generalitetas, mokęsis iš prancūzų strategų, kaip ir jie, mąs- 
tę Pirmojo pasaulinio karo kategorijomis, vienodai ištęsė kariuomenę per visą beveik 1900 
kilometrų ilgio sieną. Be to, menkas geležinkelių tinklo pralaidumas iš esmės neleido keisti 
šios dispozicijos ir laiku permesti pajėgų į didžiausią grėsmę keliančius ruožus. Vokiečiai, 
ir be to turėję nemenką karių skaičiaus persvarą, sudarę didžiulius „kumščius“ pagrindinių 
smūgių ruožuose, pasiekė didžiulę persvarą. Vietovė karo veiksmų teatre puikiai tiko ma- 
siškai panaudoti šarvuotąją techniką. Lenkų kariuomenė, neprilygstanti priešui visais at- 

žvilgiais, iš pat pradžių pateko į didžiulį „katilą“ ir buvo pasmerkta pralaimėti. Juk ir buvo 
tikimasi išsilaikyti maždaug dvi savaites. Nors Pilsudskį pakeitęs maršalas Rydz-Smiglas, 
kuris, kilus karui, automatiškai turėjo tapti vyriausiuoju kariuomenės vadu, pasitikėdamas 
teigė, kad Lenkija išsilaikys bent kelis mėnesius. Paskui, 15-ąją mobilizacijos dieną, pra- 
dės pulti galingiausia pasaulyje Prancūzijos kariuomenė ir Hitleriui bus galas. Tam reikalui 
Lenkijos vadovybė rengė „įsiveržimo korpusą“. 

„Ko gera, sunku nustatyti, koks buvo Lenkijos kariuomenės išskleidimo operatyvinis su- 
manymas, - stebėjosi feldmaršalas Erichas fon Manšteinas, - jei tik tai nebuvo noras „pri- 
dengti viską“, ar galbūt teisingiau bus pasakyti, nieko neatiduoti savanoriškai. Toks noras 
paprastai silpnesniąją pusę pasmerkia pralaimėjimui... Apskritai lenkų temperamentą la- 
biau atitiktų puolimo negu gynimosi idėja. Praėjusių laikų romantiški prisiminimai bent 
jau nesąmoningai dar neišgaravo iš lenkų kareivių galvų... 

Taigi gali būti, kad Lenkijos kariuomenės išskleidimo planas, išskyrus norą „nieko neati- 
duoti, apskritai neturėjo jokios operatyvinės idėjos, o buvo tik kompromisas tarp būtiny- 
bės gintis nuo pranašesnių priešo pajėgų ir ankstesnių išdidžių puolimo planų. Kartu klai- 
dingai manyta, kad vokiečiai puls pagal prancūzų pavyzdį ir kad netrukus puolimas virs 
nejudriu poziciniu karu“. 

Vienintelis operatyviniu požiūriu tinkamas sprendimas galėjo būti toks: Lenkijos ka- 
riuomenės svarbiausias pajėgas atitraukti į parengtą iš anksto 600 km ilgio ruožą palei 
Bebro, Narevo, Vyslos ir Sano upių krantus. Tačiau tai buvo pripažinta neįmanoma politi- 

Laikraštis „Glos narodowy, leistas S Vilniuje, praneša Vokiečių kariuomenė įžengia į Lenkijos teritoriją. 
apie sovietų invaziją į Lenkiją bei apie Prancūzijos Kariai vežasi Lenkijos-Vokietijos sienos riboženklį. 
vyriausybės notą Sovietų Sąjungai. 1939 m. rugsėjo 18 d. 1939 m. rugsėjo 4 d. 

Vokiečių bombonešiai 
virš Varšuvos. 
1939 m. rugsėjis. 


niais, ekonominiais (šalies vakarinėje dalyje buvo sutelkti svarbiausi pramonės objektai) ir 
psichologiniais sumetimais. O, ko gera, apskritai teisingiausia buvo įvertinti savo galimy- 
bes ir atiduoti Hitleriui Dancigo „laisvąjį miestą“. 

Rugsėjo 1-osios ankstų rytą Vokietijos motorizuotieji ir tankų junginiai, nubloškę prie- 
dangos dalinius, pradėjo mūšius su Lenkijos kariuomenės pagrindinėmis pajėgomis. 
Penkiskart gausesnė ir kokybiškesnė vokiečių aviacija greit iškovojo visišką pranašumą ore. 
Jos masiniai antskrydžiai prieš administracinius centrus, geležinkelio stotis, svarbiausias 
transporto magistrales bei ryšių mazgus trukdė baigti mobilizaciją, gabenti karinius kro- 
vinius, naikino Lenkijos kariuomenės valdymo priemones. Gynyba išilgai sienos pradėjo 
irti jau karo trečią dieną. 

Šiaurės fronte generolo Hanso fon Kliugės 4-oji armija perskėlė generolo Vladislavo 
Bortnovskio „Pamario“ armiją į dvi dalis ir rugsėjo 4 d. Heinco Guderiano 19-ojo tankų 
korpuso priešakiniai daliniai pasiekė Vyslą ir užėmė perkėlas prie Bydgoščiaus miesto. Kitą 


Vokiečiai pontoniniu tiltu 
keliasi per Vyslą. Lenkija. 
1939 m. rugsėjis. 

„Gazeta Wilenska“ rašo apie 
pirmųjų karo dienų įvykius. 
1939 m. rugsėjo 3 d. 


dieną Kliugės kariuomenės kairysis sparnas susijungė su puolančios iš Rytų Prūsijos gene- 
rolo Georgo Kiuchlerio 3-iosios armijos dešiniuoju sparnu ir taip perkirto „Lenkijos ko- 
ridorių“. Susidariusiame „katile“ „Pamario“ armija neteko trečdalio savo pajėgų, į nelaisvę 
pateko 16 tūkst. lenkų karių. Pagrindinio smūgio ruože Kiuchlerio kariuomenė po įnirtin- 
gų mūšių užėmė Mlavą ir pralaužė 30 kilometrų plyšį generolo Pšedzimirskio „Modlino“ 
armijos gynyboje. Lenkai ėmė trauktis už Vyslos stengdamiesi atitrūkti nuo persekiojimo. 

Veržliai plėtojosi įvykiai Lenkijos pietvakariuose. „Pietų“ armijų grupės dešiniajame 
sparne puolė generolo Vilhelmo Listo 14-oji armija, smogusi iš Aukštutinės Silezijos 
Krokuvos kryptimi. Ir čia, prasiveržus tankų daliniams, naktį iš rugsėjo 2-osios į 3-iąją ge- 
nerolo Antonijaus Šilingo armija „Krakuv“ pradėjo trauktis prie Nidos ir Dunajeco upių li- 
nijos, taigi 100-170 kilometrų ir paliko vokiečiams Sileziją bei Krokuvą. 

Svarbiausiame ruože generolo Valterio fon Reichenau 10-oji armija smogė į armi- 
jų „Krakuv“ bei „Lodz“, kuriai vadovavo generolas Julijušas Rumelis, sandūrą ir pralaužė 
lenkų gynybą Čenstakavos rajone. Į atsivėrusį plyšį plūstelėjo vokiečių judrieji junginiai. 


Dar šiauriau armijos „Lodz“ pozicijas laužė generolo Blaskovico 8-osios armijos junginiai. 
Rugsėjo 2-osios vakare Rumelis įsakė pradėti trauktis į atsargines gynybos pozicijas. Tačiau 
vokiečių tankistai spėdavo jas užimti pirmieji, o masiniai aviacijos smūgiai galutinai dez- 
organizuodavo gynybą. 

Tuo metu, kai armija „Lodz“ kovojo sunkiuose mūšiuose, Tadeušo Kutšebos armija 
„Poznan“ iš esmės nieko neveikė, išskyrus nebent drąsų brigados „Vielkopolska“ kavale- 
rijos reidą į Vokietijos teritoriją. Įkvėpimo pagautas armijos vadas jau rengėsi pradėti ryž- 
tingą puolimą, bet tuo metu padėtis iš esmės pasikeitė ir jis gavo įsakymą kuo greičiau ati- 
traukti savo kariuomenę. 

Nuo rugsėjo 3 d. visa Lenkijos kariuomenė ėmė trauktis į vadinamąją „pagrindinę pozi- 
ciją“. Tą sekmadienį vienintelė maloni naujiena buvo Anglijos ir Prancūzijos ultimatumas 
Trečiojo reicho vyriausybei, kuriame iš Vokietijos reikalauta per dvi valandas nutraukti 
kovos veiksmus prieš Lenkiją ir atitraukti kariuomenę prie Vokietijos ir Lenkijos sienos. 
Vokiečiai ultimatumą ignoravo. Tuo metu Maskvoje įvyko įdomus V. Molotovo ir Lenkijos 
pasiuntinio Vaclavo Gžybovskio, turinčio nurodymus oficialiai informuoti sovietų vyriau- 
sybę apie vokiečių agresiją, pokalbis. „Rugsėjo 3 d. mane priėmė liaudies komisarų sovieto 
pirmininkas ponas Molotovas, - prisiminė Gžybovskis. - Mūsų formuluotei dėl neišpro- 
vokuotos agresijos, įvykdytos be karo paskelbimo ir vykstant deryboms, jis neprieštaravo. 
Pripažino, kad vokiečiai yra agresoriai, ir paklausė, ar mes tikimės Anglijos ir Prancūzijos 
įsikišimo, ir kada to laukiame. Aš atsakiau, kad neturiu oficialios informacijos, bet manau, 
jog karas bus paskelbtas rugsėjo 4-osios rytą. Ponas Molotovas skeptiškai nusišypsojo ir 
pasakė: „Dar pamatysime, ponas pasiuntiny...“ 

Sąjungininkai paskelbė karą Vokietijai 17.00 Berlyno laiku. 

Prancūzų vyriausiasis kariuomenės vadas generolas Morisas Gamelenas atsiuntė mar- 
šalui Rydz-Smiglui telegramą, kurioje pranešė, kad rugsėjo 4 d. jis pradės kovos veiksmus 
sausumoje. Tai Lenkijos vadovybei leido tikėtis, kad sąjungininkų puolimas labai pakeis 
strategines aplinkybes. 

Hitleriui, de jure priverstam kariauti dviem frontais, tuojau parūpo, kada gi į Lenkiją 
įžengs sovietų kariuomenė. Jis manė, kad ši akcija automatiškai SSRS padarys jo sąjungi- 
ninke, nes Anglija ir Prancūzija bus priverstos paskelbti karą Sovietų Sąjungai. Iš Berlyno į 
Maskvą nuskriejo Ribentropo pasirašyta telegrama su prierašu „Labai skubiai!“: 

„Mes tikimės visiškai sumušti Lenkijos kariuomenę per kelias savaites. Tada laikysime 
okupuotus tuos rajonus, kurie, kaip numatyta Maskvoje, priskirti Vokietijos įtakos sferai. 
"Tačiau suprantama, kad kariniais sumetimais mums paskui teks veikti prieš tas lenkų ka- 
rines pajėgas, kurios iki to laiko bus Lenkijos teritorijose, atitenkančiose rusų įtakos zonai. 

„. gal Sovietų Sąjungai atrodytų pageidautina tinkamu metu panaudoti rusų kariuome- 
nę prieš lenkų pajėgas rusų įtakos sferoje ir okupuoti šią teritoriją. Mūsų supratimu, tai ne 
tik pagelbėtų mums, bet pagal Maskvos susitarimus atitiktų ir Sovietų Sąjungos interesus“. 

Stalinas ant šios meškerės neužkibo. Jis buvo linkęs padėti nacistams „pakirsti kapitaliz- 
mo sistemą“ likdamas „neutralus“, jokiu būdu šio bendradarbiavimo neafišuodamas. Pagal 
slaptuosius susitarimus radijo signalais iš Minsko liuftvafės lėktuvai buvo nukreipiami į 
Lenkijos karinės pramonės objektus, vokiečių laivai rado prieglobstį Murmansko uoste, iš 

Tankai Pz-Il ir 
Pz-38f Lenkijoje. 
1939 m. 


Lenkijos kavalerija mūšyje prie Bzuros. 1939 m. rugsėjo 9-14 d. 


Sovietų Sąjungos Vokietija gaudavo strateginių žaliavų ir medžiagų, net ir pirktų Anglijoje 
ir JAV (trečdalis Vokietijos pramonės priklausė nuo gaunamų iš užsienio žaliavų, be to, to- 
kių medžiagų, kaip varis, alavas, kaučiukas, aliuminis, nuo 70 iki 99 proc. priklausė nuo 
importo). Tačiau atvirai stoti į pasaulinį karą kol kas buvo ne „SSRS liaudies“ interesais, 
juk Kremlius dar turėjo galimybę „manevruoti, kurstyti vieną šalį prieš kitą, kad geriau 
susipliektų“. 

Rugsėjo 5 d. Molotovo atsakymas skelbė: sovietų vyriausybė visiškai sutinka, kad tin- 
kamu laiku mums bus visiškai būtina pradėti konkrečius veiksmus“. Bet kol kas laikas 
tam „netinkamas“ o perdėtas skubotumas „gali mums pakenkti ir padėti vienytis mūsų 
priešams“. 

Beje, vokiečiai siūlė atgnybti gabalėlį Ukrainos vengrams, bet Budapeštas išreiškė tvirtą 
nenorą dalyvauti „karinėse akcijose prieš Lenkiją“. Tada Vokietija pakvietė Lietuvą susigrą- 
žinti Vilnių, bet ir ši šalis buvo linkusi likti neutrali. 

Prancūzų pažadai nė kiek nesukliudė generolams Reichenau ir Blaskovicui, rugsėjo 
4-6 d. sumušusiems armiją „Lodz“, prasibrauti per „pagrindinę poziciją“ palei Vartos ir 
Vidavkos upes, įveikti mėginančią pridengti plyšį rezervinę „Prūsų“ armiją ir taip praskin- 
ti kelią į Lenkijos sostinę. Vokiečių 14-oji armija rugsėjo 6 d. užėmė lenkų paliktą Krokuvą. 
Šiaurėje Kiuchlerio kariuomenė forsavo Narevą. 


Dėl vokiečių dalinių mobilumo iš esmės 
visos Lenkijos vadovybės kontrpriemonės 
būdavo pavėluotos. Kampanijos vyksmas 
rodė, kad prieš masines šarvuočių ir tan- 
kų dalinių atakas linijinė gynyba yra pa- 
senusi. Vokiečių tankams pralaužiant gy- 
nybos liniją, per visą frontą išsisklaidę jos 
gynėjai negalėjo sutelkti savo pajėgų kon- 
tratakai. Puikiai aprūpinta moderniomis 
ryšių priemonėmis, turėdama žvalgybos 
ir pokalbių per radiją klausymosi duome- 
nų vokiečių vadovybė galėjo laiku reaguo- 
ti į bet kurį aplinkybių pasikeitimą, o len- 
kų štabai dažnai neturėjo žinių ne tik apie 
priešą, bet ir apie savą kariuomenę. 

Lenkijos generalinio štabo karininkai 
tik prasidėjus karui sužinojo, kad visos jų 
turimos valdymo priemonės tėra keletas 
telefonų, vienas telegrafo aparatas ir vie- 
na radijo stotis. Be to, radijo stoties siųs- S M si B į 
tuvas buvo kitame Varšuvos gale, o imtu- Lenkijos kariuomenės vyriausiasis vadas E. Rydz-Smiglas 
vas Rydz-Smiglo asmeniniame bunkeryje, (Edward Rydz-Smigly). 1938 m. lapkričio 11 d. 
nes maršalui taip buvo patogiau. Tiesa, 
buvo dar viena radijo stotis, bet be siųstuvo - jį „sugadino“ vokiečiai. Tad patikimo ry- 
šio generalinis štabas neturėjo, jam niekaip nepavyko pasiekti net didelių karinių junginių 
sąveikos. Įsakymų painiava, kylanti siekiant neatitrūkti nuo greit besiplėtojančių įvykių, 
vedė į chaosą ir silpnino kareivių kovinę dvasią, o ilgi ir kartais betiksliai žygiai vargino 
kariuomenę. 

Maršalas Rydz-Smiglas, išnagrinėjęs susiklosčiusią padėtį, nusprendė nutraukti vakari- 
nių vaivadijų gynybą ir rugsėjo 5-osios vakarą išleido direktyvą dėl lenkų kariuomenės 
bendro atsitraukimo prie Narevo, Vyslos ir Sano upių. Generolo Stefano Dob-Bernackio 
„Prūsų“ armijai buvo nurodyta atsitraukti į Vyslos vidurio rajonus, „Lodzės“ ir „Poznanės“ 
armijoms - prie Varšuvos, „Pamario“ armijai - per Sochačevą taip pat prie Varšuvos. Vyslos 


perkėlas turėjo ginti improvizuota generolo Tadeušo Piskoro „Liublino“ armija. Armijas 
„Krakuv“ ir „Karpaty“, vadovaujamas generolo Fabricos, buvo planuojama sujungti į ar- 
miją „Malopolska“, kuri turėjo ginti Sano upės liniją. 

Nepaisant lenkams padarytų didelių nuostolių, vokiečių vadovybė buvo priversta pripa- 
žinti, kad svarbiausias plano „Weiss“ sumanymas - apsupti ir sunaikinti Lenkijos kariuo- 
menę vakariau Varšuvos - nevykdomas. Dideli priešo junginiai išslydo iš replių ir traukėsi į 
rytus. Rugsėjo 6 d. sausumos kariuomenės vyriausiasis vadas generolas pulkininkas Valteris 
fon Brauchičas išleido direktyvą dėl smūgių gylio apriečiant sparnus. Vermachto kariuo- 
menei buvo keliamas naujas strateginis tikslas - užtikrinti, kad būtų apsuptos pagrindinės 

lenkų pajėgos ryčiau Vyslos. Po trijų dienų Brauchičas patikslino užduotis. „Priešo kariuo- 
menė, atsitraukianti už Vyslos ir Narevo, - buvo sakoma direktyvoje, - turi būti sunaikinta 
dvigubu apsupimu ryčiau Vyslos“. „Šiaurės“ armijų grupė gavo įsakymą pralaužti gynybą 
prie Narevo upės ir plėtoti puolimą Sedlcų, Bresto ruože apeinant Varšuvą iš rytų. „Pietų“ 
armijų grupė, tęsdama lenkų pajėgų naikinimo tarp Sano ir Vyslos operaciją, turėjo deši- 
niajame sparne esančios 14-osios armijos pajėgomis smogti Liublino kryptimi ir pulti šiau- 
rės ruože siekdama susijungti su „Šiaurės“ armijų grupės kariuomene. 

Kartu, laikraščio „Pravda“ kalba sakant, didėjo „visos Lenkijos valstybės mašinos dez- 
organizavimas“. Jau pirmąją karo dieną iš sostinės išvyko Lenkijos prezidentas 72 metų 
Ignacas Moscickis. Rugsėjo 4-ąją pradėtos evakuoti įstaigos, kitą dieną iš Varšuvos į 
Voluinės Lucką buvo išgabentos aukso atsargos, taip pat ten išvyko diplomatinis korpusas 
ir vyriausybė, kuri, atsidavusi kariškių valdžiai, jau nieko netvarkė. Be to, į beprasmę dviejų 
savaičių kelionę „saugiomis vietomis“ valdininkai patraukė visi drauge ir taip paralyžiavo 
visą administracijos sistemos veikimą ir demoralizavo gyventojus. Vyriausiasis kariuome- 
nės vadas taip pat nusprendė „atsitraukti“ 180 kilometrų. Kaip sako vienas lenkų autorius, . 
didžiulę valdžią turintis Rydz-Smiglas jautėsi greičiau esąs kažkoks tautos vadas nei karinis 
vadovas, tiesiogiai atsakingas už šalies gynybą. Deja, jis nebuvo Pilsudskis ir „negalėjo su 
juo lygintis nei moraliniu autoritetu, nei politiniu talentu“. Pridursime, kad šis filosofijos 
fakulteto auklėtinis nepasižymėjo ir karvedžio talentu. Užuot pasirinkęs savo būstine ga- 
lingiausią lenkų kariuomenės grupuotę ar bent jau vietą, iš kurios galima buvo realiai va- 
dovauti karinėms pajėgoms, maršalas rugsėjo 7 d. persikėlė į Brestą. 

Paskui jį neaišku kokiais sumetimais, atskirai nuo vyriausybės ir pasiuntinių, išvyko už- 
sienio reikalų ministras su svarbiausiais ministerijos skyriais. Vertingojo vyriausiojo vado 
naujai vadavietei pridengti buvo nuo sostinės atitraukta ją dengusi iš oro naikintuvų avia- 
cijos brigada. 

Nuo to meto Rydz-Smiglas karo veiksmams iš tikrųjų nevadovavo. Kaip netikėtai paaiš- 
kėjo, Bresto tvirtovė pasirodė visiškai nepritaikyta vyriausiosios vadavietės veiklai. Pirma, 

Lenkų kavalerija prie Bzuros. 
1939 m. rugsėjis. 


dar prieš atvykstant aukštajai vadovybei, vokiečių lakūnai subombardavo miesto viešbutį, 
o penktojo forto kazematuose nebuvo jokių patogumų lenkų strategams, antra, Brestas ne- 
turėjo ryšių. Su niekuo. Atsigabenta radijo stotimi nebuvo galima naudotis, nes pokalbių 
su kariuomene šifrai bei kodai liko pamiršti Varšuvoje. Po dvylikos valandų pavyko sutvar- 
kyti telefono ryšį su „Liublino“ armija ir kiek pasikalbėti su „Narevo“ operatyvinės grupės 
štabu. Pagaliau geležinkeliu buvo atgabenti šifrai, bet tuo metu veikė jau tik radijo stoties 
imtuvas. 

Taigi lenkų kariuomenės vyriausioji vadovybė ir taikė „laiptinės aproksimacijos“ metodą. 
Vyriausiojo štabo viršininkas brigados generolas Vaclavas Stachevičius, su grupe operato- 
rių likęs Varšuvoje, gaudavo iš kariuomenės pranešimų tai netekdamas su ja ryšio, tai nepa- 
tikimai tą ryšį atkurdamas ir pabėgėlių užkimštais keliais siuntinėjo kurjerius į Brestą. Ten 
Rydz-Smiglas priimdavo sprendimus, kurie telefonu buvo pranešami Pinsko flotilės štabui. 
Upeiviai, turintys trumpabangę radijo stotį, susisiekdavo su Varšuvoje esančiu Lenkijos 


Vieni įnirtingiausių mūšių tarp lenkų ir vokiečių karių vyko prie Bzuros upės. Po mūšio. 1939 m. rugsėjo 9-14 d. 

laivyno štabu ir jau iš ten vadovybės nurodymai pasiekdavo Stachevičių. Priimti sprendi- 
mai beviltiškai pasendavo, o dažnai ir visai nepasiekdavo vykdytojų. Ministras Bekas pata- 
rė kuo greičiau persikelti į Lvovą, turintį neblogą PLG sistemą, išplėtotą komunikacijų tin- 
klą, galingą radijo stotį bei ryšį su užsieniu per Rumuniją, bet maršalui, besistengiančiam 
būti arčiau ne prie kariuomenės, o prie vyriausybės, ši idėja nepatiko. Prancūzijos atstovas 
prie Lenkijos vyriausiosios vadovybės pranešė: „Čia viešpatauja visiškas chaosas. Lenkijos 
vyriausioji vadovybė beveik neturi ryšio su kariaujančiomis armijomis ir didžiausiais dali- 
niais... Neturi jokios informacijos apie priešo judėjimą ir net apie savos kariuomenės padėtį 
labai menkai informuota ar visai neinformuota. Generalinis štabas skilo į dvi dalis“. 

Visa tai griovė lenkų kariuomenės gynybinę galią. Junginių vadai buvo priversti patys 
spręsti, kaip veikti, nežinodami kaimynų ir vyriausiosios vadovybės ketinimų. Kaip sakė 
B. Miuleris-Gilebrandas, lenkai kovėsi „narsiai ir įnirtingai“, tačiau „vokiečių vadovybė, 
taikydama naują masinio tankų ir motorizuotųjų junginių panaudojimo taktiką, lenkų ka- 
riuomenei dažnai sudarydavo tokių sunkumų, su kuriais ji negalėjo susidoroti“. Frontas 
pakriko. 

Pietuose vokiečių 8-oji armija plėtojo puolimą per Lodzę Varšuvos link, jos 10-asis armi- 
jos korpusas pasiekė Bzuros upę. 


14-oji armija plačiu frontu slinko artyn Sano upės. Jos kairiajame sparne esantis 8-asis ar- 


mijos korpusas forsavo Vyslą prie Opatovicų. 22-asis motorizuotasis korpusas per Tarnuvą 
slinko Jaroslavo link. Dešiniajame armijos sparne 18-asis armijos korpusas forsavo Saną 
prie Sanoko ir artėjo prie Dnestro ištakų. 

Pagrindiniame ruože 10-osios armijos motorizuotieji daliniai keliomis milžiniškomis re- 
plėmis puolė Varšuvos, Pulavų, Sandomiro kryptimis. Radomo rajone rugsėjo 15 d. jos 
15-ajam ir 14-ajam mechanizuotiesiems korpusams pavyko apsupti penkias lenkų divizi- 
jas. Likviduojant „katilą“, į nelaisvę paimta 65 tūkst. lenkų kareivių ir užgrobti 145 pabū- 
klai. „Prūsų“ armijos neliko. 1-oji tankų divizija užėmė tiltus prie Gura Kalvarijos ir sudarė 
placdarmą Vyslos rytiniame krante. Dešiniajame sparne buvęs 7-asis armijos korpusas ėmė 

veržtis Sandomiro link. Generolo Reinhardto 4-oji tankų divizija, nepatirdama priešinimo- 
si ir nuo kitų pajėgų toli išsiveržusi priekin, pasiekė Varšuvos priemiesčius. Tačiau mėgini- 
mai nesustojant užimti miestą buvo atmušti vokiečiams patyrus didelių nuostolių. Atskirų 
kovos mašinų, prasiveržusių į sostinės gatves, įgulas varšuviečiai sudraskė tiesiog pliko- 
mis rankomis. Nepaisant šių laimėjimų, lenkų gynyba nebūtų įstengusi atsilaikyti prieš 
10-osios armijos, kuri greit artėjo prie Vyslos, pagrindines pajėgas. Bet smūgis taip ir ne- 
buvo smogtas dėl netikėtų įvykių prie Bzuros upės, kurie vokiečių vadovybę privertė per- 
mesti ten visas Reichenau turėtas tankų ir motorizuotąsias divizijas. Rugsėjo 9 d. Varšuvos 
link skubantys „Poznanės“ ir „Pamario“ armijų junginiai iš Kutno rajono netikėtai smogė 
stiprų smūgį į nepridengtą Blaskovico 8-osios armijos šiaurinį sparną. Vokiečiai turėjo di- 
delių nuostolių. Lenkų divizijos forsavo Bzurą keldamos grėsmę priešo užnugario komu- 
nikacijoms. Manšteino liudijimu, „vokiečių kariuomenės padėtis šiame rajone tapo kritinė. 
8-osios armijos mėginimai ją pagerinti kontratakomis buvo nesėkmingi“. Teko pergrupuoti 
pajėgas. Du 8-osios armijos korpusai buvo nukreipti frontu į šiaurę. Į šiaurę ir šiaurės rytus 
pasuko Varšuvos kryptimi puolančios 10-osios armijos kairiojo sparno junginiai. Buvo tel- 
kiami „Pietų“ armijų grupės rezervai. Dešiniajame sparne esantys 4-osios armijos junginiai 
persikėlė į Vyslos kairįjį krantą ir sudarė frontą apsupti „Poznanės“ armiją iš rytų. 

Šiaurėje 3-ioji armija, sustiprinta į jos puolimo ruožą permestu Guderiano 19-uoju tan- 
kų korpusu, rugsėjo 9 d. pralaužė gynybą prie Narevo upės Lomžos rajone ir jos judrieji 
daliniai patraukė į pietus iš tolo apriesdami lenkų kariuomenę iš rytų. Rugsėjo 10 d. armi- 
jos kariuomenė forsavo Bugą ir pasiekė Varšuvos-Bresto geležinkelį. Iš šiaurės vakarų prie 
Varšuvos artėjo Modliną pasiekę 4-osios armijos daliniai. 

„Kariuomenės laimėjimai pasakiški, - rašė dienoraštyje sausumos pajėgų vyriausiosios 
vadovybės štabo viršininkas generolas Francas Halderis. 

Dėl visai šiaurinei kariuomenės grupuotei kilusios apsupties grėsmės lenkų vadovy- 
bė nusprendė sutelkti kiek įmanoma daugiau pajėgų pietrytiniuose rajonuose netoli 

Sugriautas tiltas per Bugą. 
1939 m. rugsėjis. 

Rumunijos sienos ir ten įnirtingai priešintis iki Prancūzijos kariuomenės puolimo pradžios. 
Rugsėjo 10 d. vyriausiasis štabas išleido direktyvą dėl sudaromo iš atsitraukiančių dalinių 
ir rezervinių formuočių naujo fronto ties Sano-Vyslos-Žemutinio Vepšo-Pripetės linija. 
„Svarbiausias mano tikslas, - aiškino maršalas, - sutelkti visą kariuomenę Rytų Lenkijos 
ruože ir užtikrinti susijungimą su Rumunija“. Nuo Bugo ir Narevo atsitraukiantys daliniai ir 
„Liublino“ armijos kariuomenė buvo jungiama į Šiaurės frontą, kuriam vadovavo generolas 
Dob-Bernackis, vienas iš svarbiausių „Prūsų“ armijos sutriuškinimo kaltininkų. Jai buvo 
keliama užduotis atitrūkti nuo priešo ir kuo greičiau pasiekti Kocko-Bresto rajoną. Pietų 
frontui, kuriam turėjo būti priskirtos armijos „Malopolska“ ir „Krakuv“, vadovavo brigados 
generolas Kazimiras Sosnkovskis. Generolas Rumelis pradėjo vadovauti „Varšuvos“ armi- 
jai, kuri buvo sudaryta ginti sostinei. Generolo Kutšebos grupė - „Poznanės“ ir „Pamario“ 
armijos - turėjo veržtis per Radomą Krasniko kryptimi. „Liublino“ armijai buvo įsakyta bet 
kuria kaina išsaugoti pozicijas palei Vyslą nuo Sandomiro iki Vepšo žiočių. 

Netrukus, keturias dienas prasiplūkęs „Bresto balagane“ ir gavęs žinią apie artėjančius 
prie Bresto Guderiano tankus, Rydz-Smiglas išskubėjo į Voluinės Vladimirą kartu „kon- 
fiskuodamas“ iš įgulos didžiąją dalį 9-ojo zenitinės artilerijos diviziono baterijų. Bekas su 
bendradarbiais patraukė į Kremenecą, kur glaudėsi visas diplomatų korpusas. 

Labai greit paaiškėjo, kad maždaug tris paras pavėlavusių ir nepasiekusių daugelio šta- 
bų maršalo sprendimų įvykdyti neįmanoma. Beje, planas iš pat pradžių buvo pasmerktas 
žlugti, nes atrodė visiškai nerealus. Siekiant sudaryti pietryčių grupuotę, lenkų kariuome- 
nei, priešingai, negu jos motorizuotam vyriausiajam vadui, žygiuojančiai daugiausia pės- 

čiomis, reikėjo „atitrūkti“ nuo vermachto tankų dalinių, nueiti 200-300 kilometrų ir spėti 
įsitvirtinti, kol ją užklups priešas. Vokiečiai paprastai spėdavo tai padaryti pirmiau už len- 
kus. Be to, Šiaurės fronto štabas tiesiog negalėjo užmegzti ryšių su savo daliniais, pavyz- 
džiui, nė nenutuokė, kad „Narevo“ operatyvinė grupė kaip kovinis vienetas jau neegzistuo- 
ja. Pietuose vokiečiai forsavo Saną, generolas Fabricas nusišalino nuo vadovavimo armijai 
„Malopolska“ ir drauge su štabo karininkais (!) pabėgo į Lvovą. Naujai paskirtasis fronto 
vadas generolas Sosnkovskis apskritai neturėjo štabo, taip pat ir užnugario tarnybų bei bū- 
tinų ryšio priemonių, taigi negalėjo koordinuoti kariuomenės dalinių veiksmų. 

Iki rugsėjo 12 d. vokiečių kariuomenė kai kuriuose ruožuose pasiekė Vyslos vidurupį, 
peržengė Bugo- Narevo liniją, aprietė Varšuvą iš rytų ir, patraukusi Sano link, forsavo jį 
aukštupyje. Vidinės „replės“ pasiekė Brestą ir Lvovą. 

Kadangi Raudonoji armija tebelūkuriavo, vokiečiams teko įsiveržti į sovietų „įtakos sfe- 
rą“. Aišku, Maskva neketino nieko neveikdama stebėti Lenkijoje besirutuliojančių įvykių. 
Tiesiog Stalinui, atsiprašome, „SSRS tautoms“ dar neatėjo reikalinga akimirka. Karui reng- 
tasi dar rugpjūtį, be jokių priminimų iš Berlyno. 

Nuo rugsėjo 2 d. 20 valandos prie Sovietų Sąjungos ir Lenkijos sienos buvo įvestas susti- 
printos apsaugos režimas. Pagal Baltarusijos apygardos pasienio kariuomenės nurodymus 
visi pasienio daliniai buvo parengti koviniam žygiui. Rugsėjo 3 d. maršalas K. Vorošilovas 
pasiūlė VKP(b) CK ir SSRS liaudies komisarų sovietui (LKS) patvirtinti raudonarmiečių ir 
jaunesniųjų vadų paleidimo iš tarnybos pavėlinimą vienu mėnesiu Leningrado, Maskvos, 
Kalinino karinėse apygardose, Baltarusijos ir Kijevo ypatingosiose apygardose (iš viso 
310 632 žmonės) ir į mokomąsias stovyklas pašaukti PLG kariniams daliniams priskirtą 
personalą (iš viso 26 014 žmonių). Vyriausybė, aišku, sutiko ir rugsėjo 4 d. gynybos liaudies 
komisaras davė atitinkamą įsakymą. 

Rugsėjo 6 d. septynios karinės apygardos gavo direktyvą su nurodymu „Didžiųjų mo- 
komųjų stovyklų“ organizavimo pretekstu atlikti slaptąją mobilizaciją pagal planą Nr. 22. 
"Tą pačią dieną liaudies komisarų sovieto sprendimu buvo pradėtas vykdyti DVRA aprūpi- 
nimo maistu ir pašarais mobilizacijos planas Leningrado, Maskvos, Kalinino, Baltarusijos 
ypatingojoje, Charkovo ir Oriolo karinėse apygardose bei DVRA papildomo aprūpinimo 
reikmenimis planas. Buvo numatoma atšaukti draudimą naudoti maisto atsargas. Pirmoji 
stovyklavimo diena paskirta 1939 m. rugsėjo 7-ąją. Pranešimas dėl kariuomenės mobi- 
lizavimo pagal literį „B“ su Molotovo parašu buvo išsiuntinėtas telegramomis sąjungi- 
nių bei autonominių respublikų LKS pirmininkams ir sričių vykdomiesiems komitetams. 
Telegramoje buvo pranešama, kad išvardytų apygardų įsakymais į mokomąsias stovyklas 
siunčiami šauktiniai, autotransportas, arkliai ir gurguolės. Išvežama buvo tik pagal šauki- 
mus, neskelbiant įsakymo. Vietos įstaigoms nurodyta visokeriopai remti karines struktūras. 

Didžiuosiuose mokymuose dalyvavo 22 šaulių, 5 kavalerijos, 3 tankų korpusai, 98 šau- 
lių ir 14 kavalerijos divizijų, 28 tankų, 3 motorizuotųjų šaulių ir 1 oro desanto brigada. Iš 
viso buvo pašaukta 2,6 mln. žmonių, surinkta 634 tūkst. arklių, 117 300 automobilių ir 
18 900 traktorių. 

Rugsėjo 8 d. Vokietijos žiniasklaida paskelbė, kad užimta Varšuva. Visus suklaidino ge- 
nerolas Reinhardtas, kuris, vos tik jo tankai įsiveržė į priemiestį, paskubėjo pranešti, esą, 
Lenkijos sostinė paimta. Vokiečių tankus varšuviečiai iš miesto išmušė, tačiau „antis“ nu- 
skriejo per visą pasaulį. Tą pačią dieną Vokietijos pasiuntinybė Maskvai gavo Molotovo pa- 
sirašytą telefonogramą: „Aš gavau jūsų pranešimą apie Vokietijos kariuomenės įžengimą į 
Varšuvą. Prašau perduoti mano sveikinimus ir linkėjimus Vokietijos imperijos vyriausybei“. 

Rugsėjo 9-osios naktį Ribentropas pavedė Šulenburgui nedelsiant atnaujinti pokalbius 
su Molotovu „dėl Sovietų Sąjungos karinės intervencijos“ į Lenkiją. Dieną Molotovas vo- 
kiečiams pateikė konkretų atsakymą: „Sovietų Sąjungos karo veiksmai prasidės artimiau- 
siomis dienomis... bus taip pat pašaukta daug rezervistų“. Iš to buvo galima suprasti, kad 
Raudonajai armijai iš tiesų atėjo metas veikti. 

Gynybos liaudies komisaras ir generalinio štabo viršininkas 1 rango komandarmas 
B. Šapošnikovas rugsėjo 9 d. pasirašė įsakymus Nr. 16633 Baltarusijos YKA karo tarybai 
ir Nr. 16634 Kijevo YKA karo tarybai, kuriuos vykdant reikėjo „iki 1939 m. rugsėjo 11 d. 
slaptai susitelkti ir būti pasirengus ryžtingam puolimui turint tikslą žaibišku smūgiu su- 
triuškinti priešo kariuomenę“. 

Baltarusijos ypatingosios karinės apygardos kariuomenė gavo šias užduotis. Vitebsko 
armijos grupė turėjo „nublokšdama priešo kariuomenę nuo Latvijos sienos veikti ben- 
dra Švenčionių kryptimi“, užimti šį miestą iki rugsėjo 13 d. pabaigos „ir vėliau steng- 
tis užimti Vilnių“. Minsko armijos grupei reikėjo „stipriu smūgiu pralaužti priešo fron- 
tą ir pulti Ašmenos, Lydos kryptimi ir iki rugsėjo 13 d. pabaigos pasiekti Maladečinos, 
Voložino frontą, iki rugsėjo 14 d. pabaigos užimti Ašmenos, Vijos (Ivje) rajoną“. Vėliau 
padėti užimti Vilnių, o kitomis pajėgomis pulti Gardino kryptimi. Mechanizuotoji kava- 
lerijos grupė gavo užduotį „stipriu smūgiu priešo kariuomenei ją sutriuškinti ir ryžtingai 
pulti Naugarduko, Valkavisko (Volkovysk) kryptimi ir iki rugsėjo 13 d. pabaigos pasiekti 
Deliatičių, Tureco frontą. Iki rugsėjo 14 d. pabaigos pasiekti Molčadės upę ruože nuo jos 
žiočių iki Molčadės m. Vėliau būti pasirengus pulti Valkavisko kryptimi su užtvara prieš 
Baranovičių miestą“. Bobruisko armijos grupei reikėjo „veikti Baranovičių ruože ir iki rug- 
sėjo 13 d. pabaigos pasiekti Snovo, Žiličių frontą“. 

Kijevo apygardos kariuomenė turėjo veikti ne mažiau ryžtingai ir žaibiškai. Žitomiro 
armijos grupei reikėjo „pulti Rovno, Lucko kryptimi ir iki rugsėjo 14 d. pabaigos užim- 
ti Rovno, Dubno rajoną; iki rugsėjo 14 d. pabaigos užimti Lucko rajoną, vėliau būti pasi- 
rengus pulti Voluinės Vladimiro kryptimi“. Vinicos armijų grupė turėjo „smogti stiprų ir 
lemiamą smūgį lenkų kariuomenei ir sparčiai pulti Trembovlios, Tarnopolio, Lvovo kryp- 
timi ir iki rugsėjo 13 d. pabaigos pasiekti Ezerno rajoną; iki rugsėjo 14 d. pabaigos užimti 
Busko, Peremyšlianų, Bobrkos rajoną su tolesne užduotimi užimti Lvovą“. Armijos kavale- 
rijos grupei įsakyta „smogti stiprų ir žaibišką smūgį lenkų kariuomenei patikimai priden- 
giant savo kairįjį sparną ir atkertant lenkų kariuomenę nuo Rumunijos sienos greit ir ryž- 
tingai pulti Čiortkovo, Stanislavovo kryptimi ir iki rugsėjo 13 d. pabaigos pasiekti Strypos 
upę; iki rugsėjo 14 d. pabaigos užimti Stanislavovo rajoną, turint tolesnę užduotį veikti 
Stryjaus, Drogobyčo ruože“. 

Sovietų kariuomenei nereikėjo „veltis į frontalius mūšius priešo įtvirtintose pozicijo- 
se, 0, įsitvirtinus fronte, apriesti sparnus ir, prasiveržus į užnugarį, toliau vykdyti numaty- 
tą užduotį“. Fronto kariuomenės veiksmų gylis buvo nustatytas pagal Latvijos, Lietuvos ir 
Vokietijos sienų liniją, toliau - palei Pisos, Vyslos bei Sano upes ir Vengrijos bei Rumunijos 
sienas. 

Taigi diena „X“ buvo numatyta rugsėjo 13-ąją. 

Tačiau įsakymai taip ir nebuvo išsiųsti į apygardas, nes staiga sužinota, kad Varšuvos įgu- 
la sėkmingai atremia visas vokiečių atakas, o Prancūzijoje, prie Vokietijos sienos, prasidėjo 
prancūzų kariuomenės pasistūmėjimas Zygfrydo linijos link. 

Todėl rugsėjo 10 d. Molotovas pasikvietė Šulenburgą ir, nepaisydamas savo vakarykščio 
pareiškimo, pasakė, kad tokie spartūs vermachto laimėjimai Raudonąją armiją užklupo ne- 
tikėtai ir ji kol kas nepasirengusi veikti. Jos kariuomenei išskleisti reikia dar dviejų ar trijų 
savaičių. Be to, iš Vokietijos agentūros DND pranešimų susidaro įspūdis, kad yra įmano- 
mos Vokietijos ir Lenkijos paliaubos, o tokiomis sąlygomis Sovietų Sąjunga negali pradė- 
ti „naujo karo“. Kalbėdamas apie šio klausimo politinį aspektą Molotovas pareiškė, kad 
„sovietų vyriausybė ketino pasinaudoti tolesniu Vokietijos kariuomenės pasistūmėjimu ir 
pareikšti, kad Lenkija skyla į gabalus ir todėl Sovietų Sąjunga turi ateiti į pagalbą ukrai- 
niečiams bei baltarusiams, kuriems grasina Vokietija. Šis pretekstas Sovietų Sąjungos in- 
tervenciją masių akyse padarys priimti- 
ną ir suteiks Sovietų Sąjungai galimybių 
neatrodyti agresore“. 

Rumunijos atstovai pasirašė protokolą, 
kad pripažįsta Paryžiaus deklaraciją dėl 
atsisakymo naudoti jėgą tarptautiniuose 
santykiuose, ir prie jos prisijungia. Dar 
po ketverių metų nenuilstamai kovojan- 
čios už taiką Maskvos iniciatyva buvo 
surengtos daugiašalės derybos, kurių 
tikslas - „kaip galima tiksliau nustatyti 
agresijos sąvoką, kad būtų užkirstas ke- 
lias bet kuria dingstimi ją pateisinti“. 
Derybų rezultatas buvo 1933 m. liepos 
3 d. Londone pasirašyta „įkvėptų noro 


„Mes broliams paduosime ranką 

Ir nugaros jų išsities, 

Kankintojus savo nekenčiamus 
Nublokšim į karalystę tamsos amžinos“. 
Sovietų plakatas. 1939 m. 

visuotinės taikos interesais visoms tautoms užtikrinti jų šalių teritorijos neliečiamybę“ 
Sovietų Sąjungos, Estijos, Latvijos, Lenkijos, Rumunijos, Turkijos, Persijos ir Afganistano 
konvencija. 

Pagal šio dokumento antrą straipsnį bet kuri valstybė pripažįstama užpuolike, jei ji „pir- 
moji atliks vieną iš šių veiksmų“: 

„1. Paskelbs karą kitai Valstybei. 

2. Jos ginkluotosios pajėgos, nors ir nepaskelbusios karo, įsiverš į kitos Valstybės teritoriją. 

3. Jos sausumos, jūrų ar oro pajėgos, kad ir nepaskelbusios karo, užpuls kitos Valstybės te- 
ritoriją, laivus ar orlaivius. 

4. Blokuos iš jūros kitos Valstybės krantus ar uostus. 

5. Teiks paramą ginkluotoms gaujoms, kurios, sukurtos jos teritorijoje, įsiverš į kitos 
Valstybės teritoriją ar atsisakys, nepaisant užpultos valstybės reikalavimo, imtis visų nuo jos 
priklausančių veiksmų, kad toms gaujoms nebūtų teikiama bet kokia pagalba ar globa“. 

Beje, Didžiosios Britanijos ir Prancūzijos vyriausybės tai idealistinei konvencijai neprita- 
rė. Juk tai „imperialistiniai grobikai“, karo kurstytojai. 

Dabar Stalinas ir Molotovas, planuodami atlikti „vieną iš šių veiksmų“, suko galvą dėl: re- 
buso, kaip įvykdyti agresiją, bet neatrodyti agresoriais“. Ir sugalvojo: įsikišimo į Vokietijos 
ir Lenkijos karą „padorumo“ priedangą turėjo teikti SSRS valstybės interesų užtikrinimo ir 
ukrainiečių bei baltarusių tautų gynimo, suirus Lenkijai, idėjos. Tai buvo vien propagandi- 
nis triukas, nes iki tol „brolių“ baltarusių ir ukrainiečių „kančios“ bolševikų niekada nedo- 
mino, 0 tarptautinės teisės ir tos pačios Kremliaus prastumtos konvencijos trečio straipsnio 
požiūriu „jokiais politiniais, kariniais, ekonominiais ar kokiais kitais sumetimais negali būti 
atleista už II straipsnyje apibūdintą agresiją ar ji pateisinta“. 

Šulenburgas pažadėjo pasidomėti paliaubų galimybėmis ir pasakė, kad šioje situacijoje 
Raudonosios armijos veiksmai labai svarbūs. Aišku, klausimas dėl paliaubų su lenkais ne- 
kyla. Tai Maskvai ir pranešė Ribentropas. 

Rugsėjo 11 d. Baltarusijos ir Kijevo YKA pajėgų pagrindu buvo suformuotos ir išskleis- 
tos apygardų lauko valdybos, vėliau pervadintos Baltarusijos ir Ukrainos frontų valdybo- 
mis. Frontams vadovavo per pakilusią represijų bangą staigią karjerą padaręs 2-ojo ran- 
go komandarmas M. Kovaliovas (buvusio štabskapitono kelias nuo Užbaikalės įtvirtintojo 
rajono komendanto iki apygardos vado pareigų truko penkiolika mėnesių) ir pirmojoje 
raitininkų armijoje išrūgęs 1-ojo rango komandarmas S. Timošenka. Nuo rugsėjo 12 d. 
18 valandos šalies europinės dalies geležinkeliai pradėjo funkcionuoti pagal karinį grafi- 
ką. Sumažinta civilinių vežimų, geležinkeliai gavo 500 tūkst. tonų anglių mobilizacinių at- 
sargų, daugeliui geležinkelių buvo paskirti LKS įgaliotiniai iškrauti kroviniams. Vokietijos 
vadovybė kol kas neturėjo tikslių duomenų, ar Sovietų Sąjunga įsikiš, ir toliau veikė pagal 
savo planus. Rugsėjo 12 d. vyriausioji ginkluotųjų pajėgų vadovybė nagrinėjo Lenkijos ga- 
lutinės problemos sprendimo variantus. Pagal III variantą, be kita ko, buvo numatoma ati- 
duoti Vilniaus kraštą Lietuvai ir įkurti nepriklausomą valstybę Haličo bei Lenkijai priklau- 
sančios Ukrainos dalies teritorijoje. Abvero viršininkas admirolas Kanaris gavo nurodymą 
rengti nacionalistų maištus ukrainiečių gyvenamuose rajonuose „provokuojant sukilėlius 
naikinti žydus ir lenkus“. 


SSRS rengimosi karui jau nebuvo galima nuslėpti. Tačiau jie Lenkijos vadovybei nekėlė 
jokio nerimo. Niekam net nekilo mintis apgalvoti ir parengti galimas politines ir karines 
priemones tam atvejui, jei iš rytų įsiveržtų Raudonoji armija. Rugsėjo 1-5 d. gautos žinios 
laikytos dėsninga ir suprantama reakcija į karo Europoje pradžią. Neprivertė suklusti nei 
rugsėjo 7 d. TASS pranešimas apie dalinę DVRA mobilizaciją „šalies gynybos tolesnio sti- 
prinimo interesais“, nei sovietų spaudoje prasidėjusi antilenkiška kampanija, nei sieną per- 
skrendantys raudonžvaigždžiai žvalgybos lėktuvai, nei pranešimai iš Maskvos. Pavyzdžiui, 
Lenkijos karo atašė generolas Stefanas Bžeščinskis prisimena atvejį, kai užsienio diplomatai 
lankėsi Gorkio parke surengtame masiniame mitinge, skirtame Lenkijos įvykiams: „Kalba 
buvo priešiška lenkams ir susirinkusieji reagavo į ją gana šaltai, kol oratorius pakeltu bal- 
su suriko: „Nejaugi mes, sovietinė liaudis ir vyriausybė, turime sudėję rankas žiūrėti, kaip 
dėl ponų Lenkijos kaltės kenčia mūsų broliai baltarusiai ir ukrainiečiai?“ Minios nuotaika 
staiga pasikeitė. Tiesa, oratorius nepateikė atsakymo į iškeltą klausimą, tačiau susirinkimas 
suprato jį savaip, tai yra, kad sovietinė kariuomenė žygiuos pagelbėti Lenkijai! Visi šaukė: 
„Žygin, žygin prieš prakeiktuosius vokiečius!“ Kai mes ėjome prie mašinų, Britanijos ata- 
šė pasidomėjo, kokia mano nuomonė dėl oratoriaus paskutinio klausimo. Aš nesusimąs- - 
tydamas atsakiau: „Imperatorė Jekaterina kadaise pasiuntė savo kariuomenę prieš lenkus 
insurgentų (sukilėlių) gynimo pretekstu, o dabar Stalinas pasiųs savo kariuomenę brolių 
gynimo pretekstu“. Grįžęs į pasiuntinybę aš informavau Gžybovskį apie pokalbį Gorkio 
parke, ypač atkreipdamas dėmesį į oratoriaus retorinį klausimą, į kurį jis neatsakė, bet iš ' 
kurio mes turime suprasti: Sovietų Sąjunga smogs Lenkijai bet kurią jai patogią minutę“. 
Pasiuntinys nepraleido pro ausis šios naujienos, o radiograma informavo apie ją Beką ir 
Rydz-Smiglą. O štai ką apie tai manė klajojantis maršalas ir užsienio reikalų ministras, lie- 
ka visiška paslaptis. 


Į Lenkijos seimą atvyksta Lietuvos užsienio Lenkijos seimo konferencija. Lenkijos užsienio 
ministerijos ypatingasis pasiuntinys ir įgaliotasis reikalų ministras Juzefas Bekas praneša apie 
atstovas Lenkijai Jurgis Šaulys. 1939 m. nutrauktą nepuolimo aktą su Vokietija. 1939 m. 

Anglijos ir Prancūzijos 
kariuomenių vadovybių atstovai. 
Generolas J. Gortas (J. Gort), 

Naują grėsmę Lenkijai pastebėjo Londonas. Vienas iš užsienio reikalų ministerijos aukš- 
čiausiųjų funkcionierių Lourensas Colneris pranešime apie Raudonosios armijos mobili- 
zaciją parašė: „Negaliu susilaikyti nesusiejęs šio fakto su sovietų generolų buvimu Berlyne, 
nors nerizikuosiu tiksliai pasakyti, kokia konkrečiai yra ta sąsaja“. Didžiosios Britanijos 
pasiuntinys rugsėjo 10 d. pranešė iš Maskvos, kad naujausi Sovietų Sąjungos sprendimai 
leidžia spėti, jog SSRS ketina jėga užimti dalį Lenkijos žemių. Britų spauda rašė apie 80 
sovietų divizijų išskleidimą ir 4 milijonų žmonių pašaukimą į Raudonąją armiją, o „Daily 
telegraph“ tiesiai nurodė, kad šios priemonės įgyvendinamos turint tikslą užimti Rytų 
Lenkijos žemes, „kurias Hitleris pasiūlė Maskvai“. 

„Ukrainiečių žemėse, kuriose mes dabar esame, - rugsėjo 11 d. pranešė į Paryžių 
Prancūzijos pasiuntinys Leonas Noelis, - įvairūs agentai platina gandus apie Vokietijos 
slaptus susitarimus su SSRS, kuriais remdamiesi vokiečių daliniai neperžengs Bugo ir pa- 
liks šią Lenkijos dalį sovietų kariuomenei. Vieno mūsų kolegos paklaustas, ką mano apie 
šiuos gandus, Sovietų Sąjungos pasiuntinys, nieko kategoriškai neneigdamas, pasakė, jog 
šiuose kraštuose klaidžioja daug pasakų. Ir pridūrė: „Šio regiono gyventojai - mūsų gi- 
minaičiai . Gyventojai, iš kurių lenkai sudaro aiškią mažumą, Lenkijos atžvilgiu nusitei- 
kę priešiškai ir neketina jai teikti jokios paramos. Žydai ir daugelis ukrainiečių arba laukia 
sovietų kariuomenės, arba gyvena viltimi, jog Ukrainą išvaduos Vokietijos kariuomenė“. 
Paryžiaus įspėjimo apie galimą SSRS įsikišimą Lenkijos vyriausybė taip pat nelaikė rimtu. 

Dar vienas neišgirstas „skambutis“ buvo sovietų diplomatų išvykimas iš Kremeneco. 
Nikolajus Šaronovas aplankė ministrą Beką ir jam pranešė, kad dėl nepatenkinamo tele- 
fono ryšio būtina pačiam nuvykti į Maskvą, kad būtų galima ten tiesiogiai aptarti medi- 
kamentų ir kitų medžiagų tiekimo galimybes Lenkijos kariuomenės reikmėms. Tada SSRS 
pasiuntinys atsisveikino pažadėjęs grįžti ne vėliau kaip po savaitės. Rugsėjo 12 d. auštant 
išvyko drauge su karo atašė ir keliais bendradarbiais. Iš tiesų apie jokią pagalbą Lenkijai ne- 
galėjo būti nė kalbos. Tuojau po pokalbio su „tautų tėvu“ Georgijus Dimitrovas išsiuntinėjo 
užsienio komunistų partijoms Kominterno vykdomojo komiteto direktyvą: „Tarptautinis 
proletariatas negali apginti fašistinės Lenkijos, atstumiančios Sovietų Sąjungos pagalbą, en- 

giančios kitas tautybes“. Griežtai nepalankios pozicijos laikėsi Komunistinio internaciona- 
lo vykdomasis komitetas (KIVK) „komunistų ir revoliucinių elementų savanoriško stoji- 
mo į nacionalinius legionus“ Ispanijos pavyzdžiu. Taigi Šaronovas turėjo visai kitą priežastį 
išvykti iš Lenkijos teritorijos, galbūt jis žinojo apie dieną „X“ - rugsėjo 13-ąją. Tuo metu 
Bekas Kremenece surengė konferenciją, kurioje dalyvavo 7 pasiuntiniai ir 17 valstybių įga- 
liotieji atstovai. Kalbėdamas ministras išreiškė Lenkijos vyriausybės nusivylimą, kad ne- 
sama efektyvios sąjungininkų pagalbos, tačiau kartu išreiškė įsitikinimą, jog karas negali 
trukti ilgai. Vokietijos vidaus padėtis neleidžia ilgai kariauti, Reichas turi gerokai mažiau 
žmonių ir strateginių žaliavų išteklių negu 1914 metais, o intensyvūs bombardavimai atves 
į protą vokiečių visuomenę. Beko kalba aiškiai pademonstravo nenorinčių paisyti realybės 
Lenkijos politikų „blaivumą“. Atskiras ministro pokalbis įvyko su Prancūzijos pasiuntiniu, 
kuris dar rugsėjo 9 d. pasiūlė Lenkijos vyriausybei įsikurti Prancūzijoje „pagal Belgijos vy- 
riausybės 1914 m. precedentą“. 

Rugsėjo 12-osios vakarą Olyco miestelyje įvyko vyriausybės ir Respublikos vyriausio- 
sios karinės vadovybės bendras posėdis, per kurį vis dėlto pasivijęs prezidentą ir savo šta- 
bo būstinę įkurdinęs Mlynove, Rydz-Smiglas painiai, su nereikalingomis smulkmenomis 
ir nepateikdamas jokių siūlymų, apibūdino bendrą padėtį fronte. „Jis buvo priverstas apsi- 
riboti bendra deklaracija, kad mums nepavyks įgyvendinti kardinalių sprendimų siekiant - 
išlaikyti pozicijas šalyje, - rašė maršalo elgesiu nusivylęs Bekas. - Pranešė apie prancūzų 
siūlymą ir pažadėjo grįžti prie jo vėliau. Nei profesorius Moscickis, nei vyriausiasis vadas 
nerodė noro detaliau aptarti šias problemas“. Noro aptarti „detaliau“ neišsakė ir niekas ki- | 
tas. Iš visko sprendžiant, vidinis sprendimas gelbėti liaudžiai neįkainojamas savo gyvy- 
bes jau buvo priimtas. Kas būdinga daugumai politikų, tikinančių ir teisinančių save tuo, 
kad gyventojams negali būti nieko brangiau, ir jiems nė motais „atsakomybė Istorijai“. 
Atsakingas politikas bet kokiais laikais - tokia retenybė! (štai Hitleris, nors ir buvo negeras 
žmogus, tačiau 1945 metais pasielgė kur kas garbingiau, nors turėjo galimybę pasprukti net 

į Antarktidą). Tikriausiai dėl tos pačios priežasties kilniame susirinkime nė žodžiu neužsi- 
minta apie galimą SSRS įsiveržimą ir kokių priemonių šiuo atveju reikėtų imtis. 

O sąjungininkai iš tikrųjų apgavo. Beje, Hitleris tuo buvo visai tikras, kai sakė: „Jie mums 
paskelbė karą, kad neprarastų savo veido, bet tai nereiškia, jog iš tiesų kariaus... Dėl sąjun- 
gininko nenorima mirti!“ Kaip fiureris ir pranašavo, Vakarų fronte niekas nesikeitė: vokie- 
čiai drausmingai vengė kautynių, prancūzų kareiviams dėl visa ko nebuvo išduodama kovi- 
nių šovinių, be to, jie ir patys nereiškė noro „mirti už Dancigą“. Priešai vaikščiojo vieni pas 
kitus viešnagėn, keitėsi svaigalais, vaišino vieni kitus cigaretėmis. Generolas Gamelenas, 
įtikinėjęs Rydz-Smiglą savo palankumu, jau rugsėjo 5 d. susidarė tvirtą nuomonę, kad 
Lenkija neturi galimybių, o šis liūdnas faktas „yra dar viena priežastis išsaugoti mūsų pa- 
"jėgas". Rugsėjo 7 d. Lenkijos karo atašė Prancūzijai konstatavo: „Vakaruose iš esmės nėra 
jokio karo. Nei prancūzai, nei vokiečiai vieni į kitus nešaudo. Lygiai taip pat iki šiol nesa- 
ma jokių aviacijos veiksmų. Mano nuomonė: prancūzai nei vykdo tolesnę mobilizaciją, nei 
imasi kitų veiksmų, laukia kautynių Lenkijoje rezultatų“. Ir, reikia pasakyti, „rezultatai“ ne- 
džiugino. Analogiškai elgėsi anglai, kurių karinės oro pajėgos bombardavo Vokietijos teri- 
toriją 18 milijonų pacifistinių atsišaukimų ir ragino „vokiečius būti dorovingus“. 

Rugsėjo 9 d. devynios prancūzų divizijos fronte už 32 km į rytus nuo Sarbriukeno be 
šūvio prasiskverbė į Zygfrydo linijos prieigas ir 3-8 kilometrus pasistūmėjo į priešo te- 
ritoriją. Vokiečių daliniai, kuriems buvo įsakyta vengti mūšio, atsitraukė į pagrindines 
pozicijas. Atlikę tą didvyrišką prasiveržimą ir, kaip dūdavo laikraščiai, prancūzai, suda- 
rę Hitleriui „itin sunkią strateginę dilemą“, rugsėjo 12 d. liovėsi puolę „dėl sparčios įvykių 
raidos Lenkijoje“, o dar po savaitės pradėjo organizuotai trauktis į pradines pozicijas. Visą 
tą laiką generolas Gamelenas Lenkijos vadovybę liūliavo pasakėlėmis apie Prancūzijos ka- 
riuomenės neregėto masto kautynes su priešu: „Daugiau kaip pusė mūsų Šiaurės rytų fron- 
to aktyvių divizijų kaunasi. Mums peržengus sieną, vokiečiai smarkiai priešinosi. Tačiau 
mes pasistūmėjome priekin. Bet įklimpome į pozicinį karą, nes mūsų priešas buvo pasi- 


rengęs gintis... iš pat pradžių karinės oro pajėgos buvo pasiųstos į pozicines operacijas. Mes 
manome, kad prieš mus sutelkta nemaža dalis vokiečių aviacijos. Todėl anksčiau laiko aš 
įvykdžiau pažadą pradėti puolimą didelėmis pajėgomis penkioliktą dieną po Prancūzijos 
paskelbtos mobilizacijos“. 

Sprendimas nurašyti aiškiai pralaiminčią karą Lenkiją buvo priimtas jau pirmame są- 
jungininkų aukščiausiosios tarybos posėdyje Abvilyje, nors generolas Gamelenas Lenkijos 
atstovus toliau tikino, kad Prancūzija ir Anglija tvirtai pasiryžusios suteikti visą galimą 
pagalbą. Prancūzų istorikas Ž. Mordalis rašė: „1939 m. rugsėjo 12 d. Abvilyje sąjunginin- 
kų aukščiausiosios tarybos priimtas sprendimas buvo ne tik duoto žodžio netesėjimas. Tai 
buvo tikras kapituliavimas be mūšio“. „Neabejotina, - tikino Manšteinas, - kad įvykiai ga- 
lėjo rutuliotis visai kitaip, jei Vakarų valstybės būtų pradėjusios puolimą vakaruose kuo 
anksčiau. Tiesa, Lenkijos vadovybė turėjo atsižvelgti į šį faktą ir, vadovaudamasi sveiku 
protu, iš pat pradžių nebūtų iššvaisčiusi savo jėgų stengdamasi išlaikyti tai, ko nebuvo ga- 
lima išlaikyti. Atvirkščiai, ji turėjo nuo pat kampanijos pradžios sutelkti savo jėgas lemia- 
muose ruožuose, sistemingai stengtis laimėti laiko, įstumti vokiečius į tikrą karą dviem 
frontais“. 

Visi vokiečių generolai buvo vienos nuomonės: jei sąjungininkai 1939 m. rugsėjį būtų 
ryžtingai ėmęsi aktyvių kovos veiksmų ir pradėję didelį puolimą, Vokietijos pralaimėjimas, 
be to, gana greitas, būtų tapęs neišvengiamas. 

Tačiau prancūzai, išskleidę 5 milijonų žmonių kariuomenę, buvo nusiteikę ilgam, 
priešą alinančiam karui. O Rydz-Smiglas ir Gamelenas apskritai buvo verti vienas kito. 
Gamelenas 1940 m. gegužę buvo suimtas, o paskui teistas už tai, kad leido pakrikti pran- 
cūzų kariuomenei. 

Naktį į rugsėjo 14-ąją į Mlynovą atskriejo žinia, kad vokiečių priešakiniai padaliniai 
persikėlė per Bugą prie Grubešovo, o ankstų rytą Bekas iš ministro pirmininko Feliciano 
Slavojaus Skladovskio gavo žinią, kad prezidentas, vyriausybė ir kariuomenės vyriausioji 
vadovybė skubiai keliasi į Kolomyjos, Kosovo, Kutų rajoną, arčiau Rumunijos sienos. Dar 

įdomiau, kad pas Beką atvyko vyriausiojo štabo atstovas ir pranešė, kad „karvedžiai“ jau 
pajudėjo iš vietos, ir tikisi, jog taip pat pasielgs ir užsienio reikalų ministerija. „Tikriausiai 
karų istorijoje tai buvo pirmas atsitikimas, kai vyriausioji vadovybė pasitraukė į tolimą 
fronto rajoną anksčiau, nei spėjo tai padaryti civilinė valdžia“, - ironizuoja lenkų istorikas. 
Šį faktą patvirtina ministro pirmininko dienoraštis, kuriame įrašyta, kad 4 valandą ryto pas 
jį į Lucko viešbutį „Polonija“ atvyko generolas Malinovskis ir žodžiu perteikė „įsakymą dėl 
evakavimo“. Ir Skladovskiui net į galvą neatėjo pasidomėti, kas iš tiesų ir kuo remdamasis 
įsakinėja šalies ministrui pirmininkui. Maršalas Rydz-Smiglas į Skladovskį, kuris turėjo tik 

generolo laipsnį, žvelgė kaip į žemesnę už jį figūrą. Jokių klausimų nepateikė ir formaliai 
atsakingas už valstybės likimą prezidentas Moscickis („buvo senas žmogus, bet tuo labiau 
turėjo pagalvoti apie tai, su kokia reputacija nueis nuo politinės arenos ir kokį prisiminimą 
apie save paliks Lenkijos istorijai“), kaip ir visi vyriausybės nariai, virtę įsakinėjančio Rydz- 
Smiglo pavadėlio įsikibusių avinų banda. 

Rugsėjo 14 d. vyriausioji būstinė įsikūrė Kolomyjoje, prezidentas - Zalučės miestelyje 
prie Sviatyno, užsienio reikalų ministerija - Kutuose, kitos vyriausybės įstaigos - Kosove. Ir 
vėl - ne Lvove, į kurį galima buvo nusigauti be ypatingo vargo bei rizikos, išskyrus viena — 
būtų tekę paaukoti galimybę evakuotis į Rumuniją. Išvykusi iš Lucko Lenkijos vyriausybė 
galutinai neteko ryšio su savo atstovais užsienyje, o vyriausioji vadovybė - daryti bet kokį 
poveikį kampanijos vyksmui. 

Nutrūkęs prancūzų puolimas Saro krašte ir SSRS slaptosios mobilizacijos užbaigimas pa- 
suko įvykių raidą taip, kad rugsėjo 14 d. Molotovas pareiškė Šulenburgui, jog „Raudonoji . 
armija spėjo pasirengti greičiau, nei tikėtasi (visai kaip juokavo Žvaneckis: „Anksčiau mes 
chroniškai atsilikome, dabar - chroniškai pirmaujame“). Todėl Sovietų Sąjungos veiksmai 
gali prasidėti anksčiau, negu buvo sakyta per paskutinį pokalbį. Atsižvelgiant į sovietų ak- 
cijos politinę motyvaciją, būtų itin svarbu nepradėti veikti, kol žlugs Lenkijos administra- 
cinis centras - Varšuva“. Todėl Molotovas primygtinai prašė pranešti, kada galima tikėtis 
jos žlugimo. 

Rugsėjo 14 d. laikraštis „Pravda“ paskelbė politinio biuro nario A. Ždanovo parengtą 
straipsnį, kuriame buvo tikinama, jog Lenkija patyrė visišką karinį pralaimėjimą, Lenkijos 
valstybė „byra“, o lenkų kariuomenė neparodė „nors kiek rimtesnio priešinimosi vokiečių 
puolimui“. 

Tačiau nesiliovė atkaklūs mūšiai Gdynės karinės jūrų bazės rajone ir Chelio pusiasalyje. 
Per visą pasaulį nusirito žinia apie kautynes prie Bzuros, kurias net nacistinis „Vėlkischer 
Beobachter“ pavadino „įnirtingiausiomis istorijoje“. Laikėsi Bresto tvirtovė, Lvovas, 
Modlinas ir didvyriškoji Varšuva. Apsuptos sostinės gynimas tapo visos tautos garbės rei- 
kalu. Kaip įrodinėjo pokariniai marksizmo leninizmo instituto istorijos kūrėjai, labai svar- 
bų vaidmenį suvaidino komunistai, kurie kovėsi pačiuose sunkiausiuose ruožuose: „Jie 
rodė pasiaukojamo tarnavimo liaudžiai ir narsos kovoje pavyzdį. Tuose rajonuose, ku- 
riuose gynybai vadovavo (?) komunistai ir kairieji socialistai, gynėjai laikėsi tvirčiausiai. 
Atvykęs į miesto prieigas pats Hitleris pareikalavo negailestingai bombarduoti Varšuvą, ap- 
šaudyti iš artilerijos ir užimti ne vėliau kaip rugsėjo 30 d., dėl to, beje, apstulbinęs generolą 
Manšteiną: „Tai, kad politinė vadovybė reikalauja iš generolų pasiekti pergalę, yra supran- 
tama. Bet tai, kad ji nustato ir terminą, kada pergalė turi būti laimėta, tai, aišku, kažkas ne- 
įprasta“. Mums belieka tik stebėtis vokiečių karvedžio nuostaba. 

Apibūdinęs katastrofišką padėtį visuose frontuose Andrejus Aleksandrovičius atrado 
Lenkijos valstybės „silpnumo šaknį“ ir pasakė jos karinio pralaimėjimo svarbiausią prie- 
žastį — tai, kad lenkai engia ukrainiečių ir baltarusių tautines mažumas, kurios „yra paties 
šiurkščiausio, atviro lenkų dvarininkų vykdomo išnaudojimo objektai“, todėl negali būti 
valstybinio režimo atrama. 

Jozefas Gebelsas, imperijos propagandos ministras, perskaitęs kolegos kūrinį su nuošir- 
džiu pasitenkinimu, sakė jį išversti į įvairias kalbas ir išplatinti visame pasaulyje. 

Straipsnis tapo sovietų propagandos programiniu dokumentu pagrįsti SSRS veiksmams 
Lenkijos atžvilgiu. Jo idėjos tapo politinio darbo Raudonojoje armijoje pagrindu, kaip ir 
socialinių judėjimų Lenkijoje idėja. 

Tą pačią dieną sovietų kariuomenė gavo ilgai lauktą įsakymą pulti su atitinkamais užduo- 
ties vykdymo pakeitimais, o Leningrado, Kalinino KA bei Kijevo ir Baltarusijos YKA karo 
taryboms, taip pat Leningrado, Baltarusijos ir Kijevo pasienio apygardų NKVD viršinin- 
kams buvo išsiųsta gynybos ir vidaus reikalų liaudies komisarų bendra direktyva dėl pasie- 
nio kariuomenės ir Raudonosios armijos sąveikos. Pagal tą direktyvą „nuo lauko kariuo- 
menės pajudėjimo iš sutelkimo rajonų, turint tikslą peržengti valstybės sieną veiksmams 
priešo teritorijoje“ ir kol kariuomenė, peržengusi „valstybės sieną, pasieks kariuomenės 
užnugario gylį (30-0 km)“, pasienio kariuomenė, „likdama savo vietoje, priskiriama ati- 
tinkamų frontų ir armijų karo tarybų operatyviniam pavaldumui“ iki ypatingo nurodymo. 

Rugsėjo 15-osios ankstų rytą Baltarusijos fronto karo taryba išleido kovinį įsakymą 
Nr. 01, iš kurio aiškėjo, kad Lenkijos dvarininkų ir kapitalistų pradėtame kare su Vokietija 
liejamas baltarusių ir ukrainiečių tautų kraujas. Baltarusijos, Ukrainos ir Lenkijos darbi- 
ninkai bei valstiečiai pakilo į kovą prieš savo amžinuosius priešus dvarininkus ir kapita- 
listus. Lenkijos kariuomenės svarbiausios pajėgos patyrė sunkų pralaimėjimą vokiečių ka- 
riuomenei. Baltarusijos fronto kariuomenė 1939 m. rugsėjo 17 d. švintant pradeda puolimą 
turėdama tikslą paremti sukilusius Baltarusijos bei Lenkijos darbininkus bei valstiečius, 
siekiančius nusimesti dvarininkų ir kapitalistų jungą, ir neleisti Vokietijai užgrobti Vakarų 
Baltarusijos teritorijos. Artimiausia fronto užduotis - naikinti ir imti nelaisvėn Lenkijos 
karines pajėgas, veikiančias ryčiau Lietuvos sienos ir Gardino-Kobrino linijos“. Konkrečios 
užduotys kariuomenei sutapo su rugsėjo 14 d. gynybos liaudies komisaro įsakymu. 


Baltarusijos apygardos Vitebsko, Bobruisko ir Minsko armijų grupės rugsėjo 15 d. buvo 
išskleistos atitinkamai kaip komkoro V. Kuznecovo vadovaujama 3-ioji armija, komdivo 
V. Čiuikovo 4-oji armija ir komdivo N. Medvedevo 11-oji armija. Be to, rugsėjo 9 d. genera- 
linio štabo įsakymu iš Maskvos apygardos buvo išskirta komkoro I. Zacharkino vadovauja- 
ma 10-oji armija ir priskirta Baltarusijos frontui. Iš Kalinino apygardos kariuomenės buvo 
formuojama kavalerijos mechanizuotoji grupė, vadovaujama komkoro V. Boldino. 

Kijevo apygardos Žitomiro, Vinicos ir kavalerijos armijos grupės buvo atitinkamai per- 
vadintos Šepetovkos, vadovaujama komkoro I. Sovetnikovo, Voločisko, vadovaujama 
komkoro E Golikovo, ir 2-ojo rango komandarmo I. Tiulenevo vadovaujama Kamenec 
Podolsko armijos grupėmis. Vėliau po įvairių pervadinimų jos pertvarkytos į 5-ąją, 6-ąją ir 
12-ąją armijas. 

Vakare NKVD pasienio kariuomenės Baltarusijos apygardos vadas davė įsakymą Nr. 1, 
nurodantį pagrindines pasienio kariuomenės užduotis: 

a) prasidėjus kovos veiksmams, sunaikinti Lenkijos pasienio sargybą tuose ruožuose, ku- 
riuose puls DVRA daliniai; 

b) pasislenkant armijos kariuomenei, neleisti civiliams gyventojams pereiti dabartinės 
SSRS sienos iš sovietinės pusės ir bet kokiems asmenims - iš Lenkijos pusės. DVRA dali- 
nius, padalinius ir atskirus kariškius per SSRS sieną praleisti nekliudomai. Iki 1939 m. rug- 
sėjo 17 d. 5.00 pasieniečiai turi saugoti valstybės sieną įprastiniu režimu. 

Tuo pačiu metu iškeltos užduotys L. Berijos žinyboje suformuotoms devynioms čekistų 
operatyvinėms grupėms, turinčioms po 40-70 žmonių. Kiekvienai grupei iš pasienio ka- 
riuomenės buvo priskirta po batalioną karių. Šioms grupėms nurodyta organizuoti užimtų 
miestų laikiną valdymą ir sukurti NKVD aparatą vietose turint tikslą „nuslopinti kontrre- 
voliucinę veiklą“. „Išlaisvintose“ nuo engėjų teritorijose reikėjo nedelsiant įvesti ryšių maz- 
gų, spaustuvių, pinigų bei vertybių saugyklų, archyvų kontrolę. Aišku, taip pat suiminėti 
valstybės tarnautojus, visų partijų vadovus ir kitus reakcinguosius elementus; užtikrinti re- 
voliucinę tvarką, užkirsti kelią diversijoms, sabotažui, plėšimams. 

Iki rugsėjo 15 d. pabaigos dviejų frontų kariuomenė iš esmės baigė mobilizuotis ir susi- 
telkė pradiniuose rajonuose prie Lenkijos sienos. 

Tuo metu Ribentropas išsiuntė į Maskvą telegramą, kurioje pranešė, kad Varšuvos žlu- 
gimas - kelių dienų klausimas, dar kartą patvirtino, jog tvirtai laikysis Maskvoje suderintų 
atskyrimo linijų Lenkijoje, sveikino planuojamą Raudonosios armijos įžengimą į Lenkiją, 
tad vermachtui neliko reikalo persekioti lenkus iki Sovietų Sąjungos sienos, prašė praneš- 
ti „rusų intervencijos“ pradžios dieną bei valandą, siūlė, siekiant koordinuoti kariuomenių 
veiksmus, surengti sovietų ir vokiečių karininkų susitikimą Balstogėje. Dėl visa ko impe- 
rijos ministras įspėjo, kad vokiečiai nesirengia okupuoti Lenkijos rytinių žemių, todėl, jei 
SSRS atsisakytų „intervencijos“ ten gali susidaryti sąlygos atsirasti naujoms valstybėms. 
Iš tikrųjų vermachto vyriausioji vadovybė nagrinėjo nepriklausomų valstybių sukūrimo 
Haliče ir Lenkijai priklausančioje Ukrainos dalyje variantus. 

Tiesiog įsimylėjęs Staliną, bet nesuprantantis jo ėjimo Ribentropas pasiūlė dėl būsimųjų 
įvykių paskelbti bendrą komunikatą, kuriame Vokietijos ir SSRS kariuomenių įžengimo į 
Lenkiją svarbiausia priežastimi būtų vadinamas „visiškas anksčiau buvusios valdymo for- 
mos suirimas“ teritorijose, kuriose abu partneriai - atseit, Hitleris ir Stalinas - turi „bendrą 
interesą“. Maskvos siekimas savo įsikišimą aiškinti Vokietijos grėsme gyventojams baltaru- 
siams ir ukrainiečiams, Berlynui, švelniai sakant, entuziazmo nekėlė. Pirmiausia - skaudu 
ir netiesa. Kokia grėsmė, jei mes gražiuoju susitarėme, kad baltarusiai ir ukrainiečiai yra 
mūsų naujieji piliečiai. Kita vertus, taip motyvuojant galima sudaryti klaidingą įspūdį ir 
„visam pasauliui abi šalys bus vaizduojamos kaip priešai“. 

Tą dieną žlugo Balstogė (Bialystokas), o „Šiaurės“ armijų grupės vadovybė, nesikliau- 
dama rusais, davė įsakymą 19-ojo tankų korpuso priešakiniams daliniams pasistūmėti į 
Baranovičių-Slanimo (Slonimo) rajoną. 

Maršalas Rydz-Smiglas tupėjo Kolomyjoje, eilinį kartą davė iliuzinį įsakymą sudaryti 
įtvirtintąjį rajoną Lenkijos=-Rumunijos sienos prieigose ir skaitė Gameleno telegramas, vil- 
damasis, kad vokiečiai vieną dieną ims ir išsikvėps, o sąjungininkai juos triuškinamais smū- 
giais pribaigs. Pasak Beko, vyriausiasis vadas buvo nusiteikęs labai optimistiškai, aiškinda- 
mas, esą, vokiečių puolimo tempai aiškiai lėtėja, lenkų gynyba stiprėja, kad tik nenuviltų 
Pietų fronto vadas generolas Sosnkovskis. Bekas nusispjovė ir leidosi ieškoti Rumunijos 
pasiuntinio. 

Aišku, leisti formuotis savo pašonėje kokioms nors „naujoms valstybėms“ Stalinas neke- 
tino. Na, ir velniai nematė tos Varšuvos - daugiau laukti nebuvo galima. 

Rugsėjo 16 d. sovietų štabai pateikė kariuomenei užduotis. 

Baltarusijos fronto karo taryba davė įsakymą Nr. 005, kuriame buvo sakoma, kad „len- 
kų dvarininkai ir kapitalistai pavergė Vakarų Baltarusijos ir Vakarų Ukrainos darbo liau- 
dį, ... stiprina nacionalinę priespaudą ir išnaudojimą, ... įmetė mūsų brolius baltarusius ir 
ukrainiečius į antrojo imperialistinio karo mėsmalę. Dėl darbo žmonių nacionalinės pries- 
paudos ir pavergimo Lenkija atsidūrė prie karinio pralaimėjimo ribos. Lenkijos engia- 
moms tautoms kilo grėsmė, kad priešai jas visiškai nualins ir sunaikins. Vakarų Ukrainoje 
ir Baltarusijoje kyla revoliucinis judėjimas. Lenkijos darbininkų klasė ir valstietija vienija 
jėgas, kad nusuktų sprandus savo kruviniesiems engėjams... Įsakau: 


1. Žaibišku, triuškinamu smūgiu 
sumušti lenkų ponų ir buržuazi- 
jos kariuomenę ir išvaduoti Vakarų 
Baltarusijos darbo žmones, darbi- 
ninkus ir valstiečius“. 

Vyriausiųjų vadų pasitarime 2-ojo 
rango komandarmas Kovaliovas pa- 
skelbė, kad atėjo metas „pašalinti is- 
torinę neteisybę“. 

Tuo pačiu stiliumi sukurtoje di- 
rektyvoje Nr. A0084 kovos užduo- 
tis kėlė Ukrainos fronto karo taryba: 
„Mes įžengiame į Vakarų Ukrainą 
ne kaip užkariautojai, o kaip savo 
brolių ukrainiečių ir baltarusių iš- 
vaduotojai. Mes išvaduosime ukrai- 
niečius ir baltarusius iš bet kokios 
priespaudos ir išnaudojimo, iš dva- 
rininkų ir kapitalistų valdžios“. 
Pasaka „Raudonkepuraitė“ pagal Vokietiją ir Įsakymuose buvo pabrėžiama bū- 
Sovietų Sąjungą. 1939 m. tinybė išaiškinti kariniam persona- 

lui, jog „mes įžengiame į lenkų ponų 
užgrobtą žemę kaip išvaduotojai, kad Raudonosios armijos karys turi rodyti pavyzdį broliš- 
ko požiūrio į darbo žmones, kurie daugelį metų kentė svetimųjų priespaudą, siekiant, kad 
per žygį daliniuose nesumažėtų drausmė bei organizuotumas, ir kiekvienas karys aiškiai 
suprastų savo kaip išvaduotojo misiją“. Kariuomenei buvo draudžiama apšaudyti iš artile- 
rijos ir bombarduoti iš oro miestus ir kitas gyvenvietes. Reikalauta taip pat demonstruoti 
„lojalų požiūrį“ į lenkų kariškius, aišku, jeigu jie nesipriešins. 

Baltarusijos fronto 3-iosios armijos politinės valdybos viršininkas komisaras Šulinas 
rugsėjo 16 d. direktyvoje Nr. 8499ss pažymėjo, kad Lenkijoje nacionalinę bei socialinę 
priespaudą kenčiančios baltarusių ir ukrainiečių tautos „pakilo į kovą prieš savo amži- 
nuosius priešus dvarininkus ir kapitalistus. Sovietų Sąjungos tautos negali būti abejingos 
Lenkijos darbo žmonių revoliucinei išsivaduojamajai kovai... 3-iosios armijos kariams, va- 
dams ir politiniams darbuotojams teko laimė pirmiesiems suteikti Lenkijos liaudžiai karinę 
pagalbą jų išsivaduojamojoje kovoje prieš dvarininkus ir kapitalistus. DVRA daliniai įžen- 
gia į Vakarų Baltarusijos ir Vakarų Ukrainos žemes ne kaip užkariautojai, o kaip didžiosios 
Lenino-Stalino partijos išpuoselėti revoliucionieriai išvaduotojai““. 

12-osios armijos karo tarybos ir politinės valdybos direktyvoje buvo sakoma, kad „mūsų 
kova prieš lenkų dvarininkus ir kapitalistus yra revoliucinė ir teisinga. Mes įžengiame į savo 
žemę ir išlaisviname darbo žmones iš lenkų kapitalizmo jungo“. Būsimojo žygio užduotis, 
kaip buvo paaiškinta vadams, buvo ta, kad „ponų Lenkija turi tapti sovietinė“. 

Daliniuose, kaip įprasta, vyko mitingai ir susirinkimai, kuriuose kariai mušėsi į krūtinę 
pritardami sovietų vyriausybės sprendimams, prisiekinėjo atlikti internacionalinę pareigą, 
padidinti sovietinių respublikų skaičių ir mušti priešą taip, „kaip naikino jį pilietinio karo 
metais“. Bet būta ir kitų, nesveikų nuomonių. Jos nebuvo išsakomos komjaunimo susirin- 
kimuose. Bet tas nuomones kruopščiai fiksavo slaptieji bendradarbiai: „Sovietų Sąjunga 
faktiškai padėjo Hitleriui užgrobti Lenkiją. Rašo apie taiką, o iš tiesų tapo agresore. Vakarų 
Ukrainos ir Baltarusijos gyventojams nereikia mūsų pagalbos, jas užgrobiame ir tik forma- 
liai pranešame, jog nekariaujame, o jas giname“. Atskiri raudonarmiečiai, kaip antai karys 
Charčenka, rodė nemenką įžvalgumą: „SSRS ir Vokietija, sudarydamos sutartį, matyt, susi- 
tarė pasidalyti Lenkiją ir dabar tai įgyvendina tikrovėje“. Bet respublikiniai ir kariuomenės 
laikraščiai rašė ne apie juos, o apie tuos, kuriems, kai „Lenino vėliava moja, ugnimi širdys 
liepsnoja“. Laikraščiai rašė apie raudonarmietį draugą Djačkovą: „Su džiaugsmu einu pa- 
gelbėti baltarusių tautai. Mes nugalėsime, nes mus veda bolševikų partija. Prašau priimti 
mane į partiją“. 

Tuo metu iš šiaurės puolantys vokiečių 3-iosios armijos junginiai Vlodavų rajone susi- 
jungė su 10-osios armijos kariuomene. Lenkijos pajėgų apsupties ryčiau Varšuvos žiedas 
užsidarė. 

Kolomyjoje maršalas Rydz-Smiglas laukė naujo „stebuklo prie Vyslos“. Juzefas Bekas pa- 
galiau išsiaiškino, kad pasiuntinys Grigoreskus atšauktas į Bukareštą, ir dabar ministras 
spėliojo, kokie yra Rumunijos ketinimai. Lenkijos vyriausybė toliau nė nenutuokė apie 
Stalino ketinimus, teisingiau, stengėsi apie tai negalvoti. „Rumunijos placdarme“ buvo ga- 
lima klausytis hitlerinės radijo stoties, trimituojančios apie didelių sovietinių pajėgų telki- 
mą palei sieną, transliacijų lenkų kalba iš Breslau: „Aišku, kokias išvadas reikia padaryti iš 
šios naujienos“. Moscickio vyriausybė nepadarė jokių išvadų. 

O sąjungininkai manė, kad Sovietų Sąjunga užpuls Lenkiją artimiausiomis dienomis, jei 
ne valandomis, ir šį klausimą gyvai svarstė siekdami rasti bendrą sutarimą. Be to, užkietė- 
ję kolonizatoriai puikiai suprato Stalino žaidimo esmę. Prancūzijos pasiuntinys Didžiajai 
Britanijai Andrė Korbinas rugsėjo 16 d. rašė premjerui Daladjė: „Kaip jūs ir manėte, ribo- 
ta akcija, kurios SSRS gali imtis prieš dalį Lenkijos teritorijos, kad į ją neįsiveržtų vokie- 
čiai, aišku, neturi sukelti greitos mūsų diplomatinės reakcijos. Panašus automatizmas būtų 
buvęs parankus tik Vokietijai, suinteresuotai pagilinti prarają tarp SSRS ir Vakarų sąjungi- 
ninkų. Kol SSRS turi galimybių manevruoti tarp dviejų valstybių grupių, mes turime leis- 
ti jai šiomis galimybėmis pasinaudoti. Gali atsitikti taip, kad vienąsyk įstengsime išnaudo- 
ti SSRS nevienareikšmišką ir atsargų požiūrį į Vokietiją... Svarbu neatmesti nė vieno kelio, 
kurį Rusija paliks atvirą, net paties painiausio, nenutraukti nė vieno esamo kontakto, kol 
SSRS atsidurs visiškai priešingoje stovykloje“. 

18 valandą Molotovas susitiko su Šulenburgu ir jam pareiškė, kad sovietų vyriausybė nu- 
sprendė įsikišti į Lenkijos reikalus rytoj ar poryt, ir netrukus jis jau galės tiksliai pranešti, 
kurią dieną ir valandą. Liaudies komisaras atmetė Ribentropo siūlymą paskelbti bendrą ko- 
munikatą ir pranešė, kuo motyvuojami SSRS veiksmai. Viačeslavas Michailovičius sutiko, 
kad įsiveržimo pretekstas kiek žeidžia vokiečių jausmus, bet nieko geriau sugalvoti nepavy- 


Išvaduojamasis 


ko: „Sovietų vyriausybė, deja, nematė kokio nors kito preteksto, nes iki šiol Sovietų Sąjunga 
nereiškė nerimo dėl savo mažumų Lenkijoje ir turėjo vienaip ar kitaip pasiteisinti užsieniui 
dėl savo dabartinio įsikišimo“. 

Rugsėjo 17 d. 2 valandą nakties Vokietijos pasiuntinį priėmė Stalinas ir, dalyvaujant 
Molotovui bei Vorošilovui, pranešė, kad Raudonoji armija 6 valandą ryto peržengs Lenkijos 
sieną. Generalinis sekretorius prašė Šulenburgą pranešti į Berlyną, kad vokiečių lėktuvai 
neskraidytų toliau Balstogės-Bresto-Lvovo linijos, ir perskaitė parengtą įteikti Lenkijos pa- 
siuntiniui Maskvai notą. Šulenburgo siūlymu patikslinus tekstą, Vokietijos pasiuntinys iš- 
vyko iš Kremliaus. 

2.15 val. suskambo telefonas Lenkijos pasiuntinybėje - ponas Gžybovskis buvo pra- 
šomas skubiai atvykti, kad jam būtų įteiktas svarbus sovietų vyriausybės pareiškimas. 
Prisimindamas tą naktį buvusios šalies buvęs pasiuntinys rašė: „Aš buvau pasirengęs iš- 
girsti prastų naujienų. Maniau, kad Sovietai kokiu nors pretekstu denonsuoja nepuolimo 
paktą. Bet tai, kas įvyko, buvo daug blogiau“. 

Trečią valandą V. Potiomkinas akmeniniu veidu perskaitė pasiuntiniui įžymiąją „nepri- 
imtą“ notą: 

„Lenkijos ir Vokietijos karas parodė Lenkijos valstybės vidinį neveiksnumą... Varšuvos, kaip 
sostinės, jau nėra. Lenkijos vyriausybė pakriko ir nerodo gyvybės ženklų. Tai reiškia, kad 
Lenkijos valstybė ir jos vyriausybė faktiškai nustojo gyvuoti... Taigi nustojo veikti SSRS ir 
Lenkijos sudarytos sutartys. Palikta viena ir be vadovybės Lenkija virto patogiu lauku viso- 
kiems atsitiktinumams ir netikėtumams, kurie gali kelti grėsmę SSRS. Todėl iki šiol būdama 
neutrali sovietų vyriausybė negali daugiau neutraliai žvelgti į šiuos faktus... 

Sovietų vyriausybė taip pat negali abejingai žvelgti į tai, kad Lenkijos teritorijoje gyvenan- 
tys vieno kraujo ukrainiečiai ir baltarusiai, palikti likimo valiai, liko neginami. Dėl šių aplin- 
kybių sovietų vyriausybė nurodė Raudonosios armijos vyriausiajai vadovybei įsakyti kariuo- 
menei pereiti sieną ir apsaugoti Vakarų Ukrainos ir Vakarų Baltarusija gyventojų gyvybes bei 
jų turtą. 


Lenkų tankai 7TP, pagaminti remiantis Didžiosios Britanijos firmos „Vickers-Amstrong“ tanko MKk-E („Mark E') 
konstrukcija. 1939 m. 

Sovietų vyriausybė nupirko licenciją „Vickers“ 
tankų gamybą. Vėlesnė jo modifikacija - 
Raudonosios armijos dviejų bokštelių tankas 
T-26 invazijos į Lenkiją metu. 1939 m. 


Kartu sovietų vyriausybė ketina imtis visų priemonių išvaduoti Lenkijos liaudį nuo ne- 
lemtojo karo, į kurį ji buvo įtraukta neprotingų vadovų, ir suteikti jai galimybę gyventi naują 
„gyvenimą“ 

Paskelbtas „nustojusios gyvuoti“ valstybės pasiuntiniu apstulbęs Gžybovskis pareiškė ka- 
tegorišką protestą dėl Kremliuje sukurpto dokumento turinio ir formos. Pasiuntinio po- 
žiūriu vyriausybė buvo Lenkijos teritorijoje, ginkluotosios pajėgos organizuotai priešinosi 
vokiečiams, o kaimyno karinės nesėkmės - ne pretekstas atsisakyti tarptautinių įsipareigo- 
jimų. Gžybovskis griežtai atsisakė priimti notą ir pažadėjo tiesiog pranešti savo vyriausybei 
sovietų agresijos faktą. Ši nestandartinė reakcija suglumino liaudies komisaro pavaduotoją 
ir jis patraukė konsultuotis su Molotovu. Po pasitarimo su vyresnybe Vasilijus Petrovičius 
vėl mėgino įteikti notą, bet nesėkmingai. Galop užsispyrusiam pasiuntiniui paaiškino: ka- 
dangi nuo šiol Maskva nepripažįsta, jog Lenkijos valstybė gyvuoja, Gžybovskis su kolego- 
mis jau niekam neatstovauja ir netenka diplomatinės neliečiamybės. Jie dabar tiesiog gru- 
pė „lenkų tautybės asmenų“, gyvenančių SSRS teritorijoje, ir jiems galioja sovietų įstatymai 
su visais iš to kylančiais padariniais. Atsakydamas Gžybovskis pažadėjo pateikti protes- 
tą nagrinėti diplomatinio korpuso Maskvoje seniūnui. Situacija atrodė pikantiška todėl, 
kad diplomatinio korpuso seniūnas - duajenas - buvo 64 metų Vokietijos imperijos grafas 
Šulenburgas, o jo pavaduotojas - pats Gžybovskis. 

Nota liko ant Potiomkino stalo, kai 4.30 Lenkijos diplomatas išėjo iš jo kabineto. Tačiau, 
grįžęs į pasiuntinybę, vėl pamatė nelemtąjį tekstą, kurį atgabeno kurjeris. Pasiuntinys įsakė 
nugabenti dokumentą atgal, bet užsienio reikalų liaudies komisariatas atsisakė jį priimti. 
Tada lenkai įdėjo notą į voką, užklijavo ženkliukus, užrašė sovietų užsienio reikalų komisa- 
riato adresą ir įmetė voką į artimiausią pašto dėžutę. 

Notos tekstas buvo įteiktas visoms valstybėms, kurios palaikė diplomatinius santykius 
su Sovietų Sąjunga, kartu su pranešimu, kad šių šalių atžvilgiu SSRS laikysis neutralumo. 

Sovietų įsiveržimo argumentavimas buvo pakartotas Molotovo kalboje per radiją rug- 
sėjo 17 d.: Lenkija skilo, ji neturi vyriausybės. Viso pasaulio pripažintos valstybės vietoje 
atsirado „laukinių teritorijų“, kuriose gyvena nerandančios sau vietos neapsaugotos tau- 
tos. Mes suteiksime joms apsaugą, taikų gyvenimą ir pačią išmintingiausią vyriausybę. (Tą 
pačią, apie kurią Stalinas 1941 m. pasakė: „Leninas mums patikėjo pirmąją pasaulyje so- 


cialistinę valstybę, o mes ją prašikome“. Ir vėl apie ją 1945-aisiais aptardamas rezultatus: 
„Kita tauta galėjo pasakyti vyriausybei: jūs apvylėte mus, eikit šalin, mes sukursime naują 
vyriausybę...“) 

Jau minėtos konvencijos III straipsnio priede teigiama, kad ir tai ne pretekstas, nes joks 
agresijos aktas negali būti pateisintas, beje, viena iš šių aplinkybių: 

„A. Valstybės vidaus padėtimi, pavyzdžiui, jos politine, ekonomine ar socialine santvar- 
ka; jos valdymui priskiriamais trūkumais; dėl streikų kylančiomis riaušėmis, revoliucijomis, 
kontrrevoliucijomis ar pilietiniu karu. 

B. Valstybės tarptautiniu elgesiu, pavyzdžiui, užsienio valstybės ar jos piliečių materialinių 
ar moralinių teisių, ar interesų pažeidimu, ar pažeidimo pavojumi, diplomatinių santykių 
nutraukimu; ekonominio ar finansinio boikoto priemonėmis, ginčais, susijusiais su ekonomi- 
niais, finansiniais ar kitais įsipareigojimais užsienio valstybėms; pasienio incidentais, nepri- 
skirtinais nė vienam II straipsnyje apibūdintam agresijos atvejui“. 

5 valandą ryto Gžybovskis atviru tekstu išsiuntė savo vyriausybei radiogramą pranešda- 
mas apie Sovietų Sąjungos agresiją. 

Vermachto vadovybė įsakė savo kariuomenei neperžengti Skolės-Lvovo- Voluinės 
Vladimiro-Bresto-Balstogės linijos. 

Baltarusijos ir Ukrainos frontų armijos išsiskleidė puolimo pradiniuose rajonuose. 
Sovietų grupuotė jungė 8 šaulių, 5 kavalerijos ir 2 tankų korpusus, 21 šaulių ir 13 kava- 
lerijos divizijų, 16 tankų ir 2 motorizuotųjų šaulių brigadas, taip pat Dnepro karinę floti- 
lę, iš viso 617 588 kareivius ir vadus, 4959 pabūklus ir minosvaidžius, 4733 tankus, 3298 
lėktuvus. Be to, pasienyje tarnavo apie 16,5 tūkst. Baltarusijos ir Kijevo pasienio apygardų 
NKVD karių. 

Raudonosios armijos generalinio štabo 1939 m. rugsėjo 17 d. suvestinė: 

„Rugsėjo 17 d. ryte darbininkų ir valstiečių Raudonosios armijos kariuomenė peržengė visą sienos ruožą 

nuo Vakarų Dvinos (mūsų siena su Latvija) iki Dnestro (mūsų siena su Rumunija). Nubloškusi silpnus lenkų 
kariuomenės priešakinius ir rezervo dalinius mūsų kariuomenė rugsėjo 17 d. pasiekė: šiaurėje - Vakarų 
Baltarusijoje m. Glubokoję, Parafianovo st., užėmė Maladečinos geležinkelio mazgą ir m. Voložiną. 
Baranovičių ruože Raudonosios armijos daliniai forsavo Nemuną ir užėmė m. Korelius, m. Mirą, Polonečką, 
geležinkelio mazgą Baranovičius ir Snovą. Pietuose - Vakarų Ukrainoje mūsų kariuomenė užėmė: miestus 
Rovną, Dubną, Zbaražą, Tarnopolį, Kolomyją. Mūsų aviacija numušė: 7 lenkų naikintuvus ir privertė nusileisti 
3 sunkiuosius bombonešius, kurių ekipažai sulaikyti. Gyventojai visur Raudonosios armijos dalinius pasitinka 
visuotinai džiūgaudami. 


Lenkija karui su Vokietija įstengė skirti apie milijoną žmonių, maždaug 900 šarvuotųjų 
mašinų, įskaitant 315 tankų (iš jų 102 pasenusius „Reno“ FT-17), 4300 artilerijos pabūklų 
ir 407 kovos lėktuvus. Visos šios pajėgos buvo mestos į vakarus. 

Iki sovietų įsiveržimo Lenkijos kariuomenė jau patyrė triuškinamą pralaimėjimą, įnir- 
tinguose mūšiuose neteko didelės dalies kovos technikos. Frontas iš esmės sugriuvo, di- 
džiausių grupuočių likučiai buvo vokiečių apsupti ir metodiškai naikinami. Vokiečių ka- 
riuomenė šturmavo Lvovą ir Bresto tvirtovę. Pirmasis „žaibo karo“ bandymas, nepaisant 
atskirų keblumų, buvo sėkmingas. Bet dar griaudėjo mūšiai prie Bzuros, laikėsi Varšuva ir 
Modlinas, buvo rengiama nauja gynybos linija „Rumunijos placdarme“, lenkų kariuome- 
nė kovėsi toliau vildamasi sulaukti sąjungininkų pagalbos ir stengdamasi padaryti priešui 
kuo didesnę žalą. 

Prie 1500 kilometrų Lenkijos rytinės sienos, be pasienio apsaugos korpuso (PAK) 25 ba- 
talionų ir 7 eskadronų, iš viso turinčių 12 tūkstančių žmonių, kitos kariuomenės iš esmės 
nebuvo. Be to, geriausi pasieniečių daliniai taip pat kovėsi vakaruose, o prie rytinės sienos 
esantys padaliniai daugiausia buvo sudaryti iš rezervistų. Pavyzdžiui, 4-osios armijos šta- 
bo duomenimis, „pasienio ruožas iki Ščaros upės lauko kariuomenės nėra užimtas, o PAK 
batalionai silpni, prastai parengti kovai... Mažai tikėtina, kad lenkų kariuomenė iki Ščaros 
upės rimtai priešintųsi“. 

Sovietų strategams teko idealios sąlygos kariauti savą, „raudonąjį žaibo karą“: mušti jai 
liko jau apdaužytą priešą turint daugkartinį pajėgų ir priemonių pranašumą, be to, mušti 
per nugarą. 

Nesvarbu, kaip sovietų propaganda ir istoriografija vadintų Vakarų Ukrainos ir Vakarų 
Baltarusijos prijungimo operaciją, kokias etiketes klijuotų, tai tiesiog karas, kuriame buvo 
žuvusiųjų, sužeistųjų, kautynių su miestų gynėjais, taikių gyventojų aukomis ir karo nusi- 
kaltimais. Ne veltui Stalinas kalbėjo apie krauju sutvirtintą Sovietų Sąjungos ir Vokietijos 
brolybę. 

Rugsėjo 17-osios rytą prasidėjo išvaduojamasis žygis - Sovietų Sąjunga įsijungė į Antrąjį 
pasaulinį karą turėdama pačių humaniškiausių ketinimų - apginti „vieno kraujo“ slavus ir 
"padovanoti „naują gyvenimą“ lenkams, turintiems šiek tiek kitokią kraujo grupę. 

Viskas prasidėjo sekmadienio rytą, nepaskelbus karo, kaip elgiasi visi agresoriai. 

5 valandą ryto, „vyriausybės tiksliai nustatytu laiku“, sovietų armijų ir pasieniečių prieša- 
kiniai šturmo būriai perėjo sieną ir sutriuškino Lenkijos pasienio sargybą. 

Lenkijos vadovybei SSRS įsikišimas (ar, pasak paties Molotovo, intervencija padoriu pre- 
tekstu) buvo visai netikėtas. Juk dar 1939 m. birželį Rydz-Smiglas „manė, kad Sovietų 
Sąjunga gali imtis veiksmų prieš Lenkiją, bet tik baigiantis karui ir tik tada, kai dėl mums 
nepalankiai besiklostančių įvykių Rusijos vyriausybė bus įsitikinusi, jog lenkai tikrai pra- 
laimėjo kampaniją“. 

Tad kas gi maršalą taip nustebino? Kitas dalykas, kad didelė dalis lenkų politikų, kariškių 
ir gyventojų tikėjo Lenkijos ir Sovietų Sąjungos nepuolimo sutarties tvirtumu ir apskritai 
klaidingai manė, kad „Rusija - didelė, jai daugiau žemės nereikia“. 


„Bet kokiu atveju, - tikino istorikas Karolis Lisnevskis, - žinia apie sovietų agresiją tren- 
kė kaip griaustinis iš giedro dangaus“. 

Naktį į rugsėjo 17-ąją vyriausiojo vado štabas pradėjo gauti nerimą keliančių pranešimų 
iš rytų pasienio. Pasienio apsaugos korpuso žvalgybos viršininkas majoras J. Gurbskis pra- 
nešė, jog Lenkijos keleivinis traukinys nebuvo praleistas į Kijevą ir grįžo į Zdolbunovą. 6.45 
Čortkove esančios generalinio štabo 2-ojo skyriaus 5-osios atstovybės majoras J. Benkovskis 
informavo, kad „nuo 5 valandos Podvoločisko, Gusiatino ir Zadučės rajonuose kažkokie 
dėl tamsos neatpažinti daliniai mėgina peržengti sieną. Šią minutę ten kaunasi PAK dali- 
niai“. Apie 7 valandą PAK žvalgybos kapitonas E. Frizendorfas pranešė: „6.20 atpažinta, kad 
tai bolševikų reguliarieji daliniai. Už jų girdėti motorų gaudesys. Podvoločisko, Točisko ir 
Sekeržineco rajone priešo spaudžiami PAK daliniai traukiasi“. 

PAK „Podolės“ pulko vadas papulkininkis Marselis Kotiarba pranešė, kad „sovietų ka- 
riuomenės daliniai peržengė sieną ir užėmė Podvoločiską, Gusiatiną ir Skala Podolską“. 
Borščevo link slenka kavalerija, pasieniečiai kaunasi“. Buvo gauta Lucko įgulos vado briga- 
dos generolo Piotro Skuratovičiaus telegrama: „Šiandien 6 valandą sieną peržengė trys so- 
vietų kolonos - viena šarvuočių ir tankų prie Korco, kita šarvuočių ir tankų - prie Ostrogo, 
trečia, kavalerijos su artilerija prie Dederkalų. Bolševikai važiuoja atsidarę tankų liukus, 
šypsosi ir mojuoja šalmais. Apie 10 valandą pirmoji kolona pasiekė Goščą. Klausiu, kaip 
mes turime elgtis?“ 

Sovietų kariuomenės elgesys atrodė keistas ir nesuprantamas. Jie paprastai nepradėdavo 
šaudyti pirmieji, kartais mojuodavo baltomis vėliavomis, lenkų kariuomenei rodė demons- 
tratyvų palankumą, vaišino papirosais, sveikino, sakė, kad atėjo lenkams padėti kovoti su 
vokiečiais (ir vis taip pat šypsodamiesi atimdavo ginklus). Mokomaisiais lėktuvais iš esan- 
čio prie Vilniaus aerodromo sienos link išskridę lakūnai grįžę pranešė, kad rusų kovos lėk- 
tuvai prisigretindavo prie jų ore, o pilotai rodė ženklus rankomis ir nešaudė. Dėl informa- 
cijos trūkumo Lenkijos karinė ir administracinė vadovybė buvo dezorientuota, gyventojai, 
maitinami gandais ir viltimis, buvo pasirengę greičiau patikėti, kad sovietai atėjo pagelbėti, 
negu, kad taip vyksta ketvirtasis Respublikos padalijimas. Visur buvo laukiama vyriausiojo 
vado nurodymų. Varšuvos gynybai vadovaujantis generolas Rumelis pasiūlė dviem frontais 
nekovoti ir į SSRS žvelgti kaip į sąjungininkę. Šią savo nuomonę jis išsakė aukščiausiajai 
vadovybei ir, ko jau visai neturėjo teisės daryti, „Polesės“ operatyvinės grupės vadovybei. 
Kai kurie kariuomenės vadai savarankiškai nusprendė nešaudyti į sovietų kariuomenę. Štai 
Dubne zenitinės baterijos, pradėjusios šaudyti į artėjančių prie miesto lėktuvų grupę, va- 
das tuojau įsakė nustoti šaudyti, kai tik pastebėjo, jog tai sovietų mašinos. Vyriausiąją būs- 
tinę pasiekiantys pranešimai liudijo, jog kariuomenė naujam priešui iš esmės nesipriešina: 
„Poručikas Tribulecas, vykdamas iš Čiortkovo į Gorodenką, sutiko apie 80 sovietų tankų. 
Kalbėjosi su sovietų kareiviais, kurie tikino, kad šią naktį sovietai paskelbė karą Trečiajam 
reichui... Įvažiuodamas į Gorodenką jis sutiko nepažįstamą majorą, kuris į klausimą dėl 
sovietų tankų atsakė, jog kažkuriame štabe matė telefonu gautą įsakymą nekliudyti žygiuo- 
ti sovietų padaliniams“. 


AIBO KARAS 


= Lenkų kariuomenė žygyje. 1939 m. rugsėjis. 


Ypač įsidėmėtinas faktas, kad lenkų generalitetas, kuriam pagal tarnybos priedermę nė 
mąstyti šia tema nepriklauso, suko galvą spręsdamas politines problemas, svarstė, kokie 
yra įsiveržusios į šalies teritoriją užsienio kariuomenės ketinimai, ir, užuot pamąstęs, kaip 
organizuoti priešinimąsi (bent jau pasirengti susprogdinti tiltus per Prutą ir Dnestrą), ais- 
tringai aiškinosi telefonu, ar raudonarmiečiai šaudo, ar vaišina papirosais, ir įsakė pasiųs- 
ti parlamentarų grupę pasitikti sovietų kariuomenės su kvailu klausimu: kuriam tikslui 
Raudonoji armija peržengė Lenkijos sieną? Ar tikrai mums padėti? Paskirtieji karininkai 
išvažiavo „pas bolševikus“, bet taip ir negrįžo. 

Lenkijos vadovybė, dar negavusi Gžybovskio pranešimo ir staiga užklupta naujų įvykių, 
nusprendė, kad Raudonoji armija įvedama apriboti vokiečių okupacijos zonai. O juk reikė- 
jo tiesiog pasiklausyti Maskvos radijo, kuris transliavo Molotovo kalbą. Tačiau Kolomyjoje 
ir Kutuose niekas sovietų radijo nesiklausė ir nieko nebuvo imtasi siekiant visam pasauliui 
pranešti savo „buvimo vietą“ ir užfiksuoti faktą, kad Lenkijos valstybė gyvuoja, jos vyriau- 
sybė yra Lenkijos teritorijoje, o jos kariuomenė toliau kaunasi. 

Vyriausybės posėdis įvyko Kolomyjoje apie vidurdienį. Reikėjo nedelsiant priimti ne- 
maža sprendimų pačiais svarbiausiais klausimais: priimti politinę deklaraciją ir praneš- 
ti visam pasauliui apie sovietų įsiveržimą, pareikalauti iš Anglijos bei Prancūzijos pripa- 
žinti Sovietų Sąjungą agresore ir Hitlerio sąjungininke, paskelbti karą SSRS (šalį, esančią 
karo su įsiveržusiu į jos teritoriją kaimynu būsenos, būtų sunku pripažinti „nesančia vals- 
tybe“), duoti tikslias direktyvas kariuomenei, visomis turimomis pajėgomis organizuoti 
„Rumunijos placdarmo“ gynybą ir stengtis išlaikyti jį iki paskutinės galimybės, parengti 
kreipimąsi į tautą. Taigi „parodyti gyvybės ženklų“, darbais įrodyti, kad draugas Molotovas 
visiškai neteisus. 

Iš esmės „nevykę valdovai“ nė vienos iš šių problemų nenagrinėjo. (Beje, 1936 m. birželį 
Lenkija kliudė paskelbti tarptautines sankcijas Abisinijos teritoriją užgrobusiai Italijai kaip 
tik todėl, kad ši, pasak Beko, „nustojo gyvuoti kaip valstybė“. 


„Čekoslovakijos respubliką mes laikome dirbtiniu dariniu..., prieštaraujančiu Vidurio 
Europos tautų poreikiams ir teisėms“, - tai Beko instrukcija pasiuntiniui Berlynui. 
Prisibalansavo... Vagie, kepurė dega!) 

Svarbiausia aptarimo tema tapo „tėvynės tėvų“ evakavimas per Rumuniją į Prancūziją 
turint tikslą ten „kovoti toliau“. Iš visų vyriausybės narių tik vienas premjeras Skladovskis, 
laikomas ribotu žmogumi ir, kaip rašė Bekas, „nesuprantantis vyriausybės vaidmens“, su- 
abejojo, ar gerbiamasis sambūris tokią akimirką turi teisę palikti likimo valiai savo tautą ir 
pusės milijono karių dydžio kariuomenę. „Mes turime išlaikyti atskirus punktus, - tikino 
generolas, - tokius, kaip Chelis, Varšuva, Modlinas, Lvovas, kad Hitleris negalėtų paskelbti 
pasauliui, jog lenkų priešinimasis baigėsi, kad Vakarų valstybėms nėra dėl ko kautis. Mes 
privalome toliau kovoti turėdami politinių tikslų“. Tačiau ši idėja nebuvo palaikyta. 

Karo Sovietų Sąjungai nuspręsta neskelbti, manant, kad tai palengvins karo belaisvių ir 
gyventojų likimą. Tad visi Lenkijos piliečiai, gyvenantys „rytų kresų“ teritorijoje, tapo bu- 
vusios valstybės buvusiais gyventojais, bet kuriuo atžvilgiu visiškai beteisiais, paimti į ne- 
laisvę kareiviai ir karininkai - ne karo belaisviai, o paprasti antisovietistai ir kriminaliniai 
nusikaltėliai. Pagal šį straipsnį paskui jiems buvo skiriami „penkeri metai be teisės susira- 
šinėti“. Kartu buvo priimtas lengvabūdiškas sprendimas atleisti nuo sąjungininkės įsipa- 
reigojimų Rumuniją, su kuria buvo pasirašyta tarpusavio pagalbos sutartis kaip tik karo su 
SSRS atveju. 

Vyriausiasis kariuomenės vadas pagaliau išreiškė tvirtą ketinimą vykti į veikiančiąją ka- 
riuomenę, pas generolą Sosnkovskį, bet vėliau pareiškė, kad iki tamsos užtruks Kolomyjoje — 
pamąstyti dėl tokio atsakingo sprendimo. Dar po pusantros valandos maršalas, vėl pra- 
lenkdamas civilinę valdžią, išvažiavo į Kutus, esančius palei pačią Rumunijos sieną. 

Puolęs į prostraciją prezidentas į Respublikos likimą lemiantį pasitarimą visai neatvažiavo. 

Ministras Bekas tuojau po susirinkimo susitiko su Rumunijos pasiuntiniu ir aptarė su 
juo Lenkijos vyriausybės tranzito sąlygas. 

16 valandą Kutuose įvyko dar vienas pasitarimas. Šįkart susirinko visi. Vyriausiasis ka- 
riuomenės vadas pranešė prezidentui Moscickiui, kad karinė padėtis beviltiška, jokių pa- 
jėgų ginti „Rumunijos placdarmui“ jis neturi ir kad vyriausybei teks išvykti iš šalies te- 
ritorijos artimiausiomis valandomis. Kai sovietų daliniai peržengs Dnestro liniją, tai turi 
reikšti signalą pradėti evakuaciją. Tolesnius vyriausiojo štabo planus ponas maršalas nu- 
tylėjo. Niekas jo ir neklausė. Kur kas daugiau dalyvių domino klausimas, ar jie per trumpą 
laiką spės susirinkti viską, ko reikia „tolesnei kovai“. Kanceliarijos viršininkas Stanislavas 
Lepkovskis greitomis surašė kreipimąsi į tautą, kuriame Moscickis „sunkia širdimi“ tautai 
aiškino, kad „nusprendė perkelti Respublikos prezidento ir valstybės aukščiausiosios val- 
džios buvimo vietą į vieno iš mūsų sąjungininkų teritoriją“. 

Tuo metu vyriausiasis štabas pradėjo siųsti kariuomenei maršalo Rydz-Smiglo bendrą 
direktyvą, jo patvirtintą, kaip tikina lenkų autoriai, be lagaminų krovimu užsiėmusios vy- 
riausybės: „Sovietai įsiveržė. Įsakau trauktis į Rumuniją ir Vengriją trumpiausiais keliais. 
Su sovietais nesikauti, išskyrus atvejus, kai jie atakuoja ar mėgina nuginkluoti mūsų dali- 
nius. Užduotis Varšuvai ir Modlinui, kurie turi gintis nuo vokiečių, be pakeitimų. Daliniai, 
kurių išsidėstymo vietas pasiekė sovietai, turi su jais derėtis dėl įgulų išvedimo į Rumuniją 

ar Vengriją“. Toliau priešintis buvo įsakyta tik nuo Zbručo Dnestro link besitraukiantiems 
PAK daliniams ir „Rumunijos prietiltį“ dengiantiems daliniams. 

Generolas Stachevičius, iš Kolomyjos susisiekęs telefonu su Stanislavovu, taip paaiškino 
šio unikalaus dokumento prasmę: „Bolševikai, kaip pranešama, mūsų nepuola, tikina, kad 
jie žygiuoja prieš vokiečius. Tuo, aišku, patikėti neįmanoma, tačiau vyriausiasis kariuome- 
nės vadas, pasinaudodamas ta aplinkybe, kad jie nepuola, nori kuo daugiau kariuomenės ir 
kovos technikos išgabenti į Rumuniją. 

“ Teoriškai šį įsakymą galėjo įvykdyti tik tie lenkų padaliniai, kurie buvo pietuose, Lvovo 
ir Stanislavovo vaivadijose. Kaip turėjo elgtis beveik 200 tūkstančių kareivių ir karininkų 
šiauriau? Toliau kautis? Pasiduoti nelaisvėn? Kas derėsis su sovietais?““ Kam reikia gelbėti 
kovos techniką? Tolesnei kovai vakaruose? Juk bet kam turėjo būti aišku, kad Vengrija ir iš- 

„ laisvinta nuo sąjungininkės įsipareigojimų, taigi tapusi neutrali, Rumunija pagal tarptauti- 
nės teisės normas privalės lenkų kariuomenę tiesiog nuginkluoti ir internuoti. 

Raudonosios armijos puolimas Lenkijos ginkluotąsias pajėgas įstūmė į padėtį be išeities. 
Direktyva dėl „nesipriešinimo“ jas galutinai demoralizavo. Toliau priešintis nebuvo jokios 
prasmės. Nors gana greit paaiškėjo, kad sovietai - lenkams ne sąjungininkai, jie atėjo „at- 
siimti savo dalies“. 

Davęs paskutinius nurodymus generolas Stachevičius pradėjo „vesti“ Rumunijos sienos 
link vyriausiąjį štabą. Vakare pasklido žinia, kad sovietų tankai jau visai arti. Nuo 20 va- 
landos prasidėjo bėgimas. Kelias nuo Kosovo iki Kutų tuojau buvo užkimštas visokiau- 
sių firmų ir tipų automobilių. Tą naktį tiltu į Rumunijos Vižnicą nusigavo 23 000 lenkų. 
Visuotinę nuostabą sukėlė 2 valandą nakties Rumunijos krante atsiradęs maršalas Rydz- 
Smiglas ir visas jo vyriausiasis štabas. Visi vyriausybės nariai nežinia kodėl buvo įsitikinę, 
kad vyriausiasis kariuomenės vadas niekada kariuomenės neapleis. 

Tačiau Eduardui Rydzui idėja fiks dėl jo aukštos misijos kliudė „primityviai“ atlikti savo 
karinę pareigą. „Nebuvo man nieko lengviau, kaip pasitikti mirtį vykstant iš Kosovo sienos 
link, - rašė jis 1939 m. gruodį. - Nebuvo nieko lengviau, kaip prisijungti prie artimiausio 
būrio ar lėktuvu nusigauti į apsuptą Varšuvą, ar „Kutno“ grupę. Tačiau, kai aš nukreipiau 


Lenkų kariai Raudonosios 
armijos nelaisvėje. 
1939 m. rugsėjis. 


Vokiečių kariuomenės paradas Varšuvoje. 1939 m. spalio 5 d. 


Adolfas Hitleris parade 
Varšuvoje. Šalia 

A. Hitlerio stovi (iš kairės): 
generolas pulkininkas 
Valteris fon Brauchičas 
(W. von Brauchitsch), 
generolas leitenantas 
F. fon Kochenhauzenas 
(F. von Cochenhausen), 
generolas feldmaršalas 
G. fon Rundštetas 

(G. von Rundstedt) 


mintis nuo savo asmens ir pagalvojau apie tai, kas gi toliau kariaus šį karą ir gins Lenkijos 
interesus ne tik nuo priešo, bet ir nuo sąjungininkų, nusprendžiau nepasiduoti asmeni- 
niams troškimams, neieškoti lengvo kelio, bet tęsti kovą“. 

Bet kam reikia politikų, atvedusių prie katastrofos savo šalį ir pabėgusių kaip pribjau- 
rojusių katinų? Per Vižnicos tiltą patraukė emigracijon politiniai lavonai. Kaip ir reikėjo 
tikėtis, rumunai paskelbė, kad atvykėlius internuoja, ir „kovos tęsėjai“ atsidūrė už grotų. 
Naująją Lenkijos vyriausybę sudarė visai kiti žmonės. 

Komunistinė literatūra vis sutelkdavo dėmesį į tą aspektą, jog „ištikima savo interna- 
cio-nalinei pareigai“ sovietų vyriausybė buvo priversta „įvykdyti diplomatines ir karines 
akcijas, kad apgintų Vakarų Ukrainos ir Vakarų Baltarusijos gyventojus nuo fašistinės ver- 
govės“, nes, „pabėgus Lenkijos vyriausybei į Rumuniją“, tauta ir šalis buvo palikta „likimo 
valiai“, o tai yra svarbus intervencijos pateisinimo argumentas. Neatsitiktinai, pritariant ke- 
turiems institutams išleistoje „Antrojo pasaulinio karo istorijoje“, tikinama, kad minėtas 
„pabėgimas“ įvyko rugsėjo 16 d. O iš generalinio štabo akademijos į Kijevą pasiųstas ar- 
mijos generolas S. Štemenka praneša, kad jam vos ne rugsėjo 13-14 d. „tapo žinoma“, jog 
Lenkijos vyriausybė rado prieglobstį ponų Rumunijoje“. 

Tačiau buvo kiek kitaip. Lenkijos vyriausybė ir karinė vadovybė peržengė Rumunijos sie- 
ną naktį į rugsėjo 18-ąją. Po dvidešimt valandų į Kolomyją įsiveržė 23-iosios tankų briga- 
dos tankai BT. 

Lenkijos pasiuntiniai Didžiajai Britanijai ir Prancūzijai rugsėjo 17 d. pranešė sąjungi- 
ninkų vyriausybėms, kad Sovietų Sąjunga „užpuolė Lenkiją... Lenkijos vyriausybė pareiš- 
kė Maskvai protestą ir nurodė savo pasiuntiniui pareikalauti paso“. Jie prašė sąjungininkus 
taip pat pareikšti „griežtą protestą“ ir konstatuoti, kad SSRS įvykdė aiškią agresiją. Tačiau 
nei pasiuntinys Račinskis, nei pasiuntinys Lukasevičius negalėjo pašnekovams supranta- 
mai paaiškinti, ar Lenkija laiko save esančia karo su Sovietų Sąjunga būsenos. 

„Nematau, kokią naudą mums teiktų karas su Sovietų Sąjunga, - išsakė savo nuomonę 
iš Maskvos pasiuntinys Sidsas, - nors aš labai džiaugčiausi galėdamas apie jį pranešti po- 
nui Molotovui“. Britų kabineto posėdyje buvo nuspręsta, kad Anglija „buvo pasirašiusi“ 
ginti Lenkiją tik nuo Vokietijos agresijos. Ir Paryžius, ir Londonas vieningai padarė išva- 
dą, jog naudingiau bus apsiriboti ne pernelyg „griežtu“ protestu, palaikyti lenkus morališ- 
kai, bet santykių su Sovietų Sąjunga neaštrinti. Lenkija jau nėra aktyvi žaidėja tarptautinėje 
arenoje, o stiprinti Vokietijos ir Sovietų Sąjungos sąjungą priešiškais veiksmais Vakarams 
nenaudinga. 

Rugsėjo 19 d. britų vyriausybė pranešė, kad reiškia savo „visišką nesutikimą su tikini- 
mu, jog Lenkijos valstybė ir jos vyriausybė iš esmės nustojo gyvuoti“, taip pat su pateikia- 
mais kalbant šiuo klausimu sovietų vyriausybės argumentais. Didžiosios Britanijos vyriau- 
sybė pripažįsta Lenkijos vyriausybę teisėta valdžia, todėl negali pritarti požiūriui, pagal 
kurį dabartinės aplinkybės galėtų pateisinti tai, kad sovietų vyriausybė nutraukė sutartis su 
Lenkija ir sovietų kariuomenė įsiveržė į Lenkijos teritoriją“. 

Prancūzai taip pat Sovietų Sąjungos notą priėmė žiniai ir rugsėjo 20 d. pateikė atsaky- 
mą: „Įvesdama savo ginkluotąsias pajėgas į valstybės, kuri šiuo metu yra karo Prancūzijos 


pusėje būsenos ir be šios valstybės sutikimo, sovietų vyriausybė vykdo veiksmus, kurie sa- 
vaime sunkiai derinasi su neutralitetu ir kurio, kaip deklaruojama, ji nori toliau laikytis 
santykiuose su Prancūzija. Turėdama galvoje šiuos du skirtingus faktus ir norėdama tvirtai 
įsitikinti, kokius santykius sovietų vyriausybė nori išsaugoti, Prancūzijos vyriausybė malo- 
niai prašo paaiškinti sprendimo imtis veiksmų prieš Lenkiją priežastis, taip pat operacijos, 
kurios masto kol kas mes neįstengiame įvertinti, pobūdį bei trukmę“. 

Anglijos bei Prancūzijos diplomatai ir šiuos pareiškimus, padarytus nuraminti viešajai 
nuomonei, reikalavusiai vos ne paskelbti karą SSRS, laikė per daug griežtais. 

Maskvoje Vaclavas Gžybovskis kreipėsi į britų pasiuntinį prašydamas imti globon SSRS 
teritorijoje esančius Lenkijos piliečius. Pasikonsultavęs su Londonu ponas Sidsas sutiko. Iš 
pradžių Lenkijos diplomatai norėjo vykti į Rumuniją, bet veikiami gandų, kad ir ten gali 
įsiveržti „išvaduotojų“ kariuomenė, nusprendė per Suomiją vykti į Švediją. Bet čia draugas 
Molotovas pareiškė, kad jie apskritai niekur neišvažiuos, kol lenkai „neišlaisvins“ vokiečių 
apsuptoje Varšuvoje likusių sovietų bendradarbių. Taip susiklosčiusioje situacijoje neįkai- 
nojamą pagalbą kolegoms suteikė Šulenburgas, pareikalavęs, kad būtų laikomasi tarptau- 
tinių taisyklių. Jis susisiekė su vermachto vadovybe ir pasirūpino, kad sovietų personalas 
būtų evakuotas iš Varšuvos. Kartu sovietų valdžia nusavino lenkų „bešeimininkę“ nuo- 
savybę - Lenkijos atstovybių pastatus bei turtą Maskvoje, Leningrade ir Kijeve. Rugsėjo 
30-osios naktį į užsienio reikalų liaudies komisariato atstovybę buvo iškviestas ir be pėd- 
sakų dingo generalinis konsulas Ježis Matušinskis drauge su dviem bendradarbiais. Į visus 
lenkų klausimus apie jų likimą Molotovas tik skėsčiojo rankomis - tikriausiai kur nors pa- 
bėgo (po dvejų metų Stalinas buvo paklaustas, kur dingo tūkstančiai belaisvių karininkų. 
Atsakymas: „pabėgo į Kiniją). Pagaliau spalio 10 d. lenkų diplomatai ir jų šeimos galėjo iš- 
vykti iš SSRS. Drauge su Gžybovskiu užplombuotu traukiniu išvyko 115 žmonių. 

Kol diplomatai keitėsi notomis, sovietų kariuomenė veržliai plėtojo puolimą. 

Nuo rugsėjo 17-osios vakaro agentūra TASS kasdien skelbė su niekuo nekariaujančios 
darbininkų ir valstiečių Raudonosios armijos „generalinio štabo operatyvines suvestines“. 

Siekdama savų tikslų, susimokiusi su Berlynu Maskva objektyviai pagelbėjo Hitleriui 
pribaigti priešą, priartinti karo Lenkijoje pabaigą (beje, fiureris, planuodamas „įtikinamą“ 
Lenkijos sutriuškinimą, manė, kad kovos veiksmai gali trukti nuo šešių iki aštuonių savai- 
čių), kad rugsėjo 20 d. galėtų pradėti permesti kariuomenę į Vakarus. 


Baltarusijos fronto dešiniajame sparne nuo Latvijos sienos iki Biahomlio išsiskleidė į 
Vilnių nusitaikiusi 3-ioji armija. Pagrindinį smūgį smogė 4-asis šaulių korpusas (50-oji 
ir 27-oji šaulių divizijos) ir judrioji grupė, kuriai priklausė 24-oji kavalerijos divizija ir 
22-oji tankų brigada (219 tankų T-26), bendrai vadovaujama divizijos vado kombrigo 
P. Achliustino. Sovietų padaliniai greit sutriuškino lenkų pasienio sargybą, nukovė 21 ir 
paėmė nelaisvėn 102 žmones ir jau iki rugsėjo 17-osios 8 valandos ryto judrioji grupė už- 
ėmė Dokšicus, iki 18 valandos - Dunilovičius. Ten tankai sustojo, nes pritrūko degalų: 
šaunusis komdivas kavaleristas atsisakė praleisti priekin narsiuosius raitininkus - tankų 
brigados užnugario koloną. Gerokai atsiliko pėstininkai: 27-oji Omsko Italijos proletaria- 
to vardu pavadinta šaulių divizija 12 valandą užėmė Parafianovą ir priartėjo prie Servečio 
upės, o 50-oji šaulių divizija užėmė Krulevščizną. 

Iš padangių „Stalino sakalai“ glėbiais mėtė „Baltarusijos fronto vadovybės kreipimąsi“. 
Atsišaukimai buvo aiškiai antilenkiško ir antivokiško pobūdžio, tad Ribentropui būtų ti- 
krai nepatikę: 

„Broliai baltarusiai! 

Beveik dvidešimt metų jus engia lenkų ponai, dvarininkai ir kapitalistai. Jie atėmė iš jūsų 
žemę, pasmerkė skursti ir badauti. Baltarusių ir ukrainiečių valstiečių žemėse apgyvendina- 
mi lenkų dvarininkai, naujakuriai, kolonistai kariškiai. Jus smaugė dideli mokesčiai, rinklia- 
vos ir prievolės. Dvarininkai darė viską, kad jūs, sąžiningi, darbštūs baltarusiai, taptumėte 
elgetomis. Ponai ir dvarininkai čiulpia jūsų paskutinį kraują... 

Lenkijos vyriausybė, įsivėlusi į liaudžiai nereikalingą karą su Vokietija, gėdingai pralaimė- 
jo, pasirodė negalinti apginti šalies ir joje gyvenančių tautų. Lenkijos kariuomenė kare patyrė 
sunkų pralaimėjimą, po kurio nepajėgs atsitiesti. Jums, baltarusiams, jūsų žmonoms, tėvams, 
motinoms, broliams ir seserims gresia nauja priespauda, priešai jus muš ir iš jūsų tyčiosis. 
Ministrai ir generolai, susigrobę auksą, gėdingai pabėgo, paliko žemę ir liaudį likimo valiai. 
Jums gresia visiškas skurdas ir sunaikinimas. 


Rzolnierze Armii Polskiej! | 


Paūsko-buržuazįny Rząd Polsl.l, welągnowszy Was w awantu- 
rystyczną wojnę. pozornie przewallio się. Ono okazalo slę baz- 
silnym rzadziė krejem į zorganiziwač obronu: Ministrzy I giene- 
ratowiė, schwWycili nagrabionė Im) zioto, tehūrzliwie uciekli, pozo- 
stawiają armlę | caly Ind Polski, na wolę losu, 

Armia Polska pocierpiela surgwą poražką, od ktėrego ona nie 
cprawiė wstanie sią. Wam, waszym žonom, dzleciam, braciam i 
slostram ugraža gtodna šmierė | zniszezenis. 

W te sięžkie dai dia Was potęžny Związek Radzisckl wyciąga 
Wam rece bratarskieį pomocy. Nie przeciwcie slę. Robotniczo- 
Ghlopskiej Armii Czerwonej. Vasze przesiewenie bož kožyšoi 
i przerzeczono na catą zgubę. K; idziemy do Was nie Jako zdo= 
bzwcy, a jė2 wasi braci po L osuų, Jako wasl Ww. walcioy au 
ucisku ohszarnikėw | kapitalistėw; 

Wielka i niezwolozona Armia Czerwona niesle na swolch 
sztandarach procujacym, braterstwo I s2częšliwe žycie, 

Rzainierzė Armli Palskieji Nia proliwacie doramnie krwi za 
cudzė Wam Interesy obszarnikėw | kapitalistėw. 

Was przymuszają uclskač bialorusinėw, ukraiicėw. Rzgdza06 
kole Polskie siėją narodową ružnošė migdzy polakami, blatorusinami 
i ukraiūcaml, 

Pamietairiei Nie može.bvė syrobodny narūd, uciskające drugiė 
narody, Pracujące biatorusint i “įkraiūcy-—Wasl procujące, a niz 
wrogi. Razem z nimi budujolo s2:52ęšliwe dorabkowe žyčie, 

Rzucajcie bronl Przechodžcis na stronę Armil Czerwonej. 

Vienas iš Raudonosios armijos platintų Wam zabezpieczona swoboda i £202ęšliwe žycio, 


atsišaukimų, pasirašytas Baltarusijos | Naczelny Dotėdica Bialoruskiego frontu 
fronto antrojo rango komandarmo | Komendarm Drugie“ Kang: Michal KOWALOW. 


Michailo Kovaliovo. 1939 m. rugsėjo 177d. ||| 17 wržešnia 1939 roku. 


Šiomis jums, broliai baltarusiai, mirtinai pavojingomis dienomis didžioji sovietų liaudis tie- 
sia pagalbos ranką. Pas jus ateina nenugalima darbininkų ir valstiečių Raudonoji armija, kad 
visiems laikams išvaduotų jus iš ponų, dvarininkų ir kapitalistų vergovės, kad visiems laikams 
išvaduotų jus ir jūsų šeimas nuo sunaikinimo grėsmės, kurią kelia baltarusių tautos priešai. 

Broliai baltarusiai! Padėkite Raudonajai armijai, kuri neša jums išlaisvinimą iš sunkaus 
pony, dvarininkų ir kapitalistų jungo. Naikinkite mūsų priešus, su ginklu stojančius prieš 
Raudonosios armijos dalinius. 

Broliškai sveikina jus laiminga žydinčios sovietų Baltarusijos liaudis“. 

Tuo metu nuo Vitrino puolančios 5-oji Raudonosios vėliavos Čekoslovakijos proletaria- 
to šaulių divizija ir 25-oji tankų brigada (251 tankas T-26 ir 27 šarvuotieji automobiliai) 
pavakare per Plisą pasiekė Glubokojės šiaurinį pakraštį, ten nuginklavo 3 karininkus ir 175 
kareivius. Šį ruožą saugojo lenkų pasienio sargybos pulkas „Glembokie“, tačiau dar iki so- 
vietų užpuolimo jis buvo naujai pavadintas 3-iuoju pėstininkų pulku ir iš esmės visas išvy- 
ko vakarų kryptimi. 

Sovietų nuostoliai pirmąją žygio dieną buvo 3 žmonės žuvę, 24 sužeisti, o 12 raudonar- 
miečių nuskendo. 

Komkoro Kuznecovo armija turėjo beveik 122 tūkstančius žmonių, 752 pabūklus ir 743 
tankus. Tai, kad ji lengvai peržengė sieną, patvirtino sovietų žvalgybos duomenis, jog arti 
didelių priešo kariuomenės grupuočių nebuvo. 

Raudonosios armijos saensialiiia štabo 1939 m. rugsėjo 18 d. suvestinė: 

„Rugsėjo 18 d. ryte Raudonosios armijos kariuomenė nubloškė tolyn Lenkijos kariuomenės dalinius ir vakare 
užėmė: šiaurėje - Vakarų Baltarusijoje - Švenčionis, Lydos geležinkelio mazgą, Naugarduką, Orlią (prie 
Nemuno), miestus Slanimą, Valkaviską ir geležinkelio mazgą Jeglevičius (prie geležinkelio linijos Minskas - 
Brest Litovskas. Pietuose - Vakarų Ukrainoje Sarnų geležinkelio mazgą, miestus: Lucką, Stanislovovą, Galičą, 
Krasne, Bučačą. Raudonosios armijos priešakinės kolonos artėja prie Lvovo ir Vilniaus miestų. 


Visos Lenkijos pajėgos Vakarų Baltarusijoje tebuvo 45 tūkstančiai kareivių ir karininkų, 
kurių pusė nebuvo ginkluota ir organizuota. Lenkijos sieną nuo Latvijos iki Ukrainos sau- 
gojo PAK pulkas „Glembokie“ (batalionai „Lužki“ ir „Podsvile“), kuriems bendrai vadova- 
vo papulkininkis Janas Sventikovskis, papulkininkio Juzefo Kramčinskio pulkas „Vileika“ 
(batalionai „Budslav“ ir „Krasna“, kavalerijos eskadronai „Krasna“ ir „Ivenec“), papulki- 
ninkio Jaceko Juros pulkas „Baranovičiai“ (batalionai „Stolbcai“ ir „Kleckas“), papulkinin- 
kio Tadeušo Ružickio-Kolodeičiko „Polesės“ brigada (batalionai „Liudvikovo“, „Senkeviči“, 
„David Gorodok“, pionierų komanda „Stolin“ 

Nuo rugsėjo 18-osios ryto sovietų kariuomenė toliau vykdė pergalingą puolimą. Šiam 
procesui paspartinti 25-oji tankų brigada buvo įjungta į judriąją grupę, gavusią įsakymą 
pasistūmėti Švenčionių kryptimi. 

7 valandą 22-osios tankų brigados žvalgybos būrys užėmė Pastovius, o 14 valandą pa- 
siekė Švenčionis, kur 15.30 atvyko 25-osios tankų brigados ir 24-osios kavalerijos divizi- 
jos žvalgybos grupės. Sovietų tankams artėjant prie Kobylnikų aerodromo, iš jo išskrido 38 
lenkų lėktuvai, 2 mašinas lenkai sudegino. Judriosios grupės pagrindinės pajėgos dar tik 
artėjo, be to, Achliustinas vėl atsisakė praleisti priekin tankistų užnugario dalinius ir 22-oji 
brigada, prišliaužusi Švenčionis, vėl pritūko degalų. 22 valandą Achliustinas gavo armijos 
štabo įsakymą užimti Vilnių. 

Siekiant įvykdyti iškeltą užduotį, iš 25-osios brigados 10-ojo tankų pulko ir 27-osios di- 
vizijos žvalgybos bataliono buvo suformuota judrioji grupė (sovietinis „pėstininkų“ žval- 
gybos batalionas turėjo 28-35 tankus T-26 ir T-38, kavalerijos batalionas - 35-50), bendrai 
vadovaujama pulkininko Lomako, kuri, pasiėmusi visus turimus degalus, patraukė žygin 

rugsėjo 19 d., tuoj po vidurnakčio. Jai įkandin kiek vėliau pajudėjo į automobilius susodin- 
ta 700 kavaleristų motorizuotoji grupė. Tuo metu Lomako būrys 02.30 pasiekė Pabradę, 
nuginklavo stotyje miegančius 40 lenkų kareivių, o 03.30 prie Nemenčinės užėmė tiltą per 
Neries upę bei suėmė 15 policininkų. 04.30 grupė pasiekė Vilniaus šiaurinį pakraštį. 

Kiti 3-iosios armijos daliniai rugsėjo 18-osios pavakare pasiekė šias ribas: 25-oji tankų 
brigada buvo Goducišeko rajone, Omsko šaulių divizija pasiekė Medilo ir Naručio ežerų 
rajoną, 50-oji šaulių divizija buvo tarp Pastovių ir Medilo, o 24-oji kavalerijos divizija susi- 
telkė prie Švenčionių. 

Piečiau fronte nuo Biahomlio iki Iveneco išsiskleidė 11-osios armijos kariuomenė 
(16-asis šaulių ir 3-iasis kavalerijos korpusai - 90 000 žmonių, 520 pabūklų bei minosvai- 
džių, 265 tankai). Armija puolė maršrutu Ašmena-Vija-Lyda-Gardinas. 

Peržengdama sieną 6-oji tankų brigada (248 tankai BT) iki vidurdienio užėmė Voložiną, 
16-asis šaulių korpusas (2-oji ir 100-oji šaulių divizijos) įžengė į Krasnoję, o iki 19 valan- 
dos pasiekė Maladečiną, Benzovecą. J. Čerevičenkos vadovaujami 3-iojo kavalerijos korpu- 
so daliniai (7-oji ir 36-oji kavalerijos divizijos) iki 15 valandos pasiekė Račynetų, Pariečės, 
Maršalkų rajoną, o rugsėjo 18-osios rytą patraukė Lydos link. Tuo metu kavalerijos korpu- 
sui ir 6-ajai tankų brigadai buvo skirta užduotis pasukti į šiaurės vakarus ir pulti Vilniaus 
kryptimi, o rugsėjo 19 d. miestą užimti. 

14 valandą 36-oji Stalino kavalerijos divizija įžengė į Ašmeną. Dienai baigiantis, 
Čerevičenkos raitininkai užėmė Ašmenos-Kurmelionių-Galšios rajoną. Korpuso vadas 
buvo priverstas leisti pailsėti arkliams, o iš savo divizijų 7-ojo ir 8-ojo tankų pulkų suda- 
rė pulkininko Mirošnikovo vadovaujamą bendrą tankų 
brigadą, kuri toliau slinko Vilniaus link. 

Lenkų pajėgos Vilniuje turėjo bent 16 pėstininkų ba- 
talionų - maždaug 7 tūkst. kareivių ir 14 tūkst. iš da- 
lies ginkluotų pašauktinių. Artilerijos priemonės - 14 
lengvųjų pabūklų, iš jų 8 prieštankiniai, turintys po 
20 sviedinių. Be to, nuo Valkavisko Vilniaus kryptimi, 
tvirtai ketindama dalyvauti miesto gynyboje, žygia- 
vo brigados generolo Vaclavo Pšezdzieckio vadovau- 
jama grupė, sudaryta iš rezervinės kavalerijos briga- 
dos keturių pulkų, keleto zenitinių pabūklų tarnybų ir 
Podliasės kavalerijos brigados tankų diviziono likučių. 
Tačiau Vilniaus gynimo planai gyvavo neilgai. 

Rugsėjo 18-osios rytą įgulos vadas pulkininkas 
Jaroslavas Okuličius-Kozarinas davė įsakymą: „Mes 
nesame karo su bolševikais būsenos, lenkų daliniai 
papildomu nurodymu pasitrauks iš Vilniaus ir pereis 

i a AS Lietuvos sieną. Nekoviniai daliniai gali pradėti trauktis 
Pšezdzieckis (Waclaw Przezdziecki) is Adaikj KA K 4 
kovojęs prie Gardino, Valkavisko su iš miesto, koviniai - lieka pozicijose, bet neturi šaudyti 

ir dalies karininkijos, įsakymą palaikiusių išdavyste, pasipiktinimą. Jie kreipėsi į gynybos ra- 
jono vadą pulkininką Podvysockį išreikšdami pasirengimą dalyvauti ginant Vilnių. Tačiau 
gavo atsakymą, kad pagal vyriausiosios vadovybės direktyvą kariuomenė ir pageidaujantys 
prie jos prisijungti savanoriai be mūšio turi evakuotis į Lietuvą, kur bus nuginkluoti ir in- 
ternuoti. Gyventojai nusiminė, keletas karininkų nusišovė, šimtai norinčiųjų kovoti reika- 
lavo išduoti jiems ginklus. Dar labiau aistras kaitino vietos radijo laida, esą, Vokietijoje pra- 
sidėjo revoliucija, Rumunija ir Vengrija paskelbė jai karą, o sovietų kariuomenė atsitraukia 
prie rytinės sienos. Vadas nusprendė atidėti atsitraukimą iki 20 valandos. 

Likus valandai iki nustatyto laiko, 2-ojo bataliono, išskleisto miesto pietiniame ir pietva- 
kariniame pakraštyje, vadas papulkininkis S. Šileika paskelbė, jog pasirodė sovietų tankai, 
ir klausė, ar galima į juos šaudyti. Kol Okuličius-Kazarinas davė įsakymą šaudyti, kol šis 
įsakymas pasiekė kariuomenę, 8 tankai jau aprietė pirmąją gynybos liniją ir kovai su jais 
buvo nukreipti rezerviniai daliniai. Apie 20 valandą lenkų kariuomenės vadas įsakė savo 
kariuomenei atsitraukti, pasiuntė papulkininkį Podvysockį pas sovietų kariuomenės vado- 
vybę pranešti, kad lenkai nesikaus, o pats išvyko iš Vilniaus. 

Tuo metu Vilniuje jau vyko mūšiai. 

„Rydz-Smiglo propaganda Lenkijos kariuomenei trimitavo, kad sovietų tankai T-26 fa- 
neriniai, - pasakojo buvęs Samaros divizijos raudonarmietis I. Grybas. — Štai kodėl prie 
Vilniaus lenkų ulonai puolė tanką T-26 ir ėmė jį kapoti kardais, bet po tokių kirčių jiems 
liko tik rankenos be ašmenų - tankas buvo šarvuotas“. Beje, ši istorija greičiau panaši į 
kareivišką pasakaitę. Svarbiausią vaidmenį gynyboje vaidino ne ulonai, o atskiros impro- 
vizuotos karininkų grupės, kaip antai majoro Osovskio vadovaujama „Karininkų lyga“ ir 
Vilniaus lenkų jaunimas. Pavyzdžiui, Mickevičiaus gimnazijos fizinio ir pradinio karinio 
rengimo dėstytojas Obinskis suorganizavo mokinių savanoriškų komandų, kurios išsidėstė 
aukštumose išsirinktose pozicijose. Vyresnieji berniokai šaudė į sovietų kareivius, jaunes- 
ni nešiojo jiems šaudmenis ir medikamentus, stebėjo priešą, gabeno pranešimus. Vienas iš 
mačiusiųjų taip ir rašė: „nekapituliavo tik lenkų jaunimas“. Drauge su savo padaliniu trau- 

kėsi iš Vilniaus 6-ojo pėstininkų pulko pionierių bataliono karininkas Zavadskis: „Centre 
dundėjo mūšiai. Vietomis rūko tiršti juodi dūmai. Sovietų tankai riedėjo į miestą. Mūsų 
menki padaliniai priešinosi tiesiog beviltiškai, tragiškai! Kautynės vyko geležinkelio viadu- 
ko rajone į Naująją Vilnią vedančiame plente ir prie Žaliojo tilto. O mes, kariuomenė, dau- 
giau ar mažiau organizuota jėga, pasitraukėme iš miesto be mūšio“. 

Iki 20.30 tankų pulkas prasiveržė į miesto pietinę dalį. 7-asis pulkas, susidūręs su atkaklia 
gynyba, nesėkmingai mėgino prasimušti į Vilniaus pietvakarinę dalį. Tuo metu, forsavusi 
Beržuoną, pietinę dalį pasiekė 6-oji tankų brigada, kuri užmezgė ryšį su 8-ojo tankų pulko 
padaliniais. Lenkų jaunimas, ant Trijų kryžių kalno išdėstytų pabūklų šūviais pasitiko puo- 
lančius tankus artilerijos ugnimi. Kovoti su kovos mašinomis miesto gatvėse buvo plačiai 
naudojami buteliai su benzino ir naftos mišiniu. 

Apie 22.30, išsiaiškinęs, kad didelė dalis reguliariosios kariuomenės bei štabų jau pasi- 
traukė iš miesto, papulkininkis Podvysockis buvo priverstas priimti sprendimą pasitrauk- 
ti iš Vilniaus ir žygiuoti Lietuvos sienos link. Naktį lenkai pradėjo trauktis už Neries upės. 

Rugsėjo 19 d. 5 valandą iš Švenčionių prie Žaliojo tilto atvyko Lomakos grupei priklau- 
santi vyresniojo leitenanto Akulovo žvalgybos grupė. Netrukus ten taip pat atsirado 8-ojo 
tankų pulko mašinos. Dvi valandas viręs mūšis prie Žaliojo tilto baigėsi jo užėmimu. Per 
mūšį buvo sunaikinti 3 prieštankiniai pabūklai ir 5 sunkieji kulkosvaidžiai. Siekdami su- 
naikinti tiltą lenkai paliko ant jo mašiną su benzino statine ir ją padegė. Bet sovietų tan- 
kas nustūmė mašiną į upę, gaisrui pavyko užkirsti kelią ir sovietų kariuomenė persikėlė į 
miesto šiaurinę dalį. Pulkininkas Lomaka tuo metu nusprendė su pagrindinėmis pajėgo- 
mis apriesti miestą iš šiaurės ir atkirsti jį nuo Lietuvos sienos. Iki rugsėjo 19 d. 8 valandos 
atvyko 3-iojo kavalerijos korpuso daliniai. 102 kavalerijos pulkas pradėjo pulti miesto pie- 
trytinį pakraštį, o 42-asis kavalerijos pulkas, aplenkdamas miestą, patraukė iš rytų ir susi- 

telkė šiaurės rytų pakraštyje. F. Komkovo 7-oji Samaros kavalerijos divizija apėjo miestą iš 
vakarų. 10 valandą pavyko užimti prekinę stotį, kurioje stovėjo trys ešelonai su šaudme- 
nimis ir kariniais reikmenimis. Iki vidurdienio atvyko Achliustino motorizuotoji grupė. 
13 valandą buvo užimti žandarų valdybos ir geležinkelio stoties pastatai. 16 valandą prie 
Žaliojo tilto vėl prasidėjo susišaudymas, per kurį buvo pamuštas vienas šarvuotasis auto- 
mobilis ir tankas. 18 valandą priešinimasis buvo palaužtas, nors atskiri susišaudymai vyko 
ir naktį į rugsėjo 20-ąją. Raudonosios armijos „išvaduoto“ miesto komendantu tapo pulki- 
ninkas Lomaka. 

Mūšiuose dėl Vilniaus 11-osios armijos daliniai neteko 13 žuvusių ir 24 sužeistų žmonių, 
buvo pamušti 5 tankai ir 4 šarvuotieji automobiliai. Rugsėjo 20-23 d. sovietų kariuomenė 
traukė į Vilnių valydama miestą ir gretimus rajonus nuo lenkų dalinių. Iš viso paimta ne- 
laisvėn apie 10 tūkstančių žmonių. Trofėjais tapo 97 garvežiai, 473 keleiviniai ir 960 preki- 
nių vagonų. 

Generolas Pšezdzieckis, sužinojęs, kad lenkų įgula Vilniaus ginti neketina, savo būrį nu- 
kreipė Gardino link. 

Rugsėjo 19 d. 3-ioji armija gavo įsakymą organizuoti Latvijos ir Lietuvos sienų apsaugą. 
Tačiau kol atvyks šaulių daliniai, tam tikslui galėjo būti panaudoti tik 36-osios kavaleri- 
jos divizijos ir 24-osios tankų brigados kavalerijos patruliai bei judriosios grupės. Rugsėjo 
21-osios vakare 36-osios kavalerijos divizijos 144-asis kavalerijos pulkas, pasiekęs Lietuvos 
sieną, Maišiagalos rajone, išsklaidė smulkias lenkų grupes. Priartėjus sovietų kavalerijos 
patruliams, lietuvių pasieniečiai iškėlė baltą vėliavą ir pareiškė: „Mes su jumis kariauti ne- 
norime, mes laikomės neutralumo“. Tik rugsėjo 23-25 d. atvykę šaulių daliniai įstengė su- 
daryti sienų apsaugą. 

Kol vyko mūšiai Vilniaus rajone, 11-osios armijos 16-ojo šaulių korpuso kariuomenė 
buvo nukreipta į šiaurės vakarus ir patraukė Lydos link. Rugsėjo 18 d. 18 valandą 100-osios 


divizijos priešakiniai daliniai užėmė Krėvą. Nuo kitos dienos ryto iš 100-osios ir 2-osios 
šaulių divizijų tankų batalionų bei 2-osios divizijos žvalgybos bataliono šarvuočių kuopos 
buvo formuojama kombrigo Rozanovo vadovaujama motorizuotoji grupė. Berdovkos pa- 
livarko rajone grupė paėmė nelaisvėn apie 300 lenkų kareivių, o vėlų vakarą įžengė į Lydą. 
Rugsėjo 20 d. 7 valandą jai buvo skirta užduotis pulti Gardiną. Tuo metu korpuso pagrindi- 

nės pajėgos traukė vakarų kryptimi ir iki rugsėjo 22-osios pasiekė Rodūnios-Lydos liniją. 
Fronte nuo Fanipolio iki Nesvyžiaus rugsėjo 17 d. pradėjo puolimą Boldino kavaleri- 
jos mechanizuotoji grupė (5-asis šaulių, 6-asis kavalerijos, 15-asis tankų korpusai - 65 595 
žmonės, 1234 pabūklai ir minosvaidžiai, 864 tankai). Kairiajame sparne į vakarus veržėsi 
15-asis tankų korpusas (461 tankas BT, 122 šarvuočiai). Iki vakaro jo 27-oji tankų brigada 
forsavo Servečės upę, 2-oji tankų brigada - Ušos upę. Kitą parą apie 16 valandą 2-oji briga- 
dajau užėmė Slanimą. Atsitraukusi lenkų įgula sudegino vieną iš dviejų tiltų per Ščaros upę. 
Rugsėjo 19-osios rytą korpuso vadas.M. Petrovas gavo įsakymą kartu su 13-osios ir 4-osios 
šaulių divizijos motorizuotaisiais būriais iki dienos pabaigos užimti Gardiną ir Sokulką, ta- 
čiau sovietų kariuomenei greičiau žygiuoti trukdė atsiliekantys užnugario daliniai. Tik apie 
16 valandą 2-osios tankų briga- 
dos priešakinis būrys įžengė į jau 
ja kazokų užimtą Valkaviską. 27-oji 
tankų brigada įžengė į Dvorecą. 

Ten pat žygiavo ir 21-oji sunkiųj 
28 GonTRGpA 1939 ragą, š S bios (105 215 ir 29 28, 

so pagrindinės pajėgos ištįso ke- 
lyje nuo Slanimo iki Valkavisko ir 
tapo idealiu taikiniu aviacijai, jei 
tik priešas būtų jos turėjęs. Iš rytų 
prie Slanimo artėjo 20-oji motori- 
zuotoji brigada, todėl keliai buvo 
dar labiau užgriozdinti ir užnuga- 
rio kolonos atsilikdavo. 

Dėl 15-ojo tankų korpuso nesėk- 
mingų veiksmų Baltarusijoje jau 
1939 m. lapkritį B. Šapošnikovui 
ir autošarvuočių bei tankų valdy- 
bos viršininkui D. Pavlovui atka- 
kliai prašant, buvo pripažinta, jog 
būtina išformuoti šiuos gremėz- 
Kombrigo Krivošejino pasirašytasįsakymas Bresto gyventojams. Jame Aiškus junginius (Raudonojoje ar- 


reikalaujama Raudonosios armijos užimtuose rajonuose laikytis mijoje buvo keturi tankų korpu- 
pavyzdinės revoliucinės tvarkos. Brestas. 1939 m. rugsėjo 23 d. 

sai) ir šarvuočių bei tankų kariuomenei turėti tik atskiras brigadas, kurioms pagal etatų 
sąrašą skiriama po 258 tankus. 1940 metais po vokiečių tankų grupių sensacingų pergalių 
Prancūzijoje „klaidą“ nuspręsta ištaisyti ir pradėta kurti dvidešimt devynis po 1000 tan- 
kų turinčius nevaldomus monstrus, kurių liūdnas likimas tik patvirtino, kad Šapošnikovo 
prognozės buvo teisingos. 

Remiantis rugsėjo 19 d. fronto vado įsakymu, visuose Raudonosios armijos užimtuose 
miestuose ir miesteliuose buvo sudaromos laikinosios valdybos, į kurias buvo įtraukiami 
DVRA ir vietos gyventojų atstovai. Įsakyme reikalauta, kad visos įstaigos bei įmonės toliau 
„normaliai veiktų“, piliečiai laikytųsi revoliucinės tvarkos, visaip remtų sovietų kariuome- 
nę ir naujas valdžios įstaigas, taip pat užkirstų kelią „buvusios Lenkijos valstybės dvarinin- 
kų-kapitalistų sluoksnių atstovų ir agentų liaudžiai priešiškiems veiksmams bei kalboms“. 
Tvarkos nesilaikantiems asmenims, siekiantiems grobti liaudies gėrybes, per 24 valandas 
neatidavusiems ginklų, grėsė „griežčiausia atsakomybė“. Buvo nustatyta, jog galioja sovietų 
piniginiai ženklai kartu su zlotais kursu: vienas rublis lygus vienam zlotui (gana greit rinka 
pakoregavo šį keitimo kursą ir jis tapo 1 su 12, o sovietų funkcionieriai, norėdami įsigyti 
„užsieninių“ plataus vartojimo prekių, pradėjo kaupti zlotus). 

Laikinosios valdybos pirmiausia organizavo ir ginklavo darbininkų gvardijos būrius 
maždaug po 400 žmonių kiekviename, kaip dabar pasakytume, rajono centre (be to, įmo- 
nių šeimininkai turėjo jiems mokėti darbo užmokestį) ir pradėjo revoliucinius pertvar- 
kymus: suiminėjo, neretai ir žudė lenkų karininkus, policininkus, eigulius, kitus svetimus 
elementus, saugojo tiltus, ryšių mazgus, geležinkelio stotis, bankų saugyklas, dvarininkų 
sodybas, kovojo su „spekuliantais“ ir organizavo „raudonąsias gurguoles“ maistui tiekti į 
miestus (kaip buvo visada ir visur, atėjus bolševikams, pranykdavo maisto produktai), kon- 
fiskuodavo nekilnojamąjį turtą, taip pat bet kokią nuosavybę, reikalingą funkcionuoti nau- 
jajai valdžiai, pavyzdžiui, spaustuves. Drauge su kariuomene traukė pašaukti tarnybon uni- 
formuoti redaktoriai ir žurnalistai, kurių iš anksto sumanyti laikraščiai būdavo pradedami 
platinti tiesiog jau trečią ketvirtą dieną. NKVD specialistai medžiojo specialiųjų tarnybų 
archyvus, „užsienio žvalgybos įstaigų šnipus“ ir „operatyvinėje įskaitoje esančius“ asmenis. 
Gamyklose ir fabrikuose buvo kuriami darbininkų, kaimuose - valstiečių komitetai (jeigu 
juose „apsikasdavo buožiškieji ir buržuaziniai elementai“, komitetai būdavo paleidžiami ir 
„renkami“ iš naujo): „Taigi laikinosios valdybos ir darbininkų gvardija atliko proletariato 
diktatūros funkcijas. Malšino išnaudotojų priešinimąsi, vykdė socialistinius ekonomikos 
pertvarkymus, revoliucionuojančiai veikė darbininkus ir valstiečius“. 

6-asis kazokų korpusas (pagal sudėtį - 4-oji, 6-oji, 11-oji kavalerijos divizijos — tai le- 
gendinė pirmoji raitininkų armija ir korpuso vadas - iš „budionininkų“), „nepaisydamas 
sunkių vietos sąlygų ir betikslio atskirų lenkų dalinių priešinimosi“, iki rugsėjo 17 d. for- 
savo Ušos upę. Kadangi priešas nerodė rimto priešinimosi, buvo galima žygiuoti greičiau, 
bet tam trukdė iškart tapęs chroniškas užnugario dalinių atsilikimas. Todėl Jeriomenka, 
kupinas ryžto pralenkdamas grafiką „išvaduoti“ Naugarduko vaivadijos centrą ir „didžio- 
jo lenkų poeto Adomo Mickevičiaus tėviškę“, įsakė iš 11-osios kavalerijos divizijos 31-ojo 
tankų pulko, motorizuotųjų šaulių bataliono ir zenitinių kulkosvaidžių eskadrono sudaryti 

judriąją grupę. Korpuso vado vadovaujama grupė, nuo sienos iš viso nužygiavusi 100 kilo- 
metrų, iki 20 valandos užėmė Naugarduką. 

Miesto gyventojai, išgąsdinti „lenkų nacionalistų paistalų“, pasislėpė namie. Tačiau pa- 
matę, kokie nuostabūs vaikinai tie „raudonieji“, skubėjo laukan. „Kai atsargūs gyventojai įsi- 
tikino, jog mūsų tankai ir kulkosvaidžiai nešaudo į namus, o kareiviai draugiškai šypsosi, — 
rašė Andrejus Ivanovičius, - nepaisant vėlyvo laiko, prasidėjo improvizuota demonstracija. 
Atsirado ir gėlių, kurias moterys ir merginos teikė mūsų kariams. Iš pradžių retai, paskui 
vis dažniau pasigirsdavo sveikinimo šūksnių. Mes ėjome per miestą, o iš visų šalių lenkų, 
baltarusių ir rusų kalbomis skambėjo: „Tegyvuoja Raudonoji armija!“, „Tegyvuoja Sovietų 
Sąjunga!“ Jei šūksnių draugo Stalino garbei ir būta, Jeriomenka jų nemini: tuo metu, kai pa- 
sirodė jo atsiminimai, garbinamo vado kultas buvo jau „nuvainikuotas“, o kūnas išgabentas 
iš mauzoliejaus. 

Vėlesnėmis dienomis atvykstantys į Naugarduką Baltarusijos KP(b) CK sekretorius 
P. Ponomarenka, kavalerijos mechanizuotosios grupės vadas I. Boldinas, Raudonosios ar- 
mijos artilerijos viršininkas N. Voronovas, maršalas S. Budionas - visi matė visuotinį džiū- 
gavimą, džiaugsmo ir dėkingumo „už išvadavimą iš ponų priespaudos ir fašistinės nelais- 
vės“ ašaras. „Merginos dabina gėlėmis kovos mašinas ir raudonarmiečių bei vadų žirgus. 
Kaimuose plevėsuoja raudonos vėliavos“. Nepaisant to, naktimis, po mitingų su gėlėmis į 
„išvaduotojus“ skriejo rankinės granatos, buvo girdėti šūvių, žuvo keletas „banditus gau- 
dančių“ raudonarmiečių ir vadų. į 

Reikia pasakyti, jog dauguma gyventojų, ypač „vieno kraujo broliai“ Lenkijos rytiniuo- 
se rajonuose, iš tikrųjų džiaugėsi, kad atėjo Raudonoji armija. Tam turėjo poveikį ir nacio- 
naliniai bei klasiniai prieštaravimai, ir pasitikėjimas sovietų propaganda, ir troškimas „at- 
imti ir padalyti“, ir vokiečių okupacijos baimė. Tad buvo ir mitingų, ir gėlių, ir sveikinimų 
didžiajam draugui Stalinui: „... mūsų išvadavimo iš kruvino ponų jungo dieną siunčiame 
tau, brangus viso pasaulio darbo žmonių vade, liepsningus dėkingumo žodžius už pagalbą 
mūsų kovoje su lenkų fašizmu“. Tik nors užmušk, nepatikėsi, kad tą raštelį iš tikrųjų sukūrė 
„Drazdou kaimelio“ valstiečiai. 

Su naująja valdžia aktyviai bendradarbiavo žydų jaunimas. „Juk mes tuo metu jau žino- 
jome, kad žydai Sovietų Sąjungoje užima aukštus valstybės postus, kad rusai veda žydes — 
tai buvo madinga“. 

Įsidėmėtina, kad, sprendžiant iš daugybės vietos gyventojų liudijimų, raudonarmiečiai 
(kaip ir jų kovos žirgai) neatrodė gerai besimaitinantys, tad buvo net apstulbinti matydami 
sveiku raudoniu švytinčius engiamų baltarusių veidus: „Raudonosios armijos kareiviai ge- 
rai elgėsi su vietos gyventojais. Jie sakė, kad jau visam laikui išvadavo mūsų kraštą iš lenkų, 
žadėjo, kad gyvensime laisvai ir taikiai. Ir patys daug klausinėjo, domėjosi „gyvenimu len- 
kų priespaudoje“. Buvo nustebinti, nes tikėjosi pamatyti, kad viskas yra prasčiau... Juk jiems 
buvo kalama į galvas, jog Vakarų Baltarusijoje badas, mes visi gyvename kaip elgetos, len- 
kiame nugaras ponų labui, o pamatė kai ką kita: gerai prižiūrimus namus, galvijus kiemuo- 
se, apsėtus laukus, apsirengusius ir apsiavusius žmones“. 


Iš Bresto gyventojo S. Sinkevičiaus, „engiamos“ rusų mažumos nario, beje, baigusio 
rusų gimnaziją, atsiminimų: „Šoseinaja gatvėje pasirodė pirmieji rusų tankai. Su didžiau- 
siu smalsumu ir tiesiog priblokštas nubėgau pažiūrėti. Juk tai mūsiškiai, rusai! Nedidelėse 
GAZ tipo krovininėse mašinose sėdėjo kareiviai keistais smailiaviršiais šalmais. Skersai 
sunkvežimių padėtos pušinės lentos, atstojusios sėdynes kovotojams, kaip tada buvo vadi- 
nami kareiviai. Jie buvo papilkėjusiais veidais, nesiskutę, milinės ir trumpos vatinės striu- 
kės - tarsi nuo svetimų pečių, batų aulai pasiūti iš brezentą primenančio audinio. Aš pri- 
ėjau prie vienos mašinos ir pamėginau pasišnekėti su kareiviais. Tačiau visi ten sėdintieji 
tylėjo ir žvelgė į šalį. Pagaliau vienas iš jų uniformine kepure, su žvaigžde ant rankovės pa- 
reiškė, esą, partija ir vyriausybė vietos gyventojų prašymu atsiuntė Raudonąją armiją, kad 
išvaduotų mus iš lenkų ponų ir kapitalistų priespaudos. Mane labai nustebino gentainių 
skurdi išvaizda ir keistas nenoras bendrauti... kartą į mūsų namus pasibeldė kapitonas, pa- 
varde Buinevičius, paprastas ir gana mielas žmogus, kuris buvo tiesiog apstulbintas pama- 
tęs pas mus siuvamąją mašiną, elektrinį lygintuvą ir kt.“ 

Rugsėjo 18 d. Jeriomenkos korpusas gavo užduotį užimti Valkaviską, paskui Gardino ir 
Balstogės miestus, tačiau ištisą dieną stovėjo vietoje dėl degalų stokos: užnugario tarnybos 
dingo nežinia kur, o Naugarduko prieigose, užkimštose nuolat atvykstančios iš rytų sovietų 
kariuomenės, susidarė didžiulė spūstis, Voronovo teigimu, dėl to, kad mieste vis nesibaigė 
šventė: „Gatvės... užkimštos kariuomenės. Tai ir buvo sumaišties priežastis. Čia vyko tikra 
liaudies šventė. Miestas džiūgavo, žmonės užtvindė gatves. Reguliuotojai buvo bejėgiai“. 
"Todėl nuspręsta Valkaviskui užimti sujungti kavalerijos korpuso dviejų divizijų tankų pul- 
kus į vieną judriąją grupę, o trečdalį mašinų, jų degalus perpylus į kitas, palikti Naugarduke 
laukti benzinvežių. 

Tuo metu 6-oji Čongaro Kubanės-Tereko kavalerijos divizija kelintą parą laužėsi per 
Naliboko girią Lydos link kaupdama „miškingos bei pelkėtos vietovės įveikimo“ patirtį. Šio 
manevro imtasi Jeriomenkos reikalavimu kaip „labiausiai atitinkančio operacijos sumany- 
mą“. Būsimasis maršalas apskritai mėgo eksperimentuoti. Pavyzdžiui, trisdešimt laipsnių 
šaltyje diviziją trims keturioms paroms apgyvendina iš eglišakių padarytose palapinėse, 
kad pripratintų kareivius prie „sunkių sąlygų“. Iki rugsėjo 19-osios ryto korpuso vado va- 
dovaujamas būrys, nepatirdamas priešinimosi, įžengė į Valkaviską. Vietos gyventojai dai- 
navo ir lindo prie dulkinų tankistų bučiuotis, proletariatas nedelsdamas „ėmėsi įvesti savo 
liaudies valdžią“. 

Maždaug tuo pačiu metu „draugo Seliukovo“ vadovaujamas Čongaro divizijos 152-asis 
kavalerijos pulkas po trumpo mūšio užėmė Lydą, kur, jei tikėsime rusų autoriais, sovietų 
kariai paėmė nelaisvėn 2500 žmonių, užgrobė 300 šautuvų, 100 tūkstančių šovinių, 23 lėk- 
tuvus. Lenkų tyrėjai vadina šias žinias „didžiuliu melu“, kitaip sakant, tiesiog pliurpalais, 
nes rusų istorikams pats tvirčiausias ir teisingiausias informacijos šaltinis, kaip ir anksčiau, 
lieka laikraštis „Pravda“ (šiuo atveju 1939 m. spalio 5 d. numeris), traukęs giesmelę uniso- 
nu su „Vėlkischer Beobachter“. Įvykių liudininkai tikina, kad Lydos aerodrome iki 1939 m. 
rugsėjo 19 d. apskritai neliko nė vieno lėktuvo: „karosų“ 5-asis pulkas išskrido į vakarus 
dar rugpjūtį, likusias mokomąsias mašinas sunaikino vokiečių bombonešiai, o pulko už- 

nugario daliniai pasitraukė į Gardiną. Lydos įgula iki sovietų įsiveržimo buvo ne didesnė 
kaip 350 kareivių, kuriems dar rugsėjo 17-osios vakarą buvo išmokėta trijų mėnesių alga, 
išduoti civilių drabužiai ir įsakyta išsiskirstyti į namus. 

Reidui į Gardiną Jeriomenka rugsėjo 20 d. skyrė 4-ąją kavalerijos diviziją. Bet kovos žir- 
gams reikėjo pailsėti, todėl priekin vėl buvo mestas motorizuotasis būrys. Kolonos prieša- 
ky trofėjiniu lengvuoju automobiliu važiavo pats Andrejus Ivanovičius. 

5-ojo šaulių korpuso junginiai (4-oji ir 14-oji šaulių divizijos) peržengė sieną palaužda- 
mi menką lenkų pasieniečių priešinimąsi, paėmė nelaisvėn 29 žmones, patys neteko 6 žu- 
vusių ir 2 sužeistų žmonių. Iki 17 valandos korpuso daliniai pasiekė Stolbcų-Baranovičių 
geležinkelio liniją, o iki 23 valandos nužygiavo iki Ušos upės. Tą dieną iš korpuso karių 
buvo suformuotos judriosios grupės, kurios pasistūmėjo iki Servečės upės. 4-osios šau- 
lių divizijos motorizuotoji grupė rugsėjo 19 d. 8 valandą įžengė į Slanimą, iš tankų dalinių 
priėmė daugiau kaip 6000 belaisvių. Rugsėjo 20 d. 4 valandą 119-ojo šaulių pulko motori- 
zuotoji grupė įžengė į Valkaviską, kur buvo priskirta 15-ajam tankų korpusui. Už trijų ki- 
lometrų į vakarus nuo miesto ji susidūrė su dviem eskadronais lenkų ir, netekusi 1 žuvusio 
kario, paėmė nelaisvėn 150 žmonių. Rugsėjo 21 d. 5-ojo šaulių korpuso pagrindinės pajė- 
gos buvo prie Zelvos, o 119-asis ir 101-asis pulkai nukreipti Gardino link. 

Dar 1922 metais Lenkijos teritorija buvo padalyta į dešimt korpusų apygardų. Gardine, 
turinčiame 58 tūkstančius gyventojų, įsikūrė III korpuso apygardos štabas, kurio įgulai pri- 
klausė du pulkai pėstininkų, 29-asis lengvosios artilerijos pulkas, 7-asis tankų batalionas 
ir prieštankinių pabūklų divizionas. 1939 metų rugsėjį visi šie junginiai buvo Vokietijos 
fronte ir lenkų pajėgos Gardine turėjo du improvizuotus batalionus bei 29-osios pėstinin- 
kų divizijos atsarginio centro kuopą, 31-ąjį sargybos batalioną, penkis pozicinės artilerijos 
būrius (5 pabūklus), dvi zenitinių kulkosvaidžių kuopas, nacionalinės gynybos batalioną 
„Postavy“, žandarmerijos ir policijos būrius. Rugsėjo pirmojoje pusėje įtvirtintojo rajono 
„Grodno“ viršininko pulkininko Bogdano Chulevičiaus pastangomis buvo imtasi nema- 
ža priemonių rengiantis gatvių mūšiams su vokiečių daliniais. Pavyzdžiui, buvo sudaryta 
didelės atsargos naftos ir benzino mišinio pripildytų butelių, daugelis kareivių ir besimo- 

kančių jaunuolių išėjo šio „prieštankinio ginklo“ naudojimo praktinį kursą. Tačiau antrąją 
dieną po sovietų įsiveržimo apygardos vadas 39 metų generolas Juzefas Olšina-Vilčinskis 
paskelbė, jog kariuomenė demobilizuojama, o savanoriai renkami į „Prancūzijos frontą“, ir 
pats iš Gardino nusigavo į Sapackinę, arčiau Lietuvos sienos. 

Įkandin jo patraukė civilinė administracija. 

Gardine liko viceprezidentas Romanas Savickis, kuris, smarkiai veikiamas lenkų patrio- 
tinės, pirmiausia pedagoginės, bendruomenės, paragino visus ginti gimtąjį miestą. Jo va- 
dovaujami gyventojai pradėjo kasti apkasus ir griovius, gatvėse statyti barikadas ir sudaryti 
prieštankines kliūtis. Pagal miesto tarybos išrašytus leidimus savanoriams buvo išduodami 
iš kareivinių paimti ginklai ir šoviniai. Kovai su šarvuotąja technika numatyta panaudoti 40 
milimetrų kalibro zenitinius pabūklus ir butelius su padegamuoju mišiniu. Mergaičių gim- 
nazijų dėstytojos bei mokinės rengė sanitarijos kursus. 

Vadovauti gynybai patikėta pulkininkui Sedleckiui; kapitonas Piotras Korzonas ir ma- 
joras Benediktas Serafinas vadovavo 1-ajam ir 2-ajam batalionams. Įgulos komendantas 
pulkininkas Bronislavas Adamovičius vadovauti nepretendavo ir, remdamasis vyresnybės 
įsakymu, buvo linkęs evakuotis į Lietuvą. Tačiau, kai rugsėjo 18 d. atėjo žinia, kad arti- 
miausiame Skidelio miestelyje „baltarusių ir žydų“ komunistai užgrobė valdžią, pirmiau- 
sia suėmė dalį „pilsudskininkų“ ir kai kuriuos sušaudė, pulkininkas ėmė aktyviai rengti 
baudžiamąją ekspediciją. Rugsėjo 19-osios ankstų rytą šimtas kareivių ir policininkų sun- 
kvežimiais išvažiavo į Skidelį. Atvykę į vietą lenkai greit likvidavo naujai iškeptą revoliuci- 
nį komitetą, išlaisvino suimtuosius ir pradėjo egzekuciją. Vietinių „raudonųjų“ aktyvistų, 
pradėjusių formuoti raudonąją gvardiją, suorganizuotos riaušės vyko ir Gardine, bet buvo 
kariškių ryžtingai nuslopintos. Lenkų memuaristai, kalbėdami apie „penktosios kolonos“ 
veiksmus, nuolat mini žydus ir baltarusius neslėpdami „tituluotoje nacijoje“ giliai įsišakni- 
jusio nepasitikėjimo jais. Šiuo atžvilgiu būdingą epizodą pateikia viena Gardino mokyto- 
ja: „Kažkas man pasakė, kad žydai, kurie iki šiol laikėsi nuošaly, neša iš kareivinių ginklus. 
Susijaudinusi nubėgau prie kareivinių ir patekau ten kaip tik tuo metu, kai privažiavo ve- 
žimas, pilnas žydų jaunuolių. Visi buvo užsisiuvę ant rankovių baltos ir raudonos spalvos 
juosteles, o tuo apžavėtas kažkoks naivus kapitonas dalija jiems šautuvus ir šovinius. Ėmiau 
šaukti ant jo: „Ar maža mums vokiečių ir maskolių, o jūs dar mums priešiškus žydus gin- 
kluojate!“ Po minutės jis telefonu gavo Savickio įsakymą: ginklus galima išduoti tik tiems, 
kurie pateiks miesto tarybos liudijimą. Paskui gautas įsakymas: neturintiems leidimų liep- 
ti atiduoti ginklus grasinant mirties bausme. Įtartinuose namuose buvo atliekamos kratos. 

Iš tiesų Lenkijos „karalystėje“ vyko kažkas negera. 

Rugsėjo 19-ąją po vidurdienio paaiškėjo, kad sovietų tankai jau netoli Gardino. Tiesa, 
puolimo tikėtasi iš rytų, nuo Vilniaus ir Lydos pusės, bet sovietai, panaudoję karinę „gu- 
drybę“, prie miesto priartėjo iš pietų. Tai buvo tik parankiau gynėjams, nes puolantiesiems 
reikėjo forsuoti Nemuną ir lipti į statų dešinįjį krantą. 

15-ojo tankų korpuso junginiai prie tikslo artėjo bangomis, sustodami, kai reikėjo prisi- 
pilti degalų. Pirmieji rugsėjo 20-osios rytą Gardiną pasiekė 27-osios tankų brigados 50 tan- 
kų BT. Tankistai nesustodami atakavo priešą ir, pralaužę menką gynybą pietinėse miesto 

Lenkijoje. 1939 m. 


prieigose, pasiekė Nemuną. Keletui kovos mašinų, vadovaujamų majoro E. Kvitkos, pavyko 
per tiltą prasiveržti į patį miesto centrą, prie Laisvės statulos. „Virš jų pleveno raudonos vė- 
liavėlės, - prisiminė liudininkas. - Ant priešakinio tanko gulėjo puokštė gėlių. Kai kur jis 
buvo pasitiktas su gėlėmis, bet tik ne Gardine“. 

Atsitokėję nuo apstulbimo dėl netikėtai tiesiog už langų atsiradusių sovietų kovos ma- 
šinų žmonės plūstelėjo į gatves, bet anaiptol ne verždamiesi į šventinį mitingą. Pėstininkų 
paramos neturinčius tankus iš visų pusių puolė kareiviai, policininkai ir jaunuoliai su mažo 
kalibro šautuvais, kuriuos galima buvo suskaičiuoti ant pirštų, ir „granatas“ - butelius, ku- 
rių turėjo vos ne kiekvienas gimnazistas. Nors tankai šaudė iš visų ginklų, jie vienas po kito 
užsiliepsnodavo. Vado BT sprogo drauge su įgula. 

„Mes mėtėme granatas ir šaudėme iš šautuvų, kad nukreiptume ugnį į save, - prisiminė 
to mūšio dalyvis seržantas Aloizijus Taudulas. - Lakūnai (iš 5-ojo aviacijos pulko antžemi- 
nių tarnybų), atsiradus galimybei, bėgte prisiartino prie tanko. Seržantas su buteliu benzi- 

no užlipo ant bokštelio, kuris nuolat nervingai sukiojosi. Į šūksnį „Išlįsk, drauge, nebijok, 
nes sudeginsiu!“ atsakymo nebuvo, o bokštelis vėl pasisuko ir pasigirdo šūvis. Seržantas at- 
kimšo butelį, aplaistė benzinu stebėjimo plyšius ir bokštelio viršų, nušoko, uždegė degtu- 
ką ir metė ant tanko. Plykstelėjo ugnis, bokštelis nustojo sukiotis, bet šaudmenų sprogimo, 
kurio visi tikėjomės, nebuvo... Vėliau pamačiau šalia lakūno sunaikinto tanko gulinčius 
trijų sovietų tankistų lavonus. Iki šiol negaliu suprasti, kodėl jie nebuvo apdegę. Tikriausiai 
užduso dėl deguonies stokos“. 

Buvo sudegintos šešios kovos mašinos, kai kurie jų įgulų nariai žuvo, dalis pateko 
nelaisvėn. Kiti tankai pasitraukė atgal už Nemuno. Tarp belaisvių gardiniečiai pažino kai 
kuriuos buvusius šio miesto gyventojus, pabėgusius į Sovietų Sąjungą dar iki karo. Buvęs 
policininkas pasakojo: „Mes išbėgome į Napoleono ir Huverio gatvių sankryžą, kur lieps- 
nojo antrasis tankas. Ten pamatėme tokią sceną: ant žemės gulėjo vienas užmuštas bol- 
ševikas, o kitas - sužeistas. Kažkuris civilis užsimojo karabino buože ir norėjo pribaigti 
sužeistąjį, bet sargybinis Moskaliukas jam sutrukdė, tad susirinkusi minia reiškė nepasiten- 
kinimą“. O sužeistasis šaukė: „Nežudykite, aš atėjau jūsų išvaduoti!“, bet tai minią dar la- 
biau supykdė. Pas žuvusįjį Moskaliukas rado vairuotojo pažymėjimą, kuriame perskaitėme: 
„Antrojo rango technikas Aleksandrovičius (vardo neprisimenu), gimimo vieta - Gardino 
miestas“. Paaiškėjo, kad ta žydų šeima policijai buvo gerai žinoma. Šis kaip tik persekiotas 
už komunistinę veiklą ir pabėgo į Rusiją, o dabar, gerai pažindamas miestą, atvažiavo mūsų 
„išvaduoti“. 

Lenkų duomenimis, dar 12 sovietų tankų pavyko pamušti tilto per upę rajone, kur buvo 
permesta savaeigių zenitinių „Boforsų“. 

Kareiviai ir savanoriai įsitvirtino apkasuose dešiniajame krante ir šaudė iš kulkosvaidžių. 
Susišaudymas palei Nemuno liniją vyko visą dieną. Moterys ir moksleiviai teikė pagalbą 
sužeistiesiems, nešė kovotojams maisto ir šaudmenų. 

Rugsėjo 20-osios vakarą 27-oji tankų brigada, palaikoma atskubėjusio 13-osios šaulių di- 
vizijos 119-ojo šaulių pulko, valė Gardino pietinę dalį, o atvykusi artilerija pradėjo apšau- 
dyti miesto dalį už Nemuno. 

Naktį jaunesniojo leitenanto Šaichutdinovo grupė, padedama vietos vedlių, valtimis per- 
sikėlė į dešinįjį upės krantą dviem kilometrais ryčiau miesto, bet ją sustabdė kapinių rajone 
įrengtų ugnies taškų kulkosvaidžių šūviai. Vykstant naktiniam mūšiui, 119-ajam pulkui pa- 
vyko įsitvirtinti dešiniajame krante ir pasiekti miesto rytinį pakraštį. O lenkai vykdė išpuo- 
lius prieš sovietų pozicijas. Sutemus į Gardino stotį atvyko du ešelonai evakuojamos lenkų 
kariuomenės. Dalis jos įsiliejo į miesto gynėjų gretas, pavyzdžiui, pulkininko Bliumskio va- 
dovaujamas iš 19-osios pėstininkų divizijos atsargos centro dviejų batalionų sudarytas bū- 
rys. Tikslą pasiekė ir nusprendė užtrukti ėmusio vadovauti gynybai generolo Pšezdzieckio 
rezervinės kavalerijos brigados 101-asis ir 102-asis ulonų pulkai. „Gardinas tarsi išmirė, 
prisiminė ulonų eskadrono vadas podporučikas Janušas Vilchorskis, - vartai uždaryti ir 
užrakinti, langai uždengti langinėmis. Tik kartą gatvėje sutikome patrulį. Tai vienoje, tai 
kitoje vietoje riogsojo sovietų sudegusių tankų korpusai. Atmintyje išliko artilerijos svie- 
dinių sugriautas kinematografas, iš kurio į gatvę buvo išsviestas aparatas ir važiuojamojoje 

dalyje išmėtytos apdegusios filmo juostos; ant sudaužytos sienos kybojo spalvingų plakatų 
su pavaizduotomis amerikiečių kino žvaigždėmis fragmentai“. 

Apdairiausi gyventojai traukėsi iš pasmerkto „išvaduoti“ miesto. Štai rugsėjo 21-osios 
rytą didelė grupė kariškių, policininkų, tarnautojų, iš viso apie tūkstantį žmonių, vadovau- 
jamų pulkininko Adamovskio, rekvizuotomis mašinomis, autobusias, vežimais, dviračiais 
ir pėsčiomis, nepaisydami gyventojų protestų, evakavosi iš Gardino Lietuvos sienos krypti- 
mi. Sužeistus gynėjus gyventojai slėpė savo namuose, ligoninėje paliko tik nuo apšaudymų 
nukentėjusius žmones ir belaisvius raudonarmiečius. 

Tuo metu miestą pasiekė sovietų 4-osios šaulių divizijos 101-asis pulkas, kuris taip pat 
persikėlė į dešinįjį krantą ir išsiskleidė šiauriau 119-ojo pulko. 6 valandą keturiais pabūklais 
ir dviem tankais sustiprinti pulkai pradėjo pulti ir, nepaisydami lenkų kontratakos, iki 12 
valandos pasiekė geležinkelio liniją, o iki 14 valandos - Gardino centrą. Sovietų šaulių pa- 
dalinius ugnimi ir vikšrais palaikė atskubėjusi 16-ojo šaulių korpuso motorizuotoji grupė - 
nuslopino ugnies taškus pietiniame miesto pakraštyje. Tačiau kulkosvaidžių ugnis iš spar- 
no pėstininkus privertė pasitraukti į pakraštį, o tankams vėl teko kovoti gatvėse vieniems. 
Tad degiojo mišinio pripildytais buteliais lenkai drauge su įgula sudegino būrio vado jau- 
nesniojo leitenanto Aleksandrovo ir mechaniko vairuotojo Komarovo tanką. Iki vakaro ko- 
vos mašinos taip pat buvo išvestos iš miesto. 

Ligi sutemų virė mūšis Karalių pilies, 81-ojo pėstininkų pulko kareivinių ir šalia jų esan- 
čio mokyklos pastato rajone. 

„Lenkų kariuomenės likučiai, dau- 
giausia karininkų daliniai ir fašis- 
tinių žaliūkų gaujos, - liejo pyktį 
laikraštis „Sovetskaja Belorussija“, - ne- 
pajėgūs atvirame mūšyje pristabdyti 
Raudonosios armijos triuškinamo spau- 
dimo, įsitvirtino Gardine, bailiai pasislė- 
pė už taikių gyventojų nugarų. 

- Šaudykite, draugai, taip, kad kie- 
kvienas sviedinys kliūtų į taikinį ir tik į 
taikinį, - kalbėjo vyresnysis politinis va- 
dovas drg. Šveikinas kariams, įtvirtinan- 
tiems pabūklą ugnies pozicijoje. - Nė 
vienas sviedinys neturi kliudyti taikių 
gyventojų namų. 

Pagalbaterijos vado kapitono Kudriav- 
cevo komandą pasigirdo šūvis. 

- Būry, ugnis! 


L 22 Ali lii 
Ilis 455504 590400 070 įsi 

Išmušti plytų, skardos gabalai nulėkė žemyn. Kiti sviediniai sproginėjo tvirtovės bokšto 
viduje, griovė apkasus priešais tvirtovę. Nė vienas sviedinys nepralėkė pro taikinį. Tai buvo 
iš tiesų snaiperiškas šaudymas. O tuo metu šaulių batalionai įsiveržė į miesto pietrytinę dalį 
ir pradėjo ten įsitvirtinti“. 

Sovietų „snaiperiams“ ypač smagu buvo šaudyti į bažnyčių bokštus. 

Apskritai sovietų žiniasklaidos priemonės tuo metu, kaip ir po keturiasdešimt metų, 
rodė patologinę neapykantą „ponams“. Savo šalies gynėjai lenkai buvo vadinami ne kitaip, 
kaip „banditais“ ir „pasipūtėliais šlėktomis“, „šunsnukiais“ ir net „niekšingu priešu, kuris 
išdrįso pakelti prieš mus ranką“. Ryžtis duoti atkirtį visų engiamųjų mylimai Raudonajai ar- 
mijai galėjo tik „fašistai“ ir nepribaigta „karininkija“. Tačiau Varšuvos gynimas ir kautynės 
su vokiečiais Liublino Tomašuvo rajone, pasak Rusijos istorijos, „parodė lenkų darbinin- 
kų klasės, darbo valstietijos ir patriotiškai nusiteikusios inteligentijos jėgą ir ryžtą kovoti su 
nekenčiamu priešu“. 

„Pasipūtėlių šlėktų“ atkaklus priešinimasis Gardine akimirksniu išmušė iš raudonarmie- 
čių galvų visas instrukcijas dėl „lojalaus požiūrio“ ir paauksuoto „kario išvaduotojo“ pa- 
veikslo. Kare kaip kare. Štai dar mokytojos iš Gardino atsiminimų nuotrupa: „... tankas 
sustojo tiesiai prieš mane. Ant priekinio šarvo nukryžiuotas vaikas, berniukas. Kraujas iš 
jo žaizdų srovena per metalą. Nesuvokdamos, kas dedasi aplinkui, Danka ir aš mėgina- 
me išlaisvinti diržų gabalais pririštą nelaimėlį. Iš tanko iššoka juodas tankistas, rankoje — 
brauningas, grasina mums. Iš gretimo namo išbėgęs jaunas žydas iškėlęs kumščius rėkia 
kimiu balsu, dėl kažko kaltina mus ir berniuką. Man jų tarsi nėra. Matau tik kupinas bai- 
mės ir kančios berniuko akis. Matau, kaip jis atrištas su begaliniu pasitikėjimu tiesiasi į 
mus. Augalota Danka vienu judesiu nutraukia berniuką nuo tanko ir guldo ant neštuvų. 
Aš prišoku prie galvūgalio ir, palikusios mūsų įžūlumo apstulbintus budelius, pabėgame. 
Berniukas kliudytas penkių kulkų (žinau - tai lenkų kulkos, paleistos į priešo tankus), ne- 
tekęs daug kraujo, tačiau nepraradęs sąmonės. Tai trylikametis Tadeušas Jasinskis, tarnau- 
tojos Sofijos Jasinskos vienintelis sūnus, tėvo neturi. Berniukas puolė į mūšį, metė į tanką 
benzino butelį, bet jo neuždegė, nes nemokėjo... Tankistai iššoko, mušė, norėjo nušauti, o 
paskui pririšo prie priekinio šarvo“. 

Tą dieną iš pietų be pertraukos atakavo 9 valandą ryto atskubėjusi 15-ojo tankų korpu- 
so 20-oji motorizuotoji brigada. Antroje dienos pusėje su savo motorizuotuoju būriu atvy- 
kęs Jeriomenka nusprendė pats vadovauti tilto užėmimo operacijai. Sėdęs į tanką komko- 
ras važiavo atakuojančiųjų priešakyje, bet nuo priešo sviedinio smūgio užsikirto bokštelis. 
Persėdęs į kitą mašiną Jeriomenka vėl vadovavo atakai ir prasiveržė prie tilto, bet tada su- 
stojo perkaitęs variklis. Vykstant dvikovai su priešo ugnies taškais, vėl buvo apgadintas 
bokštelis. Pagaliau mechanikui pavyko užvesti variklį ir tankas pajudėjo tilto nuolydžiu at- 
gal, bet už šimto metrų dar kartą sustojo variklis. Jeriomenka persėdo į trečią BT ir vėl už- 
važiavo ant tilto, bet įsirėmė į betono blokus, kurie buvo jam neįveikiama kliūtis. Pustrečios 
valandos tankas šaudė į priešingą krantą nejudėdamas iš vietos, o tai tik patvirtina, kad len- 
kai neturėjo kokių nors tinkamesnių prieštankinių priemonių. 

Raudonosios armijos karių 
+, L „i „ paradas užėmus Gardiną. 
Šiųs. e 5 A t r. E Vakarų Baltarusija. 1939 m. 


Kaip prisimena Jeriomenka, „lenkai mums priešinosi smarkiai, bet beprasmiškai... Man 
teko pirmąkart pačiam dalyvauti tankų atakose ir sužinoti mūsų tankų kovines savybes, su- 
prasti kai kurių taktinių veiksmų esmę tankams veikiant per puolimą raižytoje vietovėje ir 
gyvenvietėje. Apskritai tai buvo nelabai linksma patirtis: mūšyje Gardino prieigose aš ir visi 
tanko, tapusio man judamąja vadaviete, įgulos nariai buvome sužeisti, o visi trys tankai, iš 
kurių aš paeiliui vadovavau per mūšį, buvo išvesti iš rikiuotės...“ 

20-oji motorizuotoji brigada mūšiuose rugsėjo 21 d. įstengė užimti miesto pietvakarinį 
pakraštį, bet persikelti per Nemuną negalėjo dėl smarkaus šaudymo iš šautuvų bei kulkos- 

"vaidžių iš priešingo kranto. Vakare atvyko 4-oji kavalerijos divizija. Naujas šturmas buvo 
paskirtas rytą. Tačiau miesto gynybai vadovaujantis generolas Pšezdzieckis jau nusprendė 
pasitraukti iš Gardino ir įsakė savo kariuomenei trauktis šiaurės kryptimi. Naktį į rugsėjo 
22-ąją tamsos dengiami gynėjai pasitraukė iš miesto (tarp gynėjų buvo ir Romanas Savickis, 
kuris vėliau grįžo ir 1942 m. buvo vokiečių sušaudytas). Rytą Gardiną užėmė Raudonosios 
armijos daliniai. Mūšio lauke buvo palaidoti 644 lavonai, paimti nelaisvėn 1543 priešo ka- 
riškiai, trofėjų - 514 šautuvų, 50 revolverių, 146 kulkosvaidžiai, 1 zenitinis pabūklas, 1 mi- 
nosvaidis. Sovietų nuostoliai - 57 žuvusieji, 159 sužeisti. Buvo pamušta 19 tankų ir 4 šar- 
vuočiai. Lenkų šaltiniai tikina, kad žuvo ir sužeisti 800 vadų ir raudonarmiečių. 

Vėlesnėmis dienomis nugalėtojai, įsižeidę, kad buvo nesuprasti jų geriausi jausmai, pra- 
dėjo siautėti. Prie Sobačja Gorkos sušaudė dvi dešimtis „fašistuojančių žaliūkų“ - moks- 
leivių nuo dešimt iki aštuoniolikos metų. Gatvėse kratė žmones, pirmiausia jaunuolius, ir, 
aptikę bent kišeninį peiliuką, žudė vietoje. Kūnus vertė į krūvą priešais bažnyčią. Kažkoks 
jaunesnysis leitenantas — 101-ojo pulko ryšininkas, pavarde Dubovikas, kuriam rugsėjo 
22 d. buvo pavesta varyti iš Gardino grupę belaisvių, pakeliui surengė tardymą ir sušaudė 
29 žmones, na, jau tikrų tikriausius priešus, „užsimaskavusius karininkus“. Per dvi dienas 
buvo nužudyta apie 300 gynėjų ir miesto gyventojų. 

Tuo metu 2-osios tankų brigados vadovybė, gavusi užduotį užimti Sokulką, bet taip ir 
nesulaukusi degalų, buvo priversta sudaryti grupę iš šaulių kuopos, 43 tankų bei prieštan- 

kinės artilerijos būrio ir jai atiduoti visus turimus degalus. Išžygiavusi iš Valkavisko rugsėjo 
20 d. 7 valandą grupė 14 valandą užėmė Sokulką. 11-oji kavalerijos divizija ir 5-asis šaulių 
korpusas traukė į vakarus ir pietvakarius nuo Valkavisko. 

Rugsėjo 19 d. sieną peržengė baigta telkti 10-osios armijos kariuomenė (6-oji, 33-ioji ir 
121-oji šaulių divizijos - 42 135 žmonės, 330 pabūklų bei minosvaidžių, 28 tankai), kuri 
iki dienos pabaigos pasiekė Nemuno ir Ušos upes. Lėtai slinkdama Baltarusijos fronto an- 
trajame ešelone ši kariuomenė iki rugsėjo 20 d. pasiekė Naugarduko-Gorodiščės liniją. 
Baltarusijos fronto vado įsakymu armijai buvo priskirtas 5-asis šaulių korpusas. 

4-osios armijos fronte (40 365 žmonės, iš viso 184 pabūklai bei minosvaidžiai ir 508 tan- 
kai) iki puolimo pirmosios dienos pabaigos 29-oji tankų brigada (240 tankų T-26) užėmė 
Baranovičių miestą, esantį už 50 kilometrų nuo sienos, ir ten pat sudarytą, bet lenkų ka- 
riuomenės, kurios tiesiog nebuvo, nepanaudotą įtvirtintąjį rajoną. Jo įgula buvo sudaryta iš 
kariauti su vokiečiais išvykusios 20-osios pėstininkų divizijos ūkio tarnybos padalinių, po- 
licininkų, neišmokytų naujokų ir fortifikacinių darbų valdybos žmonių... 

„Priešo veiksmams, - raportavo fronto šarvuočių bei tankų kariuomenės vadas kombri- 
gas D. Mostovenka, - kurių tikėtasi Baranovičių įtvirtinimų rajone, užkirto kelią 29-osios 
tankų brigados vado, įsakiusio perpilti degalus iš 3-iojo bataliono tankų į 1-ojo ir 2-ojo 
batalionų mašinas, drąsūs veiksmai“. Pirmas į miestą žygiavo būsimojo armijos generolo 
I. Černiachovskio vadovaujamas tankų batalionas. Baranovičių rajone, sovietų duomeni- 
mis, buvo paimta nelaisvėn apie 5000 lenkų karių, užgrobti 4 prieštankiniai pabūklai ir du 
ešelonai su maistu. Per tą laiką 8-oji šaulių divizija vos nupėdino iki Nesvyžiaus, o 143-ioji 
pulkininko Orlovo šaulių divizija užėmė Klecką. 

Iki rugsėjo 18 d. pabaigos 29-oji ir 32-oji tankų brigados (220 tankų T-26) žygiavo 
Baranovičių-Kobrino plentu, pasiekė Ščaros upę piečiau Slanimo, vėl tolokai paliko šaulių 
padalinius. 


- 


Kombrigo S. Krivošejino 29-oji tankų brigada Bresto gatvėse. Vokiečių karininkai svečiuose pas sovietų 
1939 m. brigados vadą S. Krivošejiną Raudonosios 
armijos dalinyje. 1939 m. rugsėjis. 

8-oji divizija aplenkė Baranovičius, o 143-ioji pasistūmėjo iki Siniavkos. Rugsėjo 19 d. 
tankų brigados pasiekė Berezą Kartuską ir persiskyrė: 29-oji su jai priskirtu 8-osios divizi- 
jos šaulių batalionu pasuko Pružanų kryptimi, 32-oji brigada su 143-iosios divizijos bata- 
lionu toliau traukė keliu Kobrino link; 8-oji divizija pasiekė Ščaros upę, o 143-ioji šaulių di- 
vizija lenkė Baranovičius iš pietų. 

Rugsėjo 20 d. išsidėsčiusi pozicijose Pružanų pakraštyje S. Krivošejino 29-oji tankų bri- 
gada vykdė žvalgybą Bresto kryptimi. Rugsėjo 20 d. prie Vidomlės susitikta su vokiečių da- 
liniais. Pas brigados vadą buvo atvesti keli vokiečių karininkai ir kareiviai, kurie pranešė, 
kad jie jau užėmė Brestą. Krivošejinas apie susitikimą pranešė Čiuikovui, paskui, brigados 
orkestrui grojant maršus, vaišino svečius rusiškais barščiais ir šašlykais, nusifotografavo su 
jais Lenino palapinės fone ir atsisveikindamas paprašė perteikti karštus sveikinimus gene- 
rolui Guderianui. 

Rugsėjo 21 d. 8-oji šaulių divizija įžengė į Pružanus, 143-ioji divizija - į Berezą Kartuską. 
Vakare komdivas Čiuikovas iškėlė 29-ajai tankų brigadai užduotį veikiant išvien su 151-uoju 
šaulių pulku ne vėliau kaip kitos dienos 14 valandą užimti Brastą, kuri pagal protokolą dėl 
demarkacinės linijos turėjo atitekti SSRS, ir jame išsilaikyti, jei reikės, kol atvyks pagrindi- 
nės pajėgos. 32-ajai tankų brigadai ir 143-iajai šaulių divizijai reikėjo užimti Kobriną, o iš 
ten žygiuoti Černianų ir Maloritos kryptimi. Naktį į rugsėjo 22-ąją 32-osios brigados tan- 
kų kuopa su jai priskirtais pėstininkais po mūšio su lenkų būriu įsiveržė į Gorodecą prie 
Karališkojo kanalo. Nuostoliai: 6 žuvusieji, 2 žmonės sužeisti ir prarasti 2 tankai. Į nelaisvę 
paimta 30 lenkų karininkų ir 300 kareivių. Viena kovos mašina buvo pasiųsta žvalgybon 
Antopolio kryptimi, bet lenkai ją sudegino drauge su įgula. 

Iki karo pradžios mieste, sovietų ir vokiečių žemėlapiuose pažymėtu kaip Brest Litovskas 
(Lietuvos Brasta), o lenkų pervadintame Brestu prie Bugo, įsikūrė IX korpuso apygardos 
štabas, vadovaujamas generolo Klebergo, kuriam priklausė dalis Balstogės, Naugarduko 
vaivadijų, šiaurinė dalis Liublino ir didžioji dalis Polesės vaivadijų. Apygardos teritorijoje 
buvo dislokuotos 9-oji, 20-oji, 30-oji pėstininkų divizijos, 9-oji kavalerijos brigada, 4-asis 
šarvuočių bei tankų batalionas su pastiprinimo ir tiekimo daliniais. Nuo mobilizacijos pra- 
džios visi šie daliniai buvo permesti prie Vokietijos sienos, jų vietą užėmė rezerviniai ir at- 
sargos padaliniai, o praėjus mažiau nei dviem savaitėms po kovos veiksmų pradžios, fron- 
tas netikėtai atsirado šalia Bresto. Iš šiaurės prie miesto veržliai artėjo „greitojo Heinco“ 
XIX korpusas, turintis 3-iąją ir 10-ąją tankų, 2-ąją ir 20-ąją motorizuotąsias divizijas. 

Rugsėjo 9 d. generolas Klebergas buvo paskirtas formuojamos „Polesės“ operatyvinės 
grupės, kuri turėjo organizuoti gynybą Bresto-Pinsko linijoje, vadu. Iš atskirų dalinių ir 
mobilizuojamų atsarginių 30-osios pėstininkų divizijos atsargos centro pagrindu buvo for- 
muojama „Kobrino“ divizija. Naktį į rugsėjo 12-ąją vadas ir jo štabas persikėlė į Pinsko 
rajoną. 

Vadovauti Bresto gynybai buvo paliktas 49 metų atsistatydinęs generolas Konstantinas 
Plisovskis. Jo suorganizuotame nedideliame štabe buvo apie pusę dėl sveikatos būklės 
netinkamų rikiuotės tarnybai atsargos karininkų. Štabo viršininku tapo papulkininkis 
Alionzas Chorakas, pėstininkų vadu - papulkininkis Julijanas Sosabovskis, jo pavaduo- 

Vokiečių kariuomenė 
artėja prie Bresto. 
1939 m. rugsėjis. 


toju - papulkininkis Konstantinas Soltanas, ryšių viršininku - kapitonas Ježis Ježevskis, 
lauko artilerijai vadovavo majoras Stanislavas Komarnickis, zenitinei baterijai - kapitonas 
Stanislavas Maleckis. 

Grupuotei „Brest“ priklausė 34-ojo, 35-ojo ir 82-ojo pėstininkų pulkų žygio batalionai, 
33-iojo pulko žygio bataliono 1-oji kuopa, 81-ojo ir 82-ojo sargybos, 56-ojo pionierių bata- 
lionų, 112-osios ir 113-osios atskirų tankų kuopų, turinčių 15 senutėlių „Reno FT-17“, taip 
pat būrys tankečių TKS, 9-asis automobilių divizionas, 49-asis lauko artilerijos divizionas, 
3-ioji zenitinė baterija, sargybos kuopa, ryšių kuopa, atskiros įvairių kariuomenės rūšių ka- 
rininkų bei kareivių grupės ir medicinos sanitarijos tarnyba. 

Lenkų pajėgos iš viso turėjo apie 4000 kareivių bei karininkų, 18 lauko pabūklų, 8 zeni- 
tinius pabūklus, 36 tankus ir tanketes. Generolas Plisovskis, neturėdamas pajėgų suorga- 
nizuoti gynybą prie Bresto tvirtovės išorinių fortų linijos, nusprendė kautis Citadelėje, taip 
pat šiaurines ir vakarines prieigas dengiančiuose Kobrino bei Ternopolio įtvirtinimuose. 
Pėstininkai įsitvirtino pozicijose ant pylimų, kur buvo įrengti kulkosvaidžių lizdai ir atvi- 
ri apkasai. Visa artilerija bei iš dalies į žemę įkasti tankai buvo sutelkti šiauriniame ruo- 
že. Pionieriai užminavo tvirtovės privažiavimo kelius, tiltus, vedančius į Centrinę salą ir 
Citadelės prieigas. Geležinkelio stotyje stovėjo parengti du šarvuotieji traukiniai. 

Vokiečių priešakiniai daliniai pasiekė Bresto rajoną rugsėjo 13 d. ir susišaudė su len- 
kų būriais. Tą pačią dieną generolas Plisovskis pranešė generolui Klebergui, kad dalis vo- 
kiečių tankų ir motorizuotųjų junginių aplenkia Brestą iš šiaurės rytų ir artėja prie lenkų 
„Kobrino“ divizijos pozicijų. Siekdamas sukaustyti priešo manevrą Plisovskis pasiuntė 
rytų kryptimi kapitono Andžejaus Podgurskio vadovaujamą šarvuotąjį traukinį Nr. 55 
„Bartoš Glovacki“ (ginkluotė: keturios 100 mm haubicos, du 75 mm zenitiniai pabūklai, du 
40 mm „Boforsai“, 8 kulkosvaidžiai „Maksim“). Žabinkos rajone, per 20 km ryčiau Bresto, 
iš šarvuotojo traukinio buvo iškrautas į šarvuotąsias drezinas perdirbtų tankečių būrys, ku- 
ris vykdė žvalgybą tilto per Muchaveco upę kryptimi. Ten šarvuotosios drezinos susidū- 
rė su vokiečių 3-iosios tankų divizijos žvalgybos šarvuočiais. Per mūšį trys lenkų mašinos 
buvo padegtos, o dvi atsitraukė. Tolesnį vokiečių pasislinkimą laikinai pristabdė šarvuo- 

tojo traukinio ugnis. Tačiau, baimindamasis, kad nebūtų atkirstas nuo Bresto, kapitonas 
Podgurskis nusprendė grįžti į miestą. Tuo metu kapitono Mečislovo Malinovskio vadovau- 
jamas šarvuotasis traukinys „Smialy“ atliko žvalgybą Vysockio pusėn, šiaurės kryptimi ir 
susidūrė su vokiečių 10-osios divizijos tankais. Šarvuotasis traukinys pradėjo šaudyti, pas- 
kui atsitraukė. Numatydamas, kad priešas greit užims Bresto geležinkelio mazgą, generolas 
Plisovskis abu šarvuotuosius traukinius pasiuntė Kovelio pusėn. 

Rugsėjo 14-osios rytą generolo Hejerio fon Švepenburgo 3-ioji tankų divizija užėmė 
Žabinką, perkirto Kobrino ir Baranovičių kryptimi vedančius geležinkelius. Vidurdienį 
10-oji tankų divizija, kuriai vadovavo generolas Štumpfas, užėmė Brestą ir geležinkelio sto- 
tį. Generolo Viktorino 20-oji motorizuotoji divizija nuo Volčino slinko išilgai Bugo deši- 
niojo kranto tvirtovės link. 3-iosios tankų divizijos priešakiniai padaliniai lenkė miestą iš 
rytų ir traukė Bugo link. 

10-osios divizijos žvalgybos batalionas ir 8-asis tankų pulkas, palaikomas artilerijos 
bei aviacijos, nesustodamas atakavo Kobrino įtvirtinimo lenkų gynybos liniją. Šį puoli- 
mą 112-oji tankų kuopa artilerija bei prieštankiniais šautuvais atmušė. Neįveikiama kliūti- 
mi tapo lenkų tankai, užblokavę savo korpusais Šiaurinius vartus ir šaudantys iš patrankų 
bei kulkosvaidžių. Tam atvejui, jei priešo tankai prasiveržtų, per 150 metrų užpakalyje už 
vartų buvo parengta podporučiko Andžejaus Blešinskio zenitinių pabūklų baterija. Keletas 

vokiečių mašinų buvo susprogdintos, kai užvažiavo ant minų, į pėstininkus iš gerai užmas- 
kuotų šaulių pozicijų buvo šaudoma iš arti. Antrąją dienos pusę vokiečiai atnaujino atakas. 
Įnirtingose kautynėse ištirpo abi lenkų tankų kuopos, bet gynyba vėl atsilaikė. 

Pergrupavęs pajėgas generolas Guderianas surengė masinį šturmą pagal visas taisykles: 
10-oji tankų divizija turėjo pulti išilgai Černavčicų-Bresto plento, 20-oji motorizuotoji 
išilgai Bugo dešiniojo kranto, 3-ioji tankų divizija - iš rytų ir pietų pusių baigdama apsupti 
tvirtovę. Vokiečių divizijos turėjo didelę pajėgų ir priemonių persvarą, dėl to sėkmė joms 
buvo garantuota. O lenkai nieko neturėjo priešintis stipriai artilerijos ugniai ir bombarda- 
vimams iš oro, išskyrus senus pylimus ir kazematus. Prieš 154 vokiečių tankus turėta ke- 
liolika prieštankinių šautuvų, prieš 260 pabūklų ir minosvaidžių - 18 lauko patrankų ir 8 
zenitiniai pabūklai. Visą naktį vokiečių artilerija apšaudė tvirtovę. 

Rugsėjo 15-osios rytą po masinio artilerijos ir aviacijos parengimo 10-osios tankų ir 
20-osios motorizuotosios divizijų padaliniai pradėjo šturmą. Tvirtovės gynėjai atkakliai 
priešinosi. Mūšis, daugelyje vietų virtęs durtynėmis, truko visą dieną. Per artilerijos apšau- 
dymus ir bombardavimus įtvirtinimų gynėjai, palikę stebėtojus, slėpdavosi kazematuose, 
kai įsivyraudavo tyla - grįždavo į apkasus. Vokiečių puolimas įstrigo tvirtovės pylimų kete- 
roje. Generolas Guderianas vėl ėmė sistemingai bombarduoti ir apšaudyti iš artilerijos, tad 
tvirtovės gynėjai patyrė didžiulių nuostolių. Sužeisti lenkų kareiviai buvo nešami tiltu per 
Bugą į Pietinėje saloje esančią ligoninę; dalis evakuota į Terespolį. 

Rugsėjo 16-ąją apie 10 valandą ryto 10-osios tankų ir 20-osios motorizuotosios divizijos 
šturmo grupės dviejų pėstininkų batalionų, kuriuos palaikė tankai, pajėgomis pradėjo ryž- 
tingą lenkų gynybos linijos puolimą. Vokiečių pėstininkai pasiekė pylimų keterą, bet ataka 
vėl įstrigo, nes kareiviai neįvykdė įsakymo pulti sekant paskui ugnies bangą. Ypač įnirtin- 
gos kautynės vyko Šiaurinių vartų rajone, kur gynėsi kapitono Vaclavo Radziševskio 82-ojo 
pėstininkų pulko žygio batalionas, palaikomas keleto 49-ojo diviziono pabūklų. Sunerimęs 

Guderianas atvyko į įvykių vietą, bet ir jam esant pėstininkai nepasiekė laimėjimų ir, patyrę 
didelių nuostolių, traukėsi. Lenkų snaiperio kulka mirtinai sužeidė korpuso vado adjutan- 
tą papulkininkį Braubachą. Įnirtingose dviejų dienų kautynėse vien 20-osios motorizuo- 
tosios divizijos 69-asis pulkas neteko 127 žuvusių, 7 nuskendusių ir 237 sužeistų žmonių. 

Tačiau gynėjų padėtis tapo beviltiška. Grupuotė „Brest“ buvo prie sunaikinimo ribos, 40 
procentų žmonių žuvo ar buvo sužeisti, baigėsi sviediniai ir granatos, o pagalbos nesulau- 
kė. Degė kareivinės, daugelis įtvirtinimų virto griuvėsiais. Atskiruose ruožuose vokiečiams 
pavyko įsitvirtinti tarp tvirtovės pylimų ir priversti lenkų padalinius atsitraukti į Citadelę. 
Generolas Plisovskis, sužeistas skeveldros, tuo metu neteko ryšio su Pinske esančia vado- 
vybe ir neturėjo jokios informacijos apie padėtį fronte bei šalyje. O Varšuva jau buvo visiš- 
kai užblokuota. „Pietų“ armijų grupė Vlodavų rajone susijungė su „Šiaurės“ armijų grupe 
ir suveržė apsupimo žiedu pagrindines lenkų kariuomenės pajėgas. Bendro vadovavimo 
karo veiksmams iš esmės nebuvo. Bet viso to tvirtovės gynėjai nežinojo. Jie tik žinojo, kad 
Biala Podliaskos ruože priešo dalinių dar nėra, o tarp Bugo ir Vyslos į rytus traukiasi len- 
kų 33-ioji pėstininkų divizija. Rugsėjo 16 d. apie 17 valandą generolas Plisovskis surengė 
gynybos ruožų vadų pasitarimą, kuriame buvo nuspręsta: „Nematant galimybės ilgiau iš- 
laikyti tvirtovę ir manant, kad, palikus ją, nebus pakenkta visai operacijai“, pasitraukti iš 
Citadelės laisvu keliu Terespolio-Kodenio kryptimi. 

Vėlų vakarą, kai vokiečių artilerijos ugnis susilpnėjo, iš tvirtovės pro Terespolio vartus iš- 
vyko gynybos vadovybė ir štabas, 34-ojo ir 35-ojo pulkų žygio batalionai, sargybos batalio- 
nai, artileristai, gurguolė ir sužeistuosius gabenančios mašinos. Naktį keliu Terespolio link 
išžygiavo atsitraukiantys lenkų daliniai. Pridengti atsitraukimui liko 82-ojo žygio bataliono 
kareiviai ir 2-oji pionierių kuopa. Pionieriai iš pozicijų turėjo pasitraukti paskutiniai paskui 
save sunaikinę tiltus ir užminavę kelią. 

Vokiečiai naktį iš rugsėjo 16-osios į 17-ąją permetė į Bugo kairįjį krantą papulkininkio 
Golniko vadovaujamą 20-osios motorizuotosios divizijos 76-ąjį pėstininkų pulką planuo- 
dami pulti iš vakarų pusės. Tamsoje Terespolio plente įvyko keletas lenkų ariergardo susi- 
dūrimų su vokiečių patruliais. 

2-osios kuopos pionieriai liko Citadelėje toliau laukti 82-ojo žygio bataliono. Kobrino 
įtvirtinime griaudėjo mūšis. Pas kapitoną Radziševskį pasiųsti ryšininkai su įsakymu atsi- 
traukti negrįžo. Vėliau paaiškėjo, kad vadas pasakė valdiniams, jog leidžia jiems atsitraukti, 
bet pats kausis iki galo. Kareiviai nusprendė likti su juo. Apie vidurnaktį pionieriai rake- 
tų šviesoje pamatė tankus ir pėstininkus, kurie iš šiaurės artėjo prie Citadelės. Kartu buvo 
gauta žinia, kad kelią į Terespolį yra užėmęs priešas. Taip ir neįvykdęs užduoties nedidelis 
ryšininkų būrys pro Cholmsko vartus prasiskverbė į Pietinę salą, o paskui sėkmingai pa- 
siekė Stradičių apylinkes. 

Rugsėjo 17-ąją pirmoje dienos pusėje per Vakarinę salą į Citadelę nesugriautu tiltu prie 
"Terespolio vartų įsiveržė vokiečių 76-asis pėstininkų pulkas. Iš miesto pusės į tvirtovę įžen- 
gė 20-osios motorizuotosios divizijos padaliniai. Šiose kautynėse patirti abiejų šalių nuos- 
toliai nežinomi. Bresto tvirtovės rajone nelaisvėn pateko 988 lenkų kareiviai ir karininkai, 
daugiausia sužeisti. Daug sunkiai sužeistų ir kontūzytų teko palikti ligoninėje. Su jais iki 
galo buvo kapitono Dragano vadovaujami karininkai gydytojai, sanitarai ir medicinos se- 
serys. Dalis gynėjų paklydo žygiuodami į Terespolį ir, susidūrę su priešu, buvo paimti į ne- 
laisvę. Bet dauguma lenkų dalinių atvyko į paskirtą rinkimosi vietą Kodenio rajone. Apie 
2000 „Bresto“ grupuotės lenkų kareivių ir karininkų, vadovaujami papulkininkio Chorako, 
toliau kovėsi Liublino krašte iki spalio 1 d. 

Polesėje buvo išskleista komdivo S. Akimovo 23-iojo šaulių korpuso kariuomenė (52-oji 
šaulių divizija ir Dnepro flotilės laivai), kuriai buvo uždrausta peržengti sieną iki ypatin- 
go nurodymo. Korpusas prisijungė prie Išvaduojamojo žygio tik rugsėjo 18-osios vakarą 
smogdamas generolo Klebergo operatyvinei „Polesės“ grupei į sparną bei užnugarį (beje, 
sovietų vadovybė nė nenutuokė ją esant). Grupei priklausė „Kobrino“ pėstininkų divizi- 
ja (septyni batalionai pėstininkų, du haubicų divizionai), Podliasės kavalerijos brigada ir 
Pinsko upių flotilė, turinti 102 kovinius ir pagalbinius vienetus. Pagrindinė flotilės smogia- 
moji jėga buvo keturi „Varšava“ tipo ir du „Krakuv“ tipo monitoriai. 

Palei pačią Sovietų Sąjungos sieną, David Gorodoke, nuo rugsėjo 15 d. buvo įsikūrusi iš 
Varšuvos evakuota pasienio sargybos korpuso būstinė, vadovaujama generolo Vilhelmo 
Orliko-Riukemano, kuriam nominaliai buvo pavaldūs visi lenkų pasienio daliniai. Tačiau 
realiai generolas turėjo ryšį tik su pasienio apsaugos „Polesės“ brigada, pasienio apsaugos 
batalionu „Kleck“ ir pasienio apsaugos pulku „Sarny“. 

Rugsėjo 17 d. apie 5 valandą ryto pasienio apsaugos korpuso vadovybė gavo pranešimą, 
kad sovietų kariuomenė perėjo sieną ir užpuolė pasienio užkardas. „Ne tik nuo visuotinės 
mobilizacijos paskelbimo akimirkos, bet ir iki karo pabaigos PAK vadovybė negavo jokios 
direktyvos ar įsakymo, ką mums veikti kilus karui su Vokietija ar kariaujant dviem fron- 
tais“, — rašė pranešime Riukemanas. Visą tą laiką pasienio apsaugos korpusas vaidino tik 
gyvosios jėgos rezervo formuojant kariuomenės junginius vaidmenį. 

Tačiau atsižvelgdamas į vadų prašymus generolas nedvejodamas davė įsakymą organi- 
zuoti gynybą ir priešintis užpuolikui, nors puikiai suprato, kad pasienio sargyba per silpna 
atlaikyti Raudonosios armijos spaudimą. Vadas tikėjosi suteikti bent kiek laiko Polesėje iš- 
dėstytiems Lenkijos kariuomenės daliniams pasirengti kovos veiksmams. Tačiau susisiekti 

su generolu Klebergu jam nepavyko. Tuo metu „Polesės“ operatyvinės grupės štabas žinią 
apie sovietų įsiveržimą gavo iš PAK brigados vado papulkininkio Ružickio-Kolodeičiko. 
Generolas Klebergas, taip pat suprasdamas, kad pasienio daliniai yra per silpni ir jų per 
mažai, davė įsakymą priešintis kuo ilgiau, o jei nepavyktų, trauktis į vakarus. Nesant ryšio 
tarp dviejų gana didelių lenkų grupuočių - beveik 7000 žmonių turinčio PAK ir „Polesės“ 
grupės, - kiekviena veikė atskirai. 

Lenkų pasieniečiai, nepaisydami Raudonosios armijos dalinių visiško pranašumo, at- 
kakliai priešinosi. Štai 700 kareivių bei vadų, iš kurių 100 apskritai neturėjo ginklų, kapi- 
tono Andžejaus Šumlinskio vadovaujamas „Liudvikovo“ batalionas kovėsi iki 15 valandos 
ir savo pozicijų neužleido, kol gavo įsakymą trauktis Lunineco link. Jo nuostoliai buvo 8 
žuvę žmonės, 9 sužeisti, 7 patekę nelaisvėn. Lunineco kryptimi, siekdamas susijungti su 
„Polesės“ brigada, miškais traukėsi ir „Klecko“ batalionas. PAK daliniai buvo pastūmėti 
pietų kryptimi, bet neprarado gebėjimo kovoti ir nesirengė pasiduoti. 

Generolas Klebergas su jam patikėtomis pajėgomis nusprendė gintis iki galo: nukrei- 
pė tas pajėgas į šiaurę ir pasinaudojo daugybe natūralių kliūčių. Naktį iš rugsėjo 17-osios į 
18-ąją jis davė bendrą įsakymą ginti Polesę Kobrino-Pinsko-Lunineco linijoje. 

Visą rugsėjo 18-osios dieną „Kobrino“ divizijos kairysis sparnas, vadovaujamas pulki- 
ninko Adamo Eplerio, įsitvirtinęs pozicijose Muchaveco kanalo ir upės krante bei susprog- 
dinęs tiltą, dėl gimtojo miesto kovėsi su generolo Baderio 2-osios motorizuotosios divizi- 
jos daliniais. 

Vakare į sparną smogė Akimovo 23-iasis šaulių korpusas, puolantis iš vakarų į rytus abiem 
Pripetės krantais. Spaudžiamas tankų palaikomų sovietų pėstininkų PAK „Senkevičių“ ba- 
talionas pradėjo trauktis Lunineco link, o „David Gorodoko“ batalionas - Stolino link. PAK 
štabas persikėlė į Stoliną. Atsižvelgdamas į kintančias operatyvinės aplinkybes generolas 
Riukemanas paskyrė pasienio sargybos dalinių sutelkimo rajoną - teritoriją tarp Pripetės 
ir Styro upių, šalia Moročno kaimo. Generolas Klebergas davė įsakymą Pinsko flotilės va- 
dui komandorui Vitoldui Zajančkovskiui parengti susprogdinti laivus, užminuoti tiltus 
Gorodiščėje, Mostuose, Volynske, Pinske, perkėlas per Karališkąjį kanalą, taip pat pradėti 
evakuoti įgulas, karinę įrangą, ryšių priemones, maisto atsargas ir degalus. „Polesės“ ope- 
ratyvinės grupės štabas persikėlė į Liubeišovo kaimą. Pulkininko Eplerio divizija, netekusi 
127 žuvusių žmonių, 22 valandą išvyko iš Kobrino ir atsitraukė pietų kryptimi. 

Rugsėjo 19-osios rytą generolas Riukemanas perkėlė savo štabo būstinę iš Stolino į 
Moročno kaimą ir drauge su savo štabo viršininku majoru Gavronskiu automobiliu išvyko 
į Liubeišovą ketindamas susitikti su generolu Klebergu ir suderinti abiejų grupuočių veiks- 
mus. Tik tuo metu „Polesės“ grupės štabas iš Kovelio gavo maršalo Rydz-Smiglo „bendrą 
direktyvą , pagal kurią, vengiant mūšių su Raudonąja armija, reikėjo skverbtis pietvakarių 
kryptimi - į Rumuniją ar Vengriją. Skraidymo lauke šalia Pinsko bazavosi trys „Los“ tipo 
bombonešiai. Eskadrilės vadas pasiūlė nugabenti Klebergą ir jo štabą į Rumuniją. Išgirdę 
neigiamą atsakymą aviatoriai atsisveikino ir išskrido. Vadas nusprendė sutelkti savo ope- 
ratyvinę grupę piečiau Pripetės, Kamen Kaširskio rajone, ir trauktis per Kovelį bei Lucką. 
Generolas Riukemanas pasiūlė palaukti vieną dvi dienas, kol Liubeišovą pasieks PAK dali- 

niai, ir sujungti pajėgas. Klebergas atsisakė laukti ir susitikimo vietą paskyrė Kovelyje. Kitą 
dieną „Polesės“ operatyvinė grupė pradėjo žygiuoti į pietus. 

Rugsėjo 19 d. 11 valandą pulkininko I. Rusijanovo 52-osios šaulių divizijos daliniai už- 
ėmė Lachvą. Žygiuojančią toliau sovietų kariuomenę Kožan Gorodoke apšaudė pasienio 
sargybos būrys. Išsiskleidę raudonarmiečiai stojo į mūšį ir greit nustūmė lenkus į mišką. 
Per susidūrimą sovietų daliniai neteko 3 žuvusių ir 4 sužeistų žmonių. Į nelaisvę buvo pa- 
imti 85 lenkų kariškiai. Apie 17 valandą 205-asis šaulių pulkas su 158-ojo artilerijos pulko 
1-uoju divizionu užėmė David Gorodoką. 19.30 sovietų daliniai įžengė į Luninecą. Paskui 
divizija gavo naują užduotį: žygiuojant palei Jaseldos upę Pinsko kryptimi, užimti upės per- 
kėlas, o paskui - ir miestą. Jau turėdamas informacijos, kad lenkų daliniai traukiasi į pie- 
tus, Rusijanovas suformavo divizijos štabo viršininko pulkininko Kuzmino vadovaujamą 
motorizuotąjį būrį, kuriam priklausė viena šaulių kuopa, haubicų artilerijos pulko dvi ba- 
terijos ir divizionas. 1-ojo rango kapitono G. Čiubunovo vadovaujami Dnepro flotilės laivai 
pasiekė Gorynės upės žiotis ir buvo priversti sustoti dėl nepaprastai žemo vandens lygio. 

Rugsėjo 20-osios rytą Kuzmino būrys, žygiuodamas palei Jaseldą, Dubovičių kaimo ra- 
jone susidūrė su Pinsko kryptimi traukiančia 130 žmonių lenkų pasieniečių grupe, kuri 
buvo apsupta ir nuginkluota. Apie 16 valandą, užkirtęs kelią mėginimui susprogdinti ge- 
ležinkelio tiltą per Jaseldą, būrys pasiekė Pinską (vieni istorikai kalba apie kažkokius di- 
dvyriškai pasielgusius karius, prasiskverbusius į kitą krantą ir „nukirpusius laidus“; vietos 
kraštotyrininkai - apie M. Piskuno sukilėlių būrį, iš anksto užėmusį tiltą ir nuginklavu- 
sį sargybą). Priekin buvo pasiųstas kavalerijos eskadronas, kuris mieste priešo neaptiko. 
Miesto magistrato prezidentas Aliavinskis iš pradžių liepė išdidžiai iškabinti nacionalines 
vėliavas, bet paskutinę akimirką apsigalvojo ir įsakė jas pakeisti viena - balta. Apie 18 va- 
landą sovietų tankai ir pėstininkai įžengė į miestą. Kai raudonarmiečiai pasirodė pagrin- 
dinėje aikštėje, iš bažnyčios langų ir aplinkinių namų į juos imta šaudyti iš kulkosvaidžių. 
Atsakydama tiesiu taikymu prapliupo sovietų artilerija. 

Lenkų monitoriai 
„Warszawa“ ir „Torun“ 
Pinske. Apie 1926 m. 


Tik atžygiavus 52-osios šaulių divizijos pagrindinėms pajėgoms, rugsėjo 21-osios rytą 
pavyko iššukuoti Pinską ir išvyti iš jo priešą. Buvo paimti į nelaisvę 6 karininkai ir 145 ei- 
liniai. Iš miesto apylinkių patys atėjo ir sudėjo ginklus apie tūkstantį lenkų kariuomenės 
kareivių. Sovietai neteko 4 žuvusių, 5 sužeistų Žmonių, 2 raudonarmiečiai pateko į ne- 
laisvę. Tomis pačiomis dienomis lenkai naikino Pinsko flotilės laivus. „Greitai pasigirdo 
sprogimai, - kaltino juos naujai atsiradusi „Polesskaja pravda“, - vienas... antras... trečias... 
Lenkai naikino upių laivyną, pastatytą darbo žmonių masių prakaitu ir krauju“. 

Gorynės upėje, už 8 kilometrų nuo jos įtakos į Pripetę, buvo paskandintas „General 
Sierpinek“. Pripetės 73-me kilometre susprogdinti laivai „General Sikorski“, „General 
Sosinovski“, „Neptun“, „Kilinski“ „Hetman Chodkievič“, monitoriai „Torun, „Pinsk“, 
„Horodišče“ „Varšava“. „General Šepticki“ buvo sudegintas vakariau Kozliakovcų kaimo, 
Strumenės upėje nuskandintos kanonierės „Zaradna“, „Zuchvala“, „Zavzienta“. Paskutinė 
netektis buvo monitorius „Krakuv“, kuris su viena iš minėtų trijų kanonierių įplaukė į 
Karališkąjį kanalą ir prisikapstė iki Ivanovo geležinkelio tilto. Tiltas buvo sugriautas ir va- 
dai nuskandino savo laivus. Geležinkelio pylimu jūreiviai patraukė į Kamen Kaširską, dalis 
įgulų pasuko vakarų link. Iš viso iš buvusios flotilės į „Polesės“ grupę atvyko du batalio- 
nai „upių pėstininkų“ (vėliau lenkų monitorius sovietų narai iškėlė, suremontavo ir įjun- 
gė į Dnepro karinę flotilę, jie gavo naujus pavadinimus: „Bobruisk“, „Vinica“, „Vitebsk“, 
„Žitomir“, „Smolensk“; per 1941 m. vasaros kampaniją visi vėl pateko į analogišką situaciją 
ir savo įgulos juos sunaikino). 

Nuo rugsėjo 21 d. 23-iasis šaulių korpusas buvo pavaldus 4-ajai armijai. Rugsėjo 22 d. 14 
valandą sovietų kariuomenė užėmė Ivanovą (Januvą). 

Ukrainos fronto kariuomenė rugsėjo 17 d. taip pat peržengė sieną ir pradėjo skverbtis 
į Lenkijos gilumą. Vakarų Ukrainos teritorijoje lenkų kariuomenė beveik nesipriešino dėl 
pateisinamų priežasčių - dėl Rydz-Smiglo įsakymo ir galimybės pasitraukti į Rumuniją. 
Šiauriniame sparne nuo Olevsko iki Jampolio išsiskleidė 5-oji armija (115-asis ir 8-asis 
šaulių korpusai - 80 844 žmonės, 635 pabūklai bei minosvaidžiai, 522 tankai), kuriai buvo 
skirta užduotis „smogti galingą ir žaibišką smūgį lenkų kariuomenei, ryžtingai ir greitai 
pulti Rovno ruože“. Olevsko rajone susitelkė į Sarnus nusitaikiusi 60-oji šaulių divizija. 
Kitos dvi 15-ojo šaulių korpuso divizijos (87-oji ir 45-oji) išsiskleidė Gorodnicos-Koreco 
rajone ir turėjo artimiausią užduotį pasiekti Gorynės upę, o iki dienos pabaigos užimti 
Rovną. 8-asis šaulių korpusas (81-oji ir 44-oji šaulių divizijos, 36-oji tankų brigada), išsi- 
dėstęs pradinėse ribose Ostrogo-Slavutos rajone, iki dienos pabaigos turėjo užimti Dubną. 
Rugsėjo 18 d. abiem korpusams reikėjo būti Lucke ir pasistūmėti Voluinės Vladimiro link. 
Komdivo Sovetnikovo amija savo ruože peržengė sieną beveik be kliūčių. Tik Ustjos ra- 
jone sargybos posto Nr. 11 įgula pamėgino duoti atkirtį 87-osios divizijos 16-ajam šaulių 
* pulkui. Pagrindinė sovietų kariuomenės masė slinko į vakarus žygio tvarka. Rugsėjo 17-ąją 
vakarop 45-osios šaulių divizijos priešakinė grupė užėmė Rovną ir nuginklavo smulkius 
lenkų dalinius. Šiauriau puolanti 87-oji šaulių divizija rugsėjo 19 d. Kostopolio rajone sto- 
jo į mūšį su priešu dviejų pėstininkų pulkų su artilerija pajėgomis. Per susidūrimą len- 

kų kariuomenės grupė buvo sumušta 
ir apie 1500 kareivių pateko į nelais- 
vę. Sovietų trofėjais tapo 25 pabūklai. 
15-ojo korpuso junginiai toliau žygia- 
vo į vakarus įkandin besitraukiančių 
lenkų kareivių ir pasieniečių. 

8-ojo šaulių korpuso pirmame eše- 
lone puolanti 36-oji tankų brigada 
(301 tankas T-26), kaip apie jos ka- 
rius pranešė Lucko įgulos viršininkas, 
traukė Dubno link, bet pirmąją puoli- 
mo dieną tankistai stengėsi neatitrūk- 
ti nuo šaulių dalinių, be to, jiems trū- 
ko degalų. Mirogoščos miestelyje du 
šarvuočiai, vadovaujami vyresniojo 
leitenanto Aksionovo, sustabdė ketu- 
ris ešelonus su lenkų kariuomene. Kol 


vienas šarvuotis stovėjo nusitaikęs į 
priekinį garvežį, Aksionovas pradėjo 
derybas su lenkų ešelonų viršininku 
ir pareiškė, kad jei šis mėgins ešelonus 
nukreipti į vakarus, leitenantas iškvies 
aviaciją ir pasaloje pasislėpusius tan- 
kus. Šis blefas privertė lenkus palikti 
ešelonus vietoje. Iki rugsėjo 18-osios 
ryto Aksionovui pagalbon atvyko penki tankai ir lenkai pasidavė. 

Tuo metu 36-oji brigada užėmė Dubną, nuginklavo lenkų 18-osios ir 26-osios pėstinin- 
kų divizijų užnugario dalinius. Iš viso į nelaisvę pateko 6000 kariškių. Sovietų kariuomenė 
paėmė trofėjų: 12 pabūklų, 70 kulkosvaidžių, 3000 šautuvų, 50 automobilių ir 6 ešelonus 
ginkluotės. Kaip matyti, Dubne buvo sutelktos didelės lenkų pajėgos. Vien karininkų apie 
500. Tačiau niekas net nemanė priešintis. Dubno kovinei grupei vadovaujantis pulkininkas 
Janas Skorobogatas-Jakubovskis, nelaukdamas „bendros direktyvos“, be to, ir neturėdamas 
galimybės ją parengti, pats dezorganizavo savo kariuomenę ir skelbė: „Sovietų kariuome- 
nės didelės pajėgos peržengė Lenkijos sieną per visą jos ilgį. Detalesnių žinių nėra. Aš ką 
tik gavau įsakymą visiškai nesipriešinti, jei susitiktume su Raudonosios armijos daliniais, 
kurie įžengė drauge su mumis kovoti prieš vokiečių antplūdį... Yra gandų, jog kai kuriuo- 
se pasienio punktuose buvo broliaujamasi. Turiu vilties, kad tai taps visuotiniu reiškiniu“. 
Kai kurie autoriai mano, kad pulkininkas buvo tiesiog sovietų agentas. Nepanorę broliau- 
tis karininkai sunkvežimiais išvažiavo pietų link ir, įveikę 120 kilometrų, iki nakties pasie- 

Rugsėjo 18 d. 11 valandą po nedidelio mūšio užėmė Rogačuvą, kur buvo paimta nelais- 
vėn 200 lenkų kariškių ir užgrobti keturi ešelonai su ginkluote bei šaudmenimis. Iki 17 
valandos 45-osios šaulių divizijos tankų brigada ir žvalgybos batalionas be mūšio įžengė 
į Lucką. Šiame rajone generolo Piotro Skuratovičiaus vadovaujami lenkų užnugario dali- 
niai stengėsi sudaryti gynybos liniją palei Styro upę, aišku, frontu į vakarus. Rugsėjo 18 d. 
generolas gavo įsakymą paleisti savo grupę ir atvykti į Stanislavovą. Lucko rajone nugin- 
kluota ir paimta nelaisvėn apie 9000 lenkų kariškių, užgrobta 7000 šautuvų, 40 kulkosvai- 
džių, 1 tankas ir 4 ešelonai karinio turto. Pateko į nelaisvę ir vėliau sušaudytas generolas 
Skuratovičius. 

Kitos dienos rytą 36-oji tankų brigada pasistūmėjo Torčino link, iš kur patraukė 
Voluinės Vladimiro kryptimi ir 22.30 po nedidelio mūšio chorunžių mokyklos kareivi- 
nių ir 27-ojo artilerijos pulko rajone įžengė į miestą. Rugsėjo 20 d. brigados vadas kom- 
brigas Bogomolovas surengė derybas su lenkų įgulos viršininku generolu Mečislavu 
Smoravinskiu dėl miesto atidavimo sąlygų. Susitarė „garbingai“, kad įgula gali laisvai pasi- 
traukti iš Voluinės Vladimiro ir persikelti per Bugą, bet asmeniniai ginklai bus palikti tik 
karininkams. Bet vos generolo vadovaujama lenkų kolona pajudėjo Ustilugo kryptimi, ją 
apsupo tankai, iš kurių pranešta, kad, „pasikeitus tarptautinei padėčiai“, nuo šiol visi lenkai 
yra karo belaisviai. Karininkai buvo nuginkluoti, kolona pasisuko 180 laipsnių ir su sargyba 
nužygiavo Lucko kryptimi. Generolo Smoravinskio palaikai buvo aptikti Katynėje. 

60-oji šaulių divizija iki rugsėjo 19-osios ryto pasiekė Sarnos įtvirtintąjį rajoną ir pradė- 
jo jį šturmuoti. Tankų palaikomiems sovietų daliniams teko kovoti su ilgalaikiais ugnies 
taškais Slučės upės dešiniajame krante. Šioje linijoje gynėsi gerai aprūpinti PAK pulko 
„Sarny“ padaliniai (batalionai „Sarny“, „Rokitno“, „Berezno“, vadovaujami papulkinin- 
kio Nikodemo Suliko). Juos ugni- 
mi palaikė Nemovičių stoties rajone 
esantis šarvuotasis traukinys Nr. 51 
„Piervšy maršalek“. Po dviejų dienų 
mūšių sovietų kariuomenė pralau- 
žė įtvirtintąjį rajoną ir rugsėjo 21 d. 
įžengė į Sarnus. Lenkų pasieniečiai 
atsitraukė į Polesę susijungti su gene- 
rolo Riukemano grupe, o šarvuotasis 
traukinys išvyko Kovelio kryptimi. 

Naktį iš rugsėjo 20-osios į 21-ąją 
45-osios šaulių divizijos žvalgybos 
batalionas įžengė į Kovelį. Mieste 
buvę lenkų kariuomenės daliniai - 
apie 2000 žmonių - organizuotai ne- 
sipriešino, iš anksto atsitraukė vaka- 
rų kryptimi ir siekė persikelti į Bugo 
kairįjį krantą. Žvalgybos batalionas 


SSRS ir Lenkijos siena. Lenkijos pasieniečiai. 1939 m. 

jų nepersekiojo, „nes neturėjo pakankamų pajėgų“, ir ėmė gaudyti iš palėpių šaudančius 
policininkus. Tačiau lenkų kolona, traukianti plentu Voluinės Vladimiro kryptimi, neį- 
tarė, kad Kovelio link nuo Vladimiro rieda sovietų 8-ojo korpuso tankai ir pėstininkai. 
Susitikimas įvyko vidurdienį prie Verbos kaimo. Tankistai kategoriškai atsisakė praleis- 
ti lenkus už Bugo ir pasiūlė kapituliuoti. Nuginkluota kolona su sargyba patraukė į Lucką. 

Pasak mačiusiojo, „sovietai Lucke surengė „lauko teismą“ kaltindami „Raudonosios ar- 
mijos užnugaryje rengiantis užpulti Sovietų Sąjungą“. Į šį teismą pateko miesto komendan- 
tas pulkininkas Chaberlegas, jo pavaduotojas, policininkų, valdininkų, ukrainiečių nacio- 
nalistų. Posėdžiuose pirmuoju smuiku griežė kažkoks Etingeris, teisės studentas, vietinio 
pasiturinčio prekeivio sūnus, dar iki karo dalyvavęs komunistinėje veikloje. Dabar jis buvo 
„Lucko miestelio darbininkų gvardijos“ vadas ir vaidino „konsultanto“ vaidmenį. Užteko, 
kad Etingeris pasakytų: „Tai nacionalistinis šunsnukis“ - ir jau be jokių klausimų posė- 
džiui vadovaujantis politinis vadovas duodavo abejonių nekeliantį ženklą laukiantiems 
„šauliams“. 

Beje, net ne visada reikėdavo ir tokio „teismo“. Perpildyti klasinės neapykantos kariai ir 
vadai neretai susidorodavo su „ponais“, pirmiausia su karininkais, kalbant kanceliariniu 
žargonu, „savavaliavimo tvarka“: „... štai Kovelio rajone sovietų būrys užpuolė apie pen- 
kiasdešimt lenkų karių grupę. Du iš jų buvo nušauti miegantys. Iš dešimties toje grupėje 
buvusių karininkų vienam, 53-iojo pėstininkų pulko podporučikui, sovietų vadas šovė iš 
nagano į tarpuakį. Kitus ėmė jų pačių diržais rišti prie medžių ir šaudyti. Kol atvažiavo vy- 
resnis viršininkas, kuris įsakė nutraukti egzekuciją, spėjo nugalabyti keturis. Pririštus nu- 
žudytųjų kūnus liepė palikti „kad bijotų“. Tai iš lenkų šaltinio. Esama ir rusų šaltinių, jie 
tiesiog buvo ilgai slepiami: „Rugsėjo 27 d. 146-ajame šaulių pulke po susišaudymo su grupe 
lenkų kareivių, kurie buvo paimti į nelaisvę, 15 kareivių vyresniojo leitenanto Bulgakovo ir 
vyresniojo politinio vadovo įsakymu buvo sušaudyti iš patrankos (iškyla atmintyje moky- 
klos metais naujosios istorijos vadovėlyje matytas paveikslėlis: „Anglų kolonizatoriai su- 
šaudo sukilusius sipajus“). 

Po daugelio metų Maloritos rajono Radynės kaimo gyventojas P. Gavriliukas į klausimą: 
„Ar buvo lenkų policininkų ir kitų lenkų valdžios atstovų žudymo atvejų?“ atsakė papras- 
tai: „Jei sovietų kareiviai sutikdavo kokį nors lenkiška uniforma vilkintį žmogų (lenkų ka- 
rininkus, policininkus), žudė vietoje... Kaimo žmonės taip pat norėjo greičiau atsikratyti 
lenkų, kurti savo taikų gyvenimą“. i 

Kaip bet kuriame kokios nors išvaduojamosios kariuomenės žygyje į svetimą teritoriją, 
šiame irgi buvo grobiama, prievartaujama, marodieriaujama. Kaip ir kiekvienos pasaulio 
kariuomenės, taip pat ir sovietinės, vadovybė stengėsi su tuo reiškiniu kovoti. Nors, jei vie- 
tos „darbininkų būrių“ ir „raudonosios gvardijos“ nariai ir žudė iš klasinės neapykantos, į 
tai buvo žiūrima pro pirštus, leidžiama išsilieti „liaudies rūstybei“. 

87-oji šaulių divizija Borovičių-Navuzo kaimų linijoje susidūrė su 3-iojo lenkų pėsti- 
ninkų pulko daliniais (prieš karą - PAK pulkas „Glembokie“), vadovaujamais pulkininko 
Zajončkovskio. Likus savaitei iki šių įvykių, pulkas buvo pakrautas į ešeloną ir nukreip- 
tas į Lvovą. Tačiau paskirties vietos nepasiekė ir rugsėjo 16 d. buvo priverstas išsilaipinti 

Kostopolio rajone: geležinkelį sudaužė vokiečių bombonešiai. Paskui atėjo žinia apie sovie- 
tų užpuolimą. Rugsėjo 18-osios vakare pulko vadas sukvietė karininkų pasitarimą, kuria- 
me pranešė apie sprendimą, vengiant susidūrimų su Raudonosios armijos kariuomene, žy- 
giuoti susijungti su generolo Klebergo operatyvine grupe. Žygis į vakarus prasidėjo rugsėjo 
20 d. 6 valandą ryto. Pulkas buvo neblogai ginkluotas ir, be visa kita, turėjo 12 prieštanki- 
nių pabūklų. Paskui karinę koloną driekėsi ilga virtinė pabėgėlių su turtu, norinčių ištrūk- 
ti už Bugo. Apie 14 valandą, būdamas priešakinis, 3-iasis batalionas prisiartino prie Kolkų 
miestelio ir buvo apšaudytas iš kulkosvaidžių. Batalionas išsiskleidė kovos tvarka. Paskui 
prasidėjo lenkams keista scena: 

„Lemiamu metu iš Kolkų miestelio išvažiavo juodas lengvasis automobilis, kuris mi- 
nutę stabtelėjo ties priešakiniais pėstininkų būriais ir ėmė važiuoti toliau mūsų pusėn. 
Privažiavęs miško aikštelę sustojo, iš jo išlipo keturi įtartinos išvaizdos tipai civiliais drabu- 
žiais ir paklausė: „Kur vadas?“ „Aš vadas“, - atsakė pulkininkas Zajončkovskis. Vienas iš at- 
vykusiųjų, stambus ilgšis, tiesa, apsirengęs visų tvarkingiausiai, pasiūlė pulko vadui sudėti 
ginklus, priešingu atveju per Styrės upės tiltą mūsų nepraleis. „Kas esate?“ - subaubė pul- 
kininkas Zajončkovskis. „Apylinkės taryba“, - atsakė ilgšis. Atrodė, pulkininką ištiks šir- 
dies smūgis. Jis buvo įsiutęs. Kurį laiką mąstė vis garsiai kartodamas: „Apylinkės taryba!“ o 
paskui davė įsakymą sulaikyti tuos ponus kartu su jų automobiliu“. 

Netrukus Kolkai buvo užimti šturmu. Paaiškėjo, kad naujoji valdžia jau spėjo iššaudyti 
nespėjusius pabėgti vietos policininkus. Keturiems „apylinkės tarybos“ nariams buvo su- 
rengtas karo lauko teismas, ir jie taip pat sudoroti. Tos pačios dienos vakarą 3-iasis pulkas 
tiltu perėjo per Styrės upę. 

Rugsėjo 21 d. šalia Navuzo kaimo 1-asis batalionas susijungė su 87-osios šaulių divizijos 
priešakiniais padaliniais. Įžengiantis į kaimą sovietinis žvalgybos batalionas ir tankų kuo- 
pa buvo netikėtai apšaudyti iš šautuvų, kulkosvaidžių bei prieštankinių pabūklų. Teko atsi- 
traukti netekus trijų tankų ir trijų sunkvežimių. Tada į mūšį buvo mesti 16-ojo šaulių pulko, 
43-iojo žvalgybos bataliono, 212-ojo haubicų artilerijos pulko ir 71-ojo prieštankinio divi- 
ziono padaliniai. Rugsėjo 22 d. abi šalys telkė pajėgas. Lenkų atakos tikslas buvo prasiveržti 
prie Januvkos kaimo, šalia kurio buvo tiltas per Stochodo upę. Tačiau, esant aiškiai priešo 
persvarai, intensyviai apšaudomiems sovietų artilerijos ir atakuojamiems iš oro lenkams 
tai padaryti nepavyko. Jie neteko 260 žmonių žuvusių bei sužeistų ir 120 paimtų į nelaisvę. 
Sovietų nuostoliai buvo 99 žuvę žmonės, 137 sužeisti. 

Naktį iš batalionų dezertyravo beveik visi kareiviai ne lenkai. Pulko likučiai buvo apsupti 
Radošino kaimo rajone. Rugsėjo 23 d. vidurdienį pulkininkas Zajončkovskis, manydamas, 
kad padėtis beviltiška, pasiuntė į sovietų kariuomenės pozicijas mokantį ukrainiečių ir rusų 
kalbas 3-iojo bataliono vadą papulkininkį Janą Lachovičių su dviem karininkais tartis dėl 
kapituliavimo sąlygų. Juos priėmęs „politinis komisaras“ į visus lenkų reikalavimus atsakė 
prasmingai linkčiodamas, o paskui neprieštaraudamas pasirašė džentelmenišką protokolą. 
17 valandą 3-iasis pėstininkų pulkas nusiginklavo ir pasidavė. Pulkininkas Zajončkovskis, 
nelaukdamas grįžtančių parlamentarų, pabėgo persirengęs civiliais drabužiais. 

Lenkų kariuomenė turėjo aštuonis šarvuotuosius traukinius. Vienas iš jų „Pierwszy marszalek“) geležinkelio 
stotyje. 1939 m. 


Baigiantis rugsėjo 22-ajai 5-osios armijos kariuomenė pasiekė Kovelio-Rožicės- Voluinės 
Vladimiro-Ivaničių ribą. 60-oji šaulių divizija rinko Sarnos įtvirtintajame rajone ginklus ir 
šaudmenis. Ryčiau Kovelio, Povorsko stotyje, sovietų aviacija užklupo atsidūrusį spąstuose 
„Piervšy maršalek“. Bombarduojamas šarvuotasis traukinys buvo apgadintas, neteko dalies 
žmonių. Naktį į rugsėjo 23-iąją vadas įsakė sugadinti ginkluotę ir paleido įgulą, o pats su 
50 žmonių būriu prisijungė prie Riukemano grupės. Vėliau šarvuotasis trofėjas atiteko če- 
kistų žinybai ir suremontuotas bei pavadintas šarvuotuoju traukiniu Nr. 77, buvo priskirtas 
NKVD 10-ajai divizijai (įdomu, kad iki 1920 metų pradžios jis jau priklausė Raudonajai ar- 
mijai, bet buvo užgrobtas lenkų ir, pavadintas „Kresų šauliu“, spėjo pakovoti už Respubliką. 
Vėl atitekęs raudoniesiems, po neilgos tarnybos saugojęs geležinkelius Vakarų Ukrainoje, 
buvo susprogdintas ir įgulos paliktas 1941 m. liepą. Vokiečiai traukinį atgaivino ir pavadi- 
no „Panzer Zug Nr. 10“. Į karo pabaigą trijų kariuomenių „veteraną“ galutinai pribaigė so- 
vietų atakos lėktuvai). 

6-osios armijos (17-asis šaulių ir 2-asis kavalerijos korpusai - 80 834 žmonės, 630 pabū- 
klų bei minosvaidžių, 675 tankai) ruože pasieniečių ir raudonarmiečių šturmo grupė rug- 
sėjo 17-ąją 4 valandą ryto užėmė Voločino tiltą. Po pusvalandžio 17-ojo šaulių korpuso ar- 
tilerija smogė smūgius priešo objektams Zbručės upės priešingame krante ir kariuomenė 
pradėjo forsuoti upę pasinaudodama užimtu tiltu ir sudarytomis perkėlomis. Surengę van- 
dens kliūties įveikimo mokymus 17-ojo korpuso daliniai (96-oji, 97-oji šaulių divizijos, 38- 
oji ir 10-oji tankų brigados) išsirikiavo žygio kolonomis ir patraukė Tarnopolio kryptimi. 
Judrieji junginiai greit aplenkė pėstininkus ir jau vakarop 10-oji tankų brigada (98 tankai 
T-28 ir 40 BT, 19 šarvuočių) įžengė į miestą. Šiauriau puolanti pulkininko P. Fotčenkovo 
24-oji tankų brigada (305 tankai BT, 8 tankai T-26, 28 šarvuočiai) drauge su 97-osios divi- 
zijos 136-uoju šaulių pulku perėjo Dobrovodus ir, aplenkdama Tarnopolį iš šiaurės vakarų, 

apie 22 valandą pasiekė jo vakarinį pakraštį, ėmė iš ten vyti lenkų dalinius. Iš šiaurės į mies- 
tą įriedėjo 5-osios kavalerijos divizijos 2-ojo kavalerijos korpuso 11 tankų. 

Nors organizuoto priešinimosi nebuvo, šaudymo neišvengta. Keletas lenkų kareivių ir du 
karininkai įsitaisė su kulkosvaidžiais Tarnopolio centre esančios bažnyčios bokšte ir ėmė 
šaudyti į sovietų kariuomenę. „Netikėtai iš bažnyčios pliūptelėjo į gatvę tanki kulkosvaidžių 
ugnis, - prisiminė S. Štemenka. - Sužvingo arkliai, pradėjo bėgioti žmonės. Prasidėjo su- 
sišaudymas, kuris nenutrūko iki pat aušros. Tarpais vis pasigirsdavo šaudant tai viename, 
tai kitame miesto gale. Bažnyčioje rytą aptikome krūvas tuščių šovinių tūtelių, bet to, kuris 
šaudė į gatvę, sulaikyti nepavyko. Buvo kalbama, kad tai kunigas, suspėjęs slapčia paspruk- 
ti“. Miesto gyventojai istoriją apie nakties kulkosvaidininkus taip pat ilgai prisiminė, tik, jų 
liudijimu, pabaiga buvusi kiek kitokia, nei aprašytoji sovietų armijos generolo. Rytą kazo- 
kai suvarė į bažnyčią 100 žmonių ir paskelbė juos įkaitais. Tada lenkų karininkai nusišovė, o 
kareiviai pasidavė. Rugsėjo 18-osios dieną teko skirti miestui išlaisvinti nuo „banditų“. Per 
susišaudymus Raudonoji armija neteko 3 žuvusių ir 37 sužeistų žmonių. Kartu į Tarnopolį 
įžengė 17-ojo šaulių korpuso kariuomenė. Į nelaisvę buvo paimta 600 lenkų kariškių. 

Puolantys šiauriau 2-ojo kavalerijos korpuso junginiai, įveikę Sereto upę, gavo 
Timošenkos įsakymą sparčiuoju žygiu traukti į Lvovą ir jį užimti. Kadangi arkliams reikėjo 
pailsėti, korpuso vadas sudarė kombrigo J. Šaraburko vadovaujamą sudėtinę motorizuotą- 

Lvovo gyventojai pasitinka 
Įįžengiančią į miestą 
vokiečių kariuomenę. 

1939 m. rugsėjis. 


ją grupę iš 600 kavaleristų, susodintų į 5-osios kavalerijos divizijos tankus, ir 24-osios tan- 
kų brigados bataliono. Grupė patraukė Lvovo link pakeliui „surinkusi“ apie 6000 belaisvių. 
Kita 6-osios armijos kariuomenė, kiek leido galimybės, taip pat buvo nukreipiama pagrin- 
dinio tikslo - Lvovo - pusėn. Prie Sasuvo 14-oji kavalerijos divizija palaužė vietos įgulos 
bei policijos priešinimąsi, paėmė į nelaisvę 1155 žmones ir užgrobė 200 šautuvų. Naktį į 
rugsėjo 19-ąją nuo Brodų prie miesto priartėjo lenkų kariuomenės kolona, kuri taip pat 
buvo nuginkluota. Į nelaisvę pateko 12 096 žmonės, paimta 12 tūkstančių šautuvų, 26 pa- 
būklai, 275 kulkosvaidžiai, 32 automobiliai ir 1200 arklių. 

Rugsėjo 19-ąją paryčiui 2-asis kavalerijos korpusas užėmė Zločevą, o rugsėjo 20-ąją va- 
karop 14-oji kavalerijos divizija pasiekė Jaryčevą, Barščeveščę, 3-ioji kavalerijos divizija — 
Kalinovkus, Bialka Šliachecką, per 8 kilometrus nuo Lvovo. 

Nelaimėjusi įspūdingų karo pergalių komkoro Golikovo armija ypač pasižymėjo kitame - 
sušaudymų - fronte. Tvarkant šį reikalą daugiausia nuveikė pats Filipas Ivanovičius. Štai 
rugsėjo 21 d. Zločeve, prisiminęs jaunystę baudžiamosios brigados gretose, komandarmas 
nė nemirktelėjęs brūkštelėjo popierėlį, leidžiantį 2-ojo kavalerijos korpuso ypatingojo sky- 
riaus viršininkui Koberniukui sušaudyti bet kuriuos dešimt žmonių savo nuožiūra. Taigi 
tas Koberniukas išvažiavo į miestą, suėmė kalėjimo viršininką, jo pavaduotoją, prokurorą, 
keletą policijos bei administracijos valdininkų ir „visus šiuos asmenis pagal 6-osios armi- 
jos karo tarybos limitą“ sušaudė. Kiek vėliau siekdami nevaržyti girtinos valdinių inicia- 
tyvos „limitais“ Golikovas ir karo tarybos narys brigados komisaras Zacaryčevas leido če- 
kistams „greit suimtus“ liaudies priešus žudyti „supaprastinta tvarka“. Ši „nuostata“ buvo 
taip pat paskleista tarp junginių bei dalinių vadų. Be teismo buvo susidorojama su paimtais 
į nelaisvę lenkų kariškiais, policininkais ir „buožiškos prigimties taikiais gyventojais“. Šio 
šaudymo aidas nusirito net iki draugo Stalino - armijos prokuroras, neįstengęs nuramdy- 
ti komandarmo, parašė skundą ir prašė „mūsų 6-ojoje armijoje įvesti bolševikinę tvarką“. 

Įrodyta, kad reichsfiureris Himleris buvo karo nusikaltėlis - jis nusikalstamai įsakinėjo. 
O štai maršalas Golikovas - karvedys ir Ukrainos išvaduotojas. Tiesa, už skubotų potvar- 
kių priėmimą“ Filipas Ivanovičius net buvo nubaustas - gynybos liaudies komisaro įsaky- 
mu jam pareikštas papeikimas. Žemesniesiems „kovotojams su engėjais“, atsižvelgiant į tai, 

kad jų poelgiuose nebuvo tyčinės ir piktos valios, kad visa tai vyko kovos veiksmų ir smar- 
kios nacionalinės bei klasinės kovos aplinkybėmis“, buvo skirtos simbolinės drausminės 
nuobaudos. 

1-oji vermachto kalnų pėstininkų divizija Lvovą pasiekė dar rugsėjo 12 d. ir pradėjo mū- 
šius priemiestyje, tačiau įgula sėkmingai atmušė visas atakas. VI korpuso apygardos vado 
generolo Vladislavo Lenglerio ir miesto administracijos vadovo Stanislavo Ostrovskio 
energijos bei sumanumo dėka, masiškai stojant į kariuomenę miesto jaunimui bei atvyks- 
tant rezervų, Lvovo gynėjų pajėgos turėjo 24 batalionus pėstininkų, 3 kavalerijos eskadro- 
nus, kuopą pionierių, priskirtų 35-ajai pėstininkų divizijai, 33-iąjį artilerijos pulką ir dar 
įvairių dalinių. Turėta 78 lauko ir 16 zenitinių pabūklų. Trūko prieštankinių pabūklų, bet 
buvo 6000 kulkosvaidžių. Rugsėjo 18 d. į miestą įriedėjo šarvuotieji traukiniai „Smialy“ ir 
„Maršalek Glovacki“, trys ešelonai su ginkluote ir šaudmenimis. Sandėliuose buvo po ke- 
turiolika šaudmenų komplektų, maisto atsargų sukaupta beveik trims mėnesiams, degalų - 
pusei metų. Buvo sukurtos visos sąlygos ilgai gynybai. Be to, iš šiaurės vakarų, per Janovo 
miškus ir vokiečių užkardas, į miestą prasiverždavo generolo Kazimiro Sosnkovskio armi- 
jos „Malopolska“ likučiai. Civiliai gyventojai kentėjo nuo bombardavimų iš oro ir kasdien 
šimtai žūdavo, bet vokiečių vadovybė veltui laukė, kada Lvovas kapituliuos. 

Iki to laiko tikslas, kurį turėdama Raudonoji armija peržengė Lenkijos sieną, jau nekėlė 
abejonių. Vokiečiai mėtė į miestą atsišaukimus, kuriuose, be kita ko, buvo sakoma: „Rusai 
peržengė sieną kaip Vokietijos sąjungininkai ir ištiesė ranką vokiečių kariuomenei... Bet 
koks priešinimasis neturi prasmės“, ir siūlė siųsti parlamentarus. Korpuso vadovybės pasi- 
tarime generolas Lengleris pareiškė: „Bolševikai artėja prie Lvovo. Sunku tiksliai nustatyti, 
kur jie. Aš turiu įsakymą su jais nekovoti, bet į miestą jų neleisime“. Gatvėse pasirodė sava- 
norių būrių, tokių, kaip, pavyzdžiui, kuopa „Lvovo benzinininkų“, ginkluotų buteliais su 
degiuoju mišiniu kovai su tankais. 

Rugsėjo 19-osios naktį, 2 valandą, prie Lvovo priartėjo kombrigo Šaraburkos jungtinė 
grupė - kavalerijos pulkas ir 35 tankai. Juos lenkų artilerija pasitiko ugnimi. Įveikdamas 
gatvių barikadas priešakinis žvalgybos batalionas, turintis šešis tankus, prasiveržė į mies- 
to centrą, bet buvo pasitiktas prie bažnyčios išsidėsčiusios 33-iojo artilerijos pulko 5-osios 
baterijos ugnimi. Per susišaudymą priešakinis tankas buvo pamuštas, o lenkai neteko vie- 
no pabūklo. 

6 valandą ryto sovietų kariuomenės grupė atsitraukė prie Vinikų gyvenvietės, per tris ki- 
lometrus ryčiau Lvovo ir ėmė nuginkluoti į Lvovą traukiančius lenkų dalinius. Tačiau tie- 
siog per porą valandų ji netikėtai susidūrė su miestą iš pietvakarių lenkiančiais vokiečiais. 
Ir vieni, ir kiti sąjungininkai manė, kad, nieko kita be lenkų, čia negali būti, ir, užuot pa- 
spaudę vieni kitiems rankas, pradėjo šaudyti. Kaip pranešė Timošenka, „Mūsų kitu keliu iš 
Lvovo pasiųsti du šarvuočiai, pasitikti mūsų kariuomenės, netikėtai buvo apšaudyti iš arti- 
lerijos. Mūsiškiai pamanė, kad tai lenkų kariuomenė, ir 45 mm patrankų bei kulkosvaidžių 
ugnimi kliudė dvi prieštankinės patrankas... Mūsų dviejų šarvuočių narsios įgulos kovėsi 
ligi galo ir sudegė“. Pirmasis kontaktas grėsė virsti tikromis kautynėmis. Brigados vadas pa- 
siuntė į vokiečių išsidėstymo vietą šarvuotį su parlamentarų ženklu - prie lazdos pritvirtin- 

vokiečiais Lvovo gynybos metu. 
1939 m. rugsėjo 15 d. 


ta apatinių marškinių atplėša. Tankai ir šarvuočiai mėtė raudonas ir baltas vėliavėles, bet 
šūviai nesibaigė. Abi šalys turėjo nuostolių: pamuštos trys vokiečių prieštankinės patran- 
kos, žuvo 3 karininkai, buvo sužeisti 9 kareiviai. Brigada neteko dviejų šarvuočių ir vieno 
tanko, žuvo 3 ir sužeisti 4 žmonės. Išsiaiškinusios aplinkybes šalys nusprendė aptarti situa- 
ciją ir pradėjo derybas, per kurias įsiplieskė ginčas, kas turi užimti Lvovą. 

Šarvuočiu atvažiavo 137-ojo kalnų pėstininkų pulko vadas pulkininkas fon Šliameris. Iš 
sovietų pusės padėti kombrigui Šaraburkai atvyko Ukrainos fronto artilerijos vadas kom- 
brigas N. Jakovlevas. Abi šalys viena iš kitos reikalavo patraukti kariuomenę nuo miesto. 
Vokiečiai įrodinėjo, kad negali pasitraukti, „kol nesunaikinta lenkų kariuomenė“, sovietų 
atstovus jaudino pripažintas faktas, kad Lvovas yra „mūsų pusėje“. Derybos vyko ne vieną 
kartą rugsėjo 19 ir 20 d. Berlynas net pasiūlė paimti miestą drauge šturmuojant, o paskui 
iškilmingai jį perduoti Raudonajai armijai, bet Maskvos toks variantas netenkino. 

Į Lvovą buvo taip pat pasiųstas sovietų parlamentaras, bet Lengleriui kol kas derybos ne- 
rūpėjo. Rugsėjo 19 d. generolo Sosnkovskio grupė paskutinį kartą pamėgino prasiveržti 
prie miesto, bet nesėkmingai. 

Tuo metu armija „Mladopolska“ turėjo 7 batalionus pėstininkų ir 6 artilerijos baterijas — 
iš viso apie 3000 žmonių ir 20 pabūklų. Ją pasitikdama Lvovo įgula penkių batalionų pa- 
jėgomis surengė smarkią kontrataką. Tačiau išpuolis tikslo nepasiekė. Nors buvo atmuštos 
dvi gyvenvietės ir, kautynėms pasiekus didžiausią įtampą, lenkų grupuotes vieną nuo ki- 
tos skyrė vos pusantro kilometro, priešo gynybos pramušti nepavyko. Vokiečiai į pagalbą 
pirmajai kalnų pėstininkų divizijai permetė 2-osios kalnų pėstininkų divizijos ir 7-osios 
pėstininkų divizijos dalinius. Generolo Sosnkovskio atakos buvo nesėkmingos. Jo artileri- 
ja greit išnaudojo šaudmenų likučius ir lemiamu metu negalėjo palaikyti pėstininkų. Tik 
pavieniams kareiviams ir karininkams pavyko prasiskverbti pro vokiečių kovos rikiuotę į 
Lvovą, kiti žuvo ar pateko į nelaisvę. Generolas Sosnkovskis įstengė pereiti Vengrijos sieną 
ir vėliau nusigauti į Paryžių. 

Rugsėjo 20-osios rytą įsivyravo tyla. Nei vokiečiai, nei rusai, užsiėmę tarpusavio preten- 
zijų sureguliavimu, į Lvovą įžengti nemėgino. Bet padangėje virš miesto jau sukiojosi rau- 

donžvaigždžiai lėktuvai. Pagaliau apie vidurdienį vokiečių karo atašė Maskvai generolas 
leitenantas Ernestas Kiostringas pranešė Vorošilovui, kad pats Hitleris įsakė „nedelsiant 
atitraukti vokiečių kariuomenę už 10 kilometrų vakariau Lvovo ir atiduoti Lvovą rusams“. 

Naktį į rugsėjo 21-ąją vokiečių kariuomenė pradėjo trauktis. Jų pozicijas užėmė sovietų 
daliniai, besirengiantys 9 valandą ryto atakuoti miestą. 2-ajam kavalerijos korpusui buvo 
pavalžios 38-oji, 10-oji tankų brigados ir 97-osios bei 96-osios šaulių divizijų jungtinė 
grupė. 

Šturmo planas buvo toks: 14-oji kavalerijos divizija turėjo atakuoti miestą iš šiaurės 
ir šiaurės rytų, 17-ojo šaulių korpuso jungtinė grupė su 38-ąja tankų brigada - iš rytų; 
5-oji kavalerijos divizija drauge su 10-ąja tankų brigada — iš pietryčių, o 3-ioji kavaleri- 
jos divizija — iš pietų ir pietvakarių. Pažymėtina, kad netgi koviniame įsakyme lenkų įgula 
buvo vadinama kažkokia „fašistine organizacija“. 

Sovietų kariuomenė užėmė skirtas pozicijas, bet rytą lenkų vadovybė paskelbė, jog pa- 
sirengusi derėtis. Generolas Lengleris neišlaikė, tuo labiau kad „bendra direktyva“ įsakyta 
su sovietais nekariauti. Tiesa, generolas nieko nesiėmė įvykdyti direktyvos antram punk- 
tui - prasiveržti į Vengriją, nors, atsitraukus vokiečių kariuomenei, tam atsirado realių 
galimybių. 

17 valandą prie mielių gamyklos miesto rytiniame pakraštyje generolas V. Lengleris, pa- 
pulkininkis K. Ryžinskis, majoras J. Javičius, kapitonas K. Čichirinas susitiko su kombrigu 
P. Kuročkinu ir N. Jakovlevu, brigados komisaru K. Krainiukovu, pulkininku Fotčenkovu, 
pulko komisaru Makarovu ir I. Serovu. Per derybas paaiškėjo, kad lenkų įgula pasirengu- 
si kapituliuoti. Grįžęs į miestą Lengleris sukvietė gynybos vadovybės pasitarimą, kuria- 
me pranešė apie sprendimą atiduoti miestą sovietams. „Generolas važinėjo pas sovietų va- 
dovybę, - prisiminė 38-osios pėstininkų divizijos vado pavaduotojas papulkininkis Janas 

————— 
“TP Lenkų apygardos VI korpuso Lvove vadas 
Raudonosios armijos generalinio štabo suvestinės apie 1939 m. armijos generolas Vladislavas Lengleris 
rugsėjo kovas Vakarų Baltarusijoje ir Vakarų Ukrainoje. (Wtadystaw Lengler) 

Raudonosios armijos kavalerija Lvove. 1939 m. rugsėjis. 


Sokolovskis. — Jis išdėstė, kokia yra padėtis. Sovietų daliniai apsupo Lvovą. Nuo Lvovo iki 
Zločevo lauke stovi begalinės eilės sovietų tankų. Bolševikai atėjo ne su taika. Jie veikia su- 
simokę su Hitleriu. Generolas teigė, kad padėtis beviltiška. Vyriausybė, šalies prezidentas 
ir vyriausiasis vadas yra užsienyje. Toliau priešintis nėra prasmės ir tai gali baigtis visišku 
miesto sunaikinimu. Derybos jau vyksta“. Dauguma karininkų pasisakė už „betikslių“ mū- 
šių pabaigą ir priimtinų kapituliacijos sąlygų apsvarstymą. 

Rugsėjo 22-osios rytą generolas Lengleris ir pulkininkas Rakovskis su išvakarėse pareng- 
tais derybų siūlymais atvyko į 24-osios tankų brigados štabą Vinikuose. 11.00 buvo pasi- 
rašytas susitarimas „dėl Lvovo miesto perdavimo Sovietų Sąjungos kariuomenei“. Lenkų 
kariuomenės karininkams buvo garantuojama asmeninė laisvė, asmeninio turto neliečia- 
mumas. Jų išvykimas į kitų valstybių teritoriją bus reglamentuojamas civilinės valdžios di- 
plomatine tvarka“. Visi jie, išskyrus generolą Lenglerį, buvo rasti sušaudytųjų grioviuose 
prie Starobelsko. Jis kažkokiu stebuklu išvengė suėmimo, pasitraukė į Rumuniją, iš kur nu- 
sigavo į Prancūziją, o paskui į Britų salas. 

14.00 lenkų kariuomenė pradėjo atiduoti ginklus, o po valandos 2-ojo kavalerijos korpu- 
so junginiai pėsčiomis drauge su 24-osios, 38-osios ir 10-osios tankų brigados tankais įžen- 
gė į miestą. Europietiškesniems Lvovo gyventojams Raudonoji armija, nepaisant gausybės 
šarvuotosios technikos, atrodė kaip klaidžiojančių elgetų orda: „Krinta į akis, jog kariuo- 
menė prastai išmokyta, žygiuojanti kariuomenė pasižymi menka drausme, yra apsileidu- 
si ir purvina. Matyti, jog kareiviai prastai maitinami, ginklai neprižiūrimi, uniforminė ap- 
ranga nevienodos spalvos ir sukirpimo, daugelis vilki lenkiškus mundurus, avalynė dažnai 
skylėta, parišta virvutėmis, kad neiširtų. Bendras įspūdis - gauja, o ne kariuomenė“. 

Lenkų įgula įvykdė susitarimą dėl miesto atidavimo, tik atskiros grupės keliose vietose 
ėmė šaudyti iš barikadų, bet priešinimasis greit palaužtas. Į rugsėjo 23-iosios vakarą mies- 

te buvo įvesta tvarka ir sovietų kariuomenės pagrindinės pajėgos išvestos į jo pakraščius 
(tarp daugybės trofėjų ir du lenkų šarvuotieji traukiniai, kurie po kosmetinio remonto ati- 
teko čekistų žinybai). „Bartoš Glovacki“ pavadintas šarvuotuoju traukiniu Nr. 58 ir priskir- 
tas NKVD 3-iajai divizijai saugoti geležinkeliams. „Smialy“ tapo 4-osios NKVD divizijos 
šarvuotuoju traukiniu Nr. 75. Abu 1941 m. liepą buvo sudaužyti dvikovose su vokiečių tan- 
kais ir įgulų palikti. 

Lenkų patriotai Londone ir Paryžiuje nemažai priekaištavo generolui Lengleriui dėl jo 
„neryžtingumo ir siauro mąstymo“: 

„„« Lvovas, mūsų vertinimu, galėjo būti išlaikytas lenkų rankose dar dvi tris savaites, gal- 
būt iki 1939.10.10. "Tai būtų buvusi pati ilgiausia paskutinės Lenkijos žemės ribos gyny- 
ba. Moralinę bei propagandinę tokios gynybos reikšmę viso pasaulio, kurio dėmesys tada 
buvo sutelktas į Lenkiją, akyse tiesiog sunku įvertinti... Apskritai Lenglerio vaidmenį nuo 
1939.9.17 reikia vertinti visiškai negatyviai 

Na, ką gi, koks popas, tokia ir parapija. Dieną, kai Lengleris apmąstė sprendimą ka- 
pituliuoti, Rumunijoje internuotas maršalas diktavo savo paskutinį įsakymą Lenkijos 
kariuomenei: 

„Kareiviai! 

Bolševikai užpuolė Lenkiją tuo metu, kai mūsų kariuomenė vykdė manevrą, kurio tikslas 
buvo sutelkti pajėgas Lenkijos pietrytinėje dalyje, kad, turėdama galimybę gauti paramos, ka- 
rinių medžiagų ir ryšį per Rumuniją su Prancūzija bei Anglija, kariautų toliau. Bolševikų už- 
puolimas šį planą padarė neįmanomą. Visą pajėgią kautis mūsų kariuomenę sukaustė veiks- 
mai prieš Vokietiją. Aš maniau, kad susiklosčiusioje padėtyje mano pareiga buvo išvengti 
beprasmiško kraujo liejimo kovojant su bolševikais ir išgelbėti tai, ką dar galima išgelbėti. 
PAK dalinių šūviai į bolševikus patvirtino, kad mes savo žemės savanoriškai neatiduodame. 
Kadangi pirmosiomis dienomis į mūsų būrius nešaudė ir jų nenuginkluodavo, nusprendžiau, 
kad yra galimybių išvesti gana dideles pajėgas į Vengrijos ir Rumunijos teritoriją. Aš turėjau 
tikslą jus nuvežti į Prancūziją ir ten organizuoti lenkų kariuomenę. Norėjau, kad lenkų ka- 
reivis dalyvautų tolesniame kare ir, jam pergalingai pasibaigus, būtų lenkų karuomenė, kuri 
atstovautų Lenkijai ir jos interesams. Jūs turite prisiminti šį šiandien svarbiausią tikslą. Nors 
jūsų gyvenimo sąlygos buvo itin sunkios, turite laikytis, nepamiršti, jog esate kareiviai, ku- 
riuos tam įpareigoja pareiga ir garbė... Reikia sukąsti dantis ir laikytis. Padėtis pasikeis, karas 
vyksta toliau. Kausimės už Lenkiją ir grįšime į Lenkiją atnešdami jai pergalę“. 

Feldmaršalas Manšteinas, pagerbdamas lenkų kareivių ir karininkų narsą, negalėjo nu- 
slėpti paniekos jų vyriausiajam vadui: 

„Mažoje salėje, kurią pasirinkome mūsų štabo operatyvinio skyriaus valgykla, kaip nau- 
josios Lenkijos simbolis kabojo aliejiniais dažais tapytas Pilsudskio veiklos perėmėjo mar- 
šalo Rydz-Smiglo portretas. Didinga poza, rankoje - sidabrinė maršalo lazda, užsibaigianti 
stambiu bumbulu ir primenanti viduramžių vėzdus. Maršalas stovėjo atakuojančios lenkų 
kavalerijos fone. Pasitikintis savimi ir išdidus iš viršaus žvelgė į mus. Apie ką šis veikėjas 
mąsto dabar? Jo vadovaujamos kariuomenės likimas jau nulemtas. Valstybė, kurios vairi- 
ninkas jis buvo, priartėjo prie katastrofos! Tačiau jis pats, kaip tai netrukus paaiškėjo, nebu- 

Maršalas E. Rydz-Smiglas. Už 
jo stovi generolas Vladislavas 
Andersas (Wladystaw Anders), 
vėliau tapęs Anderso armijos, 
kovojusios Vakarų fronte, 
vyriausiuoju karo vadu. 1937 m. 


vo didvyris. Jis paliko savo kariuomenę likimo valiai ir pabėgo į Rumuniją neužmiršęs prieš 
tai išsiųsti savo kilnojamąjį turtą“. 

1939 m. lapkritį ministras pirmininkas Vladislavas Sikorskis oficialiai pašalino Rydz- 
Smiglą iš vyriausiojo vado posto. 1940 m. pabaigoje maršalas pabėgo iš arešto, nelegaliai 
perėjo iš Rumunijos pusės Vengrijos sieną ir įsitaisė Budapešte. Naujajai Lenkijos vyriau- 
sybei jis buvo visai nereikalingas, net ir kaip pulko vadas. Lenkų priešinimosi kovai ir gin- 
kluotosioms pajėgoms užsienyje vadovavo generolas Sosnkovskis. 1941 m. spalį Rydz- 
Smiglas, nusprendęs užmegzti ryšius su pogrindžiu, prasiskverbė į Varšuvą ir po pusantro 
mėnesio staiga mirė nuo širdies smūgio. 

Ukrainos fronto pietiniame sparne (13-asis šaulių, 4-asis ir 5-asis kavalerijos, 25-asis 
tankų korpusai - 77 300 žmonių, 527 pabūklai ir minosvaidžiai, 1100 tankų) rugsėjo 17 d. 
penktą valandą ryto pradėjo forsuoti Zbručo upę. Šiauriau sovietų daliniai pasiekė Skrypos 
upę. 23-ioji tankų brigada (217 tankų) patraukė per Borščevą Gorodenkos ir Kolomyjos 
kryptimi. Iki 16.00 tankistai briste forsavo Dnestrą šalia Gorodenkos, užgrobė 6 lenkų lėk- 
tuvus. Rugsėjo 18 d. brigada įžengė į Kolomyją, ten buvo nuginkluota apie 10 tūkstančių 
lenkų kariškių iš 24-osios, 2-osios ir 5-osios pėstininkų divizijų likučių. 

Rugsėjo 19-osios naktį 23-ioji tankų brigada gavo įsakymą užimti Stanislavovą ir, įveik- 
dama kelių užvartas, patraukė jo kryptimi. 14 valandą tankai pasiekė miestą ir tuojau ėmė 
veržtis į Haličą, kurį pasiekė kitos dienos pavakare. Kitą dieną žygiuodama per Kalušą, 
Doliną ir Bolechovą brigada rugsėjo 21 d. pasiekė Stryjų. 

Dešiniajame sparne puolantis komdivo D. Riabyševo vadovaujamas 4-asis kavalerijos 
korpusas (32-oji ir 34-oji kavalerijos divizijos, 26-oji tankų brigada) naktį į rugsėjo 17-ąją 
pasiuntė į Lenkijos teritoriją priešakines žvalgybos grupes, kurių tikslas - sutrikdyti ry- 
šius ir paimti „liežuvių“. Tačiau grupės buvo pastebėtos ir per susidūrimus su lenkų pa- 
sieniečiais turėjo nuostolių, tad užduoties neįvykdė. Todėl forsuodamas Zbručą 4-asis ka- 
valerijos korpusas susidūrė su organizuotu lenkų pasienio sargybos priešinimusi ir buvo 

priverstas dvi valandas kautis prie sienos. Įveikęs pasienio užtvarų zoną korpusas įgijo gali- 
mybių plėtoti puolimą Podgaicų kryptimi ir vakarop pasiekė Strypos upę Sokoluvo rajone. 
Tuo metu 13-asis šaulių korpusas (72-oji ir 99-oji šaulių divizijos) priartėjo prie Dnestro, o 
5-asis kavalerijos korpusas (9-oji , 16-oji kavalerijos divizijos, 23-ioji tankų brigada) pasie- 
kė Tribuchovicus, Dulicus. 25-asis tankų korpusas (4-oji, 5-oji tankų, 1-oji mechanizuotoji 
brigados - 462 tankai, 74 šarvuočiai) 19.30 po neilgo mūšio užėmė Čiortkovą, paėmė ne- 
laisvėn 200 lenkų 41-ojo pėstininkų pulko kareivių ir užgrobė 4 lėktuvus. 

Kitą dieną 4-ojo kavalerijos ir 13-ojo šaulių korpusų junginiai apsupo ir po neilgo mū- 
šio paėmė nelaisvėn apie 10 000 lenkų kariškių iš „Poznanės“ armijos 6-osios ir 22-osios 
pėstininkų divizijų. 25-ojo tankų korpuso 1-oji mechanizuotoji brigada 16 valandą užėmė 
Monastyrką, kur paimta nelaisvėn apie 3600 lenkų kariškių. Vakarop 1-oji mechanizuotoji 
ir 4-oji tankų brigados priartėjo prie Podgaicų, o 5-oji tankų brigada prie Dombrovo kovėsi 
su lenkų artilerijos pulku, paėmė į nelaisvę 2500 lenkų kareivių ir pasiekė Haličo pakraštį. 
Rugsėjo 19 d. 25-ojo tankų korpuso daliniai užėmė Haličą, taip pat tiltus per Dnestrą. 4-asis 
kavalerijos korpusas įžengė į Rogatino, Burštyno rajoną ir ten gavo dieną poilsio. 26-oji 
tankų brigada atžygiavo į Haličo, Bolšovcų rajoną. 13-ojo šaulių korpuso priešakiniai da- 
liniai traukė Stanislavovo link. Tą pačią dieną korpusas buvo priskirtas Kijevo apygardos 
NKVD pasienio kariuomenės vadui komdivui Osokinui, kuris gavo Ukrainos fronto karo 
tarybos įsakymą „nedelsiant uždaryti sieną“ ir „jokiu atveju neleisti lenkų kareiviams ir ka- 
rininkams patekti į Rumuniją“. Nuo rugsėjo 21 d. 13-ojo šaulių korpuso kariuomenė buvo 
išskleista išilgai Rumunijos ir Vengrijos sienos nuo Kolomyjos iki Beskidų. 

Komdivo S. Čestochvalovo tankų korpusas ir komdivo I. Rubino 5-asis kavalerijos kor- 
pusas Haličo rajone kovojo su 26-osios ir 28-osios lenkų divizijų likučiais ir paėmė nelais- 
vėn apie 20 tūkstančių lenkų. 13-asis šaulių korpusas užėmė Stanislavovą ir Kalušą, paėmė 
nelaisvėn 11 tūkstančių žmonių jungtinę grupuotę, kuri iš Berežanų žygiavo Rumunijos 
sienos link. Ši grupuotė turėjo sunkiųjų pabūklų pulką, du divizionus lauko artilerijos, du 
batalionus pionierių, keletą kavalerijos eskadronų. Trūko tik menkniekio - normalių vadų, 
aiškių įsakymų ir noro kautis. „Mums buvo žadama, - rašė kalintas Starobelsko lageryje 
Juzefas Čarskis, - kad eiliniai bus paleisti, karininkai turės būti išvežti į Lvovą ir ten paleisti 
laisvėn. Dabar tai, kad nė kiek nebuvome informuoti apie sovietų kariuomenę, atrodo kaip 
visiškas aklumas. Tačiau tas smūgis peiliu į nugarą daugumai buvo visiškai netikėtas, žmo- 
nės išvarginti nuolatinių kautynių, ar - kas yra dar blogiau - traukimosi be mūšio, visiš- 
kai sutrikdytų ryšių, neatitinkančių aplinkybių įsakymų, baugių žinių apie bombardavimų 
sugriautą Varšuvą, apie prezidento, vyriausybės ir vyriausiosios karinės vadovybės paliktą 
šalį. Žmonės su menka viltimi griebėsi šiaudo: galbūt iš tikrųjų sovietai, kurie nesuintere- 
suoti hitlerinės Vokietijos pergale, leis peržengti sieną ir dalyvauti tolesnėje kovoje jau ne 
Lenkijoje, kur kova buvo pralaimėta, o Prancūzijoje?“ 

Rugsėjo 20 d. 13 valandą 25-asis tankų korpusas gavo užduotį iki vakaro pasiekti 
Lisiatyčių rajoną, Stryjų, o priešakiniams daliniams užimti Drogobyčą. Bet Stryjaus priei- 
gose sužinota, kad miestas užimtas vokiečių kariuomenės, todėl tankų korpusas sustojo po- 
ilsio. 15 valandą jam buvo skirta nauja užduotis - susitelkti prie Žuravno, ten parengti per- 

Lenkų kariai mūšio lauke. 1939 m. rugsėjis. 


kėlas per Dnestrą siekiant palaikyti 4-ąjį kavalerijos korpusą, veikiantį prieš lenkų Lvovo 
grupuotę. Tačiau prie Lvovo esančiai kariuomenei pagalbos neprireikė ir 25-asis tankų kor- 
pusas, susitelkęs Lukoveco, Liubšos, Mazuruvkos rajone, rugsėjo 22 d. gavo įsakymą trauk- 
ti Podgorcų ir toliau - Komarno - link. Rugsėjo 23-iosios naktį žygiuodami į nurodytą ra- 
joną korpuso daliniai susitiko su vermachto 2-osios kalnų pėstininkų divizijos padaliniais 
ir buvo sustabdyti. 

Rugsėjo 20 d. 12-osios armijos kariuomenė pasistūmėjo į Nikolajevo-Stryjaus lini- 
ją. Stryjaus rajone ji susidūrė su vokiečių kariuomene, kuri rugsėjo 22 d. perdavė miestą 
Raudonajai armijai. Rugsėjo 23 d. ten atžygiavo ir 26-oji tankų brigada. Po derybų sovietų 
kariuomenė buvo sustabdyta prie pasiektos linijos. 

kariai Breste bendrame parade. 
1939 m. rugsėjo 22 d. 


Raudonajai armijai vos įžengus į Lenkiją, siekiant išvengti „netikėtumų ir atsitiktinumų“ 
tarp Reicho ir SSRS, prasidėjo naujas diplomatinių derybų turas. Rugsėjo 18-osios vakarą, 
kalbėdamasis su Šulenburgu, Stalinas „kažkaip netikėtai“ pareiškė, kad sovietai turi abejo- 
nių, ar vokiečių vadovybė atitrauks kariuomenę „į liniją, kuri buvo nustatyta Maskvoje“, ar 
generolai sutiks grąžinti užgrobtas teritorijas. Pasiuntinys atsakė, kad Vokietija „tvirtai ke- 
tina įvykdyti Maskvos susitarimo sąlygas“, o pokalbyje dalyvaujantis generolas Kiostringas 
išpyškino: „Vokiečių ginkluotosios pajėgos darys tik tai, ką įsakys fiureris“. 

Kitą dieną „Pravdoje“ buvo paskelbtas Sovietų Sąjungos ir Vokietijos komunikatas: 
„Siekiant išvengti bet kokių nepagrįstų gandų dėl Lenkijoje veikiančių Sovietų Sąjungos 
ir Vokietijos kariuomenių, SSRS ir Vokietijos vyriausybės pareiškia, kad šių kariuome- 
nių veiksmai neturi kokio nors tikslo, neatitinkančio Vokietijos ar Sovietų Sąjungos inte- 
resų ir prieštaraujančio Vokietijos ir SSRS pasirašyto nepuolimo pakto dvasiai bei raidei. 
Atvirkščiai, šių kariuomenių užduotis yra ta, kad Lenkijoje būtų atkurta tvarka bei ramybė, 
sutrikdyta iširus Lenkijos valstybei, ir padėti Lenkijos gyventojams pertvarkyti savo valsty- 
bingumo egzistavimo sąlygas“. 

Štai taip, Lenkija kažkaip staiga, nesuprantamai iširo, užvertė ant Hitlerio ir Stalino pe- 
čių sunkią pareigą atkurti tvarką ir ramybę. Kartu „Pravda“ bylojo apie tai, kaip Vokietijos 
gyventojai vieningai sveikina sovietų vyriausybės sprendimą, džiaugiasi dėl baltarusių ir 
ukrainiečių ir „gyvai aptarinėja sėkmingas Raudonosios armijos operacijas“, žemėlapiuose 
vėliavėlėmis pažymi jos pasistūmėjimą. 

„Lenkų laikraščio“ 1939 m. 
rugsėjo 27 d. numeris su 
iškalbingu pavadinimu: 
„Ribentropas vėl Maskvoje“. 


Rugsėjo 19-osios vakare Molotovas pasikvietė Šulenburgą ir jam pareiškė, kad akimirka 
„subrendo“ - metas konkrečiai dalytis lenkų teritorijas ir galutinai apsispręsti dėl slaptaja- 
me protokole iškelto klausimo: „Ar pageidautina abiejų šalių interesais išsaugoti Lenkijos 
valstybę?“ Nors anksčiau sovietų vyriausybė numatė leisti gyvuoti kokiems nors Lenkijos 
likučiams, bet dabar tas ketinimas užleido vietą norui Lenkiją broliškai pasidalyti pagal 
keturių upių liniją. Atidėlioti neverta, derybas reikia pradėti nedelsiant ir jos turi vykti 
Maskvoje, nes „aukščiausią valdžią turintys asmenys“ iš Sovietų Sąjungos išvykti negali“. 

Berlynas sutiko - iš tikrųjų metas „nustatyti Lenkijos teritorijų galutinę struktūrą“. Pas 
jus atvyksta Ribentropas. 

Vadovybė palaikė santykius per karo atašė. Rugsėjo 20 d. prasidėjo narkomo K. Vorošilovo 
ir generalinio štabo viršininko B. Šapošnikovo derybos su Vokietijos vyriausybės atstovais — 
generolu leitenantu E. Kiostringu, pulkininku G. Ašenbreneriu ir papulkininkiu G. Krebsu 
dėl vokiečių kariuomenės atitraukimo ir sovietų kariuomenės pasistūmėjimo prie demar- 
kacijos linijos. Konfliktas prie Lvovo patvirtino, kad problema yra aktuali. Naktinių pasi- 
tarimų rezultatas buvo rugsėjo 21-osios bendras protokolas, kuriuo nustatoma ši tvarka: 

Vokiečių ir Raudonosios armijos karininkai „Smūgis iš pasalų“. Lenkų karikatūra. 1939 m. rugsėjis. 
žemėlapyje nustato demarkacijos sieną. 
1939 m. rugsėjis. 


1. Raudonosios armijos daliniai sustoja prie rugsėjo 20 d. 20 valandos pasiektos linijos ir 
vėl pradeda žygiuoti į vakarus rugsėjo 23-iąją švintant. 

2. Vermachto daliniai pradeda atsitraukti rugsėjo 22 d. ir, nužygiuodami maždaug po 
20 km per parą, demarkacijos liniją pasiekia nuo rugsėjo 26 iki spalio 3 d. 

3. Žygiuodamos atsitraukiančios vokiečių kolonos ir sovietų avangardai turi laikytis vieni 
nuo kitų 25 kilometrų atstumo. Be to, Raudonosios armijos daliniai upių liniją užima viena 
para vėliau nei vokiečių padaliniai. 

4, Ginčytinus klausimus perduodant gyvenvietes sprendžia vietoje specialiai paskirtos 
delegacijos. 

5. Sovietų vadovybė, vokiečiams paprašius, privalo teikti pagalbą naikinant trukdančius 
judėti vokiečių daliniams „lenkų dalinius ar gaujas“. 

6. Abiejų šalių aviacija taip pat turi neperskristi 25 kilometrų skiriamosios juostos. 

Tačiau tą pačią dieną vokiečių atstovai aplankė gynybos liaudies komisariato ryšių su už- 
sieniu palaikymo skyrių ir pranešė, kad dėl vykstančių prie Varšuvos ir vakariau Lvovo mū- 
šių generolas Brauchičas prašo visus patvirtintus kariuomenės atitraukimo terminus nu- 
kelti vienai parai, o Pultusko ruože - iki spalio 4-osios vakaro. Papildomo laiko prireikė 
išgabenti belaisviams ir sužeistiesiems. Sovietai į prašymą žvelgė palankiai, tuo labiau kad 
Brauchičas žadėjo visus „svarbiausius“ objektus perduoti tvarkingus. Buvo padaryta ir pro- 
tokolo antrojo punkto atitinkamų pakeitimų. 

Rugsėjo 23 d. buvo paskelbtas Sovietų Sąjungos ir Vokietijos komunikatas: „Vokietijos 
vyriausybė ir SSRS vyriausybė tarp vokiečių ir sovietų kariuomenių. nustatė demarkaci- 
jos liniją, kuri driekiasi Pisos upe iki įtekėjimo į Narevo upę, toliau Narevo upe iki įtekėji- 

mo į Bugo upę, iki jos įtekėjimo į Vyslos upę, toliau Vyslos upe iki Sano upės įtekėjimo į ją 
ir toliau Sano upe iki jos ištakų“. 

Rugsėjo 21-osios ankstų rytą Baltarusijos ir Ukrainos frontų štabai gavo gynybos liaudies 
komisaro direktyvą Nr. 16693, reikalaujančią sustabdyti kariuomenes, palaukti atsilikusių 
dalinių ir užnugario tarnybų, sutvarkyti ryšius, kad jie būtų stabilūs, būti budriems ir laukti 
tolesnių nurodymų. 22 valandą gautas Vorošilovo įsakymas Nr. 156, kuriame buvo išdės- 
tytas Sovietų Sąjungos ir Vokietijos protokolo turinys ir leista atnaujinti judėjimą į vakarus 
rugsėjo 23 d. švintant. Maršalas taip pat įspėjo, kad už Bugo galbūt teks ir kariauti: „Lenkai 
rinks išsibarsčiusius dalinius į būrius ir gaujas, kurios drauge su veikiančia prie Varšuvos 
lenkų kariuomene gali mums atkakliai priešintis ir vietomis smogti kontrsmūgius“. 

Suvalkų kyšulyje aktyvūs veiksmai vyko toliau be pertraukų. Užėmusi Sokulką 2-oji tan- 
kų brigada, siekdama persekioti iš Gardino pasitraukiančią lenkų kariuomenę ir užimti 
Augustavo-Suvalkų rajoną, rugsėjo 21 d. sudarė majoro E. Čuvakino vadovaujamą grupę, 
turinčią 470 žmonių, 252 šautuvus, 74 kulkosvaidžius, 46 patrankas, 34 tankus BT, 6 šar- 
vuočius ir 34 automobilius. Patraukusi šiaurėn grupė naktį pasivijo priešo ariergardą prie 
kaimo, esančio per septynis kilometrus vakariau Sapackinės. Tai buvo išsaugojęs pajėgumą 
ir ryžtą kovoti majoro Stanislavo Žukovskio 101-asis ulonų pulkas. Ulonai pirmieji aptiko 
priešą ir pasirengė gintis. Mūšyje, trukusiame dešimt valandų, sovietų duomenimis, žuvo 
11 ir sužeista 14 raudonarmiečių, pamušti 4 tankai ir 5 automobiliai. Vienoje mašinoje 
sprogo šaudmenys. Lenkai turėjo tik vieną prieštankinį šautuvą, bet plačiai naudojo bute- 
lius su degiuoju mišiniu. Buvo paimta nelaisvėn 60 lenkų kariškių, kiti pasitraukė į miškus. 

Lenkai šio susirėmimo rezultatus įvertino kaip tegul nedidelę, bet neabejotiną savo per- 
galę. Mūšio aprašymą paliko rotmistras Sarna-Lopinovskis: „Dvylika kartų priešas ataka- 
vo kaimą. Kiekviena iš šių atakų buvo atmušta ir padaryta priešui nuostolių. Buteliais su 
benzinu buvo padegta vienuolika tankų grupės gynybos prieigose ir gilumoje. Mums kau- 
tynės baigėsi sėkmingai. Tiesa, turėjome didelių nuostolių. Antrasis eskadronas, kuriam 
teko pagrindinis smūgis, prarado pusę žmonių, kurie žuvo, ir septyniasdešimt procentų 
sunaikintų ar dingusių be žinios arklių. Kareiviai kovėsi didvyriškai. Niekada nepamir- 
šiu kapralo Chorošuko ir ulono Polotčanino, kurie užšoko ant tankų ir karabinų buožių 
smūgiais sugadino jų kulkosvaidžius. Tose kautynėse žuvo pulko vadas, du eskadronų va- 
dai, vienas būrio vadas. Pagal sovietų šaltinius, bolševikų nuostoliai buvo 12 tankų ir 800 
žmonių... Sėkminga šių kautynių baigtis leido pasirinkta kryptimi judėti generolo Vaclavo 
Pšezdzieckio vadovaujamos operatyvinės grupės „Volkovysk“ padaliniams“. 

Grupė traukėsi į vakarus per Augustavo girios miškus. 

O štai užtrukęs Sapackinėje Gardino apygardos vadas Olšina-Vilčinskis iki Lietuvos ne- 
privažiavo. Jo automobilį užklupo Čuvakino grupė. Komisaro Grigorenkos įsakymu jis 
buvo sušaudytas. Generolo Žmonai, palikus mašiną ir vairuotoją, buvo leista vykti toliau. 

Pajudėjusi iš Sapackinės sovietų grupė naktį į rugsėjo 23-iąją pasiekė Augustavo kana- 
lą. 16-ojo šaulių korpuso motorizuotasis būrys rugsėjo 23-iosios vakarą be mūšio užėmė 
Augustavą, o kitą dieną įžengė į Suvalkus. Majoro Bogdanovo vadovaujama 27-osios tankų 


139 


Raudonosios armijos kavalerija 
Vakarų Baltarusijoje. 
1939 m. rugsėjis. 


brigados grupė, turinti 20 tankų BT ir vieną šarvuotį, šukavusi sienos su Lietuva liniją, rug- 
sėjo 24 d. iki vidurnakčio taip pat atvyko į Suvalkus. 

Rugsėjo 23 d. 8 valandą iš Gardino automobiliais išvyko 101-ojo šaulių pulko batalio- 
nas, kuris 13 valandą privažiavo Augustavo kanalą ir pradėjo jį forsuoti. Paskui jį traukė 
4-osios kavalerijos divizijos daliniai. Šios divizijos 77-ąjį kavalerijos pulką prie Šliamicos 
upės, šalia Koletų, atakavo priešas, bet palaikomas 101-ojo šaulių bataliono pulkas kontra- 
takavo ir ėmė persekioti į šiaurę besitraukiančius lenkus. Priešas, netekęs apie 150 žuvusių 
žmonių ir daug ginkluotės, buvo išsklaidytas po mišką. Apie 500 žmonių pateko į nelais- 
vę. Sovietų daliniai neteko 1 žuvusio ir 5 sužeistų žmonių. Tuo metu 109-asis kavalerijos 
pulkas miškuose į pietryčius nuo Augustavo paėmė į nelaisvę apie 200 lenkų kariškių ir 
atėmė daug ginkluotės. Šiauriau sovietų daliniai įžengė į Seinus. Rugsėjo 25 d. 7 valandą 
109-asis kavalerijos pulkas pasiekė Suvalkus. 20-oji motorizuotoji brigada rugsėjo 23 d. už- 
ėmė Dombrovą, o rugsėjo 24 d. po nedidelio mūšio - Goniondzą. 

Generolo Pšezdzieckio grupė - 101-ojo ir 102-ojo ulonų ir 103-iojo kavalerijos pulkų, 
iš viso apie 1200 žmonių, naktį iš rugsėjo 23-iosios į 24-ąją peržengė Lietuvos sieną. Prieš 
paskutinį žygį rezervinės kavalerijos brigados vadas pulkininkas Edmundas Tarnaševičius 
perskaitė įsakymą: „Kareiviai, mes per silpni kariauti dviem frontais. Brigada neteko daug 
žuvusiųjų bei sužeistųjų. Mes nusprendėme, kad visa brigada peržengs Lietuvos sieną. 
Prancūzijoje kuriama Lenkijos kariuomenė. Galbūt mes nusigausime ten. Ramiai! Atiduoti 
ginklus!“ 

(Kai kuriems lenkų karininkams, tarp jų ir pulkininkui Tarnaševičiui, iš tiesų pavyko 
gana greit persikelti į Prancūziją. Kiti, tarkime, generolas Pšezdzieckis, ėmęs vadovauti vi- 
siems Lietuvoje internuotiems lenkų kareiviams, pateko į sovietų nelaisvę 1940 metų birže- 
lį. Jiems pasisekė bent jau tiek, kad juos aplenkė Katynėje nužudytųjų likimas ir galiausiai 
kaip Anderso kariuomenės kariai per Iraną ir Artimuosius Rytus pasiekė Vakarus). 

Kuznecovo 3-iosios armijos kariuomenė toliau saugojo Latvijos ir Lietuvos sienas 
nuo Drisos iki Druskininkų. 11-oji armija pradėjo persidislokuoti išilgai Lietuvos sienos 
Gardino link. Iki rugsėjo 24-osios į šiaurę ir į šiaurės vakarus nuo miesto išsiskleidė 16-ojo 
šaulių korpuso divizijos. Komdivo Medvedevo pavaldumui priskirta 22-oji tankų briga- 

Raudonosios armijos kariai Vakarų Baltarusijoje, netoli 
Maladečinos. 1939 m. rugsėjo 17-oji. 


„Ištiesti pagalbos ranką broliškoms Vakarų | Čin D 
Ukrainos ir Vakarų Baltarusijos tautoms - ŠiasY'o ByKy Konons BDATO KLM KapOASM 
mūsų šventa pareiga!" šatiaAkok Ykpaiuo! 4 3ananuoh Benopycoss = 
Sovietų plakatas. 1939 m. Kalia CEAlienkas oEA2AKKnGoTs! 


da pasiekė Ščučiną. 4-oji kavalerijos divizija, traukdama palei Rytų Prūsijos sieną, rugsėjo 
29 d. užėmė Staviskus ir Lomžą. 3-iasis kavalerijos korpusas pajudėjo iš Vilniaus į Gardiną 
turėdamas užduotį iššukuoti teritoriją palei Lietuvos sieną. Rugsėjo 25 d. Saltoniškių rajo- 
ne korpuso daliniai susidūrė su kapitono Dombrovskio 150 raitelių būriu. Per mūšį 20 žu- 
vusių, 10 sužeistų ir 7 patekusių į nelaisvę žmonių netekęs būrys buvo išsklaidytas. Sovietų 
nuostoliai: 5 žuvę ir 3 sužeisti Žmonės. 

Rugsėjo 26 d. 22 valandą 3-iasis kavalerijos korpusas atvyko į Gardiną. Motorizuotosios 
grupės, sudarytos 7-ojoje (pulkininko Kudiurovo vadovaujamas 150 raitelių ir tankų pul- 
kas) bei 36-ojoje (200 raitelių, tankų ir pionierių būriai, vadovaujami majoro Čalenkos) ka- 
valerijos divizijose, pajudėjo atitinkamai Suvalkų ir Augustavo link. Iki rugsėjo 30 d. 3-iojo 
kavalerijos korpuso junginiai susitelkė Suvalkų kyšulyje ir organizavo sienų su Vokietija ir 
Lietuva apsaugą. Tuo metu prie Gardino priartėjo 11-ajai armijai priskirta 6-oji tankų bri- 
gada, kuri rugsėjo 26 d. užėmė Knyšiną. 

Iki rugsėjo 26-28 d. 3-iosios ir 11-osios armijų kariuomenė įsitvirtino prie sienos su 
Lietuva ir Rytų Prūsija nuo Druskininkų iki Ščučino. 

Valkaviske įvyko derybos su vokiečių atstovais dėl vokiečių kariuomenės atitraukimo 
iš Balstogės ir jos perdavimo 6-ojo kavalerijos korpuso daliniams. Rugsėjo 22-osios rytą 
ten buvo pasiųstas pulkininko I. Plijevo vadovaujamas 6-osios kavalerijos divizijos prie- 
šakinis būrys, kuris pasiekė Balstogę iki 13 valandos. Jau po trijų valandų Plijevas „mies- 
tą priėmė“ ir vokiečių ariergardas išvyko. Maršalas ir poetas A. Jeriomenka nesusilaikė 
nepafantazavęs: 

„Viskas krypo ta linkme, kad greit turi kur nors susitikti dvi kariuomenės: išvaduojamo- 
ji Raudonoji armija ir plėšikiškasis vokiečių fašistų vermachtas. Tai įvyko Balstogėje. Iki to 

Raudonosios armijos kariai ir Vakarų Baltarusijos Rengiamasi paradui užimtoje Balstogėje. 
gyventojai... 1939 m. rugsėjis. 1939 metų ruduo. 


meto hitlerininkai jau įžengė į miestą. O mes (?) jiems pasiūlėme iš jo pasitraukti. Jie suti- 
ko (*?), bet iškėlė sąlygą, kad į Balstogę iš pradžių atvyktų sovietų kariuomenės komanda, 
turinti ne daugiau kaip 120 žmonių, o kiti mūsų daliniai įžengtų ten tik pasitraukus vokie- 
čių kariuomenei. 

Mes iš pradžių sukome galvas, spėliodami, kam vokiečiai iškėlė tokią sąlygą? O paskui 
supratome, kad jie baiminosi, jog hitleriniai kareiviai pamatys, kaip šiltai ir draugiškai pa- 
sitinkama mūsų kariuomenė, kai į juos Balstogės gyventojai žvelgė atvirai priešiškai... Kai 
mūsų kazokai atvyko į miestą, nutiko tai, ko hitlerininkai labiausiai bijojo ir stengėsi iš- 
vengti. Gandas apie sovietų karių įžengimą greit apskriejo miestą. Atrodžiusios tarsi iš- 
mirusios, be žmonių gatvės tuoj prisipildė žmonių, jų minios nuvilnijo centro link. Mūsų 
draugus apsupo tūkstančiai miestiečių, juos karštai sveikino, apkabindavo kaip savus ir do- 
vanojo gėlių. Vokiečių vadovybė stebėjo tą vaizdą su neslepiamu susierzinimu. Vermachto 
ir mūsų kariuomenės susitikimas ne tik su Balstogės, bet ir su kitų miestų bei kaimų gyven- 
tojais rodė, kokia bedugnė praraja skiria dvi kariuomenes, atstovaujančias dviem skirtin- 
goms valstybėms, dviem pasauliams. 

Pagal planą vokiečių daliniai turėjo pasitraukti iš Balstogės vakare. Bet jie vakaro nelau- 
kė ir išsinešdino anksčiau. Aš atvykau į Balstogę 16.00 ir jau neturėjau galimybių susitikti 
su kuo nors iš vokiečių vadovybės, nors ir turėdamas tikslą „padėkoti“ jiems, kad per keletą 
dienų spėjo nemenkai apiplėšti miestą“. 

Jei atmesime lyriką, abi šalys griežtai laikėsi pasirašyto susitarimo, nors vokiečių genero- 
lus, aišku, erzino politikų manevrai, dėl kurių reikėjo atiduoti liejant kraują užkariautas te- 
ritorijas. „Taigi, - rašė Manšteinas, - visi mūšiai anoje pusėje Sanos ir Vyslos armijų grupei 
buvo skausmingi ir naudingi tik sovietams!“ Generolas Guderianas labai nenorėjo atiduo- 
ti rusams Bresto tvirtovės: „Šį ministerijos sprendimą mes laikėme nenaudingu... Matyt, 
deryboms dėl demarkacijos linijos ir dėl karo veiksmų nutraukimo apskritai nebuvo pa- 
kviestas nė vienas kariškis“. Francas Halderis piktinosi, kad rusams buvo atiduotas Lvovas: 
„Vokiečių politinės vadovybės gėdos diena!“ Karinėje aplinkoje buvo nemaža žmonių, ku- 
rie suartėjimą su SSRS laikė klaida. Pavyzdžiui, generolas pulkininkas fon Bekas 1939 m. 

lapkričio 20 d. rašte tikino, kad sėkmę kare prieš Lenkiją nuvertina SSRS pasistūmėjimas 
į vakarus. Pasak jo, Sovietų Sąjunga nesileidžia Vokietijos vedžiojama už virvutės, o siekia 
savo tikslų. 

Aišku, Jeriomenkai atvykus į Balstogę, prasidėjo šventė. Lenkai (čia jau engiamų baltaru- 
sių iš esmės nebuvo), „apsivilkę geriausiais drabužiais“, dvi dienas iš eilės dainavo, šoko ir 
užvertė kazokus gėlėmis. Vakarop į miestą įžengė 6-oji kavalerijos divizija, 11-oji kavaleri- 
jos divizija pasiekė Balstogės Krynkų, Gorodoko rajoną. 

Šiauriau veikė 20-oji motorizuotoji šaulių brigada, priskirta 10-ajai armijai, kuri rugsėjo 
25 d. 15 valandą priėmė iš vokiečių Osovecą, rugsėjo 26-ąją, žygiuodama palei Bebro upės 
krantą, įžengė į Sokolus, o rugsėjo 29 d. pavakare pasiekė Zambruvą. 

Antrajame ešelone už 6-ojo kavalerijos korpuso kariuomenės traukė 10-ajai armijai pri- 
skirto 5-ojo šaulių korpuso divizijos. Rugsėjo 24 d. auštant korpuso junginiai pasistūmė- 
jo iki Svisločės-Porozovo linijos, o priešakiniai daliniai rugsėjo 25 d. 13 valandą užėmė 
Belską Podlaski ir Branską. Kitą dieną Gainovičių stoties rajone buvo paimta nelaisvėn 120 
lenkų kareivių ir aptiktas sandėlis, kuriame laikyta 30 tūkstančių sviedinių, 10 milijonų šo- 
vinių ir 2 pabūklai. Tą pačią dieną Čiževo rajone vokiečių ariergardo grupę apšaudė lenkai 
ir, netekusi vieno žuvusio žmogaus bei 4 sužeistų, ji grįžo į Cechnovecą, į sovietų dalinių 
pozicijas, kur vokiečiams buvo suteikta medicinos pagalba. Rugsėjo 27 d. 5-ojo šaulių kor- 
puso priešakiniai daliniai užėmė Nurą ir Čiževą. Gainavkos rajone daliniai vėl rado sandė- 
lį, iš kurio sovietams atiteko apie 14 tūkstančių sviedinių, 5 milijonai šovinių, 1 tanketė, 2 
šarvuočiai, 2 automobiliai. Tą pačią dieną rajone į šiaurės rytus nuo Kostelnų miške sovie- 
tų kareiviai atsitiktinai rado paliktos karinės įrangos. Pastatę sargybą daliniai pradėjo ieš- 
koti užkastos ginkluotės. Naktį prie saugos grandinės prisiartino 50 lenkų raitelių būrys, 
bet pasitraukė Nuro link, kur užpuolė atsitraukiančius vokiečių dalinius. Patyrę nuostolių 
vokiečiai kreipėsi pagalbos į sovietų dalinius ir, dengiamos 13-osios šaulių divizijos žval- 
gybos bataliono, divizijos toliau traukė į vakarus. Moderkos kaimo rajone šis lenkų būrys 
susidūrė su sovietų žvalgybos batalionu ir, patyręs nuostolių, buvo išsklaidytas. Tuo metu 
miške buvo atkasta 936 sviediniai, 168 tūkstančiai šovinių, 2 motociklai, 2 šarvuočiai, 1 
tanketė, 4 priekabos, 2 automobiliai ir kito turto. Panašių radinių 5-ojo šaulių korpuso jun- 
giniams pasitaikė ir vėlesnėmis dienomis. Rugsėjo 29 d. 19 valandą korpuso junginiai už- 
ėmė Malkiną Gurną ir Kosuvą Liacki. Tuo metu 10-osios armijos kariuomenė buvo prie 
Ščučino-Kolno-Lomžos-Malkina Gurnos-Kosuvo linijos. 

Pietiniame Baltarusijos fronto ruože pajudėjo 4-osios armijos junginiai. 

Nacistų vėliava su svastika virš Bresto tvirtovės plevėsavo neilgai. Rugsėjo 17 d. generolas 
Guderianas perkėlė savo korpuso štabą iš Kameneco į Polesės vaivadiją, esančią Breste, o 
rugsėjo 22 d. 13 valandą, atlikusi 120 kilometrų spartųjį žygį, prie miesto priartėjo Semiono 
Krivošejino tankų brigada. Ant Kobrino tilto jų jau laukė iškilmingas susitikimas su aplin- 
kinių kaimų gyventojais. „Buvo kalbama, kad greit ateis sovietų valdžia, - pasakojo vietos 
gyventojas P. Gavriliukas, - visi taps lygūs ir laisvi, ir nebus beturčių. Aišku, kai kas tikė- 
jo, o kai kas tuo ir abejojo. Rytą visi atsikėlėme ir nubėgome pasitikti Raudonosios armijos. 
Kaimo gyventojai buvo patenkinti: vieni iš laimės verkė, kiti juokėsi. Ėmė noras pavaišinti 
savo didvyrius išvaduotojus, tad jiems žmonės nešė duonos ir druskos, bulvių ir obuolių“. 

Raudonosios armijos tankistai 
netoli Gorodeco, bendrauja su 
vietos gyventojais. 

1939 m. rugsėjis. 


Mitingą surengė vietos komunistai, Stalino paleistos Vakarų Baltarusijos komunistų par- 
tijos nariai. (Praeis vos trys mėnesiai ir tie patys užsigrūdinę pogrindininkai bei kovotojai 
už liaudies laimę pasakys: „Kvaili buvo lenkų teismai - užuot priteisus mums ilgai kalėti, 
jiems reikėjo pasiųsti mus kelioms savaitėms padirbėti Sovietų Sąjungoje ir mes būtume vi- 
siškai pasveikę“.) 

Sovietų tankistai sustojo poilsio rytiniame pakraštyje, o kombrigas vokiečių mašina at- 
vyko į Guderiano štabą koordinuoti tolesnių veiksmų. Šalys susitarė, kad visi užgrobti tro- 
fėjai ir belaisviai lenkai bus perduoti Raudonajai armijai. Tarpusavio supratimą skatino ir 
pietūs vokiečių štabe, per kuriuos Guderianas pasiūlė Krivošejinui bendro vokiečių ir so- 
vietų kariuomenių parado idėją. 

Suderinus visus klausimus, saulėtąją rugsėjo 22-ąją 16.00 Maskvos laiku Liublino unijos 
gatvėje įvyko nugalėtojų paradas. Priešais vaivadijos pastatą buvo įrengtos improvizuotos 
tribūnos, papuoštos nacistų ir sovietų vėliavomis. Pro šias tribūnas, kuriose greta stovė- 
jo generolas Guderianas ir kombrigas Krivošejinas, aidint orkestro garsams, pražygiavo iš 
pradžių iš miesto pasitraukiantys vokiečiai, paskui - sovietų padaliniai. Šį paradą prisiminė 
Bresto gyventojas Stanislavas Mireckis: 


„Tegyvuoja neišardoma Sovietų 
Sąjungos liaudies ir Vakarų 
Baltarusijos broliška sąjunga". 
Vakarų Baltarusija. 1939 m. 

Vieno iš mačiusiųjų 
1939 metų paradą 
Breste piešinys. 


„Iš pradžių pražygiavo vokiečiai. Karinis orkestras grojo man nepažįstamą maršą. Paskui 
padangėje pasirodė vokiečių lėktuvai. Raudonarmiečiai ėjo paskui vokiečius. Jie į anuos 
buvo visiškai nepanašūs: ėjo tyliau, nekaukšėjo kaustytais batais, nes buvo apsiavę brezen- 
tiniais. Ir diržai brezentiniai, o ne odiniai kaip vokiečių. Sovietų pabūklus traukė žemaūgiai 
ir neišvaizdūs arkliai, pakinktai - vos šiokie tokie... Paskui sovietų artileriją riedėjo vikšri- 
niai traktoriai, kurie traukė didesnio kalibro pabūklus, o už jų slinko tankai. Tankų buvo 
tik trys... Ant vidurinio plevėsavo SSRS vėliava. Prie T. Kosciuškos bulvaro vienas tankas 
netikėtai ėmė stabdyti, trenkėsi į bordiūrą ir apvirto ant šono. Su dideliu vargu, naudojant 
gerves ir gaisrines mašinas, tankas grąžintas į važiuojamąją dalį ir paradas vyko toliau“. 

Karo vadai atsisveikino ir išsiskyrė žodžiais: 
„Iki susitikimo Berlyne!“ ir „Iki susitikimo 
Maskvoje!“ Tai nuskmbėjo beveik pranašiš- 
kai. Tiesa, Guderianui 1941 metais labai mažai 
trūko nuvažiuoti iki Maskvos, bet Krivošejinas 
1945 m., kaip ir žadėjo, Berlyną pasiekė. 
Tvirtovėje buvo iškilmingai nuleista nacisti- 
nė vėliava ir iškelta sovietinė. Tuojau po para- 
do vokiečių kariuomenė pasitraukė už Bugo. Į 
Brestą iš Ivacevičių persikėlė Čiuikovo štabas, 
4-oji armija rengėsi tolesniam žygiui vakarų 
kryptimi, juk žemės tarp Vyslos ir Bugo buvo 
SSRS „interesų sfera“. 


Breste po bendro sovietų ir vokiečių parado 
iškilmingai nuleidžiama Vokietijos vėliava. 
(Tuo metu ji buvo perduota rusų kariškiams ir 
vėliau saugoma Maskvoje). Netrukus ant stiebo 
suplėvesuos Sovietų Sąjungos vėliava. 

1939 m. rugsėjo 23 d. 

Atsiminimuose sovietų karve- 
džiai, neturėdami galimybių pa- 
sakyti tiesą ir tos tiesos drovėda- 
miesi, vokiečių ir rusų veiksmus 
vieni kitiems perduodami mies- 
tus, vadino rizikingomis ir drą- 
siomis hitlerininkų išstūmimo „iš 
mūsų žemės“ operacijomis. Štai 
kaip dėstė įvykius generolas pulki- 
ninkas L. Sandalovas: „Komdivas 
Čiuikovas, kurio armija judėjo 
Brastos link, įsakė avangardinės 
tankų brigados vadui S. Krivošejinui 
užimti Brestą ir priversti vokiečių 
kariuomenę pasitraukti už Bugo. 
Breste įvyko Krivošejino susitiki- 
mas su Guderianu. Jame dalyva- 
vo ir užsienio reikalų liaudies komisariato darbuotojas. Mūsų atstovai iš vokiečių vado- 
vybės pareikalavo nedelsiant atitraukti visus vokiečių dalinius už demarkacijos linijos, o 
parengtą evakuoti iš Bresto į Vokietiją karinį ir civilinį turtą palikti vietoje. Šis reikalavimas 
buvo priimtas ir ginkluoto susirėmimo, kurio taip aistringai troško Sovietų Sąjungos prie- 
šai, nebuvo“. 

Kaip dabar žinoma, karinio susidūrimo ir neturėjo būti. 1941 m. birželį vis tas pats 
Guderianas to paties Sandalovo, dengusio sieną Bresto ruože, „reikalavimų“ nė kiek 
nepabūgo. 

Tada būdamas generalinio štabo viršininko pavaduotoju maršalas M. Zacharovas ir 
apskritai tikino: „Sovietų Sąjungos parodyta iniciatyva Vokietijai buvo netikėta... Sovietų 
Sąjungai pavyko priversti Hitlerį įsipareigoti, jau vykstant karui su Lenkija, neperženg- 


Bresto tvirtovės vaizdas žvelgiant iš vokiečių lėktuvo. 
1939 m. rugsėjis. 


Ukrainos fronto politinis komisaras 
Nikita Chruščiovas Peremislyje. 
1939 metų rugsėjo 29 d. 

ti Pisos, Narevo, Bugo, Vyslos, Sano upių linijos“. Šis teiginys sovietų moksle tapo oficialia 
istorine versija - SSRS, norėdama apginti vieno kraujo brolius, pasirodo, Hitleriui grasino 
vos ne karu: „Greiti ir ryžtingi Raudonosios armijos veiksmai suardė hitlerininkų planus 
užgrobti Vakarų Ukrainą ir Vakarų Baltarusiją... Sovietų vyriausybei ryžtingai reikalaujant, 
fašistinis vermachtas buvo priverstas išsinešdinti iš anksčiau užimtos Vakarų Ukrainos ir 
Vakarų Baltarusijos teritorijos“. 

Komunistai - visada baltais rūbais, „komunistai - skaistūs dvasia“. 

Štai Chruščiovas, kuris tuo metu, kai kūrė atsiminimus, jau buvo netekęs visų „antpe- 
čių“ ir laipsnių, rašo, kad perdavimas vyko kasdieniškai ir dalykiškai: „Mes pasiekėme rug- 
pjūčio sutarties nustatytą sieną. Kai kurios teritorijos, pažymėtos kaip mūsiškės, jau buvo 
užimtos vokiečių, bet Hitleris žaidė didelį žaidimą ir nenorėjo, kad „dėl smulkmenų“ kiltų 
su mumis konfliktų. Priešingai, tada jis norėjo, kad būtume jam palankūs, ir siekė parodyti, 
jog yra „žodžio žmogus“. Todėl vokiečių kariuomenė buvo iš dalies atitraukta ir mūsų ka- 
riuomenė atžygiavo prie Ribentropo ir Molotovo pasirašytoje sutartyje numatytos sienos 
linijos“. 

O Breste ginkluotas susidūrimas vis tiek įvyko, tik ne su vokiečiais, o su kapitono 
Radziševskio vadovaujamais tvirtovę ginančiais 82-ojo pėstininkų pulko žygio bataliono 
kareiviais. Rugsėjo 17-osios naktį bataliono likučiai su vienu pabūklu slapta pasitraukė iš 
Kobrino įtvirtinime įsirengtų pozicijų ir vėl įsitvirtino gynybos pozicijose Sikorskio for- 
te (rusiškai - fortas „Grafas Bergas“). Dvi paras vokiečiai valė tvirtovę ir, manydami, kad 
fortas tuščias, nekreipė į jį dėmesio. Bet rugsėjo 19 d. prie vartų pasirodė motociklininkų 
patrulis ir pasiūlė lenkams pasiduoti, nes toliau priešintis nėra prasmės. Siūlymas nebu- 
vo priimtas. Vokiečių padaliniai užblokavo fortą, atsitempė keletą haubicų ir nuo rugsėjo 
20-osios ryto pradėjo sistemingai apšaudyti įtvirtinimus. Tačiau artilerijos ugnis fugasi- 
niais vidutinio kalibro sviediniais įgulai negalėjo padaryti didelių nuostolių, o priešo pėsti- 
ninkai neatakavo. Fortas buvo gerai matomoje ir nuo aukštų pylimų apšaudomoje vietovėje 
ir generolas Guderianas nusprendė šią „rakštį“ atiduoti rusams. 

Jau rugsėjo 22 d. po trumpo apšaudymo iš artilerijos į fortą pamėgino prasiveržti du šar- 
vuočiai. Pirmąjį iš jų lenkai padegė šūviu iš patrankos, kitas nuvirto į griovį. Paskui atakon 
triskart kilo sovietų pėstininkai ir kiekvienąsyk buvo nublokšti. „Aplink fortą buvo sausas 
griovys, iš priešo pusės išklotas akmenimis, nuo 8 iki 10 metrų aukščio, - prisiminė vie- 
nas iš gynėjų kapralas Janas Samosiukas. - Mūsų apšaudymo laukas buvo geresnis negu 
Citadelėje, nes stebėti nekliudė nei medžiai, nei krūmai. 'Tą vakarą sovietai triskart ėjo kvai- 
lon atakon ir, jei kuris iš jų pasiekdavo griovį gyvas, įkrisdavo į jį ir... lavonas“. Kitas dvi 
dienas komdivas Čiuikovas buvo itin užsiėmęs miesto bei tvirtovės priėmimo-perdavimo 
reikalais. 

Pagaliau rugsėjo 26 d. sovietų karo vadai šiuo reikalu susirūpino rimtai: buvo panaudota 
sunkioji artilerija ir prasidėjo masinis šturmas. Tą dieną forto gynėjai patyrė didelių nuos- 
tolių, bet vėl išsilaikė pozicijose. Vakare priešais fortą pasirodė parlamentarai, kurie išreiškė 
„nuostabą“ dėl lenkų kareivių priešinimosi: juk Raudonoji armija atėjo lenkams pagelbėti, 
tad jie turi sudėti ginklus ir pasiduoti. Į tai Radziševskis atsakė, kad jei rusai nėra priešai, 


Lia 


NKVD 
konvojuojami 
civiliai Lenkijos 
gyventojai 
mokytojai, pašto 
tarnautojai, 
dvasininkai, 
policijos 
darbuotojai - 
sovietų belaisviai. 
1939 m. 


jie turi palikti lenkų fortą ramybėje. Tačiau visi gynėjų ištekliai buvo išnaudoti. Naktį ka- 
pitonas surinko gynėjus, padėkojo už tarnybą ir visiems, kurie galėjo paeiti, patarė keliau- 
ti namo (kaip tikina lenkų šaltinis, paliktus forte sužeistuosius įtūžę raudonarmiečiai su- 
badė durtuvais). Pats Radziševskis su nedidele grupe nusigavo iki Muchaveco kaimo. Ten 
vietos gyventojos namuose jie persirengė civilių drabužiais ir išsiskirstė. Radziševskis pa- 
traukė į Brestą, paskui į Kobriną, kur turėjo būti jo šeima. Rado žmoną ir dukterį, bet gre- 
it buvo įskųstas ir suimtas. Pakliuvęs į NKVD rankas, vėl atsidūrė Bresto tvirtovėje, tąkart 
„Brigidkų“ kalėjime, kur buvo laikomi lenkų karininkai. 

Pasitraukdami iš Bresto vokiečiai sovietų vadovybei atidavė visus belaisvius. Atskyrę ka- 
reivius nuo karininkų sovietai juos laikė miesto kalėjime ir tvirtovės kazematuose, panau- 
dojo darbams valant griuvėsius iš Citadelės. Po rūšiavimo ir patikrinimo dauguma eili- 
nių, pirmiausia Vakarų Baltarusijos ir Vakarų Ukrainos gyventojų, buvo paleisti namo. 
Karininkai, policininkai, žandarai ir sužeistieji, nuo jų atskyrus medicinos personalą, su 
sargyba buvo nugabenti į geležinkelio stotį, suvaryti į vagonus ir išvežti į Smolensko kraš- 
tą, į Katynės ir Starobelsko lagerius, kur beveik visi žuvo. Tarp jų ir Bresto tvirtovės gynimo 
didvyris Vaclavas Radziševskis. 

Ilgą laiką tik iš Guderiano atsiminimų galima buvo sužinoti apie „drąsaus ir atkaklaus 
priešo“ smarkų priešinimąsi - tokie pasirodė esantys lenkai 1939 metų rudenį, ir apie mū- 
šius dėl tvirtovės, „kuri jiems kainavo tiek daug kraujo“. Sovietinė istorija šiuos įvykius 
buvo palikusi užmaršty, nes „tik mūšiuose dėl komunizmo atsiranda heroizmas“, o visa 
kita - nesąmoningumas ir šlėktiška fanaberija. 

Įdomių ir keistų dalykų vyko Kobrine. Istorinė-dokumentinė rajono kronika, išleista 
2002 metais, tikina, kad, pasitraukus lenkams, rugsėjo 18 d. „miesto gyventojai praleido 
neramią naktį, laukė, kad fašistai tuoj įsiverš į jų namus. Bet rytą pasklido žinia, kuri tei- 
kė vilties: iš rytų ateina Raudonoji armija. Keletą dienų Kobrine viešpatavo bevaldystė... 
Buvusių Vakarų Baltarusijos komunistų partijos narių, kurie ėmėsi rūpintis civiliais gyven- 

Raudonoji armija Baltarusijos 
kaime. 1939 m. 


tojais, iniciatyva ėmė kurtis savisaugos būriai. Prie jų prisidėjo Kartūzo Berezos koncentra- 
cijos stovyklos kaliniai... Taip atsirado Kobrino darbininkų gvardija, kuri nutraukė maro- 
dieriavimą ir paniką mieste bei organizavo svarbiausių objektų apsaugą. Keletą kartų iš eilės 
teko atmušinėti diversantų (*) mėginimus susprogdinti geležinkelio tiltą per Muchavecą“. 
Išeina, vokiečiai dėl Kobrino kovėsi šiaip sau, lenkus sumušė, bet miesto užimti nepanoro. 
Tiesiog grožėjosi vaizdais iš kito kranto. Tik nesuprantama, dėl ko kilo peštynės? Vokiečių 
generolai, aišku, yra „fašistai, bet savo kareivius saugojo, be reikalo po kulkų kruša nekišo. 
Maskvos derybos dėl demarkacijos linijos dar neprasidėjo. Kas gi sutrukdė 2-ajai motori- 
zuotajai divizijai užimti Kobriną? 

Tiesą sakant, niekas. Pionieriai nutiesė pontoninį tiltą ir rugsėjo 19-osios rytą vokiečių 
daliniai įžengė į miestą. Dvi dienas jie laidojo savo žuvusiuosius (1940 m. speciali komisija 
karstus iškasė ir palaikus išvežė į faterlandą), trečią dieną - lenkus. Rugsėjo 22 d. priešais 
suprogdintą tiltą pasirodė 32-osios brigados tankai. Po trumpų derybų vokiečiai pasitraukė 
iš Kobrino ir 14 valandą į jį įžengė sovietų padaliniai. 

Priežastis, dėl kurios šią istoriją norėta užmiršti, yra ta, kad dėl vokiečių pedantiškumo 
naujoji valdžia mieste pirmiausia įsteigė komendantūrą ir paskelbė, kad renka vietos gyven- 
tojus dirbti policijoje. Norinčiųjų atsirado pakankamai, taip pat ir iš „Vakarų Baltarusijos 
komunistų partijos narių“. Matyt, taip ir „atsirado Kobrino darbininkų gvardija“. 

Rugsėjo 23 d. vokiečių kariuomenė pasitraukė iš Vidomlės. Atsisveikindami vokiečių 
tankai apšaudė iš kulkosvaidžių 8-osios šaulių divizijos žvalgybos bataliono raitąjį patrulį: 
„Per apšaudymą buvo nukauti 2 ir sužeisti 2 žmonės ir nukauti 3 arkliai... Atsakant į tai iš 
žvalgybos šarvuočio pradėta šaudyti į vokiečių tankus, atsakomąja ugnimi buvo sudaužy- 
tas vienas vokiečių tankas ir sunaikinta įgula, o tada iš vokiečių kariuomenės pusės paleista 
raudona raketa, reiškianti, kad prieš mus yra vokiečių kariuomenės daliniai. Nagrinėjant 

apšaudymo priežastis, vokiečių vadovybė paaiškino: „Įvyko klaida, manėme, kad lenkai, 
nuoširdžiai atsiprašome dėl to, kas įvyko“. 

Išlikę lenkų padaliniai iš visur rinkosi į rajoną tarp Pripetės ir Stryjaus. Čia atvyko PAK 
batalionų „Kleck“, „Liudvikovo“, „Senkievič“, „David Gorodok“, prie jų prisijungė atskiros 
grupės kareivių ir policininkų. Papulkininkis Sulikas išvedė į Moročną PAK pulką „Sarny“. 
Daug skirtingų padalinių karių ir šauktinių susitelkė Maloritos stoties rajone. Kovelio- 
Bresto geležinkelis buvo tiesiog užverstas ginkluote ir šaudmenimis, cisternomis su de- 
galais, vagonais su sužeistaisiais. Atvykęs į Maloritą rugsėjo 22 d. nežinia iš kur artilerijos 
pulkininkas Otokaras Bžoza-Bžezina (išvertus tai reikštų lyg Beržas-Beržynas) pradėjo iš 
viso šio „turto“ energingai formuoti jungtinę diviziją. Po dviejų parų jis jau vadovavo 5 ba- 
talionams pėstininkų bei aštuoniolikai 100 ir 75 mm haubicų. Improvizuotas junginys vado 
garbei buvo pavadintas divizija „Bereza“. Belovežo girioje generolas Zbignevas Podgorskis 
organizavo kavalerijos diviziją „Zaza“, kuriai priklausė dvi brigados. 

Rugsėjo 23 d. Kamen Kaširske generolas Klebergas, sužinojęs, kad Ukrainos fronto prie- 
šakiniai daliniai užėmė Kovelį ir jo grupuotė gali būti apsupta, pakeitė „maršrutą“: dabar 
jis nusprendė skverbtis į vakarus, Vlodavų kryptimi, o paskui Varšuvos link. PAK daliniai, 
traukdami per Rovną, Šacką, Vlodavą, turėjo pasivyti „Polesės“ grupuotę kelyje. 

Čiuikovo kariuomenė tuo metu iš užimtos teritorijos šalino „būrius ir gaujas“, kurios 
stengėsi prasiskverbti už Bugo ir į Belovežo girią. Rugsėjo 24 d. 143-ioji šaulių divizija ir 
32-oji tankų brigada po trumpo mūšio užėmė Maloritą, kurios rajone buvo paimta į ne- 
laisvę apie 6000 lenkų kariškių. Tarp jų buvo nusprendusių trauktis į vakarus Pinsko floti- 
lės upeivių. 

„Aš buvau toje dalyje, kuri traukė į Brestą, - prisiminė Janas Sobirajus, buvęs laivo 
„Admiral Sierpinek“ bocmanas. - Mes plaukėme palei rytinį Turo ežero krantą artimiau- 
sio vienkiemio link, nuo kurio pusės staiga pasigirdo šūviai. Aš buvau avangarde ir kartu 
su kitais upeiviais ėmiau šaudyti, dėl to užsidegė keletas namų. Netikėtai miško pakraštyje 
pasirodė tankai su baltomis vėliavomis. Tai sukėlė džiaugsmo pliūpsnį, pasigirdo šūksniai: 
„Lenkų tankai!“ Buvo įsakyta nutraukti ugnį... Nuo tankų pusės mūsų link patraukė kele- 
tas šimtų kareivių. Kai jie priėjo arčiau, mūsų džiaugsmas baigėsi. Tai buvo sovietų karei- 
viai, kurie mus apsupo ir įsakė sudėti ginklus... Apie 16.00 mus su sovietų sargyba išvarė 
Mokranų kryptimi. 

Mokranuose upeiviai buvo suvaryti į tvora aptvertą mokyklos kiemą, juos išskirstė pa- 
gal gyvenamąsias vietas ir atskyrė karininkus. Paskui vėl išrikiavo kolona ir nuvarė šiau- 
rės kryptimi jau be karininkų, kurie buvo sušaudyti ten pat, Mokranuose, po dviejų dienų. 

Tačiau divizijos „Bereza“ Maloritoje jau nebuvo. Iki rugsėjo 25 d., forsavusi Bugą, užėmė 
kitame krante esančią Vlodavą. Pulkininkas Bžoza, organizavęs gynybą, savo štabą įsirengė 
mokyklos patalpoje ir ėmė ieškoti ryšio su generolu Klebergu. 

23-iojo šaulių korpuso daliniai pasiekė Antopolio, Gorodeco rajoną, o 8-oji šaulių divizi- 
ja persikėlė per Vakarų Bugą prie Bresto. Nuo rugsėjo 25 d. 8-oji ir 143-ioji divizijos buvo 
priskirtos 23-iojo šaulių korpuso, kurio štabas įsikūrė Terespolyje, pavaldumui, o 52-oji 

šaulių divizija Drohičino rajone kovėsi su lenkų Kazimiro Gožkovskio 78-uoju pėstinin- 
kų pulku. 

Kitą dieną 4-osios armijos pavaldumui buvo priskirtas šiauriau veikiantis 6-asis kavale- 
rijos korpusas. Iki rugsėjo 26 d. 18 valandos jo junginiai įžengė į vokiečių beveik visai su- 
degintą Vysokie Mazovecką. Pasak vietos gyventojų, vermachto daliniams žygiuojant per 
miestą, nukautas vokiečių kareivis. Vokiečiai pareikalavo išduoti kaltininką, bet jis taip ir 
nebuvo rastas. Tada vokiečiai iš patrankų padegamaisiais sviediniais smogė miestui. Kilo 
gaisras, kurio gesinti vokiečiai neleido, ir šaudė į visus, kurie mėgino tai daryti. Tad mieste 
išliko tik 10 namų ir bažnyčia, o iš 5000 gyventojų - tik 1000. Rugsėjo 27-ąją vakarop raiti- 
ninkai pasiekė Vakarų Bugo upę prie Nuro, Cechanoveco, o po paros atžygiavo į Sokoluvo 
miesto rajoną. Tuo metu 8-oji šaulių divizija užėmė Biala Podliaską ir Januvą Podliaskį, 
143-ioji divizija forsavo Bugą prie Kodenio, o 52-oji divizija įžengė į Maloritą, kur nuo kitos 
dienos tapo pavaldi Ukrainos fronto 5-osios armijos 15-ajam šaulių korpusui. 

23-iojo šaulių korpuso vadas rugsėjo 27-osios vidurnaktį išleido įsakymą, kuriame buvo 
reikalaujama pasiųsti Sedlcų ir Lukuvo miestų sovietų atstovus: „Pasiųstieji atstovai turė- 
jo korektiška forma iš vokiečių kariuomenės atstovų 9.29 pasitraukti iš Sedlcų ir Lukuvo 
miestų ir įspėti, kad Raudonoji armija šiuos punktus 9.29 užims, jei net iš jų bus išvesta ne 
visa vokiečių kariuomenė. Konfliktų su vokiečių kariuomene vengti, bet labai oriai, kaip 
dera didžiajai nenugalimai darbininkų ir valstiečių Raudonajai armijai, reikalauti, kad vo- 
kiečių kariuomenė būtų išvesta“. 

Rugsėjo 29 d. 8 valandą 23-iojo šaulių korpuso priešakiniai daliniai sustojo prie Sokoluvo 
Podliaski-Sedlcų-Lukuvo linijos. Į Sedlcus įžengė žvalgybos, tankų ir šaulių batalionai, o į 
Lukuvą - šaulių batalionas ir 8-osios šaulių divizijos artilerijos divizionas. 

Iki rugsėjo 29 d. 18 valandos Baltarusijos fronto kariuomenė išsidėstė Ščiučino-Staviskų- 
Lomžos-Zambruvo-Cechanoveco-Kosuvo Liacki-Sokoluvo Podliaski-Sedlcų-Lukuvo- 
Vochynės linijoje ir pagal „stop įsakymą“ iš Maskvos sustojo - politikai vis niekaip negalė- 
jo „teisingai“ pasidalyti Lenkijos. 

Rugsėjo 23 d. vėl pajudėjo į vakarus Ukrainos fronto kariuomenė. Šiauriniame sparne 
puolė 15-ojo šaulių korpuso junginiai. Rugsėjo 24-ąją po vidurnakčio 45-osios šaulių di- 
vizijos žvalgybos batalionas įžengė į Liubomlį. Iš gyventojų apklausų paaiškėjo, kad rug- 
sėjo 20 d. į miestelį įžengė vokiečiai ir nuginklavo lenkų įgulą. Dalį ginklų vokiečiai išsive- 
žė, o dalį išdavė gyventojams, kad jie kurtų miliciją. Rugsėjo 21 d. vokiečiai pasitraukė, o 
kitą dieną lenkų kariuomenės grupė užpuolė miestą, išvaikė ir nuginklavo miliciją, nužu- 
dė 7 milicininkus, o rugsėjo 23-iąją 11 valandą Liubomlio-Jagodino tarpustotėje apšaudė 
traukinį ir atėmė garvežį. Miestas neturėjo kuro, o maistą išsigabeno vokiečių kariuomenė. 
Rugsėjo 25 d. 14.30 forsavusi Vakarų Bugą 36-oji tankų brigada pasiekė Cholmą ir, sutel- 
kusi pajėgas, atakavo miestą. Po daugelio susirėmimų su lenkų įgula, kurios dalis pasitrau- 
kė Krasnostavo link, birželio 26 d. 14 val. miestas buvo užimtas. Apie 8000 lenkų kariškių 
pateko į nelaisvę, paimta trofėjų: 7000 šautuvų, 1250 revolverių, 40 kulkosvaidžių, 10 pabū- 
klų, 14 automobilių ir 1500 arklių. 

Rugsėjo 26-27 d. 36-oji tankų brigada liko Cholme ir laukė besivejančių šaulių dalinių. 
Rugsėjo 28 d. brigada pajudėjo Liublino kryptimi, bet, iki vidurdienio pasiekusi Piaskus, 

sužinojo, kad miestas užimtas vokiečių kariuomenės. Rugsėjo 29 d. sovietų delegatai atvy- 
ko į Liubliną derėtis dėl vokiečių kariuomenės, turinčios iki vakaro išvykti iš miesto, pasi- 
traukimo. Tačiau paaiškėjo, kad vokiečių vadovybė nesirengia išvesti kariuomenės, laukia 
įsakymo iš Berlyno. Iki rugsėjo 29 d. 15-ojo šaulių korpuso junginiai išsidėstė Vlodavos- 
Pugačiuvo-Piaskų fronte. 

8-ojo šaulių korpuso divizijos palaužė menkai organizuotą priešinimąsi prie Vakarų 
Bugo ir rugsėjo 24 d. po dvi valandas trukusio mūšio užėmė Grebešuvą. Toliau žygis vyko 
gana ramiai, pasitaikydavo tik smulkių lenkų kariuomenės grupių. Rugsėjo 25 d. užim- 
ta Zamostė ir po dienos poilsio korpuso junginiai patraukė į Bilgorajų ir Krasnystavą. 
44-oji šaulių divizija susidūrė su vokiečių 8-ąja pėstininkų divizija ir sudarė susitarimą dėl 
Krasnobrodo užėmimo bei žygiavimo Rudkų kryptimi. Po dienos poilsio kariuomenė rug- 
sėjo 28 d. toliau traukė Krasniko link. Tą pačią dieną 8-ajam šaulių korpusui buvo priskirta 
į Zamostę atvykusi 38-oji tankų brigada ir Komarovą pasiekusi 14-oji kavalerijos divizija. 
Rugsėjo 29 d. iki 14 valandos 8-ojo korpuso kariuomenė pasiekė Olšankos-Kšonovo- 
Tarnovkos-Zakrževo frontą. 

Rugsėjo 22 d. prasidėjusiu vokiečių kariuomenės atitraukimu į vakarus atskiri lenkų ka- 
riuomenės būriai pasinaudojo siekdami prasiveržti į Vengriją vermachtą ir Raudonąją ar- 
miją skiriančiame 20 km pločio ruože. 

Rugsėjo 21-23 d. vokiečių 14-osios armijos 7-ojo ir 8-0jo armijos korpusų daliniai susi- 
dūrė su generolo Dob-Bernadskio grupe. Mūšiuose vokiečių daliniai vėl nustūmė lenkus 
į rytus, o rugsėjo 23 d. net kreipėsi į sovietų 6-osios armijos vadovybę prašydami padėti 
jiems sutriuškinti lenkus. Tačiau sovietų vadovybė neskubėjo veltis į svetimus mūšius, tuo 
labiau kai Golikovo kariuomenė nuo rugsėjo 25 d. vėl ėmė slinkti į vakarus ir 2-ojo kavale- 
rijos korpuso junginiai drauge su 24-ąja tankų brigada įžengė į Žolkevą, o iki rugsėjo 26 d. 

pasiekė Rava Ruskos, Nemirovo, Magerovo rajoną ir neužklupo jokios didelės lenkų gru- 
puotės. Rugsėjo 27 d. korpusas toliau žygiavo Liubačuvo, Rudkos kryptimi ir nesusidūrė 
su priešu. Kitą dieną 14-oji kavalerijos divizija buvo nukreipta į Tomašuvą, Zamostę, pri- 
skirta 5-ajai armijai. Kita 2-ojo kavalerijos korpuso kariuomenė pasiekė Bukovinos, Dobčo, 
Dzikuvo rajoną ir išdėstė patrulius palei Sano upę. 24-oji tankų brigada rugsėjo 28 d. pasie- 
kė Cešanuvą. Tuo metu 38-oji tankų brigada atvyko į Sokalį ir buvo priskirta 5-ajai armijai. 

17-ojo šaulių korpuso kariuomenė taip pat patraukė prie demarkacijos linijos ir pa- 
siekė Januvo, Dobrostanų rajoną. Rugsėjo 27 d. ji įžengė į Javorovą, o rugsėjo 28 d. - į 
Liubačuvą. Iki kitos dienos vakaro 17-ojo šaulių korpuso divizijos užėmė Bukovinos, 
Dobčo, Tarnogrudo rajoną ir pakeitė 2-ojo kavalerijos korpuso apsaugos dalinius, išdėsty- 
tus prie Sano upės. 99-oji šaulių divizija rugsėjo 29-osios rytą įžengė į Peremyšlį ir pradėjo 
jį priimti iš vokiečių vadovybės. 

Iki rugsėjo 29 d. 6-osios armijos kariuomenė pasiekė Sano vidurupį nuo Bilgorajaus iki 
Peremyšlio. 

Rugsėjo 22 d. 12-osios armijos ruože 13-ojo šaulių korpuso jungtinės grupės įžengė į 
vos tik vokiečių kariuomenės paliktą Stryjų, o rugsėjo 24 d. įžengė į Drogobyčą. Rugsėjo 
23 d. 23-ioji tankų brigada 20 valandą pasiekė vokiečių kariuomenės užimtą Borislavą. 
Rugsėjo 24 d. sovietų kariuomenė pradėjo žygiuoti į vakarus, priėmė iš vokiečių Drogobyčą 
ir Borislavą. Komarne buvęs 25-asis tankų korpusas paliktas Ukrainos fronto rezerve ir to- 
liau nežygiavo. 

Naftos gavybos centrą Drogobyčą armijos vadas priėmė pats. Iš I. Tiulenevo atsiminimų 
galima susidaryti įspūdį, kad jis vos ne jėga atėmė miestą iš vermachto: „Kaip elgsis akis į 
akį su mumis susitikę fašistai? - mąsčiau aš. - Ar ryšis atvirai kovai, kad prasiveržtų toliau 
į rytus?..“ Susitikimas su vokiečių vadovybės atstovu įvyko Drogobyče. Pasipūtęs karinin- 
kas tylomis išklausė mano reikalavimą atitraukti vokiečių dalinius už Sano upės. Paskui jis 
pasakė, kad tuojau susisieks su savo vyresnybe ir praneš jai mūsų pokalbio turinį... Fašistai 


Lenkų kariuomenė, | 

vengė atviro karinio konflikto. Buvo nustatyta laikina demarkacijos linija, apibrėžtas vokie- 
čių fašistinės kariuomenės pasitraukimo už Sano upės tikslus laikas. Reikia pasakyti, kad 
pasitraukdami jie nesusilaikė mums neatkeršiję - padegė ir susprogdino Drogobyčo naftos 
perdirbimo įmonę. Nemažai teko padirbėti mūsų pionieriams, kad nuo ugnies išgelbėtų 
miestą. (Apskritai vokiečiams labai trūko energijos išteklių ir jie tikėjosi išsiderėti naftos vers- 
loves. Tad kam jas reikėjo sprogdinti? Kad „atkeršytų“ Tiulenevui? Lenkai taip pat jokių di- 
versijų nevykdė. Galbūt kaip tik „pionieriai“ kur nors nuorūką numetė?) Nepaisydami mūsų 
griežto įspėjimo hitlerininkai visokiomis dingstimis vilkino galutinį pasitraukimą už de- 
markacijos linijos. Labai jau jie norėjo pašeimininkauti Vakarų Ukrainoje“. 

Tai beveik viskas, ką įstengė sukurti armijos generolas apie savo dalyvavimą Išvaduo- 
jamajame žygyje. Ir dar viena keistybė: nė žodžio apie gėles. Panašu, kad ukrainiečiai buvo 
ne tokie svetingi kaip baltarusiai. 

4-asis kavalerijos korpusas, žygiuodamas per Drogobyčą, rugsėjo 26 d. pasiekė Sutkovicų, 
Viskovicų, Lanovicų, Berežnicos rajoną, kur 21 valandą, remiantis žvalgybos duomenimis, 
gavo įsakymą pasirengti mūšiams su buvusio caro kariuomenės karininko, vokiečių kilmės 
lenkų generolo Vladislavo Anderso grupe. Korpuso vado sprendimu 32-oji kavalerijos di- 
vizija toliau žygiavo į Dobromilį, Chyruvą, o 34-oji kavalerijos divizija, 26-oji tankų briga- 
da ir 32-osios kavalerijos divizijos 18-asis pulkas liko vietoje ir laukė, kol pasirodys lenkai. 

Geriausiais laikais daugiatūkstantinė Anderso kavalerijos grupuotė, priklausanti armi- 
jai „Krakuv“, turėjo Naugarduko, Voluinės, Kresų kavalerijos brigadų dvylika pulkų ir pul- 
kininko Zakrževskio jungtinę brigadą. Tačiau nuo rugsėjo 18 iki 23 d. mėginančią prasi- 
veržti į pietus grupę sutriuškino vokiečių korpusai kautynėse dėl Liublino Tomašuvo ir 
Krasnoborodo. Apsuptyje beveiki visiškai pražuvo Voluinės ir Jungtinė brigados. Savo „rai- 
tininkų armijos“ - penkių nepilnų pulkų - likučius generolas Andersas rugsėjo 24 d. reor- 
ganizavo į dvi kavalerijos brigadas ir vedė Lenkijos ir Vengrijos sienos link. Pakeliui prie 
jo prisijungė nedidelė grupė, kurios vadas buvo sužeistas generolas Plisovskis. Jis anksčiau 
vadovavo Bresto tvirtovės gynybai. Dar po dienos įvyko susidūrimas su Naugarduko briga- 
da (25-asis, 26-asis, 27-asis ulonų pulkai), su atsitraukiančiais į vakarus 28-osios pėstininkų 
divizijos daliniais. Lvovo kraštas turėjo atitekti Sovietų Sąjungai, tad po aktyvaus susišau- 
dymo vokiečiai, nenorėdami patirti beprasmių nuostolių, pasiūlė išsiskirti taikiai ir trauk- 
ti savais keliais. Lenkai toliau judėjo pietų kryptimi, tačiau už geležinkelio linijos, vakariau 
Sudova Višnios, jiems kelią pastojo sovietų užkardos. Sovietai jokiu būdu nesirengė nieko 
praleisti nei į Vengriją, nei į Rumuniją. Nors nejučiomis kyla klausimas: o kodėl gi? Kam 
draugui Stalinui reikia dešimčių tūkstančių belaisvių? Rengti naujus budelių kadrus, kurie 
turi dalyvauti juos sušaudant? Papildyti Gulago darbo rezervą? Ar tiesiog iš principo: nuo 
sovietų valdžios niekas nebėga, ją visi džiaugsmingai sveikina giedodami komunistinius 
himnus? Ar dėl apdairaus įpročio naikinti visus potencialius priešus? Kaip sakė generolui 
Andersui vienas sovietinis majoras, „Sovietų Sąjunga negali leisti Lenkijos kariuomenę at- 
kurti užsienyje“. 

Rugsėjo 27 d. 6.30 Anderso grupės 26-asis ir 27-asis ulonų pulkai atakavo 148-ąjį kavale- 
rijos pulką Sutkovicuose, tačiau, pasitikti artilerijos ugnimi ir kontratakuoti, vėl atsitraukė 

į pamiškę. Per trijų valandų mūšį lenkai neteko 300 žmonių žuvusių, 200 paimtų nelaisvėn, 
4 pabūklų ir 7 kulkosvaidžių“, - praneša rusų istorikas. Kiek kitokią įvykių versiją siūlo ka- 
pitonas Stanislavas Košutskis: 

„Rugsėjo 27 d. auštant priešakinis 26-asis ulonų pulkas aplenkė Sutkovicų kaimą. 
Priekyje plati skardžio nuožulnuma glaudėsi prie neplataus upelio, esančio už pusantro 
kilometro nuo mūsų. Piečiau jo buvo gerai matyti masė bolševikų kavalerijos, kuri traukė 
mūsų pusėn. Keliais keldami dulkes riedėjo tankai ir sunkvežimiai. Iš pirmo žvilgsnio jų 
buvo apie 4 kavalerijos pulkus ir 40 tankų. Priešakiniai bolševikų daliniai pasiekė upę ir su- 
stojo. Majoras Stanislavas Heinicas nesustodamas išskleidė 26-ąjį ulonų pulką į eskadronų 
koloną. Bolševikai prie upės pradėjo lipti nuo arklių ir išdėstyti kulkosvaidžius bei mažo 
kalibro pabūklus... Tuo metu iš užnugario, iš generolo Anderso štabo, atvyko rotmistras 
Kušinskis. Drauge su juo šuoliavo ulonas su balta skarele ant ieties. Pakeliui rotmistras šau- 
kė: „Generolo įsakymas! Nešaudyti! Sustoti!“ Paaiškėjo, kad generolas Andersas pasiuntė 
rotmistrą Kušinskį susisiekti su bolševikais ir pranešti jiems, jog nenorime su jais kautis, o 
norime tik ramiai žygiuoti pietų kryptimi... 

Tačiau Kušinskiui nebuvo leista pasikalbėti su kokiu nors aukštesniuoju vadu. Tuojau 
jam grįžus, pradėta šaudyti iš kelių kulkosvaidžių į šlaite stovintį 26-ąjį ulonų pulką. Po 
minutės tarp eskadronų pradėjo sproginėti 20 mm ar 30 mm granatos (?). Kulkosvaidžių 
ugnis nebuvo taikli, bet sprogusios granatos sužeidė keletą žirgų. Majoras Heinicas įsakė 
grįžti. Eskadronai apsisuko ir žingine patraukė atgal į kaimą. Bolševikai dar labiau ėmė šau- 
dyti iš kulkosvaidžių, jau taikliau, kartu naujomis serijomis sproginėjo granatos. Majoras 
sukomandavo: „Risčia!“ Kai nauji sprogimai pradėjo kliudyti ulonus, jie greit leidosi šuo- 
liais, o paskui - karjeru. Rikiuotė suiro ir jau panikos apimta pasiutusiai lekianti masė žirgų 
įsibrovė į kaimą, kur kaip tik lipo nuo žirgų 27-asis ulonų pulkas, o 9-asis artilerijos divizio- 
nas pradėjo įsitaisyti ugnies pozicijose. Kaimo pakraštyje šalia kelio stovėjo vienas prieš- 

tankinis pabūklas. Jo tarnyba miegojo, kai paskui paniškai šuoliuojantį 26-ąjį ulonų pulką 
pasirodė 6 bolševikų tankai. Su rotmistru Tuskiu pažadinau tarnybą, kuri pradėjo šaudyti 
ir pamušė du priešo tankus. Kiti pasuko atgal... 

26-asis ulonų pulkas nulipo nuo žirgų ir išsidėstė pozicijose miško pakraštyje už 1 km 
nuo kaimo. Įsitvirtinęs kaime 27-asis pulkas atmušė bolševikų ataką iš dešiniojo sparno ir 
sunaikino 2 ar 3 tankus. Tuo metu kita nauja apie dviejų eskadronų dydžio raitininkų gru- 
pė aprietė kairįjį sparną. Kilus 27-ojo ir paskui jį traukiančio 25-ojo ulonų pulko atkirtimo 
nuo kitų brigados pajėgų grėsmei, generolas įsakė abiem pulkams atsitraukti prie miško ir 
prisijungti prie 26-ojo pulko. Pulkai pasitraukė į užnugarį labai tvarkingai. Greta esantis 
9-asis artilerijos divizionas rodė fantastišką drąsos pavyzdį judėdamas žengte, kai buvo ap- 
šaudomas bolševikų tankų iš sparno. Divizionas jau neturėjo nė vieno sviedinio! Brigados 
žirgai ir raiteliai mirtinai pavargo. Kai kurie žirgai krito. Bolševikai tuojau surengė puolimą 
miško kryptimi. Iš fronto jie atakavo lėtai ir nerangiai. Bet dvi jų kavalerijos grupės ėmė 
riesti brigados kovos rikiuotę iš dviejų pusių. Kilus visiško apsupimo pavojui, generolas 
įsakė 25-ajam, 27-ajam pulkams ir 9-ajam artilerijos divizionui sunaikinti pabūklus ir ati- 
trūkti nuo priešo susitikimo vietą paskyręs mišką Raiterovicų rajone. 26-asis ulonų pulkas 
turėjo pridengti besitraukiančiuosius ir pats atsitraukti paskutinis. Drauge su juo traukėsi 
generolas Andersas su savo štabu. 

Tai buvo Naugarduko kavalerijos brigados pražūtis. Ryšys su 25-uoju ir 27-uoju pulkais 
buvo visiškai prarastas. Generolo Anderso grupė su 26-ojo pulko likučiais - 200-250 žmo- 
nių - brovėsi per miško tankmę persekiojami bolševikų, pakeliui susidurdami vis su naujo- 
mis jų grupėmis. Pasiekusi Zelionyj Gaj sarginę grupė turėjo tik 60-100 raitelių“. 

Daugiau niekas į surinkimo vietą neatvyko. Generolas paleido grupę ir suformavo kelias 
grupeles iš savanorių, nusprendusių pasiekti išsvajotąją Vengrijos žemę. Rugsėjo 28-osios 
vidurdienį 32-oji kavalerijos divizija po nedidelio mūšio paėmė nelaisvėn 25-ojo ulonų 
pulko likučius. Štai ir antroji, paskutinė, armijos generolo Tiulenevo atsiminimų pusė: 
„Apakintas neapykantos Sovietų Sąjungai Andersas mėgino sulaikyti mūsų kariuomenės 
judėjimą (?), bet, gavęs triuškinamą smūgį, paliko savo kareivius (??) ir nusprendė pabėgti 
į Vengriją“. Kas yra elementari pagarba priešui, sovietų karo vadai visiškai nesuprato - šis 
jausmas jiems buvo amputuotas. 

Nuo rugsėjo 28-osios vakaro 4-ojo kavalerijos korpuso kariuomenė pradėjo saugoti sie- 
ną nuo Peremyšlio iki Mšaneco. 

Veikdamas piečiau 5-asis kavalerijos korpusas rugsėjo 24-25 d. slinko į vakarus ir kar- 
tu pradėjo šukuoti Karpatų prieškalnes. Rugsėjo 26 d. 17 valandą 16-oji kavalerijos divi- 
zija užėmė Turką, o 9-asis kavalerijos pulkas atvyko į Beskidų stotį, kurią, kaip pasiro- 
dė, rugsėjo 23 d. užėmė vengrų kariuomenė. Mėginant užmegzti ryšį su vengrais, šie ėmė 
šaudyti iš rankinių ginklų. Sovietų šarvuočių atsakomoji artilerijos ugnis privertė vengrų 
kareivius nustoti šaudžius ir pasitraukti į sieną kertantį geležinkelio tunelį. Pasak vietos 
gyventojų, tunelis buvo užminuotas. Padėtis šiame sienos ruože buvo normalizuota po 
derybų. Rugsėjo 27 d. 4-asis kavalerijos korpusas ir 26-oji tankų brigada kovėsi su len- 
kais prie Žuravineco. Rugsėjo 28 d. 5-asis kavalerijos korpusas pasiekė Sano upės aukš- 

tupį ir Vengrijos sieną. Tą pačią dieną Svidniko rajone buvo paimtas nelaisvėn genero- 
las Plisovskis, o rugsėjo 30 d. pateko į nelaisvę ir sunkiai sužeistas generolas Andersas. 
Prasiveržti per sieną pavyko tik 26-ojo ulonų pulko vado pulkininko Liudvigo Šveizerio 
vadovaujamai šešių žmonių grupei. 

Į rugsėjo 29 d. pabaigą Ukrainos fronto kariuomenė buvo Pugačuvo-Kržemenio- 
Peremyšlio-Sano upės žiočių linijoje. Reikėjo iššukuoti užimtą teritoriją ir likviduoti lenkų 
kariuomenės atskirus dalinius bei grupes, kurios daugiausia stengėsi prasiveržti į Vengriją 
ar Rumuniją. 

Iš viso į Rumuniją ir Vengriją nusigavo beveik 70 000 lenkų. Į Lietuvą ir Latviją prasiveržė 
apie 16 000 žmonių. Į Siriją ir Prancūziją 1939-1940 metais nusigavo maždaug 38 000 ka- 
reivių ir karininkų. Tai visi, kuriuos pavyko išgelbėti iš milijoninės Lenkijos kariuomenės. 

Rugsėjo 28 d. po dvidešimt dienų kovos, išnaudojusi visas gynybos priemones, žlu- 
go Varšuva. 90 tūkstančių žmonių turinčios įgulos garbingo kapituliavimo aktą pasirašė 
Blaskovicas ir generolas Kutšeba. 

O Sovietų Sąjungos ir Vokietijos draugystė stiprėjo diena iš dienos. Rugsėjo 27-osios va- 
karą į Maskvą „aptarti su SSRS vyriausybe klausimų, susijusių su Lenkijos įvykiais“, atvy- 
ko ponas fon Ribentropas. Likus dar dviem dienoms iki to, Stalinas ir Molotovas pranešė 
Vokietijos pasiuntiniui, kad jie turi naujų siūlymų, kaip sureguliuoti Lenkijos klausimą. 
Sovietų vyriausybė pasiūlė, kaip pasakė Šulenburgas, „pridėti prie vokiečių porcijos“ visą 
Liublino vaivadiją ir dalį Varšuvos vaivadijos į vakarus nuo Bugo upės, taigi sieną nustatyti 
pagal „Kerzono liniją“. Mainais Kremlius paprašė Lietuvos. Stalinas troško „nedelsiant im- 
tis spręsti Pabaltijo valstybių problemą“. 

Po trijų derybų raundų ir konsultacijų su Berlynu buvo suderinta „abipusių valstybinių 
interesų buvusios Lenkijos valstybės teritorijoje siena“, kuri buvo įtvirtinta rugsėjo 28 d. 
pasirašytoje „Sutartyje dėl draugystės bei SSRS ir Vokietijos sienos“. Hitleris sutiko su visais 
Stalino reikalavimais. Tiesa, iš pradžių vokiečiai išreiškė norą gauti Lenkijos Borislavo ir 

Drogobyčo naftinguosius rajonus, bet Stalinas tvirtai atsisakė jiems atiduoti šią smulkme- 
ną - tos teritorijos jau pažadėtos ukrainiečiams. Bet nieko baisu, jei jums reikia naftos, mes 
parduosime. Ir dar atiduosime gabalėlį Lietuvos. Naujoji siena buvo pripažinta galutine, at- 
mestas trečiųjų šalių kišimasis į šį sprendimą ir šalys turėjo užsiimti prisijungtų teritorijų 
pertvarka turėdamos tikslą suteikti jose gyvenančioms tautoms „taikų gyvavimą atsižvel- 
giant į jų nacionalines ypatybes“ ir tą pertvarką laikė „patikimu pamatu toliau plėtoti savo 
tautų draugiškus santykius“ . 

„Lenkijos kovų laukuose atsirado vokiečių ir rusų karinė brolybė, - rašė apie tai „Vol- 
kischėr Beobachter“. - Tačiau rusų ir vokiečių pakto reikšmė nėra vien likviduoti ir per- 
skirstyti Lenkijos palikimą, bet ir sukurti gerokai glaudesnį didžiųjų valstybių tvirtą ben- 
dradarbiavimą, o tai turi padėti abiem šalims rasti sprendimą visais jas dominančiais 
klausimais... Vokietija ir Sovietų Rusija daugiau neleidžia svetimoms tautoms išsakyti savo 
nuomonę Rytų erdvės klausimais“. 

Be sutarties, buvo pasirašytas konfidencialus protokolas dėl netrukdomo vokiečių kil- 
mės asmenų, gyvenančių sovietų interesų sferoje, persikėlimo į Vokietiją, o ukrainiečių 
ir baltarusių, gyvenančių Vokietijos interesų sferoje, į SSRS bei du slaptieji protokolai. 
Pirmajame iš jų šalys įsipareigojo „neleisti jokios lenkų agitacijos“ ir bendradarbiauti už- 
kertant jai kelią. Antrasis protokolas patvirtino Sovietų Sąjungos teisę „imtis specialių prie- 
monių Lietuvos teritorijoje ginti savo interesams“. 

Taigi po „galutinių“ dalybų SSRS gavo 196 tūkstančių kvadratinių kilometrų teritoriją, o 
tai buvo 51,5 proc. gramzdinamos į nebūtį Respublikos teritorijos su 13 milijonų gyvento- 
jų, iš kurių, kaip teigė Molotovas, „daugiau kaip 7 milijonai ukrainiečių, daugiau kaip 3 mi- 
lijonai baltarusių, daugiau kaip milijonas lenkų, daugiau kaip milijonas žydų. Tiesa, dabar 
paaiškėjo, kad ukrainiečių būta vienu ar dviem milijonais mažiau, o lenkų - ne mažiau kaip 
trečdalis bendro skaičiaus (Vakarų Baltarusijoje - 34,5 proc. iš 3,6 mln. gyventojų, baltaru- 
sių - 54,4 proc., žydų - 8,8 proc). Lenkų istorikai, remdamiesi prieškariniu gyventojų sura- 
šymu, skelbia, kad „rytų kresuose“ lenkų buvo 5-6 milijonai. 

Statistika - toks pat įdomus mokslas, kaip istorija. Kiekvienas ją rašo savaip. 1921 ir 1931 
metų surašymus galima vadinti užsakomaisiais, turinčiais, be kita ko, užduotį dirbtinai pa- 
didinti gyventojų lenkų skaičių. Pirmiausia tautybė buvo suplakama su tikėjimu, vadinasi, 
didžioji dalis katalikų buvo priskiriami prie lenkų. Kita vertus, siekiant kaip nors „praskies- 
ti“ baltarusių ir ukrainiečių procentą, buvo išrandamos kažkokios mažos „rusinų“ tautybės 
Ukrainoje ar „vietinės“ - Polesėje. Šios tautybės žmonių, kurie, paklausti korespondento: 
„Kas jūs, vyručiai, esate““, atsakę: „mes patys tuteišiai (t.y. vietiniai) ir mūsų šneka tuteiši- 
nė (vietinė)“, buvo daugiau kaip 700 tūkstančių. Lenkų demografai „vietinius“ laikė ne- 
baigtais įforminti lenkais, sovietiniai - sulenkintais baltarusiais (sovietų užimtame Pinske 
laikraščio „Polesskaja pravda“ redaktorė, žurnalistų komunistinio instituto absolventė M. 
Vaganova sunaikino septynias privačias spaustuves, kad per trumpiausią laiką įkurtų vieną 
sovietinę, ir rugsėjo 26 d. išleido pirmąjį numerį baltarusių kalba. Bet, nemenkai laikrašti- 
ninkų nuostabai, dauguma iškilmių proga susirinkusiųjų neįstengė perskaityti nei draugo 
Molotovo programinės kalbos, nei karinės vadovybės įsakymų, nei „mūsų koresponden- 
tų“ žinučių, nes nemokėjo baltarusių kalbos). Be to, „viščiukas irgi nori gyventi“: valdant 
Pilsudskiui, naudingiau buvo vadinti save lenku, o viešpataujant Stalinui, - baltarusiu ar 
ukrainiečiu. Tik „Mozės tikėjimo“ sekėjai visada ir kiekvienai valdžiai liko žydai, tad dėl jų 
jokio keblumo nebuvo. 

Vokiečiams, aišku, liko kitos teritorijos su maždaug 22 milijonais gyventojų. 

Naujas nusisekęs sandėris Kremliuje buvo pažymėtas tradiciniu banketu su gausiomis iš- 
gertuvėmis ir tarpusavio ištikimybės priesaikomis. 

Rugsėjo 29 d. buvo paskelbtas dviejų susidraugavusių režimų bendras pareiškimas: „Kai, 
Vokietijos vyriausybei ir SSRS vyriausybei šiandien pasirašius sutartį, buvo galutinai sure- 
guliuoti su Lenkijos valstybės suirimu susiję klausimai ir kartu sudarytas tvirtas ilgos taikos 
Rytų Europoje pamatas, jos abipusiu sutarimu reiškia nuomonę, kad karo tarp Vokietijos 
iš vienos pusės ir Anglijos bei Prancūzijos iš kitos pusės likvidavimas atitiktų visų tautų in- 
teresus“. Apskritai Lenkijos daugiau nėra ir kariauti nėra dėl ko, imkim ir susitaikykim. O 
kas nenori, tas ir „yra atsakingas dėl tolesnio karo“. 

Sovietų Sąjungos ir Vokietijos susitarimas Lenkijoje veikiančiose kariuomenėse išplatin- 
tas jau po trijų dienų, kai buvo pasirašytas. Baltarusijos ir Ukrainos frontų štabai gavo nu- 
rodymą Nr. 625 sustabdyti kariuomenę pasiektose vietose ne vėliau kaip rugsėjo 29 d. 18 
valandą. Rugsėjo 30 d. Baltarusijos fronto vadovybės įsakyme apytikriai aprašomos sienos 
ir nurodoma, kad maždaug nuo spalio 5 d. numatoma atitraukti sovietų kariuomenę į ry- 
tus. O kol kas 2-ojo rango komandarmas Kovaliovas kėlė užduotį „jau dabar pradėti ati- 
traukti visas gurguoles, transportus ir mašinas į rytus nuo sienos nepakenkiant kariuome- 
nės normaliam maitinimui“, iš paliekamų teritorijų pradėti evakuoti vien tik karinį turtą, 
šaudmenis, degalus, trofėjus, karo belaisvius, taip pat numatyti dalinių atsitraukimo marš- 
rutus ir organizuoti normalius ryšius su jais. Analogiškus nurodymus davė ir Ukrainos 
fronto karo taryba. 

Spalio 2 d. Vorošilovas ir kiti mums žinomi asmenys apsvarstė būsimojo manevro detales 
ir pasirašė visais atžvilgiais analogišką rugsėjo 21 d. susitarimui protokolą, išskyrus punktą 
dėl tarpusavio pagalbos naikinant „lenkų gaujas“. Raudonoji armija turėjo pradėti trauktis 

nuo spalio 5 d. ryto ir pasiekti valstybės sienos liniją ne vėliau kaip spalio 11 dieną. 20 va- 
landą gynybos liaudies komisaro direktyva buvo išsiųsta kariuomenei. 

Dabar sutriko sovietų karo vadai. Vėlų vakarą Baltarusijos fronto vadas išsiuntė į Maskvą 
telegramą: „Nustatyta siena palei Bugo upę prie Brest Litovsko labai mums nepatogi dėl 
šių priežasčių: Bresto miestą siena dalija į dvi dalis - vakarinis fortų lankas atitenka vokie- 
čiams; dėl sienos artumo neįmanoma išnaudoti itin turtingo kareivinių fondo Bresto mies- 
te; geležinkelio mazgas ir pats miestas bus kulkosvaidžių ugnies sferoje; Bugo upės per- 
kėlų nepridengs būtina teritorija. Puikus aerodromas prie Milaševičių atiteks vokiečiams. 
Fronto vadas prašo persvarstyti sieną Brest Litovsko rajone“, paliekant Sovietų Sąjungai dalį 
teritorijos upės vakariniame krante. Kitą dieną gautas atsakymas, kad „siena prie Bresto 
nustatyta pagal susitarimą ir jos pakeisti neįmanoma“. Viskas liko kaip buvo. Vėliau „itin 
turtingas kareivinių fondas“, nepaisant sienos artumo ir „kulkosvaidžių ugnies sferos“, bus 
visapusiškai panaudotas, dėl to galiausiai teko dar kartą ginti Bresto tvirtovę. 

Iki spalio 5 d. sovietų kariuomenė buvo užsiėmusi karinio grobio evakavimu iš vakariau 
nuo nustatytos linijos esančios teritorijos. Vien 5-osios armijos kariuomenė išgabeno už 
Vakarų Bugo upės 64 garvežius, 70 keleivinių, 1130 dengtų vagonų, 534 platformas, 609 an- 
gliavežius, 104 cisternas ir 2174 vagonus įvairių krovinių. Baltarusijos fronto ruože į SSRS 
buvo išgabenti 205 garvežiai ir 3942 anaiptol ne tušti vagonai. 

Ne visiems pavyko vien susirinkti gėles ir trofėjus. Kai kuriems sovietų daliniams teko 
kautis rimtai. Štai Polesėje vos nebuvo visiškai sutriuškinta pulkininko Rusijanovo 52-oji 
šaulių divizija. Priskirta Ukrainos frontui ji vyko iš Kobrino į Vlodavą turėdama užduo- 
tį neleisti prasiveržti atsitraukiančiai lenkų kariuomenei per Vakarų Bugą. Rugsėjo 27 d. 
411-asis tankų batalionas ir 52-asis prieštankinis divizionas užėmė Šacko miestelį ir pač- 
mė į nelaisvę 429 lenkų kariškius, bet neįstengė užkirsti kelio tiesiog iš panosės pasprukti 
generolo Klebergo štabui. Tačiau sovietų padaliniai netyčia perkirto atsitraukimo į vaka- 
rus kelius generolo Riukemano pasienio kariuomenei, kurios grupė aplenkė Ratną, pake- 
liui „tiksliai ir energingai“ likvidavo „gaują“, įvedusią mieste sovietų valdžią ir apšaudžiusią 
lenkų koloną iš kulkosvaidžių. Paskui gauta žinių, kad priešais yra DVRA reguliarių dali- 


Lenkų kariuomenės 21-ojo pulko į || 

nių. Reikėjo prasiveržti. Tai padaryti buvo lengviau dėl to, kad raudonieji vadai tradiciškai 
prastai įsivaizdavo aplinkybes. Svarbiausią vaidmenį sumanytoje operacijoje turėjo suvai- 
dinti PAK pulkas „Sarny“. 

Rugsėjo 28-osios rytą į Šacką atvyko pilietis ir pranešė „išvaduotojams“, kad miške į piet- 
ryčius nuo miesto lenkų eskadronas ketina pasiduoti nelaisvėn. Nepatikrinęs informacijos 
411-asis tankų batalionas be žvalgybos kolona patraukė tarp Liucemero ir Krugloje ežerų, 
kur iš gerai užmaskuotų pozicijų buvo apšaudytas priešo prieštankinės artilerijos ir, nete- 
kęs 8 tankų ir 7 žuvusių žmonių, ėmė trauktis. Iki vidurdienio pulkas „Sarny“ užėmė Šacką 
ir taip atvėrė kelią į vakarus, užgrobė štabo dokumentus, taip pat ir komdivo įsakymą, ku- 
riame Riukemano grupė buvo pavadinta „lenkų karininkų gauja“. 

Sąsmaukoje tarp Bugo ir Pulemecko ežero PAK „Polesės“ brigada ir batalionas „Kleck“ 
tvarkingai stojo į kovą su 52-osios divizijos 58-uoju šaulių pulku ir žvalgybos batalio- 
nu. Mūšyje buvo sužeistas pulkininkas Rusijanovas, o pagal mobilizacijos planą pašauk- 
ti raudonarmiečiai pradėjo išsibėgioti. Lenkai paėmė vieną tanką, penkis sunkvežimius, 
du pabūklus. Per ištisą naktį vykusias kautynes 112-ajam šaulių pulkui prie Melnikų kai- 
mo pavyko apsupti dalį „Polesės“ brigados pajėgų - apie pusantro bataliono - ir privers- 
ti jį pasiduoti. Tuo pačiu metu 411-asis tankų batalionas, pamėginęs prasisverbti į lenkų 
užnugarį ir atmušti Šacką, vėl pateko į artilerijos pasalą. Be kitų nuostolių, buvo nukautas 
bataliono vadas kapitonas Naseniukas. Divizijos padaliniai dažnai neturėjo ryšio vieni su 
kitais, iš esmės niekaip nebuvo valdomi. Tik iki rugsėjo 29-osios ryto vadovybei pavyko 
daliniuose įvesti tvarką. Dėl to vyko ilgi mūšiai, patirta didelių nuostolių: 81 žmogus žuvo 
ir 184 sužeisti, pamušti penki tankai T-26, du T-38, trys traktoriai ir trys prieštankiniai 
pabūklai. Buvo paimta į nelaisvę 1100 lenkų kariškių, kautynių lauke priešas paliko 524 
lavonus. Sovietams atiteko trofėjų: 500 šautuvų, 34 kulkosvaidžiai, 60 tūkstančių šovinių. 
Paimti nelaisvėn pasienio sargybos karininkai ir puskarininkiai - 200 žmonių - buvo miš- 
ke sušaudyti. 

Lenkų grupė, pasitraukusi iš Šacko, iki rugsėjo 30 d. persikėlė per Vakarų Bugą. Ji suma- 
žėjo iki 3000 žmonių, „Polesės“ brigados likučiai buvo pertvarkyti į batalioną. Generolas 
Riukemanas kaip kitą tikslą iškėlė užduotį pasiekti miškus piečiau Parčevo ir ten susijungti 
su Klebergo grupe. 

Bet prie Vytyčno PAK daliniai vėl buvo priversti stoti į mūšį, šį kartą su 45-osios šaulių 
divizijos 253-iuoju pulku ir 87-osios šaulių divizijos 16-uoju pulku, kuris buvo pasiųstas 
pagelbėti Rusijanovui. 

„Spalio 1 d. 4.50 žvalgybos bataliono tankų kuopa, priklausanti judriajai grupei, traukda- 
ma 253-iojo šaulių pulko priešakyje, pasiekė pietinį Vytyčno pakraštį ir buvo pasitikta dviejų 
prieštankinių pabūklų ugnimi, dėl to 2 tankai T-37 išvesti iš rikiuotės (vienas tankas sudegė, 
kitam tankui numuštas gaubtas. Iš tankų įgulų liko po 1 žmogų)... 

5.30 pasiųstas žvalgybon žvalgybos bataliono kavalerijos eskadronas, gavęs užduotį nusta- 
tyti Vytyčną užėmusio priešo pajėgų sudėtį, pasiekė Vytyčno vakarinį ir rytinį pakraščius, kur 
buvo pasitiktas stiprios priešo, parengusios gynybą Vytycko ežero šiaurės rytų krante, pieti- 
niame Vytyčno pakraštyje, 7 sunkiųjų kulkosvaidžių ugnies. Sunkieji ir rankiniai kulkosvai- 
džiai buvo išdėstyti ir užmaskuoti šieno kupetose, medžiuose, namuose prie langų, taip pat 

specialiai parengtose valtyse Vytycko ežere. 18 prieštankinių pabūklų buvo išdėstyti Vytyčno 
pietiniame pakraštyje ir visa siaura sąsmauka tarp Vytycko ir Vytyčno ežerų buvo smarkiai 
apšaudoma. Šis rajonas buvo priešo ginamas turinčių apie 2000 žmonių įvairių pasienio, 
žandarų ir karininkų padalinių pajėgų, kurios smarkiai priešinosi, pereidavo į kontratakas... 

7.00 vykdydami iškeltą užduotį padaliniai pakilo į ataką. Žvalgybos bataliono kavalerijos 
eskadronas ir 1-asis šaulių batalionas, puldamas Vytyčną, 9.00 užėmė jį ir paėmė nelaisvėn 
400 žmonių... 2-asis šaulių batalionas, puolantis palei Vytycko ežero rytinį krantą, Metelkos 
kryptimi, buvo pasitiktas smarkia kulkosvaidžių ugnimi. Buvo šaudoma iš ežere plaukiojusių 
valčių. Patekęs į atvirą vietą batalionas patyrė didelių nuostolių ir veikė nesėkmingai... 

1-asis šaulių batalionas, vykdydamas užduotį, 13.00 užėmė Senąjį Maidaną ir puolė toliau 
per mišką Metelkos link. 1-ajam šaulių batalionui pasiekus miškelio rytinį pakraštį (vakariau 
Senojo Maidano), priešas maždaug kuopos pajėgomis perėjo į kontrataką; įvyko durtynės, per 
kurias sunaikinta 170 priešo žmonių...“ 

Atrodytų, kam sovietų vadovybei reikėjo rengti šias gaudynes ir veltui lieti kareivių krau- 
ją? Juk tai vyko spalio 1 d. 30 km vakariau Bugo, taigi iš tiesų Vokietijos okupacijos zonoje. 
Bet „raudonieji“ vis tiek sumušė „baltuosius“ iš principo (palyginkime: generolas Halderis, 
pateikdamas kariuomenei žinių apie nubrėžtą demarkacijos liniją, pastebėjo: „Fiureris 
nori, kad už šios linijos nežūtų nė vienas kareivis“). 253-iojo šaulių pulko nuostoliai buvo 
31 nukautas žmogus, 101 sužeistas. Išvestas iš rikiuotės vienas tankas T-37. Priešo nuosto- 
liai: 380 nukautų, apie 1000 į nelaisvę patekusių žmonių. Paimta apie 400 šautuvų, 8 kul- 
kosvaidžiai, 4 pabūklai. 

Riukemano grupės likučiai pasitraukė į miškus piečiau Vytyčno. Generolo nuomone, 
padėtis tapo beviltiška. Jo kariuomenės, per dvi savaites įveikusios 420 km nuotolį, kovos 
dvasia aiškiai sumenko. Sulikas, vadovaujantis patiems kovingiausiems padaliniams, pra- 
nešė, kad kariai pavargę, baigiasi šaudmenys. Tokiomis sąlygomis Riukemanas davė įsaky- 
mą paleisti grupę. Kareiviai turėjo sunaikinti ar užkasti ginklus ir išsivaikščioti įvairiomis 
kryptimis. Kai kurie nusprendė, kad su ginklais atsisveikinti dar per anksti, ir prisijungė 
prie generolo Klebergo grupės. 

Pats Riukemanas su karininkų grupe spalio 7 d. prasiskverbė į Varšuvą ir mėgino da- 
lyvauti pogrindinėje veikloje. Tačiau greit pajuto, kad tokia veikla jam nepatinka, ir nu- 
sprendė išvažiuoti į Prancūziją, įstoti į Lenkijos kariuomenę. Lapkričio pradžioje genero- 
las su penkiais karininkais išvažiavo iš Varšuvos. Jie laimingai perėjo Sovietų Sąjungos ir 
Vokietijos sieną ir per Balstogę bei Gardiną nusigavo į Lietuvą, paskui - į Latviją. Iš Rygos 
Riukemanas lėktuvu išskrido į Stokholmą. Tačiau premjeras Sikorskis nerado generolui 
darbo ir į Paryžių jo nepakvietė. Galiausiai šis persikėlė į Didžiąją Britaniją, bet ir ten liko 
be jokios veiklos. 

Atskira „Polesės“ operatyvinė grupė rugsėjo pabaigoje liko paskutinis didelis len- 
kų kariuomenės junginys. Rugsėjo 28 d. Vlodavų rajone susijungė generolų Klebergo ir 
Podgorskio bei pulkininko Bžozos grupės. Tą pačią dieną jos reorganizavo savo „armi- 
jas“: atskiri būriai bei grupės buvo įjungtos į pulkus ir brigadas, divizija „Kobrin“ pavadin- 
ta 60-ąja, divizija „Bereza“ - 50-ąja pėstininkų divizija. Taigi „Polesės“ operatyvinei gru- 
pei priklausė 50-oji ir 60-oji pėstininkų divizijos (28 batalionai), kavalerijos grupė „Zaza“, 

Lenkijos šauliai. Gončovičiai. 
1939 m. rugsėjis. 


Podliasko kavalerijos brigada, trys artilerijos divizionai, prieštankinių pabūklų kuopa - iš 
viso apie 18 000 žmonių. 

Žlugus Varšuvai, generolas Klebergas nusprendė pamėginti užimti kariuomenės sandė- 
lius Dembline, persikelti į Vyslos vakarinį krantą, pasitraukti į Karpatus ir pradėti partiza- 
ninius veiksmus prieš vokiečius. Arčiausias taškas traukiant šiuo maršrutu buvo Jablonės 
kaimas. 

Rugsėjo 29-osios rytą 60-osios pėstininkų divizijos priešakinis padalinys Puchova Guros 
kaime, už dviejų kilometrų nuo Jablonės, aptiko 143-iosios šaulių divizijos žvalgybos ba- 
talioną. Nesustodami netikėta ataka lenkai išmušė raudonarmiečius iš kaimo. Priartėjęs 
182-asis pėstininkų pulkas pradėjo šturmuoti Jablonę. Sovietų žvalgybos batalionas perėjo 
į gynybą ir stengėsi išsikviesti pagalbininkų. Jam padėti buvo pasiųsta šaulių kuopa, prieš- 
tankinio diviziono būrys ir aviacijos eskadrilė. Tačiau iki 16 valandos lenkai užėmė Jablonę. 
Pasak pulkininko Eplerio atsiminimų, vykstant susirėmimams, buvo užgrobtas vienas tan- 
kas, iš kurio lenkai išmontavo kulkosvaidį, 4 ar 5 sunkieji kulkosvaidžiai, keliasdešimt šau- 
tuvų, paimtas į nelaisvę vienas raudonasis vadas ir pusšimtis eilinių. Be to, raudonarmie- 
čiai jų pačių prašymu buvo priimti į padalinius ir „liko su mumis iki galo, buvo ištikimi ir 
nuoširdūs draugai.“ 

Apie 18 valandą, pasitelkus dar du 637-ojo šaulių pulko batalionus ir 287-ojo artilerijos 
pulko divizioną, paskui 635-ojo šaulių pulko šaulių batalioną ir artilerijos divizioną, pagal- 
bon buvo pasiųsti 287-ojo artilerijos pulko 1-asis batalionas ir 1-asis divizionas. Sovietų 
daliniai atakavo Jablonėje įsitvirtinusį priešą, bet generolo Kminico-Skšynskio vadovauja- 
ma lenkų kavalerijos brigada kontrataka atbloškė juos į pradines pozicijas. 22 valandą štur- 
muota vėl naudojant tankus ir iki nakties raudonieji pulkai užėmė kaimą. 

60-oji divizija atitrūko nuo priešo, kad Klebergo įsakymu Milianovo rajone užtvertų ke- 
lią iš šiaurės pridengdama Parčevo kelių mazgą, per kurį traukė „Polesės“ operatyvinės gru- 
pės pagrindinės pajėgos. 

Rugsėjo 30 d. Parčevą puo- 
lė 143-iosios divizijos 487-asis 
pulkas. Jis be kliūčių žengė 
per Milianovą, bet piečiau, pa- 
miškėje, buvo pasitiktas tankia 
šautuvų ir kulkosvaidžių ugni- 
mi. Kadangi per puolimą pulko 
vadas prarado ryšį su artilerijos 
divizionu, tai negalėjo palaikyti 
savo batalionų. Mūšio rezultatą 
lenkų naudai nulėmė haubicų 
ugnis, sunkiųjų kulkosvaidžių 
kuopos manevras apriečiant 
priešo sparną ir durtuvų kau- 
tynės. Raudonarmiečiai pabėgo 
iš mūšio lauko. Kaip liudija len- 
kų šaltiniai, čia buvo sunaikin- 
tas ištisas sovietų būrys. Mūšio 
lauke liko beveik šimtas lavo- 
nų, o į nelaisvę pateko bemaž 
60 žmonių. Paimta 11 sunkių- 
jų ir 7 rankiniai kulkosvaidžiai, 
vienas prieštankinis pabūklas, 
šaudmenų. Sovietų duomeni- 
mis, nuostolių būta tokių: 36 
žmonės žuvo, 41 buvo sužeistas, 
9 pateko į nelaisvę, prarasti 3 tankai, 3 automobiliai, 4 kulkosvaidžiai ir 1 pabūklas. Pateko į 
nelaisvę 189 lenkų kariškiai, mūšio lauke aptikta 20 priešo karių lavonų, paimta 14 šautuvų, 
4arkliai ir 1 lauko virtuvė. Be šių nemalonumų, prie Bojasnuvo kaimo vokiečių šarvuočiai 
apšaudė 143-iosios šaulių divizijos pionierių batalioną. Paskui vokiečiai iškėlė atpažinimo 
vėliavą, atsiprašė ir pasakė, kad rusams dabar čia nėra ką veikti. 

Naktį į spalio 1-ąją Čiuikovas įsakė armijai sustoti ir pereiti į gynybą. Lenkų daliniai pa- 
sitraukė į pietvakarius. 

Piečiau 140-osios divizijos 5-ajai armijai priskirto 36-ojo šaulių pulko vadovybė rajone 
į pietryčius nuo Januvo derėjosi su 33-iosios rezervo divizijos vadu pulkininku Tadeušu 
Zelenevskiu dėl pasidavimo Raudonajai armijai. Ši divizija kovojo su vokiečiais, kai nak- 
tį į rugsėjo 30-ąją į jos užnugarį prasiskverbė sovietų daliniai. 22 valandą traukdamas nuo 
Kržemenio 445-ojo šaulių pulko 1-asis batalionas buvo apšaudytas iš šautuvų ir kulkosvai- 
džių. Išsiskleidęs batalionas stojo į mūšį, kuris truko iki pirmos valandos nakties. Per tą lai- 
ką buvo atmuštos trys priešo atakos, bet atvykęs 637-ojo šaulių pulko 3-iasis batalionas ir 
tankų batalionas nulėmė mūšio baigtį sovietų kariuomenės naudai. Ji neteko 3 žuvusių ir 5 


„Prie ginklų! Pasirenge ir vieningai pasitiksime priešą!“ 
Lenkų plakatas. 1939 m. 

sužeistų žmonių. Vykstant mūšiui, tankų pabūklų šūviai kaitaliojosi su garsiakalbių sklei- 
džiamais raginimais pasiduoti. Spalio 1 d. apie 17 valandą, susiklosčius beviltiškai padėčiai, 
pulkininkas nusprendė nustoti priešintis. Į nelaisvę pateko daugiau kaip 12 000 lenkų kariš- 
kių, kurie atidavė 12 229 šautuvus, 728 kulkosvaidžius, 64 patrankas, 5,6 milijono šovinių ir 
daug karinio turto. Dalis karininkų įstengė pasitraukti į Vengriją. Pulkininkas Zelenevskis 
pabėgo iš nelaisvės ir jau 1939 metų pabaigoje pradėjo formuoti 3-iąją pėstininkų diviziją 
Prancūzijoje. 

Atitrūkusi nuo sovietinės kariuomenės generolo Klebergo grupė spalio 2 d. prie Kocko 
susidūrė su generolo leitenanto Pauliaus Oto 13-osios motorizuotosios divizijos daliniais ir 
nesustodama juos atakavo. 50-oji pėstininkų divizija „Bereza“ ir generolo Podgorskio kava- 
leristai kautynėse sunaikino tris priešo tankus ir paėmė nelaisvėn 200 karių. Vokiečių prie- 
šinimasis buvo palaužtas ir generolas Klebergas plėtojo puolimą Adamovo kryptimi. Spalio 
3-iąją visą dieną vyko kruvini mūšiai. Abi šalys patyrė didelių nuostolių. Vokiečių divizija 
atsidūrė labai sunkioje padėtyje, bet ir lenkai neįstengė pasiekti lemiamo laimėjimo. Spalio 
4 d. lenkų daliniai nustojo atakuoti ir perėjo į gynybą. Generolas Klebergas ketino pergru- 
puoti savo pajėgas ir mėginti vėl atakuoti priešą. Bet vokiečiai jį pralenkė. 

Adamovo ir Volia Gulovskos rajone įsiplieskė įnirtingi mūšiai. Priešui pavyko giliai įsi- 
smelkti į 50-osios pėstininkų divizijos pozicijas. Lenkams ėmė trūkti šaudmenų. Netrukus 
padėtis tapo grėsminga - iš šiaurės vakarų prie Kocko artėjo 29-oji motorizuotoji divizija. 

Spalio 5 d. Klebergas į kautynes metė buvusią rezerve 60-ąją pėstininkų diviziją. Jis pla- 
navo iš pradžių sumušti 13-ąją motorizuotąją diviziją, o paskui visas jėgas nukreipti prieš 
29-ąją diviziją. Naujos pajėgos priešą pribloškė: 184-asis pėstininkų pulkas išmušė vokie- 
čius iš Volia Gulovskos, o 182-asis pėstininkų pulkas užėmė Gelenovą. Lenkai paėmė daug 
trofėjų ir apie šimtą belaisvių. 13-oji motorizuotoji divizija atsidūrė prie sutriuškinimo ri- 
bos ir ją išgelbėjo tik tai, kad lenkams iš esmės neliko šaudmenų. Prieš 29-ąją motorizuotąją 
diviziją kovoti nebuvo kuo. 20 val. per dalinių vadų pasitarimą Gorodiščėje buvo priimtas 
sprendimas nustoti priešintis. Paskutinis Klebergo įsakymas prasidėjo žodžiais: „Varšuva 
krito anksčiau, nei mes atžygiavome...“ 

Spalio 6-osios rytą atskiros „Polesės“ operatyvinės grupės kariuomenė pradėjo pasiduoti 
nelaisvėn. Tą dieną vokiečių karinė vadovybė paskelbė paskutinę kovos veiksmų Lenkijoje 
suvestinę. Generolas Klebergas mirė nelaisvėje 1941 m. balandžio 5 d. 

Nuo 1939 m. spalio 5 iki 12 d. sovietų kariuomenė traukėsi prie naujos sienos linijos. 
Tiksliai pagal grafiką iš Suvalkų kyšulio pasitraukė 16-asis šaulių korpusas, spalio 6 d. vo- 
kiečiams atidavęs Suvalkų miestą. Evakavosi už Bugo 10-oji armija, palikusi Kosuvą ir 
Malina Gurną. 

Čiuikovo armija spalio 6 d. perdavė vokiečiams Sedlcus ir Lukuvą, spalio 10 d. - Biala 
Podliaską. 6-ojo kavalerijos korpuso vadas vokiečiams atidavė Sokuluvo miestą: „Teko 
dalyvauti derybose su vokiečių fašistų vadovybe, - neslėpė pasibjaurėjimo „diplomatas“ 
Jeriomenka. - Aš tada dar nežinojau, kad mažiau kaip po dvejų metų man teks kalbėtis su 
jais kita kalba, bet jau tada man buvo aišku, kokie jie pasipūtę ir įžūlūs. Manydamas, kad 
pasitraukti už Bugo turime nedelsdami ir kalbėtis dėl mūsų atsitraukimo nėra ko, generolas 

Varšuvos miesto įgulos karininkas raportuoja apie pasidavimą vokiečių karininkui. 1939 m. rugsėjis. 


išdidžiai pareikalavo, kad vokiečių vadovybei būtų pirmiausia leista atidaryti savo tiekimo 
bazę Sokuluvo st. Aš jam ramiai pasakiau: „Jūs pamirštate, ponas generole, kad kalbate ne 
su ponų Lenkijos atstovu, o su sovietų generolu“... Vokiečių atstovai pasidarė sukalbames- 
ni ir susitarėme, kad mūsų kariuomenė už Bugo atsitrauks per keturias dienas...“ Po dvejų 
metų draugas Stalinas karvedžiui Jeriomenkai priklijuos „melagio“ etiketę. Dėl ko gi? 

5-osios armijos ruože 4-osios pėstininkų divizijos daliniai užėmė Vlodavą, o 27-oji pėsti- 
ninkų divizija spalio 9 d. įžengė į Chelmą. Be to, kol mieste nebuvo jokios valdžios, gyven- 
tojai lenkai atkuto ir smarkiai sumušė Chelmo darbininkų gvardiją. 

Spalio 12-ąją vakarop Raudonoji armija pasitraukė už demarkacijos linijos per visą jos 
ilgį. Spalio 16 d. sieną pradėjo saugoti NKVD kariuomenė. Išvaduojamasis žygis baigėsi. 
Politinė vadovybė į jį žvelgė kaip į įtikinamą Raudonosios armijos galios patvirtinimą - su- 
sitvarkė ne prasčiau už vokiečius, skalambijančius apie savo „žaibo karą“. Gyventojai buvo 
kupini įsitikinimo, kad Sovietų šalies ginkluotosios pajėgos pačios stipriausios pasaulyje. 
Po puikios pergalės prieš beveik nekovojantį priešą niekas nenorėjo kelti „provokacinių“ 
klausimų dėl karinio personalo menko parengimo, apgailėtinos ryšių ir materialinių prie- 
monių būklės, kariuomenės rūšių sąveikos nebuvimo ir visiškos suirutės užnugario ir tech- 
ninio aprūpinimo tarnybų veikloje. Štai pagal 32-osios tankų brigados štabo viršininko 
majoro Bolotovo operatyvinį pranešimą, brigada, atlikusi 350 kilometrų parado žygį į va- 
karus (daugiausia Baltarusijos pagrindiniu keliu) koviniuose susidūrimuose neteko vieno 
tanko T-26, 0 69 mašinas, per trečdalį jų išteklių, paliko pakeliui „dėl techninių defektų“. 
Iš viso dviejų frontų šarvuočių ir tankų kariuomenė išmėtė pakeliui daugiau nei pusę tūks- 

tančio netvarkingų tankų. Tik Žiemos kare netekęs 300 tūkstančių nukautų ir sužeisų žmo- 
nių Stalinas susimąstė apie jo sukurtos karo mašinos netobulumą. „Mums baisiai pakenkė 
Lenkijos kampanija, - pareiškė jis uždarame pasitarime su vyriausiausiais karo vadais. - Ji 
mus išpaikino. Buvo rašomi ištisi straipsniai ir sakomos kalbos, jog mūsų Raudonoji ar- 
mija nenugalima, kad ji visko turi, nieko nestokoja, kad mūsų kariuomenė nenugalima... 
Mūsų kariuomenė ne iš karto suprato, kad karas Lenkijoje - tai karinis pasivaikščiojimas, 
o ne karas“. 

Bet kol kas buvo kur kas įdomiau skaičiuoti trofėjus. 

Sovietų kariuomenė, oficialiais duomenimis, kuriuos paskelbė V. Molotovas, paėmė dau- 
giau kaip 900 pabūklų, per 10 000 kulkosvaidžių, daugiau kaip 300 tūkstančių šautuvų, per 
150 milijonų šovinių, apie 1 milijoną sviedinių ir apie 300 lėktuvų. Nuo rugsėjo 17 iki spa- 
lio 2 d. ji nukovė 3500 „banditų“, paėmė nelaisvėn 452 tūkstančius žmonių, iš jų beveik 19 
tūkstančių lenkų karininkų; 394 tūkstančius nuginklavo Ukrainos fronto kariuomenė ir 60 
tūkstančių - Baltarusijos fronto kariuomenė. 

Viačeslavas Michailovičius pirmasis paskelbė ir „bendrą Raudonosios armijos žmonių 
aukų skaičių: nukautų - 737, sužeistų - 1862, taigi iš viso - 2599 žmonės“. Dabar oficialiais 
skaičiais laikoma: žuvo, mirė nuo žaizdų, dingo be žinios 1475 vadai ir raudonarmiečiai ir 
2002 sužeisti, taigi „iš viso“ - jau 3477 žmonės. Kai kurie lenkų autoriai šiuos duomenis lai- 
ko sumažintais mažiausiai dvigubai ir kalba apie 2500-3000 žuvusių, o kartu su sužeistai- 
siais sovietų netektys turėtų būti 8000-10 000 žmonių. 

Didžioji dalis sovietams į nelaisvę patekusių lenkų kariškių buvo iš karto paleisti namo. 
NKVD lageriuose atsidūrė 125 400 žmonių. Iš jų 1939-1940 m. 43 054 žmonės buvo per- 
duoti Vokietijai. Vokiečiai SSRS perdavė 13 575. Kai paaiškėjo, kad į nelaisvę paimtų len- 
kų karininkų daugiausia neįmanoma panaudoti Sovietų šalies interesais, jie - daugiau kaip 
22 000 žmonių - 1940 m. pavasarį buvo sušaudyti. 

V. Molotovas, aukščiausiojo sovieto sesijoje aptardamas Lenkijos kampanijos rezultatus 
iki soties prisityčiojo iš „Versalio sutarties šlykštaus kūrinio“, kuris subyrėjo nuo bendrų „iš 
pradžių Vokietijos, o paskui - Raudonosios armijos“ smūgių. 

Išsityčiojo ir iš nevykusių Lenkijos sąjungininkų garantijų. Prisiminęs opius klausimus, 
liaudies komisarų tarybos pirmininkas liaudies išrinktiesiems paaiškino, kad nuo nesenų 
laikų „senos formulės paseno“ ir „agresoriaus“ sąvoka įgijo naują reikšmę. Agresoriai dabar 
yra ne Lenkiją okupavusi Vokietija, visaip besistengianti baigti karą, ir jau jokiu būdu ne 
griežto neutralumo besilaikanti Sovietų Sąjunga, „politiškai palaikanti“ Reicho taikos sieki- 
mą, o iškėlusios kovos su hitlerizmu vėliavą Anglija ir Prancūzija. Beprasmės ir darbininkų 
klasei nereikalingos kovos vėliavą. Pirma, Lenkija jau vis tiek padalyta, apie jos atkūrimą 
„negali būti nė kalbos“ ir, be mūsų su Vokietija, tai niekam neturi rūpėti. Antra, „hitleriz- 
mo ideologiją, kaip ir bet kurią kitą ideologinę sistemą, galima pripažinti ar neigti“, bet kelti 
tikslą sunaikinti hitlerizmą - nusikalstama (tuo metu bolševikai ir nacistai, veikiantys uni- 
sonu, kruopščiai derino kiekvieną formuluotę ir net vartojo vienodą leksikoną; šiuo atveju 
Viačeslavas Michailovičius išplėtojo Ribentropo tezę: „Beprasmiškam karo kurstytojų gra- 
sinimui „sunaikinti hitlerizmą ; kas reiškia ne ką kita, kaip vokiečių tautos sunaikinimą, ly- 

giai taip pat sėkmingai galima statyti priešpriešiais tokį vokiečių šūkį, pavyzdžiui, „sunai- 
kinti Anglijos demokratiją“. Beje, ar tai Ribentropo tezė? Ne kartą imperijos ministras savo 
kalbų ir pareiškimų tekstus teikė redaguoti Stalinui! Todėl sovietų santykiai su Vokietijos 
valstybe karo kurstytojų pykčiui kuriami „draugiškų santykių pagrindu“. Po tokių vyriau- 
sybės vadovo kalbų net lagerių sargyba Kolymoje nustojo kaip keiksmažodį vartoti žodį 
„fašistas“, o iš bibliotekų pradėta šalinti antifašistinė literatūra. 

„Lenkijos valstybė, kurios valdovai visada rodė tokį didelį išpuikimą ir pagyrūniškumą, 
jau per pirmą rimtą karinį susidūrimą suiro kaip senos supuvusios vežėčios... Veržliai pul- 
dama Raudonoji armija sutriuškino lenkų kariuomenę ir per trumpą laiką įvykdė savo pa- 
reigą Tėvynei... Sutartis dėl draugystės ir sienos su SSRS ir Vokietija kuo geriausiai atitin- 
ka dviejų didžiausių Europos valstybių tautų interesus... Europos karas, kuriame Anglija ir 
Prancūzija veikia kaip uolios jo sukėlėjos bei tęsėjos, dar nevirto liepsnojančiu gaisru, bet 
nesiekiantys taikos anglų ir prancūzų agresoriai daro visa, kad jis išplistų į kitas šalis...“ — 
pritarė Molotovui gynybos liaudies komisaras Vorošilovas. 

„Bolševikams būtų metas numatyti savo delegaciją į mūsų partijos suvažiavimą“, - įrašė 
dienoraštyje Alfredas Rozenbergas. Vokiečiai vertė Molotovo kalbas į prancūzų kalbą ir iš 
lėktuvų mėtė po Prancūziją. 

Naujoji ekonominė sutartis patvirtino Maskvos pasirengimą toliau bendradarbiauti 
siekiant „įvesti taiką“. Pradėję rengti Prancūzijos sutriuškinimo planus vokiečiai papra- 
šė Sovietų Sąjungą sparčiau tiekti Vokietijos pramonei strategines žaliavas ir gerokai pa- 
didinti jų kiekius. Be to, ponas Šnurė deryboms skirtose tezėse pabrėžė: „Neatsižvelgiant 
į 1939 m. rugpjūčio 19 d. sutartį, Sovietų Sąjunga turi mums patiekti žaliavų už X milijo- 
nų markių. Vokietijos kompensacijos už šias žaliavas nebus išmokėtos tuojau, o turės įgyti 
tiekimų bei kapitalo investavimo programos formą ir būti numatytos apie penkerių metų 
laikui... Mums reikalingos žaliavos tiekimas, turint galvoje nepatenkinamą aprūpinimo pa- 
dėtį Rusijoje, gali būti įvykdomas tik mažinant pačių rusų vartojimą... Šiuo atžvilgiu iš 
derybų bus matyti, ar Stalinas pasirengęs iš naujojo politinio kurso daryti toli siekian- 
čias praktines išvadas“. 

Stalinas buvo pasirengęs, jis apskritai buvo daug kam pasirengęs, kad tik neužges- 
tų gaisras Europoje. Spalio 9 d. „Pravda“ pranešė, jog per pono Šnurės pokalbį su drau- 
gu Molotovu pasiektas sutarimas dėl to, kad ekonominę programą „abi šalys vykdys pa- 
spartintai ir plačiu mastu. Be to, konkrečiai sutarta, jog SSRS nedelsdama pradės tiekti 
Vokietijai žaliavas, o Vokietija vykdys tiekimus SSRS“. 

1939 metų rugsėjo 30 d. Paryžiuje sudaryta Račkovskio-Sikorskio Lenkijos emigrantų 
vyriausybė nepripažino Lenkijoje įvykusių teritorinių pokyčių, bet Stalinui į jų nuomonę 
buvo tik skaniai nusispjauti. „Pravda“ į tą naujovę reagavo feljetonu. 

Londonas ir Paryžius, nenorėdami didinti priešų skaičių ir žvelgdami į SSRS, lyginant su 
Vokietijos įvykdyta Lenkijos teritorijos okupacija, kaip į mažesnį blogį, į Raudonosios ar- 
mijos veiksmus reagavo ramiai ir kvalifikuodami juos kaip įspėjamuosius Vokietijai. Spalio 
1 d., kalbėdamas per radiją, opozicijos lyderis Čerčilis aiškino pasipiktinusiai Anglijos vi- 
suomenei: „Rusija vykdo šaltą savo interesų politiką. Mes norėtume, kad rusų armijos liktų 

dabartinėse savo pozicijose kaip Lenkijos draugai ir sąjungininkai, o ne kaip grobikai. Bet 
Rusijai ginti nuo nacistų grėsmės aiškiai būtina, kad rusų armijos stovėtų prie šios linijos. 
Bet kokiu atveju ši linija yra, taigi sukurtas Rytų frontas, kurio nacistinė Vokietija nedrįs 
pulti“. Klastingiesiems anglosaksams nereikėjo, kad Vokietija vienytųsi su SSRS prieš ben- 
drą priešą. Priešingai, reikėjo tarp jų įvaryti pleištą, pertempti kol kas „neutralų“ Staliną į 
„demokratijos lagerį“. Apie tai ir kalbama: „Turėdama galvoje savo saugumą Rusija negali 
būti suinteresuota tuo, kad Vokietija įsitvirtintų prie Juodosios jūros krantų ar kad okupuo- 
tų Balkanų šalis ir pajungtų Pietryčių Europos tautas. Tai prieštarautų istoriškai susiklos- 
čiusiems Rusijos interesams“. 

Tuo metu abu režimai, nekreipdami dėmesio į pono Vinstono provokaciją, „abipu- 
sio draugiško sutarimo dvasia pradėjo įsigalėti įgytose teritorijose. Vokietija vieną dalį 
Lenkijos paskelbė vien vokiečių žemėmis, kitą - Vokietijos imperijos generaline gubernija. 

VKP(b) CK politinis biuras spalio 1 d. priėmė vakarinių sričių sovietizavimo progra- 
mą, kuri pradėta nenukrypstamai vykdyti. Spalio 22 d. išrinkti Vakarų Ukrainos ir Vakarų 
Baltarusijos liaudies susirinkimai, „reikšdami tautų nepalenkiamą valią ir norą“, spalio 
27-29 d. „išvaduotose teritorijose“ vieningai paskelbė sovietų valdžią. 

„Lenkijos valstybė buvo tautų kalėjimas, - sakoma Balstogėje sušaukto Vakarų Baltarusijos 
liaudies susirinkimo deklaracijoje. - Vyriausybė vykdė bjaurią priverstinio lenkinimo politi- 
ką. Baltarusiai, ukrainiečiai ir kiti ne lenkų tautybės žmonės neturėjo teisės plėtoti savo kul- 
tūrą ir net kalbėti gimtąja kalba. Baltarusių, ukrainiečių ir žydų tautinės mokyklos panai- 
kintos. Tokios buvo Vakarų Baltarusijos darbo žmonių gyvenimo sąlygos buvusioje Lenkijos 
valstybėje. Didžiosios Sovietų Socialistinių Respublikų Sąjungos tautos ištiesė mums broliškos 
pagalbos ranką ir visam laikui išvadavo Vakarų Baltarusijos darbo žmones iš politinės, so- 
cialinės ir nacionalinės priespaudos jungo. Pirmąkart Vakarų Baltarusijos tautos gavo teisę 
tvarkyti savo likimą... 

Sovietų Sąjungos pavyzdys ir mūsų gyvenimo ponų Lenkijoje patirtis įtikina mus, kad tik 
sovietų valdžia gali išvaduoti Vakarų Baltarusijos tautas iš išnaudojimo, skurdo, bado ir be- 

Vienoje Gardino gatvėje surengta demonstracija prijungus Vakarų Baltarusiją prie SSRS. Transparantų šūkiai 
rusų, lenkų ir žydų kalbomis.1939 m. 

teisiškumo. Tik sovietų valdžia padės mums pasiekti politinį, ūkinį ir kultūrinį klestėjimą, už- 
tikrins laisvą visų Vakarų Baltarusijos tautų nacionalinę raidą“. 

Atsižvelgiant į konkrečias aplinkybes, sunku įsivaizduoti kitokį rezultatą. Baltarusijos ir 
Ukrainos frontų kariuomenė spalį pasiekė 2,4 mln. žmonių, taigi penkiems gyventojams 
tenka vienas „žmogus su šautuvu“. Vadai, politiniai darbuotojai ir kariai agitatoriai drau- 
ge su vietos ir atvykusiais komunistais kuo aktyviausiai dalyvavo rinkimų kampanijoje ke- 
liant kandidatus į deputatus. „Jie nešė į mases tiesos žodį apie pirmąją pasaulyje socialistinę 
valstybę, apie darbo žmonių gyvenimą SSRS, padėjo kelti į Liaudies susirinkimą geriau- 
sius liaudies sūnus ir dukteris“. Vakarų Ukrainoje vien tik 6-oji armija pasiuntė į liaudį 
3000 agitatorių. Juos papildė atvykęs „desantas“ iš SSRS. Pavyzdžiui, į Vakarų Baltarusiją 
Minskas atsiuntė 4000 propagandistų, 250 lektorių ir 12 agitacinių automobilių kolonų. 
Kampanija truko dvi savaites, vyko audringai ir spalvingai - su atsišaukimais, plakatais, 
susirinkimais, muzika, dainomis ir bufetais. Kelti kandidatus turėjo laikinosios valdybos, 
valstiečių komitetai, darbininkų gvardijos susirinkimai ir darbo kolektyvai. Kaip pranešė 
iš Lvovo daktaras Edmundas Parnesas, „rinkimų komisijas sukomplektavo patys komu- 
nistai, rinkiminei kampanijai vadovavo komunistai, oratoriai buvo paskirti iš viršaus, ly- 
giai taip pat iš viršaus padiktuoti siūlymai ir rezoliucijos“. Visi kalbėjusieji ragino balsuo- 
ti už beturčius, paprastus žmones remdamiesi Lenino teze apie valstybę valdančią virėją. 
Alternatyvių kandidatūrų nebuvo, atsakingi draugai iškeldavo vieną kandidatą ir „už jį 
balsavo“. 

Balsavo visai savanoriškai ir paprastai „už“ jei tik buvo prileisti prie balsadėžių. Čia rei- 
kia patikslinti: kas ir už ką balsavo, nes rinkėjų ir bendras gyventojų skaičius kiek skyrėsi. 
Į „elektoratą“ nepateko suimtieji, pabėgusieji, balso teisės neturintys politikai, valstybės, 
visuomenės veikėjai, visų kitų partijų bei judėjimų lyderiai ir aktyvistai, aukštieji valdinin- 
kai, kariškiai, policininkai, prižiūrėtojai, kolonistai, eiguliai, „dvarininkai ir kapitalistai“ 
bei visa kita „proletariatui priešiška klasė“. 


Prosovietinių jėgų 
surengtas mitingas 
Vakarų Baltarusijoje. 
1939 m. 

Štai vaizdelis vienoje Bresto rinkimų apylinkėje: „Rinkimų dieną kapitonas buvo labai 
susirūpinęs. Jis pasakė, kad balsuoti turi visi 100 procentų. Žmonės ateina, ima bilietėlį su 
išspausdintais kandidatų sąrašais ir neskaitę meta į balsadėžę. Kai kurie, kad parodytų 10- 
jalumą, pamatę prie stalo sėdinčius keletą vadų, net neužeidavo į būdelę. Kai atėjo metas 
uždaryti apylinkę ir skaičiuoti balsus, pasirodė, kad tam tikra dalis nedalyvavo balsavime. 
Tada mūsų kapitonas pačiupo saują rinkimų biuletenių ir, įmetęs į balsadėžę, įsakė perskai- 
čiuoti. Paaiškėjo, kad bilietėlių buvo šimtu daugiau nei rinkėjų. Kapitonas buvo patenkin- 
tas. Savo pranešime jis pasakė, kad visus kandidatus ir visus sprendimus palaikė 99,99 pro- 
cento rinkėjų“. 

Turint tokių „administracinių išteklių“, vakarines teritorijas buvo galima prijungti ne tik 
prie Sovietų Sąjungos, bet ir prie Reicho ar net Marso. Pavyzdžiui, per rinkimus apie pusę 
milijono baltarusių, lenkų, žydų, lietuvių, gyvenančių Vilniuje ir Vilniaus srityje, sužinojo, 
kad jie yra „fašistinės“ Lietuvos piliečiai. Ir jokių prieštaravimų. Taip draugas Stalinas nu- 
sprendė be jokių deputatų ir referendumų. 

Remiantis oficialiais sovietų šaltiniais, rinkimuose į Vakarų Ukrainos liaudies susirin- 
kimą dalyvavo 4433 tūkstančiai žmonių, arba 92,83 proc. rinkėjų, už kandidatų išrinkimą 


buvo surinkta 90,93 proc. balsų. Neatvyko ar balsavo „prieš“ daugiau kaip 700 tūkstančių 


žmonių. Jei palyginsime šiuos su jokiu atskaitos tašku nesusijusius skaičius, turinčius tiks- 
lą tik išspausti nelemtai pagarsėjusius 90 procentų, su demografiniais duomenimis, išeitų, 
kad rinkti buvo leista 4775 tūkstančiams žmonių, o „už“ balsavo kiek daugiau nei 4 mili- 
jonai, kai Vakarų Ukrainos bendras gyventojų skaičius buvo 9,4 milijono. Taigi didžioji 
rinkėjų masė - „darbo žmonės“, be to, kaip rodo deputatų nacionalinė sudėtis, daugiausia 
baltarusiai ir ukrainiečiai, iš „engiamųjų“ tapę „tituluotomis nacijomis“. Vakarų Ukrainos 
liaudies susirinkimas buvo 92,4 proc. „sukomplektuotas“ iš ukrainiečių, 4,1 proc. - iš žydų 


Lietuvos, Vokietijos ir Sovietų Sąjungos pasieniečiai, pastatę riboženklius prie šių šalių sienų. 1939 m. 

Prosovietinė 
demonstracija Lvove. 
1939 m. 


ir 3 proc. — iš lenkų. Vakarų Baltarusijoje - 67,1 proc. baltarusių, 13,7 proc. lenkų, 7,8 proc. 
žydų, 5,7 proc. ukrainiečių. Be to, pakartosime, jog lenkai - trečdalis vakarinių sričių gy- 
ventojų. Lenkų bendruomenė, kurios žmonės buvo varomi į rinkiminius susirinkimus, be 
atodairos balsavo už siūlomų kandidatų iškėlimą iš dalies dėl juos apėmusios socialinės 
apatijos, iš dalies dėl nenoro „erzinti bolševikų“, nors balsuodami į kai kurias balsadėžes 
„liaudies priešai primėtė kontrevoliucinių atsišaukimų“. 

Kita vertus, naujosios valdžios veiksmai pirmajame etape, atrodė, patvirtino, jog pasi- 
rinkta teisingai. „Tai buvo daugiausia karinio administravimo metas, - rašė Parnesas. — 
Vyravo administracinis ir politinis tolerantiškumas. Valdymo įstaigos funkcionavo pagal 
seną lenkišką modelį ir, padedant lenkų valdininkams, svarbiausia buvo, kad į vadovauja- 
muosius postus būtų paskirti vietos ar atvykę iš Kijevo krašto komunistai. Tarp vietos gy- 
ventojų vyravo ukrainiečiai. Policijos funkcijas atliko darbininkų milicija. Mokyklų nelietė, 
visos kalbos (lenkų, ukrainiečių, žydų ir rusų) buvo pripažįstamos lygiateisėmis. Buvo na- 
cionalizuojami bankai, fabrikai, parduotuvės, jų savininkai paprastai saimami. Tuo metu 
valdžios funkcijas mieste vykdė darbininkai ir vietos komunistai, vadovaujami iš SSRS at- 
vykusių komunistų“. O valstiečių nekantriai laukiamas dvarininkų žemės išdalijimas? O 
pats staigaus perėjimo nuo karo meto nepriteklių prie taikaus gyvenimo faktas? 

Per trumpą laikinojo valdymo laiką, trukusį iki 1939 metų lapkričio vidurio, Maskva vi- 
saip Žaidė su vietos gyventojais ir demonstravo gyvenimo patrauklumą sovietų šalyje, ku- 
rioje nėra išnaudotojų, kur fabrikai - darbininkams, o žemė - valstiečiams, kur laiminga 
vaikystė ir nemokamas mokslas, kur „Stalino brangiojo įstatymo“ paunksmėje klesti vie- 
nuolika broliškųjų respublikų: 

Tiek džiaugsmo net dainiai giesmėm neapims, 

Dvynukių vienuolikos plazdant širdims. 

Dvynukės - tai šalys laimingos tikrai: 

Konstitucija, Stalinas - mieli jų tėvai. 

Globoja Stalinas, ugdo tautas, 

Didi jų brolybė į ateitį ves. 

Labai norėjo vakariečiai bent viena akim į tą rojų dirstelėti, bet iki tam tikro laiko niekas, 
išskyrus kruopščiai atrinktus draugus, ten nebuvo įleidžiamas... 

Todėl liaudies susirinkimų deputatai be jokių abejonių ir buržuazinių vilkinimų, to- 
kių, kaip plebiscitas, kreipėsi į Maskvą prašydami buvusią Mažąją Lenkiją įjungti į Sovietų 
Sąjungą ir Vakarų Ukrainą bei Vakarų Baltarusiją prijungti atitinkamai prie Ukrainos SSR 
ir Baltarusijos SSR. 

Spalio 1-2 d. SSRS aukščiausiasis sovietas prašymus patenkino. Per kitus dvejus metus 
vakarinių sričių žmonės buvo mokomi gyventi „broliškoje šeimoje“. 

AKA SAILCIKA BAPAKABIIKAIA ABKOMA KO(6S V IK KO(6)s MPA IEC 
HACBUKCKATA 3AMKA | 


28 kacrparunika 1940 T. | 
Bepanomimekuhi OK KIM6J5 AosoawT 20 Bautero ceegenna, 470 20 Cero BpomėKM aaMoK Pa- | 
Aaaa B r. Hecbiokė nauj Od1aCTH MaikėM ne aannmacTA, BCA6ACTBHH STONO 32AKME HE OTAN- | 
AnimseTŪA H NA4MNaėT NpHXOJMTD B HErGaNos COC TOAHHĖ į 
bapandouekuit o6xoM KIK6JB npocuT! AM6o nepenars ykazaunos BsIUIe Anannę pėcIYGAM- | 
nauckumy HapkomaTy, au6o nepenart ero BapanosuuokoMy OGDICNOTKOMY 245 MCNOTBIORAKKA | 
Ko vuednos ZabėlėnHė O MANICMY YCMOTDEHKO, 
O Bamem peiemMų NpOUY Mac NOCTALMTS B HABECTHOCTO. 
Cekperapo Bapanonuuckoro o6kowa KNŲ6)B (Typ) 


Hauniandasnė aprtų Panyčiaiki Geaapyco. f. 4. son. 21, cap. 1942, apa. 173. 


BbNMICKA 3 IPATAKOJIA N 42 MACAJŲK3HHA BIOPO IK K(6)5 TPA JIEC HA- | 
CBIKCKATA 3AMKA | 


Crporo cekpenio NK KIN(6)5 


N B-42/17-0n Alkai | 
„11941 r, | 


Oraeay arnTausi M nponaranan UK KIM6J5 ! B 
O nepėnauo HMyLIECT4 M UeNKOCTEN Ghiomero samKa Pazanaiina, , Baranovičių VKP(b) 
Ax pacnpėezė2eHKa HMYUECTRA 4 uennocTeh Ghtauero sama Paasimiuia 06paso8ars komuc- | apskrities komiteto 


Amo e TT. Oaupekoro A.B., Ilaanonosoš D.H., Tema A.O., Aunarosa C.M., Maukė | prašymai perduoti 


NpezaoxkiTo KoMKCCHK npencTaRKTS UK KIK6)B jų KezeTBNNA cpOK npenomena no pa = Radvilų rūmus ir juose 
NPO2EAEHKO HMYLMECTAA M UeNNOCTEI GhiRuIero 3aka PazstBMANAa MOKY OPCAMISANKAMY MH pas | 2 
pačoTaTh BCė MEpONpHATA, CBM2AHHNĖ C YU6TOM, OlIEKKOK, NepenaneX it BnIBOIKOd WMYMECTAA M | san EET Vakarų 
ueKnocTeli H3 Giiamero šaMka Pazsuanaa, Kommecioi pykonaxcreoBaTECA Caegymtų: mmymę- || Baltarusija 1940 m. 
„Eika it UBMOCTŲ SANKAII DEG i k a Spalio 28, 


Baltarusijos KP(b) Baranovičių apskrities 
Aiškinamasis raštas . 0 
Baranovičių apskrities komitetas Jūsų žiniai praneša, kad iki šiol mūsų apskrities | 
| Radvilų rūmų Nesvyžiuje niekas neužima. Todėl pastatas nešildomas ir palengva tam- | 
"pa netinkamas. || , . 
"| Baltarusijos KP(b) Baranovičių apskrities komitetas prašo šį pastatą perduoti Liaudies 
„ komisariatui arba perduoti Baranovičių apskrities komitetui ir leisti savo nuožiūra pa- 
naudoti mokymo įstaigai. 
Jums priėmus sprendimą prašau, mums duoti žinią. 
Baltarusijos KP(b) Baranovičių apskrities sekretorius (Turas) 
Baltarusijos VKP(b) CK biuro posėdžio protokolo Nr. 42 išrašas dėl Nesvyžiaus | 
rūmų panaudojimo | 
Griežtai slaptai Baltarusijos VKP(b) : . 
N B-42/ 170. ao 
„Baltarusijos VKP(b) Propagandos ir agitacijos skyriui | . ! 
Dėl buvusios Radvilų pilies turto ir vertybių perdavimo. | 
Buvusios Radvilų pilies turtui ir vertybėms skirstyti sudaryti tokios sudėties komisiją: 
drg. A.B. Ozirskis, EI. Dadiomova, D.O. Gelinas, S.M. Lipatovas, N.A. Paškevičius 
Komisijai pasiūlyti per. savaitę pateikti Baltarusijos VKP(b) siūlymą dėl buvusios | 
| Radvilų pilies turto ir vertybių paskirstymo tarp organizacijų ir imtis priemonių jų aps- | 
„kaitai, vertinimui, perdavimui ir turto išvežimui iš buvusios Radvilų pilies. Komisijai | 
vadovautis: perduoti turtą ir vertybes: 

MAC TAHOBA N1 MACBDKCKALA PALIBDIKAMKOMA 
16 cryazena 1949 r. 

[pencenaTe AD ano o 
Paitonuoro HenonuuTenbHoro Komirrera 


Ašdaikddiai pali Minczaii, sofiaacki, 6. 1563. s8n. In 3. 


„Dirbančiųjų nekenčiamų gatvių pavadinimų pakeitimo Nesvyžiaus mieste“ Nesvyžiaus rajono vykdomojo 
komiteto nurodymas. Vakarų Baltarusija, 1940 m. sausio 16 d. 


Ni rajono S Kasis Nurodymas Nr. 1 

Nesvyžius 1940 m. sausio. 16 d. 

Dėl gatvių pavadinimų Nesvyžiaus mieste 

Tarpininkaujant Profsąjungos organizacijoms, daugybę kartų kreipėsi į Rajono 
"Vykdomąjį Komitetą Nesvyžiaus miesto darbo žmonėms su prašymu pervardinti kai 
| kurias Nesvyžiaus miesto gatves, nes kai kurie gatvių pavadinimai nekenčiami 
dirbančiųjų. 

Rajono Vykdomasis Komitetas 

NUSPRENDŽIA: 

1 paragrafas 
 Patenkinti Profsąjungų organizacijų ir Nesvyžiaus miesto darbo žmonių organizacijų 
prašymą ir pervardinti žemiau pateikiamas gatves: 

1) i Pilsudskio pervardinti Lenino gatve 

2) „- Goluvkos -,„- Karlo Markso 


3) —„- Šventojo Mykolo -,- Karlo Libknechto 
4)  —- Sirokomlės -,- Sovietų 

5) -,- Benediktinų -,- Čkalovo 

6) | „Dominikonų -„,- Čapajevo 

7) -„- Uždominikų -,,- Gegužės Pirmosios 

8) | -„- Bernardinų -,„- Rugsėjo 17-osios 

9) -„- Rydz-Smiglo -„- Puškino 

10)  -„- Šventojo Lozoriaus -,- Raudonarmiečių 
11) | -,- Šventojo Kryžiaus —„,- Internacionalo 
12) -„- Senatorių -,,- Maksimo Gorkio 


2 paragrafas 


Komunaliniam skyriui per 10 dienų pakeisti naujai pervadintų gatvių ir visus kitus ga- 
tvių užrašus baltarusių kalba. 


Nesvyžiaus 
Rajono Vykdomojo Komiteto pirmininkas (Perunovas) 
Atsakingasis sekretorius (Arabinas) 


Balstogėje (Bialystoke) vykstančių rinkimų į sovietines „tarybas“ surengtos 
agitacinės dviračių lenktynės. 1939 m. 

Nepriklausomos Pabaltijo valstybės atsirado suirus Rusijos imperijai, pralaimėjus 
Vokietijai ir vykstant audringiems Rusijos pilietinio karo įvykiams. Pirmuosius sovietinės 
ir nacionalinės valdžios daigus naikino kaizerio kariuomenė, okupavusi visą Pabaltijį iki 
1918 metų pavasario pradžios. Pagal bolševikų pasirašytą separatinę Brest Litovsko tai- 
kos sutartį Rusija traukėsi iš Pirmojo pasaulinio karo ir mainais atidavė teritorijas. Lietuva, 
Latvija, Estija atsijungė nuo Rusijos. 

V. Leninas, pagrasinęs atsistatydinti, privertė partiją (ir buvusios imperijos tautas) su- 
mokėti už atėjimą į valdžią. Jam tuo metu buvo svarbiausi ne patriotiniai šūkiai, o galimy- 
bės, palaikant vokiečiams, tą valdžią išsaugoti ir laimėti laiko: „Jei tu neįstengsi prisitaikyti, 
nepasirengęs šliaužti pilvu per purvą, tu ne revoliucionierius, o plepys“. Kol Iljičius buvo 
užsiėmęs jam skirto rezervato sovietizavimu ir tobulino „raudonąjį terorą“, Berlyne buvo 
svarstomi planai sukurti Baltijos hercogystę. Tačiau, nepaisant Rytų fronto likvidavimo, 
bolševikų paramos kareiviais ir duona, Vokietijos imperija žlugo. 

1918 metų lapkričio 13 d. Sovietų Respublikos visos Rusijos centrinis vykdomasis ko- 
mitetas (VRCVK) pareiškė, kad Brest-Litovsko taikos sąlygos „neteko galios ir reikšmės“, 
ir paragino tautas „pačioms spręsti savo likimą“. Okupuotųjų sričių bolševikų organizacijų 
centrinis biuras tuojau išleido atsišaukimą: „Mes negalime leisti kontrrevoliuciniams ele- 

Lietuvos Valstybės Tarybos nariai, Lietuvos nepriklausomybės akto signatarai. Iš kairės: sėdi J. Vileišis, J. Šaulys, 
J. Staugaitis, S. Narutavičius, J. Basanavičius, A. Smetona, S. Kairys, J. Smilgevičius; stovi K. Bizauskas, 

J. Vailokaitis, D. Malinauskas, V. Mironas, M. Biržiška, A. Petrulis, S. Banaitis, P. Klimas, A. Stulginskis, J. Šernas, 
P. Dovydaitis. Vilnius. 1918 m. vasaris. Iš Seimo archyvo. A. Jurašaičio nuotr. 


2 ž Ci 

bo Ki 

EEZLa us 4 Sk (22 
—— 


ra iki A Ginger A nė 


2 Cn los, anrradienh. EAS M, vasario mėn. IS 4. 


LIETUVOS TARYBA Š 
skelbia 


Lietuvos nepriklausomybę 


Bietuvos Targba savo posėdyje vasario m. 16 d. 
1918 m. vienu balsu nutarė kreiptis: į Rusijos, Vokie 
tijos ir kitų valstybių vyriausybės šiuo pareiškimu: 

Eietuvos Targba, kaipo vienintelė Hetuvių tautos 
atstovybė, remdamos pripažintąja tautų apsispren- 
dima teise Ir lietuvių Vilniaus konferencijos nutarimu 
rugsėjo m. 18-23 d. 1917 metais, skelbia atsta- 
tanti nepriklausomą, damokratiniais pa- 
matais sutvarkytą Lietuvos valstybą 
su sostinė VILMIUJE, Ir tą valstybę atskirianti 
nuo visų valstybinių ryšių, kurie Yra buvę au kitomis 
tautomis: . , 

Uraugė stetuvos Tarybė pareiškia, kat Lietuvos valstybės pa- 
matus ir jos santykius su kitomis valstybėmis privalo 
galutinai nustatyti kiek galima greičiau, sušauktas -Steigia- 

“ masis Seimas, ttmokratiniu būto visų jos gyventojų išrinktas. 


Vileka. vanieio IB 4: IA 10- Lietuvos Tarybos nariui: 
Dr J. Basanavišius, K. Bizauskas, M. Biržiška, S. Kanaltis, P. Dovydaiia, Št. 
Kaitys, P. Klienas, D. Malkasankas, V. Mironas, St. Narstavičius, A. Petratis, 
De. 1. Šaulys, K. Šaulys, I Šernas, A. Susipinikis, A. Smetoda, J. Sšlgeri- 
ius, 1. Staugaitis, J. Vailokaitis, J. Vileišis. 


„Lietuvos aidas" apie paskelbtą Lietuvos 
nepriklausomybę. 1918 m. vasario 19 d. 

1918 m. lapkričio 18 d. paskelbta nepriklausoma 
Latvijos respublika. 1920 m. gegužės 1 d. laikinosios 
vyriausybės vadovu tapo Karlis Ulmanis. 


mentams organizuotis ir užgrobti valdžią... Sukilkite visi, kaip vienas! Nedelsdami imkite 
organizuoti darbininkų deputatų sovietus!“ Įkandin pasitraukiančios vokiečių kariuome- 
nės darbininkų ir valstiečių Raudonosios armijos daliniai patraukė į vakarus. Tačiau, kaip 
pasirodė, ten jau spėjo įsikurti savos nacionalinės vyriausybės. 

Dar 1918 m. vasario 16 d. Vilniuje Lietuvos Taryba paskelbė atkurianti Lietuvos valstybę, 
0 1918 m. lapkričio 11 d. Augustinas Voldemaras suformavo pirmąją Lietuvos vyriausybę. 

1918 m. vasario 24 d. Estijos parlamento manifestu Estija buvo paskelbta nepriklausoma 
demokratine respublika, o tų pačių metų lapkričio 11 d. į valdžią atėjo Agrarininkų sąjun- 
gos lyderio Petso vadovaujama laikinoji vyriausybė. 

1918 m. lapkričio 18 d. Latvijoje buvo paskelbta nepriklausoma Latvijos valstybė ir 
1920 m. gegužės 1 d. sukurta Valstiečių sąjungos pirmininko Ulmanio vadovaujama laiki- 
noji vyriausybė. 

Bolševikų tai nesutrikdė. Vyriausybės buvo buržuazinės, vadinasi, neteisingos. Lapkričio 
viduryje Revelio revoliucinis komitetas pakvietė liaudį stoti prieš „Petso apsišaukėlių vy- 
riausybę“ ir paprašė RSFSR darbo žmones pagelbėti estams - atsiųsti Raudonosios armi- 
jos kariuomenę. Atsakydama į šį prašymą sovietų vyriausybė sutelkė prie Estijos sienos 
7-ąją armiją ir iš visų frontų sugabentus „raudonuosius“ estų ir latvių dalinius ir nedelsda- 
ma pasiuntė į puolimą. 1918 m. lapkričio 25 d. latvių šauliai užėmė Pskovą, o iki lapkričio 
29 d. - Narvą. Jau tos pačios dienos vidury Narvos rotušės pastate vietos ir svetimi bolše- 
vikai paskelbė sovietų socialistinę respubliką - Estliandijos darbo komuną, vadovaujamą 
draugo Anvelto, kurią Leninas pripažino gruodžio 7 d. Iki 1919 metų sausio raudonoji ka- 


Pirmasis Lietuvos vyriausybės vadovas Augustinas Voldemaras ir Vokietijos užsienio reikalų ministras 
G. Štrezemanas (G. Stresemann) per derybas. Berlynas. 1928 m. sausis. 

Latvių raudonieji šauliai. 1917 m. spalio 27 d. „Vincas Mickevičius-Kapsukas. 
Žymus Lietuvos komunistų 
partijos veikėjas". 1957 m. 
Sovietų Sąjungos pašto ženklas. 


riuomenė užėmė didžiąją dalį Estijos nepasiekusi Revelio (Talino) vos per 30 kilometrų 
ir savo durtuvais užtikrino prasidėjusius „socialistinius pertvarkymus“. Tačiau sausio 9 d. 
vokiečių kariuomenės, suomių ir rusų savanorių formuočių remiami „baltaesčiai“ perėjo 
į kontrpuolimą ir jau po dešimties dienų įžengė į Narvą. Komunos vyriausybė persikėlė į 
Pskovą, paskui į Lugą. Ji neprarado vilties atsirevanšuoti ir vasario 18 d., pritariant RKP(b) 
CK, pradėjo formuoti Estliandijos raudonąją armiją. Kovą ir balandį buvo dar kartą mė- 
ginta įsiveržti į Estiją, bet vėl nesėkmingai. Maskva, užsiėmusi kova su Kolčiaku, neturėjo 
galimybių pagelbėti naujomis pajėgomis. Negana to, gegužės mėnesį Estijos teritorijoje su- 
formuota generolo N. Judeničo kariuomenė. Gegužės 25 d. ji užėmė Pskovą ir birželio vi- 
duryje baltieji pasiekė Petrogrado prieigas. Estliandijos raudonąją armiją teko išformuoti. 
Rudenį buvo pribaigta Judeničo kariuomenė. 1919 metų spalio 31 d. raudonoji kariuomenė 
atsiėmė Lugą, lapkričio 7-ąją - Gdovą. 1920 metų vasario 2 d. Maskva sudarė su Talinu tai- 
kos sutartį, pagal kurią Sovietų Respublikos „savanoriškai ir visiems laikams“ atsisakė „visų 
suverenių teisių, susijusių su Estijos tauta ir žeme, kurios priklausė Rusijai“. 

Latvijoje vyko analogiškas procesas. 1918 metų gruodžio 17 d. latvių socialdemokra- 
tai sudarė devynių narių laikinąją vyriausybę, tuojau „nuvertusią“ Ulmanio vyriausybę ir 
paskelbusią Latvijoje sovietų valdžią. Maskva savo „pripažinimą“ išdavė po penkių dienų. 
Raudonieji latvių šauliai įsiveržė į gimtąją žemę. 1919 metų sausio 3 d. žlugo Ryga, iki sau- 
sio pabaigos buvo užimta šalies didžioji dalis. Toliau - viskas aišku. Penkis mėnesius tru- 
ko raudonasis teroras ir revoliuciniai pertvarkymai. Vasaros pradžioje Antantės ir vokiečių 
savanorių remiamos „kontrrevoliucinės pajėgos“ atsiėmė Rygą ir išmušė lauk „kovotojus 
už teisų reikalą“. Taika su „buržuazine“ Latvija buvo pasirašyta 1920 metų rugpjūčio 11 d. 

Lietuvoje kurį laiką truko dvivaldystė: Kaune buvo įsikūrusi nacionalinė „buržuazi- 
nė“ vyriausybė, Vilniuje posėdžiavo 1918 metų gruodžio 16 d. paskelbta V. Mickevičiaus- 
Kapsuko laikinoji „darbininkų ir valstiečių“ vyriausybė. 1919 metų vasarį Sovietų Lietuva 
Maskvos patarimu buvo „sujungta“ su Sovietų Baltarusija į vientisą Litbelo valstybę. 

Rusijos imperijos Rošo omio jai Raudonosios armijos 
ribos 1914 m. * miestai 1918 m. ė Įboševių) | 
LTE i 3 os mz ontrpuolimas ir 
nepriklausomybės ginkluoti sukilimai Akiai 
paskelbimo data a prieš bolševikus I iai | 
bolševikų baltųjų puolimai —— valstybių sienos 1920 m. | 
"EMMA kontroliuojama teritorija EIEIĖTI (eneos) jų 7778 SSRS teritorija 1922 m. | 
| 1919 m. pradž. =—- sąjungininkai 4 ) 
Kai AS kasis sw | Dado apimtos sritys 
bolševikų perversmas + viena pirmųjų = 1021-1992 m. 
| Petrograde 1917 m. koncentracijos stovyklų 
| 2 Vas S 1617 šalių, išsivadavusių iš 
laskvoje m. ——> Šalių, Išsivadavusių iš 
lapkričio 15 d. Rusios, karo veiksmai 


Nr. 12. Spalio perversmas ir pilietinis karas Rusijoje 1918-1921 m. 


„Šiaurės vakarų sienų stiprini 

Pilietinio karo sukelti nepavyko, nes abi 
Lietuvos valstybės turėjo bendrą priešą 
— atsikuriančią Lenkiją su jos siekiu iš- 
skėsti baltojo erelio sparnus „nuo jūros 
iki jūros“. 1919 metų pavasarį ir vasarą 
Pilsudskio legionai užėmė Vilnių, Minską, 
Slucką, Borisovą. Lietuvos ir Gudijos hi- 
bridas buvo likviduotas. 1920 metų liepos 
12 d. Maskvoje buvo pasirašyta Lietuvos 
ir Sovietų Rusijos taikos sutartis. Vykstant 
Tuchačevskio puolimui, Raudonoji armi- 
ja atėmė iš lenkų Vilnių ir rugpjūčio 8 d. 
perdavė jį Lietuvai. Po savaitės lenkai su- 
davė Raudonajai armijai kontrsmūgį prie 
Varšuvos ir sovietų Vakarų frontas suiro. 
| Patyrusi milžiniškų nuostolių Raudonoji 
armija pasitraukė iš Lenkijos ir Vakarų 
Baltarusijos teritorijos. Nepaisydami Va- 
karų valstybių verdikto palikti Vilnių 
Lietuvai, lapkritį lenkai užėmė Vilnių ir įjungė jį į Respublikos sudėtį. 1921 metų kovo 18 d. 
RSFSR ir Lenkija pasirašė Rygos sutartį, pagal kurią Lenkija buvo atskirta nuo Rusijos. 

Per tarpukario dvidešimtmetį Estija, Latvija ir Lietuva, vaidindamos buferinių valstybų 
tarp „civilizuotos“ Europos ir „Sovdepijos“ vaidmenį, buvo didžiųjų valstybių kovos dėl įta- 
kos regione objektai. Užmigusių ant laurų nugalėtojų - Anglijos ir Prancūzijos - įtaka lai- 
kui bėgant mažėjo, o Vokietijos - didėjo. Dėl šio regiono strateginės svarbos sovietų vado- 
vybė taip pat siekė sustiprinti savo įtaką Pabaltijyje naudodama diplomatines priemones, 
komunistinę propagandą ir ardomuosius metodus. Štai 1924 metų lapkritį buvo mėginta 
surengti „proletariato revoliuciją“ gretimoje Estijoje. Tada iš vietos komunistų ir nelegaliai 
atvykusių Kominterno bei sovietų žvalgybos agentų suformuotos kovinės grupės Taline 
užgrobė keletą valstybinių bei karinių objektų. Buvo paskelbtas sukilimo tikslas - nuversti 
„kruvinąjį fašistinį režimą“ ir valdžią atiduoti „darbininkų ir valstiečių vyriausybei“. Tačiau 
maištas buvo numalšintas per šešias valandas nuo jo pradžios, darbininkų klasė komunis- 
tų nepalaikė. Šie įvykiai, aišku, nepagerino Vakarų ir SSRS santykių. Kilus antisovietizmo 
bangai, iki 1934 metų Estijoje, Latvijoje ir Lietuvoje įsigalėjo autoritariniai režimai. 

Iki 4-ojo dešimtmečio pabaigos pagrindiniai varžovai kovoje dėl įtakos Pabaltijyje buvo 
Vokietija ir Sovietų Sąjunga, su kuriomis Estiją, Latviją ir Lietuvą siejo ekonominiai susi- 
tarimai ir nepuolimo sutartys. 

Sovietų Sąjunga į Estiją ir Latviją žvelgė kaip į savo nacionalinių interesų sferą, apie 
ką nedviprasmiškai buvo pareikšta 1939 metų kovo 28 d. notose. Šią poziciją sovietų at- 
stovai gynė per Maskvos derybas su Anglija ir Prancūzija 1939 metų pavasarį ir vasarą. 
Aptardama garantijų Pabaltijo šalims klausimus sovietų vyriausybė įsitikino, kad Vakarų 


> 
: [/ ' 


"Bao 


Jaunavedžiai: Hitleris ir Stalinas. Karikatūra. 1939 m. 

demokratijos nesirengia tenkinti sovietų reikalavimų dėl Pabaltijo. Todėl Maskva pradėjo 
derybas su Berlynu, kuris pripažino sovietų interesus Latvijoje, Estijoje ir Suomijoje. 

Ribentropo-Molotovo paktas nulėmė Pabaltijo šalių likimą ir užbaigė jų neilgą 
nepriklausomybę. 


Prieš įvedant Raudonosios armijos dalinius į Estiją. 1939 m. 

Nors Sovietų Sąjunga ir Vokietija įsipareigojo „laikyti griežtoje paslaptyje“ nepuolimo 
pakto papildomųjų protokolų straipsnius, gandai apie Maskvoje įvykusį Rytų Europos pa- 
dalijimą pasklido beveik iškart ir sukėlė Pabaltijo šalių nerimą. Visos jos kreipėsi paaiški- | 
nimo į Vokietijos ir SSRS atstovybes. Stalino ir Hitlerio diplomatai draugiškai neigė kokius 
nors slaptus susitarimus dėl „Pabaltijo respublikų“. 

Pavyzdžiui, Vokietijos pasiuntinys Estijai H. Froveinas per rugpjūčio 28 d. pokalbį su už- 
sienio reikalų ministru Karlu Selteriu pranešė: „Gandai, kad, sudarant Vokietijos ir Sovietų 
Rusijos paktą dėl nepuolimo, neva kokia nors forma vyko derybos ar buvo sudaromi san- 
dėriai, kenkiantys Estijai ir kitoms Baltijos jūros šalims ar joms nuostolingi, neturi jokio pa- 
grindo. Vokietijos ir Sovietų Rusijos sutartis jokiu būdu nekenkia Estijai“. Negana to, kaip 
tik Ribentropo-Molotovo paktas „padeda šalinti Pabaltijo šalių bei jų kaimynių konflikto 
galimybes ir paverčia Baltijos jūrą „taikos regionu“. Raudonieji įgaliotieji atstovai taip pat 
rėmėsi „Sovietų Sąjungos vadovybės kalbomis ir spauda, mūsų užsienio politikos taikiomis 
tradicijomis, nuolatiniu Sovietų Sąjungos siekiu padėti mažoms šalims gyvuoti savarankiš- 
kai ir nepriklausomai“. Praėjus dviem dienoms po vokiečio vizito, Selterį, turėdamas tiks- 
lą jį teisingai „orientuoti“, aplankė sovietų įgaliotasis atstovas K. Nikitinas, kuris pasipikti- 
nęs pareiškė: „Estijos laikraščių teiginiai apie SSRS raudonąjį imperializmą ir apie tai, jog 
SSRS nori okupuoti Estiją, yra tuščias, niekuo nepateisinamas SSRS šmeižimas“ ir patarė 
ministrui pristabdyti išsišokėlius laikraštininkus, „melaginga dvasia orientuojančius liau- 
dies mases“ ir niekinančius „pakto reikšmę taikai“ bei Sovietų Sąjungos „taikius ketinimus“. 

Aptardami susidariusią padėtį politikai manė, kad dėl bolševikų ir nacionalsocialistų re- 
žimų neįveikiamo tarpusavio priešiškumo „užkeiktieji draugai“ greičiausiai nesuinteresuo- 
ti turėti bendrą sieną, taigi Pabaltijo šalims teks vaidinti tam tikrą buferį tarp Vokietijos 
ir SSRS. Kaip rugsėjo 5 d. JAV valstybės sekretoriui pranešė laikinasis reikalų patikėtinis 

V. Leonardas, „Estijos užsienio reikalų ministerija 
ir generalinio štabo viršininkas laiko nepagrįstais 
gandus apie slaptą Vokietijos ir Sovietų Sąjungos 
susitarimą, numatantį okupuoti Estiją; jie netiki, 
kad tai rodo dabartinis sovietų kariuomenės tel- 
kimas prie vakarinės sienos“. Visuomenėje buvo 
pastebima pačių prieštaringiausių nuotaikų: dalis 
valdančiųjų ir turtingųjų sluoksnių orientavosi į 
suartėjimą su Vokietija ir net į sąjungą su ja, dalis 
- simpatizavo Anglijai ir Prancūzijai. Buvo grupių, 
nusiteikusių glaudžiai bendradarbiauti su SSRS. 
Bet taip pat neabejotina, kad pagrindinė gyvento- 
jų dalis, neprieštaraudama tam, kad užsitikrintų 
stipraus sąjungininko palaikymą, norėtų išsaugo- 
ti ir savo šalies neutralumą bei nepriklausomybę. 
Karo Europoje pradžia padidino Pabaltijo šalių 
nerimą, kad jos gali būti įtrauktos į karo įvykius, 


Sovietų kariai įžengia į Lenkiją. 

ir paskatino priimti įstatymus dėl neutralumo. 1939 m. rugsėjo 17d. 

Kartu šios šalys pradėjo ieškoti galimybių suartėti 

su SSRS ekonominiu atžvilgiu, pasiūlė derėtis dėl 

prekių apyvartos ir krovinių tranzito Baltosios-Baltijos jūrų kanalu ir per šiaurinius uos- 
tus galimybės, nes buvo tikėtina, kad Baltijos jūra taps karo veiksmų teatru. Rugsėjo 13 d. 


į Maskvą konsultuotis šiais klausimais išvažiavo Estijos užsienio prekybos departamento 
direktorius Meris. 

1939 metų rugsėjo 17 d. Raudonoji armija peržengė Lenkijos ir Sovietų Sąjungos sieną. 
Tą pačią dieną su Sovietų Sąjunga diplomatinius santykius palaikančioms valstybėms, taigi 
ir Pabaltijo šalims, įteikta nota, kurioje buvo pabrėžiama, kad „santykiuose su jomis SSRS 
laikysis neutralumo politikos“. Lenkijos sutriuškinimas ir padalijimas, Sovietų Sąjungos 
sienų pastūmėjimas į vakarus, aiškiai pademonstravęs Sovietų Sąjungos ir Vokietijos tar- 
pusavio supratimą, estams sukėlė abejonių dėl jų padėties tvirtumo. Susirūpinęs Selteris, 
siekdamas pasidalyti savo abejonėmis, vėl susitiko su Vokietijos pasiuntiniu. „Atsižvelgiant 
į nenuspėjamą rusų elgesį, - pranešė Froveinas į Berlyną, - neįmanoma numatyti, ar šios 
valstybės ekspansija Europoje taip pat nebus nukreipta prieš Pabaltijo valstybes. Kyla svar- 
bus klausimas, ar panorės ir įstengs Vokietija tokiomis sąlygomis joms pagelbėti. Paskui 
ministras perskaitė Turkijos laikraščio ištrauką, kurioje buvo pateikiamas pranešimas iš 
Maskvos, jog neva Vokietija pripažino būtinybę prijungti Pabaltijo valstybes ir jų uostus 
prie Sovietų Rusijos. Aš nedelsdamas pareiškiau, kad tą pranešimą sukūrė anglų agentai, ir 
jis yra aiškiai provokacinio pobūdžio“. 

Tuo metu Kremliuje Stalinas ir Molotovas kruopščiai kūrė Estijos ir Latvijos „teritorinio 
ir politinio pertvarkymo“ scenarijų: joms planuota pateikti siūlymą, kurio negalėtų atsisa- 

To meto naujausias Lenkijos karinio jūrų laivyno povandeninis laivas „Orzel" („Erelis“) 1939 m. 


kyti. „Geležis buvo karšta“ ir Vadas „kalė“ ją anaiptol ne Hitlerio naudai. Pirmoji eilėje buvo 
„maža taiki Estija“. 

Formali priežastis daryti jai politinį spaudimą buvo incidentas, susijęs su Lenkijos po- 
vandeniniu laivu „Orzel“. 

Prasidėjus karo veiksmams, visi penki Lenkijos povandeniniai laivai išplaukė į kovinį pa- 
truliavimą jiems skirtuose Dancigo įlankos sektoriuose Chelio rajone. Povandenininkams 
jų pačių vadovybės numatytomis pačiomis nepalankiausiomis sąlygomis teko veikti esant 
ribotoms galimybėms dėl menko gylio, kai priešo pajėgos visiškai viešpatavo jūroje bei ore. 
Be to, vadų gautos instrukcijos uždraudė jiems be išankstinio nurodymo torpeduoti vokie- 
čių transportus. Todėl ne kartą atakuoti ir apgadinti lenkų povandeniniai laivai jokių kovi- 
nių laimėjimų nepasiekė, o rugsėjo 14 d. jiems buvo įsakyta dėl išnaudotų išteklių veržtis 
prie Anglijos ar Švedijos krantų. 

Rugsėjo 15-osios naktį į Talino įlanką įplaukė povandeninis laivas „Orzel“ pretekstu, kad 
netvarkingi jo mechanizmai. Bet iš tiesų dėl to, kad laivo vadui 3-iojo rango kapitonui 
Ch. Kliučkovskiui ėmė reikštis šiltinės požymių. 

Tačiau pagal tarptautines taisykles tik avarija ar nelaimė galėjo būti pakankamas pagrin- 
das vienos iš kariaujančių šalių karo laivui įplaukti į neutralios valstybės uostą, išvengiant 
internavimo. Kliučkovskis nedelsiant buvo paguldytas į ligoninę. Kitą dieną nepaisydama 
Lenkijos diplomatų protestų Estijos valdžia, siekdama griežtai laikytis neutralumo, paskel- 
bė, kad laivas bus internuotas. Į jos denį įžengė žandarai bei kariniai jūreiviai ir laivą pra- 
dėjo nuginkluoti. Buvo išimtos pabūklų spynos, iškrauti sviediniai, dalis torpedų, naviga- 
cijos prietaisai, žemėlapiai bei knygos ir paskirti estų sargybiniai. Įgula su šiuo sprendimu 
nesusitaikė ir vadovaujama kapitono vyresniojo padėjėjo Jano Grudzinskio bei minuotojo 
Adžejaus Peseckio parengė pabėgimo planą. Naktį iš rugsėjo 17-osios į 18-ąją „Orzel“ išsi- 
veržė į laisvę ir nuplaukė nežinoma kryptimi turėdamas šešias torpedas, kurių estai nespė- 
jo iškrauti. 

Nr. 13. Sovietų vykdyta Estijos jūrų blokada. 1939 m. 


Kilo didžiulis skandalas. Taline prasidėjo garsiai nuskambėjęs tyrimas ieškant kaltųjų. 
Berlyno laikraščiai rašė, kad klastingieji lenkai nukankino ir nuskandino estų sargybinius. 
Bet labiausiai iš visų dėl savo laivybos „persigando“ Sovietų Sąjunga. Maskva paskelbė, kad 
Estijos valdžia aplaidžiai žvelgia į „Orzel“ pabėgimą, be to, esą, patikimų šaltinių duomeni- 
mis, Baltijos šalių uostuose, naudodamiesi slaptu vyriausybinių sluoksnių palaikymu, sle- 
piasi ne tik lenkų, bet ir „kitų žinomų valstybių“ povandeninių laivų. 

Rugsėjo 19 d. Molotovas pareiškė Estijos pasiuntiniui Augustui Rejui, kad už tai, kas 
įvyko, SSRS laiko atsakinga Estiją, ir raudonasis Baltijos laivynas ieškos šio laivo po visą 
Suomijos įlanką. Taip prasidėjo Estijos Respublikos jūrų blokada, per kurią, medžiodami 
povandeninius laivus, į jos teritorinius vandenis ne kartą įsibrovė sovietų eskadriniai mi- 
nininkai ir, matyt, tuo pačiu tikslu apšaudė pakrantę. Sovietų aviacija, ieškodama pasislė- 
pusių povandeninių laivų, dažnai skraidė virš Estijos teritorijos. Estijos kariškiai gavo įsa- 
kymą į pažeidėjus jokiu būdu nešaudyti, o politikai visaip demonstravo lojalumą ir reiškė 
pasitenkinimą tarsi su niekuo nekariaujančios Sovietų Sąjungos veiksmais „turint tikslą ati- 
tverti nuo pavojaus savo laivybą“. 

„Čia baiminamasi, - rugsėjo 21 d. telegrafavo iš Talino Italijos pasiuntinys, - kad to fak- 
to dingstimi sovietų laivai apskritai nepasitrauks (būtent nepasitrauks) iš Estijos vandenų 
ir įves griežtą kranto blokadą, o tai gali tapti pasirengimu vėlesniam šalies okupavimui. 
Laivyno demonstravimas ir kariuomenės telkimas pasienyje yra skirtas galutinai įtikinti 

Estijos vyriausybę, jog kaip nors priešintis yra beprasmiška. Estijos užsienio reikalų minis- 
tras man sakė, kad padėtį vertina rimtai, bet nemano, jog kyla sovietų okupacijos grėsmė“. 
Šiame fone vyko Sovietų Sąjungos ir Estijos derybos dėl prekybos. Rugsėjo 24 d. į Maskvą 
išvyko užsienio reikalų ministras Karlas Selteris, pageidaujantis pats pasirašyti naudingą 
prekybos sutartį. Tos pačios dienos vėlų vakarą Kremliuje jį priėmė Molotovas. Dalyvavo 
taip pat Estijos pasiuntinys Rejus ir prekybos liaudies komisaras Anastasas Mikojanas. 

Po neilgo pokalbio apie ekonomines problemas Viačeslavas Michailovičius ėmėsi gvil- 
denti svarbiausią problemą: Estijos ir Sovietų Sąjungos politiniai santykiai „ne tik nėra 
geri, bet jie - nepatenkinami“. Lenkų povandeninio laivo pabėgimas iš Talino rodo, kad 
Estijos vyriausybė „arba nenori, arba negali palaikyti tvarkos savo šalyje ir taip kelia grės- 
mę Sovietų Sąjungai“. Negana to, esą, sovietų duomenimis, estai patys suremontavo povan- 
deninį laivą, parūpino kuro ir surengė pabėgimą. Taigi jūroje atsirado povandeninis lai- 
vas, keliantis pavojų sovietų laivynui (!). Padėtis, kai išėjimas iš Suomijos įlankos yra „kitų 
valstybių rankose“, nepakenčiama. Todėl Molotovas pareikalavo „sudaryti karinę sąjungą 
ar tarpusavio pagalbos sutartį, kuri kartu suteiktų Sovietų Sąjungai teisę turėti Estijos teri- 
torijoje laivyno bei aviacijos atramos punktų ar bazių“. 

Selteris pastebėjo, kad Lenkijos povandeninio laivo istorijoje Estija tiksliai laikėsi tarp- 
tautinės teisės normų, o sovietų vyriausybės priekaištai bei pretenzijos tuo labiau nesu- 
prantamos, nes Lenkija ir SSRS nebuvo karo būsenos. Ministras mėgino išsisukti nuo 
tarpusavio pagalbos pakto svarstymo, remdamasis tuo, kad tokia sutartis prieštarauja neu- 
tralumo politikai bei lygiateisiams santykiams su visomis valstybėmis, taip pat prieštarauja 
Vokietijos ir Estijos nepuolimo sutarčiai. „Sutartis dėl sąjungos su didžiąja valstybe, - pa- 
stebėjo Rėjus, - mažą valstybę gali lengvai padaryti priklausomą nuo didžiosios ir paraly- 
žiuoti jos nepriklausomybę“. 

Molotovas vėl ėmė aimanuoti, kokią „didelę žalą Sovietų Sąjungos laivybai“ gali padaryti 
„tas laivas“, paistyti apie „garantijų nebuvimą“ ir pagaliau, gardžiuodamas tuo, kad yra di- 
džiosios valstybės atstovas, griežtai išpyškino: 

„Prieš dvidešimt metų mes buvome įstumti į šią Suomijos „balą“. Nejaugi jūs manote, 
kad taip gali būti amžinai? Tada Sovietų Sąjunga buvo bejėgė, bet iki šio meto gerokai iš- 
augo ekonominiu, kariniu ir kultūriniu požiūriu. Sovietų Sąjunga dabar yra didžioji vals- 
tybė, į kurios interesus būtina atsižvelgti. Pasakysiu jums - Sovietų Sąjungai tenka išplėsti 
savo saugumo sistemą, dėl ko jai reikia išėjimo į Baltijos jūrą. Jei jūs nepanorėsite sudaryti 
su mumis tarpusavio pagalbos pakto, mums teks ieškoti savo saugumui užtikrinti kitų 
būdų, galbūt gerokai griežtesnių, galbūt sudėtingesnių. Prašau jus neversti mus panau- 
doti jėgą prieš Estiją“. 

Aišku, povandeniniai laivai buvo niekuo dėti. Baltijoje tuo metu nebuvo likusio nė vieno 
Lenkijos povandeninio laivo: trys internuoti Švedijoje, „Vilk“ pasiekė Anglijos Rozaito bazę, 
didvyriška „Orzel“ įgula, naudodamasi iš atminties nupieštu „žemėlapiu“ ir „Švyturių re- 
gistru“, pro minų užtvaras ir vokiečių patrulius skverbėsi sąsiauriais į Šiaurės jūrą. Pagrobti 
estų sargybiniai gyvi ir sveiki lenkų buvo maloniai išlaipinti Gotlando saloje ir pasako- 
jo žurnalistams apie didžiausią savo gyvenimo nuotykį. Tačiau bet kuris agresorius savo 

Raudonosios armijos ir vermachto karių draugiškas susitikimas prie demarkacijos linijos. 1939 m. rugsėjis. 


veiksmus teisina savo kailio saugumo, atsiprašome, geopolitiniais interesais. „Su Vokietija 
mūsų santykiai draugiški, - pareiškė Molotovas, - bet Baltijos jūroje gali staiga atsiras- 
ti ir Sovietų Sąjungai kelti grėsmę kitų didžiųjų valstybių, pavyzdžiui, Anglijos, pajėgos. 
Įvykiai parodė, kad Sovietų Sąjungos laivyno saugumas nepakankamas, todėl suprantama, 
jog Sovietų Sąjunga imsis pati užtikrinti šį saugumą“. Vokietija prieštarauti neketino. 

Įdomu, kad liaudies komisarų sovieto pirmininkas, išsimiklinęs derybose su nacis- 
tais ir jau pripratęs prie to, kad socialistinėse valstybėse visus reikalus stebuklingu būdu 
gali sutvarkyti keturi žmonės - Stalinas, Hitleris, Molotovas, Ribentropas, - pasiūlė tie- 
siog paskambinti Estijos prezidentui, paaiškinti jam padėtį ir nevilkinant pasirašyti sutar- 
tį. Bet pasirodė, kad „fašistinėje“ Estijoje yra parlamentas. „Kaip parlamentinės valstybės 
ministras, - apstulbo Selteris, - aš privalau be prezidento ir vyriausybės informuoti taip 
pat ir parlamentą, o to negalima padaryti telefonu“. Molotovas nenoromis sutiko, bet įspė- 
jo, kad „tai skubus reikalas. Patariu jums sutikti su Sovietų Sąjungos pageidavimais, kad iš- 
vengtumėte blogesnio dalyko. Neverskite Sovietų Sąjungos, kad pasiektų savo tikslus, pa- 
naudoti jėgą. Nagrinėdami mūsų siūlymus, nesikliaukite Anglija ir Vokietija. Anglija negali 
ko nors imtis Baltijos jūroje, o Vokietija užsiėmusi karu Vakaruose. Dabar visos viltys su- 
laukti išorinės pagalbos būtų iliuzinės. Taigi jūs galite būti tikri, kad Sovietų Sąjunga vie- 
naip ar kitaip užsitikrins savo saugumą. Jei jūs nesutiktumėte su mūsų siūlymu, Sovietų 
Sąjunga imtųsi kitų priemonių savo saugumui, savo nuožiūra ir be Estijos sutikimo“. 

Po pertraukos Estijos delegacijai buvo įteiktas tarpusavio pagalbos sutarties projektas, o 
sutarties dėl prekybos pasirašymas buvo atidėtas iki Selterio kito vizito į Maskvą su atsaky- 
mu į sovietų siūlymą. Rytą Estijos ministras išskrido namo. Siūlymui priimti buvo skirtos 
trys dienos... 

Grįžęs į Taliną Selteris rugsėjo 25 d. apie sovietų siūlymus pranešė Vokietijos pasiunti- 
niui ir mėgino gauti Suomijos bei Latvijos palaikymą. Vokiečiai, patvirtindami Molotovo 

pareiškimus, pasakė, jog „Vokietijos pagalba negalima“, ir patarė vykdyti sovietų reikalavi- 
mus, latviai ir suomiai taip pat nusprendė nesikišti. 

Tą patį vakarą Stalinas ir Molotovas pasikvietė į Kremlių grafą Šulenburgą, pranešė jam 
apie ketinimą „nedelsiant imtis spręsti Pabaltijo valstybių problemas“ ir pasiūlė „iškeis- 
ti Lietuvą“. Šis klausimas iškeltas labai laiku, nes kaip tik tą dieną atsirado direktyva VVV 
(vermachto vyriausiosios vadovybės) Nr. 4, pagal kurią vermachtui reikėjo: „Laikyti Rytų 
Prūsijoje parengtas pakankamas pajėgas, kad būtų greit užimta Lietuva, net ir besiprieši- 
nanti ginklu“. 

O pasienyje buvo kuriama sovietų karinė grupuotė, kaip ir žadėjo Molotovas, SSRS, esant 
būtinybei, rengėsi „savo saugumą užtikrinti“ ir be Pabaltijo šalių sutikimo. Dar 1939 metų 
rugpjūčio 13 d. Leningrado karinėje apygardoje pradėta formuoti Naugardo armijos gru- 
pė, paskui pertvarkyta į 8-ąją armiją, vadovaujamą komdivo Chabarovo. Jos valdyba įsikū- 
rė Pskove. Kalinino karinėje apygardoje pagal mobilizaciją buvo išskleidžiama 2-ojo ran- 
go komandarmo V. Jakovlevo vadovaujama 7-oji armija, kuri rugsėjo 15 d. taip pat buvo 
priskirta Leningrado karinės tarybos pavaldumui. Rugsėjo 14 d. Vorošilovo direktyva nu- 
statytos Leningrado apygardos priedangos teritorijos Kingisepo (11-oji šaulių divizija, 
447-asis korpuso artilerijos pulkas) ir Pskovo (1-ojo šaulių korpuso valdyba, 49-oji, 56-oji 
ir 75-oji šaulių divizijos) ruožuose. Nuo rugsėjo 25 d. 7-osios armijos kariuomenė pradėta 
telkti prie Latvijos sienos, o armijos valdyba persikėlė į Indricą. Tada prasidėjo ir sovietų 
lėktuvų skrydžiai virš Estijos. 

Rugsėjo 26 d. Leningrado karinės apygardos štabe gauta gynybos liaudies komisaro di- 
rektyva, pagal kurią buvo reikalaujama „nedelsiant pradėti telkti pajėgas Estijos ir Latvijos 
pasienyje ir tai baigti 1939 m. rugsėjo 29 d.“ 

Tarp Suomijos įlankos ir Čiudo ežero buvo išskleidžiamas atskiras Kingisepo šaulių kor- 
pusas (11-oji, 16-oji šaulių divizijos, 35-oji tankų brigada), piečiau Pskovo ežero - 8-osios 
armijos kariuomenė (1-asis šaulių ir 10-asis tankų korpusai, taip pat 123-ioji, 136-oji šaulių, 
25-oji kavalerijos divizijos, 1-oji ir 40-oji tankų brigados), Sebežo, Juchnevičių, Kliastičių 
rajone 7-osios armijos junginiai (2-asis, 47-asis, 4-asis šaulių korpusai - aštuonios šaulių, 
viena kavalerijos divizijos, 34-oji ir 39-oji tankų brigados), šiai armijai buvo priskirta dalis 
Baltarusijos fronto 3-iosios armijos kariuomenės (3-iasis, 10-asis šaulių, 3-iasis kavalerijos, 
15-asis tankų korpusai), sutelktos Vakarų Dvinos kairiajame krante. 

Kariuomenei buvo iškelta užduotis „smogti stiprų ir lemiamą smūgį Estijos kariuome- 
nei, dėl to: 

a) Kingisepo grupei greit pulti Vėzenburgo, Tapos, Talino kryptimi; 

b) 8-ajai armijai sumušti priešą ir pulti Jurjevo (Tartu) link ir toliau - drauge su Kingisepo 
grupe - Talino, Pernovo (Piarnu) kryptimi, savo sparnui apsaugoti skiriant vieną tankų 
brigadą ir 25-ąją kavalerijos diviziją Valko ruože. Jei Latvijos kariniai daliniai mėgintų pa- 
gelbėti Estijos kariuomenei, pulti nuo Valko Rygos kryptimi; 

c) 7-ajai armijai - pridengti Leningrado karinės apygardos operaciją nuo Latvijos sienos 
pusės. 

Jei Latvijos kariuomenė įsikištų ar stengtųsi pagelbėti Estijos daliniams, 7-ajai armijai 
greitu ir ryžtingu smūgiu pulti abiem Dauguvos upės krantais bendra Rygos kryptimi“. 

Baltijos laivynas turėjo „naikinti Estijos laivyną“, smogti Estijos „jūrų bazėms“ ir „rem- 
ti Leningrado karinės apygardos sausumos kariuomenės puolimą“. Vorošilovas reikalavo 
parengti operacijos planą iki rugsėjo 24 d. ir įspėjo, kad „dėl perėjimo į puolimą laiko bus 
duota ypatinga direktyva“. 

Rugsėjo 28 d. gynybos liaudies komisaras patvirtino pateiktą operacijos prieš Estiją 
planą ir nurodė, kad kariuomenei reikia vengti griauti geležinkelio tiltus. Tą pačią dieną 
Leningrado karinės apygardos vadas 2-ojo rango komandarmas K. Mereckovas įsakė iki 
rugsėjo 29 d. ryto Baltijos laivyną visiškai parengti kovai, kad, gavus įsakymą, būtų smog- 
ta Estijos karinėms jūrų bazėms, užgrobtas jos laivynas neleidžiant pasitraukti į neutralius 
Suomijos ar Švedijos vandenis, artilerijos ugnimi palaikyti sausumos pajėgas pakrantėje ir 
būti pasirengus pagal ypatingą įsakymą išlaipinti desantą. Jei į kovą stotų Latvija, reikia už- 
grobti ir jos laivyną. 

Taigi įsiveržti į Estiją iki spalio pradžios buvo sutelkta 15 šaulių, 2 kavalerijos divizijos, 7 
tankų ir 1 šaulių kulkosvaidininkų brigada, kuriose buvo daugiau kaip 300 tūkstančių ka- 
rių bei vadų, 2760 pabūklų, 2077 tankai, 243 šarvuočiai. Raudonoji armija rengėsi įžengti į 
Estiją, nesvarbu, kokį sprendimą priimtų jos vyriausybė. 

Estijos kariuomenė, prisidengdama rudens manevrais, taip pat ėmėsi kai kurių priemo- 
nių rengdamasi galimam karui, o Kingisepo ir Pskovo ruožuose, kaip Vorošilovui pranešė 
NKVD pasienio kariuomenės viršininkas I. Maslenikovas, „atsuko pabūklus į SSRS pusę“. 

Estijos sausumos pajėgos turėjo 14 tūkstančių žmonių. Vyriausiasis ginkluotųjų pajėgų 
vadas telegramoje sovietų užpuolimo atveju reikalavo veikti pagal priedangos planą „ini- 
ciatyviai ir drąsiai, vykdant visiems mums žinomą užduotį - kiekvienam savo fronte ginti 
savo žemę, valstybę ir tautą... Mes karo nepradėsime, bet jei priešas įsiverš į mūsų teritori- 
ją, drąsiai jį pasitiksime“. 

Rugsėjo 26 d. Taline, turint tikslą apsvarstyti sovietų siūlymus, įvyko bendras valstybės 
dūmos ir valstybės tarybos užsienio ir karinių reikalų komisijų bendras posėdis. Visiems 
dalyviams buvo aišku, kad Maskvos siūlymas yra ultimatumas, kurio nepriėmus kils kari- 
nis konfliktas, o Estijai brukama sutartis - ne kas kita, o protektorato forma. Buvo aišku 
ir tai, kad, sutriuškinus Lenkiją ir prasidėjus karui, Europoje realios pagalbos nėra iš kur 
tikėtis. Vyriausiasis ginkluotųjų pajėgų vadas generolas Johanas Laidoneris tiesiai pareiš- 
kė, kad kovoje su Sovietų Sąjunga pralaimėjimas ir valstybės žūtis - neišvengiama: „Be visa 
kita, sunku pradėti karą, kai tau siūloma sutartis dėl pagalbos. Tai būtų Rusijai propagan- 
dinė dingstis, kurios poveikį nesunku įsivaizduoti. Esame tokioje padėtyje, kad mums la- 
bai sunku priešintis. Mes stumiami į padėtį, kai turėsime iššauti pirmieji“. Atsidūrusi prie 
menko pasirinkimo - sutartis ar karas - Estijos vadovybė vienbalsiai nusprendė pasirašyti 
susitarimą, kad būtų išsaugotas „nacijos fizinis egzistavimas“. Bendrą nuomonę išsakė vals- 
tybės tarybos narys I. Puhkas: „Mes mėginsime išsaugoti savo tautą, nes jei Rusija ateis čia, 
mus visus išveš į jos teritoriją. Rusijai sutartis su mumis - tik pradžia, ji gali būti taikoma 
Suomijai ir kitoms šalims. Bent jau galima to tikėtis. Mėginsime sudaryti tik kiek įmano- 


ma geresnę sutartį . 


2 4 
Estijos kariuomenės lengvieji tankai „Renault FT17" Estijos kariuomenės vyriausiasis 


parade Taline. 1939 m. ginkluotųjų pajėgų vadas generolas 
Johanas Laidoneris. 1939 m. 

Sovietų garlaivis „Metalistas“ Talino uoste. 
1939 m. rugsėjis. 


„Pravdos“ pranešimas apie paskandintą 
sovietų garlaivį „Metalistą“. 

1939 m. rugsėjo 28 d. 


„0XpadK „GORPeTKIOHKAR „Aoidotia 83 aopTa! Kė. 


Rugsėjo 27 d. Selterio vadovaujama Estijos delegacija vėl išskrido į Maskvą ir nusileido 
vienu metu su Ribentropo lėktuvu. Beveik tuoj pat, kad nebūtų veltui švaistomas laikas, es- 
tai buvo pakviesti į Kremlių tolesnių derybų. 

Visas iki derybų likusias dienas sovietų spauda toliau kurstė psichozę dėl „Baltijos jū- 
roje besislepiančių užsienio povandeninių laivų“, dėl „slaptos diversantų bazės kažkur ne- 
toli Estijos krantų“ ir daugybės sovietų laivų pastebėtų periskopų. Pagaliau rugsėjo 27 d. 
20.00 TASS trenkė pranešimą, kad 18.00 nežinomas povandeninis laivas Narvos įlanko- 
je torpedavo garlaivį „Metalist“. 15 įgulos narių pavyko išgelbėti, penki dingo be žinios. 
Neabejotina provokcija buvo suvaidinta kaip scenoje. Kaip pasakojo estų pasieniečiai, jie 
nuo kranto stebėjo sovietų minininkų lydimą civilinį laivą po 40 minučių, kai jis „nusken- 
do“. Kai kuriais duomenimis, šios „operos“ herojus buvo povandeninis laivas ŠČŽ-303 
„Jorš“. Jau 20.30 Molotovas apibėrė vos spėjusią atsisėsti prie derybų stalo Estijos delega- 
ciją „prastomis naujienomis“: Lugos užutekyje kyšo velniaižin kieno periskopai, paskan- 
dintas sovietų garlaivis, žuvo įgulos narių, „bendras vaizdas“ pasikeitė, o Sovietų Sąjungos 
saugumas reikalauja jau ne tik Estijos teritorijoje įkurdinti jūrų bei oro bazių, bet ir teisės 
„šio Europos karo metu įvairiose jos vietose laikyti 35 000 žmonių - pėstininkų, kavaleri- 
jos ir aviacijos“, tai yra kariuomenę, daugiau kaip dvigubai didesnę už Estijos karines pajė- 
gas.Taip Raudonoji armija užkirs kelią įtraukti Estiją ir Sovietų Sąjungą į karą ir užtikrins 
Estijoje „vidaus tvarką“. 

Apstulbintas Selteris pareiškė, kad naujas sovietų siūlymas reiškia ne sutartį dėl karinio 
bendradarbiavimo, o tikrą okupaciją, todėl yra visiškai nepriimtinas. Tada, Molotovui pa- 
siūlius, į derybas įsijungė Stalinas. Generalinis sekretorius paaiškino nenuovokiems estams 
įprastine kalba, kad didelio sovietų kontingento reikia jų pačių labui: šalyje susibūrusios 
tarptautinės reakcinės jėgos ir „blogi veikėjai“, nepatenkinti su SSRS sudaryta sutartimi, 
gali rengti „neramumų ir diversijų“, o esant stipriam Raudonosios armijos junginiui, „nie- 

Estijos užsienio reikalų „Pravdos“ pranešimas apie atvykusį į Maskvą Estijos u užsienio reikalų ministrą 


ministras K. Selteris. K. Selterį. 1939 m. rugsėjo 24 d. 
1939 m. 


kas nedrįs ko nors panašiai imtis“. Be to, tai laikina priemonė, „kai karas praeis“, mes savo 
kariuomenę išvesime. Tačiau delegacija, pasirengusi aptarti klausimą dėl sovietų persona- 
lo dydžio, kategoriškai atmetė tezę, kad svetimi kareiviai užtikrintų Estijoje vidaus tvarką. 
Ginčas nukrypo į aklavietę ir posėdis buvo nutrauktas. 

Tuo pačiu metu, kai buvo mėginami palaužti estai, rugsėjo 27-osios vakare, Maskvoje 
vyko derybos su Vokietija, jose buvo aptariamos ir Pabaltijo problemos. Ribentropas, jau 
žinodamas apie sovietų siūlymus Estijai ir manydamas, kad tai „reikia suprasti, kaip pirmą- 
jį žingsnį realizuojant Pabaltijo klausimą“, prašė sovietų vyriausybę pranešti, „kaip ir kada 
ji rengiasi spręsti visą šių klausimų kompleksą“. Išklausęs Stalino pareiškimą apie ketinimą 
įkurdinti karinių bazių Estijoje, prisidengiant tarpusavio pagalbos sutartimi, Ribentropas 
pasidomėjo, „ar taip sovietų vyriausybė numato pradėti lėtai skverbtis į Estiją, o galbūt ir 
į Latviją“. 

Stalinas atsakė teigiamai. Sovietų vyriausybė ketina Latvijai pateikti analogiškus siūlymus 
sudaryti paktą. O jei Latvija ne visai supras būtinybę užtikrinti SSRS saugumą, Raudonoji 
armija su ja susidoros per trumpiausią laiką. 

Kalbant apie Lietuvą, jei bus pasirašytas susitarimas su Vokietija dėl keitimosi teritorijo- 
mis, Sovietų Sąjunga imsis ypatingų priemonių apsaugoti savo interesams“. (Klausimas iš- 
keltas labai laiku, nes Berlyne dar rugsėjo 20 d. buvo parengtas slapto susitarimo, pagal kurį 
Lietuvą gintų Vokietijos kariuomenė, projektas. Dokumente sakoma, kad Lietuva, išsau- 
godama savo nepriklausomybę, tampa „saugoma“ Trečiojo reicho. O rugsėjo 25 d. Hitleris 
pasirašė direktyvą Nr. 4, pagal kurią reikėjo „laikyti Rytų Prūsijoje pakankamas Lietuvai 
užimti pajėgas, jei net ji priešintųsi ginklu“.) 

Josifas Visarionovičius manė, kad po parodomojo Lenkijos sutriuškinimo iš pabaltų 
„šiuo metu nenumatoma jokių eskapadų, nes jie visi gerokai išgąsdinti“. Vykstant dery- 
boms, Lietuva buvo priskirta SSRS interesų sferai, be to, turint tikslą pašalinti sunkumus 
brėžiant sienos liniją, dalis Lietuvos teritorijos šalies pietvakariniame krašte buvo numa- 

tyta atiduoti Reichui. Imperijos ministras prašė palikti šį Lietuvos teritorijos ruožą neo- 
kupuotą“. Taigi pagal dokumentuose vartojamas diplomatines formuluotes ir apibrėžimus 
aukštosios susitariančios šalys puikiai suprato, jog kalbama kaip tik apie okupaciją ir kiek 
uždelstą aneksiją. 

delegacija buvo derinamas sutarties dėl sovietų laivyno bazavimo vietų tekstas. Svarbiausi 
debatai vyko dėl Maskvos noro įkurdinti savo karinę bazę Taline, dėl ko estai energingai 
prieštaravo, pagrįstai manydami, kad sostinė negali būti paversta svetimos šalies karine 
baze, ir dėl įvedamo į šalį kontingento dydžio. Estijos vyriausybė manė, jog sovietų aero- 
dromams ir bazėms aptarnauti bei ginti visiškai užtenka penkių tūkstančių kariškių. Josifas 
Visarionovičius pasakė, kad minimaliai būtina turėti 25 000 žmonių, ir draugiškai paaiš- 
kino: „Neturi būti per maža kariuomenės - apsupsite ir sunaikinsite“. Naujai įgyti Stalino 
sąjungininkai buvo šokiruoti: „Tai įžeidžiama. Mes sudarome sąjungininkų sutartį, o jūs 
kalbate taip, lyg būtume pikčiausi priešai, kurie nuolat turi baimintis, kad vienas kitą gali 
užpulti“. 

„Delegacija priėjo išvadą, - rašė ataskaitoje Selteris, - kad Sovietų Sąjungos pageidavimai 
ginčytinais klausimais labai sunkūs. Tačiau delegacija, vadovaudamasi atsakomybės, kurią 
jai skyrė istorija, Estijos valstybei ir tautai jausmu, negalėjo veikti kitaip, kaip derėtis toliau, 
darydama visa, kas įmanoma, kad būtų sušvelnintos sąlygos, ir pagaliau sutartį pasirašy- 
ti. Taip delegacija įvykdytų vyriausybės nurodymą ir savo pareigą tautai. Priešingu atveju 
grėstų ne tik karas ir užkariavimas, bet ir dalies jos sunaikinimas“. 

Galiausiai vidurnaktį Estijos Respublikos ir SSRS tarpusavio pagalbos paktas, numatan- 
tis tarpusavio „visokeriopą pagalbą bet kurios didžiosios Europos valstybės“ užpuolimo, 
ar grasinimo užpulti atveju ir dėl 25 tūkstančių žmonių Raudonosios armijos kontingento 
buvo suderintas ir pasirašytas 10-čiai metų. Sovietų Sąjunga išplėšė teisę įrengti savo bazes 
Saremos, Hiumos salose ir Paldiskio mieste. Dvejus metus sovietų karo laivai galėjo įplauk- 
ti į Talino uostą, jame sustoti ir pasipildyti atsargų. Estijai buvo užtikrinta, kad nebus pa- 
žeistas jos suverenitetas ir susitarimas dėl prekių apyvartos, galiojantis nuo 1939 m. spalio 
1 d. iki 1940 m. gruodžio 31 d. Paktas įsigaliojo spalio 4 d. Patenkintas dėl sutvarkyto rei- 
kalo Stalinas pasveikino Selterį: „Galiu jums pasakyti, kad sudarydama su Sovietų Sąjunga 
susitarimą Estijos vyriausybė veikė išmintingai ir estų tautai naudingai. Jums galėjo nutik- 
ti kaip Lenkijai. Lenkija buvo didelė valstybė. Kur dabar Lenkija?“ Ir piliulei užsigerti pa- 
dovanojo kiekvienam Estijos delegacijos nariui po dvidešimt butelių kaukazietiško vyno. 

„Aptardami derybų rezultatus, - įrašė dienoraštyje valstybės dūmos narys profesorius 
A. Pijpas, - nusprendėme, kad kitos išeities nebuvo. Nors mes buvome įtraukti į Sovietų 
Rusijos įtakos sferą, mūsų tauta buvo išgelbėta nuo skerdyklos. Ateitis parodys...“ 

Sovietų vyriausybės vykdoma išmintinga ir nuosekli taikos politika vėl nugalėjo. 

Kad nesukeltų visuomenės susipriešinimo, Estijos valdžia propagavo sudarytos sutarties 
naudą. Štai rugsėjo 29 d. prezidentas Konstantinas Petsas, kalbėdamas per radiją, pareiš- 
kė: „Tarpusavio pagalbos paktas nepažeidžia mūsų suverenių teisių. Mūsų valstybė lieka 
suvereni, tokia, kokia buvo iki šiol. Pakto sudarymas reiškia, kad Sovietų Sąjunga palaiko 

mus ir ekonominėje, ir karinėje srityje. Aš 
manau, kad toks sprendimas, esant dabar- 
tinei karinei padėčiai Europoje, geriausiai 
įrodo, jog susitariančios šalys įstengė iš- 
spręsti opius klausimus taip, kad nebūtų 
pralietas nė lašas žmogaus kraujo. SSRS 
nereikalavo nieko neįprasta. Atsižvelgiant 
į mūsų valstybės istoriją ir mūsų geogra- 
finę bei politinę padėtį, tampa aišku, kad 
turime sudaryti su SSRS susitarimą... Šios 
derybos baigėsi pasirašius tarpusavio pa- 
galbos paktą ir buvo tikrai lygiateisės, per 
jas buvo atsižvelgiama į abiejų šalių nuo- 
mones bei siūlymus“. 

Bet tai buvo „tiesa elektoratui“. Estų po- 
litikai, aišku, viską suprato. Bendrame už- 
darame parlamento ir valstybės tarybos 
komisijų posėdyje, skirtame numatytam 
ratifikavimui, skambėjo visai kitokios kal- 
bos. Beveik kiekvienas kalbėtojas sakė, 
kad sutartis primesta jėga, kad primestų Estijos prezidentas Konstantinas Petsas (Konstantin 
tarpusavio santykių sistemoje Estija yra Pats). 1940 m. 

„pralaimėjusi pusė“, o šalies suverenitetui 

kilo pavojus. Valstybės tarybos pirmininkas M. Pungas pranašiškai pareiškė: „Esu įsitiki- 
nęs, kad mūsų piliečiai dėl sutarties neturi iliuzijų. Visiems aišku, kas bus vėliau... Mažos 
šalies suvereniteto niekada negalima lyginti su didžiosios valstybės suverenitetu... Kai baig- 
sis didelis karas, su mumis pasielgs kaip tik norės ir niekas mūsų neklaus“. Tačiau visi daly- 
viai pasisakė už ratifikavimą, nes, „kad ir kokia sutartis būtų, mes turime ją vykdyti - kito 
kelio nėra“. 

Tada premjero Enpalaus vyriausybė atsistatydino ir užleido ministrų krėslus opozicijai. 

Visiškai tiksliai įvertino padėtį užsienio stebėtojai. Štai Italijos diplomatai Talinui ir 


Maskvai buvo priversti pranešti į Romą: „Susitarimai, kuriuos Estijos vyriausybė buvo pri- 
versta sudaryti su Sovietų Sąjunga, yra rimtas kėsinimasis į Estijos suverenias teises ir kartu 
pažeidžia šias teises... sutartis šią valstybę iš esmės paverčia Sovietų Sąjungos vasalu ir nea- 
bejotinai yra galutinės okupacijos preliudija“. 

Iki rugsėjo pabaigos visiems ir be slaptųjų protokolų tapo aišku, kad „Vokietijos ir Rusijos 
karinė draugystė Lenkijos kautynių laukuose“ atsirado ne atsitiktinai, o buvo tik pirmas 
žingsnis tarpusavyje suderinto Rytų Europos „pyrago“ dalybose. 

Jau sutarties su Estija pasirašymo dieną Amerikos pasiuntinys Dž. Vaitas telegrafavo 
Baltiesiems rūmams: „Tikinama, kad Sovietų Sąjungos analogiškuose planuose kitas punk- 
tas bus Suomija, paskui Latvija“. Didžiosios Britanijos užsienio reikalų ministerijos darbuo- 

Ladas (Vladas) Natkevičius - Jonas Norkaitis, Stasys Raštikis, Juozas Urbšys, Kazys 
Steigiamojo seimo narys ir Bizauskas prieš išvykdami derybų į Maskvą dėl sovietų 
sekretorius, „Geležinio Vilko“ kariuomenės dislokavimo Lietuvoje. 1939 m. spalio 7 d. 
organizatorius, kapitonas, Lietuvos 

pasiuntinys Maskvai. 


tojas D. Lanscelesas savo memorandume rašė: „Estijoje rusai gavo viską, ko norėjo taikio- 
mis priemonėmis. Santykinai menkai šokiravę visuomenės nuomonę jie iš tiesų pajungė 
Estiją savo protektoratui ir, matyt, netolimoje ateityje ją galutinai praris. Jei Estija būtų pa- 
sipriešinusi, rezultatas būtų buvęs toks pats, bet pasaulio bendruomenei padarytas įspūdis 
būtų buvęs didesnis“. 

„Estijai primestos sąlygos, - rašė „New York Times“, - įpareigojančios šią mažą bejėgę 
kaimynę sutikti su jos užsienio politikos kontrole ir su strategiškai svarbių salų palei krantą 
okupavimu, liudija, kas laukia kitų Baltijos valstybių. 

Kitas Stalino plano punktas buvo Lietuva ir Latvija. 

Rugsėjo 29 d., vos išlydėjęs Ribentropą, Molotovas pasikvietė Lietuvos pasiuntinį 
L. Natkevičių ir jam pareiškė, kad reikėtų pradėti tiesiogines derybas dėl Lietuvos politinės 
orientacijos. Jau spalio 1 d. Lietuvos vyriausybė sutiko deleguoti į Maskvą užsienio reikalų 
ministrą Juozą Urbšį. 

Kartu Maskva pasiūlė Berlynui suderinti pagal laiką teritorinius pokyčius Lietuvos že- 
mėse, kad aktai dėl Vilniaus perdavimo lietuviams, o vokiečiams - „gerai žinomos dalies“ 
Lietuvos būtų pasirašyti vienu metu. Reichskanceliarija šią idėją atmetė visiškai sutikda- 
ma su Šulenburgo argumentais: „Molotovo siūlymas man atrodo pražūtingas, nes viso pa- 
saulio akyse mes tapsime Lietuvos teritorijos grobikais, o sovietų vyriausybė bus laikoma 
„aukotoja“. 

Spalio 3-iosios vėlų vakarą prasidėjusiose Sovietų Sąjungos ir Lietuvos derybose Stalinas 
pirmiausia pranešė, kad jis jau susitarė su vokiečiais dėl Lietuvos padalijimo. Kaip pažy- 
mėjo Molotovas, „Lietuvos delegacijos nariai buvo visiškai priblokšti ir nuliūdę; jie pareiš- 
kė, jog kaip tik šio rajono netektį bus ypač sunku ištverti, nes iš jo yra kilę daugelis lietuvių 
tautos įžymių veikėjų“. Josifas Visarionovičius nušluostė jiems ašaras kaip moralinių nuos- 

Lietuvos pasiuntinio L. Natkevičiaus laiškas iš Maskvos į Kauną. 1940 06 15. 


Užsienin 
Kaunas 
Dvidešimt ketvirtą valandą Molotovas įteikė ultimatumą Dvitaškis primo Skučą 
ir Povilaitį atiduoti teisman secundo tuojaus suformuoti Lietuvoje sovietams priimtiną 
vyriausybę tertio tuojaus įsileisti Lietuvon naujų kariškių dalių kurios bus sutalpintos 
svarbiausiuose punktuose stop Atsakymo laukia iki šio ryto dešimtos valandos Maskvos 
laiku stop Atsakymo nedavimas skaitomas neigiamu atsakymu stop Ligi dešimtos 
valandos reikalinga duoti atsakymą o reikalavimų įvykdymas turi būti pradėtas tuoj po 
to stop Atrodo kad Skučo Povilaičio pabėgimas galėtų dar pasunkinti situaciją 
Urbšys 
Natkevičius 
259 


tolių kompensavimą bei patirtų nepatogumų dėl sovietų kariuomenės priėmimo savo teri- 
torijoje atlyginimą pasiūlęs Vilniaus miestą. „Bet kuri imperialistinė valstybė būtų užėmusi 
Lietuvą ir viskas, - pasakė Molotovas. - Mes to nedarome. Nebūtume mes bolševikai, jei 
neieškotume kitų būdų. Mes siūlome jums sutartį!“ Perskaitęs tekstą Urbšys vėl „nuliūdo“ 
ir pareiškė, jog tai reiškia Lietuvos okupaciją: „Stalinas su Molotovu šyptelėjo. Pirmasis pa- 
sakė, kad iš pradžių panašiai samprotavo Estija. Sovietų Sąjunga neketina grasinti Lietuvos 
nepriklausomybei. Atvirkščiai. Įvesta sovietų kariuomenė bus tikra garantija Lietuvai, kad 
Sovietų Sąjunga užpuolimo atveju ją apgins, taigi kariuomenė prisidės prie pačios Lietuvos 
saugumo. - Mūsų įgulos padės jums numalšinti komunistų sukilimą, jeigu jis Lietuvoje 
įvyks, - pridūrė Stalinas ir šyptelėjo“. 

Delegacija gavo sovietų dokumentų projektus ir buvo paleista namo palinkėjus greičiau 
sugrįžti. Tuo metu Lietuvos komunistų partija išplatino atsišaukimą, kuriame buvo sako- 
ma, kad „mūsų tautai gresia hitlerinis jungas ir nacijos žūtis“, ir buvo raginama visur kur- 

Lietuvos užsienio reikalų ministras J. Urbšys pasirašo Sovietų Sąjungos-Lietuvos sutartį dėl Vilniaus ir Vilniaus 
krašto perdavimo. Dalyvauja: J. Stalinas, V. Molotovas, V. Potiomkinas, K. Vorošilovas, A. Ždanovas ir Lietuvos 
delegacijos nariai. Maskva. 1939 m. spalio 10 d. 


Latvijos respublikos ir SSRS draugystės ir tarpusavio pagalbos sutartį pasirašo SSRS užsienio reikalų liaudies 
komisaras V. Molotovas. Dalyvauja: I. Zotovas, J. Stalinas, Latvijos užsienio reikalų ministras 
V. Munteris, F. Kuopinis, V. Potiomkinas. Maskva. 1939 m. spalio 5 d. 

ti Lietuvos gynimo komitetus, rengti protesto demonstracijas prieš sąjungą su Vokietija. 
Komunistų nuomone, šalis turi „remtis tik Sovietų Sąjunga - mažų tautų gynėja ir išvaduo- 
toja“. Kartu partija ragino sukilti prieš „fašistinę Smetonos valdžią“. 

Gerai pamąstęs Kaunas nusprendė rinktis glaudų karinį bendradarbiavimą su SSRS, bet 
atsisakyti Raudonosios armijos buvimo šalyje. Tačiau per naujas derybas paaiškėjo, kad 
Maskva primygtinai reikalauja sutikti su kariuomenės įvedimu darydama užuominą, kad 
raudonarmiečių durtuvus jūs pamatysite bet kuriuo atveju, o štai Vilniaus - jau ne. Kaip 
papildomas argumentas prie Lietuvos sienų buvo išskleista Baltarusijos fronto 194 tūkstan- 
čių žmonių 3-io0ji armija su 1378 pabūklais ir 1000 tankų. 

Lietuvos vyriausybei kilo „strateginė dilema“: pasirašyti sutartį dėl sovietų kariuome- 
nės įvedimo ir atgauti Vilnių bei Vilniaus kraštą ar nepasirašyti sutarties ir vietoj Vilniaus 
gauti karą. Įsitikinusi, kad Vokietija nesikiš, Lietuvos vadovybė sutiko su Stalino argumen- 
tais: spalio 10 d. buvo pasirašyta „Sutartis dėl Vilniaus miesto ir Vilniaus srities perdavimo 
Lietuvos Respublikai bei dėl Sovietų Sąjungos ir Lietuvos tarpusavio pagalbos“ 15-ai metų. 
Pagal sutartį numatyta įvesti 20 tūkstančių žmonių sovietų kariuomenės. Spalio 15 d. pasi- 
rašyta Sovietų Sąjungos ir Lietuvos prekybos sutartis. 

Latvijos vadovybė, atidžiai išnagrinėjusi šią patirtį pasinaudodama telegramų agentūra, 
spalio 20 d. paskelbė, kad „Latvija pasirengusi pradėti keisti savo santykius su užsieniu, pir- 
miausia su SSRS“. Užsienio reikalų ministrui Vilhelmui Munteriui buvo pavesta nedelsiant 
vykti į Maskvą ir užmegzti tiesioginį ryšį su sovietų vyriausybe. Tą patį vakarą Kremliuje 
prasidėjo pirmasis Munterio susitikimas su Molotovu ir Stalinu, kurie pasiūlė sutvarky- 
ti Sovietų Sąjungos ir Latvijos santykius. Maždaug taip kaip su Estija. Netvarka buvo to- 
kia, kad Latvijos karinės jūrų pajėgos turėjo neužšąlančių karinių jūrų bazių, o galinga- 
sis raudonasis laivynas tokios neturėjo nė vienos. „Mums reikia bazių prie neužšąlančios 
jūros, - kantriai aiškino Molotovas. - Taip, kaip buvo nuspręsta 1920 metais, negali likti 
amžinai. Dar Petras I rūpinosi išėjimu į jūrą. Šiuo metu mes neturime jo ir esame toje pa- 
dėtyje, kurioje daugiau likti negalima. Todėl norime garantuoti sau, kad galėsime naudo- 
tis uostais, į juos vedančiais keliais ir juos ginti... Jau išnyko tokios valstybės kaip Austrija, 
Čekoslovakija, Lenkija. Gali dingti ir kitų. Mes manome, kad jūs neturite mūsų garantijų. 
Tai ir jums nesaugu, bet mes pirmiausia mąstome apie save“. 

Atmesdamas Latvijos ministro prieštaravimus pokalbyje dalyvaujantis Stalinas leido 
sau paatvirauti: „Aš jums paskysiu tiesiai: įtakos sferų pasidalijimas įvyko... jei ne mes, tai 
vokiečiai gali jus okupuoti. Bet mes nenorime piktnaudžiauti... Mums reikia Liepojos ir 
Ventspilio...“ Taigi arba mes, arba vokiečiai ir nėra ko spurdėti, viską jau nusprendėme be 
jūsų. 

Viačeslavas Molotovas, kalbėdamasis su Feliksu Čiujevu, patenkintas prisiminė, kaip jis 
laužė Munterį: „Latvijos ministras pirmininkas atvažiavo pas mus 1939 metais. Aš jam pa- 
sakiau: „Atgal jūs jau negrįšite, kol pasirašysite, kad prisijungiate prie mūsų... Mūsų če- 
kistams daviau nurodymą jo neišleisti, kol nepasirašys“. Tuo pačiu metu pagal DVRA ge- 
neralinio štabo viršininko įsakymą komdivo Chabarovo vadovaujama 8-osios armijos 
kariuomenės pagrindinė dalis persigrupavo į pietus nuo Kudegos upės prie Latvijos sienos, 
o sovietų aviacija atliko Latvijos teritorijos žvalgybą. 

Ir Munteriui beliko brūkštelėti autografą. Spalio 5 d. sudaryta tarpusavio pagalbos sutar- 
tis 10-iai metų. Pagal šią sutartį į Latviją buvo įvestas 25 tūkstančių žmonių sovietų kariuo- 
menės kontingentas. Paktas įsigaliojo spalio 14 d., susikeitus ratifikavimo raštais. Spalio 
18 d. buvo pasirašyta Sovietų Sąjungos ir Latvijos prekybos sutartis. Grįžęs į Rygą Munteris 
džiaugsmingai paaiškino, kad sutarties tikslas yra išsaugoti taiką ir status guo Baltijos jūros 
baseine. Paktas nepažeidžia šalių suverenių teisių. Jis sudarytas karo aplinkybėmis, į kurį 
įsitraukus Latvijai, kiltų grėsmė SSRS, nors dabartinėmis aplinkybėmis, kaip pabrėžė mi- 
nistras, „to baimintis nėra jokio pagrindo“. 

„Galinga sovietų valstybė, - skelbė žurnalas „Bolševik“, - atidžiai ir apdairiai elgiasi su 
mažų šalių nepriklausomybe. SSRS nesikiša į jų vidaus reikalus. Bet ji negali leisti, kad ka- 
riniu ir ekonominiu atžvilgiu silpnos kaimyninės valstybės taptų aklu įrankiu ir marione- 
tėmis karo kurstytojų rankose ir taip keltų grėsmę Sovietų Sąjungos sienoms“. 

Taigi Pabaltijo šalių vyriausybės, įsitikinusios, kad joms nėra iš kur tikėtis pagalbos, o 
sovietų bazėms alternatyva yra tik sovietų įsiveržimas, šiurkščiai spaudžiamos Maskvos ar, 
kaip rašė komunistiniai istorikai, „spaudžiamos savo liaudies ir dėl geranoriškos, konstruk- 
tyvios Sovietų Sąjungos pozicijos“ buvo priverstos sudaryti su SSRS susitarimus dėl kari- 
nio bendradarbiavimo. Todėl stebina Rusijos deputatų ir politikų vieši pareiškimai, kad šis 
žingsnis buvo savanoriškas. 

Likus pusmečiui iki aprašomų įvykių, 1939 metų kovo 23 d., Lietuvos pasiuntinys 
Baltrušaitis skundėsi liaudies komisarui Litvinovui dėl brutalaus nacistų diplomatijos 
pobūdžio, kai Hitleris pareikalavo grąžinti Memelį (Klaipėdą): „Pašnekovas man atnešė 
Vokietijos ir Lietuvos susitarimo dėl Klaipėdos kopiją ir kartu pranešė „derybų“ smul- 
kmenas. Ribentropas su Urbšiu elgėsi labai šiurkščiai įteikdamas jam susitarimo projektą ir 
pareikalavo nedelsiant pasirašyti. Kai Urbšys ėmė prieštarauti, Ribentropas pagrasino: jei 
susitarimo nedelsiant nepasirašys, Kaunas bus sulygintas su žeme, vokiečiai tam yra visiš- 
kai pasirengę. Ribentropas pagaliau sutiko leisti Urbšiui išvykti į Kauną su sąlyga, jog jis 


Lietuvos pasiuntinys 
Vokietijai Kazys Škirpa | 
pasirašo Klaipėdos 
perdavimo Vokietijai 
aktą. Sėdi: Lietuvos 
užsienio reikalų ministras 
J. Urbšys ir Vokietijos 
užsienio reikalų ministras 
J. Ribentropas. * 

1939 m. kovo 23 d. 

nedelsdamas grįš su pasirašytu susitarimu“. Panašu, ar ne? Ar reikia priminti, kad Lietuva 
„savanoriškai“ atidavė Klaipėdą? 

Sovietinėje istorijoje savo vardą įrašė maskviškis plėšikas Jakovas Košelkovas. 1918 metų 
sausį jis sustabdė liaudies komisarų sovieto pirmininko draugo Lenino automobilį, įrėmė 
jam į kaktą naganą ir atėmė iš draugo Lenino prašmatnų automobilį, piniginę ir pamėgtą- 
jį brauningą. Košelkovas paskui taip pat negalėjo suprasti, kodėl neregėtai sukruto Visos 
Rusijos ČK ir Maskvos kriminalinė tarnyba, juk klientas viską atidavė pats, visai savanoriš- 
kai, paskui net straipsnį apie tai parašė. 

Ano meto sovietų piliečiai puikiai suprato „partijos politiką“. Pavyzdžiui, karo medicinos 
mokyklos bataliono komisaras G. Ikonikovas per paskaitas aiškino klausytojams: „Mūsų 
Raudonosios armijos dalinių įvedimas į Pabaltijo valstybes analogiškas tokiam pavyzdžiui, 
kaip įsileisti draugą į savo butą, kuris, iš pradžių užėmęs vieną kambarį, paskui užgrobs 
visą butą ir išgyvendins iš jo patį šeimininką“. 

Dabar Maskvai reikėjo realizuoti savo „pirmosios nakties“ teisę. Remiantis rugsėjo 30 d. 
gynybos liaudies komisaro direktyva, buvo sudaryta karinė komisija, kuriai vadovavo 2-ojo 
rango komandarmas K. Mereckovas. Jos nariai buvo divizijos komisaras N. Vašuginas, kom- 
koras D. Pavlovas, komdivai Aleksejevas ir A. Tiurinas, kombrigas Kalmykovas. Komisijos 
tikslas buvo „drauge su Estijos Respublikos vyriausybės atstovais numatyti Raudonosios 
armijos dalinių išdėstymo punktus ir aptarti jų įkurdinimo klausimus“. Direktyvoje buvo 
apytiksliai nurodyti kariuomenės dislokavimo rajonai ir jos sudėtis, įpareigojama apžiū- 
rėti estų skirtus žemės sklypus, patalpas ir kareivines, įvedamam kontingentui atrinkti ge- 
riausią ir kruopščiai patikrintą eilinių personalą, labiausiai parengtus vadus bei komisarus, 
taip pat būtinai „kariuomenę gerai aprengti, deramą dėmesį atkreipiant į aprangos kokybę 
ir dydžius“. Šalių karinių delegacijų derybos baigėsi spalio 11 d. pasirašius susitarimą dėl 
kariuomenės įkurdinimo ir laivyno bazavimosi Paldiskio, Hapsalaus rajonuose, Saremos ir 
Hiumos salose. Hapsaluje sovietų kariuomenė buvo įkurdinama visam karo Europoje me- 
tui, bet ne ilgiau kaip dvejiems metams, o Baltijos laivynas, kol bus statomos bazės, turė- 
jo teisę dvejus metus bazuotis Rohukiuloje ir Taline. Karinių komisijų posėdžių protokole 
numatyta, jog Paldiskio rajone bus dislokuotas šaulių pulkas, artilerijos divizionas, tankų 
batalionas, naikintuvų ir bombonešių aviacijos pulkai, o Hapsalaus rajone - korpuso val- 
dyba, divizijos valdyba, aviacijos brigados štabas, šaulių ir artilerijos pulkai, tankų brigada, 
atskiras mechanizuotasis junginys, sudarytas iš mechanizuotojo pulko ir „motorizuotojo 
eskadrono“, nemaža kitų dalinių, taip pat ir bombonešių pulkas. Saremos ir Hiumos salose 
buvo numatyta dislokuoti šaulių, artilerijos ir aviacijos dalinius. 

Kariuomenės įvedimo į skirtus rajonus pradžia numatyta 1939 metų spalio 18 d. Permesti 
buvo galima ir automobiliais, ir geležinkeliu pagal abipusiu sutarimu numatytą grafiką. 
Kelių ir geležinkelių apsaugą vykdė Estijos vyriausybė, o permetamą į salas kariuomenę 
saugoti pavesta SSRS laivynui. Buvo sutarta, kad, statant kareivines ir įrengiant aerodro- 
mus, estai padės suburti darbo jėgą, taip pat įsigyti statybos mechanizmų. Estijos kariuo- 
menės štabas nustatydavo draudžiamas zonas skraidyti SSRS kariniams lėktuvams virš 
Estijos Respublikos. 

Estijos vokiečiai lipa 
įlaivą, plaukiantį į 
Vokietiją. 1940 m. 

Atskirame protokole buvo sutartos sovietų laivyno bazavimo salose sąlygos. Nuspręsta, 
kad karinio jūrų laivyno objektus aptarnaus ir saugos atitinkamas civilinis personalas, o 
ginti bazavimo rajonams nuo užpuolimo iš jūros ir iš oro suteikta teisė įrengti bet kurio ka- 
libro kranto artilerijos baterijų, stebėjimo, ryšių bei prožektorių postų. Estijos prekybiniai 
laivai gali be kliūčių įplaukti į visus reidus ir užutekius, išskyrus Kyjgustę, o Baltijos laivy- 
no lengvosios pajėgos, kol bus įrengta būtina infrastruktūra salose, bazuosis Rohukiulos 
uoste. Buvo suderinta tiekimo ir trečiųjų šalių laivų lankymosi laivyno bazavimo rajonuo- 
se tvarka, be to, visiškai nepažeistas Estijos suverenitetas, bet atsižvelgta ir į sovietų laivy- 
no interesus. 

Atskirai buvo pasirašytas susitarimo „Dėl karinės paslapties išsaugojimo“ projektas, įve- 
dantis publikacijų spaudoje apie karinių dalinių dislokavimą ir judėjimą cenzūrą. 

Įdomu, kad sovietų komisijoje neatsirado nė vieno teisininko, nei užsienio reikalų liau- 
dies komisariato atstovo, nei padoraus vertėjo. Todėl Mereckovas, pranešdamas Vorošilovui 
apie darbo rezultatus, prašė „kruopščiau patikrinti estišką tekstą“. 

Pagal šiuos susitarimus jau spalio 12 d. į Taliną atvyko 1-ojo rango kapitono Ptochovo 
vadovaujamas sovietų karo laivų būrys - lyderis „Minsk“, eskadriniai minininkai „Gordyj“ 
ir „Smetlivyj“. 

Likusias iki kariuomenės įvedimo dienas abi šalys karštligiškai rengėsi nepaprastam įvy- 
kiui. Vyriausiasis kariuomenės vadas Laidoneris spalio 15 d. kreipėsi į Estijos žmones op- 
timistine kalba, kurioje pažymėjo, kad darbas įgyvendinant tarpusavio pagalbos pakto są- 
lygas vyko abipusio pasitikėjimo bei supratimo dvasia, ir jis viliasi, jog gyventojai pasitiks 
Raudonosios armijos kariuomenę ramiai ir visi santykiai bus grindžiami tarpusavio pasi- 
tikėjimu. Baigdamas ministras pasakė: „Mes savo valstybės ir savo tautos likimą tam tikra 
prasme susiejome su tarpusavio pagalbos paktu. Sovietų Sąjunga šiuo atveju vėl pabrėžė 
savo taikios politikos nekintamumą ir norą ja vadovautis toliau... Mes norime tiesiai ir atvi- 
rai vykdyti šio pakto sąlygas ir esame įsitikinę, kad netiesioginius karo sunkumus lengviau 
išgyventi, negu tiesioginiame kautynių lauke patiriamus nuostolius. Visa tauta turi būti pa- 
sirengusi aukotis ir, suprantama, didžiąją dalį aukos teks patirti pasiturintiesiems sluoks- 
niams. Vieningai ženkime pasitikti ateities toliau dirbdami savo valstybės, tautos ir tėvy- 
nės labui“. 

Dar po dviejų dienų generolas Laidoneris pasirašė nutarimą, draudžiantį tuo metu, kai 
sovietų kariuomenė judės į dislokavimo vietas, naudotis radijo stotimis, kalbėtis telefonu 
su užsienio valstybėmis, nešiotis „už uždarų patalpų ribų“ fotografavimo ir kino filmavi- 
mo įrangą (aišku, ir filmuoti ar fotografuoti), „piešti pieštukais ar dažais, ar kitais būdais ką 
nors pasižymėti, skelbti karinio pobūdžio žinias spaudoje, taip pat būti Taline ir pasienio 
apskrityse užsienio piliečiams ir asmenims be pilietybės. Šių taisyklių pažeidėjams buvo 
numatyta taikyti platų diapazoną bausmių - nuo baudos iki karo tribunolo teismo. 

Vidaus reikalų ministras A. Jurima uždraudė devynias dienas pardavinėti alkoholinius 
gėrimus pasienio ruože, taip pat per penkis kilometrus į abi puses nuo plentų ir geležinke- 
lių, kuriais trauks raudonųjų pulkai. 

Sovietų vidaus reikalų liaudies komisaras draugas Berija, susirūpinęs kariškių politine ir 
moraline būkle ir prognozuojamu užsienio žvalgybų mėginimų įsiskverbti į DVRA dali- 

nius turint tikslą šnipinėti, specialia direktyva „Dėl operatyvinio aptarnavimo“ įsakė čekis- 
tams kruopščiai patikrinti informatorių kariniuose daliniuose tinklą „turint tikslą visiškai 
ir vienodai apimti visas karinių junginių grandis - nuo štabų iki atskirų padalinių; šiam 
darbui sukurti „stiprų rezidentų kadrą“. 

Kažkaip visiškai atsitiktinai sutapo, jog kaip tik spalio pradžioje Hitleris reichstage pasa- 
kė kalbą, kurioje paskelbė, kad Vokietija pradeda likviduoti vokiečių nacionalinių mažumų 
Rytų ir Pietryčių Europoje grupes. Reicho kancleris ragino Pabaltijyje gyvenančius „vokie- 
čių tautybės asmenis“ grįžti į faterlandą ir įsijungti į arijų rojaus kūrimą. Be to, vokiečių, 
sovietų ir pabaltijiečių oficialieji sluoksniai jaudinamai sutartinai stengėsi įtikinti visą pa- 
saulį, kad tarp vokiečių išvežimo į tėvynę ir tarpusavio pagalbos sutarčių visiškai nėra jo- 
kios sąsajos, tėra siekis „nustatyti aiškias nacionalines sienas“ ir ginti tautas nuo rasinių ir 
tautinių „trinčių“. 

1939 metų spalio 18 d. 8 val. po tarpusavio sveikinimų, himnų ir pabūklų saliutų paskir- 
tuose sienos perėjimo punktuose iš dviejų krypčių, nuo Narvos ir Pečioros pusių, prasidėjo 
Raudonosios armijos dalinių įvedimas į Estiją. Į šalį kaip tarpusavio pagalba įžengė 65-ojo 
ypatingojo šaulių korpuso padaliniai, vadovaujami komdivo A. Tiurino, ir KOP ypatingo- 
ji grupė: iš viso 21 347 žmonės, 78 pabūklai, 283 tankai, 54 šarvuotieji automobiliai ir 255 
lėktuvai. Operacija apskritai vyko sklandžiai. 

Lietuvos kariuomenės 
paradas Katedros aikštėje. 
1939 m. lapkričio 15 d. 


Kaip pranešė pasienio kariuomenės vadovybė, „žygiuojant DVRA daliniams į Estiją, gre- 
ta esančio pasienio ruožo darbo žmonės prasiverždavo prie kelio pro policijos ir kariškių 
užtvaras. Žygiuojantys DVRA daliniai buvo sveikinami šūksniais: „Štai mūsų kariuomenė 
atvažiavo!“ Buožės ir kiti pasienio ruožo buržuaziniai reakcingieji elementai į SSRS ir at- 
vykstančius į Estiją dalinius žvelgė priešiškai“. Bet apskritai operacija vyko be ekscesų. 

Analogiškai buvo užimamas „kambarys“ ir Latvijos „bute“. Raudonosios armijos komi- 
sijos pirmininku buvo paskirtas Kalinino karinės apygardos kariuomenės vadas komkoras 
V. Boldinas. Iki spalio 23 d. kariškiai parengė nemaža susitarimų dėl sovietų kariuome- 
nės, kurios bazavimosi punktais tapo Liepoja, Ventspilis, Priekulė ir Pitragas, įkurdinimo. 
Tą dieną į Liepoją įplaukė kreiseris „Kirov“, lydimas eskadrinių minininkų „Smetlivyj“ ir 
„Stremitelnyj“. Rugsėjo 29-osios 11 valandą ryto į Zilupės stotį atvyko pirmasis sovietų ka- 
riuomenės korpusas. Į Latviją buvo įvedami 2-ojo ypatingojo šaulių korpuso ir 18-osios 
aviacijos brigados, turinčių iš viso 21 559 žmones, daliniai. 


Raudonosios armijos ir Lietuvos 
respublikos kariai Semeliškėse prie 
buvusios Lietuvos-Lenkijos sienos. 
1940 m. spalio 27 d. 

Karinei komisijai derybose su Lietuva vadovavo Baltarusijos fronto vadas 2-ojo rango ko- 
mandarmas M. Kovaliovas, komisijos nariai buvo komkorai Purkajevas ir Pavlovas, kom- 
divai Aleksejevas ir Korobkovas, brigados komisaras Nikolajevas. Sovietų delegacija keti- 
no derėtis dėl kariuomenės dislokavimo Vilniuje, Kaune, Šiauliuose, Ukmergėje ir Alytuje, 
bet Lietuvos delegacija kategoriškai atsisakė tartis dėl tokio sovietų kariuomenės dislokavi- 
mo ir siūlė išdėstyti įgulas arčiau Vokietijos sienos. Derybos su Lietuva baigėsi spalio 28 d. 
pasirašius sutartį dėl sovietų kariuomenės įkurdinimo Naujosios Vilnios, Alytaus, Prienų, 
Gaižiūnų rajonuose. KOP turėjo būti įkurdintos Alytuje ir Gaižiūnuose ir, be to, gauti ne- 
maža aerodromų. Kariuomenė, išdėstyta Naujojoje Vilnioje ir Pabradėje, buvo laikoma jau 
įvesta, o kita dalis turėjo būti įvesta lapkričio 3 d. Tuo metu Lietuvos kariuomenė įžengė į 
Vilniaus kraštą, o sovietų pasienio kariuomenės daliniai pasitraukė prie Sovietų Sąjungos 
ir Lietuvos naujosios sienos. 

Oficiali sovietų kariuomenės įvedimo į Lietuvą ceremonija įvyko lapkričio 15 d. Vilniuje. 
Ji buvo simboliška, nes ši kariuomenė čia buvo jau nuo rugsėjo 20 d. Iki lapkričio 17 d. di- 
džioji dalis kariuomenės išvesta iš Vilniaus į nuolatinio dislokavimo vietas. Lietuvoje išdės- 
tyti 16-ojo ypatingojo šaulių korpuso daliniai, iš jų 2-oji tankų BT brigada, 10-asis naikin- 
tuvų ir 31-asis SB bombonešių aviacijos pulkas - iš viso 18 786 žmonės. Bendrai vadovauti 
visai sovietų kariuomenei Pabaltijyje gynybos liaudies komisaro įsakymu nuo lapkričio 
27 d. buvo pavesta jo pavaduotojui 2-ojo rango komandarmui A. Loktionovui. 

Raudonosios armijos dalinių įvedimas į Pabaltijį kai kuriuose vietos gyventojų sluoks- 
niuose sukėlė „sovietizacines“ nuotaikas, kurios tam tikru mastu turėjo atgarsį tarp sovietų 
kariškių bei diplomatų. Tačiau Maskva, nenorėdama aštrinti santykių su Anglija ir rengda- 
masi pateikti tokius pačius neatremiamus siūlymus Suomijai, demonstravo savo nesikišimą 
į Pabaltijo šalių vidaus reikalus. Todėl visos revoliucijos romantikų iniciatyvos, apskritai 
teisingos, bet per ankstyvos, taigi kenksmingos, sukėlė griežtai neigiamą sovietų vadovybės 
reakciją. Štai spalio 14 d. Molotovas nurodė įgaliotajam atstovui Kaunui N. Pozdniakovui: 
nio reikalų liaudies komisaras dar kartą priminė, kad „jei kas nors iš mūsų bent pamėgins 
kištis į Lietuvos vidaus reikalus, bus labai griežtai nubaustas... Reikia atmesti ir kaip pro- 
vokacinius bei kenksmingus plepalus apie Lietuvos „sovietizaciją“. Spalio 20 d. Kremliaus 
nepasitenkinimą sukėlė TASS korespondento Taline nenuovokumas. Savo straipsniais jis 
„skatino visokius antisovietinius provokatorius“ ir įgaliotasis atstovas Nikitinas gavo nu- 
rodymą duoti tvirtą atkirtį „kenksmingoms nuotaikoms“, kurias galima aiškinti kaip keti- 
nimą „sovietizuoti“ Estiją. Spalio 23 d. Nikitinas vėl gavo iš Molotovo per kepurę: „Mūsų 
politikos Estijoje, susijusios su Sovietų Sąjungos ir Estijos paktu, jūs nesupratote. Iš jūsų pa- 
skutinių šifruočių... matyti, kad jūs kaip vėjas puolate skleisti Estijos „sovietizavimo“ idėjas, 
kas iš esmės prieštarauja mūsų politikai. Jūs privalote pagaliau suprasti, kad bet koks šių 
„sovietizavimo“ nuotaikų skatinimas ir net paprastas nesipriešinimas šioms nuotaikoms 
yra parankus mūsų priešams ir antisovietiniams provokatoriams... Svarbiausia, ką jūs turi- 
te prisiminti — tai neleisti niekaip kištis į Estijos reikalus“. 

65-ojo, 2-ojo ir 16-ojo ypatingųjų šaulių korpusų vadovybės spalio 25 d. gavo gynybos 
liaudies komisaro įsakymus „Dėl Raudonosios armijos kariuomenės dalinių karinio perso- 

Visų šalių proletarai vienykitėsi 
Lietuvos komunistų partija 
(Komintemo sekcija) 


Sveikinam min. pirm. Paleckio 
vyriausybę! 


Sovietų Sąiunka, kurios dėka Lietuva išvengė baisių ka- 
ro skerdynių, kur: grąžino Lietuvai jos sostinę — Vilnių, 
dabar padėjo Lietuvos liaudžiai nusikratyti  smetonų = 
merkių - skučių nusikaltėlių gauja. 

Sveikinam Paleckio vyriausybę, kuri pasižadėjo nuošir- 
džiai vykdyti laiduojantį Lietuvos nepriklausomybę;  pakt“ 
su SSRS ir grąžinti liaudžiai demokratinės teises. 

Kad būtų užtikrintas nuoširdus pakto vykdymas ir dė 
mokratinis Lietuvos tvarkymasis, reikia įvykdyti Šiai 
priemones: 

Kraštas ir visų pirma valdžios aparatas turi būt išvaly - 
tas nuo Šnipų, provokatorių ir niekšų. 

Į kalėjimą liaudies priešus ! 


Priešvalstybinės organizacijos turi būt uždarytos ! i Sovietų marionetinė vyriausybė. Iš kairės: M. Mickys, 
Pabėgusių reakcionicrių turtas turi būt konfiskuotas. KA Ž As 4 k 
Griežta kotai prieš apėkutiacili i | V. Krėvė-Mickevičius, A. Venclova, J. Paleckis, P. Pakarklis, 
Mes tikimės, kad naujoji vyriausybė legalizuos proisą = E. Galvanauskas, L. Koganas, V. Vitkauskas. 


jungas ir iš viso nedarys kliūčių darbininkams bei valstie - 
čiams organizuotis, daryti susirinkimus ir turėti savo 
spaudą. 

Laukiam, <kad bus legalizuota Lietuvos Komunistų partija | 
— nuosekli kovotoja dėl Lietuvos nepriklausomybės ir dar - 
bo žmonių reikalų. i 

Ryžtingai vykdydaina šiuos uždavinius, naujoji  vyriau- 
sybė gali būt užtikrinta p'ačiausių darbo Žmonių parama. * 

Tegyvuoja naujoji demokratinė vyriausybė ! 

Tegyvuoja demokratinės Idisvės 4 

Tegyvuoja profsąjungų laisvė I 

Griežčiausios priemonės prieš visus liaudies priešus ! 

Tegyvuoja SSRS — viso pasaulio darbo žmonių tėvynė! 

Tegyvuoja Raudonoji Armija — Lietuvos gynėja !.. 

Tegyvuoja viso pasaulio darbo žmonių vadas — d 
Stalinas ! - 
Lietuvos nomunistų parti, 


čentro komitetas ! Lietuvos komunistų partijos centro 


ni i a komiteto atsišaukimas. 1940 06 18. 


nalo, išdėstyto... elgesio“. Pagal įsakymus DVRA „avangardinė užkarda“ draugiškų respu- 
blikų teritorijose turėjo imtis vien karinio rengimo, demonstruoti vietos gyventojams aukš- 
tas moralines ir politines savybes ir būti organizuotumo, kultūringumo bei drausmingumo 
pavyzdys. Sovietų kariuomenei „nuo eilinio raudonarmiečio iki vyriausiųjų vadų“ buvo ka- 
tegoriškai draudžiama kištis į „Estijos, Latvijos ir Lietuvos „politinius reikalus ir socialinę 
santvarką“, o „nuotaikas ir kalbas apie „sovietizaciją“, jei jų kiltų tarp kariškių“, buvo nuro- 
dyta „visiškai likviduoti ir vėliau negailestingai neleisti joms atsirasti“. Skleisti komunistinę 
propagandą už karinio dalinio tvoros, „nors ir tarp atskirų asmenų“, buvo laikoma antiso- 
vietine provokacija, parankia tik pikčiausiems socializmo priešams. Visokeriopai buvo ri- 
bojami kariškių kontaktai su vietos gyventojais. 

„Kategoriškai draudžiami, - pabrėžė maršalas Vorošilovas, - bet kokie mūsų dalinių, 
atskirų kariškių grupių ar pavienių asmenų, ar tai būtų viršininkas, ar raudonarmietis, su- 
sitikimai su estų darbininkų ir kitomis organizacijomis, bendri susirinkimai, koncertai, 
priėmimai ir t.t.“ Taigi, o po trisdešimt metų mūsų docentai ir mokslų kandidatai, demas- 
kuodami piktas „fašistinių valstybių“ užmačias, parašys: „Priešiški Sovietų Sąjungai ele- 
mentai tuojau pradėjo sabotuoti sutartis, kėlė sunkumų aprūpinant ir tenkinant sovieti- 
nių karinių dalinių įgulų buities poreikius. Vietos gyventojams grasinant bausmėmis buvo 
draudžiama bendrauti su Sovietų armijos kariais“. 

Metas „išmesti šeimininkus iš butų“ dar neatėjo. Spalio 25 d. Stalinas paaiškino 
Dimitrovui: „Mes manome, kad tarpusavio pagalbos paktuose radome tą formą, kuri lei- 
džia mums įtraukti į Sovietų Sąjungos įtakos orbitą nemaža šalių. Bet kol kas mums reikia 
palaukti - griežtai saugoti jų vidaus režimą ir savarankiškumą. Mes nesistengsime jų sovie- 
tizuoti. Ateis metas ir tai jie padarys patys“. 

Spalio 31 d., kalbėdamas SSRS aukščiausiojo sovieto sesijoje, Molotovas pareiškė, kad 
„ypatingas šių tarpusavio pagalbos paktų pobūdis nereiškia kokio nors Sovietų Sąjungos 
kišimosi į Estijos, Latvijos ir Lietuvos reikalus, kaip tai mėgina vaizduoti kai kurie užsie- 
nio spaudos leidiniai. Priešingai, visi šie tarpusavio pagalbos paktai tvirtai nustato jį pasi- 
rašiusių valstybių suvereniteto neliečiamumą ir nesikišimo į kitos šalies reikalus principą. 
Šie paktai kyla iš pagarbos kitos šalies valstybinei, socialinei ir ekonominei struktūrai ir 
turi stiprinti taikų geros kaimynystės ir bendradarbiavimo tarp mūsų tautų pamatą. Mes 
siekiame, kad sudaryti paktai būtų įgyvendinami visiško pasitikėjimo sąlygomis, ir pa- 
reiškiame, jog plepalai apie Pabaltijo šalių „sovietizavimą“ naudingi tik mūsų bendriems 
priešams ir visokiems antisovietiniams provokatoriams“. Toje pačioje kalboje Viačeslavas 
Michailovičius pirmąkart viešai paskelbė pretenzijas Suomijai, pažymėdamas, kad santy- 
kiai su ja „yra ypatingos padėties“. Pasirodo, Suomijos siena „pakibo“ ant Lenino miesto 
ir su tuo negalima taikstytis. Bet, užuot nuolankiai pasirašiusi Maskvos pasiūlytą sutartį, 
Suomijos vyriausybė pradėjo slaptą mobilizaciją ir iš dalies evakavo pasienio rajonų gyven- 
tojus. Beje, beveik tuo pačiu metu buvo pateiktas siūlymas Turkijai „sustiprinti“ sovietų ba- 
zėmis Bosforo ir Dardanelų sąsiaurius, o tada Ankara nedelsdama sudarė tarpusavio pagal- 
bos sutartis su Anglija ir Prancūzija. 

Pabaltijo valstybių visuomenės pradinis baiminimasis dėl SSRS ketinimų pamažu trau- 
kėsi į tolimesnį planą ir užleisdo vietą gyventojų minkštaširdiškoms nuotaikoms: „Ačiū 
Dievui, viskas vyksta lyg ir gerai, visi nusiramino, o iš pradžių taip bijojo... Ir Raudonoji ar- 
mija mus iš tiesų saugo, ir vokiečiai išvažiavo...“ Estijos elitas net pradėjo domėtis poilsio 
sovietų kurortuose perspektyvomis. 

Aišku, įgyvendinant tarpusavio pagalbos sutartis, kilo pačių įvairiausių problemų, ku- 
rioms spręsti ne kartą buvo rengiamos įvairaus lygio derybos ir sudaryti atskirus paktų 
punktus konkretizuojantys susitarimai. Jie reguliavo nuomos, geležinkelio vežimų, statybų 
organizavimo, ryšių, komunalinio aptarnavimo, sanitarinio aprūpinimo ir kariškių teisinės 
padėties, karinės prekybos, sovietų krovinių gabenimo, vadų ir jų šeimų atvykimą bei išvy- 
kimą. Kontroliuoti ir realizuoti paktų sąlygoms bei spręsti ginčytiniems klausimams buvo 
sudaromos mišrios komisijos. Pamažu sovietų kariuomenė buvo apgyvendinama naujuose 
pastatuose. Laivynas kūrėsi Baltijos ir Liepojos karinių jūrų bazių uostuose: į Taliną per- 
sikėlė keturi 1-osios ir 2-osios povandeninių laivų brigados divizionai, vienas lyderis, trys 
eskadriniai minininkai, torpedinių katerių divizionas, sargybinių katerių divizionas, dvi 
plaukiojančiosios bazės, pagalbiniai laivai; Paldiskyje - 3-iosios povandeninių laivų bri- 
gados 24-asis divizionas su plaukiojamąja baze; į Liepoją - povandeninių laivų divizionas, 
kreiseris „Kirov“ ir du eskadriniai minininkai. 

Nepaisant nematomos trinties, šalys apskritai laikėsi sutarčių sąlygų ir pabrėžtinai rodė 
draugiškumą. Pavyzdžiui, generolas Laidoneris „davė kariuomenei įsakymą išmokti skirti 

DVRA vadovaujamojo personalo laipsnius bei skiriamuosius ženklus, mandagiai elgtis su 
DVRA kariškiais ir kad juos estų kariškiai būtinai sveikintų“. 

Bet taip pat, nepaisant Pabaltijo valstybių ir sovietų lyderių užtikrinimų, jog nesikišama 
į Estijos, Latvijos ir Lietuvos vidaus reikalus, vien jau faktas, kad jose yra sovietų kariuome- 
nės kontingentas, turėjo poveikį ir šių valstybių vidaus aplinkybėms ir pačiai „suverenite- 
to“, kuris raukšlėjosi ir traukėsi kaip šagrenės oda, sąvokai. 

Lapkričio 15 d. Italijos pasiuntinys Estijai V. Čikonardis pranešė į Romą: „Sovietų Sąjunga 
vėl užima tas teritorijas Baltijos jūros pakrantėje, kurios priklausė Rusijos imperijai. Bet 
Baltijos valstybės vis dar neinkorporuotos. Jų nominalus suverenitetas nesunaikintas. 
Trijose Baltijos valstybėse esančios ginkluotosios pajėgos, gerokai didesnės už kiekvienos 
valstybės kariuomenę, kelia mintį, kad tai yra savotiškas protektoratas, slaptoji okupaci- 
ja... Sovietų kariuomenės įžengimas į Estiją reiškė ypatingosios padėties valstybės gyveni- 
me įvedimą. Kontroliuojamas paštas, telegrafas, telefonas. Griežti nurodymai reguliuoja 
užsieniečių buvimą respublikoje, jiems, beje, uždrausta būti sostinėje ir kai kuriose kitose 
vietose. Uždrausta spaudoje pateikti karinio pobūdžio informaciją. Uždrausta naudotis fo- 
toaparatais ir kino kameromis... Estija ir Latvija tapo ekonomiškai visai izoliuotos. Netgi 
galima numatyti, kad jos bus visiškai ekonomiškai priklausomos nuo Sovietų Sąjungos, 
taigi ir šiuo požiūriu mažoms Baltijos valstybėms gyvuoti kaip nepriklausomoms darosi 
neįmanoma“. 

O pabaltų neutralitetas ir apskritai virsta figos lapeliu. Dar svarstant sutarties punktus, 
kol ji buvo pasirašyta, ministras Selteris pastebėjo: „Būtų abejotina, nors ir įmanoma, kad, 
kilus karui tarp Sovietų Sąjungos ir trečiosios šalies, Estijos neutralitetas apgintų ją nuo už- 
puolimo, tai yra būtų pripažintas toks „neutralitetas su bazėmis“. 

Ko vertas toks neutralitetas, paaiškėjo jau po poros mėnesių, kai „suomių kariauna pra- 
dėjo konfliktą su SSRS“. 

Kitaip nei ankstesnės Stalino interesų „sferos“, Suomija nepanoro „persitvarkyti“ nei te- 
ritorijos, nei politikos požiūriu. Ji įžūliai atmetė jai brukamą sutartį dėl svetimų karinių ba- 
zių ir atsisakė vykdyti Kremliaus „teisingus reikalavimus“, tokius, kaip „atitraukti savo ka- 
riuomenę tolyn“ ar Karelijos sąsmauką ir Rybačio pusiasalį apkeisti į Karelijos tundrą. Tada 
draugas Stalinas, nutraukęs diplomatinius santykius ir pažeidęs galiojantį nepuolimo pak- 
tą, nusprendė surengti suomiams parodomąjį kailio pėrimą. „Greitai, - perspėjo „Pravda“ 
redakciniame straipsnyje žaisminga antrašte „Juokdarys premjero poste“, - Kajanderis tu- 
rės iš tiesų galimybę įsitikinti, jog toliaregiai politikai yra ne Suomijos vyriausybės mario- 
netės, o dabartiniai Estijos, Latvijos, Lietuvos vadovai, su SSRS sudarę tarpusavio pagalbos 
paktus“. 

Baisi yra sovietų liaudies rūstybė. Mūsų kantrybei ateina galas! 

„Nekiš suomių kiaulės savo purvino snukio į mūsų sovietinį daržą!“ 

„Ramiai gyventi kliudysit - peilį suvarysim!“ 

1939 metų lapkričio 30 d. sovietų aviacija bombardavo Helsinkį. Leningrado karinės 
apygardos daliniai, atsakydami į „Suomijos valdančiųjų sluoksnių pasipiktinimą keliančias 
provokacijas ir priešišką politiką“, buvo priversti pereiti sieną ir, kaip atsiminimuose rašė 
K. Mereckovas, „pradėjo duoti atkirtį antisovietiniams veiksmams“. Karas suomiams ne- 

Numesta iš lėktuvo vadinamoji „Molotovo 
duonos kraitė" dideliame plote paskleisdavo 
smulkias padegamąsias bombas. 


Dega subombarduotas Helsinkio (Suomija) universitetas. 
Senato skveras, kuriame pastatytas paminklas Rusijos 
carui Aleksandrui II. 1940 m. 


buvo paskelbtas, nes vyko apskritai ne karas, o, 
kaip nesunku numanyti, dar vienas išvaduoja- 
masis žygis, kuriame dalyvavo 58 šaulių ir ka- 
valerijos divizijos, keliasdešimt atskirų pulkų 
ir brigadų: „Mes žengiame į Suomiją ne kaip 
užkariautojai, o kaip draugai ir suomių liau- 
dies išvaduotojai iš dvarininkų ir kapitalistų 
priespaudos“. 

Kadangi brolių slavų Suomijoje gyveno ne- 
paprastai mažai, buvo panaudotas 1920-1921 
metų Užkaukazės respublikų okupavimo vari- 
antas. Vos tik gruodžio 1 d. Raudonoji armija 
„išvadavo“ pasienio kurortinę Terijokio gyven- 
vietę, tą pačią dieną „iš radijo pasiklausymo“ 


Maskvai tapo aišku, kad Terijokyje „pagal daugelio kairiųjų partijų ir sukilusių suomių ka- 
reivių atstovų susitarimą susiformavo nauja Suomijos vyriausybė - Suomijos demokratinės 
respublikos liaudies vyriausybė, vadovaujama pirmininko, žinomo komunistinio judėji- 
mo veikėjo Oto Kuusineno. Tam pačiam „radijui“ pavyko „nugirsti“ „Suomijos komunis- 
tų partijos kreipimąsi į darbo liaudį“. Tai buvo nesunku, nes visi „Žinomi veikėjai“ nuo 
1920 metų tūnojo Kremliaus maitinami, suspėję gerokai primiršti suomių kalbą, o pats 


Kuusinenas buvo Kominterno vykdomojo komiteto sekretorius. 

SSRS liaudies komisarų sovieto pirmininkas ir užsienio reikalų komisaras V. Molotovas pasirašo tarpusavio 
bendradarbiavimo ir draugystės sutartį su Kuusineno vyriausybe. Už jo stovi (iš kairės): A. Ždanovas, 
K. Vorošilovas, J. Stalinas, O. Kuusinenas. Maskva. 1939 12 02. 


„Liaudies, pasipiktinusios nevykusios Kajanderio-Erko-Tanerio vyriausybės nusikalstama 
politika, valia šiandien Rytų Suomijoje sudaryta nauja vyriausybė. Laikinoji liaudies vyriau- 
sybė ragina visą suomių tautą ryžtingai stoti į kovą, kuri nušluos budelių teroro ir karo pro- 
vokatorių valdžią... 

Pardavusi savo šalies nepriklausomybę Suomijos plutokratinė valdžia drauge su Suomijos 
ir Sovietų Sąjungos tautų imperialistiniais priešais pradėjo kurti antisovietinius provokaci- 
nius karinius planus siekdami įtraukti šalį į purviną karą prieš Sovietų Sąjungą, kuri yra di- 
delė suomių liaudies draugė... 

Sovietų Sąjunga, kuri Suomijai niekada negrasino ir nekėlė pavojaus, kuri dvidešimt metų 
kentėjo Baltosios Suomijos avantiūristinių valdovų toli siekiančias provokacijas, dabar buvo 
priversta Raudonosios armijos padedama panaikinti grėsmę savo saugumui...“ 

Ir taip toliau, ir vis ta pačia dvasia. O štai kas visų svarbiausia: 

Šis sprendimas visiškai atitinka mūsų liaudies gyvybinius interesus. Todėl plačiosios dar- 
bo žmonių masės džiaugsmingai sveikina narsią ir nenugalimą Raudonąją armiją, supras- 
damos, kad ji atėjo į Suomiją ne kaip užkariautoja, o kaip draugė ir išvaduotoja. Suomijos 
liaudies vyriausybė visiškai įsitikinusi, kad Sovietų Sąjunga neketina pažeisti mūsų valsty- 
bės neliečiamumo ir visiškai pritaria Raudonosios armijos veiksmams Suomijos teritorijo- 
je ir juos palaiko (!!!)... Kad būtų greičiau įvykdyta ši užduotis, Suomijos liaudies valdžia 
kreipiasi į Sovietų Sąjungos vyriausybę ir prašo padėti Raudonajai armijai... Suomijos 
liaudies vyriausybė laiko savo svarbiausia užduotimi nuversti Suomijos budelių vyriausybę, 

Raudonosios armijos subombarduotas Sortavalos miestas. 1940 m. 


sunaikinti jos ginkluotąsias pajėgas, atkurti taiką ir Suomijos neliečiamumą bei saugumą 
palaikant draugiškus santykius su Sovietų Sąjunga“. 

Nedelsdamas Otas Vilhelmovičius, iškart gavęs du ministrų portfelius, kreipėsi į 
SSRS aukščiausiojo sovieto prezidiumą siūlydamas užmegzti diplomatinius santykius. 
Prezidiumo nariai susirinko akimirksniu ir, dar nepasibaigus gruodžio 1-ajai, nusprendė 
pripažinti Suomijos liaudies vyriausybę ir užmegzti su ja diplomatinius santykius. Tai gali 
atrodyti neįmanoma, jei neatkreipsime dėmesio į tai, jog ir Kuusinenas su savo ministrais, 
ir radijo klausymosi tarnyba, ir netgi Terijokio „miestas“ buvo tiesiog Stalino kabinete. 

Toliau - kaip peiliu per sviestą. Gruodžio 3 d. visas pasaulis sužinojo, kad išvakarėse 
„SDR vyriausybė“ sudarė su Sovietų Sąjunga „tarpusavio pagalbos ir draugystės sutartį“ 
ir paskelbė negaliojančia Helsinkyje funkcionuojančią Suomijos respublikos vyriausybę. 

Nuo tos minutės Maskvai jokios kitos Suomijos vyriausybės nebuvo, o Raudonoji armija 
105 dienas ne kariavo, o teikė nesavanaudišką pagalbą Suomijos darbo žmonėms. 

Gruodžio 4 d. Helsinkio vyriausybė, padedama Švedijos pasiuntinio Vinterio, pamėgi- 
no sureguliuoti konfliktą. Tačiau Molotovas jam paaiškino, kad SSRS su Suomija nekariau- 
ja ir nepripažįsta „vadinamosios „Suomijos vyriausybės“, jau pasitraukusios iš Helsinkio 
ir vykstančios nežinoma kryptimi“. Kitą dieną Viačeslavas Michailovičius paskelbė, jog 
Raudonoji armija teikia pagalbą SDR, ir patvirtino, kad su Suomija nekariaujama. Tačiau šį 
kartą fokusas nenusisekė. Kremliaus svajoklių apmaudui, Suomijos vyriausybė nepabėgo į 
Švediją, o triuko sukuriant marionetinį režimą, kviečiant užsienio valstybę okupuoti savo 
šalį, rezultatas buvo priešingas. Jis konsolidavo visas Suomijos jėgas kovai „prieš bolševiki- 
nį fašizmą, nors anksčiau daugelis politikų, taip pat ir maršalas Manerheimas pasisakė už 

Sovietų laivynas Talino 
uoste. 1939 m. 


toli siekiančias nuolaidas. Dabar net buvę raudonosios gvardijos kovotojai pradėjo prašytis 
savanoriais į frontą. 

„Žaibo karas“ nepavyko. Karas pasidarė ilgas ir kruvinas. Jis parodė, kad Suomijos ka- 
riuomenė buvo nepaprastai gerai parengta bei tvirta, ir pademonstravo visam pasauliui ne- 
tikėtinai menką sovietų karių išvaduotojų pasirengimą kovoti. Ši aplinkybė tapo vienu iš 
argumentų, įtikinusių Hitlerį pasirašyti „Barbarosos“ planą. 

Pažymėtina, kad suverenios ir neva neutralios Pabaltijo valstybės nuolankiai plaukė so- 
vietų politikos srovėje prisidengdamos melaginga ir ciniška Molotovo versija. Pavyzdžiui, 
iš „neutralių“ Estijos ir Latvijos uostų išplaukdavo į kovinius žygius laivai, taip pat ir po- 
vandeniniai (beje, jūroje jų kuro atsargas papildydavo vokiečių laivai); jie buvo remontuo- 
jami Pabaltijo valstybių laivų remonto įmonėse, „dėl to daug lengviau buvo naudoti juos 
kovai“. „Didžiųjų suomių liaudies draugų“ lėktuvai kilo į orą iš Estijos aerodromų bom- 
barduoti Suomijos. „Mūsų dalinio dislokavimo vieta buvo paskirta Uemyjza, netoli nuo 
Hapsalaus... - prisimena V. Konovalovas. - Mes vėl ir vėl stebėjome, kaip mūsų bombone- 
šiai iš aerodromų skrido per jūrą Suomijos link. Atgal jų grįždavo vis mažiau. Keletą kar- 
tų iš sovietų lėktuvų virš Suomijos buvo mėtomi suomių kariuomenei skirti atsišaukimai“. 

Suomiai reguliariai siuntė Estijos vyriausybei protesto notas dėl veiksmų, nesuderinamų 
su neutralios valstybės statusu: „Sovietų karo laivai maždaug reguliariai sustoja Taline — 
mieste, kuris nebuvo skirtas karinei bazei... Taigi Estijos praktikuojami veiksmai yra neu- 
traliteto pažeidimas. Todėl Suomijos vyriausybė reiškia protestą ir pasilieka teisę imtis at- 
sakomųjų veiksmų Estijos teritoriniuose vandenyse“. Pavasariop dėl to, kad Paldiskio bazė 
buvo neįrengta (beje, įgula tą žiemą gyveno palapinėse), Talinas su jo kranto dirbtuvėmis 
ir plaukiojamaisiais dokais pamažu virto nuolatine Baltijos laivyno laivų bazavimosi vieta. 

Estai taip pat reguliariai (o ką beveiksi?) Suomijos notas atmesdavo: „Kadangi nei 
Suomija, nei SSRS nėra kariaujančios šalys, Estija neturi pagrindo abiejų šalių atžvilgiu lai- 
kytis neutralumo taisyklių“. Profesoriaus Pijpos, tapusio užsienio reikalų ministru, atitin- 

Hitlerio sveikinimas J. Stalinui 60-mečio 
proga. Laikraštis „Pravda“ (1939 m. 
gruodžio 23 d.) ir J. Stalino padėka už 
sveikinimą. 


H. CTAIIMH, | 


Ponui JOSIFUI STALINUI 

Jūsų šešiasdešimtmečio proga prašau Jus priimti pačius nuoširdžiausius mano linkėji- 
„mus. Kartu geriausi mano linkėjimai, stiprios sveikatos Jums, taip pat laimingos ateities 
| draugiškai Sovietų Sąjungos liaudžiai. Adolfas Hitleris 


VOKIETIJOS VALSTYBĖS vadovui ponui ADOLFUI HITLERIUI 

Prašau Jus priimti mano padėką už Jūsų geriausius linkėjimus Sovietų Sąjungos 
„liaudžiai. 
| J. Stalinas 


kamas instrukcijas gaudavo Helsinkyje pasiuntinys A. Varma: „Mūsų požiūris į Suomijos ir 
Rusijos įvykius nepasikeitė. Kaip ir anksčiau, mes jų nelaikome formaliu karu, bet vertina- 
me kaip represalijas... Negalima laikyti, kad mūsų neutralitetas pažeidinėjamas. Aš pranešu 
Jums tai, kad Jūs galėtumėte paaiškinti, kaip mes suprantame tai, kas vyksta, esant būtiny- 
bei, tuo labiau kad teisiniu požiūriu mūsų kaimynai nekariauja... Dėl Kuusineno vyriausy- 
bės pripažinimo į mus niekas nesikreipė. Jei tai įvyktų, dabartinėmis sąlygomis mes į tai 
galėtume žvelgti pozityviai tik į Kuusineno kontroliuojamas teritorijas Suomijos rytuose“. 
Tai buvo sunkokas dalykas, nes, Mereckovo liudijimu, draugo Kuusineno vyriausybė per 
Suomijos kampaniją „kontroliavo“ tik Petrozavodsko teritoriją. 

1 lentelė. Didžiųjų šalių prekybos dalis (procentais), tenkanti Sovietų Sąjungos užsienio prekybai. 


Tuo metu numatydamas naujų aviacijos smūgių galimybę Estijos vidaus reikalų minis- 
tras dar lapkričio 30 d. pasirašė „Nutarimą dėl elgesio tvarkos paskelbus oro pavojų“ (suo- 
mių atpildo akcijų nebuvo, bet „Stalino sakalai“ reguliariai pramesdavo pro šalį (?), ne kar- 
tą bombos krito į Estijos žemę: buvo užfiksuoti 11 „bombų pametimo“ atvejų, numesta 71 
bomba). 

Pasiuntinys Švedijai prisiminė, kaip jo cecho kolegos natūraliai jam taikė ostrakizmą: 
„Estija tuo metu užsienio politikoje laikėsi sutarties dėl bazių lojalaus vykdymo kurso, kad 
neišprovokuotų Sovietų Sąjungos pateikti naujų, sunkesnių reikalavimų. Todėl užsieny- 
je Estijos diplomatai stengėsi daryti įspūdį, neva Estija savo namuose yra šeimininkė. Šią 
poziciją pasiuntiniams apginti buvo sunku, nes užsienyje padėtis Estijoje laikyta okupaci- 
niu režimu. Tai tapo ypač akivaizdu, kai sovietų karinės oro pajėgos pradėjo bombarduoti 
Suomiją iš lėktuvų, kylančių iš Estijoje esančių bazių. Iš pradžių mes tai mėginome neig- 
ti, tačiau pranešimais iš Suomijos, kur bombardavimai iš Estijos teritorijos sukėlė didžiulį 
pasipiktinimą, buvo tikima labiau nei mūsų neigimais. Buvome klausinėjami, kaip Estija, 
jei ji yra šeimininkė savo namuose, leidžia bombarduoti brolišką tautą iš bombonešių, at- 
skrendančių iš Estijos. Suomijos bombardavimai iškart nuteikė Švedijos viešąją nuomo- 
nę prieš Estiją... Mane pasodino greta su Sovietų Sąjungos pasiuntine ponia Kolontaj, o iš 
abiejų pusių nuo mūsų liko po 3-4 tuščius krėslus. Taigi mus pasodino tarsi į gėdos suolą 
pilnoje žmonių salėje ir izoliavo nuo visuomenės padarę „sąjungininkais“. 

Buvo priversti mimikruoti ir Lietuvos bei Latvijos diplomatai. Gruodžio 14 d. pasaulio 
bendruomenė pripažino SSRS agresore ir išmetė iš Tautų Lygos. Atsakydama Maskva, net 
patingėjusi atsiųsti į asamblėją savo atstovą, išriaumojo kažką panašu į „jūs patys kvailiai!“ 

Pabaltijo valstybių užsienio reikalų ministrai iš anksto susitarė balsuojant susilaikyti. 
„Pagal šį incidentą aiškiai galima spręsti, kiek Baltijos šalys jau neteko savo nepriklauso- 
mybės užsienio politikos srityje“, - pranešė JAV valstybės sekretoriui Amerikos pasiunti- 
nys Dž. Vailis. 

Suomijos 
įlankos 
salos 


AA mil | Mestelis 1:10 000 000 | 
Be pertraukos iš Sovietų Sąjungos tiekiami degalai Nr. 18. Suomijos teritorijos, atitekusios 
suteikė galimybę A. Hitleriui pradėti puolimą prieš (arba išnuomotos) SSRS pagal 1940 m. 
Prancūziją. 1940 m. Maskvos taikos sutartį 


Konflikte su Suomija Sovietų Sąjungą viešai palaikė tik jos ištikimas draugas Adolfas 
Hitleris, spalio 25 d. atsiuntęs patį nuoširdžiausią sveikinimą Stalino 60-mečio proga. 
„Krauju sutvirtinta draugystė nerūdija; — atsakė Vadas padėkos telegramoje. Tiesa, vo- 
kiečiai baiminosi, kad dėl karo iš Suomijos gali nutrūkti medienos ir spalvotųjų metalų 
eksportas, ir patarė suomiams greičiau sureguliuoti santykius su rusais. Anglai ir prancū- 
zai dėl tos pačios priežasties buvo suinteresuoti užvilkinti konfliktą šiaurėje, tikėdamie- 
si, kad ir SSRS dėl savo karinių poreikių bus priversta sumažinti eksportą į Vokietiją. Bet 
„karo kurstytojai“ apsiriko. Pagal naująjį Vokietijos ir Sovietų Sąjungos prekybos susitari- 
mą, pasirašytą 1940 metų vasario 11 d., Sovietų Sąjunga tiekė visas būtinas medžiagas ka- 
rui tęsti, taip pat ir milijoną tonų grūdų, 900 tūkstančių tonų naftos, 100 tūkstančių tonų 
medvilnės, 500 tūkstančių tonų fosfatų, 500 tūkstančių tonų geležies rūdos, 100 tūkstančių 
tonų chromo rūdos ir daug ką kita: platinos, nikelio, alavo, volframo, molibdeno, kobal- 
to... „Vykstant ilgoms deryboms, - pranešė Šnurė, - vis labiau aiškėjo sovietų vyriausybės 
noras padėti Vokietijai ir stiprinti politinį tarpusavio supratimą sprendžiant ekonominius 

klausimus“. Dėl gėdingos agresijos Sovietų Sąjunga tapo politiškai izoliuota, Vakarų šalys į 
ją žvelgė vis priešiškiau, Staliną tiesiai vadino Hitlerio parankiniu. Štai gruodžio 29 d., iš- 
vykstantis Kalėdų atostogų, britų pasiuntinys atsisveikindamas pareiškė Potiomkinui, kad 
„Anglijos vyriausybė nenorėtų nieko daugiau, kaip Sovietų Sąjungos neutraliteto vykstan- 
čiame kare. Dabar ji priversta konstatuoti, kad iš tiesų kasdien vis aiškiau Sovietų Sąjunga 
veikia kaip Vokietijos sąjungininkė“. Šalies viduje didėjo ekonominiai sunkumai, gyventojai 
kaupė maisto produktus, pirko druską, žibalą ir degtukus. Todėl atlikusi „garbės reikalą“ - 
pralaužusi „Mannerheimo liniją“ - sovietų vadovybė ėmė ieškoti būdų šiame nepaskelbta- 
me kare sudaryti taikai. 

Su maža Suomija jau kariavo ne Leningrado karinė apygarda, o beveik pusė visos DVRA. 
Suomijos kariuomenė laikėsi iš paskutinių jėgų, padėtis fronte buvo kritiška, visi rezervai 
baigėsi. Kariškių spaudžiamas parlamentas sutiko pradėti derybas. 

1940 metų kovo 12 d. Maskva pasirašė sutartį su „niekinga baltasuomių dvarininkų ir 
kapitalistų vyriausybe“. Niekam neatstovaujanti Kuusineno „liaudies vyriausybė“ paleido 
pati save ir pateko į istorijos šiukšlyną. Ginčytini klausimai buvo, aišku, sureguliuoti nuga- 
lėtojų naudai. SSRS atiteko visa Karelijos sąsmauka, taip pat ir Vyborgo miestas, Vyborgo 
įlanka su salomis, Ladogos ežero vakarinė ir šiaurinė pakrantė, Rybačio ir Srednio pusia- 
salių suomiškoji dalis. Suomija 30 metų išnuomojo Hanko pusiasalį, o SSRS atsiėmė siūly- 
mą sudaryti tarpusavio pagalbos paktą ir įsipareigojo išvesti kariuomenę iš Petsamo srities. 
Formaliai Stalinas gavo net daugiau, negu reikalavo iki karo pradžios. Tačiau suomiai ap- 
gynė savo nepriklausomybę ir išsaugojo kariuomenę. O Sovietų Sąjunga savo kaimynystėje 
vietoj neutralios valstybės įgijo nesutaikomą, revanšo trokštantį priešą. 

Labai apčiuopiami buvo ir nuostoliai. Tačiau Raudonoji armija „garbingai įvykdė par- 
tijos iškeltą užduotį, o Suomijos kampanija pripažinta pergalinga: „Įveikti suomius - ne 
dievaižin kokia pergalė. Mes įveikėme ir jų mokytojus europiečius - įveikėme vokiečių gy- 
nybos techniką, įveikėme anglų gynybos techniką, įveikėme prancūzų gynybos techniką. 
Ne tik suomius, bet ir priešakinių Europos šalių techniką. Ne tik techniką, mes įveikėme jų 
taktiką ir strategiją“. 

Molotovas, plėtodamas Vado mintį, aukščiausiosiojo sovieto deputatams sakė, kad mes 
įveikėme ne tik „taktiką ir techniką“, bet ir vos ne visas pusės Europos ginkluotąsias pajė- 
gas: „Nesunku įžvelgti, jog karas Suomijoje buvo ne vien susidūrimas su suomių kariuo- 
mene. Ne, čia reikalas sudėtingesnis. Čia įvyko ne tiesiog mūsų kariuomenės susidūrimas 
su suomių kariuomene, o su daugelio šalių imperialistų, iš jų Anglijos, Prancūzijos ir kitų, 
pajėgomis“. 

Apskritai mes, kaip ir anksčiau, visos planetos priešaky, nors kadrus, aišku, reikia pašva- 
rinti. Šį kartą pirmasis neteko seniai nusėdėtos gynybos liaudies komisaro vietos maršalas 
Vorošilovas. 

1940 metų pavasarį karas Vakaruose tapo vis mažiau „keistas“, įtraukė į savo orbitą nau- 
jų šalių ir tautų. Balandį vokiečiai okupavo Daniją ir išsilaipino Norvegijoje. Gegužės 10 d. 
įsiveržimu į Olandiją ir Belgiją prasidėjo vermachto generalinis puolimas Prancūzijos fron- 
te. Fiureris atsuko Raudonajai armijai nugarą. Sovietų vyriausybė premjero lūpomis pa- 
linkėjo jam sėkmės. „Molotovas deramai įvertino pranešimą ir pasakė, kad suprantąs, jog 
Vokietija turi apsiginti nuo Anglijos ir Prancūzijos užpuolimo. Ji neturi jokių abejonių dėl 
mūsų sėkmės“ - pranešė Šulenburgas. Maskvai susiklostė nepaprastai palanki politinė ir 
karinė situacija, gresianti Stalino širdžiai mielais „atsitiktinumais“ ir maloniais „netikėtu- 
mais“. Josifas Visarionovičius tikėjosi, kad didžiausia Europoje Prancūzijos kariuomenė jo 
neapvils, ir kraujo liejimas prie Mažino ir Zygfrydo įtvirtintųjų linijų truks ilgai ir išsekins 
abi šalis. 

Molotovas su savaisiais atvirai kalbėjosi apie perspektyvinius planus: „Dabar mes pa- 
laikome Vokietiją, kad sulaikytume ją nuo taikos siūlymų, kol kariaujančių nacijų badau- 
jančios masės išsiskirs su iliuzijomis ir pakils prieš savo vadovus... Tuo metu mes ateisime 
joms į pagalbą, ateisime su naujomis, gerai parengtomis pajėgomis ir Vakarų Europos teri- 
torijoje... įvyks proletariato ir pūvančios buržuazijos lemiamos kautynės, kurios ir nulems 
visiems laikams Europos likimą“. 

Permesti „naujas pajėgas“ prie vakarinės sienos pradėta vos pasirašius sutartį su suo- 
miais. Iš atsargos pašauktų karių ir vadų demobilizavimo terminas buvo nukeltas beveik 
pusmečiui. Iki birželio pabaigos SSRS galėjo prieš „pūvančią buržuaziją“ nukreipti 84 šau- 

Valstybių sienos 1939 m. pab. 

Nr. 19. Antrasis pasaulinis karas Europoje 1939-1940 m. 

A. Hitleris Paryžiuje. 
1940 m. 


lių ir 13 kavalerijos bei mechanizuotųjų divizijų, sustiprintų 17 tankų brigadų. Vermachtas 
prie Sovietų Sąjungos sienų tuo metu turėjo 12 pėstininkų divizijų, daugiausia landvėrinių. 

Rengdamasi karui su Vokietija sovietų vadovybė stengėsi galutinai įsitvirtinti strategiš- 
kai svarbiame regione prie Rytų Prūsijos sienos, pašalinti menkiausias Pabaltijo šalių anti- 
sovietinių veiksmų galimybes, o kartu ir praplėsti „socializmo“ zoną išvaduojant Pabaltijo 
darbo žmones iš kapitalistų priespaudos. Aplinkybės Europoje ir išsvajotasis Tikslas dik- 
tavo būtinumą prijungti Pabaltijį prie SSRS. Samprotavimai, esą, Sovietų Sąjunga siekė už- 
kirsti kelią Pabaltijo šalių pavertimui Vokietijos placdarmu - neatitinkantys faktų plepalai, 
„vualis... vualis...“ Stalinui pačiam reikėjo toli į vakarus išsikišusių placdarmų. 

Gegužės 11-ąją, tiesiog kitą dieną po vokiečių puolimo pradžios, Maskva pareikalavo iš 
Pabaltijo šalių forsuoti derybas dėl sovietų karinio buvimo. Tuoj po to laikraštyje „Izvestija“ 
buvo paskelbtas redakcinis straipsnis, liaupsinantis stipriojo teisę: „Paskutiniai įvykiai dar 
kartą patvirtino, kad mažų šalių „neutralitetas“, kurio neremia reali jėga, galinti jį užti- 
krinti, yra ne kas kita kaip fantazija. Taigi norinčių likti neutraliomis mažų šalių galimybės 
sumažėja iki minimumo. Bet kurie samprotavimai apie veiksmų mažų valstybių atžvilgiu 

teisėtumą ar neteisėtumą, kai didžiosios imperialistinės valstybės žūtbūtinai kariauja, gali 
atrodyti tik naivūs“. 

Visą pasaulį, taip pat ir vokiečių generolus nustebino ir sovietų lyderį visiškai nuvylė tai, 
kad Prancūzijos kampanijos tikslai buvo pasiekti per dvi savaites. Birželio 14-osios rytą vo- 
kiečių kariuomenė įžengė į Paryžių - „atvirą miestą“. Sužinojęs apie tai draugas Stalinas 
riebiai nusikeikė ir, nepamiršęs nusiųsti sveikinimo telegramos, nusprendė pasirengti ge- 
rokai rimčiau. 

Bet nėra bloga, kad neišeitų į gera: Prancūzija buvo parklupdyta, neliko priežasčių Žais- 
ti su Anglija. Kadangi Vokietija buvo užsiėmusi reikalais Vakaruose, atėjo metas galu- 
tinai išspręsti Pabaltijo problemą. Buvo galima be kliūčių išmesti „šeimininkus iš buto“, 
be to, kaip parodė laikas, ne tik perkeltine, bet ir tiesiogine reikšme. Įkandin okupaci- 
jos, tegul ir „savanoriškos“ (nors P. Sudoplatovas tikino, jog visi pasirašiusieji iš tos pu- 

YcrauonuTe K O6c4eAyliTe; ero, VeL ON TENe;b SAlK- | 
NaeTC4 HC Ket CPnashi. PEsjabtaTe COCGKNTO, | 


| B 1966-7747. Kali UOADOTORMAHRACH BeLCOBKA NBA, | 
cekpežupA ACTOHCKOTO NocGxboTAU B Ilpare — aukot CU- 
aunus ikOBAeRK4a, KA." apacb" „ B 103r. "Kapacs" GLA | 
nepencAei 43 "para B Uoj; 4AM da AOLAKOCT6 CGOBeTHMKA 
|uocoaboT UA. TA6 OH celiYuC - AOL HCKABeCTUO, | 
| YctunoBKTė 4 uponep»Te ero, PA6 UK cežiuac huxO- 
AKTCA L GT0 34KKKUELOC NOJOUEKKĖ, KuKLO CBASL y nero 
|Arentea, LOSKT AK OK OLTb LMTELOCOK JAR HEC Vešyas= 
Tatu C000.4KT6 Malo 


Adu UUeLaTULLLX B; Ą NOCLAGEL Žau atOĖ uOo4TOKH 
|tetL pe Gukkk gepUKoTO! Kija, 10 AuTg;OB BOAKK E Db 


Sovietinio agento os | Balko 
pranešimas. 1940 m. ||| L 


Nustatykite ir ištirkite jį, kuo jis dabar užsiima ir su kuo susijęs. 
Rezultatus praneškite. 


1936-1937 metais mes rengėmės užverbuoti GALIOTA Filipą Jakovlevičių, buvusį Estijos 
pasiuntinį Prahoje, slap. „Karosas“. 1938 metais „Karosas“ buvo pervestas iš Prahos į 
Berlyną pasiuntinybės patarėjo pareigoms. Kur jis dabar - mes nežinome. 

Nustatykite ir patikrinkite, kur jis šiuo metu yra ir kokią padėtį užima, kokių ryšių turi, gal 
jis gali būti mums įdomus. Rezultatus praneškite mums. 

Operatyvinei veiklai Jums šiuo paštu siunčiame keturias dėžutes grūdėtyjų ikrų, 10 litrų 
degtinės ir 25 dėžutes papirosų. 

sės buvo NKVD apmokamieji agentai ir visa sutarčių istorija - tiesiog užsienio žvalgybos 
slapta operacija), buvo rengiamasi aneksijai. Tai buvo suplanuota dar pasirašant Sovietų 
Sąjungos ir Vokietijos nepuolimo paktą, bet sutikdamas atskirti „interesų sferas“ Hitleris 
nė girdėti nenorėjo apie tų pačių „sferų“ bolševizavimą. Ir Maskva pasirinko daugelio ėji- 
mų derinį. Prisimindamas pasitarimą su žvalgybos vadovais 1939 metų spalį generolas 
P. Sudoplatovas rašė: „Pradėdamas pasitarimą Molotovas pareiškė: „Mes turime susitarimą 
su Vokietija, kad į Pabaltijį žvelgiame kaip į svarbiausių Sovietų Sąjungos interesų regio- 
ną. Tačiau aišku, kad nors Vokietijos valdžia tai iš principo pripažįsta, ji niekada nesutiks 
su jokiais šių valstybių „kardinaliais socialiniais pertvarkymais“, su jų įjungimu į Sovietų 
Sąjungą“. Negana to, sovietų vadovybė mano, kad geriausias būdas apginti SSRS interesus 
Pabaltijyje ir sukurti ten patikimą sieną, - tai padėti darbininkų judėjimui nuversti mario- 
netinius režimus“. Iš šio pareiškimo tapo aišku, kaip būtent mes aiškinome susitarimus su 
Hitleriu... Pasitikint, drąsiai keliamas šis klausimas rodė naująjį mąstymą, demonstruo- 
jamą Stalino, Molotovo ir Berijos pasirašius paktą, kuris aiškiai papildė jų tikėjimą savo 
galimybėmis“. 

Tai, kad Pabaltijys iš esmės okupuotas, visam pasauliui buvo aišku „kaip paprasta gama“ 
ir okupuotųjų šalių pasiuntiniai elgėsi visiškai vienodai. Gegužės 17 d. Molotovas susitiko 
su Danijos karalystės pasiuntiniu ir „iškėlė jam klausimą“, kaip sekasi Danijai? Į tai ponas 
L. Boltas-Jorgensenas ramiai, visiškai kaip Rejus ar Munteris atsakė, kad Danijoje padė- 
tis normali ir rami: „Danija okupuota Vokietijos ir jos padėtį galima palyginti su Estijos, 
Latvijos ir Lietuvos padėtimi. Vyriausybė vadovauja visiškai nepriklausomai. Visus esmi- 
nius klausimus svarsto užsienio reikalų ministerija su Vokietijos užsienio reikalų ministe- 
rija. Danija neturi jokio pagrindo skųstis. Visos anglų radijo stočių skleidžiamos žinios, jog 
Danijoje blogai, yra melagingos“. 

Lietuvos, Latvijos ir Estijos prarijimo operacija artėjo prie baigiamosios stadijos. Kad ir 
kaip besistengė pabaltai neprovokuoti rūstaus kaimyno, Maskva vis tiek „išsiprovokavo“. 

Buvo nuspręsta pradėti nuo Lietuvos, mat ten vyko košmariški dalykai. „Tikėdamiesi 
fašistinės Vokietijos palaikymo, - praneša mums „Antrojo pasaulinio karo istorija“, — 
Lietuvos valdantieji sluoksniai vis dažniau griebdavosi provokacinių veiksmų prieš sovietų 
kariuomenės įgulas. Prieita iki to, kad lietuvių fašistai pradėjo grobti sovietų kariškius ir, 
naudodami jėgą, mėgino išgauti iš jų slaptų žinių“. 

O Sovietų Sąjungos kantrybė - ne begalinė. 

1940 metų gegužės 24 d. sovietų įgaliotasis atstovas Lietuvai pranešė į Maskvą, jog balan- 
džio 24 d. ir gegužės 18 d. iš Lietuvoje išdėstytų sovietų dalinių pabėgo du raudonarmiečiai: 
Nosovas ir Šmavgonecas, kurių ieškojo karinė vadovybė. Jau kitą dieną Molotovas pateikė 
pasiuntiniui Natkevičiui kaltinimą, kad Lietuvos vyriausybė suorganizavo N tankų briga- 
dos dviejų karių pagrobimą: „Mums tikrai žinoma, kad šių dviejų kariškių dingimą surengė 
kai kurie Lietuvos vyriausybės įstaigų globojami asmenys, kurie nugirdo raudonarmiečius, 
įvelia juos į nusikaltimus ir surengia pabėgimą arba juos sunaikina“. Apkaltinęs lietuvius 
provokacijomis Molotovas pareikalavo jas nutraukti, surasti dingusius kareivius, grąžin- 
ti į dalinius ir išreiškė sovietų vyriausybės viltį, kad Lietuva „sutiks su jos siūlymais ir ne- 

privers imtis kitų priemonių“. Po dviejų dienų raudonarmiečiai atsirado savo daliniuose ir 
pasakojo, kad buvo pagrobti nežinomų asmenų, uždaryti rūsyje ir „prievarta bei grasinant 
sušaudyti“ iš jų mėginta išgauti žinių apie tankų brigadą ir jos ginkluotę. 

1940 metų gegužės 30 d. laikraštis „Izvestija“ paskelbė užsienio reikalų liaudies komisa- 
riato pranešimą „Dėl Lietuvos valdžios provokacinių veiksmų“, kuriame smulkiai ir vaiz- 
dingai buvo aprašoma dviejų tankistų kankynė. Štai Šmavgonecas septynias dienas išsėdėjo 
rūsyje, „negavo nei maisto, nei vandens“, o paskui „užrištomis akimis išvežtas už miesto ir 
ten paleistas“. Raudonarmietis Nosovas, kuris iki to meto transformavosi į raudonarmie- 
tį Pisarevą, pabėgo iš belangės „pro vandens nutekėjimo vamzdžio liuką“. Be to, „buvo ir 
kitas atsitikimas, kai jaunesnysis vadas Butajevas dingo iš karinio dalinio šių metų vasa- 
rį. Atsakydama į sovietų vadovybės reikalavimą surasti Butajevą Lietuvos valdžia Vilniuje 
padarė pranešimą, kad Butajevas gegužės 12 d., mėginant jį sulaikyti, nusižudė. Lietuvos 
valdžia pranešė, kad mirtis ištiko dėl šūvio į burną, bet apžiūrint kūną, žaizda rasta širdies 
srityje“. O jei taip, vadinasi, patys lietuviai jį ir nužudė. Sovietų vyriausybė pareikalavo ne- 
delsiant nutraukti provokacinius veiksmus, ieškoti dingusių kariškių ir išreiškė viltį, jog lie- 
tuviai neprivers ją „imtis kitų priemonių“. 

Aptariant šią problemą, raudonarmiečių pavardės vis keitėsi, atsirado naujų „dingusių- 
jų“. Beje, koks skirtumas, kas juos skaičiavo. Eiliniai kariai iki karo neturėjo nei asmens pa- 
žymėjimų, nei vardinių medalionų. Nesant jokios apskaitos sistemos, Raudonosios armijos 
apskritai ir atskirų apygardų bei susivienijimų kariuomenės žmonių skaičius buvo karinė 
paslaptis ne tik galimam priešui, bet ir sovietų generaliniam štabui. Štai 1940 metų gruo- 
dį vyriausiųjų vadų pasitarime Kijevo ypatingosios karinės apygardos karo tarybos narys 
korpuso komisaras Vašuginas papasakojo istoriją, kaip „vienas raudonarmietis keturis mė- 
nesius slapstėsi aplinkiniuose kaimuose, per tą laiką išmoko kalbėti lenkiškai, sistemingai 
vaikščiojo į bažnyčią. Jis buvo suimtas ir tik tada paaiškėjo, kad jo nėra dalinyje. O to pa- 
ties pulko raudonarmietis Stepanovas pavadintas dezertyru, nors jis niekada nebuvo išė- 
jęs iš dalinio dislokavimo vietos“. Kaip pasakė Žiemos karo rezultatams skirtame balan- 
džio pasitarime tiekimo valdybos viršininkas A. Chruliovas, „su draugu Timošenka mes 
nesutarėme tiesiog dėl dviejų šimtų tūkstančių valgytojų. Mes laikėmės savojo, mažesnio- 
jo, skaičiaus. Bet aš, draugai, visiškai nebuvau tikras, jog esu teisus“. Dabartiniais oficialiais 
duomenimis, veikiančiosios kariuomenės žmonių skaičius iki pavasario pasiekė 780 tūks- 
tančių karių ir vadų, tai yra klaida dėl „valgytojų“ skaičiaus - 25 proc. 

Raudonosios armijos rykštė pagal liaudies komisaro slaptą įsakymą toliau liko girtavi- 
mas: „Ypač bjaurių formų įgyja vadų girtavimas. Vadas nelaiko gėda pasirodyti girtas ga- 
tvėje, parke, teatre ir kine, kas yra nesuprantama gyventojams, keliantiems Raudonajai ar- 
mijai, jos vadams didelius reikalavimus... 

Dažniausiai pasitaikantys karinės drausmės atvejai yra barniai su viršininkais, rikiuotės 
statuto, vidaus ir sargybos tarnybos statutų pažeidimai, aplaidus požiūris į ginklo ir šau- 
dmenų saugojimą, savavališki pasišalinimai ir dezertyravimas“. Be to, ypač gausiai ka- 
riškiai, iš jų ir raudonieji vadai, dezertyruodavo kaip tik iš įgulų, įkurdintų naujai prijung- 

tose vakarinėse srityse. Gerokai išaugo kariuomenėje ir savižudybių skaičius. Taigi norint 
šmavgonecų bei pisarevų (jie dar ir nosovai) buvo galima pateikti dešimtis. 

Visi Lietuvos mėginimai sudaryti bendrą tardymo komisiją ir apklausti stebuklingu būdu 
išsigelbėjusius Šmavgonecą bei Nosovą (jis dar ir Pisarevas) buvo atmesti dingstimi, esą, 
belangėje laikomi kariai labai „sulyso“. Nuo to laiko apie juos niekas niekada neužsiminė. 

Latvijoje ir Estijoje „pagrobimų“ nebuvo atskleista, nors ir ten raudonarmiečiai bėgiojo 
iš kareivinių pasižiūrėti į užsienį ir iš karinės prekybos parduotuvių įsigytus raudonuosius 
ikrus keitė į buržuazinius plataus vartojimo reikmenis. Pavyzdžiui, „Pravdos“ korespon- 
dentas P. Luknickis kalbėjosi su žvalgybininkų kuopos vadu N. Presa. Šis su pasitenkinimu 
prisiminė: „Tarnavau Estijoje ir Latvijoje, trisdešimt ketvirtajame ryšių skyriuje. Turėjau 
daug nemalonumų, nes mėgau išgerti: aštuoniolika kartų nubaustas be eilės dirbti, daugiau 
kaip trisdešimt parų areštinėje per devynis mėnesius, vienas draugiškasis teismas ir du kar- 
tus buvo norima atiduoti teisti tribunolui. Buvau pašalintas iš komjaunimo“. 

Įgaliotasis atstovas Latvijai V. Derevenka telegrafavo į Maskvą: „Įgulos ir karinės jūrų ba- 
zės vadovybė po specialaus patikrinimo pranešė, kad sovietų kariškių dingimo atvejų ne- 
buvo. Faktų, kad latvių šauliai šaudė į raudonarmiečius vaizduojančius taikinius, nežino- 
ma“. Bet ir ten netrūko bjaurasties. Pavyzdžiui: „Talino parduotuvėse esančių įvairių prekių, 
ypač plataus vartojimo daiktų (batų, kostiumų ir kt.) nedidelės kainos žadina Raudonosios 
armijos ir laivyno eilinių karių apetitus... Esama bendravimo su moterimis atvejų - ne tik 
karių, bet ir vadų. Du vadai, gyvenantys bute, pasipiršo šeimininkų dukteriai ir reikalą su- 
organizavo taip, kad ji iš eilės aptarnavo abu. Estai stengiasi pagauti kaip tik šia meškere...“ 
O „estoniš gestapo“ agentai iššifravo ypatingojo skyriaus viršininką Marčenką, kurį policija 
jau pažįsta iš veido ir gerai žino jo funkcijas“. 

Bet ir tai dar ne viskas. Kartą per pusmetį Pabaltijo valstybių užsienio reikalų ministrai, 
kartais ir ginkluotųjų pajėgų vadai „ypatingo slaptumo aplinkybėmis“ rinkosi į konferenci- 
jas (!) ir jose kažką svarstė“ (!!): „Kokiais kitais tikslais, jei ne vykdyti slaptos antisovietinės 
veiklos“? - aišku, kad rengė „prieš SSRS nukreiptą karinę sąjungą“. 

Be to, tenykštė valdžia kažkodėl tiesiog nemėgo sovietų ir svajojo išsprūsti iš kieto jų glė- 
bio. Ji „draudė darbo žmonėms reikšti simpatijas Sovietų Sąjungai ir jos ginkluotosioms 
pajėgoms, skaityti sovietų laikraščius ir klausytis radijo laidų iš SSRS, netgi važiuoti vago- 
nuose drauge su raudonarmiečiais... Nežabotą antisovietinę propagandą varė reakcingo- 
ji spauda“. Tiesa, „pažangiosios spaudos“ propaganda buvo ne menkiau nežabota. „Kaip 
tikri avantiūristai, kaip niekšinga apgavikų gauja latvių fašistai nuteikia latvių tautą prieš 
Sovietų Sąjungą, prieš Raudonąją armiją“. 

Po Prancūzijos pralaimėjimo kai kuriems gyventojų sluoksniams atsirado vilčių, kad jų 
šalis užstos Vokietija. Į tai Maskvos dėmesį atkreipė sovietų įgaliotoji atstovybė Lietuvai 
pranešdama apie Lietuvos vadovybės siekį „atsiduoti į Vokietijos rankas“, apie „penktosios 
kolonos“ veiklą ir rengimąsi mobilizacijai. Pagal „Pravdos“ pateiktą analizę, dalis estų inte- 
ligentijos buvo „nusiteikusi proangliškai“. 

Sienos ilgis su SSRS 


G tojai (i . moni . 28 . 
Tinkami tarnybai (tūkst. žmonių) 191 305 380 876 
Kariuomenės dydis (tūkst. žmonių) 


- taikaus meto 25 28 73 
- karo ETO 168 130 427 
Sukarinti būriai (tūkst.) | 40-50 50-60 | 140-170 | | 


Divizijos 


Artilerijos pulkai || 


Tankų pulkai 


Šarvuočių būriai 


Kavalerijos brigados = ž 1 1 


Kulkosvaidžiai 3163 3512 1650 8325 


b 


T 


2lentelė. Estijos, Latvijos, Lietuvos ginkluotosios pajėgos 1939 m. 


Brigados 


Pabūklai ir minosvaidžiai 


Lėktuvai | “14288 


3lentelė. SSRS, Vokietijos ir Lenkijos ginkluotosios pajėgos (be jūrų laivyno) 1939 m. vasarą. 

Estijos kariuomenės tankai Mk V „Wahtula“ „Paalik“. 

Latvijos kariuomenės tanketės „Vickers-Carden Loyd“. 


Išvada aiški: „Pabaltijo šalių vyriausybės, užuot sąžiningai įgyvendinusios sudarytas su 
SSRS sutartis, ėmė stiprinti pasirengimą karui prieš Sovietų Sąjungą. Estijos, Latvijos ir 
Lietuvos kariuomenių vadovybės kūrė planus užpulti sovietų įguloms“. 

Toks užpuolimas, kaip įrodė rusų ekspertai, turėjo „įvykti“ 1940 metų birželio 15 d. 
Teisingai kalbėjo draugas Stalinas: štai juk „apsups ir sunaikins“. 

Įvertinkime mitinės Baltijos Antantės karinę galią. 

Estijos, turinčios 1,13 milijono gyventojų, ginkluotosios pajėgos buvo 20 tūkstančių ka- 
reivių ir karininkų (etatinis sovietų kontingentas pagal sutartį turėjo 25 tūkstančius, bet 
jau buvo didesnis) ir sudarytas iš trijų rūšių kariuomenės: sausumos pajėgų, KOP ir kari- 
nio jūrų laivyno. Vyriausiasis vadas generolas leitenantas Laidoneris buvo pavaldus minis- 
trui generolui leitenantui N. Rekui, kuris tvarkė tiekimo reikalus, ir ministrui pirmininkui 
J. Uluotsui, atliekančiam bendrą vadovimo darbą. Kariuomenė komplektuojama remiantis 
visuotine karo prievole. Sausumos kariuomenės struktūra teritorinė kadrinė; Estijos teri- 
torija padalyta į 8 karines apygardas, pavaldžias 4 pėstininkų divizijoms — po vieną divi- 
ziją kiekvienai pasaulio šaliai. 1-oji pėstininkų divizija buvo dislokuota tarp Čiudo ežero 
ir Suomijos įlankos. 2-oji pėstininkų divizija įkurdinta Tartu-Vyru-Petserio rajone, šalies 
pietuose. 3-ioji pėstininkų divizija - Talino ir Monzundo salyno rajone. 4-oji - prie Latvijos 
sienos. Be to, sausumos kariuomenei priklausė šarvuotųjų traukinių pulkas, autošarvuočių 
ir kavalerijos pulkai, sargybos ir pionierių batalionas, ryšių batalionas ir cheminė kuopa. 
Kovinė technika - 58 tankai ir šarvuočiai, 450 pabūklų. 

Karinės oro pajėgos, kurioms vadovavo generolas majoras Tombergas, buvo sudarytos 
iš trijų atskirų aviacijos divizionų, aviacijos bazės ir trijų kuopų prožektorių komandos. 
Kiekvienam aviacijos divizionui priklausė trys būriai ir aerodromo komanda. Turėta 70 
pasenusių tipų lėktuvų. Šalyje veikė 12 aerodromų (dar 5 buvo įrengiami) ir 8 nusileidimo 
aikštelės. Kapitono majoro I. Santpanko vadovaujamam laivynui priklausė hidroaviacijos 

Sukarintos latvių šaulių draugijos 
„ „Aizsargi" nariai prie Tautos namų. 
1934 m. gegužės 15 d. 


būrys, jūrų divizionas, Čiudo flotilė, mokomoji kuopa ir jūrų tvirtovės „Suropi“, „Aegna“ 
ir „Naisar“. Jūrų divizionas turėjo minininką „Sulev“, povandeninius laivus „Lembit“ ir 
„Kalev“, pastatytus 1937 metais Anglijos laivų statykloje, 2 kanonieres, 2 minuotojus, 3 tra- 
luotojus, 4 sargybos katerius, 7 pagalbinius laivus ir 5 ledlaužius. Čiudo flotilei priklausė 3 
ginkluoti buksyrai ir 5 motoriniai kateriai. 

Be to, Estijoje gyvavo sukarinta organizacija „Kaitselit“ („Gynybos sąjunga“), sudaryta iš 
15 būrių, vienijančių daugiau kaip 60 tūkstančių žmonių ir kontroliuojanti visas apskritis 
ir didelius miestus. Sąjungos viršininkas buvo generolas Orasma. Ginkluotė: 44 tūkstančiai 
japoniškų šautuvų, pritaikytų angliškiems šoviniams, keletas šimtų kulkosvaidžių, keletas 
tūkstančių revolverių ir net artilerijos baterijos. Kiekvienas organizacijos narys turėjo as- 
meninį ginklą. 

Karo metu kariuomenę planuota padidinti iki 129 tūkstančių žmonių. 

Beveik 2 milijonus gyventojų turinti Latvija turėjo 25 tūkstančių žmonių ginkluotąsias 
pajėgas. Jų vyriausiasis vadas - prezidentas Ulmanis. Tiesiogiai kariuomenei vadovavo 
karo ministras generolas K. Berkis, kuriam buvo pavaldi sausumos kariuomenė ir karinės 
jūrų pajėgos. 

Kariuomenė buvo sudaryta iš 4 pėstininkų divizijų ir techninės divizijos. 1-oji Kurzemės 
pėstininkų divizija dislokuota Jelgavos-Saldaus-Talsio rajone. 2-oji Vidzemės pėstininkų 
divizija išdėstyta Rygos rajone. 3-ioji Latgalos divizija įkurdinta Cėsių-Rėzeknės rajone, 
4-oji Zemgalos pėstininkų divizija - Daugpilio rajone. Divizijų pavadinimai atitiko regionų 
pavadinimus, o jų pulkai - apskričių pavadinimus. Rygoje dislokuota techninė divizija jun- 
gė autošarvuočių bei tankų brigadą, sunkiosios artilerijos pulką, pionierių, zenitinės artile- 
rijos pulkus, šarvuotųjų traukinių pulką, ryšių batalioną ir aviacijos pulką. Aviacijos pulkas 
turėjo šešis būrius: 4 žvalgybos ir 2 - naikintuvų. Latvija turėjo 16 aerodromų ir 10 nusi- 
leidimo aikštelių. Iš viso ginkluotėje buvo 350 pabūklų, 44 tankai ir tanketės, 90 lėktuvų. 

Karinis jūrų laivynas turėjo divizioną povandeninių laivų: „Spyduola“ ir „Ruonis“, divi- 
zioną minų tralerių: „Virsaitis“, „Imanta“, „Viesturs“ ir hidrolėktuvų divizioną (5 mašinos). 
Beveik visas bendros 2000 tonų vandentalpos Latvijos jūrų laivynas buvo pastatytas 1926 
metais. Tik pats didžiausias karo laivas „Virsaitis“ (nuo akmenų nuvilktas ir suremontuotas 
vokiečių traleris) pastatytas 1917 metais. Pagrindinės laivyno bazės buvo Ryga, Ventspilis ir 
Liepoja, kur bazavosi ir jūrų aviacija. 

Be to, dalį Latvijos suaugusių gyventojų - apie 40 tūkstančių žmonių - vienijo suka- 
rinta šaulių organizacija „Aizsargi“ („Sargybiniai“), iš dalies vykdanti policijos ir pasienio 
sargybos funkcijas. Ji turėjo 19 apskričių, 1 geležinkelių ir 1 aviacijos pulką. Organizacijai 
vadovavo jos štabo viršininkas - buvęs visuomenės reikalų ministras Alfredas Berzinis. 
Kiekvienas šaulys turėjo šautuvą, pistoletą, šovinių atsargą ir buvo nacionalinių ginkluotų- 
jų pajėgų rezervistas. 

Mobilizacijos atveju planuota sudaryti 300 tūkstančių žmonių kariuomenę. 

Lietuvos, turinčios 2,88 milijono gyventojų, ginkluotosios pajėgos buvo sudarytos iš sau- 
sumos kariuomenės ir aviacijos, turėjo 28 tūkstančius kareivių ir karininkų. Kariuomenei va- 
dovavo generolas V. Vitkauskas, pavaldus karo ministrui brigados generolui K. Musteikiui. 
Sausumos pajėgos sudarytos iš 3 pėstininkų divizijų, 1 kavalerijos brigados ir techninių da- 
linių. 1-oji pėstininkų divizija dislokuota Vilniaus-Raseinių-Panevėžio-Kupiškio rajonuo- 
se. 2-oji pėstininkų divizija išdėstyta Kauno-Jonavos-Šiaulių-Marijampolės rajonuose. 
3-ioji divizija išdėstyta Šiaulių-Plungės-Tauragės rajonuose. Atskiri kavalerijos brigados 
daliniai įkurdinti Kaune, Vilniuje, Tauragėje ir Vilkaviškyje. Kariuomenei priklausė inži- 
nerijos batalionas, šarvuočių batalionas, ryšių batalionas, autobatalionas, taip pat karinis 


Prezidentas Antanas Smetona ir Lietuvos kariuomenės vadas brigados generolas Stasys Raštikis 1-ojo 
pėstininkų pulko šventėje. Ukmergė. 4-ojo dešimtmečio antroji pusė. VDKM archyvas. 

Skrydžio aplink Europą dalyviai prie lėktuvo ANBO-IVL („Antanas nori būti ore“). Iš kairės: leitenantas 
Romualdas Marcinkus, kapitonas Jonas Liorentas, pulkininkas leitenantas Antanas Gustaitis, kapitonas 
Juozas Namikas, leitenantas Jonas Mikėnas, aviacijos dirbtuvių surinkimo cecho vyriausiasis meistras Kazys 
Rimkevičius. 1934 m. VDKM archyvas. 


* 


Lietuvos mokomasis karo laivas „Prezidentas Smetona“ Nuotr. iš žurnalo „Karys; 1938 m. 

LŽ 


Moterų šaulių tarybos atstovės prie Nežinomo Lietuvos kariuomenės tanketės „Wickers-Carden Loy 
kareivio kapo. Iš kairės moterų šaulių vadė Marija ties simboliniais Vilniaus krašto vartais. 
Putvinskaitė-Žmuidzinavičienė, Mikalina Glemžaitė, 1939 m. spalio 27 d. 
S. Dainauskienė. 1937 m. VDKM archyvas. 


mokomasis laivas „Prezidentas Smetona“ - Pirmojo pasaulinio karo laikų buvęs Vokietijos 
karo laivyno traleris. Svarbiausia smogiamoji jėga buvo šarvuotasis junginys, turintis 45 
tankus ir atskirą šarvuotųjų traukinių - „Gediminas“, „Kęstutis“ ir „Algirdas“ - pulką (šis 
šarvuotųjų traukinių pulkas išformuotas 1935 m. - Red. pastaba). Kariuomenė buvo gin- 
kluota 400 pabūklų ir 1650 kulkosvaidžių. 

Lietuvos KOP, vadovaujamos brigados generolo A. Gustaičio, turėjo 4 aviacijos grupes: 
132 lėktuvus, zenitinį batalioną, prožektorių kuopą, 5 priešlėktuvinės gynybos kuopas, gar- 
siagaudžių kuopą, aerodromų apsaugos batalioną ir stebėjimo postų kuopą. Šalyje buvo 7 
aerodromai ir 4 nusileidimo aikštelės. 

Lietuvoje taip pat veikė sukarinta šaulių organizacija - Šaulių sąjunga. Ji turėjo 20 pada- 
linių, iš viso 60 tūkstančių žmonių. 

Taigi visų drauge Pabaltijo valstybių ginkluotosios pajėgos turėjo 565 tūkstančius žmo- 
nių, 1200 pabūklų, 147 tankus ir šarvuočius, 292 lėktuvus. Kilus karui, jos teoriškai galėjo 
pašaukti į kariuomenę 427 tūkstančius žmonių, tačiau jiems nebūtų užtekę nei šautuvų, nei 
šovinių. Tai buvo viena iš priežasčių, dėl kurios pasirašyti spalio susitarimai: „Kaip tik visų 
svarbiausia problema buvo aprūpinimas, todėl nebuvo galimybių ilgai priešintis. Turint 
galvoje, kad dabartinėms kautynėms reikia didžiulio kiekio ginklų ir šaudmenų, teko atsi- 

žvelgti į neginčijamą faktą, jog turimos atsargos būtų išeikvotos per porą savaičių. Paskui 
šautuvai ir kulkosvaidžiai turėtų nutilti, juk nei Estijoje, nei kaimyninėse nedidelėse valsty- 
bėse nebuvo kokios nors stambesnės pramoninės šaudmenų gamybos, nebuvo ir galimy- 
bių gauti ginklų bei šaudmenų iš užsienio. Visos šalys, taikos metu aprūpinančios Baltijos 
valstybes ginklais, pačios karštligiškai ginklavosi, nes arba jau kariavo, arba manė, jog tai 
vienintelė galimybė nebūti įtrauktoms į karą“. 

Pavasarį pabaltai buvo patikimai atkirsti nuo bet kurios išorinės pagalbos, o ir laukti jos 
nebuvo iš kur, tad visomis jėgomis stengėsi neaštrinti santykių su SSRS. 

Iš ministro Pijo kalbos Estijos valstybės parlamente 1940 m. balandžio 17 d.: „Ne kartą 
mūsų vyriausybė naudojosi proga pareikšti, kad ji ketina vykdyti šį paktą lojaliai ir tiksliai, 
tą patį mes girdime ir iš mūsų sutarties partnerio vyriausybės, kuri taip pat savo pareiški- 
muose pabrėždavo pasirengimą patikimai vykdyti paktą gerbiant Estijos valstybės nepri- 
klausomybę ir esamą valstybinę bei socialinę ekonominę santvarką“. 

Sovietų įgaliotieji atstovai, DVRA kareiviai ir vadai, jei nesijautė kaip namuose, bent jau 
elgėsi tikrai kaip šeimininkai. Štai vasarį Urbšys per Lietuvos pasiuntinį Natkevičių perdavė 
tokio turinio savo „skundą“: „Kaip jums žinoma, mūsų kariuomenei užėmus Vilnių, vietos 
lenkai rengė mieste riaušes, sovietų tankistai važinėjosi po visą miestą. Mūsų žiniomis, tai 
buvo daroma net neatsiklausus Maskvos, kad būtų padarytas įspūdis lenkams. Pats įgalio- 
tasis atstovas Pozdniakovas pareiškė Lietuvos vyriausybei, kad ji Vilniaus krašte laikosi per 
daug geraširdiškos ir sentimentalios politikos. Jis pabrėžė, kad žiemą diversantai glaudėsi 
mieste, pavasarį jie išeis į miškus ir iš ten vykdys diversines akcijas. Jis leido aiškiai supras- 
ti, jog tokiu atveju sovietų įguloms teks įsikišti ir malšinti riaušes“. Toliau užsienio reikalų 
ministras prašė atkreipti pono Molotovo dėmesį į tai, kad sovietų diplomatams nereikėtų 
daryti tokių pareiškimų, prieštaraujančių sutarties „dvasiai ir raidei“ ir kenkiantiems „ge- 
ros kaimynystės santykiams“. 


Sovietų 
propagandinė 
nuotrauka. Sovietų 
kariškiai iš 3-iosios 
atskirosios šaulių 
brigados Saremos 
saloje su vietos 
gyventojų šeima. 
Estija. 

1940 m. vasara. 

Sovietų vadovybė reikalavo vis didesnių teritorijų nuolat plečiamoms bazėms, aerodro- 
mų, kranto įtvirtinimų, tankų poligonų ir karinių miestelių, pavyzdžiui, suteikti teisę „nau- 
dotis išimtinai SSRS kariniam jūrų laivynui Paldiskio miestą ir rajoną“. Be to, paimama 
žemė, evakuojami gyventojai ir atlyginami Estijos piliečiams nuostoliai iš Estijos biudžeto. 
Taline, kuris pagal sutartį nebuvo karinė bazė, Baltijos laivyno jūreiviai užiminėjo mies- 
to pastatus ir namus, neva pirktus ir išnuomotus sovietų prekybos atstovybės tarnauto- 
jams, įkurdindavo juose karines įstaigas ir išdėstydavo prie durų ginkluotus sargybinius. 
Sovietų vadai, nepaisydami Estijos protestų, visur vaikščiojo su asmeniniais ginklais, nes: 
„Ginklas - uniformos reikmuo“. 

Vis didinama kariuomenė pradėjo viršyti nustatytą ribą. Bet kai pasiuntinys Rejus krei- 
pėsi į Potiomkiną klausdamas, kodėl vasario 7 d. sovietų kontingentas Estijoje jau virši- 
jo 27 000 žmonių, Vladimiras Petrovičius nė nemirktelėjęs atsakė, jog KJL kranto baterijų 
įgulos nepriskiriamos prie sausumos pajėgų, todėl ir „neskaičiuojamos“. Kovo pradžioje 
Molotovas iškėlė klausimą dėl papildomo dar 2000 karių bei dviejų inžinerinės statybos 
batalionų įvedimo. Atmesdamas Rejaus prieštaravimus Molotovas pasiuntiniui paaiškino, 
kad paktas suteikia SSRS teisę laikyti aerodromams ir bazėms saugoti skirtas tam tikras 
sausumos ir oro pajėgas, „tai yra jūrų pajėgų dydis šiuo atveju neribojamas“ (taigi 25 000 
kareivių skirti saugoti sovietų kariniams objektams, o kiek kariuomenės dislokuota pačiuo- 
se objektuose - mūsų reikalas; taip žvelgiant, ko gera, vertėjo suformuoti jūrų pėstininkų 
diviziją, o dar geriau tris). Be to, estai nemoka skaičiuoti: „Sovietų Sąjunga net neišnaudoja 
jai skirto limito ir laiko Estijoje tik 22 tūkst. žmonių. Statybos batalionai - tai ne kariuome- 
nė, o kariškai organizuoti darbininkai“. Kovo 7 d. Estijos vyriausybė, sutikdama su visais 
pageidavimais, „noriai leido“ įvesti į sovietų karines jūrų bazes 9 inžinerinius batalionus po 
1200 žmonių kiekviename, 5000 jūrų techninių darbų specialistų ir 1200 žmonių inžineri- 
nio techninio personalo. 

Tiesa, dėl finansinių sunkumų prašė Maskvą skirti nors kiek lėšų atlikti planuojamam 
masiniam gyventojų evakavimui (ištisomis gyvenvietėmis) ir atlyginti nuostolius. Bet pini- 
gų taip ir negauta. Pagal balandžio 28 d. Molotovo paaiškinimą, Estija „nedalyvauja karinė- 
se statybose nepaisydama tarpusavio pagalbos pakto“, bet turi sumokėti už tai, kad „išvengė 
galimybės būti įtraukta į karą“. Kita vertus, dabar padėtis „neramesnė“ negu praėjusių metų 
rudenį, tad pirmą vietą reikia skirti strateginiams interesams, kurie mums yra abipusiai, ne 
vien sovietų. 

Pagal generolo Laidonerio pasirašytą nutarimą arti sovietų bazių esančiuose miestuose 
kitų miestų gyventojai galėjo būti ne ilgiau kaip tris dienas arba turėjo gauti policijos leidi- 
mą. Neturintys leidimų, taip pat ir vietos gyventojai turėjo būti prievarta išvaryti. Iš esmės 
cenzūruota spauda. 

Apie vidaus politinio gyvenimo numarinimą ir nelinksmas prognozes balandžio 27 d. 
Talino laikraštis rašė: „Neutraliteto sąvokai kaip tik paskutiniu metu mėginama primes- 
ti iki šiol negirdėtą prasmę. Anksčiau neutraliteto įsipareigojimai daugiausia buvo tai- 
komi valstybės valdžios oficialiems aktams ir veiksmams, be to, prisidengę valstybės 
neutralumu piliečiai turėjo plačias galimybes neiškreiptai reikšti įsitikinimus ir kaip 


240 


anksčiau netrukdomi gyventi savo gyvenimą visose srityse, o dabar kariaujančiose vals- 
tybėse siekiama iš asmeninio ir visuomeninio gyvenimo pašalinti „poziciją“, kuri kva- 
lifikuojama kaip suderinama ar nesuderinama su valstybės vykdomu neutralumo kur- 
su. Todėl tarp valstybių jau kilo nesusipratimų, bet, aišku, kad, ryškėjant tokiai tendencijai, 
mažų neutralių valstybių suverenumas dėl nuolatinio kišimosi gali virsti gryna iliuzija“. 

Taigi pabaltai, pamatę savo „gynėjus“ turėjo vaidinti, kad džiaugiasi, spauda - rašyti 
laikraščių „Pravda“ ir „Izvestija“ dvasia. 

„Spauda pamažu vis labiau tolsta nuo įvykių komentavimo ir juos tik registruoja, be to, 
tiesa ir melas (kas ypač klesti per karą) tampa neperskiriamu mišiniu, todėl platieji sluoks- 
niai netenka pasitikėjimo tuo, kas vaizduojama kaip tiesa, ir praranda gebėjimą vertin- 
ti įvykius. Išgyvenimas dėl įvykių išoriniame pasaulyje silpsta, gęsta domėjimasis politika 
ir politiniu gyvenimu. Verslumas ir žvalumas paskelbiamas blogiu, abejingumas - gėriu. 
Užsienio politika tampa „prioritetu“, nors jokių išgyvenimų dėl jos nesama. „Užsienio po- 
litikos prioritetas“ reiškiasi tik negatyvizmo pozicija, pamažu persimetančia į vidaus politi- 
kos pareiškimus, o tai reiškia prievartinį pasyvumo stiprinimą... O politinės veiklos laisvė, 
nepriklausomumas ir yra tai, kuo iš esmės nepriklausoma valstybė skiriasi nuo pusiau ne- 
priklausomos pralenkdama pagal reikšmę išorinius valdžios atributus. Pasiekusi politinio 
abejingumo stadiją ir netekusi įvykius pralenkiančios varomosios jėgos visuomenė įstengia 
tik iš inercijos vilktis priekin, nereaguoti net ir tada, kai ateis galbūt lemiama jos gyvavimo 
akimirka. Pasyvi visuomenė yra tinkama arena ir visokioms kitoms pinklėms“. 

Kaip aktualu! 

Gegužę vykstant sutarties dėl žemės skyrimo statyti sovietų kariniams objektams, Estijos 
delegacija nustebusi sužinojo, kad Raudonoji armija šalyje įsikūrė visam laikui. Generolas 
Traksma rašė užsienio reikalų ministrui: „Mes vylėmės, kad korpusas pagal konfidenci- 
alų protokolą skirtas tik karo metui ir po karo pasitrauks iš Estijos teritorijos, todėl visi 
jo dislokavimo rajonai buvo laikini. Iliuzijos išsisklaidė po pokalbio sa Molotovu gegužės 


Raudonosios armijos 
kariai žygiuoja Talino 
gatvėmis. 1940 m. 

Rygos gyventojai sveikina 
Raudonosios armijos laivyno 
karius. 1940 m. 


11-ąją, kai jis tiesiogiai išreiškė nuostabą, jog mes savo siūlyme apskritai darome skirtu- 
mą tarp sausumos ir jūrų karinių pajėgų dėl jų buvimo trukmės. „Pakto 3 paragrafas aiš- 
kiai numato, kad sausumos ir jūrų kariuomenė liks Estijoje visam pakto galiojimo laikui. 
Konfidencialus protokolas numato jų dydį tik 25 000 žmonių. Mes pripažįstame, jog tai tik 
karo metui. Po karo mes su Estijos vyriausybe susitarsime dėl naujo dydžio. Bet mums 
svarbu, kad vietos, kuriose statysime, būtų nustatytos visam pakto galiojimo laikui (tai yra 
10 metų). Šios statybos mums atsieis brangiai - neįmanoma, kad po karo mes turėsime jas 
palikti ir persikelti į kurią nors kitą vietą“. Žemės paėmimas iš gyventojų, jų masinis iškeldi- 
nimas ir įdarbinimas Viačeslavo Michailovičiaus visai nejaudino. Sovietų liaudies komisa- 
ras čia neįžvelgė jokios problemos: žemę reikia tiesiog nacionalizuoti ir tada valstybei vie- 
toj kompensavimo išlaidų bus grynas pelnas; bedarbiai bus nusamdyti statyti karinių bazių, 
iškeliami gyventojai pakentės: „Tai svarbu kariniu požiūriu ir visa kita tokiais atvejais turi 
būti aukojama. Savo šalyje tokiais atvejais mes reikalaujame kur kas didesnių uždarų teri- 
torijų ir kur kas griežtesnės tvarkos“. 

Ir ką gi? Estijos delegacija susitarimą nuolankiai pasirašė gegužės 15 d., nes, kaip rašė 
Rejus, „viena, ką tokiu atveju mes galime padaryti - išgelbėti tai, ką galima išgelbėti“. O ko 
negalima „išgelbėti“, su tuo reikia susitaikyti kaip su neišvengiamu dalyku“. 

„Estijos valdžia, - pranešė Italijos pasiuntinys Estijai, - kaip ir Lietuvos valdžia, elgiasi 
nuolaidžiai ir nusiteikusi susitaikėliškai. Nuolatinis Estijos vyriausybės rūpestis - išvengti 
bet kokios dingsties sovietams įsikišti“. 

Amerikos pasiuntinys Sovietų Sąjungai L. Šteinhardtas, atlikęs šešių dienų kelionę per 
dvi respublikas, pažymėjo: „... Sovietų įtaka Latvijoje ir Estijoje jau labai didelė ir nuolat di- 
dėja. Dauguma latvių ir estų jaučia, kad sovietų karinės pajėgos, kurių atstovai, ypač gele- 
žinkelio stotyse, krinta į akis, yra iš tiesų okupacinė kariuomenė“. 

Iki 1940 metų vasaros Pabaltijyje buvo įkurdinti šie sovietinės kariuomenės daliniai. 

Estijoje dislokuota 65-ojo ypa- 
tingojo šaulių korpuso  valdy- 
ba, 123-iasis atskiras ryšių bata- 
lionas, 11-asis korpuso zenitinės 
artilerijos divizionas, 16-oji šaulių 
divizija, 18-oji lengvųjų tankų briga- 
da, 5-asis motomechanizuotasis bū- 
rys, 414-asis, 415-asis autotranspor- 
to batalionai, KOP ypatingoji grupė, 
0 i kuriai priklausė 35-asis, 52-asis vidu- 
Sovietų kreiseris „Kirov“ dislokuotas Taline. 1940 m. tinių bombonešių, 7-asis, 53-iasis to- 

limųjų bombonešių, 15-asis, 38-asis 


Mkibn 


naikintuvų aviacijos pulkai ir kiti daliniai. 

Latvijoje buvo įkurdinta 2-ojo ypatingojo korpuso valdyba, 10-asis atskiras ryšių batalio- 
nas, 86-asis korpuso zenitinis artilerijos divizionas, 67-oji aviacijos brigada, kuriai priklau- 
sė 31-asis vidutinių bombonešių, 21-asis ir 148-asis naikintuvų pulkai, 640-asis autotrans- 
porto batalionas ir kiti daliniai. 

Lietuvoje dislokuota 16-ojo ypatingojo šaulių korpuso valdyba, 46-oji atskira ryšių kuo- 
pa, 19-asis korpuso zenitinės artilerijos divizionas, 5-oji šaulių divizija, 2-oji lengvųjų tan- 
kų brigada, 54-asis vidutinių bombonešių ir 10-asis naikintuvų atskiri aviacijos pulkai, 
641-asis autotransporto batalionas. 

Iš viso sovietų grupuotė, sauganti bazes Pabaltijyje, turėjo 66 946 žmones, 1630 pabūklų 
ir minosvaidžių, 1065 tankus, 150 šarvuočių, 5579 automobilius ir 526 lėktuvus, karinio 
personalo skaičiumi buvo nedaug kuo mažesnė, o kovinės technikos kiekiu aiškiai pralen- 
kė „šeimininkų“ ginkluotąsias pajėgas. Kaip dabar žinome, karinių jūrų bazių, kranto bate- 
rijų įgulos, „kariškai organizuotų darbininkų“ batalionai į šį skaičių nepatenka. Pavyzdžiui, 
Taline ir Liepojoje stovintys kreiseriai „Kirov“, lyderis ir penki eskadriniai minininkai su 
180 ir 130 mm patrankomis iš viso turėjo daugiau kaip 2000 žmonių. 

Be to, Raudonoji armija nedelsė imtis „kitų priemonių“. Maršalo Timošenkos 1940 metų 
birželio 3 d. įsakymu Pabaltijo teritorijoje išdėstyta kariuomenė nuo birželio 5 d. išjungta iš 
savo apygardų sudėties ir tapo tiesiogiai pavaldi gynybos liaudies komisarui. Tą pačią dieną 
paskelbtas SSRS aukščiausiojo sovieto prezidiumo įsakas, pagal kurį „dėl sudėtingų tarp- 
tautinių aplinkybių“ buvo nurodoma „laikyti Raudonosios armijos gretose trečiųjų tarny- 
bos metų raudonarmiečius iki 1940 metų sausio 1 d. ir iki „ypatingo nurodymo pašauktus... 
vadus ir vyresniuosius atsargos kariškius“. 

Birželio 4-7 d. Leningrado, Kalinino ir Baltarusijos ypatingųjų apygardų kariuomenė 
buvo pakelta pagal aliarmo signalą ir neva mokymams pradėta telkti prie Pabaltijo valsty- 
bių sienų. Kartu buvo parengtos kovai ir sovietų kariuomenės įgulos Pabaltijyje. Birželio 
8 d. 2 rango komandarmas Loktionovas gavo įsakymą parengti Pabaltijyje dislokuotus so- 
vietų aviacijos dalinius galimiems kovos veiksmams, sustiprinti aerodromų apsaugą, pa- 
rengti juos gynybai ir priimti nusileidžiančius desantus. Aviacijos pulkai turi būti pasiren- 

! 3-ii apMHK, MOTOMEX|AHK3HpOBAHHBIM) (MCA) 4 TaHKOBBIM 4acTAM ZaHaTb | 
| Illannu x 12 uacam 16.6.40 rona, 23 CJ ocraeT03 Ha MECTĖ, OXMHM NOJIKOM AIMBHAMM | 
saugTo HoBo-Anekcaniposck. 04)? 1 1-3 apmua", 185 C/Į animo2MT6 B pažion Mokę- 
sex, 123 CJ] pažion Ykmepre, 84 C/Ą BbiūTu [p] BunsHo H cTaT6 rapHH3OHOM, 3aHAB 
BC€ BBITOJHBIE NYHKTBI BOKpYT ropoza. 21-Hi Taukosoūi Gpurane K yTpy 16.6 - 40 rona 
| BbiiTM [5] palios Anos, šanaTo. *1 1 CK“, Ta4koBBIMH GpHrajiaMų H KOHHMUGĖ K YTDY | 
| 166 sauso palios Kaitiausi, Alos KekmOUKTEIMO ramunas )Kelimet, Komno, *hauas | 
|mokpyr Komuo BCe BBLrOnHBIė nyKHKTAI?), KK BecTH no BocTOUHOMY Gepery p. Hemau | 
| 6 3aiaueli [k] sexoxy 18.6. cocpenOTOYKTI oAKHONi AKBK3Keji Poccenb! A O2HOH AKBM- | 
|anefi Tersiun. 95)9 16 CK, ocrasna HeanaunTenbHBIe rapHK30HbI B AumTe, Mpenni, 
3aHATb rapHK3OHOM Kosuo. UacTraM 2-it TaukoBOK 6purazjibi 3aHaTb MOCTBI y KoBno. 
Alo nonxona 21-4 TanKoBOH 6Gpuranbi MOCTbI y AHoB K yTpy 16.6 nepeiiTH H CTATb 
| rapHw3oHoM L laBu, o6ecnieunB NocaxKy Haueji aBHaLMK Ha a3popoMax y Ulamnų?!, 
6) BoeM MoToMex[anm3upoBaHHbrM) H TAHKOBBIM UACTAM H CO6/1HHEHHAM HMETL C 
| 0060N Oj GoeKOMIUIEKT H B39TL MAKCHMANHHO BO3MOJKHOS KOJIMMECTBO FOPIOMETO.. | 
7) Bolicka apa BeCTH CTPOHHHIM NOXOJIHBIM NOPIIKOM C MEPAMU HENOGPELKTBEHHOTO | 
oxpaHenna. BnepejiM KaxOH KOJIOHHB! BbUIEJIMTb GpoHeBOKH OTPAĮ BO rnaBė C 
| pacTOpOrHBIM OTBETCTBEHHBIM KOMAHIMPOM, KOTOPbIĖ 06x3aH NpexynpexAaT 
AMTOBCKME BAACTH O HEMCJUIEHHOM Nponyckė HaluMx BOKCK. Bo H36exanKne 
7 į į HEKCIIATETIHBIX HENOpA3YMCHKHH H KOHĖVIMKTOB, JIHTOBCKMĖ B/lACTH HEMEJUIEHHO AAIOT 
Baltarusijos ypatingosios | tipukas caowM BOlcKaM H HACENEKKIO O NIPONYCKE HAMMX BOKICK. | 
karinės apygardos vado | 


tankų kariuomenės Komamgyioni solickaMu BOBO ŲUnen BocHoro COBETA | 
generolo pulkininko | TEHEPA/T-NG/IKOBHHK TAHKOBbIX BOCK AMBH3HOHHbL KOMHOCAp CMOoKaUGB 
Pavlovo įsakymas užimti Maanos 


Lietuvą. 1940 metų Naraieas kai sis 
birželio 16d. ||| ago ias es k a 


Perduokite įsakymą. Priima majoras Rumynskis. 
3-iosios armijos, motorizuotiesiems mech[anizuotiems] (MŠD) ir tankų daliniams 
1940 06 16 12-os valandos užimti Šavli (Šiaulius), 23-ioji šaulių divizija lieka vietoje, 
| vienas divizijos pulkas užima Novo Aleksandrovską. b)4)b)a) 11 armija a) 185-ąjį šau- 
| lių pulką išvesti į Ponevežo (Panevėžio) rajoną, 123-iąją šaulių diviziją Ukmergės rajoną, 
' 84-ąją šaulių diviziją vykti (į) Vilną (Vilnių) ir tapti miesto garnizonu, užimti naudin- 
gus taškus aplinkui miestą. 21-ajai tankų brigadai 1940 metų 06 16 ryte pasiekti Janovos 
(Jonavos) rajoną ir užimti. A) 11 šaulių divizijai a), tankų brigadoms ir kavalerijai 06 16 | 
ryte užimti Kaidany (Kėdainių) rajoną, Jakovą ir būtinai Žeimos, Kovno stotis, b) užim- | 
ti visus naudingus taškus aplinkui Kovną (Kauną) b). KK (kavalerijos korpusą) vesti ry- | 
tiniu Nemuno krantu, jo uždavinys, prasidedant 06 18, sutelkti vieną diviziją Rosenuose 
(Raseiniuose) ir vieną diviziją Telšiuose. b)5)a) 16 šaulių divizijai palikus nedideles įgulas 
"Alytuje, Prienuose, tapti įgula Kovne (Kaune). 2-osios tankų brigados daliniams užimti | 
tiltus ties Kovnu (Kaunu). Prieš atvykstant 21-ajai tankų brigadai, iki 06 16 ryto pereiti til- | 
tus prie Januvos (Jonavos) ir tapti Šavlių (Šiaulių) garnizonu, užtikrinant mūsų aviacijos | 
nusileidimą aerodrome prie Šavlių. a). 6) Visiems motorizuotiesiems mech[anizuotiems] 
ir tankų daliniams bei junginiams turėti vieną kovinį komplektą ir pasiimti maksima- | 
| liai įmanomą degalų kiekį. 7) Armijos kariuomenę vesti žygio tvarka su tiesiogine apsau- | 

privalo įspėti Lietuvos valdžią dėl netrukdomo mūsų kariuomenės praleidimo. Vengiant | 
nepageidaujamų nesusipratimų ir konfliktų, Lietuvos valdžia nedelsdama įsako savo ka- | 
riuomenei ir gyventojams praleisti mūsų kariuomenę. 


Baltarusijos YKA vadas Karinės tarybos narys 
Tankų kariuomenės generolas pulkininkas divizijos komisaras Smokačiovas 
Pavlovas 


Baltarusijos YKA štabo viršininkas 
Generolas leitenantas Purkajevas 


gę veikti prieš priešo aerodromus ir kariuomenę ir juos pergrupuoti į sovietų kariuomenės 
labiau ginamus aerodromus. 

Birželio 8 d. vakare Lydos mieste įvyko pagal aliarmo signalą pakeltų Baltarusijos apygar- 
dos vadų slaptas pasitarimas, kuriame vyriausiojo vado pavaduotojas generolas leitenantas 
E. Kuznecovas informavo susirinkusiuosius apie „galimus veiksmus prieš Lietuvą“. Ten pat 
birželio 11 d. įvyko dar vienas pasitarimas dalyvaujant Baltarusijos ypatingosios karinės 
apygardos vadą M. Kovaliovą pakeitusiam generolui pulkininkui D. Pavlovui, kuris išdėstė 
kovos veiksmų planą ir užduotis kariuomenei, turinčiai greit sumušti Lietuvos kariuome- 
nę, neleisti jai pasitraukti į Rytų Prūsiją ir per tris keturias dienas užimti Lietuvą. Jis taip pat 
padiktavo vadams savo nurodymus, kaip antai: „Valdžia miestuose ir šalia jų esančiuose ra- 
jonuose pereina įgulų viršininkams, pirmieji žodžiai jų įsakymuose: „Atiduoti ginklus“. Už 
smūgį į nugarą šaudyti vietoje; pasižymėjusiuosius nedelsiant apdovanoti“ ir kita. 

Pagal birželio 12 d. kovinį įsakymą generolo E Kuznecovo vadovaujama 11-osios armijos 
kariuomenė drauge su 16-ojo ypatingojo korpuso daliniais turi apsupti ir sunaikinti priešą 
Kauno rajone. Lietuvoje įkurdintam 16-ajam ypatingajam korpusui buvo keliama užduotis 
išlaikyti savo dislokavimo rajonus, užimti svarbiausius tiltus per Nemuno bei Neries upes 
ir užtikrinti 214-osios oro desanto brigados išsilaipinimą per 5 km piečiau Gaižiūnų gele- 
žinkelio stoties, kur buvo numatyta desantuoti 935 žmones. Drauge su 16-ojo korpuso da- 


Han wenzonnest Eik Iėčidui L Asudyl 

Han ckopeel Eik greičiau! Bix rpakudyt 

Han onepėna m Eik pryšakyj manęs! DAK npuuamdi ma 
ia) idet 


Has vasgs mena! | Elk paskyl manės! Blk nack$A maudei 


Ėcau nodomunis, | Jei bėgai, nudšisiui | Ha Gėron, Kymiaycao! 
sairpeaoi 


ž YCTAHOBAEKMĖ AKuKnOoCTH OKNPALIMBAEMOTO. 
Kaw sta damų Kalp jūsų pavardė, Kiūn ty Kauapas, 


AR, KM? virdas? mipAGė? 
Kauoū Aunuana?o || Kėkios divizijos? Kėkios Anndanoc? 
Kauof Gpuraau? = Kėkios brigados? Kūkuoe Gpurikos? 


Rūsio deivių kalbų karinis E aokaikių ŽadiNia Vaienizdbiėi 1940 m. 

1940 m. birželio mėn. 
valstybių sienos 
dabartinė Lietuvos siena 


Klaipėdos kraštas, 
1939 03 22 po ultimatumo 
priskirtas Vokietijai 

Nr. 20. Baltijos šalių 1940 m. birželio Ia škipaciji 


liniais desantininkai turėjo užimti svarbiausius Kauno objektus, į Kauno aerodromą buvo 
permesti 475 desantininkai. Desanto išmetimo vietai žvalgyti birželio 13 d. nuleista para- 
šiutininkų grupė. 

Operaciją baigti parengti numatyta iki birželio 15-osios ryto. Nuo praėjusios paros 21.30 
Pabaltijyje dislokuotos sovietų kariuomenės radijo stotys turėjo vien tik klausytis ir laukti 
sutarto operacijos pradžios signalo, sakysim, panašaus į: „Visoje Lietuvoje dangus be debe- 
sų . Apskritai buvo rengiamasi pademonstruoti raudonąjį „žaibo karą“ visu grožiu. 

Palei Lietuvos ir Latvijos pietrytines sienas buvo sutelkta V. Kuznecovo 3-ioji armija, ku- 
riai priklausė 4-asis, 24-asis ir 3-iasis kavalerijos korpusai (5 šaulių, 2 kavalerijos divizijos, 

2 tankų brigados). Jos valdyba birželio 10 d. perkelta iš Maladečinos į Pastovius. Kuznecovo 
11-ajai armijai, kurios štabas buvo Lydoje, priklausė 10-asis, 11-asis ir 6-asis kavalerijos 
korpusai (6 šaulių, 2 kavalerijos divizijos, 4 tankų brigados) ir susitelkė pradinėse pozici- 
jose palei Lietuvos pietinę sieną. Operacijai skirta Leningrado ir Kalinino karinių apygar- 
dų kariuomenė buvo išskleista prie Estijos ir Latvijos rytinių sienų. Tarp Suomijos įlankos 
ir Čiudo ežero susitelkė 11-osios šaulių divizijos daliniai. Piečiau Pskovo ežero išskleis- 
ta 8-osios armijos, kuriai priklausė 1-ojo, 19-ojo šaulių korpuso ir ypatingojo šaulių kor- 
puso, priklausančio Kalinino apygardai (6 šaulių divizijos, 1 tankų brigada), kariuomenė. 
Sustiprinti šių apygardų kariuomenei nuo birželio 8 d. pradėta permesti Maskvos apygar- 
dos 1-osios motorizuotųjų šaulių, 17-osios, 84-osios šaulių divizijų ir 39-osios, 55-osios 
lengvųjų tankų brigadų, Archangelsko karinės apygardos 128-osios motorizuotųjų šaulių 
divizijos ir Oriolo karinės apygardos 55-osios šaulių divizijos dalinius. 

Prie Lietuvos sienų kariuomenė baigė telktis ir išsiskleisti pradiniuose rajonuose iki bir- 
želio 15 d., prie Latvijos ir Estijos sienų - iki birželio 16 d. Iš viso Pabaltijo kampanijai vyk- 
dyti skirta 3 armijos, 7 šaulių ir 2 kavalerijos korpusai, 20 šaulių, 2 motorizuotųjų šaulių, 4 
kavalerijos divizijos, 9 tankų ir 1 oro desanto brigada. Be to, NKVD kariuomenė skyrė vie- 
ną operatyvinį pulką ir 105-ąjį, 106-ąjį, 107-ąjį pasienio būrį, kurie buvo sutelkti Gardine. 

Taigi sovietų karinė grupuotė palei Pabaltijo sienas, atsižvelgdama į jos teritorijoje iš- 
skleistus ypatinguosius korpusus, turėjo 435 tūkstančius žmonių, iki 8000 pabūklų ir mi- 
nosvaidžių, daugiau kaip 3000 tankų, per 500 šarvuočių. Dalyvauti operacijoje buvo skirta 
18 vidutinių bombonešių pulkų, 3 tolimųjų bombonešių, 5 sunkiųjų bombonešių, 3 len- 
gvųjų bombonešių, 2 atakos lėktuvų ir 16 naikintuvų aviacijos pulkų, turinčių 2601 lėktuvą. 
Kaip Baltarusijos YKA karo tarybai pranešė 3-iosios armijos vadas, vykstant žygiams, buvo 
sprendžiami jų organizavimo, žvalgybos, valdymo ir apsaugos klausimai, esant galimybių, 
rengiamasi kovai. „3-iosios armijos dalinių politinė moralinė būklė gera. Visas karinis per- 
sonalas visiškai pasiryžęs vykdyti bet kurias partijos ir vyriausybės užduotis“. 

Pasienio apygardose buvo išskleistas ligoninių tinklas. 1940 metų birželio 14 d. gene- 
ralinio štabo viršininkas įsakė mobilizuoti visą karinį personalą ir automobilius evakua- 
cinėms ligoninėms ir kariniams sanitariniams traukiniams sukomplektuoti. Visiems mo- 
bilizuojamiesiems reikėjo aiškinti, jog tai įprastiniai mokymai. Karinėse apygardose buvo 
išskleidžiami užnugario daliniai ir įstaigos, būtinos užtikrinti kariuomenės visavertę kovi- 
nę veiklą. 

Susitelkusi kariuomenė laikėsi maskavimosi reikalavimų ir stebėjo gretimą Lietuvos te- 
ritoriją. 1940 metų birželio 14 d. pradėta Pabaltijo jūrų ir oro blokada. Tą pačią dieną ge- 
nerolas Pavlovas išleido įsakymą dėl elgesio su karo belaisviais, pagal kurį pasienyje jie turi 
būti perduodami Bigosovo ir Švenčionių stotyse 3-iajai armijai, Salų ir Marcinkonių sto- 
tyse - 11-ajai armijai. Buvo numatytos maisto karo belaisviams normos, uždrausta atim- 
ti asmeninius daiktus, o už rekvizuotas brangenybes reikėjo išduoti kvitus. Čekistai rengė 
stovyklas, galinčias sutalpinti 50-70 tūkstančių belaisvių, o pasieniečiams įsakyta užtikrin- 
ti Raudonosios armijos dalinių peržengimą per sieną. Tam tikslui numatoma sukurti smo- 
giamąsias ir naikintojų grupes. Jų užduotys buvo atlikti žvalgybą ir vietos rekognoskuotę, 

nustatyti sienos peržengimo vietas, parengti perkėlas ir plaukimo priemones, prasidėjus 
kovos veiksmams, naikinti priešo pasienio tarnybos štabus bei padalinius, ryšių priemo- 
nes, užtvaras, minų laukus. 

Karo tarybos ir politinių valdybų viršininkai gavo direktyvą dėl politinio darbo vykstant 
žygiui į Pabaltijį, kurioje išvardytos pabaltų „kaltės“ taikingajai sovietų šaliai ir grindžiama 
būtinybė „užtikrinti SSRS saugumą“: 

„Nevykėliai Pabaltijo valstybių valdovai, nenorėdami sąžiningai vykdyti sutarties su 
Sovietų Sąjunga, griebėsi provokacijų prieš mūsų Tėvynę ir Estijoje, Latvijoje bei Lietuvoje iš- 
dėstytus Raudonosios armijos dalinius. 

Sovietų vyriausybė, atsižvelgdama į lietuvių liaudies lūkesčius, perdavė Lietuvos valsty- 
bei Vilniaus miestą ir Vilniaus kraštą. Nepaisant to, dėl Lietuvos vyriausybės antisovietinės 
orientacijos paskutiniu metu Lietuvoje buvo nemaža raudonarmiečių pagrobimo ir kanki- 
nimo atvejų, turint tikslą gauti žinių apie mūsų dalinius. Po sovietų vyriausybės protesto 
Lietuvos valdžia, prisidengdama tyrimu ir priemonių taikymu kaltininkams, susidoroja su 
SSRS draugais. 

Karo su baltasuomiais metu Anglijos ir Prancūzijos kurstomos Estijos, Latvijos ir Lietuvos 
vyriausybės rengė tarpusavio derybas dėl Pabaltijyje dislokuotų sovietų korpusų užpuolimo. 
Jie svajojo nublokšti Raudonosios armijos dalinius į jūrą (?). Sovietų kariuomenės išsidėsty- 
mo rajonuose rezgami šnipų lizdai. Su spaudos laisvės vėliava laikraščiuose ir per radiją vyk- 
doma nežabota antisovietinė propaganda, tuo pačiu metu persekiojami laikraštį „Izvestija“ 
skaitantys piliečiai. 

Visa provokacinė Estijos, Latvijos ir Lietuvos vyriausybių veikla turi tikslą nutraukti su 
Sovietų Sąjunga sudarytas tarpusavio pagalbos sutartis. Kartu jos pabrėžia savo pasirengimą 
paversti Pabaltijį karo prieš mūsų Tėvynę placdarmu. 

Mūsų užduotis aiški. Mes norime užtikrinti SSRS saugumą, atitverti iš jūros Leningrado 
prieigas - mūsų šiaurės vakarų sienas. Nepaisydami Estijos, Latvijos ir Lietuvos antiliaudinės 
klikos, įvykdysime istorines užduotis ir kartu padėsime šių šalių darbo liaudžiai išsivaduoti iš 
kapitalistų ir dvarininkų išnaudotojiškos šutvės“. 

Iš politinių įstaigų buvo reikalaujama „visu partiniu politiniu darbu daliniuose sukur- 
ti kovinį pakilimą, puolamąjį polėkį, užtikrinantį, kad priešas bus greit sutriuškintas... 
Raudonosios armijos užduotis, kaip nurodyta iš aukščiau, - ginti Sovietų Sąjungos sie- 
nas, užimti placdarmą, kurį imperialistai nori panaudoti prieš SSRS. Su savo vėliavo- 
mis Raudonoji armija neša darbo liaudžiai laisvę, gina nuo išnaudojimo ir priespaudos. 
Darbininkai bus išvaduoti iš kapitalizmo vergovės, nedarbui bus padarytas galas, bernai, 
bežemiai ir mažai žemės turintys valstiečiai gaus dvarininkų žemes. Mokesčiai bus suma- 
žinti ir laikinai visai atšaukti. Lietuva, Estija ir Latvija taps sovietiniu forpostu prie mūsų 
jūrų ir sausumos sienų. Pasirengimas puolimui turi vykti visiškai slaptai. Griežtai kovoti su 
plepumu. Kiekvienas turi žinoti tik tai, kas jam nustatyta ir numatytu laiku“. 

Be savos kariuomenės moralinės dvasios pakilimo, kuris ir šiaip išimtinai aukštas, iš so- 
vietų propagandos reikalauta „greit suardyti“ priešo kariuomenę, „demoralizuoti užnu- 
garį ir taip padėti Raudonosios armijos vadovybei trumpiausiu laiku ir su mažiausiomis 
aukomis pasiekti pergalę“. Politiniai darbuotojai konkrečiais faktais turi piešti vietos gy- 


248 


ventojams „kariaujančios prieš mus 
šalies darbo Žmonių masių sunkią 
padėtį, užnugaryje viešpataujantį te- 
rorą ir prievartą... Parodyti laimin- 
gą ir džiaugsmingą SSRS darbininkų 
ir valstiečių gyvenimą. Aiškinti, kaip 
SSRS darbininkai ir valstiečiai valdo 
valstybę be kapitalistų ir dvarininkų. 
Kaip priešingą reiškinį atskleisti ka- 
pitalistinių šalių darbininkų ir vals- 
tiečių beteisę padėtį. Parodyti prin- 
cipinį skirtumą tarp carinės Rusijos 
- tautų kalėjimo ir Sovietų Sąjungos 
- išvaduotų tautų broliškos sąjungos... 
Politiniai darbuotojai laiko rimtą eg- 
zaminą. Jie turi būti verti didžiulio pa- 
sitikėjimo, kurį parodė jiems partija, 
vyriausybė, draugas Stalinas“. 

Tam tikslui buvo sukurta ir išspaus- 
dinta atsišaukimų, kuriuos ketinta 
mėtyti virš Pabaltijo teritorijos pirmą- 
„Laukiama artimiausia ateitis. 1916 m., 1917 m, 1918 m. ją karo veiksmų dieną. Juose vardija- 
Rusų emigrantų karikatūra. 1919 m. mi Pabaltijo valstybių padaryti sutar- 

čių, pagal kurias SSRS išgelbėjo Estiją, 
Latviją ir Lietuvą nuo įtraukimo į karą, pažeidimai, o šių šalių „atskiruose punktuose išsi- 
dėstę Raudonosios armijos daliniai“ buvo jų tautų „patikima gynėja ir geriausia laisvės ir 
nepriklausomybės garantija“. Dėl sutarčių pažeidimų Raudonoji armija priversta „padaryti 
galą „antisovietinėms provokacijoms: „Sovietų Sąjunga neleis, kad būtų nutraukta amžius 
trukusi sovietų ir Pabaltijo tautų draugystė, kad Pabaltijį imperialistai paverstų placdarmu 
užpulti SSRS, o Pabaltijo tautos būtų įstumtos į kruvinų imperialistinių skerdynių žaizdrą... 
Raudonoji armija savo galia tikrai apgins Pabaltijo tautų nepriklausomybę ir laisvę, išva- 
duos jus iš kapitalistų ir dvarininkų“. 

Spaustuvės štampavo karinius pasikalbėjimų žodynėlius „išvaduotojams“ su būtinu ben- 
dravimo minimumu: „Rankas aukštyn!“, „Pasiduok!“, „Jūs sakote netiesą!“, „Jei triukšmau- 


takus ai e 


si, nudėsiu!“ 

Kartu buvo daromas precedento neturintis politinis spaudimas Lietuvai. Birželio 7 d. į 
Maskvą „iškviestas“ atvyko ministras pirmininkas A. Merkys. Per derybas Molotovas ap- 
kaltino Lietuvos vyriausybę nelojalumu SSRS, o tai, esą, matyti iš raudonarmiečių grobimų 
ir kitų provokacijų, vilkinamo tyrimo, sovietų įgulas aptarnaujančio personalo suėmimų, 
dažnų ir įtartinų sukarintų organizacijų narių sambūrių. Viačeslavas Michailovičius tuo- 
jau atmesdavo bet kokius pasiteisinimus bei prieštaravimus. Merkio siūlymą, kad, siekiant 

Lietuvos respublikos vidaus reikalų ministras Lietuvos Saugumo departamento direktorius 
K. Skučas. Augustinas Povilaitis. LCVA archyvas. 

išvengti naujų problemų, sovietų įgulos būtų visiškai izoliuotos nuo gyventojų, Molotovas 
atmetė ir pasiūlė Lietuvai pačiai nustatyti bausmę už savo priešišką elgesį. Kartu sovietų 
vadovybė pabrėžtinai lojaliai elgėsi su Estija ir Latvija. Štai birželio 8 d. pasirašytas susitari- 
mas dėl sovietų kariuomenės buvimo bendrų administracinių sąlygų. 

Per kitą pokalbį, įvykusį birželio 9 d., Molotovas ėmėsi nagrinėti užsienio politikos 
klausimus, Baltijos Antantę apibūdino kaip slepiamą nuo SSRS trijų šalių karinę sąjungą. 
Merkiui paprieštaravus, kad nesama jokių įrodymų, Molotovas atšovė, jog tai ne teisinės, o 
politinės atsakomybės klausimas. Sprendžiant iš protokolo, kol kas „viskas vyko labai man- 
dagia forma“. Birželio 10 d. į Maskvą atvykęs užsienio reikalų ministras Urbšys taip pat da- 
lyvavo derybose. Lietuvos delegacijos siūlymas susitarti dėl incidento sureguliavimo buvo 
nesėkmingas. Maskva jau pati „nustatė bausmę“ pareikalavusi iš Vilniaus teisti vidaus rei- 
kalų ministrą K. Skučą ir politinės policijos viršininką A. Povilaitį, nedelsiant suformuo- 
ti Lietuvoje Kremliui tinkamą „vyriausybę, kuri būtų pajėgi ir pasirengusi užtikrinti, kad 
bus sąžiningai įgyvendinama Sovietų Sąjungos ir Lietuvos tarpusavio pagalbos sutartis ir 
tvirtai pažaboti sutarties priešai. Dar „smulkmena“ - nedelsiant praleisti į šalies teritoriją 
Raudonąją armiją užimti svarbiausių Lietuvos centrų. 

Birželio 12 d. sovietų įgaliotoji atstovybė Lietuvai informavo, kad Lietuvos komisija sa- 
botuoja „ochrankos“ veiklos tyrimą. Birželio 14 d. Molotovas pranešė SSRS įgaliotiesiems 
atstovams Suomijai, Estijai, Latvijai ir Lietuvai dėl požiūrio į Baltijos Antantę, kuri „iš tie- 
sų yra antisovietinio pobūdžio“ ir yra „paktų, kurie draudžia dalyvauti susitariančioms ša- 
lims priešiškose koalicijose“. Liaudies komisaro pavaduotojas V. Dekanozovas tą pačią die- 
ną priėmė Urbšį, kuris, pranešęs apie Skučo ir Povilaičio atsistatydinimą, vėl neigė, kad 
Lietuvos įstaigos prisidėjo prie sovietų kareivių dingimų ir kad Baltijos Antantė yra antiso- 
vietinio pobūdžio. 

Tačiau atsikalbinėjimų metas jau baigėsi, Raudonoji armija pranešė apie savo visišką pa- 
sirengimą „atnešti laimę lietuviams“ ir kitiems baltams. 

Naktį į birželio 15-ąją Molotovas įteikė Urbšiui ultimatumą: SSRS nedelsdama įveda pa- 
pildomos kariuomenės ir reikalauja pakeisti vyriausybę. Sovietų Sąjungos vyriausybė — 
prolietuviška, - sąmojingai šnekėjo Molotovas, ir, girdi, mes norime, kad Lietuvos vyriau- 
sybė būtų prosovietiška. „Toliau drg. Molotovas pabrėžia, kad anksčiau minėtas sovietų 
vyriausybės pareiškimas neatidėliotinas, ir jei jo reikalavimai nebus priimti laiku, į Lietuvą 
nedelsiant bus įvesta kariuomenė... Drg. Molotovas pabrėžia, jog reikia taip pakeisti kabi- 
netą, kad Lietuvoje būtų sudaryta prosovietinė vyriausybė... Urbšys sako, kad jis nemato 
straipsnio, kuriuo remiantis būtų galima teisti užsienio reikalų ministrą Skučą ir politinės 
policijos viršininką Povilaitį. Klausia, kaip elgtis? Drg. Molotovas sako, kad pirmiausia rei- 
kia juos suimti, o straipsnių atsiras. Be to, ir sovietų teisininkai, ištyrę Lietuvos kodeksą, 
gali padėti...“ 

Paaiškinęs, jog ketinama papildomai įvesti 3-4 korpusus (9-12 divizijų) į visus svarbius 
Lietuvos punktus, Molotovas pažadėjo, kad, esant „teisingai“ vyriausybei, sovietų kariuo- 
menė niekur nesikiš ir apskritai ši priemonė yra laikina. Bet jei reikalavimai nebus priimti, 
kariuomenė vis tiek įžengs. 

Ultimatumo laikas baigėsi birželio 15 d. 10 valandą. 

Lietuvos prezidentas A. Smetona reikalavo priešintis ir atitraukti Lietuvos kariuomenę į 
Rytų Prūsiją, bet generolas Vitkauskas jo nepalaikė. Tikėtis Vokietijos paramos, kaip prane- 
šė pasiuntinys iš Berlyno, nevertėjo. „Lietuvos valstybė, - informavo kanceliariją imperijos 
užsienio reikalų ministerijos referentūros vedėjas Grundheras, - galime būti tikri, iki pačių 
paskutinių dienų greičiausiai nebuvo visai įsitikinusi, ar mus Lietuva politiniu požiūriu do- 
mina ar visai nedomina, ir daugelyje sluoksnių, pavyzdžiui, čia, prie Lietuvos pasiuntinio, 
tikriausiai ruseno kažkokia viltis, jog Vokietija, jei rusai toliau reikš reikalavimus, užtars 
Lietuvą Maskvoje, nors, aišku, mes nesuteikėme dingsties taip manyti“. 

Todėl Smetona pradėjo krautis lagaminus, o Urbšys 9 valandą ryto pranešė Molotovui, 
kad sovietų reikalavimai patenkinti ir sudaryta nauja vyriausybė, kuriai vadovauja genero- 
las Raštikis. Ir buvo vėl sovietų premjero išbartas. „Kaip jūs galite be mūsų žinios ir mūsų 
sutikimo paskirti naują ministrą pirmininką? - Bet jūs juk reikalaujate suformuoti naują 
vyriausybę... - mėginu aiškinti aš. - Taip, bet ji turi būti priimtina mums. Todėl jos forma- 
vimą jūs turite suderinti sa mumis. Klausimas dėl vyriausybės sudėties bus sprendžiamas 
Kaune dalyvaujant mūsų atstovui“. 

Birželio 16 d. TASS buvo įgaliota pareikšti apie Sovietų Sąjungos ir Lietuvos konflikto 
likvidavimą: „Lietuvoje per paskutinius mėnesius Lietuvos valdžia pagrobė nemaža kariš- 
kių iš sovietų karinių dalinių... Nustatyta, kad kariškis Bugajevas ne tik buvo pagrobtas, bet 
ir lietuvių policijos nužudytas, kai SSRS vyriausybė pareikalavo kariškį Bugajevą išduoti. 
Dviem pagrobtiems sovietų kariškiams Pisarevui (jis taip pat ir Nosovas) ir Šmavgonecui 
pavyko pabėgti iš juos pagrobusios ir kankinusios lietuvių policijos rankų. Lietuvoje pa- 
grobtas kariškis Šutovas iki šiol nerastas. Tokiais veiksmais prieš Lietuvoje išsidėsčiusių so- 
vietų karinių dalinių kariškius Lietuvos valdžia siekia padaryti neįmanomą sovietų karinių 
dalinių buvimą“. Toliau ir apie Baltijos Antantę, ir apie „generalinių štabų ryšius“, ir apie 
žurnalo „Reviu Baltik“ išleistą vieną numerį prancūzų kalba, o kai kurie straipsniai buvo ir 
anglų bei vokiečių kalbomis (tai kaip tik apie „šrifto dydžius“), - aiškiai su toli siekiančiais 
antisovietiniais ketinimais, ir priekaištai dėl nedėkingumo už Vilniaus miestą. Todėl sovie- 
tų vyriausybė iškėlė „neatidėliotinus reikalavimus“, kuriuos birželio 15 d. Lietuvos vyriau- 
sybė priėmė. 

Per keletą vėlesnių dešimtmečių taip ir nebuvo aptikta konkretesnių Baltijos Antantės 
antisovietinės veiklos faktų, be pėdsakų dingo raudonarmiečiai Šmavgonecas ir Nosovas. 
Todėl verčia suklusti ta aplinkybė, kad rusų „Vojenno-istoričeskij (?) žurnal“ XXI a. pra- 
džioje toliau platina stalininį požiūrį į šiuos įvykius: „Lietuvos, Latvijos ir Estijos valdantieji 
sluoksniai vykdė nežabotą antisovietinę kampaniją, nuolat rengė provokacijas. Tūkstančiai 
sovietų karinius dalinius aptarnaujančių, taip pat statančių kareivines sovietų kariniams 
daliniams piliečių buvo suimti ir įkalinti koncentracijos stovyklose ir visa tai, kad padarytų 
neįmanomą sovietų karinių dalinių buvimą Pabaltijo teritorijoje. Liaudies rūstybės taurė 
buvo perpildyta...Lietuvos, Latvijos ir Estijos vyriausybės, taip pat darbo žmonių spaudžia- 
mos, priėmė Sovietų Sąjungos siūlymą“. 

Ir taip toliau - visas propagandinis rinkinys su rubrika „Ieškant tiesos“. 

Estijos ir SSRS 
valstybės siena. 
1940 m. 


Pajutę, iš kur pučia vėjas, sovietų įgaliotieji atstovai Latvijai ir Estijai pradėjo bombar- 
duoti Maskvą telegramomis, kad būtina sustiprinti budrumą sovietų karinėse jūrų bazėse, 
taip pat apie įtartinus Latvijos dalinių mokymus, valdančiųjų sluoksnių priešišką požiūrį į 
SSRS ir apie mobilizaciją Estijoje. Nenuilstamasis „štirlicas“, įgaliotasis atstovas Nikitinas, 
birželio 14 d. pranešė: „Estai stiprina karinį pasirengimą. Atlikta atsargos karininkų ir ei- 
linių slapta mobilizacija... Talino divizija permesta į kareivines netoli Baltijos jūros. Estijos 
Talino ir Viljando divizijos turi užduotį atkirsti dvi mūsų grupes, išsidėsčiusias Hapsaluje 
ir Paldiskyje... Geležinkelio stotyje naktimis pašauktųjų Žmonos ir šeimos verkdamos paly- 
di išvažiuojančiuosius. Mobilizuotos net dauguma taksi... Iš abiejų užminuoto uosto pusių 
estai išdėstė dvi jūrų baterijas, kurios, esant būtinumui, galės apšaudyti mūsų karinį jūrų 
laivyną. Be to, estai savo arsenale paslėpė trečiąją jūrų bateriją, kuri prireikus gali šaudyti į 
mūsų karinį jūrų laivyną tiesioginiu taikymu... Paskelbtas Kaitselito rinkimasis. Visos šios 
priemonės, be abejonės, nukreiptos prieš SSRS: iš atskirų pokalbių galima daryti išvadą, 
kad Anglija ir Prancūzija iš Baltijos Antantės reikalauja sudaryti iki 1 mln. žmonių turin- 
čią vientisą kariuomenę. 

Birželio 16 d. Molotovas dalijo ultimatumus. 14 valandą jis pasikvietė Latvijos pasiun- 
tinį Koninį, kuriam pareiškė: „Lietuvoje pradėta šiurkštesne forma reikšti priešiškumą 
Sovietų Sąjungai (raudonarmiečių grobimai ir t.t.), o Latvijoje taip pat veikta prieš SSRS, 
bet labiau užmaskuotai... Ši vyriausybė turi atsistatydinti... Jei Latvijos vyriausybė taip ne- 
pasielgs, SSRS vyriausybė imsis veiksmų, kurie nurodyti pareiškime“. 14.30 tokį pat doku- 
mentą gavo Estijos pasiuntinys Rejus. 

Kariuomenės įvedimą (2 korpusai į Latviją ir 2-3 korpusai į Estiją) Molotovas vėl apibū- 
dino kaip laikinąją priemonę. Jei bus sutinkama, naujoji vyriausybė bus suformuota daly- 
vaujant sovietų atstovams Rygoje ir Taline. Rejus mėgino atkreipti dėmesį į visuotinai žino- 
mą faktą, jog 1934 metų rugsėjo 12 d. sudaryta Estijos, Latvijos ir Lietuvos Baltijos sąjunga 
skirta tik bendradarbiauti užsienio politikos klausimais ir, 1939 metų rudenį pasirašant su- 
tartis, sovietų vadovybė jokių prieštaravimų dėl jos nereiškė. Jis prašė sušvelninti ultima- 

tumo sąlygas, nes Estijos „ochranka“ nieko negrobė. Molotovas net nesiteikė svarstyti tų 
kvailysčių. 

Ultimatumas įteiktas, turite dešimt valandų pamąstyti. Kaip sakė žinomas literatūrinis 
personažas, „tu kaltas jau todėl, kad aš ėsti noriu“. 

Gerai pamąstęs prezidentas Ulmanis kreipėsi į Vokietijos pasiuntinį fon Kotcę ir pra- 
šė leisti Latvijos vyriausybei ir kariuomenei evakuotis į Rytų Prūsiją, bet sutikimo negavo. 

Birželio 16 d. Koninis ir Rejus aplankė Molotovą ir pranešė, kad atsistatydinančios vy- 
riausybės sutinka patenkinti sovietų reikalavimus. Tiksliau jos iš pradžių „patenkino“ o 
paskui atsistatydino. Šalys taip pat suderino karinių atstovų kandidatūras praktiniams 
klausimams spręsti. 

Birželio 16-osios 1 valandą nakties Molotovas informavo Rejų, kada ir kuriose vieto- 
se sovietų kariuomenė peržengs sieną ir kad į Taliną bus komandiruotas A. Ždanovas. 
Kad nekiltų nesusipratimų, Estijos valdžia turi nedelsdama įsakyti „kariuomenei ir gy- 
ventojams netrukdyti sovietų kariuomenei įžengti į Estijos teritoriją“. Paskui Viačeslavas 
Michailovičius pranešė Koniniui, kad Raudonoji armija peržengs sieną 5 valandą ryto, o 
Novoaleksandrovsko ir Janiškių rajone - 8 valandą ryto. 

Kol vyko diplomatų derybos, 11-osios ir 3-iosios armijų kariuomenės baigė telktis ir iki 
birželio 15-osios ryto nuščiuvo laukdamos signalo įsiveržti. O kai kur ir pradėjo. „Birželio 
15-ąją 3 valandą 30 minučių 10-ojo pasienio sargybos būrio 14-osios užkardos naikintojų 
grupės viršininkas leitenantas Komisarovas savavališkai perėjo Sovietų Sąjungos ir Latvijos 


| 2. 2-4 JITBp k 19.00 15.6 sauaro KAYHAC, sce MocTH KAYHACA, me 
AauroeimaS NyenKTM ROKpY KAVACA, amutra saponposai KAYHACA 1 Garas 
| nonnpencrao CCCP B Jiurae. 

Jio uaeniosa 24 JET) yoga, Gvoli vasscosioli pali 661 y HOBIABA, 
3. C sausTHeM sacramu 5 CJĮ r. KAVHACA Gpurane sucTynnT» uepe3 
| KEMJJAHBI na LIAYJIAH m K yrpy 16.6 sansro ULAYJIAH w oGecnewwrs nocazxy 
| anuauu Kpacuoji Apmua Ha aaponpomax UIAYJIAA. 


KOMAHJIMP 16 0CK BOEHHbIH KOMMCCAP 16 0CK 
(KOPOBKOB) [nozrmuies] (HBAHOB) [noannes] 
16-osios | 3AM. HAUAJIbHHKA UITABA 16 0CK | 
atskirosios šaulių MAHOP (BEJIOB) [noznucs] 
divizijos vado | 
generolo majoro | 
Korobkovo | £ ž 

2-osios LTBR vadui 


Asmeninis kovinis įsakymas nr. 01 Štakor 16 Gaižiūnų poligonas 17-25, žemėlapis 
*200.000 leid[imas] 1909 m. 


"1. Pagal SSRS ir Lietuvos respublikos sutartį 1940 06 15 15.00 Sovietų kariuomenė | 
| peržengia Lietuvos sieną ir bus nuolatinai dislokuota LIETUVOS teritorijoje. | | 
| 2. 2-asis LTBr 06 15 iki 19.00 užima KAUNA, visus KAUNO tiltus, visus naudin- | 
gus taškus aplinkui KAUNĄ, užima KAUNO aerodromą ir įsteigia SSRS k 

| Lietuvoje. 

| Iki atvykstant 2-ajam LTBr, vienai tankų kuopai saugoti tiltą ties JONAVA. 
"3. 5ŠD daliniams užėmus KAUNĄ, brigadai žygiuoti per KĖDAINIUS ŠAULI Ų Ši 
ir 06 16 ryte užimti ŠIAULIUS bei užtikrinti Raudonosios armijos nusileidimą ŠIAULI k. 
aerodrome. 


YŠK vadas 16 YŠK karinis komisaras 
Generolas majoras | brigados komisaras 
( Šai [parašas] | . (IVANOVAS) NS 


16 YŠK šabo viršininko pavaduotojas majoras (BELOVAS) [ si 


a M jų S 1 2 -mis egzemplioriais 
Išsiųsta pagal sąrašą Nr. 1 
d Šu 18.00. I : 


sieną, sugriovė ir sudegino latvių Maslenkos kordoną ir, pagrobęs 5 pasieniečius, 6 vyrus, 
5 moteris ir 1 vaiką, grįžo į mūsų teritoriją. Tos pačios užkardos 2-osios naikintojų grupės 
politinis vadovas Beika, išgirdęs šūvius ir granatų sprogimus, taip pat perėjo Latvijos sieną, 
užpuolė latvių Blantų kordoną ir, pagrobęs 1 seržantą, keturis pasieniečius ir penkis vaikus, 
grįžo į mūsų teritoriją... Pagrobtieji iš Latvijos kordonų yra mūsų teritorijoje“. 

Nervai neišlaikė, žinote. O kiek „šautuvų“ kabojo „ant sienos“. Visi kamavosi iš nekan- 
trumo, kada gi draugas Stalinas mus mūšin pasiųs? 

Tačiau 7 valandą ryto gautas Baltarusijos YKA vado įsakymas pristabdyti operaciją. Po 
valandos Gudagojo stotyje prasidėjo generolo Vitkausko ir generolo Pavlovo derybos, va- 
karop pasibaigusios „Susitarimu dėl papildomo Raudonosios armijos kariuomenės dislo- 
kavimo“, kuriame nurodyti 11 laikino dislokavimo rajonų, vežimų geležinkeliais, darbo jė- 
gos samdymo, pašaro pirkimo Lietuvoje sovietų kariuomenei tvarka. 

Minske esantis draugas Mechlis atšaukė ankstesniąją direktyvą ir išleido naują. Dabar 
politinio darbo pagrindu turėjo tapti TASS pranešimai su sovietų ultimatumu. Reikėjo pa- 
siekti politinį pakilimą ir karinio personalo pritarimą išmintingai Stalino užsienio poli- 


255 


Raudonosios armijos 
tankai Rygos centre. 
1940 m. birželio 17 d. 


tikai bei visiems veiksmams „mūsų vakarų ir šiaurės vakarų sienų saugumui užtikrinti“. 
Reikėjo išaiškinti, kad Lietuvos vyriausybės sutikimas įvesti kariuomenę nepašalina visų 
problemų, nes esama antisovietinių elementų, kurie ginkluoti ir lūkuriuoja. Todėl priva- 
lu būti budriems ir laikytis kariškos drausmės, už kurios nepaisymą reikia bausti pagal 
karo meto įstatymus. Politinės įstaigos turėjo užtikrinti, kad gyventojai palankiai žvelgtų į 
Raudonosios armijos dalinius, kurie, „įžengdami į Lietuvą, vykdo mūsų socialistinės tėvy- 
nės istorines užduotis. Mes užtikriname Sovietų Sąjungos šiaurės vakarų sienų saugumą, 
pasiekiame patogią strateginę ribą, o tai leis Sovietų Sąjungos tautoms toliau taikiai dirbti 
saugant pirmąją pasaulyje darbininkų ir valstiečių socialistinę valstybę nuo visokių sveti- 
mo gero mėgėjų. Pokalbiuose su kariniu personalu reikėjo aiškinti nemirtingą Lenino tezę, 
jog „bet koks karas, kurį kariauja darbininkų ir valstiečių valstybė, yra teisingas, išva- 
duojamasis karas“. 

Derybos dar buvo nesibaigusios, o Baltarusijos apygardos kariuomenė jau gavo kovi- 
nį įsakymą Nr. 2, kuris nustatė Lietuvos sienos peržengimo laiką ir vietą. Birželio 15 d. 
15 valandą 16-asis ypatingasis korpusas turėjo užimti Kauną ir aplinkinius tiltus bei iš- 
laikyti juos, kol atžygiuos 11-osios armijos pagrindinės pajėgos, kurių avangarde traukė 
Jeriomenkos 6-asis kavalerijos korpusas. Nepaisant generolo Vitkausko įsakymo dėl loja- 
laus požiūrio į sovietų dalinius, peržengdami sieną sovietų daliniai turėjo atskirų susirė- 
mimų su lietuvių kariškiais. Nespėdami įsiminti kintančių politinių nuostatų raudonar- 
miečiai tiesiog nuginkluodavo buvusius priešus ir imdavo juos į nelaisvę. Girdi, vyresnybė 
paskui išsiaiškins. 185-osios šaulių divizijos žvalgybos grupė, pereidama sieną, užėmė lie- 
tuvių užkardą ir užkapojo vieną karį. 

Bet Jeriomenka verčiau buvo linkęs prisiminti gėlių puokštes ir šypsenas: „Gyventojai la- 
bai šiltai pasitiko mūsų karius. Nepaisant piktos propagandos, kurią prieš Sovietų Sąjungą 
ir Raudonąją armiją varė Smetonos klika, visur, pradedant nuo sienos, matėme džiaugs- 
mingus veidus, girdėjome sveikinimus. Tai reiškė, jog darbo liaudis suprato, kas vyksta. 
Mūsų kariai tai jausdami elgėsi deramai ir šiltai atsakinėjo į darbo žmonių sveikinimus. Per 
Kauno miestą korpuso kariai pražygiavo apsivilkę paradinėmis Kubanės-Tereko ir Dono 

Raudonosios armijos karių iškilmės Rygoje. 1940 m. 


kazokų uniformomis. 6-ojo kavalerijos korpuso karių gera išvaizda ir puikus pasirengimas 
sužavėjo Kauno gyventojus. Net kai kurie užsienio valstybių karo atašė, tada esantys Kaune, 
negalėjo nepagirti sovietų kavalerijos ir tankų dalinių. Juos nustebino, kad sovietų raitija ir 
tankų daliniai yra puikiai organizuoti. Kitą dieną 20.00 aš jau buvau Šiauliuose...“ 

Per dvi dienas raudonieji pulkai užėmė didžiąją dalį Lietuvos teritorijos. Prezidentas 
Smetona drauge su „klika“, nelaukdamas, kol ateis jo suimti, pabėgo į gretimą Vokietiją. 
Taip elgėsi ne tik Lietuvos vyriausybės nariai, vyriausieji kariškiai ir diplomatai, bet ir iš- 
tisi Lietuvos kariuomenės daliniai - nelegaliai pereidavo Vokietijos sieną ir pasiduodavo 
vokiečiams. . 

Birželio 16 d. sovietų kariuomenė gavo užduotį įžengti į Estijos ir Latvijos teritoriją. 
Birželio 17 d. 9 valandą šalių kariniai įgaliotiniai generolas Laidoneris ir Mereckovas susiti- 
ko Narvoje, o generolas Pavlovas ir pulkininkas Ūdentinis - Joniškio stotyje. Derybos baigė- 
si pasirašius susitarimus dėl papildomų kariuomenės kontingentų įvedimo. Susitarimuose 
buvo nurodytos laikinos dislokavimo vietos (9 divizijos Latvijoje ir 12 divizijų Estijoje) ir 
aptarti ūkiniai reikalai. 

Prie sienos išsidėsčiusi 8-osios armijos kariuomenė persirikiavo į paradines žygio kolo- 
nas ir, gavusi užduotį užimti svarbiausius punktus, patraukė į Estiją ir Latvijos šiaurės rytų 
rajonus. 65-ojo ypatingojo šaulių korpuso daliniai drauge su Baltijos laivyno desantu už- 
ėmė Taliną. Desanto operacija prie Gaižiūnų buvo atšaukta ir 214-osios oro desanto bri- 
gados 720 desantininkų 63 lėktuvais TB-3 permesti į Šiaulių aerodromą. Jie buvo priskir- 
ti 3-iosios armijos 2-ajai ir 27-ajai tankų brigadoms, kurios iki dienos pabaigos susitelkė 
Joniškio rajone. Tą pačią rugpjūčio 17-ąją iki 13 valandos tankų brigados ir 121-osios bei 
126-osios šaulių divizijų daliniai įžengė į Rygą. Kiti 3-iosios armijos daliniai užėmė pietry- 
čių, o 2-ojo ypatingojo šaulių korpuso daliniai - Latvijos vakarinius rajonus. Vėlesnėmis 
dienomis Raudonoji armija toliau okupavo Pabaltijį ir užbaigė operaciją iki 1940 metų bir- 
želio 21 d. 

Nors žygiavo taikos sąlygomis, sovietų kariuomenė turėjo nuostolių: negalutiniais duo- 
menimis, neteko 58 žuvusiųjų (iš jų 15 nusižudė, 15 nuskendo) ir 158 buvo sužeisti. 

Nuo birželio 21 d. 8-osios armijos valdyba įsikūrė Tartu, 3-iosios armijos - Rygoje, 
11-osios armijos - Kaune. Korpusų vadai buvo atsakingi už tvarką, karinių objektų saugu- 
mą, tarpusavio santykius su respublikų ginkluotosiomis pajėgomis, bet jiems buvo drau- 
džiama kištis į politinį gyvenimą. Kariuomenei nurodyta „pokalbiuose su gyventojais ir 
vietos valdžia... gerbti Lietuvos valstybės savarankiškumą ir aiškinti, kad Raudonoji armija 
tik vykdo taikią tarpusavio pagalbos sutartį“. 

Formaliai Pabaltijo respublikos toliau liko „nepriklausomos“, nors jau birželio 17 d. gy- 
nybos liaudies komisaras Timošenka išsiuntė Stalinui ir Molotovui aiškinamąjį raštą su ar- 
timiausio meto „organizacinių priemonių“ planu: 

„Siekiant kuo greičiau parengti Pabaltijo KVT (karo veiksmų teatrą), manau, jog būtina 
užimtų respublikų teritorijoje atlikti šiuos veiksmus: 

1. Sieną su Rytų Prūsija ir Pabaltijo pakrantę turi nedelsdami užimti mūsų pasieniečiai, 
kad užkirstų kelią vakarų kaimyno šnipinėjimo bei diversinei veiklai. 

2. Į kiekvieną iš užimtų respublikų įvesti po vieną (pradžiai) NKVD pulką palaikyti vidaus 
tvarkai. 

3. Kuo greičiau išspręsti užimtų respublikų „vyriausybių“ klausimą. 

4. Pradėti nuginkluoti ir išformuoti užimtų respublikų kariuomenę. Nuginkluoti gyvento- 
jus, policiją ir sukarintas organizacijas. 

5. Saugoti objektus, atlikti sargybos tarnybą bei tarnybą įgulose pavesti mūsų kariuomenei. 

6. Ryžtingai pradėti sovietizuoti užimtas respublikas. 

7. Užimtų respublikų teritorijoje sukurti Pabaltijo karinę apygardą su štabu Rygoje. 

Apygardos kariuomenės vadu paskirti Vidurio Azijos karinės apygardos vadą generolą 
pulkininką Ananasenką. 

Apygardos štabą suformuoti iš 8-osios armijos štabo. 

8. Apygardos teritorijoje pradėti darbus parengiant ją kaip karo veiksmų teatrą (statyti 
įtvirtinimus, pertvarkyti geležinkelius, tiesti kelius, statyti sandėlius, sudaryti atsargas ir kt.). 

KVT parengimo planą teikiu papildomai“. 

Birželio 17-osios vakare Molotovas pasikvietė Šulenburgą ir, kuo šilčiausiai pasveikinęs 
„puikios vokiečių ginkluotųjų pajėgų pergalės proga“, pranešė, kad SSRS ketina aneksuo- 
ti Pabaltijo valstybes. Šiai užduočiai vykdyti Maskva pasiuntė savo „ypatingai įgaliotus“ 
emisarus: į Estiją - Leningrado partinį lyderį A. Ždanovą, į Latviją - politinių bylų didvyrį 
A. Vyšinskį, į Lietuvą - užsienio reikalų liaudies komisaro pavaduotoją V. Dekanozovą, 
kartu ir vadovaujantį vienai iš NKVD valdybų. 

Hitleris, iš anksto neinformuotas apie sovietų planus ir, kol susidūrė su šiuo faktu, ne- 
sitikėjo, kad Stalino „interesai“ siekia taip toli, bet, rengdamasis kautynėms dėl Anglijos, 
neprieštaravo. Šias pretenzijas jis pateikė 1941 metų birželį notoje dėl karo paskelbimo 
SSRS, kurioje apkaltino Maskvą siekiu „bolševizuoti“ visa, kas tik įmanoma. O kol kas vi- 
siems savo diplomatams Berlynas išsiuntė bendrą telegramą: „Nesusiduriantis su kliūtimis 
rusų kariuomenės stiprinimas Lietuvoje, Latvijoje ir Estijoje ir sovietų vyriausybės vykdo- 

iov + RAUDONASIS ŽAIBO KARAS 


Lietuvos „liaudies vyriausybė“: J. Paleckis kalba mitinge. 1940 m. 


Latvijos seimo deputatai 
prie Nacionalinio teatro 
„priėmus“ Latviją į SSRS. 
1940 m. 


Estijos „liaudies 
deputatai“. 1940 m. 

mas vyriausybių reorganizavimas ketinant užtikrinti šių šalių glaudų bendradarbiavimą su 
Sovietų Sąjunga yra tik Rusijos ir Pabaltijo šalių reikalas. Todėl turėdami galvoje mūsų ne- 
kintamai draugiškus santykius su Sovietų Sąjunga mes nematome jokių priežasčių jaudin- 
tis, nors tam tikra užsienio spaudos dalis atvirai reiškia priešingą nuomonę. Prašome veng- 
ti bet kokių pareiškimų, kurie gali būti aiškinami kaip šališki“. 

Anglijai užteko savo problemų. Naujų „teritorinių ir politinių“ pertvarkymų nepripažino 
Jungtinės Amerikos Valstijos, bet jų nuomonė tuo metu Stalinui neturėjo reikšmės. Viskas 
praėjo kaip reta sklandžiai. Pabaltijys pasidavė be mūšio, nors vos prieš mėnesį per gin- 
kluotųjų pajėgų ir Kaitselito paradą generolas Laidoneris deklaravo: „Mes padarėme visa, 
kas įmanoma, kad nebūtume įtraukti į karą. Bet mes karo nebijome ir turime būti pasiren- 
gę, esant būtinumui, narsiai gintis, ir tai bus padaryta“. 

Iki pat mirties Pabaltijo politikus kankino klausimas: ar reikėjo „nusilenkti piktos lem- 
ties svaidyklėms ir strėlėms“, ar vertėjo priešintis. „Priešinantis, aišku, būtų neišvengta 
aukų, bet taip būtų buvus išsaugota tautos dvasios sveikata. Nėra ko slėpti, kad nesiprie- 
šinimas sukėlė didžiulį nusivylimą ir įtūžio jausmą laisvoje Estijoje užaugusiam jaunimui, 
kuris buvo mokomas, kad Išsivadavimo kare iškovotą laisvę reikia ginti ir su ginklu ranko- 
se... Visi šie samprotavimai - daugiausia pavėluotas filosofavimas, besiremiantis tuo, kad 
mūsų nuostoliai priešinantis būtų buvę ne didesni už patirtus dėl deportacijų nuostolius. 
Tačiau per derybas numatyti deportacijų buvo neįmanoma“. 

Beje, generolas Sudoplatovas tikino, jog bekraujis Pabaltijo pajungimas tapo įmanomas 
todėl, kad visa Pabaltijo šalių aukščiausioji vadovybė buvo tiesiog beprincipė gauja, apmo- 
kami sovietų agentai. 

„Reikia kalbėti ir apie tai, jog vargu ar būtų mums pavykę taip greit pasiekti tarpusa- 
vio supratimą, jei ne visi Pabaltijo valstybių vadovai - Ulmanis, Smetona, Urbšys ir Petsas, 
ypač Latvijos vadovybė - Baluodis, Munteris, Ulmanis - nebūtų turėję su mumis slaptų 
santykių... Mes galėjome sau leisti tartis su jais dėl mūsų kariuomenės įvedimo, dėl naujos 
vyriausybės, dėl eilinių kompromisų, nes jie net nesibjaurėjo imti iš mūsų rezidentūros ir iš 
patikimų asmenų pinigų. Visa tai patvirtina archyviniai dokumentai. Taigi jokia Pabaltijo 
aneksija iš tiesų nevyko. Tai buvo sovietų vyriausybės užsienio politikos akcija, visiškai pa- 
teisinama tuo metu, prieš užpuolant Vokietijai, susijusi su būtinumu stiprinti mūsų sienas 
ir su geopolitinių interesų įgyvendinimu. Bet jie negalėjo būti taip efektyviai įgyvendinami 
be slapto bendradarbiavimo su Pabaltijo šalių lyderiais, kurie ir derėjosi dėl atitinkamų są- 
lygų ne savo šalių, o savo pačių labui... 

Su mumis aktyviai bendradarbiavo Latvijos užsienio reikalų ministras Vilhelmas 
Munteris, Latvijos karo ministras Janis Baluodis. Munteris buvo mūsų kozirinė korta. Mes 
taip pat palaikėme slaptus santykius su Latvijos prezidentu Karliu Ulmaniu, teikėme jam 
didelę finansinę paramą... Bet, ko gera, patį įspūdingiausią bendradarbiavimą mūsų rezi- 
dentas V. Jakovlevas sukūrė Estijoje. Estijos prezidentas Konstantinas Petsas, nors 1930 me- 
tais ir nepasirašė verbuojamojo pasižadėjimo bendradarbiauti su GPU (vyriausiąja politine 
valdyba), iš mūsų gaudavo pinigų iki 1940 metų“. 

Birželio 17-21 d., padedant sovietų emisarams (pačiose sovietų pasiuntinybėse) trijose 
respublikose buvo suformuotos „liaudies“, arba, Molotovo apibūdinimu, „sąžiningos“, vy- 
riausybės: Lietuvoje - vadovaujama „žinomo antifašisto“ J. Paleckio, Latvijoje - „pažangaus 
veikėjo“ profesoriaus A. Kirchenšteino, Estijoje - taip pat vadovaujama „pažangaus“ rašy- 
tojo J. Vareso. 

Kaip jos buvo kuriamos, galima sužinoti iš estų komunisto Maksimo Unto, kuris gavo 
vidaus reikalų ministro portfelį (štai jau jis iš tikrųjų buvo sovietų agentas nuo 1932 metų) 
atsiminimų: „Birželio 18-osios vakarą susitikau su drg. Bočkariovu, kuris paklausė, ar su- 
tinku būti vidaus reikalų ministru. Aš pasakiau, kad jei manimi pasitikima, imsiuosi šios 
užduoties. Birželio 19 d. du kartus susitikau su drg. Ždanovu, be to, ir su drg. Bočkariovu. 
Birželio 20 d. įvyko du susitikimai su drg. Ždanovu, taip pat su drg. Bočkariovu ir tos pa- 
čios rugpjūčio 20-osios vakare drg. Ždanovas pavedė man per naktį suorganizuoti birželio 
20 d. mitingą ir demonstraciją... Naktį visas pasirengimas buvo atliktas ir Taline, ir provin- 
cijoje ir birželio 21 d. reikėjo įvesti valdžią, ką aš ir padariau... Nuo to laiko dirbu vykdyda- 
mas partijos man skirtus pavedimus“. 

Valdžia buvo imama ne bet kaip, o „revoliuciškai“. 

Atkreipsime dėmesį, kad birželio 18 d. Estijos ginkluotųjų pajėgų vyriausiojo vado 
specialiu nutarimu, grasinant bausmėmis, iki liepos 1 d. buvo uždrausti „bet kokie vieši ir 
slapti susirinkimai, žmonių susibūrimai, sueigos, eitynės ir manifestacijos, taip pat įvairių 
nutarimų bei rezoliucijų aptarimas ir priėmimas jose“, išskyrus tas, kurias vietos polici- 
jos saugoma rengia „vyriausybinė valdžia“. Tačiau birželio 19 d. atvykęs Ždanovas paste- 
bėjo darbo žmonėms iniciatyvą reikšti kliudančią „šunybę“ ir tuoj generolui buvo paaiš- 
kinta: „Reikia tvirtai pasakyti estams, kad jie nekliudytų gyventojams demonstruoti savo 
gerų jausmų SSRS ir Raudonajai armijai. Kartu užsiminti: jei bus į demonstrantus šaudo- 
ma, sovietų kariuomenė juos gins“. Kaip pasakojo Ch. Miajė, birželio 20 d. vėlai vakare 
pas vidaus reikalų ministrą atėjo „kažkoks rusų komisaras“ ir pareikalavo išrašyti leidimą 
Laisvės aikštėje surengti demonstraciją: „Jurima paaiškino, kad bet kokius susirinkimus 
rengti uždrausta vyriausiojo vado įsakymu, todėl jis tokio leidimo negali išduoti, tai gali 
padaryti tik vyriausiasis vadas. Komisaras pasakė, girdi, sėskite prie stalo ir tuojau rašyki- 
te reikalingą leidimą, „priešingu atveju aš jus suimsiu“. Ir nepriklausomos valstybės vidaus 
reikalų ministras nenusiuntė ruso padedant užsienio reikalų ministrui nei pas jo pasiun- 
tinį, nei pas vyriausiąjį vadą ar prezidentą, o atsisėdo prie stalo ir parašė neteisėtą leidimą. 
Padėtis buvo visiškai aiški, jei uniformuotas rusų komisaras, nenusiėmęs kepurės, galėjo 
grasinti suėmimu“. 

Kartu užimti arsenalui, valstybiniam radijui ir daugeliui kitų įstaigų kažkokie nežino- 
mieji, įsitaisę visiems žinomu adresu: Piarnu gatvė 41, „aprūpino ginklais“ darbininkų 
draugovininkus. 

Birželio 21 d. Laisvės aikštėje įvyko darbo žmonių „galinga manifestacija“ su raudono- 
mis vėliavomis ir šūkiais: „Mes reikalaujame sudaryti vyriausybę, kuri sąžiningai vykdys 
su Sovietų Sąjunga sudarytą sutartį!“ ir „Pašalinti karą prieš Sovietų Sąjungą provokuojan- 
čią vyriausybę!“ Įgaliotasis pasiuntinys Nikitinas pranešė, kad susirinko daugiau kaip 4000 

Organizuotos prosovietinės propagandinės demonstracijos Lietuvoje, Latvijoje ir Estijoje. 


Sovietų režimą palaikanti 
| demonstracija. Kaunas, 
| 1940 m. 


| „Tegyvuoja Stalinas! 
| Molotovas! Bei visa 
| Raudonoji armija...“ 
| Ryga. 1940 m. 

| 


„Sveikiname drą. 
Staliną“ Talinas. 
| LŽ 1940 m. 

žmonių. Mačiusieji piešia kiek kitokį paveikslą: „Laisvės aikštė buvo tuščia, tik jos gale, ne- 
toli Janio bažnyčios stovėjo automobilis, o šalia jo - gal šimtas ar du šimtai žmonių. Ant 
automobilio stogo atsistojęs kažkoks žmogus mojavo raudona vėliava ir rėžė kalbą. Mes 
apsižvalgėme. Staiga oratorius nulipo nuo automobilio stogo, o į jo vietą užsiropštė unifor- 
muotas rusų karininkas. Pukas sudrebėjo ir pasakė, jog dabar reikalas rimtas, jei Raudonoji 
armija atvirai kišasi... Visas tas spektaklis paliko gana skurdų įspūdį“. 

Toliau, sugiedoję „Internacionalą“, į grupes pasidaliję demonstrantai, lydimi sovietų au- 
tomobilių, patraukė prie kalėjimo pastato, kur buvo išlaisvinti 27 režimo politiniai kaliniai, 
ir prie prezidento rūmų. Konstantinas Petsas, išėjęs į balkoną, tylėdamas išklausė apačio- 
je skanduojamus šūkius, iš kurių ypač gražiai skambėjo: „Tegyvuoja Stalinas!“ ir pasirašė 
Ždanovui diktuojant parengtus įsakus. Jau vakare „liaudis ilgai aptarinėjo pranešimus apie 
naujos vyriausybės sudarymą“. 

Viskas! Buržujai subliuško: „Užsienio reikalų ministras Pijpas sėdėjo Baltųjų rūmų salės 
kieme ir verkė. Mūsų viršininkas, ministras be portfelio Antsas Oiderma žiūrėjo pro langą 
į pražygiuojančią procesiją ir sakė man ir Raudmai: „Vyručiai, sušikti reikalai! Tai galas!“ 

Birželio 22 d. revoliucija taip pat staiga baigėsi, iš darbininkų buvo atimti šautuvai, o po- 


licija vėl stojo į savo postus gatvėse. 

Vyšinskis ir Dekanozovas taip pat neapvylė: kartu ir net anksčiau nei Estijoje, Lietuvoje ir 
Latvijoje „komunistų kvietimu vyko masiniai mitingai ir demonstracijos, per kurias buvo 
keliami reikalavimai sudaryti liaudies demokratinę vyriausybę“. 


Lietuvių kariai, priklausę RA 29-ajam šaulių teritoriniam korpusui (29-asis ŠTK sudarytas 1940 m. rugpjūčio 
17 d. SSRS gynybos liaudies komisaro direktyva iš Lietuvos „liaudies“ kariuomenės), manoma, - 1941 m. 
birželio sukilimo dalyviai. 1941 m. galbūt birželio 26 d. 

"Taigi remiami sovietų durtuvų komunistai ėmė valdžią Pabaltijyje, o pasyvi visuomenė 
„lemiamą gyvavimo akimirką iš inercijos vilkosi priekin“. Aišku, negalima neigti ir to fak- 
to, jog dalis gyventojų dėl įvairių priežasčių sveikino naująsias vyriausybes. Buvo apie de- 
mokratiją svajojančios opozicinės autoritariniams režimams inteligentijos, mažažemių ir 
bežemių valstiečių, beturčių sluoksnių, kurie tikėjosi geresnio gyvenimo, buvo komunistų, 
siekiančių visus „padaryti laimingus“ po raudonomis vėliavomis. 

O kariškiai dalykiškai rengė KV T. 

Birželio 20 d. Maskvoje patvirtintas ypatingos svarbos gynybos komiteto prie SSRS liau- 
dies komisarų tarybos nutarimas „Dėl Baltijos laivyno organizavimo patvirtinimo ir prie- 
monių stiprinti Suomijos įlankos vakarinių rajonų gynybą“, kuriame numatyta priemonių 
„suorganizuoti priešlėktuvinę gynybą Hanko pusiasalyje ir užtikrinti kranto gynybos įren- 
ginių statybą Ezelio, Dago salose ir Irbės sąsiaurio pietinėje pakrantėje“. Pagal šį nutarimą 
ir vėlesnius KJL liaudies komisaro įsakymus svarbiausia Baltijos laivyno baze tapo Talinas. 
Bazės vadu paskirtas Baltijos laivyno vadas viceadmirolas V. Tribucas. 

Birželio 21 d. Baltarusijos apygardos kariuomenės vadas Pavlovas išsiuntė gynybos liau- 
dies komisarui tarnybinį raštą dėl Pabaltijo šalių kariuomenių „utilizavimo“: 

„Vienoje vietoje laikyti Lietuvos, Latvijos ir Estijos kariuomenių, mano nuomone, nega- 
lima. Išsakau šiuos siūlymus: 

Visų trijų šalių kariuomenes nuginkluoti ir ginklus išgabenti į Sovietų Sąjungą. Arba po 
karininkų personalo valymo ir sustiprinimo mūsų vadais matau galimybę iš pradžių ar ar- 
timiausiu metu panaudoti karui Lietuvos ir Estijos kariuomenes ne Baltarusijos YKA, pa- 
vyzdžiui, prieš rumunus, turkus, afganus ir japonus (ak, kaip toli užsimanė žengti gene- 
rolas!). Visais atvejais latvius, manau, reikia visiškai nuginkluoti. 

Kai bus baigti tvarkyti kariuomenių reikalai, nedelsiant (per 48 valandas) nuginkluo- 
ti visus 3 šalių gyventojus. Neatidavusius ginklų sušaudyti. Anksčiau išvardytų priemonių 
būtina imtis artimiausiomis dienomis, kad turėtume laisvas rankas apygardos mobilizaci- 
niam parengimui. 

Visas šias priemones Baltarusijos YKA atlikti yra pasirengusi, tik prašau duoti įsakymą 
dėl priemonių prieš 36 valandas iki veiksmų pradžios“. 

Tačiau „suverenių“ valstybių nacionalinių kariuomenių nuspręsta kol kas neliesti. Po 
mėnesio pasirodė gynybos liaudies komisaro direktyva dėl Pabaltijo respublikų kariuome- 
nių pertvarkymo ir laipsniško transformavimo į įprastinius Raudonosios armijos šaulių 
korpusus po 15-16 tūkstančių žmonių kiekviename: 

„„«« Esančias Estijos, Latvijos ir Lietuvos SSR kariuomenes išsaugoti 1 metus, išvalyti iš 
jų nepatikimus elementus ir, kiekvieną kariuomenę pertvarkius į šaulių teritorinį korpusą, 
turint galvoje, kad vadai per tą laiką baigs išmokti rusų kalbą ir bus naujai kariškai pareng- 
ti, tada teritorinius korpusus pakeisti eksteritoriniais, formuojamais bendrais pagrindais. 

Korpusams suteikti pavadinimus: 

a) estų korpusui - 22-asis šaulių korpusas; 

b) latvių korpusui - 24-asis šaulių korpusas; 

c) lietuvių korpusui - 29-asis šaulių korpusas“. 

Bet tai buvo po mėnesio. O štai nuginkluoti gyventojus ir sukarintas organizacijas pra- 
dėta nedelsiant. Tiesa, neklusnieji kol kas nebuvo šaudomi, apsiribota baudomis ar suėmi- 
mu iki trijų mėnesių. Iki liepos vidurio tik Latvijoje ir Lietuvoje atimta 36 214 šautuvų bei 
karabinų, 21 250 pistoletų, 433 lengvieji ir 17 sunkiųjų kulkosvaidžių, 4654 šaltieji ginklai, 
2835 granatos, 608 tolo lazdelės, 1 tankas ir 5,5 milijono šovinių. 

Birželio 30 d. generalinio štabo viršininkas pateikė gynybos liaudies komisarui direk- 
tyvos dėl Raudonosios armijos dislokavimo projektą, parengtą atsižvelgiant į Pabaltijo 
karinės apygardos sukūrimą. Liepos 4 d. gynybos liaudies komisaras ir generalinio šta- 
bo viršininkas aiškinamajame rašte VKP(b) CK politiniam biurui ir SSRS LKS galutinai 
suformulavo Pabaltijo karinės teritorinės struktūros idėjas ir patikslino būsimosios apy- 
gardos sudėtį. Jai turėjo priklausyti 11 šaulių, 2 tankų, 1 motorizuotoji divizija ir 9 artile- 
rijos pulkai. Kai liaudies komisarų sovieto nutarimu šie siūlymai buvo patvirtinti, gyny- 
bos liaudies komisaras liepos 11 d. davė įsakymą, kuriame iškelta užduotis iki liepos 31 d. 
Lietuvos, Latvijos ir Kalinino srities vakarinių rajonų teritorijoje suformuoti Pabaltijo kari- 
nę apygardą su štabu Rygoje. Kalinino apygarda buvo išformuota. Estijos teritorija įtraukta 
į Leningrado karinę apygardą, Kalinino srities rytiniai rajonai - į Maskvos karinę apygardą, 
Smolensko sritis priskirta prie Baltarusijos YKA, kuris pavadintas Vakarų ypatingąja kari- 
ne apygarda. Pabaltijo kariuomenės vadu paskirtas generolas pulkininkas A. Loktionovas, 
štabo viršininku - generolas leitenantas P. Klionovas, apygardos KOP - generolas leitenan- 
tas G. Kravčenka, o Leningrado KA 8-osios armijos vadu paskirtas buvęs 65-ojo šaulių kor- 
puso komisaras generolas leitenantas A. Tiurinas. 

1940 metų liepą sustiprinti Monzundo salų gynybai suformuota 3-ioji atskira šaulių 
brigada. 

Artėjo Stalino sudėtingo lošimo paskutinis veiksmas. 

Naktį iš liepos 2-osios į 3-iąją Kremliuje įvyko Molotovo ir formaliai dar nepriklausomos 
Lietuvos ministro pirmininko pareigas einančio V. Krėvės-Mickevičiaus atviras pokalbis. 
Mat V. Krėvė-Mickevičius sumanė skųstis dėl sovietų kariuomenės ir NKVD funkcionierių 
visuotinio atviro kišimosi. Atsakydamas Viačeslavas Michailovičius pasakojo pašnekovui 
apie Kremliaus Didžiąją Svajonę: 

„Jūsų Lietuva drauge su kitomis Pabaltijo valstybėmis įstos į didžiąją šeimą - Sovietų 
Sąjungą. Štai kodėl jūs jau dabar turite aiškinti savo liaudžiai, kokia yra sovietinė siste- 
ma, kuri ateityje įsigalės visur, visoje Europoje, iš pradžių vienose vietose, tokiose, kaip 
Pabaltijo valstybės, paskui - kitose... Dabar mes įsitikinę labiau nei visada, kad genialusis 
Leninas neklydo, tikindamas mus, jog antrasis pasaulinis karas leis mums užkariauti val- 
džią visoje Europoje, kaip pirmasis pasaulinis karas leido užgrobti valdžią Rusijoje... kur 
nors prie Reino įvyks lemiamos kautynės tarp proletariato ir pūvančios buržuazijos, kurios 
ir nulems visiems laikams Europos likimą. Mes įsitikinę, jog pergalę šiose kautynėse laimė- 
sime kaip tik mes, o ne buržuazija. Negalime leisti likti mūsų užnugaryje mažai salelei tos 
socialinės sistemos, kuri turės išnykti visoje Europoje“. 

Tikriausiai tai buvo laimingiausi metai Molotovo gyvenime. 

Liepos 4-5 d. trijose respublikose buvo priimti nutarimai dėl parlamentų rinkimų, ku- 
rie turėjo įvykti po dešimties dienų. Sovietų patarėjų patarimu, siekiant „užkirsti kelią da- 
lyvauti rinkimuose liaudies priešams“, rinkimų įstatymai buvo pataisyti - įvestas reikala- 
vimas visiems kandidatams pateikti savo rinkimų platformas. Papildomoje instrukcijoje, 
skirtoje apygardų komitetams, buvo įspėjama: „Jei pateikta rinkimų platforma yra nepa- 
grįsta ar atvirai skirta apgauti rinkėjams, apygardos komitetas turi laikytis savo pozicijos 
dėl kandidato iškėlimo rašto, kruopščiai išnagrinėti šį klausimą“. Tuo remiantis dar regis- 
truojant kandidatus buvo atskiriamos „avys nuo vilkų“. Buvo taikomos standartinės for- 
muluotės: „78-osios rinkimų apygardos raštą dėl Eduardo Pedasko iškėlimo į kandidatus, 
užregistruotą Nr. 2... reikia anuliuoti, nes prie rašto pridėta rinkimų platforma yra nepa- 
grįsta ir kandidato ankstesnė politinė veikla neleidžia tikėti, kad jis toliau galės sąžiningai 
veikti pagal visus platformos punktus, todėl darytina išvada, jog platforma sudaryta ap- 
gauti rinkėjams“. Arba: „Raštas Nr. 5... kurio kaip antraštė ir šūkis turi pavadinimą „Estijos 

darbo liaudies sąjunga“, visų komiteto narių vieninga nuomone, atitinka visus reikalavi- 
mus, todėl jį reikia pripažinti galiojančiu“. 

Galiausiai kiekvienoje Estijos rinkimų apygardoje (ten buvo renkamas valstybės parla- 
mentas) liko po vieną kandidatą, Latvijoje ir Lietuvoje (jose - seimai) - po vieną kandidatų 
sąrašą — visi komunistai ar kairieji socialistai, nors ir buvo pavadinti „darbo liaudies sąjun- 
gomis', su ta pačia „platforma“. Taigi rinkėjas galėjo balsuoti tik už komunistą ar įmesti į 
urną tuščią biuletenį, arba ignoruoti rinkimus. Bet tik teoriškai. 

Siekiant aktyvinti rinkėjus, buvo naudojamas visas prieinamų priemonių arsenalas: pa- 
žadai, apgaulė, grasinimai: „Išsisukinėjimas nuo rinkimų bus provokuojantis žingsnis: da- 
bartinėmis sąlygomis pasyvumas gali būti vertinamas kaip priešiškumas darbo liaudžiai, 
pasyvūs gali likti tik tie, kurie stoja prieš darbo žmones“. Rinkimų dienomis prie namų 
siųsdavo automobilius, kuriais vežė rinkėjus į apylinkes. Siekdami palengvinti procedūrą 
centriniai rinkimų komitetai leido balsuoti nepateikiant asmens tapatybės dokumentų, tai 
yra įmesti biuletenį į balsadėžę galėjo kas tik nori, taip pat ir pilietis, neturintis teisės bal- 
suoti ar apskritai ne pilietis, pavyzdžiui, visa Pabaltijyje buvusi Raudonoji armija. „Tai tei- 
kė galimybių, - rašė atsiminimuose Rejus, įstengęs drauge su žmona pabėgti iš Maskvos į 
Stokholmą, - susimokius su rinkimų apylinkėse esančiais komunistais, siųsti komunistų 
agentus su išgalvotomis pavardėmis balsuoti keliose rinkimų apylinkėse. Įrodymų, kad vi- 
somis šiomis apgaulės galimybėmis naudotasi, buvo apstu. Aišku, kam gi jų buvo prigalvo- 
ta, jei nepasinaudotų?.. Balsavimo slaptumo rinkimų apylinkėse iš esmės nesilaikyta. Šalia 
komisijoms priklausančių komunistų visur sėdėjo Raudonosios armijos politiniai vadovai, 
kurie griežtai sekė, kaip rinkėjai elgiasi, ir užsirašinėjo“. Ir dar štai ką sugalvojo: kiekvienam 
balsavusiajam į pasą įspaudžia spaudą, o kurio pase spaudo nebus, - tas liaudies priešas 
(pirmieji suėmimai prasidėjo tuojau po rinkimų). Reikėjo tik „teisingai“ suskaičiuoti bal- 
sus, o tai nebuvo jokia problema. 

Na, ir, savaime aišku, „rinkimų“ išvakarėse, taip sakant, prevenciškai, buvo masiškai su- 
iminėjami žmonės: vien Lietuvoje naktį iš liepos 11-osios į 12-ąją buvo sučiupta apie du 
tūkstančius žmonių. 

Lietuvos pasiuntinys Vokietijai K. Škirpa dėl to surašė arijams notą: „1940 metų birželio 
14 d. Sovietų Socialistinių Respublikų Sąjunga nepagrįstomis ir nepateisinamomis dingstimis 
pateikė Lietuvai ultimatumą... Kitą dieną rusų Raudonoji armija, atakavusi lietuvių pasie- 
niečius, peržengė Lietuvos sieną ir okupavo visą Lietuvą. Be to, buvo suformuota marione- 
tinė vyriausybė... visą administraciją kontroliuoja Sovietų Socialistinių Respublikų Sąjunga, 
mums buvo įsakyta liepos 14 d. surengti rinkimus į Seimą, jiems vykstant, įvykdytas didžiau- 
sias lietuvių tautos valios falsifikavimas... Dar iki rinkimų buvo uždrausti visi klubai ir orga- 
nizacijos, Lietuvos spauda areštuota, jos redaktoriai prievarta pašalinti, o bent kiek įtakinges- 
ni visuotiniame gyvenime asmenys suimti. Anksčiau atvirais Lietuvos valstybės priešais mūsų 
laikyti žmonės paskirti į valstybės įstaigas, taip pat ir į valstybės politinę policiją. Komunistų 
partija tapo vienintele politine organizacija, kuriai leista veikti legaliai... Buvo leista sudary- 
ti tik vieną kandidatų sąrašą, kaip tik tą, kuris priimtinas komunistų partijos nariams. Kad 
visus priverstų būtinai dalyvauti rinkimuose, tuos, kurie nenorėjo balsuoti, grasino paskelbti 

liaudies priešais, buvo griežtai tikrinama, ar asmuo dalyvavo rinkimuose. Aišku, jog tokiomis 
sąlygomis išrinktas Seimas - tik aklas įrankis komunistų partijos, taigi ir Sovietų Socialistinių 
Respublikų Sąjungos vyriausybės rankose“. 

Analogišką notą pateikė ir Latvijos pasiuntinys. Vokietijos užsienio reikalų ministerijos 
valstybės sekretorius Vermanas „draugiškoje aplinkoje“ notas grąžino „teisindamasis tuo, 
kad mes galime priimti iš pasiuntinio notas, pateiktas jų vyriausybių vardu, aš nutylėjau, 
kad notos grąžinamos Reicho užsienio reikalų ministro nurodymu“. 

Apskritai suprantama, kad rinkimai svetimos šalies kariuomenės okupuotoje šalyje yra 
nesąmonė. 

Be abejonės, rezultatai buvo puikūs: Lietuvoje balsavo 95,1 proc. turėjusiųjų teisę balsuo- 
ti, Latvijoje - 94,8 proc., Estijoje - 84,1 proc. Kai kurios apylinkės pasiekė šimtaprocentinį 
atvykusiųjų skaičių. Už darbo liaudies sąjungos kandidatus Lietuvoje suskaičiuota 99,19, 
Latvijoje - 97,8 ir Estijoje - 92,8 proc. balsų. 

Liepos 20 d. laikraštis „New York Times“ išspausdino straipsnį apie rusų demokrati- 
jos stilių: „Įsivaizduokime, kad lapkritį mūsų rinkėjai balsuodami gaus po vieną sąrašą. 
Įsivaizduokime, jog sąrašą sudarė diktatorius, kurio mes nekentėme ir bijojome, įsivaiz- 
duokime, kad rinkimų punktus kontroliuoja diktatoriaus kariuomenė, kiekvienam rinkė- 
jui turi būti pase įspaudžiamas spaudas, jog kiekvienas, kuris nebalsavo, turi būti nubaustas 
kaip „liaudies priešas“. Įsivaizduokime, kad užsienio diktatorius, jo kontroliuojama spau- 
da, jo marionetinė partija paskelbs, jog mūsų šalyje ji laimėjo 90 procentų balsų persvara 
ir tuo remsis kaip visos tautos palaikymu aneksuojant mūsų šalį. Kaip tik tai ir įvyko bu- 
vusiose Estijos, Latvijos ir Lietuvos respublikose, kurias jau okupavo sovietų kariuomenė 
ir netrukus Sovietų Sąjunga praris. Vykdydamas tokius „rinkimus“ Baltijos šalyse Stalinas 
vėl pralenkė Hitlerį. Šį kartą Kremliaus šeimininkas inscenizavo demokratinį farsą, kuris 
atviru cinizmu skiriasi net nuo įžymiųjų Hitlerio „plebiscitų“ Vokietijoje... Be abejonės, pa- 
togiu laiku naujos marionetinės vyriausybės nuspręs, kad jos nori prisijungti prie Sovietų 
Sąjungos. Tai ir yra rusų stiliaus demokratija. Šiuo atveju stebina ne tai, kad tiek daug žmo- 
nių balsavo šiuose šlykščiausiuose ir niekingiausiuose rinkimuose, bet tai, jog kai kurie iš- 
drįso nuo jų nusišalinti“. 

Vos pasirodžius šiam straipsniui, Rytų pusrutulyje jau atėjo 1940 metų liepos 21-oji. 

Tą dieną prasidėjo Lietuvos ir Latvijos liaudies seimų, o liepos 22 d. - Estijos naujosios 
valstybės dūmos posėdžiai. 

Lietuvos liaudies seimas vienbalsiai priėmė deklaraciją dėl sovietų valdžios įvedimo, 
bankų ir stambiųjų pramonės įmonių nacionalizavimo, dėl Lietuvos paskelbimo sovietų 
socialistine respublika, dėl jos įstojimo į SSRS. 

Latvijos liaudies seimo priimta deklaracija baigėsi žodžiais: „Išreikšdamas visos Latvijos 
laisvos darbo liaudies valią seimas iškilmingai skelbia sovietų valdžios įvedimą visoje 
Latvijos teritorijoje... Latvija skelbiama sovietų socialistine respublika... nuo šiol visa val- 
džia Latvijos SSR priklauso miesto ir kaimo darbo žmonių deputatų sovietams“. 

Nors Estijos valstybės dūma buvo kitaip vadinama, bet mąstė taip pat. Visų trijų dekla- 
racijų tekstai yra identiški. 

Tiksliai nustatyta, jog nė vienoje rinkimų 
platformoje, o jos, kaip buvo matyti, visos vie- 
nodos, nė žodžiu neužsiminta apie ketinimą 
galutinai atsisakyti savo nepriklausomybės ir 
prisijungti prie Sovietų Sąjungos. Kandidatai 
žadėjo įvesti kažkokią liaudies demokratijos 
santvarką. Tai irgi buvo „vualis“, „nepagrįs- 
ta platforma“, sudaryta apgauti rinkėjams. 
Nepakankamai supratingi „visos liaudies iš- 
rinkti“ deputatai prieš posėdį buvo kviečiami 
į komunistų partijos CK ir ten jiems aiškin- 
ta, „kad reikia balsuoti už sovietų santvarkos 
įvedimą ir prisijungimą prie SSRS... Viena iš 
| dviejų: arba mes sutiksime, arba mums bus 
Sovietų Sąjungos herbas su užrašu „Visų šalių labai prastai“. Be to, kaip liudijo vienas iš 
a vienykitės!“ visomis 16-os respublikų Estijos parlamento posėdžių dalyvių, „prie- 

šais parlamento pastatą bei patalpą išsidėstė 
sovietų tankai ir t.t. Negaliu pasakyti tiksliai (kiek buvo kariuomenės), bent jau apie 100 
žmonių su šautuvais ir visu kitu. Visuose koridoriuose, taip pat ant laiptų ir patalpose buvo 
pilna sovietų kariuomenės kareivių. 

1940 metų rugpjūčio 1 d. SSRS aukščiausiojo sovieto VII sesija su dideliu malonumu 
patenkino Pabaltijo respublikų prašymus. „Rinkimai parodė, - sakydamas kalbą pažymė- 
jo Molotovas, kad Lietuvos, Latvijos ir Estijos valdančiosios klikos neišreiškė savo liaudies 
valios, atstovavo tik mažai išnaudotojų grupei. Išrinkti visuotiniu, tiesioginiu ir lygiatei- 
siu slaptu balsavimu Latvijos ir Lietuvos seimai, Estijos liaudies dūma jau išsakė savo vie- 


ningą nuomonę esminiais politiniais klausimais. Mes patenkinti galime konstatuoti, jog 
Estijos, Latvijos ir Lietuvos liaudis sutartinai balsavo už savo atstovus, kurie vieningai pa- 
sisakė už sovietų santvarkos įvedimą ir Lietuvos, Latvijos bei Estijos įstojimą į Sovietų 
Socialistinių Respublikų Sąjungą. Taigi Lietuvos, Latvijos ir Estijos santykiai su Sovietų 
Sąjunga turi remtis nauju pagrindu... Svarbiausią reikšmę mūsų šaliai turi tas faktas, kad 
nuo šiol Sovietų Sąjungos sienos bus perkeltos į Baltijos jūros pakrantę“. 

Vos ne pirmiausia „laisvų respublikų sąjungos“ naujiesiems piliečiams buvo įsakyta grą- 
žinti užsienio pasus. „Valdančiosios buržuazinės klikos“ su retomis išimtimis jau pradėjo 
savo daugiametę kelionę etapais per kalėjimus ir tremtį. 

Anglija ir JAV Stalino savavaliavimo nepripažino. Einantis Jungtinių Valstijų vyriausy- 
bės valstybės sekretoriaus pareigas S. Velsas neformaliame susitikime sovietų pasiuntiniui 
tiesiogiai pasakė, kad amerikiečiai nemato principinio skirtumo tarp „Baltijos tautų lais- 
vo noro gyventi rusų dominijoje ir vokiečių įsiveržimo į mažas Vakarų Europos valstybes 
bei jų okupavimo“. Molotovas atsakė viešai: „Mums tapo žinoma, jog kai kam Jungtinėse 
Valstijose nepatinka sovietų užsienio politikos laimėjimai Pabaltijyje. Bet, prisipažįstame, 
ši aplinkybė mus mažai domina, nes su savo užduotimis mes susidorojame ir be šių nepa- 

tenkintų ponų. Tačiau ta aplinkybė, kad Jungtinių Valstijų valdžia neteisėtai sulaikė nese- 
niai mūsų valstybės banko iš Lietuvos, Latvijos ir Estijos bankų pirktą auksą, kelia mūsų 
patį energingiausią protestą. Šiuo atveju mes galime tik priminti Jungtinių Valstijų vyriau- 
sybei, kaip ir Anglijos vyriausybei, pasirinkusiai tą patį kelią, jų atsakomybę dėl šių netei- 
sėtų veiksmų“. 

Berlynas ir Italija pareiškė, kad trijų Baltijos valstybių įstojimas į Sovietų Sąjungą neken- 
kia jų interesams. 

Nuo 1940 metų rugpjūčio 5 d. sovietų Pabaltijyje įvestas Maskvos laikas. Pagal jį lietuviai, 
latviai ir estai buvo mokomi „teisingai“ gyventi vos vienerius metus, bet ir to buvo per akis. 

Nuo tada dešimtmečius buvo kalama į galvas, kad Pabaltijo respublikų prijungimą prie 
SSRS 1940 metų vasarą pirmiausia padiktavo jų saugumo interesai didėjančios karo grės- 
mės sąlygomis. Na, pirma, ne grėsmės, o karo, kuriame Sovietų Sąjunga jau nepaprastai 
veikliai dalyvavo ir net spėjo nusipelnyti agresorės vardą. Antra, Hitleris darė tą patį, tai yra 
užtikrino Reicho saugumą nukariaudamas kaimynus. Nesunku suprasti, kad, mažėjant ga- 
limų priešų, savo šalies saugumas didėja. Marksistai taip pat su tuo sutiko. Kai fiureris pra- 
nešė Maskvai, jog ketina įsiveržti į Daniją ir Norvegiją, Molotovas atsakė jam puikia fraze: 
„Mes linkime Vokietijai visiškos pergalės jos gynybiniuose veiksmuose“. 

Stalino gynybiniai veiksmai — tos pačios rūšies reiškinys. Tikėdamasis Vokietijos už- 
puolimo, kuris kažkodėl pasirodė esąs netikėtas, jis nenutrūkstamai stūmė sienas į vaka- 
rus. Sovietų maršalai rašė, kad paskui jiems tai gerokai pagelbėjo, teikė vietos „įsibėgėti“. 
Pavyzdžiui, tas pats Jeriomenka 1942 metų vasarą atsidūrė Volgos kairiajame krante, nors 
apie šią upę visa šalis dainavo: 

Pasieny tegul priešai lakstys, 

Dantimis kaip vilkai tekalens, 

Volgos gražuolės jie nematys 

Ir negers jie iš Volgos vandens. 

Taigi geografijos požiūriu tai jau Azija, o jei ne „pastūmėtos sienos“, kur tada Jeriomenka 
būtų atsidūręs? Baisu net pagalvoti. 

Stebėtinas dalykas, per 20 Sovietų Sąjungos prieškarinių kovos dėl taikos ir savo saugu- 
mo metų ji taip ir neįgijo nė vieno sąjungininko. Gal vis dėlto nenuilstamo, alkano siekio 
pastūmėti sienas į svetimas teritorijas? 

Pagaliau, kaip tikino sovietinė istorija, Raudonoji armija „apgynė Pabaltijo tautas“. Štai 
tik, kai reikėjo iš tikrųjų ginti, neapgynė. Ir tos tautos nežinia kodėl šaudė į nugarą kaip tik 
„gynėjams“ ir su gėlėmis pasitiko naujus „išvaduotojus“. 

„Mus visur džiaugsmingai pasitiko Lietuvos gyventojai. Čionykščiai žmonės laikė mus 
išvaduotojais, — taip 1941 metų vasarą, pakeisdamas Jeriomenkos kazokus, sakė savo tan- 
ku atvažiavęs vermachto 20-osios tankų divizijos kareivis Otas Karijus. 

Štai dėl Besarabijos Stalinas, atrodo, buvo „savaip teisus“, nors klausimas gana painus ir 
ši teritorija niekada nepriklausė SSRS, o ir moldavų gaila. 

Rumunija beveik dvejus metus svyravo, kieno pusėje jai naudingiau būtų stoti į Pirmąjį 
pasaulinį karą. Rusijos generaliniame štabe dėl to net šmėkščiojo toks anekdotas: „Jei 
Rumunija palaikys Vokietiją, mums reikės 40 divizijų jai sumušti, o jei ji paskelbs karą 
Vokietijai, mums prireiks 40 divizijų jai apginti“. 1916 metų rugpjūčio 14 d. paveikta gar- 
siojo Brusilovo prasiveržimo, dėl ko Austrija- Vengrija atsidūrė prie karinio pralaimėji- 
mo ribos, ir Antantės pažadų pripažinti Transilvanijos, Banato ir Bukovinos „rumunišku- 
mą“ Rumunijos karalystė paskelbė karą Trišalei sąjungai. Rumunų kariuomenė, įveikusi 
Karpatus, įnirtingai įsibrovė į Transilvaniją ir iki gruodžio pradžios triuškinamai pralaimė- 
jo Falkenšteino ir Makenzio kariuomenėms, neteko daugiau kaip 300 tūkstančių žmonių 
nukautų, sužeistų ir patekusių į nelaisvę. Gruodžio 6 d. žlugo Bukareštas, tad vyriausybė 
persikėlė į Jasus. Aukso atsargos buvo išgabentos į Rusiją. Šalis prarado tris ketvirtadalius 
teritorijos. 1917 metų sausį, atvykus rusų pastiprinimams - 35 pėstininkų ir 13 kavaleri- 
jos divizijų, Rumunijos frontas stabilizavosi prie Sireto ir Dunojaus upių. Už kariuomenės 

Nr. 21. Rumunijos žemėlapis. 1940 m. 


„Sfatul Cerij“- Besarabijos krašto valstybės taryba, 1917 m. lapkričio 21d. paskelbusi 
Moldavijos demokratinę respubliką. 

„Sfatul Cerij' vėliava. 1917 m. 


„Sfatul Cerij“ pranešimas apie paskelbtą 
respubliką. 1917 m. gruodžio 3 d. 


nugaros driekėsi Rusijos Besarabija, kurios teritorija buvo didesnė už Rumunijos karaliaus 
valdžioje likusį žemės lopą. 

Po 1917 metų Vasario revoliucijos padėtis Besarabijoje darėsi vis nestabilesnė, o spalį, 
po bolševikų surengto perversmo, ten viešpatavo vos ne chaosas. Rusijos kariuomenė ka- 
tastrofiškai greit iro, fronto užnugarį užtvindė dezertyrai ir marodieriaujantys anarchistų 
būriai. Tokiomis sąlygomis „ant patvaldystės nuolaužų“ lapkričio 21 d. Kišiniove pradėjo 
savo veiklą krašto taryba - „Sfatul Cerij“ - lyg ir kareivių, darbininkų ir valstiečių depu- 
tatų taryba su vietiniu nacionaliniu koloritu (apie 70 proc. deputatų vietų priklausė vietos 
gyventojų atstovams). Bet kuriuo atveju bolševizmu čia nesižavėta. Pirmininku išrinktas 
Jonas Nikulecas. Iš pradžių šis „parlamentas“ buvo laikina struktūra, kurios svarbiausias 
tikslas - pasirengti ir sušaukti Besarabijos steigiamąjį susirinkimą. 1917 metų gruodžio 2 d. 
krašto taryba paskelbė, jog sukuriama Moldavijos demokratinė respublika Rusijos sudėty- 
je. Maskva nedelsdama respubliką pripažino. 

Siekdama stabilizuoti padėtį krašte „Sfatul Cerij“ kreipėsi į Rumunijos fronto vyriausiojo 
vado padėjėją generolą Ščerbačiovą (vyriausiasis vadas buvo karalius Ferdinandas) ir pra- 
šė padėti susidoroti su kraštą užtvindžiusia anarchijos, žmogžudysčių ir gyventojų prie- 
vartavimo banga. Iki to meto bolševikai visam pasauliui paskelbė pasitraukiantys iš karo 
ir pradėjo derybas su Vokietija bei Austrija- Vengrija. Gruodžio 15 d. Brest Litovske pa- 
siektas susitarimas dėl karo veiksmų nutraukimo Rytų fronte, tad kaizeris galėjo permesti 

į vakarus apie 80 atsilaisvinusių divizijų. V. Leninui „taikus atokvėpis“ buvo reikalingas ne 
mažiau nei Vokietijai, kad kuo greičiau sustiprintų savo valdžią didžiulėje šalyje, sudaužy- 
tų valdžios aparatą, išardytų kariuomenę, sukurtų naujų jėgos struktūrų kovai su „vidaus 
kontrrevoliucija“. Jam reikėjo chaoso ir pilietinio karo. Trumpai sakant, liaudies komisarų 
sovieto pirmininko ir kaizerio Vilhelmo II interesai šiame etape idealiai sutapo, o ir dauge- 
lis revoliucinės vyriausybės žingsnių buvo aptarti bei finansuoti iš anksto. 

Kartu liaudies komisarų sovietas kreipėsi į Antantės šalis siūlydamas prisijungti prie de- 
rybų ir žadėjo „visiškai palaikyti kiekvienos šalies darbininkų klasę, kuri sukils prieš savo 
nacionalinius imperialistus, prieš šovinistus, prieš militaristus su taikos, tautų brolybės ir 
socialinio visuomenės pertvarkymo vėliava“. Antantės valstybėms darėsi aišku, jog Rusiją 
galima drąsiai išbraukti iš sąjungininkų sąrašo. 

Nuo to meto svarbiausiu Rumunijos vyriausybės priešu tapo ne vokiečiai, o bolševikai. 
Sausio 9 d. generolas Ščerbačiovas sudarė paliaubas su Austrijos-Vengrijos vadovybe, o 
karo ministras Jankoveskus, pritariant Prancūzijai, 1917 metų gruodžio 11 d. davė įsaky- 
mą kariuomenei užimti Besarabijos teritoriją. Be to, Rumunijos vyriausybė pareiškė esan- 
ti pasirengusi išvesti savo kariuomenę, kai tik Besarabijoje įsivyraus tvarka ir ramybė, o 
su Prancūzija susijusių valstybių atstovai patvirtino, kad akcijos imtasi siekiant apsaugoti 
Rumunijos užnugarį ir tai yra laikina priemonė. Dėl to gruodžio 16 d. RSFSR užsienio rei- 
kalų liaudies komisariatas pareiškė oficialų protestą Rumunijos pasiuntiniui Petrogradui, 
o 1918 metų sausio 13 d. liaudies komisarų sovieto nutarimu buvo nutraukti diplomati- 
niai santykiai su Rumunija, jos aukso atsargos rekvizuotos. Sausio 24 d., paskelbus Kijeve 
Ukrainos liaudies respubliką, Moldavijos demokratinė respublika paskelbė savo nepriklau- 
somybę, t.y., kad ji atsiskiria nuo Rusijos. 

Prieš Rumunijos pajėgas stojo ukrainiečių ir moldavų bolševikų jungtinės formuo- 
tės. Rumunijos dalinių pasirengimas kovoti buvo nekoks ir karo veiksmai jiems klostė- 
si nesėkmingai. Vasario 15 d., paėmus Kijevą, raudonųjų vadovybė Ukrainoje pateikė 
Rumunijai ultimatumą reikalaudama tuojau išvesti rumunų kariuomenę iš Besarabijos. 
Vasario 22 d. Odesoje prasidėjo sovietų ir rumunų atstovų derybos, kuriose dalyvaujan- 
tys anglų ir prancūzų karinių misijų delegatai siūlė tarpininkauti. Taigi buvo suderinta su- 
tartis, kurios svarbiausia sąlyga - Rumunijos įsipareigojimas per du mėnesius išvesti savo 
kariuomenę iš Besarabijos, nesiimti jokių „priešiškų karinių ar kitų veiksmų“ prieš Sovietų 
Rusiją ir nepalaikyti kitų valstybių analogiškų veiksmų. Atsižvelgiant į galimybę toliau ka- 
riauti prieš Vokietiją, sutarta, kad jei „Rumunijos kariuomenė būtų priversta pasitraukti iš 
Rumunijos teritorijos“, ji rastų prieglobstį ir maisto RSFSR teritorijoje. Buvo numatyta taip 
pat palaikyti ryšius tarp sovietų ir rumunų karinių vadovybių, jei būtų vykdomi bendri 
veiksmai prieš Vokietiją ir jos sąjungininkus. Tad iš esmės tai buvo sąjunginė sutartis. Kovo 
5 d. Jasuose ją pasirašė ministras pirmininkas ir užsienio reikalų ministras Avereskus, kovo 
9 d. Odesoje - Sovietų Ukrainos vyriausybės vadovas Ch. Rakovskis. 

Sutartis nebuvo įvykdyta, nes padėtis smarkiai pasikeitė ir iki balandžio pradžios jo- 
kios Sovietų Ukrainos jau nebuvo. 1918 metų kovo 3 d. Lenino vyriausybė pasirašė Brest 
Litovsko separatinę taiką su Vokietija, Austrija-Vengrija, Turkija ir Bulgarija. Kaip rašė 

amerikiečių diplomatas E. Sisonas, „Vokietija sudarė rusišką taiką su savo statytine vy- 
riausybe melagingai vadinama liaudies komisarų taryba... Vokietija neatsisakė bolševikų 
vedlių, pripažindama, kad jie yra naudingi Vokietijos pasaulinei kampanijai, skirtai tau- 
tų, su kuriomis ji kariauja, vidiniam dezorganizavimui“. Maskva iš esmės tapo Vokietijos 
sąjungininke: aprūpino kaizerio kariuomenę grūdais ir sviestu, paleido iš nelaisvės išti- 
sus korpusus, išmokėjo milijonines kontribucijas auksu. Labai įmanoma, kad taip pat ir 
Rumunijos auksu. Be to, bolševikai pripažino Ukrainos nepriklausomybę ir Kijeve dabar 
valdė Centrinė Rada, kuri taip pat pasirašė sutartis su Vokietija ir Austrija- Vengrija bei pa- 
sikvietė į savo teritoriją vokiečių kariuomenę. Rada a priori laikė Besarabiją „savarankiškos 
ir laisvos“ Ukrainos liaudies respublikos dalimi“. Bet kuriuo atveju ji dabar su Rusija nebu- 
vo niekaip susijusi. 

Rumunams, gavusiems nugaišusios kumelės uodegą ir priešų apsuptiems iš visų pusių, 
net vien kariniu požiūriu nebuvo jokios prasmės išvesti savo kariuomenę, o moldavai ne- 
norėjo būti ukrainiečiais. Šioje situacijoje kovo 27 d. „Sfatul Cerijos“ deputatai nubalsavo 
už Besarabijos prijungimą prie Rumunijos autonomijos teisėmis. Už šį sprendimą balsa- 
vo 86 žmonės, trys buvo prieš ir 36 susilaikė. Kaip liudijo Centrinės Rados Uždnestrės de- 
putatas I. Dmitraškus, ši žinia sukėlė Kijeve pasi- 
piktinimo sprogimą. Specialiame Rados posėdyje 
jos pirmininkas profesorius M. Gruševskis pa- 
reiškė, kad „Besarabija nuo susikūrimo akimirkos 
nepriklausė Moldovai“ (turėta galvoje Rumunijos 
Moldova). Pirmininkas perskaitė protesto notą 
prieš „Rumunijos įvykdytą Besarabijos aneksiją“. 

O Rumunija buvo visiškai nepajėgi toliau ka- 
riauti prieš Centrinį bloką ir Rusijos pavyzdžiu 

sveika vokiečių kariuomenė ėmė trauktis iš Rumunijos per Transilvaniją. Spalio 29 d. 
Vokietijoje kilo revoliucija, kaizeris pabėgo į Olandiją, o lapkričio 7 d. prasidėjo taikos de- 
rybos. Vokietijos imperija nustojo gyvuoti ir visos su ja sudarytos sutartys tapo negalio- 
jančios. Lapkričio 10 d. likus parai iki paliaubų susitarimo pasirašymo, Rumunija suspėjo 
dar kartą paskelbti karą Austrijos- Vokietijos blokui, paskutinę akimirką įšoko į nugalė- 
tojų vežimą ir okupavo Vengrijos provinciją Transilvaniją. Taip pradėta kurti „didžioji 
Rumunija“ įjungiant į ją visas rumunų kalbinės grupės žmonių daugiau ar mažiau apgy- 
ventas žemes. 1918 metų lapkričio 27 d. „Sfatul Cerij“ nubalsavo už Besarabijos įjungimą 
į Rumunijos karalystę panaikinant buvusią autonomiją. Kitą dieną, patekusi į analogišką 
padėtį, Bukovinos nacionalinė taryba Černovicuose taip pat priėmė sprendimą dėl prisi- 
jungimo prie Rumunijos. Aišku, jog, nepasitraukus Rumunijos kariuomenei, kuri tvirtai 
nusprendė likti, „tautos išrinktųjų valios“ išraiška mažai kuo buvo panaši į demokratijos 
šventę. 

„Reikia pripažinti, kad atmosfera tokiam aktui buvo pakankamai parengta, - pasakojo 
buvęs Besarabijos gubernijos steigiamojo susirinkimo narys M. Slonimas. - Prieš keletą 
dienų iki to kalėjime buvo sušaudyti keli žmonės, įrengta kankinimų kamera, Rumunijos 
spaudimas pasiekė apogėjų. Tomis sąlygomis, kai į deputatus buvo nutaikyti šautuvai, SC 
balsavo už Besarabijos prijungimą prie Rumunijos apribojant Besarabijos autonomijos tei- 
ses... Netrukus Rumunija ėmė visiškai šeimininkauti Besarabijoje ir naikinti visa, kas ru- 
siška, be to, bet koks gyventojų besarabų mėginimas išsivaduoti iš priespaudos buvo slo- 
pinamas... Pagaliau gyventojai besarabai ne kartą rodė savo požiūrį į Rumuniją valstiečių 
sukilimais, įgyjančiais pačių didžiausių mastų, ir rumunų kariuomenė, malšindama šiuos 
sukilimus, artilerijos ugnimi šlavė nuo žemės paviršiaus ištisus kaimus... 2 valandą nakties 
SC posėdyje buvo iškeltas klausimas dėl Besarabijos visų autonomijos teisių atsisakymo ir 
jos susijungimo su Rumunija tampant šios šalies provincija, neturinčia jokių autonomijos 
teisių. Už tai nubalsavo 36 deputatai ir tuoj po balsavimo paskelbta, jog SC panaikinama“. 

O rumunai manė, kad buvo ištaisyta 1912 metais padaryta istorinė neteisybė. 

Rumunijos veiksmų teisėtumo iš pradžių nepripažino nei Antantė, nei tuo labiau Sovietų 
Rusija, kurios vadovybė skubiai suformavo Ukrainos darbininkų ir valstiečių laikinąją vy- 
riausybę. Ji nedelsdama paskelbė manifestą dėl hetmano Skoropadskio nuvertimo ir „visų 
Spalio iškovojimų atkūrimo“. Paskelbus manifestą, tuojau patraukė į žygį sovietų kariuo- 
menė ir 1919 metų sausį įkūrė V. Antonovo-Ovsejenkos vadovaujamą Ukrainos frontą. 
Vasario 5 d. ji užėmė Kijevą, balandžio 6 d. - Odesą, balandžio 18 d. - Benderus. Vos įve- 
dusi sovietų valdžią Ukrainoje Raudonoji armija pirmąkart mėgino prasiveržti į Europą 
per Haličą ir Besarabiją pagelbėti Vengrijos respublikai, kur įsitvirtino komunistinis re- 
žimas ir draugo Belo Kuno pulkai kovėsi sau Rumunijos kariuomene mėgindami susigrą- 
žinti Transilvaniją. Gegužės 18 d. Sovietų Rusija paskelbė Rumunijai karą. Kartu paskelb- 
ta Besarabijos SSR ir suformuota I. Krivorukovo vadovaujama jos laikinoji vyriausybė. Ji 
tuojau paskelbė manifestą dėl savanoriško prisijungimo prie RSFSR federacinių santykių 
sąlygomis. BSSR vyriausybė mėgino derėtis su prancūzų vadovybės atstovais karinio ir po- 
litinio sureguliavimo klausimais. Tačiau pergalinguosius raudonuosius pulkus iš pradžių 
sustabdė lenkai užimdami Haličą ir Grigorjevo maištas, o paskui sumušė A. Denikino sa- 

vanoriškoji kariuomenė. Nesulaukusi pagalbos Vengrijos respublika žlugo nuo „reakcijos“, 
pirmiausia rumunų kariuomenės, užėmusios Budapeštą, smūgių. Nustojo gyvuoti ir vir- 
tuali Besarabijos SSR. 

Liepos 26 d. Ukrainos vyriausybė, laikydama Rumuniją potencialia sąjungininke kovoje 
ir prieš „raudonuosius“, ir prieš „baltuosius“, sutiko pripažinti Besarabijos prisijungimą prie 
Rumunijos. 1919 metų vasarą, kai Denikinas patraukė žygin prieš Maskvą, o liaudies komi- 
sarai rūpinosi užsienio pasais bei savo gerove, Besarabijos klausimas jų nedomino. 

Sovietų Rusijos ir Rumunijos paliaubų susitarimas buvo pasirašytas tik 1920 metų kovo 
2 d. Tačiau politinio kompromiso pasiekti nepavyko: Rumunija atsisakė vykdyti Jasų sutar- 
ties sąlygas. Sovietų vyriausybės pavedimu užsienio reikalų liaudies komisaro pavaduoto- 
jas, įgaliotasis atstovas Varšuvai L. Karachanas susisiekė su Rumunijos pasiuntiniu Lenkijai 
ir iš anksto aptarė su juo galimybes grąžinti Besarabiją Rusijai, jei būtų atiduotas rekvizuo- 
tas Rumunijos auksas. Visavertėmis derybomis ši žvalgyba nevirto, nes Bukareštas atsisa- 
kė joms pritarti. Antantė, siekdama diplomatiniu lygiu palaikyti Rumuniją, kuri pasiskel- 
bė avanpostu kovojant su bolševizmu ir reikalaujančia atlyginimo už paslaugas, 1920 metų 
kovo 20 d. ypatinga nota pripažino Rumunijos teisę į Besarabiją, o spalio 28 d. Anglija, 
Prancūzija, Italija, Japonija ir Rumunija Paryžiuje pasirašė vadinamąjį Besarabijos proto- 
kolą, kuriame pripažino Rumunijos suverenitetą Besarabijai ir nutarė, kad šis suverenitetas 
„negali būti svarstomas“. 

Protokolas neturėjo teisinės galios, nes nebuvo ratifikuotas vienos iš jį pasirašiusių vals- 
tybių - Japonijos. Sovietų vyriausybė nepripažino Paryžiaus nutarimų. Kad sustiprintų 
savo pozicijas konflikte sa Maskva, Rumunijos vyriausybė 1921 metų kovo 3 d. sudarė 
prieš Sovietų Rusiją nukreiptą gynybinę sąjungą su Lenkija. 

1924 metų kovą-balandį Vienoje SSRS mėgino surengti derybas su Rumunija Besarabijos 
klausimu, kurių esmė buvo apsvarstyti Maskvos siūlymus surengti šioje provincijoje plebis- 
citą dėl jos tolesnio likimo. Šios teritorijos senbuvių gyventojų padėtis valdant Rumunijai 
buvo tokia, kad sovietų vadovai galėjo tikėtis jiems palankių balsavimo rezultatų. Bet 
Bukareštas atsisakė priimti ir šį sovietų projektą, paskelbė jį tiesioginiu kišimusi į savo vi- 
daus reikalus. 

SSRS ne kartą reguliariai reikalavo grąžinti okupuotas teritorijas ir bet kuria proga tvir- 
tino, jog nepripažins Besarabijos Rumunijos dalimi. Bukarešto padėtį sunkino tai, kad pre- 
tenzijų jam turėjo taip pat Vengrija ir Bulgarija, kurios Transilvanijos ir Pietų Dobrudžos 
teritorijas laikė savomis. Rumunija, apsupta kaimynų, iš kurių beveik kiekvieno buvo ką 
nors pasisavinusi, siekė iš Prancūzijos ir Italijos gauti garantijas dėl savo sienų. Jai pavy- 
ko tai pasiekti 1926 metais su Prancūzija ir Italija pasirašius sutartis, pagal kurias dalyvės 
įsipareigojo „nedelsdamos konsultuotis dėl būtinų veiksmų, jei kils pavojus jų teisėtiems 
nacionaliniams interesams, ir sutartyse, kurias pasirašė abi šalys, numatytai tvarkai, pa- 
vyzdžiui, turint galvoje Besarabijos protokolą. Sovietų Sąjunga į šiuos nedraugiškus aktus 
reagavo griežtomis protesto notomis, kas kartą pareikšdavo, kad, „kaip ir anksčiau, nekin- 
tamai laiko Rumunijos įvykdytą Besarabijos aneksiją aiškiausios prievartos faktu“. 

Rumunija, slapta susitarusi su dešiniąja „Sfatul Cerij“ dalimi, danas pretekstu 
nutraukti anarchiją ir. įtvirtinti tvarką, nori okupuoti Besarabiją. Kviečiame Valstiečius | 


Deputatus organizuoti Moldavijos armiją ginti Besarabiją nuo Rumunijos įsiveržimo ir | 


| gomis įtvirtinkite revoliucijos iškovojimus. 


| žydinčios Besarabijos ir krauju iškovotų pilietinių laisvių, kurias pažeidinėja ginkluotos 


norime pakviesti skirtingų tautybių piliečius jungtis po raudonąja revoliucijos vėliava. 
Organizuokite kovines draugoves, užsirašykite savanoriais į būrius ir bendromis pastan- | 

SSRS pozicija nepasikeitė ir 1934 metais, kai Rumunija, pasinaudodama normalių diplo- 
matinių santykių su Maskva užmezgimo faktu mėgino išgauti iš jos Besarabijos aneksijos 
pripažinimą. 1935 metais už tai, kad būtų pripažintos sienos išilgai Dnestro, Bukareštas 
buvo pasirengęs pasirašyti su bolševikais net tarpusavio pagalbos sutartį. Ketvirtojo 
dešimtmečio antrojoje pusėje aplinkybės pasikeitė: žlugo Versalio sistema, Anglijos ir 
Prancūzijos pozicijos Europoje vis labiau silpo, sustiprėjo Vokietijos ir Italijos įtaka. Ėmė 
aktyviau veikti Rumunijos komunistų partija, gavusi Kominterno instrukciją: „Tik nuver- 
tus kapitalistines vyriausybes, tik įtvirtinus darbininkų ir valstiečių vyriausybę ir prisijun- 
gus prie Sovietų Sąjungos lygiateisiškumo ir abipusiškumo pagrindu, tik įgyvendinus so- 
cializmą, Balkanų šalių darbo žmonėms bus užtikrinta tautinė lygybė, laisvas ir laimingas 
gyvenimas“. 

Didėjant įtampai Europoje, Rumunijos vyriausybė, kaip ir daugumos mažų šalių, ėmė 
vykdyti balansavimo tarp svarbiausių žaidėjų - Anglijos, Prancūzijos, Vokietijos ir Italijos — 
politiką. 1939 metų kovo 23 d. pasirašytas Rumunijos ir Vokietijos susitarimas, išplečiantis 
Vokietijos ekonominį buvimą Rumunijoje. Vien 1939 metais Rumunija naftos eksportavo į 
Vokietiją 848,6 tūkstančio tonų ir kasmet tas skaičius didėjo pusantro du kartus. Anglija ir 
Prancūzija, siekdamos sulaikyti Rumuniją nuo suartėjimo su Vokietija, balandžio 13 d. su- 
teikė jos nepriklausomybės garantijas. 

Karo Europoje pradžia, vermachto laimėjimai, Anglijos ir Prancūzijos pasyvi pozici- 
ja, įsiveržusios į Lenkiją bei Suomiją „SSRS didžiulės patirties populiarinimas“ privertė 
Bukareštą ieškoti realaus sąjungininko prieš Maskvą. Mėginimai gauti garantuotą kaimy- 
nų palaikymą buvo nesėkmingi, nes jie neturėjo jokio noro veltis į Sovietų Sąjungos ir 
Rumunijos konfliktą. 1939 metų lapkričio 3 d. Rumunija vėl mėgino išsiaiškinti, ar Anglijos 
ir Prancūzijos garantijos taikomos ir Besarabijai, šantažuodama jas galimybėmis suartėti su 
Vokietija. Gruodžio 14 d. Anglija pareiškė, kad garantijos taikomos Besarabijai tuo atveju, 

jei Rumunijai nedelsdama pagelbės jos Balkanų Antantės sąjungininkė Turkija ir jei Italija 
nekliudys teikti pagalbą. Tada padėtis bus „apsvarstyta“ drauge su Prancūzijos vyriausybe, 
kad būtų nustatytas indėlis, kurį Anglija ir Prancūzija pajėgios „įnešti ginant Rumuniją. 
Vokietijos vyriausybė, atsakydama į ne kartą Rumunijos pateiktą klausimą, 1940 metų va- 
sario 8 d. atsakė, jog Rumunijos padėtis jai nerimo nekelia. 

Kovo 29 d. aukščiausiojo sovieto sesijoje draugas Molotovas, apžvelgdamas tarptautinę 
padėtį, priminė deputatams ir Bukareštui: „Mes neturime nepuolimo pakto su Rumunija. 
Tai paaiškinama, jog neišspręstas ginčytinas klausimas dėl Besarabijos, kurios užgrobimo 
Sovietų Sąjunga niekada nepripažino, nors niekada nekėlė klausimo dėl Besarabijos grąži- 
nimo karo būdu“. Bet greit tas klausimas bus iškeltas: politinis biuras jau patvirtino spren- 
dimą formuoti kariuomenės grupuotę žygiui į Besarabiją. 

Visa tai Rumunijos vyriausybei žvalumo nepridėjo. Kitą dieną, perskaitęs laikraštį 
„Pravda“, ministras pirmininkas G. Tatareskus kreipėsi į vokiečius prašydamas paveikti 
Maskvą, kad ji nepretenduotų į Besarabiją. Tačiau Berlynas, garantavęs Stalinui savo „ne- 
suinteresuotumą“, neigė sovietų agresijos galimybę ir apsimetė, jog, išskyrus ekonominius 
santykius su Rumunija, jų niekas nedomina. 

Nuo 1940 metų balandžio Raudonoji armija pradėta masiškai permesti iš Suomijos 
fronto ir SSRS vidinių rajonų į Kijevo YKA, Odesos ir Užkaukazės karines apygardas. 
Balandžio 9 d. Maskva įteikė Bukareštui memorandumą su pretenzijomis Rumunijai dėl 
nevienkartinio sovietų teritorijos apšaudymo. Pagal sovietų versiją „rumunų kariauna su- 
organizavo 26 karines provokacijas bei išpuolius prie Sovietų Sąjungos ir Rumunijos de- 
markacinės linijos palei Dnestrą. Rumunijos lėktuvai įsibraudavo į sovietų oro erdvę“. Apie 
SSRS Rumunijos „valdantieji sluoksniai kalba karingu tonu“ ir net „pavertė Besarabiją ir 
šiaurinę Bukoviną kariniu placdarmu užpulti“ Sovietų Sąjungai. 

„Kariauna“, aišku, savo kaltę neigė ir įžūliai domėjosi, kieno gi lėktuvai skraido virš 
Rumunijos - tokie štai, su raudonomis žvaigždėmis ant sparnų? 


Rumunijos 
karo lėktuvai 
IAR-80. 1940 m. 

Taigi Rumunijai teko pakreipti užsienio politiką ir mėginti suartėti su tuo metu vienin- 
teliu galimu Sovietų Sąjungos priešu - Vokietija. Balandžio 15 d. karalius Karolis II išsakė 
nuomonę, jog Rumunija turi prisijungti prie Vokietijos „politinės linijos“. 1940 metų ba- 
landžio 19 d. Rumunijos karūnos taryba pasisakė prieš Besarabijos savanorišką atidavimą 
Sovietų Sąjungai pasiryžusi nevengti karinio konflikto. Šalyje buvo atvirai atlikta mobiliza- 
cija ir pašaukta kariuomenėn daugiau kaip milijonas rezervistų. 

1940 metų gegužės 28 d. Vokietija ir Rumunija pasirašė naują prekybos sutartį, pagal ku- 
rią numatyta padidinti naftos tiekimą Vokietijai 30 proc. mainais į rumunų kariuomenei 
tiekiamą modernią ginkluotę. Rumunijos vadovybė išreiškė karštą norą bendradarbiauti 
su Trečiuoju reichu bet kurioje srityje. Tačiau į naujus Rumunijos klausimus dėl Vokietijos 
veiksmų „Sovietų Rusijos agresijos“ atveju birželio 1 d. buvo atsakyta, kad Besarabijos pro- 
blema Vokietijai nerūpi, tai pačios Rumunijos reikalas, o štai naftos kainas sumažinti būtų 
neprošal. 

Kartu Bukareštas pasiūlė Maskvai išplėsti prekių apyvartą, bet sovietai projektu nesusi- 
domėjo. Tai ir suprantama, nes dar gegužės 11 d. Kijevo YKA štabo operatyvinis skyrius įsa- 
kė karinės topografijos skyriui padirbėti atrenkant Rumunijos pasienio zonos žemėlapius. 

Birželio 20 d. Vokietijos pasiuntiniui Bukareštui buvo įteiktas Rumunijos vyriausybės 
pareiškimas. Jame pažymėta, kad „interesų identiškumas, kuris siejo abi valstybes praeity- 
je, lemia šiandien ir dar labiau lems rytoj jų tarpusavio santykius, todėl reikia greit orga- 
nizuoti šį bendradarbiavimą, kuris Rumunijai padėtų būti stipriai politiniu ir ekonominiu 
atžvilgiu, nes tik tokia Rumunija galės atlikti savo misiją būti Dnestro ir Dunojaus žiočių 
sargybiniu“. Berlynas neskubėjo atsakyti. 

Didelis sovietų kariuomenės judėjimas neliko nepastebėtas. Gegužės 25 d. grafas 
Šulenburgas kreipėsi į Molotovą ir prašė paaiškinti gandus apie sovietų kariuomenės telki- 
mą prie Rumunijos sienos. „Molotovas atsakė, jog visi šie gandai yra be pagrindo“ - pra- 
nešė Šulenburgas. 


| SSRS ir Rumunija. 
| Besarabijos klausimo 
| sprendimas. 
| Viktoras Vaši 
(Viktor Vashi) 

2-ojo rango komandarmas G. Šternas, Mongolijos liaudies respublikos maršalas H. Čoibalsanas, korpuso 
vadas G. Žukovas prie Chalchin Golo. 1937 m. 


Kadangi rumunų „bojarinai“ nesuprato užuominos, Stalinas nusprendė, jog metas „iš- 
kelti klausimą dėl Besarabijos grąžinimo kariniu būdu“ kartu su „Pabaltijo grąžinimu“. Mat 
to reikalavo istorinis teisingumas. Ir šalies saugumas. O ir laikas buvo labai jau tinkamas 
„sustiprinti pietvakarines ribas“. 

Konkretus pasirengimas prasidėjo 1940 metų birželio 9 d., kai Kijevo ir Odesos apygardų 
karo tarybos gavo gynybos liaudies komisaro direktyvas: parengti kariuomenę kovai pagal 
taikos meto etatus, neįtraukiant prirašyto personalo, sutelkti ją palei Rumunijos sieną ir pa- 
rengti Besarabijos grąžinimo operaciją. 

Remiantis Kijevo karinės apygardos valdyba, buvo sudaryta naujai iškepto armijos ge- 
nerolo Chalchin Golo didvyrio G. Žukovo vadovaujama Pietų fronto lauko valdyba, kuriai 
priklausė generolo leitenanto V. Gerasimenkos 5-oji armija, generolo majoro F. Parusinovo 
12-oji armija ir formuojama iš Odesos apygardos kariuomenės generolo leitenanto 
I. Boldino 9-oji armija. 

Birželio 13 d. Kremliuje įvyko vyriausiosios karinės ir politinės vadovybės pasitarimas. 
Jame dalyvavo Stalinas, Molotovas, maršalai Timošenka ir Šapošnikovas, generalinio štabo 
viršininko pavaduotojas I. Smorodinovas, politinės valdybos viršininkas armijos 1 rango 
komisaras L. Mechlis, kariuomenės vadai ir karo tarybų nariai - Kijevo YKA - G. Žukovas, 
korpuso komisaras V. Borisovas ir Odesos karinės apygardos vadas I. Boldinas, korpu- 
so komisaras A. Kolobiakovas, KJL liaudies komisaras admirolas N. Kuznecovas, vyriau- 
siojo jūrų štabo admirolas L. Galeris ir Juodosios jūros laivyno vadas kontradmirolas 
E Oktiabrskis. Buvo kalbama apie pasirengimą operacijai prieš Rumuniją. 

Iki birželio 17 d. Pietų fronto karo taryba parengė planą, kurį buvo pateikta tvirtinti gy- 
nybos liaudies komisarui. Birželio 19 d. Proskurove generolas Žukovas surengė operatyvinį 
pasitarimą su armijų karo tarybomis ir korpusų vadais. Jo tikslas - išaiškinti operacijos po- 

būdį bei planą. Buvo duoti nurodymai dėl kariuomenės ir užnugario tarnybų kovinės pa- 
rengties numatomai operacijai, išklausyti pranešimai apie kariuomenės būklę, tikslinamos 
užduotys, sąveikos tvarka. 

Birželio 22-23 d. armijų karo tarybos su korpusų bei divizijų vadais numatytoje vie- 
tovėje tobulino išsidėstymą pradinėje padėtyje, būsimojo puolimo organizavimą, kariuo- 
menės rūšių sąveiką, valdymo, ryšių, užnugario tvarkymo ir veiksmų artimiausiame etape 
įgūdžius. Su žemesniosios grandies vadais šie klausimai buvo aptarti likus vienai dienai iki 
operacijos pradžios. 

Karo strategai parengė du operatyvinius variantus. Pagal pirmąjį, kai Rumunija nesutiks 
taikiai sureguliuoti teritorijos klausimo ir teks pradėti dar vieną karą jo nepaskelbus. Šiuo 
atveju buvo rengiamasi 12-osios armijos pajėgomis iš rajono šiauriau Černovicų smog- 
ti koncentrinius smūgius išilgai Pruto upės Jasų kryptimi ir 9-osios armijos pajėgomis iš 
Tiraspolio rajono piečiau Kišiniovo Chušų link ir apsupti rumunų kariuomenę Belcų-Jasų 
rajone. Siekiant dezorganizuoti priešo užnugarį po triuškinamų smūgių iš oro rumunų ae- 
rodromams, iš 120 sunkiųjų bombonešių TB-3, dengiant 300 naikintuvų, planuota nuleisti 
iš 201-osios, 204-osios ir 214-osios oro desanto brigadų pajėgų sudarytą 2000 žmonių de- 
santą. Birželio 15 d. parengtas kovai Juodosios jūros laivynas gavo įsakymą kovoti su rumu- 
nų laivynu. Dunojaus upėje buvo kuriama karinė flotilė. 

Kiek vėliau buvo parengtas antras operatyvinio plano variantas, numatantis konflikto 
taikią baigtį. Šiuo atveju atsitraukiančią rumunų kariuomenę turi aplenkti prie naujosios 
sienos žygiuojantys sovietų judrieji daliniai ir stebėti, kad rumunai iš Besarabijos neišsiga- 
bentų nieko vertinga. 

Sovietų kariuomenė buvo parengta kovai ir birželio 10 d. gavo direktyvas telktis prisi- 
dengus mokomuoju žygiu, kuris turėjo baigtis birželio 14 d. Tačiau veikti pagal grafiką 
nepavyko. Norint kariuomenę parengti kovai, nepasitelkus prirašytojo personalo, reikė- 
jo perskirstyti kariškius, kad būtų suformuota būtinų užnugario ir pagalbinių padalinių. 
Tam tikslui pasitelkta beveik 35 tūkstančiai kareivių iš ne rikiuotės tarnybų padalinių, kurie 
buvo prastai parengti atlikti naujai jiems skirtas pareigas. Užnugario specialybių viršininkų 
ir medicinos personalo trūko, tad buvo šaukiami atsarginiai. Karinėms operacijoms užti- 
krinti užnugaryje buvo įrengiama sandėlių, kepyklų, lauko ligoninių ir evakavimo punk- 
tų, veterinarijos gydyklų. Karinį personalą turėjo papildyti 27 žygio batalionai, 5 atsarginės 
pionierių kuopos ir 255 tankų įgulos. Trūkstant transporto, pradėję žygiuoti kariai negalė- 
jo pasiimti visos reikalingos ginkluotės ir turto, o tai trukdė telktis. Dėl organizacinių pro- 
blemų Pietų fronto kariuomenė galėjo baigti išsiskleisti tik birželio 27 d. Iki operacijos pra- 
džios fronto kariuomenei atgabenta 142 ešelonai šaudmenų, 85 ešelonai maisto bei pašaro. 

12-osios armijos daliniai susitelkė Pakarpatėje frontu į šiaurės rytus. Generolo Parusinovo 
štabas persikėlė iš Stanislavovo į Kolomyją, kur jam buvo pavaldūs 8-asis, 13-asis, 15-asis, 
17-asis šaulių korpusai (iš viso 12 divizijų ir 5 tankų brigados) bei generolo leitenanto 
J. Čerevičenkos armijos kavalerijos grupė, kuriai priklausė 2-asis ir 4-asis kavalerijos kor- 
pusai (4 kavalerijos divizijos ir 2 tankų brigados). Dalis Voluinėje išskleistos 5-osios armi- 
jos kariuomenės buvo priskirta 6-ajai ir 12-ajai armijoms. Generolo Gerasimenkos štabas 
iš Lucko permestas į Dunajevcus, kur sujungė 36-ąjį ir 49-ąjį šaulių korpusus (5 šaulių 
divizijas ir 2 tankų brigadas). 9-osios armijos, kuriai priklausė 7-asis, 35-asis, 37-asis, 
55-asis šaulių ir 5-asis kavalerijos korpusas (14 divizijų ir 2 tankų brigados), štabas įsikūrė 
Grosulove. Kariuomenė iš dalies buvo permetama geležinkeliu, iš dalies - pėsčiomis. 

Taigi Pietų frontui buvo priskirta 32 šaulių, 2 motorizuotųjų šaulių, 6 kavalerijos divizi- 
jos, 11 tankų ir 3 oro desanto brigados, 14 korpuso artilerijos pulkų, 16 VVR (vyriausiosios 
vadovybės rezervo) artilerijos pulkų ir 4 didelės galios artilerijos divizionai. Bendras gru- 
puotės dydis buvo apie 460 tūkstančių žmonių, apie 12 000 pabūklų bei minosvaidžių, apie 
3000 tankų. Karinės oro pajėgos jungė 21 naikintuvų, 12 vidutinių bombonešių, 4 tolimųjų 
bombonešių, 4 lengvųjų bombonešių, 4 sunkiųjų bombonešių aviacijos pulkus, kurie turė- 
jo 2160 lėktuvų. Pajūrio sparne turėjo veikti Juodosios jūros laivyno pajėgų specialus būrys. 
Šia proga sukurta kontradmirolo N. Abramovo vadovaujama Dunojaus karinė flotilė turė- 
jo 5 monitorius, 22 šarvuotuosius katerius, sausumos ir oro priedangos pajėgas. 

Po Suomijos kampanijos Stalinas suprato, jog kare pajėgų per daug nebūna. Beje, panašu, 
kad sovietų planuotojai neapsiribojo operacijomis Besarabijoje. 

Šį kartą sovietų žvalgyba turėjo pakankamai išsamių duomenų apie priešą. Rumunijos 
fronto šiauriniame sparne buvo išskleista Černovicų grupuotė, turinti 8-9 pėstininkų, 2 
kalnų šaulių divizijas ir 1 kavalerijos brigadą. Įspūdinga jėga buvo Dnestro-Pruto grupuo- 
tė - rumunų 3-iosios armijos branduolys: 7-8 pėstininkų, 2 kavalerijos, 1 motorizuotosios 
kavalerijos divizijos, 2 motorizuotosios brigados. Pakeliui į galimą frontą buvo ir 1-oji ka- 
valerijos divizija. Šios pajėgos rėmėsi Dnestro dešiniuoju krantu besidriekiančia įtvirtini- 
mų linija „Karol“. Rumunijos Rytų fronto antrąjį ešeloną sudarė Sireto grupuotė - 4-osios 
lauko armijos 6 pėstininkų divizijos, 1 kavalerijos divizija. Už Dunojaus, Dobrudžoje, buvo 
išsidėsčiusi 2-osios armijos kariuomenė - 4 pėstininkų, 1 kavalerijos divizija ir jūrų pėsti- 
ninkų brigada. Transilvanijoje ir Banate buvo išsidėstę į Sireto grupuotę neįtraukti jungi- 
niai ir 1-osios armijos kariuomenė, iš viso 6 pėstininkų, 1 kavalerijos divizija, kalnų šaulių 
brigada ir vyriausiosios vadovybės rezervo daliniai. Pietinį fronto sparną dengė rumunų 
laivynas, turintis lengvąjį kreiserį, vieną lyderį, du eskadrinius minininkus, penkis kitus 
minininkus ir vieną povandeninį laivą. Rumunijos Dunojaus flotilė turėjo 7 monitorius, 20 
upių katerių, iš jų 8 šarvuotuosius, 3 plaukiojamąsias baterijas ir pėstininkų brigadą. 

Rumunijos karinės oro pajėgos rytų ruože turėjo 200 moraliai ir fiziškai pasenusių skrai- 
domųjų aparatų, kurie bazavosi Konstancos, Tekučo, Bakejaus, taip pat Černovicų, Belcų, 
Kišiniovo, Benderų civilinės aviacijos aerodromuose. Nepaisydama kariuomenės pase- 
nusios ginkluotės ir prastoko parengimo kovai rumunų vadovybė laikėsi puolamosios 
doktrinos. 

Nuo balandžio pabaigos Rumunijos generalinis štabas gaudavo žinių apie intensyvų gy- 
vosios jėgos ir technikos gabenimą iš Sovietų Sąjungos vidinių rajonų į pasienį. Iš ataskaitų 
buvo galima tvirtai spręsti, kad prie sienos išilgai Dnestro telkiamos sovietų pajėgos, pon- 
tonų parkai, atliekama intensyvi žvalgyba. Atsakydami į tai rumunai intensyviai vykdė for- 
tifikacijos darbus linijoje „Karol“, kuri, beje, pagal maršalo N. Voronovo aprašymą atrodė 
gana skurdžiai. 

1940 metų birželio 21 d. prasidėjo diplomatinis „prisišaudymas“ ir „žvalgyba mūšiu“. 

Sovietų įgaliotasis atstovas Bukareštui, kalbėdamasis su Rumunijos užsienio reikalų 
ministru, sakė, jog, norint pagerinti Sovietų Sąjungos ir Rumunijos santykius, pirmiau- 
sia reikia rasti sprendimą, kaip sureguliuoti politinius klausimus, pirmiausia Besarabijos 

Sovietų Sąjungos užsienio reikalų 
liaudies komisaras Viačeslavas 
Molotovas ir Vokietijos pasiuntinys 
SSRS Frydrichas Verneris 
Šulenburgas. 1940 m. 


klausimą. Maskvoje Molotovas, aptardamas su Italijos pasiuntiniu A. Rosu galimybes sure- 
guliuoti ginčytinus klausimus Balkanuose, pareiškė, kad SSRS nori sureguliuoti Besarabijos 
klausimą taikiai, „jei, aišku, tai nesitęs be galo“. 

Pagaliau birželio 23 d. Viačeslavas Michailovičius pasikvietė Šulenburgą ir tiesiai pareiš- 
kė: „Besarabijos klausimas negali būti toliau atidėliojamas. Reikia ką nors daryti!“ Beveik 
trys mėnesiai praėjo po Molotovo kalbos aukščiausiajame soviete, o rumunai taip ir ne- 
padarė jokių išvadų. Kartu Maskva norėtų „prichvatizuoti“ taip pat Bukoviną, nes ten kai 
kur gyvena ir ukrainiečių: „Rumunija pasielgs protingai, jei Besarabiją ir Bukoviną atiduos 
taikiai... O jei Rumunija nenorės Besarabijos klausimo spręsti taikiai, Sovietų Sąjunga jį iš- 
spręs ginkluota jėga. Sovietų Sąjunga ilgai ir kantriai laukė šio klausimo sprendimo, bet da- 
bar daugiau laukti negalima“. 

Vokietijos pasiuntinys, vos spėjęs suvirškinti netikėtą žinią apie Pabaltijo aneksavimą, at- 
sakė, kad Sovietų Sąjungos vyriausybės sprendimas yra „visiškai netikėtas“, dėl to jam rei- 
kia pasikonsultuoti su Berlynu: sovietų pretenzijos dėl Besarabijos, aišku, neginčijamos, bet 
Vokietijai šiame regione atsirado rimtų ekonominių interesų: „Aš pareiškiau Molotovui, 
jog nedelsdamas pranešiu savo vyriausybei, ir paprašiau nežengti jokių ryžtingų žingsnių, 
kol Vokietijos vyriausybė pateiks savo požiūrį“. Sovietų liaudies komisaras „ryškiai pabrė- 
žė“, kad klausimas svarbus, ir Kremlius laukia, jog Vokietija „netrukdys sovietų akcijai, o ją 
palaikys“. O SSRS apsaugos Reicho ekonominius interesus Rumunijoje. Molotovas taip pat 
pranešė, kad „sovietų vyriausybė lauks Vokietijos vyriausybės atsakymo iki birželio 25 d.“ 

Tą dieną Maskva rado reikalą paskelbti pareiškimą, kuriuo leido suprasti, jog Sovietų 
Sąjungos visiškai netrikdo vokiečių laimėjimai Prancūzijoje: 

„Įžengus sovietų kariuomenei į Pabaltijo valstybes, Vakarų spaudoje atkakliai klaidžioja 
gandai, jog prie Vokietijos sienų sutelkta 100 ar 150 sovietų divizijų. Tai, girdi, vyksta dėl 
Sovietų Sąjungos susirūpinimo Vokietijos kariniais laimėjimais Vakaruose, dėl to atsirado 
įtampa Sovietų Sąjungos ir Vokietijos santykiuose. 

TASS įgaliota pareikšti, kad visi šie gandai - tikras melas. Į Pabaltijį įvesta iš viso 18-20 
sovietų divizijų ir jos anaiptol nesutelktos prie Vokietijos sienos, o išsklaidytos Pabaltijo 
valstybių teritorijoje. SSRS neturėjo jokių ketinimų daryti kokį nors „spaudimą Vokietijai, 
ovisų karinio pobūdžio veiksmų imtasi tik turint tikslą užtikrinti Sovietų Sąjungos ir šių ša- 
lių tarpusavio pagalbą... Visi gandai susiję su aiškiai matomu mėginimu aptemdyti Sovietų 
Sąjungos ir Vokietijos santykius. Šių gandų atsirado dėl kai kurių anglų, amerikiečių, švedų 
ir japonų politikų apgailėtinų prasimanymų“. 

„Nedviprasmiškai išsiaiškinti Vokietijos ir Sovietų Sąjungos santykius mums, susiklos- 
čius dabartinėms aplinkybėms, apskritai yra naudinga, - atkreipė Berlyno dėmesį grafas 
Šulenburgas. - Tačiau visiškai aiškus ir tolimas pranešimo taikinys: Vokietijos ir Sovietų 
Sąjungos solidarumo pabrėžimas - tai rengimasis spręsti Besarabijos problemą“. 

Birželio 24 d. Ribentropas parengė Hitleriui memorandumą, kuriame priminė, kad 1939 
metų rugpjūtį Vokietija deklaravo savo politinį nesuinteresuotumą Besarabijos klausimu. 
Negana to, 1939 m. rugpjūtį, įsiveržimo į Lenkiją išvakarėse, vokiečiai buvo pasirengę pa- 
žadėti, kad yra „nesuinteresuoti“ Pietryčių Europos teritorijomis iki pat Konstantinopolio 
ir Juodosios jūros sąsiaurių. Laimė, Stalinas apie tai nežinojo. O Reicho ekonominiai inte- 
resai buvo „deramai pabrėžti“. Tą pačią dieną Ribentropui buvo įteikti valstybės sekreto- 
riaus Vaiczekerio samprotavimai, kuriuose išdėstyti siūlymai imtis priemonių, kad sovietų 
pretenzijos būtų patenkintos taikiu būdu, Maskvai laikantis šių sąlygų: 

„1. Besarabijoje neperžengti Pruto upės ir Dunojaus žemupio, kad nekiltų pavojus mūsų 
interesams naftos gavybos rajonuose. 

2. Pažadėti užtikrinti Reicho piliečių interesus ir teises. 

3. Pažadėti apsaugoti folksdoičų (vokiečių kilmės asmenų) interesus tokiu būdu, kuris 
bus numatytas vėliau. 

4. Kilus kariniam susidūrimui, nebombarduoti naftos gavybos rajonų“. 

Rumuniją būtina perspėti, kad Vokietija palaikys sovietų reikalavimus. 

Su Besarabija susijęs klausimas vokiečiams buvo aiškus. Nesuprantama buvo tik, kuo čia 
dėta Bukovina, kuri niekada nepriklausė Rusijai ir, kaip buvusi Austrijos-Vengrijos impe- 
rijos teritorija, pagal žodinius susitarimus buvo laikoma Vokietijos interesų sfera. Antra, 
sovietų kariuomenės buvimas Bukovinos teritorijoje keltų tiesioginę grėsmę, kad gali būti 
užgrobti Ploeščio baseino naftingieji laukai, iš kurių visa išgaunama produkcija gabenama 
į Vokietiją ir kartu su tiekimais iš SSRS patenkinamas 87 proc. vokiečių ginkluotųjų pajė- 
gų degalų poreikis. 

Birželio 25 d. sovietai suderino savo pozicijas dėl Balkanų politikos su Italija, kuri birže- 
lio 10 d. įsijungė į Antrąjį pasaulinį karą Vokietijos pusėje ir buvo suinteresuota palaiky- 
ti draugiškus santykius su SSRS. Kalbėdamasis su Italijos pasiuntiniu A. Poku Viačeslavas 
Molotovas pirmiausia pažymėjo, kad „Sovietų Rusijos ir Vokietijos santykiai yra labai 
geri, vyriausybės puikiai sutaria“, ir siūlė Italijos ir Sovietų Sąjungos santykiuose remtis 
tais pačiais pagrindais. Kalbant apie Sovietų Sąjungos santykius su kitomis valstybėmis, 
galima pasakyti, kad SSRS neturi jokių pretenzijų Vengrijai, laiko, kad Vengrijos teritori- 
nės pretenzijos Rumunijai yra pagrįstos“. Sovietų Sąjungos ir Bulgarijos santykiai tvirti, o 

Bulgarijos pretenzijas Rumunijos Dobrudžos sričiai sovietų vyriausybė taip pat laiko pa- 
grįstomis. Svarbiausios SSRS pretenzijos Rumunijai yra žinomos. Sovietų Sąjunga norėtų 
gauti tai, kas jai teisėtai priklauso, be karo, bet jis gali būti neišvengiamas, jei Rumunija taps 
nesukalbama. Dėl kitų Rumunijos rajonų SSRS atsižvelgia į Italijos bei Vokietijos interesus 
ir „pasirengusi šiuo klausimu su ja susitarti“. Bet Maskvai didelių įtarimų kelia Turkija. Šie 
įtarimai dar labiau sustiprėjo, kai Stambulas atsisakė pasidalyti „viešpatavimu“ sąsiauriuo- 
se. Todėl Sovietų Sąjunga perspektyvoje ketina „apsiginti iš pietų ir iš pietryčių“. Jei Italija 
pasirengusi pripažinti SSRS hegemoniją Juodosios jūros rajone, sovietų vyriausybė pasi- 
rengusi pripažinti Italijos hegemoniją Viduržemio jūros rajone. 

Visiškai patenkintas pokalbiu Pokas nuskubėjo prie telegrafo prašyti Romą kuo greičiau 
reaguoti į tokius „protingus pareiškimus“. 

Birželio 25-osios vakarą Šulenburgas pranešė Molotovui Berlyno atsakymą: 

1. Vokietija lieka ištikima Maskvos susitarimams. Todėl ji nereiškia intereso Besarabijos 
klausimu, bet tikisi garantijų tose teritorijose gyvenantiems etniniams vokiečiams. 

2. Sovietų vyriausybės pretenzijos dėl Bukovinos - kažkas nauja. Bukovina buvo Austrijos 
karūnos teritorija ir tankiai gyvenama vokiečių. 

3. Kituose Rumunijos rajonuose Vokietija turi labai svarbių ekonominių interesų. 

Šie interesai apima naftinguosius laukus ir žemės ūkio plotus. Todėl Vokietija ypač suin- 
teresuota, kad šie rajonai nevirstų karo veiksmų teatru. 

4. Visiškai simpatizuodama Besarabijos klausimo sureguliavimui Imperijos vyriausybė 
tikisi, kad Sovietų Sąjunga, bendradarbiaudama su Rumunijos vyriausybe, įstengs išspręsti 
šį klausimą taikiai. Berlynas pasirengęs Maskvos susitarimų dvasia patarti Bukareštui siek- 
ti „draugiškai sureguliuoti“ Besarabijos klausimą. 

Vokietija dar kartą pabrėžė, jog neleistina Rumuniją paversti karo veiksmų teatru. 
Molotovas vėl priminė, kad šis klausimas yra itin skubus ir Maskva jau tiesiog nekantrau- 
ja. Per pokalbį Šulenburgas priminė, jog sovietai, atsisakydami Bukovinos, kuri „niekada 
nepriklausė net carinei Rusijai, padėtų taikiai išspręsti šį klausimą. Kam toks godumas? 
Viačeslavas Michailovičius, paprieštaravęs, kad Bukovina - tai kaip tik Ukrainos „trūksta- 
moji dalis“, pažadėjo atsižvelgti į Vokietijos interesus Rumunijoje ir apsaugoti etninių vo- 
kiečių interesus. 

O vežimas jau pajudėjo. 

Raudonoji armija išsidėstė pradinėse pozicijose, kariuomenė baigė paskutinius pasiren- 
gimus. Kaip visada, paskutiniame etape prasidėjo audringas karinio personalo „politinis 
rengimas“, kuris rėmėsi Mechlio direktyvos nuostatomis: „1918 metais, pasinaudodama 
SSRS vykstančiu pilietiniu karu ir anglų bei prancūzų imperialistų intervencija, Rumunija 
kaip vagilė užgrobė mūsų Besarabiją. Mūsų broliai gyvena Besarabijoje baisiai skurdžiai, ap- 
gailėtinai... Karališkosios diktatūros vyriausybė Besarabijos liaudies mases verčia kęsti eko- 
nominę, politinę ir nacionalinę priespaudą. Etnografiniu požiūriu Besarabija su Rumunija 
niekaip nesusijusi. Ten gyvena ne daugiau kaip 9,1 proc. rumunų. Visi kiti gyventojai - tai 
rusai, ukrainiečiai ir moldavai. Rusams, ukrainiečiams ir moldavams, grasinant teismu, 
draudžiama kalbėti gimtąja kalba. Jų kultūros įstaigos ir mokyklos sunaikintos. 

Raudonosios armijos sutikimas Durleštuose. 1940 m. 


Ypač žiauriai rumunų kapitalistai bei dvarininkai tyčiojasi iš Besarabijos gyventojų rusų 
ir ukrainiečių. Jie muša ir naikina visus, kurie bent kiek simpatizuoja Sovietų Sąjungai. 

Besarabijos gyventojų siekimas išsivaduoti iš Rumunijos priespaudos reiškiasi masiniais 
revoliuciniais veiksmais ir sukilimais, kurie per visus 22 Besarabijos okupacijos metus buvo 
žiauriai slopinami. Štai paskandinti kraujyje Chotino (1919 m.) ir Tatarbunarų (1924 m.) 
ginkluoti sukilimai. Besarabijos kalėjimai perpildyti politinių kalinių ir valstiečių. 

Sovietų Sąjunga niekada nepripažino bojarinų Rumunijos įvykdyto Besarabijos užgro- 
bimo. 1918 m. kovo 5 d. Rumunija pagal Jasų taikos sutartį žadėjo per du mėnesius išves- 
ti savo kariuomenę iš Besarabijos ir grąžinti ją mūsų Tėvynei. Šios sutarties Anglijos ir 
Prancūzijos palaikoma neįvykdė (dar kartą priminsime, kad Jasų sutartį Rumunijos vyriau- 
sybė pasirašė ne su Maskva, o su nepriklausomos Sovietų Ukrainos Charkovo vyriausybe). 

Atėjo metas išplėšti iš bojarinų Rumunijos rankų mūsų žemę, išlaisvinti iš rumunų ne- 
laisvės mūsų brolius ir piliečius. Pavogtoji Besarabija turi būti ir bus grąžinta į savo motinos 
Tėvynės - Sovietų Socialistinių Respublikų Sąjungos - prieglobstį“. 

Iki šiol neaišku, kas tie įžymieji „vagių rankas“ turintys rumunų „bojarinai“? Laukinė ša- 
lis turėjo būti ta Rumunija. 

DVRA politinė valdyba įpareigojo politines įstaigas prieš žygį „išaiškinti visam kariniam 
personalui SSRS užsienio politiką, demaskuoti Rumuniją, kaip vagilę užgrobusią mūsų so- 
vietinę žemę. Mes einame išvaduoti savo to paties kraujo brolių ukrainiečių, rusų ir molda- 


Moldavijos Izmailo vakarinėje mokykloje mokomasi rusų kalbos, lentoje užrašyta: 
„Tegyvuoja Raudonoji armija!" 

vų (nejaugi tai irgi slavai?) iš bojarinų Rumunijos priespaudos ir išgelbėti juos nuo skurdo 
ir išmirimo. Išlaisvindami sovietų (*) Besarabiją iš rumunų kapitalistų ir dvarininkų pries- 
paudos mes giname ir stipriname mūsų pietines ir pietvakarines sienas“. 

Direktyvoje reikalauta „visu partiniu politiniu darbu sukurti daliniuose kovinį pakilimą, 
puolamąjį polėkį, leidžiantį greit sutriuškinti priešą (paimti į nelaisvę jo pagrindines pajė- 
gas ir išvalyti Besarabiją)... 

Raudonosios armijos užduotis, kaip nurodyta anksčiau, - grąžinti Besarabiją mūsų 
Tėvynei ir išlaisvinti iš bojarinų nelaisvės mūsų vieno kraujo brolius ir piliečius. Savo vėlia- 
vomis Raudonoji armija išlaisvina darbo liaudį iš išnaudojimo ir nacionalinės priespaudos. 
Darbininkai bus išvaduoti iš kapitalizmo vergovės, bedarbiai gaus darbo, bernai, bežemiai 
ir mažažemiai valstiečiai gaus rumunų dvarininkų žemes, mokesčiai bus sumažinti ir laiki- 
nai visai panaikinti. Bus padarytas galas „rusų, ukrainiečių ir moldavų laukiniam „rumuni- 
zavimui . Besarabijos gyventojai gaus galimybių kurti nacionalinės formos ir socialistinio 
turinio savo kultūrą. Besarabija taps sovietų forpostu prie mūsų pietinių ir pietvakarinių 
sienų... Rengtis puolimui būtina itin slaptai. Kiekvienas turi žinoti tik tai, kas jam reikalin- 
ga, ir nustatytu laiku... Agitacinių lapelių kareiviams, gyventojams duos Raudonosios ar- 
mijos politinė valdyba. Juos reikės išmėtyti po visą Besarabiją iš lėktuvų pirmąją puolimo 
dieną“. 

Kariškiams, nežiūrint į veidus, buvo draudžiama skriausti vietos gyventojus ir, siekiant 
išvengti moralinio nuosmukio, „pirkti ką nors sau parduotuvėse“. 

Propagandinio darbo priešui paveikti svarbiausias tikslas buvo „greit suardyti jo kariuo- 
menę, demoralizuoti užnugarį ir taip padėti Raudonosios armijos vadovybei per trumpiau- 
sią laiką ir su mažiausiais nuostoliais pasiekti visišką pergalę“. Buvo reikalaujama „kon- 
krečiais faktais parodyti sunkią darbo žmonių, ypač bernų ir mažažemių, masių padėtį 
Besarabijoje, policijos bei žandarų aparato terorą ir prievartą užnugaryje... Aiškinti rumu- 
nų kareiviams, kad kariauti prieš SSRS yra neteisinga ir beviltiška, taip pat Raudonosios ar- 
mijos užduotis. Demaskuoti karininkų savivalę fronte, kapitalistų, dvarininkų, valdininkų 
ir policininkų - užnugaryje... Propaguoti galimybę kareiviams pereiti į mūsų pusę, skleisti 
antikarines nuotaikas priešo kariuomenėje. Plačiai propaguoti kiekvieną rumunų kariuo- 
menės pralaimėjimą. 

Parodyti laimingą ir džiaugsmingą darbininkų bei valstiečių gyvenimą Sovietų Sąjungoje. 
Aiškinti, kaip SSRS darbininkai ir valstiečiai valdo valstybę be kapitalistų ir dvarininkų. 
Aiškinti, kokie beteisiai yra darbininkai ir valstiečiai Rumunijoje. Parodyti principinį skir- 
tumą tarp carinės Rusijos - tautų kalėjimo ir Sovietų Sąjungos - broliškos išlaisvintųjų tau- 
tų sąjungos“. Ideologiniam poveikiui priešo kareiviams buvo išspausdinta 6 milijonai agi- 
tacinių lapelių. 

Avių bandos, gelmių turtai, sodai slėniuos veši - 

Dovanos, kurias tautoms Stalinas didis nešė. 

Birželio 26 d. Molotovas „nuramino“ Šulenburgą, pareiškęs, kad Maskva nusprendė ap- 
riboti savo apetitą tik šiaurine Bukovinos dalimi su Černovcų miestu. Ir pridūrė, jog „so- 
vietų vyriausybė tikisi, kad Vokietija palaikys šiuos reikalavimus“. Kai grafas pastebėjo, kad 

G. Geringas, 
B. Musolinis, | 
A. Hitleris, G. Čianas 
Miunchene. 1938 m. 


šį klausimą būtų lengviau spręsti, jei SSRS grąžintų Rumunijai jos nacionalinio banko auk- 
są, Molotovas atsakė, esą, apie tai negali būti nė kalbos, nes Rumunija gana ilgai išnaudo- 
jo Besarabiją. Dėl tolesnių veiksmų Molotovas pranešė, kad jis SSRS reikalavimus įteiks 
Rumunijos pasiuntiniui Maskvai per artimiausias kelias dienas, ir tikisi, jog Vokietija pa- 
tars Rumunijos vyriausybei paklusti, „nes priešingu atveju karas neišvengiamas“. 

Tą pačią dieną apie savo poziciją pranešė Roma: kalbėdamasis su sovietų įgaliotuo- 
ju atstovu grafas Čianas informavo Maskvą, kad Italija „visiškai pripažįsta SSRS teises į 
Besarabiją“, bet suinteresuota šį klausimą išspręsti taikiai. Kartu Italijos atstovas pareiškė, 
jog Italija yra pasirengusi drauge su Vokietija „patarti Rumunijai priimti sovietų siūlymus“. 

Rumunija dar nežinojo, kad Besarabijos likimas jau nulemtas. Birželio 25 d. Rumunijos 
ministras pirmininkas paklausė Vokietijos pasiuntinį Bukareštui, ar nėra atsakymo į birže- 
lio 20 d. Rumunijos pareiškimą. Gavęs žinių apie Raudonosios armijos telkimą Tatareskus 
pareiškė, jog „Rumunijos vyriausybė ir karalius pasiryžo greičiau kariauti nei tiesiog ati- 
duoti“. Tokius pačius karingus pareiškimus birželio 24-26 d. iš kolegų rumunų išgirdo ir 
Amerikos diplomatai. Tiesa, Bukarešte didėjo nerimas, kad nors ne vieną kartą kreiptasi į 
Berlyną, šis atsitvėrė tylos siena. 

Rumunijos pasiuntinį sovietų premjeras pasikvietė praėjus keletui valandų po pokalbio 
su Šulenburgu ir įteikė ponui G. Davideskui sovietų vyriausybės notą, kurioje buvo sako- 
ma, kad „1918 metais Rumunija, naudodamasi Rusijos kariniu silpnumu, jėga atplėšė nuo 
Sovietų Sąjungos (Rusijos) dalį jos teritorijos - Besarabiją... Sovietų Sąjunga niekada ne- 
susitaikė su prievartinio Besarabijos užgrobimo faktu, apie tai SSRS vyriausybė ne kartą ir 
atvirai pareiškė visam pasauliui. Dabar, kai SSRS karinis silpnumas liko praeityje, o susi- 

klosčiusi tarptautinė padėtis reikalauja kuo greičiau spręsti neišspręstus klausimus, sovietų 
vyriausybė siūlo Rumunijai: 

1. Grąžinti Besarabiją Sovietų Sąjungai. 

2. Atiduoti Sovietų Sąjungai šiaurinę dalį Bukovinos su sienomis pagal pridedamą 
žemėlapį“. 

Kartu Maskva išreiškė viltį, kad Rumunija priims šį SSRS siūlymą ir suteiks galimybę tai- 
kiai išspręsti užtrukusį konfliktą“ Rumunijos vyriausybės atsakymo tikėtasi ne vėliau kaip 
birželio 27 d. 

Pasiuntinio mėginimas ginčyti Kremliaus pateiktą įvykių interpretavimą nepadėjo. 
Molotovas pastebėjo, kad Rumunijos argumentai „neatitinka nei istorijos raidos, nei rea- 
lios padėties“. Nepavyko ir mėginimas pailginti atsakymo į ultimatumą laiką, nes sovietų 
vyriausybė jau „laukė 22 metus“, todėl „tikisi, kad atsakyta bus nevėluojant, ir jei teigiamai, 
klausimas bus išspręstas taikiai“. 

Apie šiuos žingsnius Molotovas telefonu informavo Šulenburgą, kuris mėgino pasitiks- 
linti, „kaip suprasti sovietų vyriausybės reikalavimą, kad Rumunijos atsakymas turi būti 
gautas dar šiandien“. Jam buvo paaiškinta, kad sovietų kariuomenė bet kuriuo atveju, ne- 
paisydama Rumunijos reakcijos, peržengs sieną rytoj rytą. 

Gavusi sovietų notą Rumunijos vyriausybė kreipėsi į Italiją, Vokietiją ir į Balkanų 
Antantės sąjungininkus, kad ją palaikytų. Be to, iš Romos ir Berlyno reikalauta paveikti 
Vengriją ir Bulgariją, kad jos nesumanytų pareikalauti patenkinti savo teritorinių pretenzi- 
jų. Nuo birželio 27-osios ryto Rumunijoje buvo paskelbta mobilizacija, o 10.30 Ribentropas 
perdavė savo pasiuntiniui Bukareštui instrukciją, kurioje siūlė Rumunijos užsienio reikalų 
ministrui I. Džigurtui pareikšti štai ką: „Sovietų Sąjungos vyriausybė informavo mus, kad 
ji iš Rumunijos reikalauja atiduoti SSRS Besarabiją ir šiaurinę dalį Bukovinos. Kad būtų iš- 
vengta Rumunijos ir Sovietų Sąjungos karo, mes galime tik patarti patenkinti sovietų vy- 
riausybės reikalavimus“. Panašūs atsakymai buvo gauti ir iš Italijos bei Balkanų Antantės 
šalių. Apsvarstydamas veiksmų šioje situacijoje variantus Bukareštas nusprendė pamėginti 
laimėti laiko pradėdamas derybas su SSRS. 

Birželio 27 d. 23 valandą Maskvoje buvo gautas Bukarešto atsakymas, kuriame Rumunijos 
vyriausybė pareiškė esanti „pasirengusi, abiem pusėms sutikus, kuo draugiškiausiai svars- 
tyti visus sovietų vyriausybės siūlymus“. Rumunija prašė paskirti būsimųjų derybų „laiką ir 
datą, o rumunų derybų delegatai bus paskirti gavus Maskvos atsakymą. Notoje reiškiama 
viltis, kad „derybų rezultatas bus sukurti SSRS ir Rumunijos tvirti, geranoriški ir draugiški 
santykiai“. Išklausęs tokį aptakų atsakymą Molotovas pareiškė, kad „padarytame pareiški- 
me nemato sutikimo su Sovietų Sąjungos siūlymais, ir mano, jog jau rytoj sovietų kariuo- 
menė turi įžengti į Besarabijos bei Šiaurės Bukovinos teritoriją“. Davideskus užtikrino liau- 
dies komisarą, kad Rumunijos vyriausybė sutinka su Sovietų Sąjungos siūlymais, bet reikia 
susitarti dėl šių priemonių vykdymo procedūros ir teisinių formų“. Tačiau visi Rumunijos 
diplomato mėginimai susitarti dėl būsimųjų derybų buvo nesėkmingi, nes, kaip pareiškė 
Molotovas, „dabar kalbama apie politinius, o ne apie techninius klausimus“. 

Sovietai pasiūlė nedelsiant pasirašyti susitarimą, kad birželio 28 d. „sovietų kariuomenė 
turi užimti tam tikrus punktus“ ir per tris keturias dienas - visą kitą teritoriją. Rumunija 

turi garantuoti, kad bus išsaugotos įmonės, geležinkeliai, aerodromai, telegrafas ir telefo- 
nas, valstybės ir privatus turtas, o vėliau „Sovietų Sąjungos ir Rumunijos komisija galės su- 
sitarti dėl numatytų susitarimų detalių“. 

Davideskus atsisakė pasirašyti susitarimą, teisindamasis, kad neturi tokių įgaliojimų. 
Tada jam buvo įteikta nauja sovietų nota, kurioje pažymėta, jog Rumunijos vyriausybė 
savo atsakyme išsisukinėja, „nes jame tiesiogiai nesakoma, jog priima Sovietų Sąjungos siū- 
lymą nedelsiant perduoti Sovietų Sąjungai Besarabiją ir šiaurinę dalį Bukovinos“. Tačiau, 
atsižvelgdama į Rumunijos pasiuntinio Maskvai paaiškinimą, sovietų vyriausybė pasiūlė: 

„1. Per 4 dienas, pradedant nuo birželio 28 d. 2 valandos dienos, išvesti Rumunijos ka- 
riuomenę iš Besarabijos ir šiaurinės dalies Bukovinos teritorijos. 

2. Sovietų kariuomenė per tą patį laiką užima Besarabijos ir šiaurinės dalies Bukovinos 
teritoriją. 

3, Birželio 28 d. sovietų kariuomenė užima šiuos punktus: Černovicus, Kišiniovą, 
Akermaną. 

4. Rumunijos karališkoji vyriausybė prisiima atsakomybę už geležinkelių, garvežių ir va- 
gonų parko, tiltų, sandėlių, aerodromų, pramonės įmonių, elektrinių, telegrafo išsaugojimą 
ir neleidžia jų gadinti. 

5. Paskirti šalių atstovų komisiją sureguliuoti ginčytiniems klausimams evakuojant ru- 
munų kariuomenę ir įstaigas“. Atsakymas turėjo būti gautas Maskvoje ne vėliau kaip birže- 
lio 28-osios vidurdienį. Bukarešte buvo toliau aptariamos susiklosčiusios aplinkybės, ne- 
atmetant priešinimosi tikimybės. Tačiau birželio 27-osios vakare Karūnos taryba, realiai 
įvertinusi savo galimybes ir baimindamasi, kad, prasidėjus karui su SSRS, gali kilti socia- 
linių sukrėtimų, 27 balsais prieš 11 nusprendė perleisti Maskvos reikalaujamas teritorijas. 
Kaip vėliau pareiškė parlamente Tatareskus, „mes nusprendėme pasitraukti iš Besarabijos 

ir Aukštutinės Bukovinos, kad šiandien išgelbėtume Rumunijos valstybę ir apsaugotume 
nuo pavojaus rumunų nacijos ateitį. 

Birželio 28 d. 11 valandą Rumunijos vyriausybė pareiškė, kad, siekdama „išvengti rimtų 
padarinių, kurių atsirastų panaudojus jėgą ir prasidėjus karo veiksmams šioje Europos da- 
lyje, regi būtinybę priimti sovietų atsakyme numatytas evakavimo sąlygas“. 

Rumunijos kariuomenė gavo įsakymą organizuotai atsitraukti prie naujosios sienos pa- 
gal planą „Tudor“ nesipriešindama Raudonajai armijai ir organizuoti gynybą palei Pruto 
upę. Kariuomenei buvo nurodyta evakuoti ginkluotę, techniką ir vien karinį turtą bei įran- 
gą. Karininkai ir tarnautojai turėjo teisę pasiimti tik pačius būtiniausius asmeninius daik- 
tus. Pavyzdžiui, buvo draudžiama išsivežti baldus. Kategoriškai draudžiama naikinti san- 
dėlius, aerodromus, gamyklas, elektrines, ryšių priemones, geležinkelių riedmenis. Be to, 
Rumunija prašė pailginti pasitraukimo terminą, „kadangi evakuotis iš teritorijos būtų ne- 
paprastai sunku per keturias dienas dėl liūčių bei potvynių, kurie apgadino geležinkelius“. 
Maskva išreiškė pageidavimą nedelsiant pradėti atkurti istorinę teisybę tos pačios die- 
nos 14 valandą. Šalys aptarė, kokia tvarka bus užimami svarbiausi Besarabijos ir Šiaurės 
Bukovinos miestai, taip pat, kad atstumas tarp rumunų ariergardo ir sovietų avangardo bus 
penki šeši kilometrai. Naująją sieną susitarta uždaryti liepos 3 d. 14 valandą. 

Kadangi reikalas buvo sutvarkytas „draugiškai“, Pietų fronto kariuomenė gavo įsakymą 
operaciją atlikti pagal antrąjį variantą. Į Besarabiją ir Šiaurės Bukoviną buvo įvedama tik 
dalis sutelktos kariuomenės. Iš 12-osios armijos - 4-asis kavalerijos korpusas su 23-iąja tan- 
kų brigada ir 2-asis kavalerijos korpusas su 5-ąja tankų brigada, 60-oji, 58-oji, 131-oji šau- 
lių ir 192-oji kalnų šaulių divizijos. Iš 5-osios armijos - 36-oji, 49-oji tankų brigados, 80-oji, 
169-oji šaulių divizijos. Iš 9-osios armijos - 5-asis kavalerijos korpusas, 4-oji tankų brigada, 
15-oji motorizuotųjų šaulių, 95-oji, 25-oji, 74-oji, 140-oji šaulių divizijos. Be to, numaty- 

ta panaudoti 201-ąją ir 204-ąją frontui 
pavaldžias oro desanto brigadas. Visa 
kita visiškai pasirengusi kovai kariuo- 
menė liko prie senosios sienos. 
Birželio 28 d. kariuomenė gavo 
DVRA politinės valdybos nurodymą, 
kuriame buvo reikalaujama visam ka- 
riniam personalui išaiškinti, kad „dėl 
išmintingos Stalino užsienio politikos 
mes išgelbėjome Besarabijos ir Šiaurės 
Bukovinos darbo žmones nuo kruvi- 
no karo ir taikiai išsprendėme klausi- 
mą dėl Besarabijos grįžimo į galingą 
Sovietų Sąjungos šeimą“. Kariuomenei 


Ukrainos VKP(b) CK pirmasis sekretorius N. Chruščiovas ; p P 
Besarabijoje įvedus sovietų kariuomenę. 1940 m. buvo įsakyta būti budriai ir akty- 
viai dirbti politinį darbą tarp vietos 


gyventojų. 

14 valandą Pietų fronto tankų ir kavalerijos daliniai plūstelėjo per sieną ir tą pačią dieną 
užėmė Černovcus, Chotiną, Belcus, Kišiniovą ir Akermaną. 

34-oji kavalerijos divizija užėmė Žadovą, 16-oji kavalerijos divizija - Vaškiveus, 5-oji 
tankų brigada - Toporcus, 23-ioji - Storožinecą, 4-oji - Kišiniovą, 60-oji šaulių divizija 
persikėlė per Čeremošo upę, 58-oji užėmė Kocmaną ir Vitilovką, 80-oji - Novoselicus ir 
Lukačenus, 169-oji - Flekserus ir Skinenį, 95-oji - Kolonicą ir Benderus. Rumunijos ryti- 
nių rajonų gyventojai žinią apie sovietų kareivių įžengimą į jų teritoriją pasitiko ramiai. Per 
operaciją gyventojų lojalumą palaikė keletas spaustuvių, leidžiančių laikraščius bei agitaci- 
nius lapelius ukrainiečių, moldavų ir rumunų kalbomis. Redakcijų darbuotojai per savaitės 
operaciją jų išspausdino daugiau kaip pustrečio milijono. Stebėti, kaip vyksta operacija, į 
pasienį atvyko S. Timošenka, L. Mechlis ir KP(b) CK pirmasis sekretorius N. Chruščiovas, 
kurie vėliau aktyviai dalyvavo politiškai auklėjant „išvaduotų teritorijų“ gyventojus. 

„Broliai moldavai, rusai ir ukrainiečiai! Atėjo didi jūsų išvadavimo iš rumunų bojarinų, 
dvarininkų, kapitalistų ir sigurancos (politinės policijos) priespaudos valanda. Pavogta s0- 
vietų žemė - Besarabija - grįžta pas savo motiną - Tėvynę“, - buvo sakoma sovietų vado- 
vybės kreipimesi. 

Sovietų divizijos iš esmės slinko įkandin rumunų kariuomenės ariergardo, o judrieji jun- 
giniai ją aplenkė ir anksčiau už rumunus pasiekė Pruto upę, nedelsdami keliuose įrengė 
savo kontrolės postus. Dalis gyventojų, svajojančių ką nors atimti, padalyti ir tapti laimingi 
po Kremliaus žvaigždėmis, džiaugėsi sovietų kariuomene kaip sava. „Vis didėjanti molda- 
vų minia, nusiėmusi kepures, sveikino išvaduotojus, - prisiminė savo dalyvavimą „likvi- 
duojant baisią neteisybę“ maršalas N. Voronovas. - Priešais minią atsirado gal keturiasde- 
šimt žmonių liaudies instrumentų orkestras, kuris labai gerai atliko senovinį rusų maršą 
„Tėvynės ilgesys“. Pasigirdo motorų burzgesys - mūsų tankų kolona pasiekė tiltą ir lygiai 

antrą valandą peržengė sieną. Aidint džiaugsmingiems moldavų šūksniams ir garsiems plo- 
jimams, pro šalį žygiavo kavalerija, motorizuotieji šauliai, artilerija... Taikus Besarabijos iš- 
vadavimas baigėsi sovietų kariuomenės paradu Kišiniove dalyvaujant daugeliui šio gražaus 
pietų miesto gyventojų. Išvaduotos liaudies džiūgavimas buvo neapsakomas... Besarabijoje 
ir Šiaurės Bukovinoje gyvenančios tautos išvaduotos ir dabar galės gyventi pilnakraujį gy- 
venimą broliškoje Sovietų Sąjungos tautų šeimoje“. Kita dalis, palikusi savo gyvenamąsias 
vietas, bėgo į Rumuniją. 

Forsuojanti Dnestrą žemupyje 9-osios armijos kariuomenė užtruko, nes 275-ojo pon- 
tonų bei tiltų bataliono pontonininkai buvo nepakankamai išmokyti: pontonai atsiskirda- 
vo ir plaukė pasroviui. Taip nutiko keletą kartų. 37-ojo šaulių korpuso vadovybė buvo pri- 
versta nušalinti batalioną nuo darbo ir pavesti jį atlikti 140-osios šaulių divizijos 147-ajam 
atskiram inžinerijos batalionui, kuris įvykdė užduotį labai vėluodamas. Bet ir inžinerijos 
bataliono pastangos nuėjo niekais: vakaro potvynis pertraukė netvirtai surištų pontonų 
virtinę. Batalionas neįstengė greit panaikinti plyšio, todėl pontonus teko rikiuoti iš naujo. 
Generolas majoras V. Melikovas, stebėjęs, kaip persikelia 9-osios armijos daliniai, aiškina- 

majame rašte pranešė: „Pionierių dalinių vadai pareiškė, kad, prieš pajudėdami iš vietos, 
pamiršo pasiimti geležinius tvirtinimo varžtus, kai kurie neatsigabeno viršutinių perdangų, 
o kai kurie pareiškė, jog buvo tik prieš pusantro mėnesio suformuoti ir „vandenyje“ dar ne- 
mokyti, daugiausia mokėsi klasėse teorijos. Todėl perkėlos buvo rengiamos lėtai, atsainiai, 
skolinantis iš kaimynų pagalbinių medžiagų, nes savos buvo pamirštos išvykimo vietose. 
Kai aš atvažiavau prie perkėlos, teko duoti elementarių nurodymų, kad kuo greičiau būtų 
sujungti pontonai. Kareiviai labai norėjo gerai dirbti, bet trūko tikslių jų vadų komandų. 
Kai tiltai buvo įrengti, perkėlose esantys divizijų ir korpusų vadai pasirodė esantys neran- 
gūs, ypač 55-ojo ŠK, 25-osios, 74-osios ir 97-osios šaulių divizijų vadai. Užuot energingai 
ir visapusiškai įrengus perkėlas, buvo matyti, kad batalionai kėlėsi vangiai, daugelį valandų. 
Akermano ruože persikėlimas truko vienuolika valandų. Šaulių divizijos vadas su priešaki- 
niais daliniais nužygiavo priekin, iš esmės paliko savo diviziją ir kai 9-osios armijos vadas 
ir aš atvažiavome prie perkėlos ir paklausėme 55-ojo ŠK vadą, kur yra jo divizijos vadas, 
jis nieko negalėjo pasakyti. Taip pat šis vadas nuo mūsų atvykimo akimirkos labai blaškė- 
si perkėloje, nors batalionai tuo metu pontonais slinko lėtai. Kai aš jam pasakiau: „Jūs vis 
skubinate judesiais ir gestais, o nuolat vėluojate“, pasigirdo ramus, flegmatiškas atsakymas: 
„Taip, vėluojame, bet nieko, karo juk nėra“. 

Dėl užtrukusio pasistūmėjimo į Besarabijos pietvakarinius rajonus ir gavus žinių, kad 
rumunai išgabena ir naikina materialines vertybes, buvo nuspręsta išlaipinti du desantus. 
Jų užduotis buvo greit ir netikėtai išsilaipinti Bolgrado ir Izmailo rajonuose ir palaikyti 
tvarką, kol atvyks Raudonosios armijos pagrindinės pajėgos. Nuleisti brigadoms (214-oji 
ODB liko rezerve) pasitelkti keturi sunkiųjų bombonešių aviacijos pulkai, laikinai sujungti 
į aviacijos grupę, kuriai priklausė 170 lėktuvų TB-3, pritaikytų gabenti žmonėms ir krovi- 
niams. Kiekvienos sėdynių neturinčios mašinos fiuzeliaže ir net sparnuose vargais negalais 
galėjo tilpti nuo 20 iki 35 parašiutininkų. Oro desanto brigados iš anksto buvo permestos 
geležinkeliu į pradinius rajonus: Borispolį, Kalinovką, Skomorochus, Gogolevą. 

Birželio 29-osios rytą 204-osios oro desanto brigados vadas pulkininkas I. Gubarevičius 
gavo įsakymą desantuotis. Šiek tiek anksčiau brigada buvo iš tikrųjų sukurta naujai, nes be- 
veik visa jos pirminė sudėtis žuvo mūšiuose „dėl Mannerheimo linijos“. Kaip savo prane- 
šime Kijevo YKA karo tarybai ir karinio rengimo valdybai rašė pulkininkas Gubarevičius, 
1940 metų birželio 28 d. brigada buvo parengta kovai ir 20 valandą per 29-osios sunkiųjų 
bombonešių aviacijos brigados vadą gavo kovinę užduotį, nes fronto štabas visą parengtį 
patikėjo KOP štabui. Birželio 29 d. brigados karinis personalas buvo atvestas prie lėktuvų 
ir laukė išskridimo, turėjo po vieną komplektą šovinių ir dviem paroms mėsos su daržo- 
vėmis konservų, koncentratų bei džiūvėsių. KOP vadovybė operacijai nesirengė: nebuvo 
išžvalgyta išlaipinimo vieta, nesuorganizuoti ryšiai, o aviacijos pulkų parengimas desan- 
tuoti prastas, tad desantas išsisklaidė didelėje teritorijoje. 8.00 išskrido 99 lėktuvai TB-3, o 
12.30-14.30 desantas išmestas už 10 km į šiaurę nuo Bolgrado. 

Tikslą pasiekė 97 lėktuvai, o 2 mašinos priverstinai nutūpė. Vieno lėktuvo įgulai (leitenan- 
tas P. Numenka, šturmanas leitenantas P. Šarajevas ir antrasis pilotas jaunesnysis leitenantas 
S. Ragoma) nutiko įdomi istorija: penkias paras aviacijos brigados vadovybė nieko nežino- 

jo apie „dingusio“ lėktuvo su de- 
santininkais likimą. O lėktuvas, 
nukrypęs nuo maršruto, per- 
skrido naująją Sovietų Sąjungos 
ir Rumunijos sieną, paskui grį- 
žo ir priverstinai nusileido ru- 
munų paliktame Komrato aero- 
drome. Desantininkai prisijungė 
prie 140-osios šaulių divizijos, o 
bombovežio įgula, nenutuokda- 
ma, kad jos nekantriai ieško va- Raudonosios armijos desanto lėktuvai TB-3 ties Bolgorodo miestu. 
dovybė, labai sėkmingai nusiga- 1940 m. birželio 29 d. 
vo į Odesą. 

Brigada baigė telktis iki 16.30, 
bet dar prieš tai du batalio- 
nai buvo pasiųsti į Bolgradą ir 
į Trojanovo pylimo stotį. Šiuos 
objektus jie užėmė 18.30. Iš viso 
buvo išlaipinti 204-osios oro 
desanto brigados 1372 kariai. 
Desantui sustiprinti vadovybė 
įjo išmetimo rajoną pasiuntė 
pulkininko G. Vizirovo 36-ają 
tankų brigadą. Sparčiuoju žygiu 
įveikę tris šimtus kilometrų tan- Desantininkai rengiasi šuoliui iš TB-3. 
kistai atvyko į numatytą rajoną 1940 m. birželio 29 d. 
iki 17.00. Susijungusi su tankų 
batalionais 204-osios brigados 
vadovybė gavo užduotį užim- 
ti už 40-50 km nuo desanto iš- 
metimo vietos esančius Renio ir 
Kagulo miestus. Naktį į birželio 
30-ąją kapitono N. Kuznecovo 
desantininkų batalionas su tan- 
kistais užėmė Renį, kur įvy- 
ko dviejų valandų susišaudy- 
mas su rumunų įgula. Liepos 
1-osios ankstų rytą, susijun- 


stalas AA Iš lėktuvo TB-3 šoka karys desantininkas. 
gęs su 25-osios šaulių divizijos 1940 m. birželio 29 d. 


priešakiniu batalionu, kapitono 
P. Andrejevo vadovaujamas de- 

santininkų batalionas užėmė Kagulą, kur nuginklavo rumunų 142-osios divizijos 28-ąjį ir 
32-ąjį pėstininkų batalionus. 

Iki liepos 4 d. atžygiavo 25-osios šaulių divizijos daliniai ir 204-oji desantininkų brigada 
buvo atitraukta į Bolgradą, o iš ten geležinkeliu permesta į Benderus. 

Birželio 30-ąją 5 valandą ryto buvo duotas įsakymas permesti į Izmailo apylinkes gene- 
rolo majoro I. Bezuglovo 201-osios oro desanto brigados dalinius ir vidurdienį 44 lėktuvai 
su 809 desantininkais išskrido tikslo link. Brigadai reikėjo įrengti užkardas Izmailo-Novaja 
Nekrasovka kelyje, pradėti saugoti sandėlius, statinius, pramonės objektus, uostą ir sutruk- 
dyti nuo prieplaukų išplaukti laivams. Iš pradžių buvo numatyta, kad lėktuvai leisis Izmailo 
aerodrome, bet pasirodė, kad jis keturmotoriams gigantams per mažas. Nusileidus dvylikai 
TB-3 ir trims mašinoms patyrus avarijas, likusį desantą nuspręsta nuleisti su parašiutais. 
Trys desanto lėktuvai, nukrypę nuo maršruto, priverstinai nusileido Kišiniovo aerodrome. 

Iš viso buvo išlaipinta 240 ir nuleista su parašiutais 509 žmonės. Iki vakaro sparnuo- 
tieji pėstininkai užėmė Izmailą ir pradėjo saugoti sieną. Operaciją palaikė pulkininko 
Jeriomenkos 42-oji tankų brigada. Kartu su tankistais sparnuotieji pėstininkai iki kitos die- 
nos ryto įrengė keliuose užtvaras. Be to, pasiųsta kaip priešakinė užkarda vyresniojo leite- 
nanto I. Ivanovo tankų batalionas sutrukdė rumunų įgulos mėginimą, susijungus su besi- 
traukiančia kavalerijos brigada, desantininkams pasipriešinti ginklu. 

Per desanto operacijas žuvo 4 žmonės, 7 patyrė kaulų lūžius, 25 žmonės - lengvas trau- 
mas. Fronto vadovybės nuomone, „surengtos desanto operacijos, nors atliktos pasenusiais 
lėktuvais ir 500-600 kilometrų atstumu, visiškai pavyko. 

Desantų atsiradimo nuotolis, netikėtumas ir greitumas apstulbino besitraukiančius ru- 
munus ir privertė juos elgtis pagal susitarimus dėl paliekamo turto neliečiamumo“. 

Maršalas G. Žukovas vėliau prisiminė, kad desanto operacijos tema jis kalbėjosi su 
Stalinu. „Kas pas jus vyksta? - paklausė jis. - Rumunijos pasiuntinys kreipėsi su skundu, 
kad sovietų vadovybė, pažeisdama susitarimus, išlaipino oro desantus palei Pruto krantą ir 
atkirto visus pasitraukimo kelius. Neva jūs išlaipinote iš lėktuvų tankų dalinius ir išvaikėte 
rumunų kareivius“. 

„Žvalgyba nustatė, kad rumunai šiurkščiai pažeidžia susitarimą, - atsakiau, - nepaisant 
susitarimo, iš išvaduojamos teritorijos buvo išgabenamas geležinkelio transportas ir gamy- 
klų įranga. Todėl aš įsakiau išmesti dvi oro desanto brigadas, kurios turėjo užduotį užimti 
upės perkėlas, o joms į pagalbą pasiunčiau dvi tankų brigadas. Jos į numatytus rajonus at- 
vyko vienu metu su nusileidžiančiais desantininkais“. „O kokių jūs tankų išlaipinote iš lėk- 
tuvų?“ - paklausė Stalinas. „Jokių tankų lėktuvais mes nepermetėme, - atsakiau aš, - be to, 
ir negalėjome permesti, nes dar neturime tokių lėktuvų. Matyt, besitraukiantiems rumu- 
nams iš išgąsčio pasirodė, kad tankai nukrito iš dangaus“. Stalinas atsakydamas nusijuokė. 

Nepaisant tokio aukšto desantininkų veiksmų įvertinimo, oro desanto brigadų vadovybė 
į atliktą operaciją žvelgė gana kritiškai. 

Raudonosios armijos kovinio rengimo valdybos viršininkas generolas leitenantas 
V. Kurdiumovas, liepos 24 d. pranešdamas apie oro desanto operacijos Besarabijoje vyks- 
mą, pažymėjo, kad ji „atlikta nepaprastai blogai“, nes operacijai „visiškai nebuvo pasireng- 

Sovietų sunkusis bombonešis TB-3, pasirengęs pakilti su tanku. 1940 m. 


ta“. Lėktuvų įgulos neturėjo parašiutininkų mėtymo patirties: brigadų vadai nespėjo bent 
minimaliai pasirengti ir šturmanus išmokyti, kad jie žinotų, kokie yra masinių šuolių su pa- 
rašiutais reikalavimai, ir buvo apsiribota tik nesuprantamais paaiškinimais. 

„Birželio 29 d. 204-osios brigados išlaipinimas, - rašoma aiškinamajame rašte, - atliktas 
vėluojant 1 valandą 30 minučių dėl ne laiku duoto įsakymo išskristi. 201-oji brigada vietoj 
birželio 30 d. 9.00 išskrido 14.00 taip pat dėl to, kad Skomorochų aerodromas neturėjo ben- 
zinvežių. Desanto permetimas oru vyko taikos sąlygomis - be kovinės aviacijos priedangos 
išmetimo (išlaipinimo) rajone. Nebuvo laikomasi skridimo rikiuotės ir aukščio. Išmetimas 
vyko neorganizuotai iš įvairaus aukščio ir labai ištęstai. Todėl brigados buvo išmetamos 
100 kv. km plote, o nusileidus susirinkdavo per dvi valandas. Tai kovinėmis aplinkybėmis 
neleistina. Desantas skrido dieną, didžiausio kratymo ore sąlygomis, todėl vien 204-ojo- 
je brigadoje į išskridimo aerodromą buvo grąžinti 50 žmonių, negalinčių iššokti (užsupo). 
Oro brigados buvo išmetamos ir išlaipinamos neturėdamos jokių užduočių ir nurodymų 
dėl veiksmų pobūdžio. Išmetimo punktai desantinių brigadų vadovybei tapo žinomi tik iš 
aviacijos dalinių vadų. Fronto štabas brigadoms visiškai nevadovavo ir tik praėjus 5 valan- 
doms po išmetimo į 204-ąją brigadą atvyko fronto atstovas su labai bendrais nurodymais 
apie naujų punktų užėmimą, bet taip pat neužsiminė apie brigados veiksmų pobūdį. 

Neatsižvelgta į brigadų būklę bei pasirengimą. Štai 204-oji brigada, kurios 42,2 proc. su- 
darė birželį atvykę į brigadą žmonės ir greitomis atlikę 1-3 šuolius, buvo išmesta su para- 
šiutais sudėtingomis sąlygomis, pučiant 8-9 m/sek vėjui. O geriausiai parengta išmesti su 
parašiutais 214-oji brigada visai nepanaudota. Pasirengimo operacijai laikas nuo įsakymo 
gavimo iki išskridimo truko 4 valandas, neleista brigados kariniam personalui pailsėti. 

Iš Besarabijos 
traukiasi Rumunijos 
kariuomenė. 

1940 m. 


Rumunijos armijos zenitinės patrankos tarnyba Rytų fronte. 1942 m. 

Rumunijos tankų 
paradas Kišiniove. 
1941 m. 

Išmestas brigadas papildyti šaudmenimis ir maistu oru, taip pat evakuoti sužeistuosius bei 
sergančiuosius nebuvo numatyta. Po daugelio prašymų tik liepos 5 d. (po penkių dienų) į 
204-osios brigados buvimo vietą atskrido sanitarinis lėktuvas. Dėl šių trūkumų kovinėmis 
aplinkybėmis oro desanto operacija neišvengiamai būtų žlugusi ir būtų veltui pražudyta 
žmonių bei lėktuvų“. 

Dar kartą pabrėšime, kad desanto operacija vyko nesant jokio priešo poveikio. Kovinėmis 
aplinkybėmis, tai yra per Vokietijos ir Sovietų Sąjungos karą, didysis Žukovas, nepadaręs 
jokių išvadų, taip ir mėtė desantininkus priešams ant galvų, pavyzdžiui, tiesiai į tankų di- 
vizijos išsidėstymo vietą, „neatsižvelgdamas į padėtį“, be žvalgybos, apgalvoto pasirengi- 
mo, materialinio aprūpinimo ir konkrečių užduočių. Visi Žukovo desantai, o be jo niekas 
iš sovietų karvedžių taip neišdykavo, žlugo ir dėl to veltui žuvo daug žmonių, netekta daug 
lėktuvų. 

Birželio 29 d. pirmųjų ešelonų kariuomenė pasiekė Pruto upę, užėmė perkėlas ir ėmė ti- 
krinti pasitraukiančius rumunų dalinius, taip pat bėgančius gyventojus, iš kurių buvo ati- 
mamas visas turtas, neišskiriant laikrodžių ir žiebtuvėlių. 

„Mes nustatėme, - prisiminė (ir samprotavo) maršalas Žukovas, - kad Rumunijos vy- 
riausybė ir vadovybė, nevykdydama įsipareigojimų, iš atlaisvinamos teritorijos pradėjo 
skubiai vežti viską, ką tik galima išvežti, į Rumuniją. Kad nutrauktume šį susitarimo sąlygų 
pažeidimą, nusprendėme išmesti oro desanto brigadas prie Pruto upės ir užimti visus tiltus 
per upę. Dviem tankų brigadoms buvo iškelta užduotis: aplenkti pasitraukiančią rumunų 
kariuomenę ir pasiekti Pruto upę. 

Veržliu sparčiuoju žygiu (apie 200 kilometrų) mūsų tankų daliniai atsirado desantų iš- 
metimo rajonuose vienu metu su jų nuleidimu. Rumunų daliniai, vietos valdžia, visi, kurie 
norėjo greičiau pabėgti į Rumuniją, puolė į paniką. Karininkai, palikę savo dalinius ir štabo 
turtą, taip pat bėgo per upę. Trumpai sakant, karališkąją kariuomenę sovietų kariuomenė 
užklupo apverktinos būklės ir parodė, kad ji yra visiškai nepajėgi kovoti“. 

Voronovo aprašyme rumunų kariuomenė atrodo visiškai karikatūriškai: „Pirmąkart gy- 
venime mačiau karališkuosius pasipūtėlius karininkus su pakirptais antakiais ir blakstie- 
nomis, pudruotais ir dažytais veidais, o vienas net turėjo juodą muselę ant skruosto. Tikri 
operetės personažai!“ Bet visai neatrodė juokingi rumunai vėliau, kai pasiekė Volgą. 

Iki birželio 29 d. priešakinės sovietų užkardos įsitvirtino Pruto kairiajame krante. 5-osios 
tankų brigados batalionas užėmė Mamalygą ir Lipkanus, 23-iosios brigados batalionas - 
Kamenką ir Skinenį, 34-osios ir 16-osios kavalerijos patruliai - Storožincus ir Kačurtarę. 
3-ioji ir 5-oji kavalerijos divizijos išvadavo Novoselicus ir Vaškivcus, 24-oji tankų briga- 
da - Kolodnicus, 36-oji ir 49-oji brigados - Lipkanus ir Proskurianus. 15-oji motorizuo- 
toji šaulių divizija atsidūrė Korneštuose ir Perlicuose, 4-oji tankų brigada - Grančeštuose 
ir Bedražuose, 9-oji kavalerijos divizija - Petrovkose. Iki birželio 30 d. pabaigos pirmojo 
ešelono užkardos liko savo pasiektose vietose, o antrojo ešelono priešakiniai batalionai pa- 
siekė: 60-oji šaulių divizija - Tirableštį, 58-oji ir 131-oji divizijos - Dinaucus, Chotenvą 
ir Čerčenus. 9-oji ir 32-oji kavalerijos divizijos įžengė į Čimišliją ir Romanovą, 25-oji ir 
74-oji šaulių divizijos - į Akmanšį ir Tatarbunarus. Nors kariuomenės operacija vyko be- 

Raudonosios armijos kariai traukia per Sivašą. 1942 m. 


veik kaip paradas, ji tapo dar vienu nemenku išbandymu raudonarmiečiams. Divizijos 
traukė prastais keliais, nepakankamai aprūpinamos. Kaip liudija dokumentai, į sunkiausią 
padėtį pateko 15-oji motorizuotoji, 25-oji, 95-oji ir 97-oji šaulių divizijos: suplyšusiais ba- 
tais ir kelnėmis, dalis karių žieminėmis milinėmis, kolonos labai nutįsdavo, kareiviai buvo 
menkai ir retai maitinami, daug žmonių atsilikdavo. 97-osios šaulių divizijos 352 artilerijos 
pulke per patikrinimą trūko 124 žmonių, iš jų 6 vadų, 95-osios divizijos 567-ajame motori- 
zuotame pulke - 210, iš jų 4 vadų, 25-ojoje šaulių divizijoje - 254 žmonių. Dauguma raudo- 
narmiečių paklydę prisijungdavo prie pirmo pasitaikiusio bataliono. Rimta problema tapo 
apgadintos technikos, kurios prastuose, liūčių užtvindytuose Besarabijos keliuose atsirado 
daug, remontas ir evakavimas. 

Tačiau sovietų vadovybė tikino, kad, nepaisant kilusių sunkumų, daugumos kareivių 
nuotaika „sveika“ ir „kovinga“. Nors politiniai darbuotojai buvo priversti pripažinti, kad 
reikšdavosi ir „nesveikų“ nuotaikų. Štai 131-osios šaulių divizijos 107-ojo artilerijos divi- 
ziono raudonarmietis Kolyvanovas sakė: „Kam mums rengti tokius žygius, pamanyk tik, 
Suvorovo sistemą sugalvojo. Hitleriui sekasi, nes vokiečių kareiviai važiuoja mašinomis, 
gerai maitinami, o mes valgome visokią bjaurastį, vaikščiojame alkani, todėl niekada nelai- 
mėsime“. 164-osios šaulių divizijos 275-0jo pulko raudonarmietis Andrejenka: „Patys sė- 
dime alkani, basi. Pažvelkite į Hitlerį, jis, aišku agresorius, bet moka kariauti ir nugalėti, jis 
tikras bolševikas (!), ne toks, kokie dabar esame mes“. 

Kariuomenė pradėjo žygį nevienodai pasirengusi. Štai vienas iš 25-osios šaulių divizijos 
padalinių atvyko prie naujosios Sovietų Sąjungos ir Rumunijos sienos be šautuvų, kitas, 
priklausantis 140-ajai divizijai, vadavo Besarabiją sa mokomaisiais šautuvais. Politiniai va- 
dovai dėl šio dalyko pranešimuose rašė, kad tarp raudonarmiečių sklido kalbos apie vado- 
vybėje ir vyriausybėje tūnančius „kenkėjus“. 

Raudonosios armijos tankai T-26, persikėlę per Dnestrą. 1940 m. birželis. 


169-osios šaulių divizijos 454-ojo bataliono raudonarmietis Nozdračiovas: „Patys sėdi- 
me alkani, o dar stengiamės kariauti ir užkariauti. 60-osios šaulių divizijos 371-ojo arti- 
lerijos diviziono raudonarmietis Golovnia: „Kai užsienio reikalų liaudies komisaras buvo 
Litvinovas, nebuvo karo, o užsienio reikalų liaudies komisaru esant Molotovui, prasidėjo 
užgrobimai, kareivių negaili ir muša, štai ir dabar varo nežinia kam, galbūt į tikrą mirtį“. 
131-osios šaulių divizijos 60-ojo ryšių bataliono jaunesniojo vado Kovalenkos nuomone, 
„mus šeria kaip jautukus, jautukus skerdžia ir mus greitai nuvarys į Karpatus ir paskers“. 

Apskritai Besarabija ir Šiaurės Bukovina buvo užimtos ramiai. Demoralizuoti rumunų 
kareiviai nesipriešindami traukėsi. Pasitaikantys susirėmimai vyko paprastai dėl sovietų 
vadų, nekreipiančių dėmesio į tokias smulkmenas, kaip rumunų laikymasis susitarimo są- 
lygų, „entuziazmo“. Ir, reikia pasakyti, rumunų, priešingai nei vokiečių, Raudonoji armi- 
ja nebijojo. Birželio 28 d. 15-ajai šaulių divizijai žygiuojant iš Kišiniovo, rumunai apšaudė 
priešakinį batalioną, per pusvalandžio susišaudymą žuvo du kariai. Birželio 29 d. 58-osios 
šaulių divizijos 138-asis prieštankinis divizionas Rogozkos stoties rajone susidūrė su 20-30 
rumunų raitelių grupės ginkluotu priešinimusi. Per pusvalandžio susišaudymą buvo su- 
žeistas vienas raudonarmietis. Rumunų kareiviai pabėgo, pagal divizijos vado pranešimą 
du iš jų žuvo. Tos pačios divizijos priešakinei grupei mėginant pasiekti Prištinos aukštu- 
mas, 321-ojo motorizuotojo pulko priešakinį batalioną rumunai apšaudė iš kulkosvaidžio; 
žuvo 6 kariai ir 8 buvo sužeisti. Pagal divizijos vado pranešimą atsakomąja ugnimi buvo 
sunaikinti 12 rumunų kareivių ir 16 sužeisti. Tirdamas šį incidentą rumunų 14-ojo šaulių 
korpuso vadas generolas D. Karlaonecas pareiškė, kad sovietų kareiviai, nesilaikydami su- 
tartų taisyklių, aplenkia rumunų kolonas, kuriose kyla nerimas ir netvarka“. Jis sakė, kad 
„rumunų kareiviams įsakyta šaudyti į sovietų kareivius, jei jie ir toliau seks įkandin rumunų 
kolonų“. Birželio 29 d. prie Sergijenų gyvenvietės 60-osios šaulių divizijos žygiavimo kelyje 

Šarvuočiai BA-10 Moldavijos žemėje. 
1940 m. birželis. 


rumunai surengė pasalą, iš kurios 
buvo nukauti du sovietų kareiviai. 
Birželio 30 d. 58-osios šaulių divi- 
zijos priešakinis batalionas susidū- 
rė su 30-40 žmonių rumunų rai- 
tuoju patruliu, kuris pasipriešino. 
Pagal divizijos vado pranešimą per 
trumpą susišaudymą rumunai ne- 
, teko dviejų kareivių. Tą pačią die- 
Raudonosios armijos pėstininkai prie Dnestro. 1940 m. birželis. 13 Kor ieščio rajone 15-osios šaulių 

divizijos daliniai buvo apšaudyti iš 
pasalos. Žuvo 4 raudonarmiečiai ir 6 buvo sužeisti. Kaip teigima pranešime, rumunai ne- 
teko 8 nukautų žmonių. 

Birželio 30 d. rumunai pateikė protestą dėl incidento Dorochovo kaime, netoli naujosios 
sienos. Pareiškime buvo sakoma, kad „sovietų kareiviai, atėję į tą kaimą, nušovė rumunų 
karininką ir keletą kareivių, o paskui įsiskverbė už nustatytos demarkacijos linijos“. Toje 
pačioje telegramoje Rumunijos vadovybė, remdamasi sovietų neteisėtais veiksmais, susi- 
jusiais su tankų desanto atsiradimu Pruto perkėloje, pareiškė protestą dėl to, kas įvyko prie 
Ketrušino miesto. Ten 46-osios tankų brigados pulkininko M. Katukovo tankų batalionas 
atakavo rumunų kavalerijos brigadą tuo metu, kai jos vadas derėjosi dėl perkėlos į Pruto 
upės kairįjį krantą. 

Rumunijos vyriausybė pareikalavo, kad sovietų vadovybė imtųsi „skubių priemonių nu- 
raminti sovietiniams karo vadams“. „Mes ne kariaujame, o atliekame taikų evakavimą, - sa- 
koma telegramoje, - taigi vykdyti karo veiksmus, žudyti ir nuginkluoti rumunų kareivius 
susiklosčiusiomis aplinkybėmis yra visiškai neleistina“. Maskva iškėlė savo pretenzijas, gra- 
sindama, kad „tokius pareiškimus toliau laikys mėginimu įbauginti sovietų pusę“. 


306 


Ginkluoti incidentai nesibaigė. Birželio 30 d. rumunai iš pasalos apšaudė 25-osios šau- 
lių divizijos koloną, žuvo vienas raudonarmietis. Siekdami išvengti tolesnių „provokacijų“ 
divizijos kareiviai gretimame kaime nuginklavo rumunų 37-osios pėstininkų brigados ba- 
talioną. Vakare 321-ojo motorizuotojo pulko batalionas, pasiųstas saugoti perkėlos, buvo 
du kartus apšaudytas iš Pruto kairiojo kranto. Tą pačią naktį 52-ojo atskiro ryšių bataliono 
telegrafistų komanda buvo apšaudyta rajone į pietvakarius nuo Tyrlico. Susišaudymo pra- 
džioje nukautas vienas karys, keturi likę gyvi tris valandas gynėsi nuo puolančių rumunų. 
Kitą dieną netoli perkėlos apšaudyta 321-ojo motorizuotojo pulko mašinų kolona. Liepos 
2 d. rumunų kulkosvaidininkas apšaudė 74-osios šaulių divizijos batalioną; žuvo 3 kariai. 
Vadovybė pranešimuose minėjo ir kitokių įvykių. Neturėdamas ryšio su gretimomis divizi- 
jomis 14-asis mechanizuotasis pulkas kelių sankryžoje susitiko su 131-osios šaulių divizijos 
šaulių batalionu ir neišsiaiškinę aplinkybių divizijos kareiviai pradėjo šaudyti, sunkiai su- 
žeidė 4 diviziono raudonarmiečius. Kitu atveju 15-osios motorizuotosios divizijos priešaki- 
niai batalionai supainiojo maršrutą ir įsirėžė į gretimos 140-osios šaulių divizijos kolonas. 
Per pusės valandos susišaudymą žuvo vienas kareivis. Trečiu atveju 44-osios kavalerijos 
divizijos kavalerijos patrulį dėl nesusipratimo apšaudė 4-osios tankų brigados batalionas. 

Negalutiniais duomenimis, per susidūrimus su rumunų kareiviais sovietų kariuomenė 
neteko 29 nukautų žmonių ir 69 sužeistų (4 raudonarmiečiai žuvo neatsargiai elgdamiesi su 
ginklu). Vykstant operacijai, užfiksuotos 4 savižudybės. Per įvairius įvykius žuvo 15 žmo- 
nių. Tiriant juos, už drausmės pažeidinėjimus, pirmiausia už „antisovietines“ kalbas buvo 
teisiami 28 žmonės. Aštuoni žmonės už „teroristines“ kalbas apie vadus buvo pasmerkti su- 
šaudyti, 16 karių nuteisti kalėti už dezertyravimą. 

Iki liepos 1 d. pabaigos prie naujosios sienos buvo jau visur išdėstyta kariuomenė, o nuo 
liepos 3 d. 14 valandos siena „užrakinta“. Nespėję persikelti rumunų kareiviai sulaikyti ir 
nuginkluoti. Taip „Pietų fronto kariuomenė įvykdė jai iškeltą užduotį ir sovietų vyriausybei 
leido taikiai išvaduoti Besarabiją ir Bukoviną bei savo veiksmais jas greitai įtraukti į SSRS... 

Siena patikimai saugoma. Pagrindinės pajėgos grįžo prie normalaus kovinio mokymo jų 
užimtuose rajonuose... Išvaduotuose rajonuose buvo atkurta (!) sovietų valdžia...“ 

Nuo 1940 metų liepos 1 d. kariuomenė buvo grąžinta į įprastinę taikos meto parengtį ir 
nuo liepos 8 d. pradėta išskirstyti į nuolatinio dislokavimo vietas. Liepos 7 d. išformuota 
Pietų fronto valdyba, o liepos 10 d. - 9-osios armijos valdyba. Nors nebuvo karo veiksmų, 
bet neišvengta rumunų ir sovietų kariuomenių smulkių susidūrimų, kuriuose Raudonoji 
armija, įskaičiuojant ir nuostolius dėl nelaimingų atsitikimų, nuo 1940 metų birželio 11 d. 
iki liepos 6 d. neteko 119 žmonių. 

Per žaibišką ir mažiausiai praliejant kraujo įvykdytą Besarabijos kampaniją sovietų ka- 
riuomenė užgrobė nemaža trofėjų: 52 796 šautuvus ir karabinus, 4480 pistoletų, 1 auto- 
matą, 1071 kulkosvaidį, 326 sunkiuosius kulkosvaidžius, 149 mažo kalibro šautuvus, 40 
minosvaidžių, 6 zenitinius kulkosvaidžius, 258 pabūklus, 14 milijonų šovinių, 54 309 gra- 
natas, 1512 prieštankinių minų, 79 320 sviedinių, 15 sunkvežimių, 545 tonas degalų bei te- 
palų, sanitarinio, inžinerinio ir kitokio turto, 141 garvežį, 1866 dengtus vagonus, 325 pus- 
vagonius, 45 platformas, 19 cisternų, 31 klasinį ir 2 bagažo vagonus, 10 tūkstančių tonų 


307 


Bendros sovietų ir vokiečių komisijos nariai kalbasi su Besarabijos vokiete. 1940 m. 


maisto bei pašaro. SSRS įgijo beveik 51 tūkstančio kvadratinių kilometrų teritoriją su 3776 
tūkstančiais gyventojų. 

Ginčytinų klausimų sureguliavimas nesibaigė Sovietų Sąjungos reikalaujamų teritorijų 
atidavimu. Nuo birželio 29 d. Odesoje pradėjo darbą Sovietų Sąjungos=Rumunijos vyriau- 
sybinė komisija ginčytiniems klausimams sureguliuoti ir rumunų kariuomenės bei įstai- 
goms evakuoti. Iš sovietų pusės pirmininkavo generolas Kozlovas, iš Rumunijos pusės - di- 
vizijos generolas A. Aldeja. Sovietai, jėga iš Rumunijos atėmę teritorijų, taip pat ir niekada 
Rusijai nepriklausiusių, pareikalavo, kad Bukareštas grąžintų išgabentus geležinkelio ried- 
menis ir atiduotų naujųjų sovietinių teritorijų techninius ir kartografinius dokumentus. 
Liepos 31 d. buvo pasirašytas susitarimas, pagal kurį iki rugpjūčio 25 d. SSRS reikėjo ati- 
duoti 175 garvežius ir 4375 vagonus. O SSRS atsisakė nagrinėti Rumunijos kontrpretenzijas 
dėl Besarabijoje palikto karinio turto, nes, esą, jį išgrobstė dezertyrai. Tiesa, vėliau didžioji 
dalis trofėjų Rumunijai buvo grąžinta. 

Rugsėjo 2 d. pradėjo darbą Sovietų Sąjungos ir Rumunijos techninė komisija nusta- 
tyti nuostoliams, kuriuos padarė rumunų kariuomenė pasitraukdama iš Besarabijos ir 
Šiaurės Bukovinos. Komisija tikrino liudininkų pateiktus dokumentus ar važiuodavo į 
vietas. Komisijos nariai lankėsi Kišiniove, Renyje, Belcuose, Černovicuose ir Lipkanuose. 
Vykstant deryboms, sovietai reikalavo iš Rumunijos padengti 1940 metų gegužės-birželio 
nuostolius ir apmokėti skolas pagal visokiausius finansinius dokumentus bendrai 2601 mi- 
lijono lėjų sumai. Tikrinant vietose, paaiškėjo, kad sovietų pretenzijos paprastai buvo per 
didelės ir daugeliu atvejų nepatvirtintos. Rumunai dažniausiai teigdavo, kad sovietų pre- 
tenzijos yra per didelės ir nepagrįstos ir reikšdavo kontrpretenzijų. Lapkričio 22 d. techni- 
nė komisija nutraukė savo veiklą. Vykstant deryboms, pasiektas susitarimas dėl Besarabijos 

gyventojams padarytos žalos sumos - 226 milijonų lėjų, bet lapkričio 28 d. Rumunija atsi- 
sakė ją padengti remdamasi tuo, kad SSRS savo notose to nereikalavo. 

Jokių rinkimų ir referendumų „nuo amžių rusų“ žemėse nebuvo rengiama. Tiesiog 1940 
metų rugpjūčio 2 d. aukščiausiasis sovietas priėmė įstatymą dėl Moldavijos SSR įkūrimo 
Besarabijos ir Moldavijos autonominės respublikos, gyvavusios nuo 1924 metų Dnestro 
kairiajame krante, teritorijos didžiojoje dalyje. Šiaurinė Bukovina ir trys Besarabijos aps- 
kritys Juodosios jūros pakrantėje atiteko Ukrainai. Taigi Sovietų Sąjunga atsiriekė 51 tūks- 
tančio kvadratinių kilometrų teritoriją beveik su 4 milijonais gyventojų. 

Vėliau Stalinas padarė viską, kad moldavai vėl panorėtų prisijungti prie Rumunijos. Visai 
logiška, kad vieni iš pirmųjų, apkaltinti antisovietizmu, kontrrevoliucine veikla ir priklau- 
symu „Rumunijos buržuazinėms partijoms“, suimti buvę „Sfatul Cerija“ deputatai. 

1940 metų rugpjūčio 23 d. vėl susitiko Molotovas ir Šulenburgas. Tąkart iškilminga pro- 
ga: „Pokalbio pradžioje Šulenburgas dėkojo drg. Molotovui už straipsnius sovietų spaudoje 

jo Stalinas, kurio kariuomenei beveik 
neteko iššauti. Sovietų Sąjunga gavo 
pusę Lenkijos ir ėmėsi doroti Pabaltijo 
valstybes. Tai kaip niekada atito- 
lino Vokietiją nuo jos ilgalaikų tikslų: nuo Ukrainos kviečių ir Rumunijos naftos, kurių 
jai reikėjo, kad išgyventų dėl Anglijos blokados. Net Lenkijos naftos versloves Borislave, 
Drogobyče, į kurias pretendavo Hitleris, Stalinas iš jo išsiderėjo pažadėjęs parduoti vokie- 


Nr. 23. Juodosios jūros karinio laivyno oro pajėgų 
numatomi veiksmai Juodosios, Egėjo ir Viduržemio jūros 
karo veiksmų teatre. 1940-1941 m. 


čiams naftos tiek, kiek jos išgaunama tuose rajonuose“. 

Josifas Visarionovičius, kaip ir anksčiau, manė, kad Adolfą, Aloyzo sūnų, apgavo, ir tikė- 
josi dar didesnių dividendų. 

Liepos 11 d. Šulenburgas pateikė savo prognozę Berlynui: „Dauguma Vakarų diplomatų 
mano, kad visos trys Pabaltijo valstybės bus paverstos visiškai nuo Maskvos priklausomais 
organizmais, t.y. bus įjungtos į Sovietų Sąjungą... Tai, be abejonės, taip pat gresia Turkijai 
ir Iranui“. 

„Aišku, kad tolesnėje perspektyvoje Besarabija sovietų planuose yra tik atramos taškas 
veikti toliau, tarpinis tikslas, o paskui bus Dardanelai su galimybėmis pasiekti Viduržemio 
jūros vandenis... - pranešė į Londoną Lenkijos vyriausybės emigracijoje atstovas Ignatijus 
Kleščinskis iš Bukarešto. - Stalino sprendimai atrodo logiški. Likus nuošaly nuo Europos 
karo, reikia pagriebti kuo daugiau, menkomis pastangomis užimti strategines pozicijas ir 
bet kuriuo atveju lūkuriuoti toliau. Visa kita ateis savaime, kai kovojančios šalys išsekins 
viena kitą, dėl revoliucijos, kuri turi kilti Vokietijoje, jei ji pralaimėtų. Tada organizuotu ne- 
išvargintų karinių pajėgų antplūdžiu bus galima viską pasiimti. Sovietų siekimas viešpatau- 
ti Skandinavijoje ir Balkanuose - aiškus ir neabejotinas“. 

Beje, Kremliaus „kovotojai už taiką“ ir neslėpė, kad pasitenkinti tuo, kas pasiekta, jie ne- 
sirengia. Rugpjūčio 1 d., pasakodamas deputatams apie Sovietų Sąjungos užsienio politi- 
ką, Molotovas - tai tapo jau įprasta - paleido vieną bandomąjį šūvį: „Per praėjusią aukš- 
čiausiojo sovieto sesiją man teko pranešti apie taikos sutartį su Suomija... Aišku, kad jei 

Raudonosios armijos ir vermachto kariai nustato bendrą sieną pasidalijus Lenkiją. 1939 m. rugsėjis. 


Suomijos valdančiųjų sluoksnių kai kurie elementai nenutrauks savo represinių veiksmų 
prieš Suomijos visuomenės sluoksnius, kurie siekia stiprinti geros kaimynystės santykius 
su SSRS, Suomijos ir SSRS santykiams gali būti padaryta žalos“. 

Rugsėjo 18 d. gynybos liaudies komisaras Timošenka ir generalinio štabo viršininkas 
Mereckovas pasirašė dokumentą Nr. 103203 - „Siūlymus dėl Raudonosios armijos gin- 
kluotųjų pajėgų išskleidimo karui su Suomija“. 

Taigi planų buvo ištisa šūsnis: po Lenkijos, Pabaltijo, Besarabijos okupuoti Iraną, Turkiją, 
Suomiją, šeimininkauti Juodosios jūros sąsiauriuose - vis tolyn stumiant Sovietų Sąjungos 
sienas. Tai buvo vienintelis draugo Stalino pripažįstamas „saugumo stiprinimo“ būdas. 

O perspektyvos atsivėrė puikios. 1940 metų spalio 13 d. generalinis sekretorius gavo iš 
Ribentropo laišką, kuriame imperijos ministras pareiškė: „... visiškai atitinka Fiurerio nuo- 
monę, kad Keturių valstybių (turima galvoje Vokietija, Italija, SSRS ir Japonija) istorinė už- 
duotis yra suderinti ilgalaikius politinius tikslus ir, pasiskirsčius interesų sferas pasaulyje, 
nukreipti teisingu keliu savo tautų ateitį". 

Kremliaus kalnietis rengėsi naujam sandėriui „tvirtu pagrindu pasiskirtyti ilgalaikius 
tarpusavio interesus“. Be to, buvo panašu, kad Hitleris įklimpo į kovą su Saloje apsikasu- 
siais britais. Kai Londonas eilinį kartą atmetė siūlymą taikytis, fiureris paskelbė: „Vokietija 
ketina kariauti prieš Angliją ir jos imperiją iki galutinio Britanijos sutriuškinimo. Ši kova 
vyksta jau dabar ir baigsis tik tada, kai priešas bus kariniu požiūriu sunaikintas ar kai bus 

pašalintos atsakingos už karą jėgos. Kada tai įvyks - neturi reikšmės“. Ką gi, Maskvai tai 
buvo labai paranku. 

Lapkritį vykstant Molotovo „draugiškam vizitui“ Berlyne, Hitleris pasiūlė Sovietų 
Sąjungai prisijungti prie Trišalio pakto, primindamas, kad bendradarbiaudamos „nugara į 
nugarą“ abi šalys gavo svarios naudos, o jų nesantaika bus naudinga tik trečiosioms šalims: 
„Abi Vokietijos ir Rusijos pakto partnerės gerai padirbėjo drauge“. Tai - bet kokio pakto 
tvirčiausias pamatas. Dabar tik klausimas, ar galės jos toliau dirbti drauge ir ateityje, ir ar 
galės Sovietų Rusija gauti atitinkamos naudos iš naujų pokyčių Britų imperijoje, t.y. ar ne- 
bus Rusijai naudingiausias priėjimas prie jūros per Persų įlanką į Arabijos jūrą ir ar negalės 
būti tuo pačiu metu įgyvendinami ir kiti Rusijos siekiai šioje Azijos dalyje, kuria Vokietija 
visiškai nesuinteresuota“. Paskui Ribentropas pateikė sovietų premjerui susitarimo, numa- 
tančio padalyti keturių valstybų įtakos sferų ribas, tekstą, kurio tikslas - visų tautų labui 
„įvesti“ Europoje, Azijoje ir Afrikoje „naująją tvarką“. Konfidencialaus protokolo ketvirtas 
punktas skelbia, kad svarbiausi Maskvos interesai „driekiasi į pietus nuo Sovietų Sąjungos 
teritorijos Indijos vandenyno kryptimi“. Vokietija ir Italija dalysis Europą ir Afriką, Japonija 
kurs savo „klestėjimo zoną“ Rytų Azijoje. Vykstant deryboms, Hitleris reikalavo, kad SSRS 
„gerbtų“ jo ekonominius interesus Rumunijoje ir Suomijoje, nes karo su Anglija sąlygomis 
tiekimai iš Suomijos ir Rumunijos Vokietijos pramonei turi didžiulę reikšmę: „Rusija tai- 
kos sąlygomis gaus visa, kas, jos nuomone, jai priklauso... Sovietų Sąjunga turi suprasti, kad 
kokio nors abiejų šalių plataus bendradarbiavimo sąlygomis gali būti gauta gerokai daugiau 
naudos... Kur kas didesnių laimėjimų gali būti pasiekta tuo atveju, jei Rusija dabar neieškos 
naudos teritorijose, kuriomis karo metui suinteresuota Vokietija“. 

Kalbėdamasis su Hitleriu lapkričio 13 d. Molotovas atvirai pareiškė, kad sovietų vyriau- 
sybė „laiko savo pareiga galutinai sureguliuoti Suomijos klausimą“ tomis pačiomis sąlygo- 
mis, kaip ir Besarabijoje bei gretimose šalyse. Taigi „sureguliavimą“ Kremliaus svajokliai 
suprato vienareikšmiškai - Suomiją okupuoti, sovietizuoti ir „savanoriškai“ prijungti prie 
SSRS. Kad ir kaip įkalbinėjo fiureris sovietų premjerą atsižvelgti į kariaujančios ir ekonomi- 
niu atžvilgiu suinteresuotos tiekimų iš Suomijos bei Švedijos Vokietijos padėtį, kad ir kaip 
prašė palūkėti bent metus ar pusmetį iki taikos sudarymo, Molotovas buvo nepalenkiamas, 
rodė visišką nesupratimą: kodėl Sovietų Sąjunga „turi atidėlioti savo planus šešiems mėne- 
siams ar metams?“ 

1940 metų lapkričio 25 d. Molotovas pranešė Berlynui sąlygas, kuriomis Sovietų Sąjunga 
pasirengusi prisijungti prie Trišalio pakto siekdama dalyvauti bendrame Vokietijos- 
Italijos-Japonijos-Sovietų Sąjungos projekte pertvarkant pasaulio žemėlapį. Apskritai 
Kremlius išreiškė sutikimą pasirašyti daug žadantį keturių valstybių susitarimą, tačiau ne- 
sutaikomai smulkmeniškai reikalavo perleisti Sovietų Sąjungai Suomiją (mums jau buvo 
pažadėta!), taip pat Balkanus, pirmiausia Bulgariją (ji „geografiniu požiūriu įsiterpusi 
į Juodosios jūros SSRS saugumo zonos vidurį“), Rumuniją (ar bent jau „trūkstamą“ dalį 
Bukovinos) ir Turkiją. 

Tą pačią dieną gynybos liaudies komisaras Timošenka pasiuntė Leningrado karinės apy- 
gardos vadovybei direktyvą dėl rengimosi karui su „suomių vabalėliu“. Direktyvoje buvo 

keliama užduotis „sutriuškinti Suomijos ginkluotąsias pajėgas ir pasiekti Botnijos įlanką. 
Helsinkį „išvaduoti“ buvo numatyta operacijos 25-ąją dieną. 

Stalinas buvo įsitikinęs, kad užsiėmęs kovoje su Britų imperija fiureris nesiryš kariauti 
dviem frontais, ir, kaip jau ne kartą buvo, nusileis. 

Tačiau Josifas Visarionovičius apsiriko. Jei Berlynas sutiktų su šiomis sąlygomis, tai reikš- 
tų tik galimybes toliau ilgai kariauti Vakarų Europoje ar Afrikoje nuolat stiprėjant Sovietų 
Sąjungai Vokietijos užnugaryje. Savo pozicija Sovietų Sąjunga pademonstravo, kad Hitlerio 
aiškiai apibūdinti kare įklimpusio Reicho poreikiai Kremliaus nedomina. Fiureris, mėgi- 
nęs kartoti: „Tie, kurie nori mane užpulti iš nugaros, turi saugotis!“, pradėjo suktis į SSRS 
veidu. 

Draugystės limitas baigėsi, dviem grobuonims Europoje darėsi ankšta. Stalinas - ak, ko- 
kia pasitikėjimo perpildyta siela! - iki pačios paskutinės akimirkos negalėjo patikėti sąjun- 
gininko išdavyste. Maskva beveik du mėnesius laukė Berlyno atsakomosios reakcijos, bet 
jos nebuvo. 

1940 metų gruodžio 18 d. Hitleris pasirašė direktyvą Nr. 21: „Vokietijos ginkluotosios pa- 
jėgos turi būti pasirengusios sumušti Sovietų Rusiją per trumpą kampaniją, dar kol nebus 
baigtas karas su Anglija („Barbarosos“ variantas). Prie Trišalio pakto prisijungė Vengrija, 
Rumunija ir Čekoslovakija. Po pusės metų Turkija pasirašė su Reichu paktą „Dėl draugys- 
tės ir nepuolimo“. Sovietų Sąjunga dėl „partijos išmintingos politikos“ liko viena prieš vo- 
kiečių karo mašiną neturėdama nė vieno sąjungininko ar bent vienos jai simpatizuojančios 
šalies. 

„Kas gi iš tikrųjų yra SSRS? - klausė laikraščio „New York World Telegram“ korespon- 
dentas Rojus Hovardas. - Nepaisant milžiniškos kariuomenės ir didžiulių karinių oro pa- 
jėgų, SSRS šiuo metu... yra prarasta viltis. Ji nėra veiksnys bet kokiame artimiausiame jėgų 
prieš fašizmą derinyje“. 

1939-1940 metais, išplėtusi savo teritoriją, SSRS patyrė didelį politinį pralaimėjimą ir 
tarptautinį izoliavimą. Hitleriui sutikus, užimti „placdarmai“ nė kiek nesustiprino šalies 
gynybinio pajėgumo, nes ne tam ir buvo skirti. 

Armijos generolas Sandalovas prisiminė, kad sovietų karo vadai anaiptol nedžiūgavo dėl 
„naujų pozicijų“. Baltarusijos YKA štabo viršininko reikalų perdavimo proga 1939 metų 
spalį vyko apygardos vadovybės pasitarimas: 

„Prie ankstesnės sienos, - toliau kalbėjo Purkajevas, - mes turėjome stiprius įtvirtintuo- 
sius rajonus, be to, ir tiesioginis priešas tuo metu buvo tik Lenkija, kuri viena mūsų užpul- 
ti nebūtų drįsusi, o jai susidėjus su Vokietija, pastebėti prie mūsų sienų artėjančią vokiečių 
kariuomenę nebūtų sunku. Tada mes būtume turėję laiko mobilizuotis ir išsiskleisti. O da- 
bar mes su Vokietija, kuri gali slapta sutelkti savo kariuomenę puolimui, susiduriame akis 
į akį. Be to, negalima pamiršti, kad vokiečiai Varšuvoje užgrobė lenkų kariuomenės gene- 
ralinio štabo dokumentus: visų Vakarų Baltarusijoje esančių karinių objektų išsidėstymas 
jiems gerai žinomas. Ir dar vienas svarbus dalykas: Vakarų Baltarusijos teritorijoje yra so- 
vietų valdžiai priešiškai nusiteikusių žmonių. Vokiečių vadovybė pasistengs juos panaudoti 
žvalgybos ir diversijų tikslams“. 

SSRS industrializacija. Dnepro-Bugo kanalo Ukrainoje įrengimas. 1939 m. 


„Pasiklausai jūsų, Maksimai Aleksejevičiau, ir imi tikėti, kad apygardos kariuomenės pa- 
sistūmėjimas į Vakarų Baltarusiją kariniu požiūriu daugiau nei nenaudingas“, - pastebėjo 
Klimovskichas. 

„Prašau mane suprasti teisingai, - paprieštaravo Purkajevas. — Aš tik norėjau jums pa- 
rodyti, kad naujomis aplinkybėmis apygardos kariuomenei minusų gerokai daugiau nei 
pliusų, bet tai laikinas reiškinys. Jei kaip reikia pasistengtume, minusai santykinai greit gali 
virsti pliusais“. 

Tačiau minusai taip ir nevirto pliusais. Kadangi sovietų vadovybės planuose tai buvo tik 
tarpinės ribos, apie jų gynybą rimtai nebuvo mąstyta. 

„Taip išėjo, kad po Molotovo kelionės į Berlyną ne tik nebuvo padaryta išvadų, jog būti- 
na šalį rengti artimam neišvengiamam susidūrimui su hitlerine Vokietija, bet, atvirkščiai, 
buvo padaryta išvada, esą, Sovietų Sąjungos ir Vokietijos santykius galima plėtoti toliau... — 
tikino A. Mikojanas. - Tarp 1940 metų lapkričio Molotovo kelionės į Berlyną ir 1941 metų 
birželio buvo prarasta brangaus laiko“. 

Tiesiog iškart Molotovui grįžus, Leningrado partinį aktyvą instruktavo A. Ždanovas: 
„.. sovietų valstybės politika yra tokia, kad bet kuriuo metu, kai tik įmanoma, siekiama 
plėsti socializmo pozicijas. Remdamiesi šia politika, praėjusiais metais išplėtėme Sovietų 
Sąjungos socialistines teritorijas. Tokia mūsų politika bus ir toliau“. 

"Taigi kokiam karui rengė šalį draugas Stalinas? O jis ir neslėpė: „Mes plečiame socializ- 
mo kūrimo frontą, tai palanku žmonijai, juk laimingais save laiko lietuviai, vakarų baltaru- 
siai, besarabai, kuriuos išlaisvinome iš dvarininkų, kapitalistų, policininkų ir visokių kitų 
niekšų priespaudos“. 


317 


Ir todėl Stalino generolai 
bei komisarai mąstė ne apie 
tėvynės - proletariatas jos netu- 
ri - gynimą, o apie tai, kaip ant 
durtuvų jie neš laimę Europos 
ir Azijos tautoms, kaip pagelbės 
Vengrijos darbo žmonėms tvar- 
kyti ČK darbą ir „sudoroti“ prie- 
šiškas klases, Rumunijos vals- 
tiečiams organizuoti kolūkius, 
Italijos proletarams - nacionali- 
zuoti gamyklas ir eksproprijuo- 
ti eksproprijuotojus. Beraščiai 


Kolektyvizacija.... 
partiniai auklėtojai ir žvaigždė- 
mis apsikarstę raudonieji kar- 
vedžiai artimiausią karą įsivaiz- 
davo kaip ištisinį Išvaduojamąjį 
žygį: priešo kariuomenė išbė- 
gioja, išvydę sovietų tankus gy- 
ventojai džiaugsmingai dainuo- 
ja, šoka. Ir gėlės, gėlės... 
Prisiminkime laimingus balta- 
rusius ir lietuvius, kuriuos 
Raudonoji armija išvadavo iš 
„priespaudos“ ir iš „fašistinės“ 
okupacijos. 
Naujų sričių sovietizavimas 
Sovietų Sąjungos valstiečių deportacija. 1929 m. vyko jau ištobulintais metodais: 
nacionalizavimas,  konfiskavi- 
mas, išbuožinimas, kolektyvizavimas, klasių kova ir teroras. Vos įžengus sovietų kariuome- 
nei, pradėdavo veikti represijų mašina valydama iš miestų ir kaimų „priešiškus elementus“. 
Bet buvo naudojama ir kai kurių „naujovių“, pavyzdžiui, masinė deportacija. Ši patirtis la- 
bai pravertė tremiant kenkėjiškas tautas. Be to, Vakarų Baltarusijoje ir Vakarų Ukrainoje 
deportacija buvo vykdoma etapais ir pirmasis iš jų buvo aiškiai antilenkiško pobūdžio. 
Tuojau po „engėjų“ ir „žvalgybos įstaigų šnipų“ pikčiausiais darbo liaudies priešais pa- 
skelbti lenkų kolonistai ir miškų apsaugos darbuotojai. 1939 metų gruodžio 5 d. SSRS liau- 
dies komisarų sovietas priėmė slaptą nutarimą dėl jų ištrėmimo iš Ukrainos ir Baltarusijos 
vakarinių sričių. Gruodžio 19 ir 25 d. L. Berija pasiuntė atitinkamas direktyvas Ukrainos ir 
Baltarusijos NKVD įstaigoms. 
O Baltarusijos vidaus reikalų liaudies komisaras L. Canava iškėlė sričių valdybų virši- 
ninkams užduotį „nedelsiant pradėti ir iki 1940 metų sausio 5 d. baigti rengti visų ko- 

lonistų ir jų šeimų narių, gyvenančių srities teritorijoje, tikslią apskaitą pagal pridedamą 
formą. Apskaitą rengti nekalta dingstimi, nekeliant triukšmo ir neatskleidžiant jos tikslo. 
Tokia dingstis gali būti ūkio objektų apmokestinimo apskaita. Operacijai atlikti kiekviena- 
me operatyviniame ruože (apimančiame 250-300 šeimų) organizuoti trejetus, vadovauja- 
mus apskričių NKVD viršininkų ar specialiai iš sričių NKVD komandiruojamų operaty- 
vinių darbuotojų... Ypač piktybiškus kolonistus, dėl kurių antisovietinės veiklos praeityje 
ar dabartyje turima duomenų, suimti, paskui įforminti jų bylas ypatingajam pasitarimui, o 
šeimas ištremti bendra tvarka. Numatyti priemonių, kurios neleistų kilti kokiems nors eks- 
cesams, kontrrevoliucinėms kalboms ir gaišačiai išgaudant ir iškeldinant kolonistus... Dar 
kartą priminsime, kad, vykdant apskaitą ir rengiant operatyvinius veiksmus, turi būti laiko- 
masi ypatingos konspiracijos, kad būtų užkirstas kelias kolonistams pabėgti“. 

Buvo iš anksto parengta ir operacijos vykdymo tvarkos instrukcija: „Kai aiškinama- 
si kratos pirminiai rezultatai, kolonistui (eiguliui) ir visai šeimai liepiama apsirengti, o 
tada pranešama, jog vyriausybės sprendimu jie perkeliami į kitą sritį (nesakoma kur). 
Iškeldinamiesiems aiškinama, kad naujoje gyvenamojoje vietoje jiems bus suteiktas būstas 
ir galimybė dirbti. Liepiama susirinkti leidžiamus išsivežti daiktus: drabužius, avalynę, pa- 
talynę, stalo bei arbatos indus, kibirus, maisto, skaičiuojant mėnesio atsargą šeimai, smul- 
kų ūkio ir buities inventorių, pinigus (suma neribojama) ir buities vertybes, skrynią ar dėžę 
daiktams susidėti. Bendras svoris ne daugiau kaip 500 kg šeimai“. Be to, visa tai reikėjo susi- 
rinkti prikeltiems iš miego („visai šeimai liepiama apsirengti!“) per dvi valandas. Iš NKVD 
darbuotojų buvo reikalaujama jokiu būdu „neleisti susirinkti miniai“ prie ištremiamųjų 
namų, „būtina veikti tvirtai ir ryžtingai, be šurmulio, triukšmo ir panikos“. 

Gruodžio 29 d. Berija pranešė Stalinui, kad visiškai pasirengta „atlikti kolonistų ir miško 
apsaugos darbuotojų iškeldinimo operaciją“. Mazginėse stotyse buvo parengti ešelonai „iš 
55 vagonų, pritaikytų žmonėms vežti žiemos sąlygomis“, čekistų pajėgos pastiprintos rau- 
donarmiečiais ir pasieniečiais. Akcija prasidėjo vienu metu Baltarusijoje ir Ukrainoje 1940 
metų vasario 9 d. 21.00 ir baigėsi kitos dienos vakare. Iki to laiko Baltarusijoje į 1940 vago- 
nų suvarytos 6064 kolonistų šeimos ir 3746 eigulių šeimos, iš viso 53 tūkstančiai žmonių. 
Iš viso specialiai apgyvendinti šalies taigos rajonuose buvo išvežta daugiau kaip 137 tūks- 
tančiai kolonistų ir jų šeimų narių. Ten jie turėjo tik vieną teisę ir vieną pareigą - „dirbti 
visuomenei naudingą darbą“, kurį jiems skirdavo atitinkamų liaudies komisariatų ir žiny- 
bų įmonės. 

Tai, Stalino nuomone, geriausiai atitiko jų „nacionalines ypatybes“. 

Vasario 15 d. Canava informavo Maskvą ir pirmąjį sekretorių Ponomarenką apie sė- 
kmingai atliktą operaciją: suimti 307, nužudyti 4 ir represuoti po operacijos 197 žmonės. 

Pasitelktas savanoriškais pagalbininkais kaimo vidutiniokų ir beturčių aktyvas sovietų 
valdžios priemones visokeriopai palaikė ir mielai dalyvavo iškeldinant „niekšus“. Tai buvo 
trumpas laikas iškart po rinkimų, kai laikinąją valdybą pakeitė nacionaliniai kadrai - bro- 
liams baltarusiams ir broliams ukrainiečims buvo leista šiek tiek „paponauti“ ir atsiteisti su 
savo „engėjais“. 

Gulago kaliniai tiesia 
geležinkelį palei Šiaurės 
poliarinį ratą. 4 * 


Lvovo pogrindžio dalyvis taip apibūdino „ukrainizavimo“ metą: „Paskelbus, kad Mažoji 
Lenkija prijungiama prie SSRS, 1939 metų lapkritį prasidėjo spartus krašto ukrainizavi- 
mas. Iš įstaigų buvo šalinami lenkai, vadovų postuose įsitaisė iš SSRS atsiųsti valdininkai, 
ukrainiečių ir rusų kalbos tapo oficialiomis, žydų kalba buvo pakenčiama, lenkų kalbos 
nepripažino. 

Ukrainizavimas vyko aktyviai dalyvaujant ukrainiečių komunistams ir rusofilams, ku- 
rie į lenkus žvelgė kur kas nepakančiau, negu iš SSRS atvykę rusai ir ukrainiečiai. Visame 
mieste buvo nudaužyti lenkiški užrašai (parduotuvių, gatvių, įstaigų), bet žydiški palikti. 

Buvo ukrainizuotas mokymas, liko nedaug lenkų mokyklų, jose būtinai mokyta ukrai- 
niečių kalbos. Aukštosiose mokymo įstaigose dėstyti lenkų kalba uždrausta. Periodiškai 
buvo prievarta renkami žmonės dirbti SSRS, nustota naudoti zlotą, rublis tapo vieninteliu 
pinigu. Paskelbta, kad nacionalizuojami privatūs namai... Visame krašte įsiviešpatavo eko- 
nominis chaosas“. 

„Mūsų užimtose srityse lenkų elitas sumažintas iki 3 procentų“, - pranešė Reinhardtas 
Geidrichas apie generalinėje gubernijoje atliktą darbą. 

„Lenkų inteligentija turi išnykti, - pareiškė Romanui Tatarskiui nežinomas rusų 
pulkininkas. 

NKVD ir gestapas lenkų klausimą sprendė „abipusiu sutarimu“, periodiškai rinkdamiesi 
į konferencijas ir keisdamiesi patirtimi. 

Iš Gardino, Bresto, Slanimo, Pinsko, Naugarduko, Kremeneco, Vladimiro, Kovelio, 
Voluinės iš esmės išvežti visi gyventojai lenkai. 

Tačiau „ukrainizavimo“ metas truko neilgai. Prasidėjo beatodairiškas rusifikavimo, te- 
roro ir NKVD įstaigų vykdomo valdymo metas, kuris vyksta toliau. Civilinė administra- 
cija sukomplektuota iš naujų siųstinių iš SSRS - rusų ir žydų, pradėtas kolektyvizavimas ir 
sovietų ekonominė politika. Visiškai uždaryta siena, skirianti nuo vokiečių okupacinės z0- 
nos. Gyventojai būtinai turėjo išsirūpinti sovietinius pasus, tik juos turintieji galėjo gauti 
darbo. Bet daugelis, nepaisant visų pastangų, pasų negavo (priskirtieji turtingųjų klasėms, 
lenkų administracijos nariai). Atsirado jokių teisių neturintis naujasis proletariatas. Dėl 
masinių deportacijų į Rusijos gilumą buvo išspręsta pabėgėlių problema, neturintieji sovie- 

tinių pasų išvežti į Sibirą. Reorganizuota NKVD ir milicija. Atliktas šaukimas į sovietų ka- 
riuomenę. Valstybine dabar laikoma rusų kalba, žydų kalba pakenčiama, ukrainiečių liko 
tik mokyklose ir teatre. Į bendrojo lavinimo programą įtrauktas būtinas rusų kalbos moky- 
mas, o Lvovo teatras, nors ir vaidina ukrainiečių kalba, rengė vien rusiškas pjeses. Labai su- 
stiprėjo teroras prieš gyventojus, ypač lenkus, matyt, turint tikslą visiškai sunaikinti lenkų 
elementą. Nenutrūkstami suėmimai...“ 

Nuo 1940 metų pavasario visos vakarinių sričių tautybės pradėjo gyventi „pilnakraujį 
gyvenimą . Valstiečiai, gavę dvarininkų ir naujakurių žemės bei gyvulių, staiga tapo kolū- 
kiečiais be žemės ir be gyvulių. Per trumpiausią laiką kasdienybėje įsigalėjo visi sovietinės 
laimės atributai: tušti prekystaliai ir eilės, komunaliniai butai ir priverstinės mobilizacijos, 
elgetiškas darbo užmokestis ir darbadieniai, garsios kalbos mitinguose ir šnibždesiai virtu- 
vėje, priešų ieškojimas ir suėmimai naktimis, draudimas laisvai keliauti ir bažnyčių užda- 
rinėjimas. Pagaliau visi buvo apdovanoti aštuonių valandų darbo diena ir septynių dienų 
darbo savaite bei draudimu patiems išeiti iš įmonių ir įstaigų. 

Kovą politinis biuras priėmė nutarimą sušaudyti lenkų karininkus, žandarus, valdinin- 
kus, „kontrrevoliucinių, šnipinėjimo ir diversinių organizacijų“ narius, kalėjimuose ir lage- 
riuose laikomus karo belaisvius „nekviečiant suimtųjų ir nepateikiant kaltinimų“. 

Balandį - antroji masinė deportacija. Į ešelonus grūdo policijos, teismo, prokuratūros 
tarnautojus, kultūros veikėjus, dvasininkus, mokytojus, gydytojus, agronomus, „buožes“, 
politinių ir visuomeninių organizacijų narius, anksčiau suimtų „priešų“ šeimas, neparti- 
nius pabėgėlius, dar senojo, kominterninio, užsigrūdinimo lenkų komunistus. 

Iš lenkų pogrindžio pranešimų Londono vyriausybei: 

„Deportacija taikoma ne tik buvusiems valdžios aparato, vietos savivaldos tarnautojams, 
žemvaldžiams, laisvųjų profesijų žmonėms, bet ir visiems be išimties. Geriausias pavyzdys 
yra ukrainiečių padėtis. Ypatingas dėmesys šiai tautai per pirmąjį okupacijos etapą buvo 
apgaulingas ir tipiškas komunistams manevras: „Mes atėjome jūsų išvaduoti“. Kaip atrodo 
„Iišvadavimas, ukrainiečiai labai greitai pajuto savo kailiu. Rugsėjį apie 80 proc. ukrainiečių 
palankiai žvelgė į Raudonosios armijos atėjimą, bet prabėgo nedaug laiko ir prasidėjo pir- 
mieji suėmimai. Buvo sugriebti ir išvežti Ukrainos sukilėlių armijos (UPA (USA)) nariai, 
labiausiai žinomi ukrainiečių kovotojai, ir sušaudyti. Pirmiausia okupantai siekė likviduoti 
ukrainiečių bendruomenės aktyviąją dalį. 

Todėl nenuostabu, kad, pavyzdžiui, Kosovo apskrities Kobakų kaime komunistų agita- 
torių veikiami ukrainiečiai iš pradžių išvarė stačiatikių popą ir pašalino iš trobų ikonas. Tų 
pačių metų gruodį tuose pačiuose Kobakuose buvo išmesti Stalino portretai, o šventųjų pa- 
veikslai grąžinti į namus. Apie radikalias permainas liudija komiteto „galvos“, kuris iš šio 
kaimo buvo pasiųstas mokytis į Kijevą, byla. Grįžęs jis pasakė iškilmingą kalbą apie sovietų 
tiesų, ir tą pačią naktį nusižudė. Tai atskiras pavyzdys, tačiau jis puikiai iliustruoja radika- 
lius ukrainiečių požiūrio į okupantus pokyčius. Tai patvirtina masiniai ukrainiečių išveži- 
mai drauge su lenkais... 

Deportuotųjų mirtingumas tapo dar didesnis, nes užėjo stiprūs šalčiai, o stovėti kai ku- 
riose tarpinėse stotyse teko iki 5-6 dienų. Važiuojant lavonai buvo tiesiog išmetami pro 
langus. Informatorius, važiavęs iš Lucko, pro vagono langą matė daug nepalaidotų miru- 
siųjų kūnų, po keletą dienų gulinčių palei bėgius, kurie žymėjo baisų bolševikinių depor- 
tacijų kelią. 

Stotyje atskirdavo tėvus nuo vaikų, vyrus nuo žmonų, neleido net atsisveikinti. 
Nežmoniškumas ir barbariškos sąvokos, įmuštos azijietiško komunistinio auklėjimo, le- 
mia valdžios požiūrį į gyventojus. Būdingas pavyzdys yra nuostaba, kurią išreiškė vienas 
iš sovietų valdininkų Lvove, regėdamas atskirų lenkų šeimų neviltį. Šis valdininkas pasakė: 
„Ko jūs verkiate? Štai mes kas penkeri metai ar net dažniau kraustomės iš vieno Sąjungos 
galo į kitą, neturime turto, neturime namų. Važiuojame, apsigyvename kieno nors būste 
ir vėl važiuojam. O kad nevažiuojate su žmonomis, dar geriau, rasite kitų. Vaikai? Jų ir vėl 
susilauksite“. Tokia sovietinės santvarkos auklėtinių psichologija. Ir tokiais principais jie 
vadovaujasi... 

Ukrainiečių nuotaika pradėjo keistis 1940 metų vasarį, pasikeitus sovietų politikos kur- 
sui Mažosios Lenkijos teritorijoje, o bendras posūkis išryškėjo 1940 metų kovą, kai bolše- 
vikai pradėjo priverstinę kaimų kolektyvizaciją. Ukrainiečių valstiečiai priešinosi kolūkių 
kūrimui, už tai buvo masiškai ištisos šeimos tremiamos į SSRS gilumą, taip pat, kaip ir len- 
kų valstiečiai. Dabar ukrainiečiai, remdamiesi vokiečiais, ėmėsi konspiracijos ir slapta ko- 
vojo su sovietais. 

Santykinai pakenčiamos gyvenimo sąlygos pirmaisiais mėnesiais po sovietų kariuome- 
nės įsiveržimo seniai nugrimzdo į praeitį. Gyvenimas tapo nepakeliamas, o kai kuriais at- 
žvilgiais net prastesnis negu per vokiečių okupaciją. Iškalbingas ten įvykusių permainų po- 
žymis gali būti tas faktas, kad net žydai bėga iš sovietų okupacijos į vokiečių okupaciją. 

Pavyzdžiui, apie 2000 žydų pasitraukė už Bugo iš Bresto, nes jiems atrodė, kad blo- 
giau negali būti niekur. 1940 metų balandžio 14 d. Bresto srities komiteto sekretorius 
M. Kiseliovas 1-ojoje miesto partijos konferencijoje padarė pranešimą: „Dėl liaudies priešų 
ir socialiai svetimų elementų išvalymo iš miesto“: 

„Didelė grupė policininkų, žandarų, provokatorių buvo išgaudyta pirmosiosmis dienomis, 
kai darbininkų gvardija išvadavo miestą. Visą šią grupę izoliavo NKVD įstaigos. Vėliau mūsų 
šaunieji pasieniečiai ir NKVD įstaigos demaskavo ir izoliavo daug pasislėpusių liaudies prie- 
šy: fašistinių partijų vadovų, šnipų, diversantų. Buvo demaskuotos ištisos sukilėlių kontr- 
revoliucinės grupės, kurios turėjo užduotį ginklu kovoti su sovietų valdžia. Buvo atskleista 
jaunimo kontrrevoliucinių organizacijų, kurios glaudėsi buvusiose gimnazijose (gimnazistų 
kontrrevoliucingumas reiškėsi tuo, kad, atsakydami į įnirtingą bedievystės propagandą ir 
paskaitas apie Pavliką Morozovą, sugalvojo tokį pokštą: klasėse tarp Lenino ir Stalino por- 
tretų kabindavo Nukryžiuotąjį, sakydami: „Viešpats Jėzus vėl kabo tarp dviejų piktadarių“), 
geležinkelio technikos mokykloje. Šios jaunimo kontrrevoliucinės organizacijos turėjo ginklų, 
kurie buvo užsiūti sofose, užkasti žemėje. 

Didelį darbą mūsų čekistai ir visa partijos organizacija atliko tremdama kolonistus, miško 
darbuotojus ir sargus. Šiame darbe keletą dienų dalyvavo visa partijos organizacija... Iš mies- 

Kovojanti už sovietų valdžią 
Ukrainos MGB Stanislavskio 
agentūrinė kovos grupė ir 

šiai provokatorių grupei 
vadovaujantis karininkas. 1946 m. 


to bei srities ištremta daugiau kaip 1000 šių nesutaikomų priešų šeimų ir neįvyko nė vieno 
eksceso... Būdinga yra dar viena aplinkybė - iškeldinant naujakurius, buvo laikomasi bolše- 
vikinės konspiracijos. Užsienyje apie iškeldinimą sužinota tik po dviejų savaičių. Tarp mūsų 
komunistų neatsirado nė vieno plepio, kurie kartais esti pavojingesni už priešus... 

Balandžio 9 d. mieste buvo įvykdyta prostitučių iškeldinimo operacija. Prostitutės, ypač 
mūsų mieste, itin pavojingas elementas. Ten, kur gyvena prostitutės, visų dažniausiai suka 
savo lizdus užsienio žvalgybos šnipinėjimo įstaigos. Iškeldinę prostitutes mes išvalėme iš mies- 
to venerinių ligų platintojus, gerokai apsunkinome užsienio žvalgybos darbą. 

Vakar, 1940 metų balandžio 13 d., buvo atliktas darbas iškeldinant represuotų ir į nelaisvę 
paimtų karininkų, policininkų, žandarų, fašistinių partijų vadovų, provokatorių ir šnipų šei- 
mas. Taip išvalytame mūsų pasienio mieste oras darosi švaresnis, darbo žmonėms lengviau 
gyventi ir dirbti“. 

Breste prieš kiseliovų antplūdį gyveno 55 tūkstančiai žmonių. 

„Tačiau reikia priminti apie budrumo didinimą. Dar ne visi priešai ištremti, priešų dar liko 
ir jų atsiųs pas mus užsienio valstybės. Kai kuriuos mūsų komunistus priešai įpainiojo. Iš bu- 
vusio Bresto komjaunimo rajono komiteto darbuotojo drg. Radzevičiaus jie paėmė partijos 
nario bilietą, palikę jam, išsižiojėliui, atminimui tik viršelius... Miesto vykdomojo komiteto 
darbuotojas partijos narys drg. Kulešovas susidėjo ir kurį laiką gyveno su viena moterimi (kai 
kurie tikina, kad su gražia). Vėliau nustatyta, jog ta moteris pasirodė esanti šnipė, ir NKVD 
įstaigų buvo pašalinta. Tiesa, drg. Kulešovas pats padėjo ją demaskuoti... 

Mūsų srityje ir mieste priešai reiškiasi labai įvairiai. 

Spirito gamyklos darbininko aktyvisto nužudymas lapkričio mėnesį - priešų darbas. 

Gaisras tolio gamykloje gruodžio mėnesį - priešų darbas. 

Šiomis dienomis vienoje mokykloje pamėginta nunuodyti fosgenu (?!) ištisą grupę mokinių - 
tai irgi priešų darbas. 

Provokaciniai gandai, kai kuriose vietose liaudies susirinkimo deputatų rinkimų dieną 
išmėtyti agitaciniai lapeliai, kontrrevoliuciniai užrašai ant sienų, tvorų - taip pat priešų 
darbas“. 

Paskutinis deportuotųjų ešelonas iš Bresto išvyko 1941 metų birželio 21 d. (o 1943 metais 
baltarusius iš Sibiro vežė į Pakaspijo stepes, iš kurių į Kazachstaną buvo ištremti kalmukai. 
Draugas Stalinas nenuilsdamas ieškojo „tautų klestėjimui“ tinkamos dirvos). 

Iš viso 1939-1941 metais Baltarusijos ir Ukrainos teritorijoje buvo represuota 10 proc. 
visų tautybių gyventojų. 

Pabaltijyje viskas klostėsi analogiškai, tik nebuvo žaidžiama su broliais slavais ir nespėta 
įvykdyti kolektyvizacijos. Pagal kitus punktus partijos planai buvo įvykdyti ir viršyti. 1941 
metų birželį, naktį iš 13-osios į 14-ąją karštaširdžiai, bet šaltagalviai vaikinai darniai ir or- 
ganizuotai atliko pirmąją deportaciją. 

„Į vieną vagoną sugrūsdavo iki 40 žmonių, - rašo A. Rejus, - vagonai buvo tokie per- 
pildyti, kad pamiegoti žmonėms teko gultis ant grindų paeiliui. „Pakrauto“ vagono durys 
buvo uždaromos iš išorės geležine kabe. Traukiniai, lydimi enkavedistų ir Raudonosios ar- 
mijos kareivių, po tris dienas stovėdavo stotyse, kol NKVD karininkai rengė savo ataskai- 
tas. Visą tą laiką deportuojamieji negavo vandens ir maisto. Kai kurie pasiėmė valgio, bet, 
kad jiems neduos nė vandens, niekas nenumatė. Vasaros saulei kaitinant, iškankinti troš- 
kulio žmonės tiesė rankas pro geležinius langų virbus, maldaudavo, kad jiems duotų pa- 
valgyti, o dažniausiai - atsigerti. Jų maldavimų niekas neklausė, sargyba nesutiko atidary- 
ti durų ar paduoti vandens pro langą. Kai kurie nuo karščio ir troškulio netekdavo proto, 
maži vaikai mirė, nėščiosios anksčiau laiko gimdė vaikus ant purvinų vagonų grindų, bet 
sargybiniai į tai nekreipė dėmesio. Iš vagonų nepašalindavo nei lavonų, nei išprotėjusiųjų. 
Tik po keleto dienų, kai traukiniai jau pervažiavo Estijos sieną, pirmąkart atidarytos durys 
ir tremtiniams pradėta duoti šiek tiek vandens ir skystos sriubos“. 

Iš 1941 metų birželio 17 d. SSRS NKGB aiškinamojo rašto: „Gauti antisovietinio, kri- 
minalinio ir socialiai pavojingo elemento suėmimo ir iškeldinimo iš Lietuvos, Latvijos ir 
Estijos SSR galutiniai rezultatai. Lietuvoje: suimti 5664 žmonės, iškeldinti 10 187 žmonės, 
iš viso represuotas 15 851 žmogus. Latvijoje: suimti 5625 žmonės, iškeldinti 9546 žmonės, 
iš viso represuotas 15 171 žmogus. Estijoje: suimti 3178 žmonės, iškeldinti 5978 žmonės, iš 
viso represuoti 9156 žmonės. Iš viso trijose respublikose: suimti 14 467 žmonės, iškeldinta 
25 711 žmonių, iš viso represuoti 40 178 žmonės“. Visa tai, aišku, neskaičiuojant tų, kurie 
represuoti nuo 1940 metų liepos individualiai, pavyzdžiui, beveik visi vyriausybių ir bur- 
žuazinių parlamentų nariai su jų vadovais bei prezidentais. 

Estijos politinės vadovybės netektys: „Suimti ir deportuoti buvo Estijos respublikos pre- 
zidentas K. Petsas, 9 iš 11 ministrų, 50 iš 60 įvairių sudėčių Estijos vyriausybės narių, 250 iš 
308 Estijos parlamento narių, ginkluotųjų pajėgų vyriausiasis vadas generolas J. Laidoneris 
ir 25 iš 28 generolų, ir buvusių tikrojoje tarnyboje, ir atsargoje“. 

(Visų trijų vyriausybių - Estijos, Lietuvos ir Latvijos - nariai su žmonomis, vaikais, tė- 
vais, broliais, seserimis, žentais, nuotakomis - apskritai su visais artimais giminaičiais 1940 
metais iš pradžių ištremti į Tambovą, Syzranę, Saratovą ir kitus Rusijos gilumos miestus, 
be to, jau deportuojami jie buvo griežtai izoliuoti. Ten gyveno ne laisvėje ir ne kalėjime, o 

Sargybinis saugo lagerį, kuriame kali 
Lietuvos, Latvijos, Estijos gyventojai. 


kažkaip šiaip, nuvežė juos ir išlaipino, apgyvendino kažkokiuose butuose, bendrabučiuo- 
se, 0, prasidėjus karui, buvo sėkmingai suimti ir pasodinti apkaltinus šnipinėjimu. Jie buvo 
kilnojami iš vieno kalėjimo į kitą. Sėdėjo iki 1952 metų pavasario, daugiausia Kirovo ir 
Ivanovo vidaus kalėjimų vienutėse ir buvo vadinami „numeriniais kaliniais“. Numeriniai 
kaliniai ne tik laikyti be vardų ir pavardžių, netgi pats jų kalinimo faktas buvo paslap- 
tis. „Vykstant Stalingrado kautynėms, aš buvau nugabentas į Maskvą, - prisiminė buvęs 
Lietuvos užsienio reikalų ministras Urbšys, - ten buvau laikomas 10 dienų vienutėse, o pas- 
kui įspėtas - nuo šios dienos niekam savo pavardės nesakyk, tu būsi vadinamas penktuoju 
numeriu, kai kas nors klaus pavardės, - pasakyk šį numerį“. 

MGB valdybos Ivanovo srities vidaus kalėjimo instrukcijoje „Dėl numerinių kalinių lai- 
kymo režimo ir tvarkos“ sakoma: „Kalėjimo viršininkui, jo budintiesiems padėjėjams ir 
prižiūrėtojams pavedama: laikyti paslaptyje patį numerinių kalinių laikymo vidaus kalėji- 
me faktą; laikyti paslaptyje jų pavardes, vardus, praeitį, kilmę...“ 

Daugiausia „ypatingojo režimo kaliniai“ kalėjimuose tiesiog mirdavo ar dauždavosi gal- 
va į sieną. Štai Ivanovo kalėjime išėjo iš galvos Estijos prezidentas Konstantinas Petsas ir jo 
sūnus, kuris greit mirė Butyrkų kalėjime. 

1952 metų gegužę visi likę gyvi „numeriniai“ buvo perkelti į Maskvos Lubiankos kalė- 
jimą. Po trumpo ypatingojo pasitarimo posėdžio jie gavo „teisėtą“ nuosprendį - 25 me- 
tus kalėjimo. Atlikti šios bausmės Pabaltijo valstybių vadovai ir jų šeimų nariai buvo iš- 
gabenti į valstybės saugumo vyriausiosios valdybos Vladimiro kalėjimą, kur jie ir toliau 
vadinti numeriniais kaliniais. Štai dalis sąrašo: Nr. 1 - Antanas Merkys, Lietuvos minis- 
tras pirmininkas, Nr. 2 - jo žmona Marija Merkienė, Nr. 4 - jų sūnus Gediminas Merkys, 
Nr. 5 - Juozas Urbšys, Lietuvos užsienio reikalų ministras, Nr. 6 - Marija Urbšienė, žmona, 
Nr. 7 - Vilhelmas Munteris, Latvijos užsienio reikalų ministras, Nr. 8 - Natalija Muntersė, 
žmona, Nr. 9 - Janis Baluodis, Latvijos karo ministras, Nr. 10 - Elvyra Baluodė, žmona, 
Nr. 11 - Johanas Laidoneris, Estijos kariuomenės vyriausiasis vadas (mirė kalėjime 
1953 06 16), Nr. 12 - žmona Marija Laidoner, Nr. 30 - Aleksandras Stulginskis, buvęs 
Lietuvos prezidentas, Nr. 31 - Stasys Šilingas, Lietuvos teisingumo ministras, valstybės ko- 
miteto narys, Nr. 32 - Juozas Tonkūnas, Lietuvos švietimo ministras. 

Janis Balodis - nuo 1931 iki 1940 m. Latvijos karo Juozas Urbšys - nuo 1938 1205 iki 1940 06 15 
ministras. Suimtas ir deportuotas 1940 m. ėjo Lietuvos užsienio reikalų ministro pareigas. 


||) 


Ministrų tarybos (1939 1121-1940 06 17) nariai Prezidentūroje. Iš kairės: krašto apsaugos ministras Kazys 
Musteikis, Ministras Pirmininkas Antanas Merkys, teisingumo ministras Antanas Tamošaitis, Prezidentas 
Antanas Smetona, finansų ministras Ernestas Galvanauskas, vidaus reikalų ministras Kazys Skučas, Ministro 
Pirmininko pavaduotojas Kazimieras Bizauskas, užsienio reikalų ministras Juozas Urbšys, susisiekimo ministras 
Jonas Masiliūnas, švietimo ministras Kazimieras Jokantas, žemės ūkio ministras Juozas Audėnas. 


1956 metais likusieji gyvi buvo tiesiog išvyti iš kalėjimo. Šią istoriją nuostabiai pasakojo 
Sergejus Parchomenka, kuris buvo susitikęs su Urbšiu: „Ne paleido, ne suteikė malonę, o 
tiesiog išvedė į gatvę štai tokiais drabužiais išsėdėjusius ten 15 metų, daugiausia vienutėse, 
tik paskutinius dvejus trejus metus bendrose kamerose. Išvedė į gatvę ir pasakė: „Na, eikite, 
kur norite, tik į namus jums grįžti negalima. O šiaip galite eiti. Na, kur nors čia, netoliese“. 
Nei dokumentų, drabužių, nei pinigų, nei maisto, nei vandens, nei batų, nei kepurių. Na, ir 
štai šita benamių kompanija atsirado Vladimiro miesto gatvėse 1956 metais. Keletą dienų 
jie ten pavalkatavo gatvėse, paskui išprašė, tiesiog išprašė iš praeivių šiek tiek pinigų, nuėjo 
į centrinį paštą ir išsiuntė telegramą vyriausybei prašydami, na, ką nors sugalvoti jų labui. 
Ar grąžinti juos į kalėjimą, ar išduoti dokumentus, ar leisti jiems grįžti į tėvynę, ar įkur- 
dinti kur nors čia, bet kaip nors apgyvendinti. Stulbinamai laimingai jų telegrama pasiekė 
adresatą. Tiesa, atsakymą jie gavo negreit, maždaug po pusantro mėnesio, kuriems - tiems 
dviem mėnesiams - grįžo, pasiprašė atgal į kalėjimą. Suprantate, 15 metų atsėdėję kalėjime 
jie grįžo atgal į kalėjimą, pasibeldė į vartus ir paprašė, kad juos įleistų ten kaip nors pagy- 
venti, pavalgyti ir taip toliau. Juk senukai, iš tiesų. Visi jie geriausiu atveju gimę apie 1900 
metus, o daugelis - po 1880-ųjų, - na, ką reiškia daugelis? - jų iš viso, kaip mes supranta- 
me, būta 6-8 žmonių, jau neprisimenu, kurie ten iš jų buvo. Štai Urbšys, kaip tik vienas iš 
jų - žmogus, su kuriuo aš kalbėjausi. Tad štai, maždaug po pusantro mėnesio atėjo atsako- 
moji telegrama į kalėjimą, kuriame tuo metu jie glaudėsi. Ir jiems leido išduoti pažymas, 
kad yra paleisti. Tose pažymose nebuvo parašyta nieko - nei kaltinimo, nei nuosprendžio, 
nei malonės, nieko. Štai kaip juos 1940 metais suėmė, o 1956-aisiais paleido, išvarė. Ir jiems 
leido išsiskirstyti po Vladimiro srities mažus miestelius. Ir štai Juozas Urbšys tapo Viaznikų 
mieste pirties kasininku, ten jis, vienišas, ir dirbo kelerius metus. Jam neleido grįžti, neleido 
išvažiuoti iš šitų Viaznikų. Kartą jis nuėjo į biblioteką ir netikėtai prisiminė, kad moka skai- 
tyti prancūziškai. Jis ten atsitiktinai rado Flobero knygą „Ponia Bovari“ ir pasiėmęs išvertė 
į lietuvių kalbą. Mat kartu jis dar prisiminė, kad ir lietuvių kalbos nepamiršęs. Taigi. Ir jis 
šį vertimą nusiuntė, kaip jam atrodė, vieninteliam lietuviui, kuris turėjo būti gyvas ir išgy- 
venti visas šio karo ir sovietų valdžios aplinkybes ir taip toliau, kompozitoriui Čiurlioniui. 
Išsiuntė jis jam maždaug taip - Lietuva, Čiurlioniui. Pavyzdžiui, kaip Kremlius, Leninui. 
Iki to meto, jei aš gerai prisimenu, Čiurlionio jau nebuvo gyvo, bet buvo gyva jo žmona. 
Ji stebėtinu būdu gavo tą voką, prisiminė šį žmogų, kuris buvo Lietuvos vyriausybės už- 
sienio reikalų ministras, įžymus Lietuvoje žmogus, svarbus, žinomas, įtakingas politikas, 
kuris kitados dalyvavo derybose su Stalinu ir su Hitleriu. Toks jau metas buvo. Ir jis, beje, 
Lietuvos vyriausybės vardu pasirašė susitarimą dėl sovietų kariuomenės įvedimo į Lietuvą. 
Na, štai, taip išėjo, kad kaip tik jam, kaip užsienio reikalų ministrui, tai buvo pavesta. Taigi 
ši Čiurlionio našlė po daugelio metų pasiekė, kad jam būtų leista grįžti į Lietuvą, kur jis ir 
nugyveno iki daugiau kaip devyniasdešimt metų, kai aš su juo susipažinau“ 


* Nors šiame pasakojime esama netikslumų, kai kas, matyt, tiesiog prikurta („numerinių“ kalinių išvarymas iš kalėjimo, jų pra- 
šymasis atgal, laiškas iš kalėjimo M. K. Čiurlioniui ir kt.), apskritai gana tikroviškai atskleidžiami J. Urbšio kaip autoritetingo 
politiko bei erudito asmenybės bruožai. 

Iš viso per vienerius „laimingo gyvenimo“ (1940-1941) metus 125,5 tūkstančio Pabaltijo 
valstybių gyventojų buvo nužudyti, deportuoti ar prievarta išvežti į Rusiją darbams. 

1940 metų liepos 9 d. Molotovas pasirašė nutarimą „Dėl karo tribunolų veiklos Besarabijos 
ir Šiaurės Bukovinos teritorijoje“. Per „pafrontės valymą“ 22,5 tūkstančio Moldavijos SSR 
gyventojų buvo deportuoti į Sibirą. Nuo 1940 metų liepos iki 1941 metų birželio politines 
represijas patyrė apie 70 tūkstančių įkurtos Černovicų srities ir naujųjų Odesos srities ra- 
jonų gyventojų. 

Ir čionykščiai žmonės, vos paragavę „komunistinio rojaus“, bėgo į „bojarinų“ Rumuniją. 
„Dalis Černovicų srities Glybokojės rajono žmonių patraukė į rajono centrą - Glybokojės 
kaimą reikalaudami išsiųsti juos į Rumuniją... - pranešė Stalinui 1941 metų balandžio 1 d. 
Ukrainos komunistų partijos pirmasis sekretorius N. Chruščiovas. - Prieš dvi dienas ke- 
letas valstiečių grupių su tokiu pačiu reikalavimu buvo atėję į Storožineco pasienio rajono 
vykdomąjį komitetą. Paaiškėjo, kad juos kurstė buožės ir gardistai. Nustatyti kurstytojai 
suimti... Balandžio 1 d. apie 19 valandą 500-600 žmonių minia Glybokojės rajone mėgino 
prasiveržti į Rumuniją. Pasieniečiai pradėjo šaudyti. Pirminiais duomenimis, apie 500 žmo- 
nių nukauti ir sužeisti, kiti išbėgiojo. Per sieną niekas neprasiveržė“. Josifas Visarionovičius 
apskritai liko patenkintas, bet Nikitą Sergejevičių vis tiek pabarė už metodines klaidas: „Į 
žmones šaudyti, aišku, galima, bet šaudymas - ne svarbiausias mūsų darbo metodas“. 

Štai taip „stiprintas“ šalies saugumas, o minusai „virto pliusais“. Todėl iki 1941 metų bir- 
želio 22 d. pasienio apygardų kariuomenė buvo jai priešiškoje teritorijoje, kurios nemaža 
dalis žmonių jau skynė gėlytes vermachto kareiviams. Ukrainos vakarinėse srityse vėl su- 
aktyvėjo ukrainiečių nacionalistų būriai, Pabaltijyje traukė užkastus šautuvus „aizsargai“ ir 
kitų sukarintų organizacijų kovotojai. Pasienio rajonų gyventojai visai nesavanaudiškai tei- 
kė vokiečių žvalgybai žinių apie sovietų dalinių ir vadaviečių dislokavimą. 

Kai Hitleris, su kuriuo susiremti, kaip mus tikina, Stalinas nenuilstamai rengėsi, vis tiek 
„klastingai“ užpuolė, ko, kaip vėl įrodinėjama, Stalinas nesitikėjo, paaiškėjo, kad Raudonajai 
armijai šaudo į nugarą ir „laimingi lietuviai“, ir „laimingi ukrainiečiai“. 

Politinių skyrių pranešimuose buvo rašoma apie Ukrainos ir Baltarusijos vakarinių sri- 
čių šauktinių masinį dezertyravimą. Šie šauktiniai organizuodavosi į ginkluotus būrius, 
naikino laidinius ryšius, puldinėjo Raudonosios armijos užnugario tarnybas, štabus ir pa- 
dalinius arba ištisais padaliniais pereidavo vermachto pusėn. 

„Lvovo mieste Ukrainos nacionalistų organizacijos sukelta panika - suorganizuotas 
kalėjimo užpuolimas, paleisti politiniai kaliniai. Tie patys ounininkai (OUN (UNO) - 
Ukrainos nacionalistų organizacijos nariai) sugadino 6-osios armijos ryšį su fronto valdy- 
ba“. O iš tiesų miesto gyventojai sovietų kariuomenės atsitraukimo išvakarėse sukilo. Visas 
Pabaltijys, išskyrus skubiai pasprukusią „liaudies valdžią“, virto „penktąja kolona“. „Kaune 
į mūsų rankas pateko visiškai tvarkingi dideli maisto sandėliai ir maisto pramonės įmonės, 
- patenkintas savo dienoraštyje rašė generolas Halderis. - Juos saugojo lietuvių savisaugos 
būriai“. Tikri gatvių mūšiai įsiplieskė Rygoje. 

Dezertyravo nacionaliniai šaulių korpusai. Iš jų išėjo vienos iš pačių tvirčiausių SS 
divizijų. 

Birželio sukilimas Lietuvoje. 
Sukilėliai veda suimtą 

RA karį. Kaunas. 1941 m. 
Žo Di birželio pabaiga. 


Tomis aplinkybėmis Smolensko ir Riazanės vaikinams, akimirksniu netekusiems tikėji- 
mo savo vadais bei Kremliaus vadų įžvalgumu, visai nebuvo prasmės mirti, sakysim, dėl 
Alytaus ar Zdolbunovo. Ir tai taip pat viena iš vasaros sutriuškinimo, kurį taip išmoningai 
parengė „didžiausias visų laikų ir tautų strategas“, priežasčių. 

Ir iš tiesų Pabaltijyje ir Besarabijoje nebuvo jokio partizaninio judėjimo (moldavės par- 
tizanės iš tikrųjų skynė vynuoges), o kad ir kovojo su vokiečiais ukrainiečių nacionalistų ir 
lenkų „Armijos krajovos“ būriai, tai visai ne už sovietų valdžią. 


Birželio sukilimo Lietuvoje kovotojai Kauno gatvėje. „Laisvę tautoms! Laisvę žmonėms! N. Chasevičiaus, 
1941 m. birželis. vieno iš OUN (UNO) pasipriešinimo sovietams 
lyderio, medžio raižinys. 1949 m. gruodžio 31 d. 


329 


Vykstant karui, Stalinui vėl teko išsiderėti iš naujų sąjungininkų tas pačias teritorijas, ku- 
rias anksčiau išsiderėjo iš Hitlerio, buvo laikas, kai net antrojo fronto buvo pasirengęs atsi- 
sakyti, kad tik netektų laikytis Atlanto chartijos. Tačiau susitarė. Tik 1944 metais teko mo- 
kėti kur kas brangiau. 

Pavyzdžiui, pasitraukus vermachtui, nesibaigė karas Ukrainoje. 

Vos įžengę į Dešiniakrantę Ukrainą sovietų kariai su nuostaba ir nuoskauda pastebė- 
jo, kad tenka kautis ne tik su vokiečiais, bet ir su išvaduojamais ukrainiečiais. Pirmieji 
DVRA susidūrimai su Ukrainos sukilėlių armija prasidėjo jau Kairiakrantėje Ukrainoje. 
Vakarinėse žemėse jų skaičius smarkiai padidėjo. 

1991-1944 metais UPA (USA) kovojo su vokiečiais, „Armijos krajovos“ ir sovietų par- 
tizanų būriais. Ukrainos nacionalistų programinės nuostatos sukurti nepriklausomą 
Ukrainos valstybę neišvengiamai vedė į konfrontavimą su sovietų kariuomene. Raudonoji 
armija negalėjo taikstytis su tuo, kad jos užnugaryje aktyviai veikia antisovietiniai ginkluoti 
būriai, kurie puldinėja jos padalinius. 

Aktyvūs veiksmai prieš sukilėlius prasidėjo netrukus po to, kai buvo mirtinai sužeistas ge- 
nerolas Vatutinas. 1944 metų kovą 1-asis Ukrainos frontas tam tikslui skyrė kavalerijos divi- 
ziją, sustiprintą 20 šarvuotųjų automobilių ir 8 tankais. Nuo kovo Vakarų Ukrainos žemėse 
atsirado ir specialiai išmokyta kariuomenė, turinti baudžiamųjų operacijų patirties. Nuo to 
meto prasidėjo čekistų ir kariuomenės operacijos, kuriose drauge su NKVD padaliniais ak- 
tyviai dalyvavo Ukrainos frontų koviniai daliniai. Vykstant toms operacijoms, balandį-gegu- 
žę buvo sunaikinti „banderininkų“ būriai Ternopolio srities šiauriniuose rajonuose. Kai buvo 
stabilizuota fronto linija, kova sovietų kariuomenės užtvindytoje zonoje neturėjo perspekty- 
vų. Tuo laiko tarpu UPA (USA) vadovybė davė įsakymą nesivelti į mūšius, saugoti ir kaupti 
jėgas, aktyvinti ideologinę veiklą mėginant paveikti Raudonosios armijos Ukrainos kontin- 
gentą. Dėl pogrindžio neigiamo poveikio karinio personalo moralinei psichologinei būklei 
sovietų vadovybė baiminosi kur kas labiau nei dėl diversinių akcijų. 

Įkvėptas sėkmingų Kaukazo ir Krymo pusiasalio gyventojų deportavimo operacijų 
Stalinas nusprendė, kad ukrainiečių tauta taip pat verta „bausmės“. Reikia pasakyti, jog iš 

1944 metų birželio 22 d. atsirado įsakymas Nr. 0078/42: 


|, Paskutiniu metu Ukrainoje, ypač Kijevo, Poltavos, Vinicos, Rovno ir kitose srityse | 
' pastebimas aiškiai priešiškas Ukrainos gyventojų nusiteikimas prieš Raudonąją armiją ir. | 
sovietų valdžios vietos įstaigas. Atskiruose rajonuose ir srityse Ukrainos gyventojai aršiai | 
| priešinasi įgyvendinamoms partijos ir vyriausybės priemonėms atkurti kolūkius ir nenori | 
"atiduoti grūdų Raudonosios armijos reikmėms, grūdus užkasa duobėse. Daugelyje rajo- | 
ny priešiški ukrainiečių elementai, daugiausia asmenys, kurie slepiasi nuo mobilizavimo | 
| į Raudonąją armiją, miškuose suorganizavo „žaliųjų“ gaujas. Jos ne tik sprogdina kari- | 
| nius ešelonus, bet ir užpuldinėja nedidelius karinius dalinius, taip pat žudo vietos valdžios | 
| atstovus. Atskiri raudonarmiečiai ir vadai, paveikti pusiau fašistinių Ukrainos gyventojų 
| ir mobilizuotų iš Ukrainos išvaduotyjų rajonų ukrainiečių, pradėjo smukti ir pereiti prie- | 
| šo pusėn. Iš to, kas anksčiau pasakyta, matyti, jog gyventojai ukrainiečiai ėmė sabotuoti | 
Raudonąją armiją ir sovietų valdžią ir siekia, kad grįžtų vokiečių okupantai. Todėl, sie- | 
"kiant likviduoti ir kontroliuoti iš Ukrainos išvaduotųjų sričių mobilizuotus raudonarmie- | 
"čius bei vadus, | 

ĮSAKAU: 
| Ištremti į tolimus SSR Sąjungos kraštus visus ukrainiečius, gyvenusius vokiečių okupan- 
| tų valdžioje. 
|| 1. Iškeldinti: 

a) pirmiausia ukrainiečius, kurie dirbo ir tarnavo vokiečiams; 
| 6) vėliau iškeldinti visus likusius ukrainiečius, kurie pažįsta gyvenimą vokiečių | 
"okupacijoje; 

€) pradėti iškeldinti tada, kai bus surinktas derlius ir atiduotas valstybei Raudonosios 
"armijos reikmėms; | 
|| d)iškeldinti tik naktį ir netikėtai, kad niekam nepavyktų pasislėpti ir pranešti šeimų na- | 

riams, kurie yra Raudonojoje armijoje. | 


pradžių Vadas mėgino atrodyti esąs humaniškas ir tenkintis įprastinėmis „procedūromis“. 
1944 metų sausio 7 d. pasirodė vidaus reikalų liaudies komisaro įsakymas, įpareigojantis 
„visus Ukrainos teritorijoje nustatytus talkininkus suimti konfiskuojant turtą ir išsiųsti į 
Černogorsko specialųjį lagerį (Krasnojarsko kraštas)“. Raudonajai armijai tų pačių metų 
kovą įžengus į Vakarų Ukrainos žemes, ta pati žinyba sukurpė naują dokumentą, kuriame 
buvo rašoma: „Šeimas, kuriose yra nelegalių ounininkų, taip pat nuteistų ounininkų šeimas 
įtraukti įskaiton ir iškeldinti į SSRS užnugario rajonus“. Kaip tik tada Chruščiovas patei- 
kė siūlymą ištremti ukrainiečių pogrindžio aktyvius narius. Jau balandį generolas Serovas 
pranešė, kad pasirengta iškeldinti 2000 šeimų. Jos buvo išvežtos į Krasnojarsko kraštą, dau- 
giausia į Norilsko rajono kasybos pramonės įmones. "Tuo metu Stalinas nusprendė nesiten- 
kinti smulkmenomis. 

Naivuoliai baudžiauninkai buvo kalti jau dėl to, kad trejus metus gyveno valdomi vokiečių, 
neišmirė be brangiosios sovietų valdžios, o leidosi „paveikiami fašizmo“. Tiesiog dirbo, sėjo ja- 
vus ir augino vaikus, kurie dar beveik pusę amžiaus turės pildyti anketas su niekšingu klausi- 
mu: „Ar jūsų giminaičiai gyveno okupuotose teritorijose?“ 

Šio dokumento tikrumu buvo ne kartą suabejota, kai tik jis buvo paskelbtas. Tačiau buvęs 
Ukrainos vidaus reikalų liaudies komisaras V. Riasnojus, kalbėdamasis su Feliksu Čiujevu, 
patvirtino, kad tokio įsakymo būta ir iš pradžių jis kruopščiai vykdytas: „Man šį įsakymą at- 
vežė iš Maskvos vienas iš vidaus reikalų [liaudies komisaro?] pavaduotojų. Ir buvo pasakyta, 
kad už unoninkų (OUN (UNO) - ukrainiečių nacionalistų organizacija) aktyvią veiklą prieš 
Raudonąją armiją, „smogikų“ veiksmus, už priešišką požiūrį į rusų tautą draugas Stalinas 
įsakė iškeldinti visus ukrainiečius velniop, o konkrečiau, į Sibirą... Keletą ešelonų mano šau- 
nuoliai prigrūdo. Bet paskui tas įsakymas staiga įstrigo“. Bet kažin, nes deportacijos vyko iki 
1952 metų. Per tą laiką, ukrainiečių duomenimis, vien tik iš Vakarų Ukrainos rajonų kirsti 
miško ir „statyti komunizmo“ buvo išvežta daugiau kaip 200 tūkstančių šeimų, taigi maž- 
daug 800 tūkstančių žmonių. 

Po Lvovo operacijos Ukrainoje baigėsi vokiečių okupacijos metas. Pagrindinės 
Raudonosios armijos pajėgos nuslinko į vakarus. 1944 metų rudenį UPA (USA) paskel- 
bė politinę deklaraciją, kurioje sakoma: „Mes - už visišką ukrainiečių tautos išvadavimą 
iš Maskvos bolševikinio ir vokiečių jungo, už nepriklausomos laisvos valstybės be ponų, 
dvarininkų, kapitalistų, be bolševikų komisarų, enkavedistų ir partinių parazitų sukūrimą“. 

Karas buvo paskelbtas. Jame UPA (USA) iš pat 
pradžių buvo pasmerkta pralaimėti, nes viena ne- 
galėjo įveikti galingos totalitarinės sistemos. 

Sovietų valdžia iš karto leido suprasti, kad grį- 
žo ne juokais ir ilgam. Netrukus nutįso ešelonai į 
Sibirą ir Tolimuosius Rytus, gabenantys naciona- 
listus bei okupantų talkininkus. Buvo represuoja- 
mi ir suimami visi, kurie bent kuo nors susiję su 
OUN ar UPA, dirbo vokiečių organizacijos įstai- 
gose, buvo įtariami „nacionalizmu.“ 

Siekiant sumažinti sukilėlių „bazę“, jaunuo- 
liai buvo masiškai šaukiami į kariuomenę. Į šau- 
kimo punktus turėjo atvykti apie 700 tūkstančių 
žmonių. Tačiau daugelis iš jų stojo į sukilėlių gre- 
tas. Vien Haliče neatvyko į surinkimo punktus 
150 tūkstančių šaukiamųjų. Vyrų mobilizavimas 
Vakarų Ukrainos rajonuose virto „žmonių me- 
džiokle“. Kariuomenės daliniai apsupdavo kai- 
mus, rengė masines gaudynes, paskui su sargyba 
gabeno „šaukiamuosius“ į specialius lagerius. 

. - Vykdydama Stalino įsakymą likviduoti nacio- 
Sovietų partizanų vadas S. Kovpakas. 1943 m. nalistinį judėjimą iki karo pabaigos USSR vyriau- 

sybė ir vidaus reikalų liaudies komisariatas iki 1944 metų pabaigos pasitelkė kovai su UPA 
(USA) apie 200 tūkstančių vidaus kariuomenės karių, partizanų (pavyzdžiui, kovpakinin- 
kų), kovotojų ir baudžiamuosius būrius. Nuo 1944 metų gruodžio iki 1945 metų birželio 
buvo įvykdytos trys didelio masto operacijos prieš sukilėlius - kelių divizijų pajėgomis, 
remiant artilerijai, tankams ir aviacijai. 1945 metų sausį Vakarų Ukrainoje lankėsi vyriau- 
sybės galva ir komunistų partijos CK sekretorius N. Chruščiovas. Jis surengė Lvove keletą 
posėdžių su partijos ir sovietų aktyvu, taip pat su jėgos struktūrų vadovais ir reikalavo im- 
tis pačių ryžtingiausių priemonių: viešai karti sugautus sukilėlius, imti įkaitus, represuoti 


„banditų formuočių“ dalyvių šeimas. 


Įgyvendindamos Maskvos ir 
Kijevo nurodymus vidaus rei- 
kalų ir valstybės saugumo įstai- 
gos Vakarų Ukrainos žemėse 
pradėjo masinį terorą. Generolo 
Riasnojaus pranešime buvo rašo- 
ma, kad 1944-1945 metais įvyk- 
dyta 40 tūkstančių operacijų, per 
kurias nukauta 103 tūkstančiai ir 
sulaikyta 125 tūkstančiai sukilė- 
lių, išaiškinta 83 tūkstančiai žmo- 
nių, vengiančių šaukimo į ka- 


Ukrainos UPA (USA) vadas Romanas 
Šuchevičius 1930 m. pabaigoje. 


riuomenę. Kadangi UPA kovotojų niekada nebuvo daugiau kaip 80 tūkstančių, didelė dalis 
suimtųjų ir nužudytųjų buvo krašto taikūs gyventojai, tiesa, spėję patirti socializmo grožy- 
bes 1939-1940 metais, jų didžioji dalis pritarė sukilėlių idėjoms. 

Grįžusi valdžia elgėsi ne geriau už vokiečių okupantus ir savo veiksmais patvirtino tai, kas 
labiausiai neramino. Beveik 90 procentų vadovų buvo atsiųsti iš Rusijos ir Rytų Ukrainos. 
Jie nežinojo ir nenorėjo žinoti vietinių ypatybių, nemokėjo kalbos (liaudis ir jos globėjai 
kalbėjo atskiromis kalbomis, nes Lvovo kraštas niekada nepriklausė Rusijos imperijai ir 
dauguma gyventojų rusiškai kalbėti nemokėjo), todėl darė rimtų klaidų ir piktnaudžiavo. 
Naujoji vadovybė paspartintais tempais „unifikavo“ kraštą pagal sovietų tvarką. 1945 metų 
pavasarį Stalinas pats patvirtino graikiškosios ir katalikiškosios konfesijos, kuri vienijo be- 
ną NKVD suėmė ir išsiuntė į katorgą unitų bažnyčios vadovą, dešimt vyskupų, 1400 dvasi- 
ninkų ir tūkstančius tikinčiųjų. 

Pasibaigus Antrajam pasauliniam karui, Maskvai atsirado galimybių nenuolankųjį kraštą už- 
tvindyti reguliariąja kariuomene ir rengti plačias baudžiamąsias operacijas: Vakarų Ukrainos 
teritorijoje išskleistos Lvovo ir Pakarpatės karinės apygardos. Iš buvusių frontininkų buvo for- 
muojamos judriosios grupės: pėsčiosios, raitosios ir mechanizuotosios. Visuose rajonų cen- 
truose buvo įkurdinti kariniai daliniai, iš vidaus kariuomenės sudaromos stiprios įgulos, iš 
vietos gyventojų buvo renkami baudžiamieji batalionai („vanagėliai“), į kuriuos įtraukiami 
ir buvę UPA (USA) kovotojai. Visur įvedama komendanto valanda, surašinėjami gyventojai. 
Svarbiausias kovos su UPA (USA) ir OUN (UNO) pogrindžiu metodas liko represijos, prieši- 
nimosi vadovų fizinis naikinimas, provokatorių būrių kūrimas, bauginimo akcijos. 

1945 metais iš UPA (USA) būrių žuvo 9 tūkstančių ir beveik 24 tūkstančiai pateko į ne- 
laisvę. 1946 metų „Didžiojoje blokadoje“ kovai su „banditais“ buvo mestas beveik 60 tūks- 
tančių žmonių kontingentas su tankais ir kita sunkiąja ginkluote, bet palaužti UPA (USA)- 
OUN (UNO) priešinimosi nepavyko. Nepaisant gyvosios jėgos nuostolių, šeimų narių 
išvežimo į Sibirą, priešinimasis sovietų valdžiai nemažėjo. Vien 1945 metais Lvovo krašte 
sukilėliai surengė apie 3000 ginkluotų akcijų, per kurias buvo nukauta apie 5000 NKVD 
darbuotojų, baudžiamųjų batalionų karių, partinių bei sovietinių darbuotojų. Iš viso dėl su- 
kilėlių kariuomenės ir ukrainiečių nacionalistų pogrindžio atsakomojo teroro žuvo beveik 
30 tūkstančių piliečių ir apie 20 tūkstančių kariškių, milicininkų, pasieniečių. 

5-ojo dešimtmečio pabaigoje nacionalistinis pogrindis sutelkė savo jėgas į propagandinį 
darbą ir sabotažą. Kovos sąlygos darėsi vis sudėtingesnės, judėjimas ėmė silpti. 1950 metų 
kovo 5 d. susišaudyme prie Lvovo žuvo UPA (USA) vadas Romanas Šuchevičius. 

Ginkluotas priešinimasis Vakarų Ukrainoje ir Polesėje galutinai nuslopintas tik 6-ojo de- 
šimtmečio viduryje. 

Trečią kartą teko vaduoti Pabaltijį - jau nuo pačių pabaltų. Dar 1944 metų vasarą „miško 
brolių“ būriai stojo į ginkluotą kovą su NKVD kariuomene. Kova vis plėtėsi, aktyvėjo ir vir- 
to tikru karu. Lietuvoje 1945 metų pabaigoje partizanų būriuose susitelkė apie 30 tūkstan- 
čių kovotojų. Būriai buvo gerai ginkluoti, turėjo savo štabus, aiškiai apibrėžtą karo veiksmų 
teritoriją. 1946 metais buvo sukurtas vyriausiasis štabas. Slopinti priešinimosi Lietuvoje 
buvo pasitelktos dvi NKVD divizijos, Raudonosios armijos reguliarieji daliniai, stribų bū- 

riai. Kovoje su „miško broliais“ žuvo keli tūkstančiai sovietų karių. Lietuvoje žuvo 50 tūks- 
tančių dėl prievartinės mirties, iš jų 20 tūkstančių - partizanų. Panašios „riaušės“ vyko ir 
Latvijoje bei Estijoje. 

Siekdamas kardinaliai pašalinti šią problemą SSRS ministrų sovietas priėmė nutarimą, 
pagal kurį iš Lietuvos, Latvijos ir Estijos reikėjo ištremti buožes drauge su šeimomis, į po- 
grindį pasitraukusių nacionalistų, nuteistų ir amnestuotų „banditų“ šeimas, taip pat „ban- 
ditams“ pagelbėjusias šeimas. Valstybinio masto genocidą planuota įvykdyti kaip itin slaptą 
operaciją kodiniu pavadinimu „Bangų mūša“. 

Įsakymą dėl akcijos pradžios 1949 metų kovo 12 d. davė SSRS vidaus reikalų ministras 
Kruglovas. Į Rygą vadovauti operacijai atvyko gynybos ministro pavaduotojas generolas 
leitenantas Ogolcovas. Taline šiuos reikalus tvarkė kitas ministro pavaduotojas - generolas 
leitenantas Blinovas. Į visas apskritis pasiųsta MGB specialių įgaliotinių. Prie nenuolan- 
kios Baltijos sienų buvo telkiamos elitinės vidaus reikalų kariuomenės formuotės, taip pat 
ir Dzeržinskio motorizuotosios divizijos padaliniai, buvo išduodami ginklai partiniam ir 
sovietiniam aktyvui. Deportacijos armija turėjo daugiau kaip 76 tūkstančius žmonių. 
Latvijos 47 322, iš Lietuvos - 29 180 žmonių. Iš viso 92 tūkstančiai, daugiausia moterų, vai- 
kų ir senukų. Vyrai su šūkiu: „Verčiau mirsime namie“ toliau traukė į miškus ir šaudė par- 
torgus, įgaliotinius, stribus bei baudžiamųjų būrių kovotojus. Kova vyko iki iki 1954 metų. 

Vėl teko tramdyti, suiminėti, deportuoti, perauklėti, atskiesti tautas tikrų „sovietinių 
žmonių“ masiniu antplūdžiu, gausiai sėti „drakono dantis“, ugdyti neapykantą viskam, kas 
nerusiška. Jau 9-ojo dešimtmečio pradžioje „mokslinio komunizmo“ paskaitose buvo pra- 
nešama, kad estai - išmirštanti tauta, sudaranti apie 40 proc. Estijos gyventojų. Tiesa, tai 
buvo pateikiama kaip iliustravimas Markso tezės: „Kuo kultūringesnė tauta ir didesnė jos 
gerovė, tuo prasčiau ji dauginasi“. 

SSRS vakarinių sričių gyventojų nespėta išvežti, asimiliuoti, iki galo išnaikinti. Kaip ir 
prijaukinti. Sovietiniame leksikone tvirtai įsigalėjo sąvokos „vakariečiai“ ir „pabaltai“ - 
žmonės, kurie nemėgsta sovietų valdžios ir vyresniojo „brolio ruso“. Galiausiai be Didžiojo 
Tėvelio supuvo socializmo zoną juosianti tvora, surūdijo spygliuota viela, sargybiniams nu- 
sibodo kiurksoti bokšteliuose ir jie panūdo pasilepinti Kanaruose. Imperijos ir socializmo 
lagerio tautos nežinia kodėl iškart neteko noro kurti komunizmą ir išsiskirstė į savo būstus. 

Dabar Vakarų Ukrainos miestuose visos buvusios Lenino ar Sovietų gatvės vadinamos 
Stepano Banderos vardu. Pabaltijyje pagerbiami visai kitokie veteranai negu Maskvoje. Be 
to, vieni už savo išvadavimą reikalauja kompensacijų, o kiti - amžino dėkingumo. 

Iš nuošalaus Polesės kaimelio kilusiam P. Gavrilovui, dvidešimt metų kentusiam „lenkų 
priespaudą“ ir džiaugsmingai pasitikusiam Raudonąją armiją, - ne, ne su gėlėmis, o nešu- 
siam raudonarmiečiams bulvių ir obuolių, gyvenimo nuokalnėje smalsūs istorijos fakul- 
teto studentai pateikė klausimą: „Kaip pasikeitė jūsų požiūris į sovietų valdžią 1939-1941 
metais?“ 

Pavlas Danilovičius atsakė valstietiškai paprastai: „Mes nustojome ją mylėti. Ji mus 

donosios armijos kombrigas 
vošejinas susitikime su vokiečių 
karininkais. 1939 m. rugsėjis. 


Iš Sovietų Sąjungos didvyrio generolo leitenanto Semiono Krivošejino (1899- lijo atsimi- 
nimų rankraščio „SUSITIKIMAS SU GENEROLU GUDERIAN 4 


1939 metų rugsėjo 17 d. Raudonajai armijai buvo įsakyta žygiuoti pagelbėti broliams bal- 
tarusiams, kenčiantiems lenkų ponų priespaudą. 

Iki šių įvykių pradžios aš vadovavau 29-ajai atskirai tankų brigadai, kuri buvo dislokuota 
Staryje Doroguose, netoli Bobruisko, tiesiog prie Varšuvos plento. 

Vadovybės įsakymu iki rugsėjo 17 d. brigada susitelkė vakariau Slucko miesto ir tos pa- 
čios dienos rytą pradėjo puolimą. 

Lenkų žandarai ir pasieniečiai mėgino priešintis, bet stipria tankų ugnimi priešinima- 
sis buvo palaužtas. Brigada patraukė į Baranovičius, kur daugelį metų kurta linija su gau- 
sybe ilgalaikių ugnies taškų, medžio ir žemės statinių, šarvuotųjų gaubtų. Vielos užtvaros 
kai kuriose vietose iki dešimties eilių, kai kuriomis tekėjo elektros srovė. Aviacijos ir sausu- 
mos žvalgybos duomenimis, į Baranovičių rajoną buvo siunčiami pilsudskininkų rezervai. 
Todėl nors brigada jau įvykdė skirtą dienos užduotį ir benziną vežę automobiliai atsiliko 
drauge su brigados užnugario tarnybomis, aš nusprendžiau pulti toliau, veržliai įsibroviau 
į įtvirtintąjį rajoną, kad priešas nespėtų pasirengti gintis. 

Pasikvietęs batalionų vadus pranešiau sprendimą nenustoti persekioti priešo. Pirmojo 
bataliono vadui I. Černiachovskiui buvo įsakyta persipilti degalus iš kitų batalionų tan- 
kų į savo tankų bakus ir po 30 minučių išvykti užimti Baranovičių. Mes atsiradome prie 
Baranovičių visiškai netikėtai. Lenkų daliniai dar traukė prie įtvirtintųjų taškų ar buvo iš- 

Kombrigas S. Krivošejinas savo dalinyje su vokiečių karininkais aptaria artimiausias bendradarbiavimo 
užduotis. 1939 m. 


kraunami iš geležinkelio vagonų. Šie daliniai ypatingai nesipriešino, o tie, kurie mėgino 
priešintis, buvo greit sutriuškinti. Baranovičiuose paėmėme į nelaisvę apie 2 tūkstančius 
žmonių ir nukreipėme juos į mūsų armijos štabą, kuriam vadovavo Vasilijus Čiuikovas. 
Armijos vadas pagyrė brigadą už iniciatyvą, įsakė toliau plėtoti veiksmus Pružanų krypti- 
mi. Čia brigada trumpai sustojo mašinų techninei apžiūrai ir prisipilti degalų. 

Pasiųsta priekin Vladimiro Borovickio, brigados partijos komisijos sekretoriaus, vado- 
vaujama žvalgyba netrukus grįžo su generolo Guderiano vokiečių motorizuotojo korpuso, 
kuris spėjo užimti Bresto miestą, dešimčia kareivių ir karininkų. 

Neturėdamas tikslių nurodymų, kaip elgtis su vokiečiais, paprašiau štabo viršininką su- 
sisiekti su vadovybe, o pats su komisaru ėmiau apie šį bei tą su jais kalbėtis. Pokalbis vyko 
Lenino palapinėje, kurioje sudedamuosiuose portatyviuose stenduose kartu su kovinio 
rengimo ir šalies pramonės galios rodikliais kabojo plakatai, raginantys sunaikinti fašizmą. 
Daugelis vokiečių turėjo fotoaparatus. Apsižvalgę jie paprašė leisti nufotografuoti palapinę 
ir joje esančiuosius. Vienas iš jų antifašistinio plakato fone nufotografavo mane su komisa- 
ru drauge su vokiečių karininkais. 

- Na, Aleksejau Stepanovičiau, ir pakliuvome mes į kompaniją! — sakiau aš vėliau komi- 
sarui. Kad mums tik neduotų pylos už tai. 

- Nesakyk, draugas Krivošejinai, aš ir pats taip manau, - sutiko su manimi komisaras. 

Pavalgydinę vokiečius skaniais rusiškais barščiais ir šašlyku (valgius svečiai šveitė pavy- 
dėtinai uoliai), išlydėjome pas savuosius ir prašėme perduoti „karštus sveikinimus“ gene- 
rolui Guderianui. Aš tada nemaniau, kad pats turėsiu progą su juo kalbėtis. 

Vokiečių generolas Heincas Guderianas ir Raudonosios armijos kombrigas Semionas Krivošejinas prieš 
paradą. Brestas. 1939 m. rugsėjo 22 d. ' 


Vakarop buvo gautas įsakymas užimti Bresto miestą. Surinkęs batalionų vadus, pa- 
aiškinau, kad naktį mums teks nužygiuoti šimtą dvidešimt kilometrų ir kad Breste yra 
Guderiano motorizuotasis korpusas, kurio daliniai galbūt užėmė ir miesto prieigas iš rytų 
išilgai Varšuvos plento. 

- Reikia manyti, kad vokiečiai neleis mums laisvai įžengti į miestą. Todėl mums reikia, 
nužygiavus dalį maršruto plentu, pasukti paprastu keliu ir Brestą pasiekti iš šiaurės. 

Po pusvalandžio brigada patraukė į vakarus. Rytą už keleto kilometrų nuo Bresto susto- 
jome. Žvalgyba pranešė, kad iš šiaurės miestas apskritai nesaugomas. Iki vienuoliktos va- 
landos priešakiniai tankai priartėjo prie Maskvos- Varšuvos plento iš šiaurės. Nulipdamas 
nuo tanko, pamačiau, kad kažkoks vokiečių dalinys rengiasi gintis frontu į rytus. Nespėjau 
atsistoti ant žemės, kai prieš mane išdygo vokiečių leitenanto figūra. Jis nervingai paklausė 
vokiškai: „Koks tai dalinys ir kur žygiuoja?“ Aš atsakiau jam, kad jei nori su manimi kalbė- 
tis, tegul šneka rusiškai. Leitenantas pasikvietė kareivį čeką ir įsakė gauti iš manęs atsakymą 
į savo klausimą. Kareivis garsiai taukštelėjo kulniukais ir išvertė leitenanto klausimą į čekų 
kalbą. Aš atsakiau jam, kad brigados generolas su tankų eskortu vyksta į Brestą. 

Kai čekas išvertė mano atsakymą, leitenantas, nervingai mojuodamas, pasakė: 

- Į Brestą važiuoti draudžiama. 

- Leitenantas nemoka elgtis kalbėdamas su generolu, - pasakiau aš. - Jei jis dar leis sau 
taip elgtis, aš jį suimsiu ir tanku nugabensiu pas generolą Guderianą." 


* S. Krivošejinas buvo kombrigas iki 1940 m. (1939 m. Breste turėjo — generolo majoro laipsnį). 

Mano žodžiai leitenantą „išblaivė“. Jis uoliai kaukštelėjo kulniukais, atsiprašė ir paprašė 
palaukti dešimt minučių, kol praneš apie įvykį pulko vadui. 

- Gerai, dešimt minučių aš čia luktelėsiu, - atsakiau ir paėjėjau išilgai kolonos. 

Nespėjau apeiti nė dviejų batalionų, kai atbėgęs karininkas pranešė, kad atvyksta miesto 
komendantas. Dar iš tolo pamačiau su komendantu atvažiavusių grupę vokiečių karininkų. 
Jie stovėjo prie lengvojo automobilio. 

Nuo grupės karininkų atsiskyrė majoras ir rikiuotės žingsniu žengė man priešais. To 
majoro veidas nustebino mane išdidumu. Keliose vietose jis buvo išraižytas randų. Šaltos, 
pilkos išverstos akys žvelgė į pašnekovą paviršiom, be jokios išraiškos. Nepriėjęs per tris 
žingsnius majoras sustojo, vokiškai pasakė kalbą, kaip jis neapsakomai džiaugiasi turėda- 
mas progą pasveikinti šauniąją Raudonąją armiją ir mane, jos generolą. Greta stovintis sto- 
ras pulkininkas (tikriausiai vienas iš baltagvardiečių) išvertė majoro šneką į rusų kalbą. 

Kad nepasirodyčiau prastesnis, man teko sakyti kone „Demosteno kalbą“. 

Po rankų paspaudimų ir su komendantu atvažiavusių karininkų pristatymo komendan- 
tas mandagiai paklausė, kur norėčiau važiuoti. Aš atsakiau, kad ketinu važiuoti į miestą ir 
nesuprantu, kodėl tai trukdoma. 

- Nejaugi generolui nežinoma, kad pagal pasirašytą susitarimą Raudonosios armijos da- 
liniams galima įžengti į miestą tik po 14 valandos? - tuojau pasiteiravo komendantas. 

— Nieko nežinau apie tokią sąlygą, - pasakiau komendantui ir pridūriau: - Net jei ir yra 
toks susitarimas, tai, kaip aš manau, neturi sutrukdyti man aplankyti generolą Guderianą 
ir išreikšti jam savo pagarbą. 

Komendantas su manimi sutiko ir pasiūlė važiuoti į miestą jo mašina. 

„Galbūt, atsisakius važiuoti vienoje mašinoje su šiuo užkietėjusiu fašistu, būtų nusiženg- 
"ta kokioms nors diplomatinėms subtilybėms*“ - pamaniau, klausydamasis saldžialiežuvio 
vertėjo plepėjimo. 

Įsakęs štabo viršininkui su tankais pajudėti į miestą 14 valandą, pasukau prie komendan- 
to mašinos ir ženklu paliepiau savo vairuotojui važiuoti paskui mane. Aš, žinoma, pada- 
riau aiškią klaidą važiuodamas su fašistais vienas, be štabo karininkų ir apsaugos. Mašina 
skriejo 80-100 kilometrų per valandą greičiu. Prieš pat Brestą iš kairės prie Varšuvos plen- 
to prisijungia kitas plentas. Juo traukė didelė kolona sunkvežimių, kurie, įvažiuodami į 
Varšuvos plentą, užtvėrė kelią mūsų mašinai. Komendanto mašina lėkė nemažindama grei- 
čio. „Šunybę iškrėtė, bjaurybės! Tuoj sunkvežimis kad bakstelės!“ - blykstelėjo mintis. 

Tiesiog už poros metrų nuo įvažiuojančio į plentą sunkvežimio vairuotojas staiga su- 
stabdė mašiną ir pasuko ją prie pat griovio krašto. Komendantas išbarė pro tuojau sustoju- 
sio sunkvežimio kabinos langą išsikišusį leitenantą ir mes nuvažiavome toliau. Į akis krito 
pavyzdinė tvarka sunkvežimių kolonoje: buvo tiksliai laikomasi būtino atstumo tarp jų ir 
po kiekvieno mūsų mašinos signalo sunkvežimiai greit traukėsi į šalį. Miesto gatvėse mes 
sutikome keletą sunkvežimių, kuriuose sėdėjo kareiviai. Jie vežė minkštuosius krėslus, vei- 
drodžius ir didelius ryšulius kažkokio turto. Aš nusprendžiau, kad vokiečiai veža į stotį pri- 
sigrobtus daiktus. Į mano klausimą, ar vokiečių kariuomenės štabams yra numatyti minkš- 
tieji baldai ir veidrodžiai, komendantas pamąstęs atsakė: 

- Aišku, kad ne! "Tai tikriau- 
siai koks nors geraširdis leite- 
nantas padeda gražuolei da- 
mai persikelti iš vieno buto į 
kitą. 

- Ir tam naudojamos valdiš- 
kos mašinos ir kareiviai? - pa- 
klausiau stebėdamasis. - Mūsų 
kariuomenėje jam kliūtų kaip 
reikia! 

- Nemanykite, kad genero- 
las Guderianas už tokius daly- 
kus galvą paglostys. 

- Taip ir turi būti. Karo 
tarnyboje privalo būti tvar- 
ka, - pasakiau. 

Mes sustojome prie didelio, 
gražaus namo, kuriame buvo 
įsikūręs Guderianas su štabu. 
Priešais namą plytinčioje aikš- 
tėje stovėjo keletas grupių dai- 
liai nusiskutusių, tvarkingų, 
išlygintais drabužiais karinin- 
kų, kurie apie nežinia ką links- 
mai šnekučiavosi. Visi man- 


dagiai sveikino komendantą ir o 
Š 2 Generolas H. Guderianas (gimė 1888 07 17) ir kombrigas 


S. Krivošejinas (gimė 1899 11 28) ant parado pakylos. 1939 m. 
sivilkusį dulkinu odiniu paltu rugsėjo 22 d. 


ir su tankisto šalmu. 

Kai užlipome į antrą aukštą, komendantas paprašė mane palaukti viename kambaryje, kol 
jis praneš Guderianui. Aš nusprendžiau nusivilkti odinį drabužį ir kalbėtis su Guderianu ne 
kaip minutei užsukęs svečias, o kaip šeimininkas, Bresto miesto įgulos viršininkas. 

Keletą minučių apžiūrinėjau ant didelės salės sienų sukabintus puikius Rembrandto, 
Renuaro, Ogiusto paveikslus; tarp garsių prancūzų meistrų drobių kabojo išsipuošusių ku- 
nigaikščių Radvilų, Sanguškų, iškiliųjų Lenkijos etmonų Potockio ir Sapiegos portretai. Bet 
štai pro salės duris įėjo grupė kariškių. Apsuptas karininkų žengė mažas, liesutis generolas. 
Tai ir buvo Guderianas. Aš pakilau jo pasitikti. Sustojęs generolas pradėjo sakyti kalbą. Iš 
pradžių senasis lapinas ėmė reikšti didelį džiaugsmą galėdamas pasveikinti mano atstovau- 
jamą Raudonąją armiją, paskui pragydo ditirambais Sovietų Rusijos didėjančiai ekonomi- 
nei galiai, išvardijo Raudonosios armijos nuopelnus kovojant su daugybe priešų, kalbėjo 


atidžiai apžiūrinėjo mane, ap- 

Vokiečių XIX korpuso vadas generolas H. Guderianas ir Raudonosios armijos komisaras Borovickis 
prie demarkacijos sienos žemėlapio. 


apie dviejų artimų kaimynų - vokiečių ir rusų - „tikrą draugystę nuo neatmenamų laikų“ 
ir baigė sveikinimu Raudonajai armijai. 

Kaip senas, prityręs diplomatas, aš, kol pagyvenęs pulkininkas vertė į rusų kalbą 
Guderiano žodžius, apmąsčiau atsakomąjį žodį. Savo sveikinimą reiškiau beveik pagal tą 
pačią schemą kaip ir Guderianas, bet ypač gyriau jo motorizuotojo korpuso veiksmus per 
„operacijas“ Austrijoje ir Lenkijoje. „Prasminga, - pasakiau aš, - kad teorijos „tankai lemia 
viską“ autorius pats vadovauja vokiečių kariuomenės tankų mūšiams“. 

Pasikeitę kalbomis, pasisveikinome, susėdome prie nedidelio apskrito staliuko. Prasidėjo 
paprastas dviejų „draugų-priešų“ pokalbis. Guderianas pasiteiravo apie mano ir mano šei- 
mos sveikatą. Aš pagyriau jo jaunuolišką išvaizdą, žvalią eiseną, dėl ko jis buvo aiškiai pa- 
tenkintas, paskui išreiškiau įsitikinimą, kad ir jo šeima gyvuoja gerai. Tada pasikeitėme ma- 
loniais kvietimais: jis kvietė mane į Berlyną, aš jį - į Maskvą. Atvykimo laiko nei jis, nei aš 
nepaskyrėme. 

Iš pradžių kalbėjomės per vertėją, paskui įsišnekome prancūziškai ir pokalbis pasida- 
rė gyvesnis. Guderianas griebėsi savo mėgstamo arkliuko: ėmė pasakoti, kuo rėmėsi savo 
knygoje „Dėmesio, tankai!“ ir kiek jo, be abejonės, teisinga teorija išsaugojo vokiečių krau- 
jo praėjusiuose sunkiuose mūšiuose. Aš mandagiai pritariau, bet kartu nepraleidau pro- 
gos pastebėti, jog tankų ešelonų veiksmų visame priešo gynybos ruože teorija nėra nauja. 


Priedas 

Priminiau jam, kad pirmiausia ji buvo sukurta sovietų karo mokslo minties 4-ojo dešimt- 
mečio pirmojoje pusėje. 

- Prisimenu, - susimąstęs pasakiau aš, - jog straipsnių apie tai būta ir vokiškuose 
žurnaluose. 

Aiškiai įskaudintas senukas akimirką sutriko, bet tuoj susitvardė ir, neatsakęs į mano 
pastabas, pradėjo aistringai aiškinti, kad dabarties mūšyje visų svarbiausia - tankai. Apie 
pėstininkų ir artilerijos veiksmus atsiliepė kaip apie neišvengiamą blogį. Jis kalbėjo apie 
pergalę prieš Lenkiją ir kaltino lenkus išprovokavus karą, aiškino, kad vokiečių kariuome- 
nės generalinis štabas darbuojasi kaip visų naujų mūšio formų organizatorius bei propa- 
guotojas, dėl to pasiekta žaibiškų pergalių Lenkijoje. 

Aš sutikau, kad, plėtojant šiuolaikinio mūšio teoriją, vokiečių generalinio štabo nuopelnai 
neginčytini, bet dėl Lenkijos, pastebėjau aš, atmintyje iškyla patarlė „Gulintis nemušamas!“ 

- Aš nesuprantu, brangusis generole, - susijaudinęs pasakė Guderianas. 

- Tai labai paprasta, - ramiai atsakiau. - Kam nežinoma, kad lenkų valdovai ir kariauna 
garbino visa, kas prancūziška. Prancūzų kariuomenės ir taktika, ir strategija liko 1914 metų 
lygio, nepakankamai įvertina naujas kovos priemones: tankus ir aviaciją. Patikėjęs Mažino 
linijos neįveikiamumo mitu jų generalinis štabas iki šiol ilsisi ant Pirmojo pasaulinio karo 
laurų. 

- Sutikite, generole, kad sutriuškinti pasipūtusius lenkų generolus su jų atsilikusia, ne- 
didele kariuomene gerai parengtiems, apginkluotiems šiuolaikine technika vokiečiams ne- 
buvo ypatingo vargo. Leisiu sau suabejoti, - toliau kalbėjau aš, - kad lenkų kariuomenę 
buvo itin sunku įveikti gana gausioms ir gerai parengtoms vokiečių divizijoms. Juk galin- 
giems tankams ir aviacijai priešinosi kariuomenė su rankose blizgančiais kardais. Negalima 
neigti, jog vokiečių generalinio štabo planai kruopščiai parengti, bet jei tankai kasdien at- 
likdavo šimtakilometrius žygius, vadinasi, žygiavo be mūšių. Aš norėjau dar kartą primin- 
ti istorinę tiesą, kad gilios operacijos idėjos detaliai išplėtotos dar 4-ajame dešimtmetyje 
Raudonosios armijos, žinomo mūsų teoretiko Triandafilovo. Apie tankų grupių veiksmus 
priešo operatyviniame ruože kartu pralaužiant visą jo gynybą buvo mūsų kariuomenės sta- 
tutuose dar 1933 metais... 

- Leiskite grįžti prie tokių įdomių istorinių klausimų per kitą mūsų susitikimą, - per- 
traukė mane Guderianas, matydamas, kad jo aplombas ir kategoriškos išvados manęs ne- 
veikia. - Dabar, jums leidus, norėčiau patikslinti klausimus dėl parado Bresto gatvėse pa- 
sitraukiančios iš miesto vokiečių kariuomenės garbei, didelės sovietų ir vokiečių tautų 
draugystės garbei. 

- Dėl mūsų tautų draugystės, brangusis generole, nėra jokių abejonių. O dėl pa- 
rado, apie kurį jūs ką tik teikėtės pasakyti, man ne viskas aišku. Kokį paradą jūs turite 
galvoje? - paklausiau. 

Ir tuoj man prieš akis sumirgėjo paveikslas: generolas Guderianas išveda į paradą dvi sa- 
vaites Breste besiilsėjusius pulkus. Kareivių ir karininkų apranga kuo tvarkingiausia, tech- 
ninės priemonės net spindi, o aš vedu per miestą nuvargusius ir nespėjusius susitvarkyti 

Vokiečių kariuomenės 
orkestras per 

paradą Breste. 

1939 m. rugsėjo 22 d. 


tankistus. Miesto gyventojai sakys: „Štai vokiečiai - tikra Vakarų kultūra, kokie jie tvarkin- 
gi, drausmingi...“ Ne, senas veidmaini, manęs į paradą tu neišviliosi! - nusprendžiau aš. 

- Kaip - koks paradas? Vokiečių kariuomenės ir jūsų šauniųjų tankistų paradas, - atsa- 
kė Guderianas. 

- Atleiskite, ponas generole, bet vis tiek aš jūsų nesuprantu. Mano supratimu, kariuome- 
nės paradas - tai jų rikiuotės darnos, aprangos tvarkingumo egzaminas. 

- Bet, spręskite pats, generole, nejaugi aš galiu išvesti į paradą savo tankų brigadą po 120 
kilometrų žygio? Paradinė apranga likusi užnugaryje, o jūs iš savo patirties žinote, kad už- 
nugario daliniai visada toli atsilieka nuo tankistų. „Kare kaip kare!“ - sako prancūzai. Aš 
negaliu išvesti žmonių ir tankų, kol jie nebus deramai susitvarkę. 

- Jei aš teisingai supratau, jūs, generole, norite pažeisti savo ir vokiečių kariuomenės va- 
dovybės susitarimą? - kandžiai paklausė mane Guderianas. 

„Štai kur suka, niekšas!“ — pagalvojau sau, bet mandagiai šypsodamasis atsakiau: 

- Ne, mano vadovybės sudarytas susitarimas - man nenukrypstamas įstatymas. Jo pa- 
žeisti aš neketinu. Sudariusios susitarimą mano ir jūsų vadovybės neturėjo surengti tokio 
parado, kuriame viena kariuomenės dalis žygiuos po ilgo poilsio, o kita - po ilgo žygio. 

- Punktas dėl parado įrašytas susitarime ir jį reikia vykdyti, - reikalavo Guderianas. 

- Šį susitarimo punktą mes turime vykdyti taip, - kategoriškai pasiūliau aš. - 16 valandą 
jūsų korpuso daliniai žygio kolona, su vėliavomis priekyje, išvyksta iš miesto, mano dali- 
niai taip pat žygio kolona įžengia į miestą, sustoja gatvėse, kuriomis žengia vokiečių pul- 
kai, ir savo vėliavomis sveikina pražygiuojančius dalinius. Orkestrai groja karinius maršus. 

Guderianas ilgai prieštaravo reikalaudamas parado su aikštėje išrikiuota kariuomene. 
Matydamas, kad aš neperkalbamas, pagaliau sutiko su mano pasiūlytu variantu, tačiau su 
išlyga, jog jis drauge su manimi stovės tribūnoje ir sveikins pražygiuojančius dalinius. 

Ant tanko T-26 šarvų Raudonosios armijos kombrigas Į paradą važiuoja Raudonosios armijos 
S. Krivošejinas. Brestas. 1939 m. rugsėjo 22 d. kariai. Brestass 1939 m. rugsėjo 22 d. 


Taigi susitaręs dėl parado, jau rengiausi atsisveikinti, bet Guderianas paprašė mane su juo 
papusryčiauti. Prisipažinsiu, labai nenorėjau užtęsti šio vizito, bet vėl, bijodamas padaryti 
diplomatinį netaktą, sutikau. Perėjome į kitą kambarį. 

Pusryčių ceremonija buvo itin paprasta. Mus lydinti grupė vokiečių karininkų be dide- 
lių ceremonijų ėmė gerti svaigalus ir užkandžiauti. Guderianas įpylė man ir sau po taurelę 
degtinės, pirmąjį tostą paskelbė už Raudonąją armiją. Paskui pakėlė taurę į mano sveikatą. 
Aš į tostus atsakiau savais tostais. Paskui pasirodė kareivis su sidabrine statinaite, kurio- 
je buvo sustatyti atšaldyto šampano buteliai. Guderianas paprašė greta sėdintį jauną kari- 
ninką atkimšti butelį. Generolo dėmesio nudžiugintas šviesiaplaukis vokietukas nušvito iš 
pasitenkinimo ir gerai išmanydamas pradėjo „atsakingą“ operaciją. Iššovus į palubę nulė- 
kusį kamštį, pasigirdo visų dalyvių ir generolo Guderiano plojimai. Jaunas karininkas pasi- 
lenkęs norėjo įpilti šampano į Guderiano taurę, bet generolas atėmė iš jo butelį ir pats pir- 
miausia įpylė gėrimo į mano taurę, o paskui - į savąją. Karininkai savimi pasirūpino patys. 
Guderianas iškilmingai pakilo ir pasakė ilgą tostą už Rusijos klestėjimą. 

Pasėdėjęs keletą minučių, ėmiau dėkoti už vaišingumą ir ketinau baigti ir taip užtrukusį 
mūsų pasimatymą. Bet Guderianas mane sustabdė ir pasiūlė puodelį juodos kavos. 

- Labai naudinga, - pasakė jis, - sužadina širdies veiklą. 

Aš atsakiau jam, kad mano širdį reikia ne sužadinti, o stabdyti, bet sutikau išgerti puo- 
delį kavos. Perėjome į kitą kambarį. Tai tikriausiai buvo svetainė su daugybe minkštų sofų, 
krėslų ir staliukų. Prie vieno iš jų mes ir įsitaisėme. Guderianas pasiūlė „pailsėti kaip na- 
mie“. Geriant kavą ir maloniai šnekučiuojantis, mane nuolat persekiojo mintis: „Kodėl šis 
senas lapinas stengiasi ilginti susitikimą? Ką jis tuo nori laimėti?“ Guderianas ėmė plačiai 
pasakoti apie vokiečių kariuomenės, ypač tankistų, veiksmus triuškinant lenkų dalinius 
prie Bresto, apie didelius vokiečių kariuomenės nuostolius šioje operacijoje, apie daugybę 
trofėjų, kuriuos neįveikiama Vokietijos kariuomenė „dėl ypatingos pagarbos Raudonajai 

armijai palieka mieste“. Į kambarį įžengė keletas generolų ir sveikino Guderianą. Aš žvel- 
giau į juos ir mąsčiau: „Na, Krivošejinai, teko tau būti įvairiose kompanijose, bet tokioje 
„Araugiškoje“ - niekada! 

„Kodėl Guderianas vis tempia laiką?“ - vėl šmėstelėjo man galvoje. 

Ir staiga kaip žaibas švystelėjo mintis: „Kol mes čia plepame, ateis vakaras. Tamsoje sun- 
ku užimti postus, taip pat ir prie karinių sandėlių, sunku suorganizuoti patruliavimą mies- 
te, kriminaliniai nusikaltėliai pradės plėšikauti ir gyventojai sakys: „Kol mieste buvo vokie- 
čiai, visur buvo tvarka ir ramybė; atėjo raudonieji, prasidėjo plėšimai“. 

„Ak tu, senas gudruoli! Štai kaip nori mane apgauti? Nepavyks!“ - pamaniau aš ir nu- 
sprendžiau finišuoti. Su neapykanta pažvelgiau į savo juodos kavos puodelį, paskui vienu 
mauku išgėriau ir ryžtingai atsistojęs ėmiau atsisveikinti. 

Guderianas mėgino mane sulaikyti, pradėjo vėl pasakoti apie tankistų žygdarbius, bet aš 
atsiprašiau, sakydamas, kad pabaigsiu jo klausyti Berlyne. 

- Supraskite, brangusis generole, - šypsodamasis aiškinau, - juk man reikia pasirengti 
paradui. 

Mano tankų kolona jau riedėjo gatvėmis. Sustabdęs priešakinę mašiną, sužinojau, kad 
' jau žygiuoja ketvirtas batalionas. Įsakiau leitenantui Malcevui per radiją iškviesti štabo vir- 
šininką. Po penkių minučių jis atvyko. Jam įsakiau tankais užgriozdinti geležinkelio išvy- 
kimo iešmus, o tankistams apsimesti, kad krapštosi varikliuose, be to, nedelsiant išdėstyti 
postus, pradėti patruliuoti, suorganizuoti „orkestrą“ ir ketvirtą batalioną parengti dalyvauti 
parade. Priėjęs komisaras džiaugsmingai apkabino mane. 

- Draugas komisare, kokia proga toks lipšnumas? 

- Aš maniau, kad nepamatysiu tavęs gyvo! - susijaudinęs atsakė Nikolajevas. - Kam lei- 
dau vadą vieną, reikėjo važiuoti drauge. Juk gali nužudyti. Pasitariau su štabo viršininku ir 
pasiūliau jam įžengti į miestą. „Ne, - sako, - to daryti negalima: kombrigas įsakė anksčiau 
nei 14.00 nepajudėti iš vietos. O nužudyti vadą fašistai gali“. Po tokios „paguodos“ neradau 
sau vietos. Šiaip taip prasikankinau iki 13.00 ir vėl sakau štabo viršininkui: „Varyk briga- 
dą į miestą!“ „Negerai neklausyti kombrigo įsakymo“, - atsako jis. „Duok komandą, aš už 
viską atsakau“. O pačiam galvoje įvairūs variantai sukasi. Sėdau su Poddubnu į priešakinį 
tanką ir išvažiavome. Privažiuojame priemiestį - visos gatvės užkimštos žmonių, sveiki- 
nimai, džiaugsmas, ašaros. Tankai sustojo, negali važiuoti. Žmonės lenda tiesiog ant tan- 
kų, bučiuoja, glebėsčiuoja vaikinus, vaišina obuoliais, arbūzais, pienu - na, viskuo, ko turi. 
Žmonės su raudonais transparantais ir šūkiais: „Šalin ponų Lenkiją!“ „Tegyvuoja Sovietų 
Sąjunga - baltarusių tautos išvaduotoja iš lenkų ponų priespaudos!“ Iš daugelio namų lan- 
gų ir balkonų tįsta žemyn raudono audinio juostos. Aš kreipiausi į žmones su sveikinimais 
bei linkėjimais laimingo gyvenimo broliškoje sovietinių tautų šeimoje. 

Ant mano tanko užlipo senas valstietis, apsiavęs vyžomis, suplyšusia svitka. Ilgai ir vals- 
tietiškai dalykiškai pasakojo jis apie karčią baltarusių dalią ponų Lenkijoje. 

Kitas oratorius - senas darbininkas - kalbėjo apie tai, kad ponų Lenkijoje, norint gauti 
darbo, neužteko turėti puikaus šaltkalvio kvalifikaciją. Dar reikėjo policijos liudijimo apie 

Gyventojai stebi vokiečių ir sovietų paradą Breste. 1939 m. rugsėjo 22 d. 


patikimumą, kunigo pažymos apie atliktą išpažintį ir fašistinės organizacijos „Strzelec“ 
rekomendacijos. 

Paskui ant tanko užsiropštė vyresniosios klasės mokinys ir su ašaromis akyse šaukė, kad 
jie daugiau nesileis plakami rykštėmis ir mušami liniuotėmis. 

- Toks susitikimas - įrodymas, kad mumis čia džiaugiamasi, kad mus laiko dideliais 
draugais, - pasakiau aš. - Tai labai gerai. O dėl manęs tu veltui nerimavai. Dabar pareng- 
sime žmones ir išlydėsime vokiečių dalinius iš miesto. Po pusvalandžio Guderianas lieps 
pro štai tą tribūną pražygiuoti savo pulkams. Prašau rasti mūsų kapelmeisterį, perduoti jam 
mano paliepimą, kad trenktų ne menkiau už vokiečius. Matai, kaip fašistai išsidirbinėja. 

Per aikštę žygiavo vokiečių orkestras, apie 80 žmonių. Priekyje kareivių su nušveistomis 
iki blizgesio dūdomis, žengiančių Frydricho žingsniu, iškilmingai ėjo orus kapelmeisteris 
su solidžia metro ilgio lazda dešinėje rankoje. 

Tankų brigadai pagal etatų sąrašą orkestras nepriklauso. Bet mūsų reguliuotojų būrys 
buvo išmokytas groti pučiamaisiais instrumentais. Tai ir buvo mūsų orkestras. 

16.00 aš ir generolas Guderianas užlipome į neaukštą tribūną. Mus apsupo vokiečių 
štabo karininkai ir be pertraukos fotografavo. Pajudėjo motorizuotųjų pulkų priešakinės 
mašinos. Guderianas sveikino kiekvieną mašiną pridėdamas prie kepurės ranką ir šypso- 
damasis. Paskui pėstininkus žygiavo motorizuotoji artilerija, paskui tankai. Skutamuoju 
skridimu virš tribūnos praskrido gal dvidešimt lėktuvų. Guderianas, rodydamas į juos, mė- 
gino perrėkti motorų triukšmą: 

- Vokiečių asai! Kolosališka! 

Aš nesusilaikiau ir atsakydamas šūktelėjau: 

— Mes turime geresnių! 

- O, taip! - atsakė Guderianas be ypatingo džiaugsmo. 

Paskui vėl pasirodė pėstininkai, važiuojantys mašinomis. Kai kurias iš jų, kaip man at- 
rodė, aš jau buvau regėjęs. Matyt, Guderianas įsakė demonstruoti motorizuotiesiems pul- 
kams savo galią po kelis kartus uždaruoju ratu, besidriekiančiu per artimiausius kvartalus. 

Pagaliau paradas baigėsi. Pradėjau atsisveikinti su Guderianu. 

- Iki greito pasimatymo Berlyne, - pasakė Guderianas sėsdamas į mašiną. 

- Iki pasimatymo Maskvoje! - atsakiau aš jam. 

Nei aš, nei, reikia manyti, jis nenutuokėme, kaip buvome arti rūsčios tiesos. 

Guderiano adjutantas mane patikino, kad rytoj įteiks man nuotraukas. Ir iš tikrųjų kitą 
dieną jas gavau. 

Nespėjo Guderiano mašina pasukti už artimiausio kampo, kai prie manęs pribėgo buvęs 
vokiečių komendantas ir pasipiktinęs ėmė aiškinti, kad iš stoties negali išvykti penki eše- 
lonai, prikrauti generolo Guderiano korpuso karinio turto, nes prie išvykimo iešmų stovi 
remontuojami tankai. 

- To negali būti! - pasakiau apsimestinai šypsodamasis. - Sovietų tankai, jei reikia, gali 
nuriedėti bet kur be remonto. Netrukus išsiaiškinsiu. 

Pasikvietęs savo štabo karininką, įsakiau sužinoti, kokie ešelonai stovi stotyje ir kodėl 
tankai užblokavo išvykimo iešmus. Po valandos karininkas man pranešė, kad sulaikytųjų 
ešelonų krovinys - minkštieji baldai, kilimai, veidrodžiai ir kitoks „karinis“ turtas. Mano 
spėjimas pasitvirtino. Aš ramiai pranešiau buvusiam vokiečių komendantui, kad visi ešelo- 
nai, neišvykę iš Bresto stoties iki 14.00, gali būti išsiųsti tik armijos vado Čiuikovo įsakymu. 

Pasipiktinęs komendantas, sukiodamas negyvas balzganas akis, trūkčiojančiu iš pykčio 
balsu pareiškė, kad jis skųsis generolui Guderianui. Aš jam atsakiau, jog majoras elgiasi ne- 
korektiškai, todėl aš nutraukiu pokalbį. Ešelonai su prisiplėštu turtu iš Bresto į Vokietiją 
taip ir neišvyko. 

Beje, apie šį susitikimą Breste Guderianas užsiminė savo knygoje „Kareivio atsiminimai“. 
Taip aš visai netikėtai buvau paminėtas aršaus sovietų liaudies priešo veikale. 


* Iš šio atsiminimų fragmento aiškiai matyti KGB atrinktų „literatūrinių konsultantų“ trafaretinis „stilius“, kurio esmė - kurti bū- 
tinai teigiamo, visada teisaus „sovietinio Žmogaus" paveikslą nevengiant įvykius, aplinkybes ir t.t. vaizduoti iškreiptai, mela- 
gingai (Vert. pastaba). 

kiai manė kitaip: 

kvaila visą savo esybę išversti ant stalo. Pasakytų, kad kvailiai... 


Iš J. Stalino 1939 m. rugpjūčio 19-osios kalbos VKP(b) CK politinio biuro posėdyje 


...Į Lenkiją, Rumuniją ir visokius ten Pabaltijus mes jau seniai nekreipiame 
jokio dėmesio. Šiuos ponus, mes, bet kuriuo metu ir bet kokiomis aplinkybė- 
mis sutrinsime į miltus! 


Iš SSRS gynybos liaudies komisaro K. Vorošilovo kalbos 
VKP(b) XVIII suvažiavime. 1939 m. kovas 


„„„Mūsų neutralitetas — neįprastas. Mes be mūšių įgijame naujų teritorijų 
(juokas salėje). Šiam neutralitetui palaikyti reikia jėgos. Mes turime būti pa- 
kankamai stiprūs, kad apgintume socializmo pozicijas ir diplomatinėmis, ir 
karinėmis priemonėmis... 


Iš VKP(b) politinio biuro nario A. Ždanovo kalbos Leningrado 
miesto ir srities jungtiniame VKP(b) pasitarime 1940 m. lapkritis 

